
1] skyria 


Sicilijos užėmimas ir Mussolinio žlugimas 


Dabar Antrajame pasauliniame kare pasiekėme lūžio tašką. Jungti- 
nių Valstijų įsitraukimas į kovą, po to kai japonai užpuolė Perl Har- 
borą, užtikrino, kad Laisvės byla nebus pralaimėta. Ir Europoje, ir 
Azijoje agresoriai buvo priversti gintis. Stalingrado mūšis 1943 m. va- 
sarį ženklino įvykių krypties posūkį Rusijoje. Iki gegužės sunaikintos 
ar paimtos į nelaisvę visos vokiečių ir italų pajėgos Afrikos žemyne. 
Metais anksčiau amerikiečių pergalės Koralų jūroje ir prie Midvėjaus 
salos sustabdė japonų ekspansiją Ramiajame vandenyne. Australija 
ir Naujoji Zelandija buvo apsaugotos nuo invazijos grėsmės, o Japo- 
nijos vadai jau suprato, kad prasidėjo jų puolimo saulėlydis. Hitleris 
dar nebuvo deramai nubaustas už lemtingą klaidą bandyti užkariauti 
Rusiją. Jis ir toliau eikvos dar likusią milžinišką Vokietijos galią dau- 
gybėje karo teatrų, nebeturėsiančių esminės įtakos galutiniam rezul- 
tatui. Netrukus vokiečių tauta Europoje liks viena, iš visų pusių ap- 
supta įtužusio pasaulio, kuris griebėsi ginklų. 

Bet nuo išlikimo iki pergalės buvo dar daug etapų. Mūsų laukė 
daugiau nei dveji įnirtingų ir kruvinų kovų metai. Tačiau nuo šio 

Amerikiečių karo laivyno jūreiviai stebi, kaip giluminėmis bombomis atakuojami vokiečių 


povandeniniai laivai. Tolumoje matyti sąjungininkų konvojus. 1943 m. 


momento mums grėsė jau ne sunaikinimas, bet patas. Dar reikėjo lai- 
ko, kad subręstų amerikiečių armijos, kad pagreitį įgytų didelio mas- 
to laivų statyba, tik tada Didžioji Respublika mesis į kovą visa jėga, 
o Vakarų sąjungininkės galės veiksmingai smogti Hitlerio Europai ir 
įtikinamai laimėti karą tik įvykus dar vienam svarbiam teigiamam 
pokyčiui. Per 1943-iuosius jūrose ir vandenynuose, ant vandens ir po 
vandeniu įsiviešpatavo anglų ir amerikiečių „jūrinė galia“ (šiuolai- 
kinis terminas, reiškiantis jungtinę gerai integruotų karinio laivyno 
ir oro pajėgų galią). Be šito nebūtų įmanomos jokios milžiniškos de- 
santinės operacijos, kurių reikėjo norint išlaisvinti Europą. Ir sovietų 
Rusijai būtų tekę susidurti su visa likusia Hitlerio galybe, kai didžiąją 
Europos dalį jis tebelaikė savo gniaužtuose. 

Jau aprašiau, kaip per pirmuosius dvejus su puse karo metų Bri- 
tanija su vokiečių povandeniniais laivais, magnetinėmis minomis ir 
antvandeniniais reideriais kovojo vienui viena. Ilgai lauktas ir ypač 
svarbus įvykis — sąjunga su Amerika, sudaryta japonams užpuo- 
lus Perl Harborą, - iš pradžių, regis, padidino mūsų pavojus jūroje. 
1940-1941 m. praradome po keturis milijonus tonų krovinių kasmet. 
Amerikai tapus mūsų sąjungininke 1942 m., šis skaičius beveik pa- 
dvigubėjo, ir povandeniniai laivai skandino daugiau mūsų laivų, nei 
sąjungininkės gebėjo jų pastatyti. 1943 m. didžiulė JAV laivų statybos 
programa lėmė tai, kad naujų laivų tonažas pagaliau pralenkė visus 
dėl įvairių priežasčių patiriamus nuostolius jūroje, o per antrąjį ket- 
virtį pirmą kartą vokiečiai prarado daugiau povandeninių laivų, nei 
buvo galimybių juos pakeisti. Artėjo laikas, kai Atlanto vandenyne 
skandinsime daugiau povandeninių laivų, nei nuskandinama mūsų 
prekinių laivų. Bet iki tol dar ilgai tęsis nuožmus konfliktas. 

Mūšis už Atlantą išliko svarbiausias veiksnys per visą karą. Nė aki- 
mirką negalėjome pamiršti, kad viskas, kas vyko kitur — sausumoje, 
jūroje ar ore — galiausiai priklausė nuo šio mūšio baigties, ir be visų 
kitų rūpesčių, vildamiesi ir nuogąstaudami, diena iš dienos stebėjome 
šio mūšio sėkmės vingius. Pasakojimą apie sunkų nuolatinį triūsą, daž- 
nai kraštutinio diskomforto ir nevilties sąlygomis, visada tykant ne- 
matomam pavojui, nuspalvina incidentai ir dramos. Bet individualiai 
jūreiviai ar oreiviai tokių jaudinančių įvykių, kurie nutrauktų nesibai- 
giančią neramių ir nuobodžių dienų monotoniją, patirdavo nedaug. Jie 
niekada negalėjo prarasti budrumo. Kiekvieną akimirką laivą ar lėktu- 
vą galėjo ištikti baisi neganda, šyptelėti laimė ar užgriūti mirtina tra- 
gedija. Aprašyta daug narsių kovų ir neįtikėtinų ištvermės žygdarbių, 
bet apie šių Žuvusiųjų didvyriškus poelgius jau niekas nepapasakos. 
Mūsų prekinių laivų jūrininkai pasirodė puikiai, o jų brolybės jūroje 
niekas neįrodė geriau nei ryžtas nugalėti povandeninius laivus. 

1943 m. balandį matėme, kad svarstyklės pasviro į kitą pusę. Po- 
vandeninių laivų gaujos buvo priverstos tūnoti po vandeniu ir nuolat 
spaudžiamos, o su iškilusiais pulti povandeniniais laivais susidoro- 
davo mūsų konvojų oro ir antvandeniniai eskortai. Dabar buvome 
pakankamai stiprūs, kad suformuotume nepriklausomas flotiles, ku- 
rios, be visų konvojaus palydos pareigų, veikė ir kaip savotiška jūrų 
kavalerija — jau seniai to norėjau. Karo veiksmuose 1943 m. balandį 
dalyvavo 235 povandeniniai laivai: didžiausias skaičius, kokį vokie- 
čiai yra pasiekę. Tačiau jų įgulos darėsi neryžtingos. Jos nė akimirką 
nesijautė saugios. Net palankiomis sąlygomis vokiečių puolimai ne- 
pasiekdavo tikslo, ir mūsų nuostoliai Atlanto vandenyne sumažėjo 
beveik 300 tūkst. tonų. Vien tik gegužę vandenyne pražuvo 40 povan- 
deninių laivų. Vokiečių karo laivyno vadai įsitempę atidžiai stebėjo 
jūrlapius, ir mėnesio pabaigoje admirolas Dėnitzas atšaukė likusius 
savo laivus poilsiui arba perkėlė kovoti į ne tokius pavojingus vande- 
nis. Birželio pradžioje paskandinta mažiausiai mūsų laivų nuo tada, 
kai Jungtinės Valstijos įsitraukė į karą. Konvojai praplaukdavo nepa- 
liesti, tiekimo linija buvo saugi - mes kovėmės lemiamame mūšyje ir 
jį laimėjome. 


Žiūrėdamas per periskopą vokiečių povandeninio laivo kapitonas ieško galimų taikinių. 


Didysis puolimas 
ore ir jūroje 

1943 m. gegužės 22 d. - 
rugsėjo 18 d. 

1943 m. rugsėjo 19 d. - 
1944 m. gegužės 15 d. 


* 
* 
444 


Aa 0 * 
X a S 
"Atlanto 


vandenynas ' / 


Bendras nuostolių skaičius, 
tonomis bruto 

Dabar galėjome per jūrą paleisti savo armijas į Hitlerio Europos pa- 
pilvę. Sunaikinus Ašies galią Šiaurės Afrikoje, mūsų konvojams atsi- 
vėrė tiesus kelias į Egiptą, Indiją ir Australiją, nuo Gibraltaro iki Sueco 
saugomas mūsų jūrų ir oro pajėgų, kurios veikė iš naujai atkovotų 
bazių palei visą maršrutą. Ilgos kelionės aplink Gerosios Vilties kyšu- 
lį, kainavusios mums tiek brangaus laiko, pastangų ir tonas prarastų 
krovinių, netrukus bus baigtos. Kiekvienam į Vidurio Rytus plaukian- 
čiam konvojui sutaupėmė vidutiniškai 45 dienas - taip vienu smūgiu 
įspūdingai padidinome savo krovinių gabenimo produktyvumą. 

Povandeninių laivų sutriuškinimas paveikė visus tolesnius įvykius, 
tad savo pasakojimą privalome tęsti. Kurį laiką šie laivai išsisklaidė 
tolimose Pietų Atlanto ir Indijos vandenynų platybėse, kur mūsų 
gynyba buvo palyginti menka, bet ir mūsų taikinių ten buvo mažai. 
Toliau stiprėjo mūsų oro pajėgų puolimas Biskajos įlankoje. Liepą, 
dažniausiai smūgiuojant iš oro, iš viso paskandinti 37 povandeniniai 
laivai, beveik pusė jų pradingo Biskajos įlankoje. Per paskutinius tris 
1943 m. mėnesius iš viso sunaikinti 53 povandeniniai laivai, o mes 
praradome tik 47 prekinius laivus. 

Per audringą rudenį povandeniniai laivai veltui stengėsi atgau- 
ti dominuojančią padėtį Šiaurės Atlante — jų pasiekimai buvo kuk- 
lūs. Nors negailestingi faktai privertė admirolą Dėnitzą trauktis, jis 
ir toliau jūroje laikė tiek pat povandeninių laivų kaip visada. Bet jų 
puolimai nebebuvo tokie veržlūs, jie retai kada mėgino prasibrauti 
pro mūsų gynybą. Tačiau admirolas nenusiminė. 1944 m. sausį jis 
pareiškė: „Priešui pavyko įgyti pranašumą gynyboje. Bet ateis die- 
na, kai Churchilliui pasiūlysiu aukščiausios klasės povandeninį karą. 
1943 m. nesėkmės povandeninio ginklo nesunaikino - priešingai, jis 
tapo dar stipresnis. 1944-ieji bus sėkmingi, nors ir sunkūs metai - bri- 
tų tiekimo liniją sunaikinsime nauju povandeniniu ginklu.“ 

Toks pasitikėjimas nebuvo visiškai be pagrindo. Vokietijoje buvo 
dedamos milžiniškos pastangos sukurti naujo tipo povandeninį laivą, 
kuris galėtų greičiau judėti po vandeniu ir daug toliau nuplaukti. Tuo 

JAV sunkieji bombonešiai Consolidated B-24 Liberator bombarduoja Mesinos uostą Sicilijoje. 


1943 M. liepa. 


pat metu daugelis senųjų laivų buvo atšaukti iš jūros tam, kad juose 
būtų įrengtas „kvėpavimo“ vamzdis Schnorkel ir jie galėtų veikti bri- 
tų pakrantės vandenyse. Šis naujas įrenginys leido laivams pakrauti 
baterijas panėrus po vandeniu, kai virš vandens iškišamas tik vamz- 
dis orui įsiurbti. Taip tikimybė likti nepastebėtiems iš oro pagerėjo, ir 
netrukus tapo akivaizdu, kad laivai su oro padavimo vamzdžiu buvo 
skirti trukdyti persikėlimui per Lamanšą, kai prasidės sąjungininkių 
invazija. Apie tai, kas nutiko, papasakosime atėjus laikui. O dabar 
pats metas grįžti prie padėties Viduržemio jūroje ir 1943 m. liepos. 


* * X 


Generolas Eisenhoweris manė, kad Siciliją reikėtų pulti tik, jei mūsų 
tikslas būtų išvalyti Viduržemio jūros laivybos kelią. Bet jei mūsų 
tikrasis tikslas - užimti ir nugalėti Italiją, pirmiausia derėtų pulti Sar- 
diniją ir Korsiką, nes „šios salos išsidėsčiusios išilgai Italijos „bato“ 
aulo ir jų užėmimas priverstų priešą daug plačiau išsklaidyti savo 

pajėgas Italijoje nei vien užimant Siciliją, mat ši sala plyti ties kalnuo- 
tu pusiasalio galu.“ Be abejonės, tai buvo labai autoritetingo kariškio 
nuomonė, bet negalėjau jai pritarti. Čia svarbūs ir politiniai sumeti- 
mai, o Sicilijos užėmimas ir tiesioginė Italijos invazija duotų kur kas 
greitesnių ir reikšmingesnių rezultatų. 

Sicilijos užėmimas (kodinis pavadinimas Husky) buvo itin svarbi 
operacija. Nors ją užgožė vėlesni įvykiai Normandijoje, nereikėtų nu- 
vertinti išsilaipinimo Sicilijoje reikšmės ir sudėtingumo. Išsilaipinant 
čia pasinaudota Šiaurės Afrikoje įgyta patirtimi, o operacijos Overlord 
(„Valdovas“) planuotojai daug pasimokė iš Sicilijos užėmimo. Puo- 
limo pradžioje dalyvavo beveik 3 tūkst. desantinių ir kitokių laivų, 
atplukdžiusių 160 tūkst. karių, 14 tūkst. transporto priemonių, 600 
tankų, 1800 pabūklų. Šias pajėgas reikėjo surinkti, išmokyti, aprūpin- 
ti ir galiausiai sulaipinti į laivus kartu su visa griozdiška desantinio 
karo įranga toli viena nuo kitos išsibarsčiusiose karinėse bazėse Vi- 
duržemio jūroje, Didžiojoje Britanijoje ir Jungtinėse Valstijose. Nepai- 
sant daugybės būgštavimų, viskas vyko sklandžiai, ir tai rodė puikų 
bendrą štabų darbą. Dėl politinių priežasčių iki šiol visą vadovavimą 
Šiaurės Afrikos kampanijai buvome perdavę Jungtinėms Valstijoms. 
Tačiau dabar žengėme į naują etapą - Sicilijos invaziją ir visa, kas iš 
to kils. Sutarėme, kad karo veiksmus prieš Italiją lems mūšių eiga Si- 
cilijoje. Amerikiečiams vis palankiau žiūrint į šį didesnį žygį, užuot 
likusią metų dalį pasitenkinus Sardinija, ir dar vienos bendros kam- 
panijos galimybei tampant vis realesnei, jaučiau būtinybę, kad britai 
būtų bent jau lygiaverčiai partneriai su mūsų sąjungininkais. Liepą 
kariuomenės proporcijos buvo tokios: britai turėjo aštuonias divi- 
zijas, amerikiečiai — šešias; oro pajėgos - amerikiečių 55 proc., britų 
45 proc.; karo laivynas — 80 proc. buvo britų. Be to, turėjome nemažai 
britų armijų Vidurio Rytuose ir Viduržemio jūros rytiniame regione, 
įskaitant Libiją - joms atskirai vadovavo generolas Maitlandas Wilso- 
nas iš britų vadavietės Kaire. Tokiomis aplinkybėmis neatrodė, kad 

Dwight Eisenhower, Crusade in Europe, Doubleday, 1949, p. 159. 

reikalaujame per daug norėdami lygiomis dalimis prisiimti vadova- 
vimą aukščiausiu lygiu. Mūsų ištikimi draugai amerikiečiai noriai su 
tuo sutiko. Maža to, mums buvo suteikta teisė tiesiogiai vadovauti 
karo veiksmams. Alexanderiui pavesta vadovauti 15-ajai armijų gru- 
pei, kurią sudarė generolo Pattono 7-oji amerikiečių armija ir Mont- 
gomery io 8-oji britų armija. Oro maršalas Tedderis vadovavo jung- 
tinėms oro pajėgoms, admirolas Cunninghamas - jungtiniam karo 
laivynui. Generolas Eisenhoweris vadovavo visoms sąjungininkų 
pajėgoms. 

Intensyvus puolimas iš oro prasidėjo liepos 3 d., bombardavome 
aerodromus ir Sicilijoje, ir Sardinijoje - daugelis jų tapo nebepanau- 
dojami. Priešo naikintuvai buvo priversti gintis, o tolimojo nuotolio 
bombonešių bazes teko perkelti į žemyninę Italiją. Paskandinome ke- 
turis iš penkių traukinių keltų, veikiančių Mesinos sąsiauryje. Mūsų 
konvojams artėjant prie salos, tvirtai užsitikrinome pranašumą ore, ir 
Ašies karo laivai bei lėktuvai nemėgino rimtai priešintis puolimui iš 
jūros. Priedangos planai padėjo iki paskutinės akimirkos priešą lai- 
kyti nežinioje dėl vietos, kur smogsime. Mūsų karo laivyno judėjimas 
ir kariniai pasirengimai Egipte turėjo sudaryti įspūdį, kad ruošiama 
ekspedicija į Graikiją. Po Tuniso žlugimo priešas į Viduržemio re- 
gioną siuntė daugiau lėktuvų, bet papildomos eskadrilės skrido ne 
į Siciliją, o į Viduržemio jūros rytinį krantą, Šiaurės vakarų Italiją ir 
Sardiniją. Išsilaipinimui pasirinkta liepos 10 d. Liepos 9-osios rytą di- 
džiulės armados iš rytų ir vakarų susijungė į pietus nuo Maltos, atėjo 
laikas visu greičiu spausti Sicilijos paplūdimių link. Prieš išvykdamas 
į Čekersą, kur turėjau laukti žinių apie puolimo baigtį, valandą pralei- 
dau Admiraliteto karo kambaryje. Ten per visą sieną kabojo žemėla- 
pis - jame pažymėti didžiuliai konvojai, eskortai, pagalbiniai daliniai, 
judantys puolimui numatytų paplūdimių link. Tai buvo galingiausia 
desanto operacija per visą istoriją. Tačiau viskas priklausė nuo oro. 

Rytas išaušo gražus, bet vidurdienį ėmė pūsti stiprokas nepalan- 
kus šiaurės vakarų vėjas. Popietę jis sustiprėjo, ir vakare jūra smarkiai 
pasišiaušė — tai kėlė pavojų išsilaipinimui, ypač vakariniuose paplū- 
dimiuose, amerikiečių sektoriuje. Iš Maltos ir daugelio kitų Afrikos 
uostų nuo Bizertos iki Bengazio į šiaurę skubantys desantinių laivų 
konvojai sunkiai yrėsi per audringą jūrą. 

Rengtasi nukelti išsilaipinimą vėlesniam laikui, jei kiltų būtinybė, 
tačiau toks sprendimas būtų priimtas ne anksčiau kaip vidurdie- 
nį. Pirmasis jūrų lordas“, neramiai stebintis įvykius iš Admiraliteto, 
radijo ryšiu paklausė apie oro sąlygas. Aštuntą vakaro admirolas 


* Jungtinės Karalystės karo laivyno vadas. (Čia ir toliau vertėjos pastabos; autoriaus pastabos žymimos 
jo inicialais W. CH.). 


JAV kariai lipa į jūrų desanto laivus išsilaipinimo Sicilijoje dieną. 1943 m. liepa. 

Cunninghamas atsakė: „Oras nepalankus, bet operacija tęsiama.“ 
„Buvo akivaizdžiai per vėlu operaciją atidėti, bet buvome nemenkai 
susirūpinę, ypač dėl besigrumiančių su jūra nedidelių laivų konvo- 
jų“, — rašė jis. Šie laivai tikrai ilgokai užtruko ir buvo išblaškyti jūroje. 
Vėliau nei numatyta atplaukė daugelis laivų, bet, laimei, nieko labai 
bloga neatsitiko. „Vėjas mūsų pasigailėjo: per naktį rimo ir liepos 
10-osios rytą visai nutilo, tik ties vakariniais paplūdimiais nesiliovė 
varginantis bangavimas ir bangų mūša“, - sakė Cunninghamas. 

Blogas oras mums padėjo priešą užpulti netikėtai. Admirolas 
Cunninghamas rašo: „Svarbus buvo išties geras priedangos planas 
ir klaidinantis konvojų maršrutas. Priešo budrumą neabejotinai su- 
mažino ir nepalanki mėnulio fazė. O dar pakilo vėjas, tada priartėjęs 
prie pavojingos ribos, kai dalis laivų, o gal net ir visi, nebebūtų galėję 
išsilaipinti. Iš tikrųjų šie akivaizdžiai puolimą sunkinantys veiksniai 
paskatino pervargusius, daugybę naktų budėjusius italus dėkingus 
griūti į lovas, manant, kad bent jau šią naktį priešai neatplauks. BET 
JIE ATPLAUKĖ.“ 

Didelė nelaimė ištiko mūsų oro pajėgas. Sklandytuvus tempian- 
tys amerikiečių lėktuvai daugiau nei trečdalį jų atkabino per anks- 
ti: daugelis juose skridusių mūsų 1-osios oro desanto brigados vyrų 
nuskendo. Kiti išsibarstė virš Pietryčių Sicilijos, ir tik 12 sklandytuvų 
nusileido prie svarbaus tilto, kuris ir buvo jų tikslas. Iš tiltą užėmusių 
ir gynusių 8 karininkų ir 65 kareivių, kol po dvylikos valandų atvy- 
ko pagalba, gyvi liko tik 19. Tai buvo beviltiškoje padėtyje atsidū- 
rusių narsuolių žygdarbis. Amerikiečių fronte oro desantai taip pat 
buvo išsklaidyti per plačiai, tačiau daugybės išsilaipinusių nedidelių 
būrių daroma žala ir keliamas sąmyšis nedavė ramybės italų kranto 
divizijoms. | 

Išsilaipinimą iš jūros visą laiką saugojo naikintuvai, visur jis vyko 
labai sėkmingai. Netrukus užėmėme 12 aerodromų, ir liepos 18 d. 
saloje buvo likę tik 25 tinkami skraidyti vokiečių lėktuvai. Priešas pa- 
liko 1100 suniokotų ar apgadintų lėktuvų, daugiau nei pusė jų buvo 

vokiečių. Atsigavęs po pirmojo netikėtumo, priešas kovėsi atkakliai. 
Pati vietovė mums kėlė neapsakomų sunkumų. Keliai siauri, judėti 
saloje dažnai buvo įmanoma tik pėsčiomis. Aštuntosios armijos fron- 
te kariams kelią užstojo dunksantis Etnos kalno masyvas, nuo kurio 
priešas galėjo stebėti mūsų judėjimą. Mūsų kariams stovint žemai 
plytinčioje Katanijos lygumoje, įsisiautėjo maliarijos protrūkis. Vis 
dėlto saugiai išsilaipinus krante ir mūsų oro pajėgoms pradėjus veikti 
iš užimtų aerodromų, nekilo abejonių dėl operacijos baigties. Atvirkš- 
čiai nei tikėjomės, vokiečiai sėkmingai atsitraukė per Mesinos sąsiau- 
rį, bet po 38 mūšių dienų generolas Alexanderis man atsiuntė tokią 
telegramą: „Šį rytą, 1943 m. rugpjūčio 17 d. 10 val., iš Sicilijos išvytas 
paskutinis vokiečių kareivis, ir visa sala dabar yra mūsų rankose.“ 
Dėl kito strateginio žingsnio dar nebuvome tikri. Ar turėtume kirs- 
ti Mesinos sąsiaurį ir užimti Italijos „bato“ nosį, o gal užimti jo kulną 
ties Tarantu, ar išsilaipinti aukščiau vakariniame krante, Salerno įlan- 
koje ir užimti Neapolį? O gal vis dėlto apsiriboti Sardinijos užėmimu? 
Vaizdas tapo aiškus, kai įvertinome iki šiol pasiektą pažangą. Liepos 
19 d. galingos amerikiečių bombonešių pajėgos puolė Romos geležin- 
kelio depus ir oro uostą. Kilo baisi sumaištis, sukrėtimas buvo didelis: 

atrodė labai tikėtina, kad Italija tuoj kapituliuos. Tačiau amerikiečiai 
manė, kad aktyvesni karo veiksmai Viduržemio regione neturi pa- 
kenkti operacijoms kitur, ypač operacijai Overlord. Tokia sąlyga kėlė 
nemenką nerimą išsilaipinant Salerne. Kol buvo gana aštriai ginčija- 
masi, padėtį iš esmės pakeitė Mussolinio kritimas. 

Dabar Dučei teko prisiimti didžiausią atsakomybę dėl karinių ka- 
tastrofų, kurias jis po ilgų valdymo metų užtraukė savo šaliai. Jis 
turėjo beveik absoliučią valdžią, todėl šios naštos negalėjo permesti 
nei monarchijai, nei parlamentinėms institucijoms, nei fašistų parti- 
jai ar kariuomenės štabo vadams. Visa atsakomybė teko jam. Gerai 
informuotuose Italijos visuomenės sluoksniuose sparčiai brendo su- 
vokimas, kad karas pralaimėtas, ir kaltė krito žmogui, taip įsakmiai 
privertusiam savo šalį rinktis neteisingą ir pralaiminčią pusę. Tokia 
nuomonė susiformavo ir plačiai pasklido per 1943 m. pirmuosius mė- 
nesius. Vienišam diktatoriui tebesėdint aukščiausiame valdžios soste, 
karinis pralaimėjimas ir italų karių skerdynės Rusijoje, Tunise ir Sici- 
lijoje buvo akivaizdi tiesioginės invazijos preliudija. 

Veltui Dučė darė keitimus politikų ir generolų gretose. Vasarį Ita- 
lijos generalinio štabo viršininkas Cavallero pakeistas generolu Am- 
brosio. Pastarasis drauge su Akvarono kunigaikščiu (dvaro ministru) 
asmeniškai patarinėjo karaliui ir turėjo jo aplinkos pasitikėjimą. Jau 
daugelį mėnesių jie vylėsi nuversti Dučę ir padaryti galą fašistiniam 
režimui. Bet Mussolinis vis dar aktyviai reiškėsi Europos scenoje, lyg 
būtų pagrindinis jos veikėjas. Kai naujasis karo vadas pasiūlė nedel- 
siant atitraukti italų divizijas iš Balkanų, Dučė pasijuto įžeistas. Šias 
pajėgas jis laikė atsvara vokiečių dominavimui Europoje. Jis nesupra- 
to, kad dėl pralaimėjimų užsienyje ir demoralizacijos šalies viduje jis 
neteko statuso kaip Hitlerio sąjungininkas. Vis dar puoselėjo savo ga- 
lios ir svarbos iliuziją, nors tikrovėje visa tai jau buvo prarasta. Todėl 
pasipriešino šiam siaubingam Ambrosio reikalavimui. Vis dėlto Du- 
čės valdžios įspūdis ir baimė išprovokuoti jo ūmią reakciją buvo tokie 
tvarūs, kad visose Italijos visuomenės grupėse buvo ilgai dvejojama 

dėl to, kaip reikėtų jį nušalinti. Kuri pelė išdrįs timptelėti katei už 
ūso? Taip praėjo pavasaris nenumaldomai artėjant galingo priešo in- 
vazijai - priešo, kuris turėjo pranašumą sausumoje, jūroje ir ore. 

Įvykių kulminacija buvo jau čia pat. Nuo vasario nekalbusis ir at- 
sargusis konstitucinis monarchas“ bendravo su maršalu Badoglio, 
po nesėkmių Graikijoje 1940 m. atleistu iš pareigų. Ilgainiui karalius 
jame įžvelgė žmogų, kuriam galėtų patikėti valstybės valdymą. Buvo 
sukurtas konkretus planas. Nuspręsta, kad liepos 26 d. Mussolinis 
bus areštuotas, o generolas Ambrosio sutiko rasti vykdytojus ir su- 
kurti šiam smūgiui tinkamą situaciją. Netyčia generolui padėjo ir kai 
kurie senosios fašistų gvardijos nariai: jie siekė atgaivinti partiją, tai 
daugeliu atžvilgių jiems padėtų neatrodyti pralaimėtojais. Aukščiau- 
sia partijos institucija — fašistų didžioji taryba - nebuvo susirinkusi 
nuo 1939 m., ir fašistai manė, kad jos sušaukimas bus proga pareikšti 
Dučei ultimatumą. Liepos 13 d. jie kreipėsi į Dučę ir įkalbėjo jį liepos 
24 d. sušaukti oficialią tarybos sesiją. Karaliaus aplinka ir kai kurie 
fašistai veikė atskirai ir nepriklausomai vieni nuo kitų, bet panašios 
datos pasirinkimas buvo reikšmingas. 

Tą pačią liepą, 19 dieną, lydimas generolo Ambrosio, Dučė skrido 
susitikti su Hitleriu Feltrės miestelyje netoli Riminio. Memuaruose 
Mussolinis rašo, kad vilą „supo gražus, vėsus, ūksmingas parkas, o 
klaidus pastatas ne vienam kėlė vos ne šiurpulingą baimę: tai buvo 
tarsi namu virtęs kryžiažodis“. Viskas buvo parengta užimti fiurerį 
bent dvi dienas, tačiau jis išvyko tą pačią popietę. „Sutikimas, kaip 
įprastai, buvo draugiškas, bet lydintys asmenys, aukšti oro pajėgų ir 
kariuomenės karininkai, elgėsi šaltai“, - rašė Mussolinis“. 

Fiureris ilgokai postringavo apie poreikį maksimaliai sutelkti pa- 
stangas. Iki žiemos naujas slaptasis ginklas bus parengtas panaudoti 
prieš Angliją, sakė jis. Italija privalo būti apginta, „kad Silicija prie- 
šui taptų tuo, kas mums buvo Stalingradas“"". Italija turi pasirūpinti ir 
*  Victoras Emmanuelis III - Italijos karalius 1900-1946 m. 

** B. Mussolini, Memoirs, 1942-1943, 1959, George Weidenfeld 8: Nicolson, p. 50. 


** Hitler e Mussolini: Lettere e Documenti, Rizzoli editore, Roma-Milano, 1946, p. 173. 

+“ Italijos dučė 
B. Mussolinis ir karalius 
Victoras Emmanuelis |||. 


* Prieškario nuotrauka. 


kariais, ir gynybos organizavimu. Dėl sunkumų Rytų fronte Vokietija 
negalės suteikti pastiprinimų ir įrangos, kurių prašo Italija. 

Ambrosio ragino savo viršininką tiesiai pasakyti Hitleriui, kad Ita- 
lija nebepajėgi tęsti karo. Kokia iš to būtų buvusi nauda, nėra aišku, 
bet Mussolinis atrodė kaip ištiktas stabo, ir tai galiausiai lėmė Am- 
brosio ir kitų dalyvavusių Italijos generolų apsisprendimą, kad iš jo 
toliau tikėtis lyderystės būtų tuščias reikalas. 

Hitleriui įpusėjus savo kalbą apie padėtį, į kambarį įėjo susijaudi- 
nęs italų pareigūnas ir pranešė, kad „šią akimirką priešo oro pajėgos 
smarkiai bombarduoja Romą“. Be pažado, kad vokiečiai toliau siųs 
pastiprinimus Sicilijai, Mussolinis grįžo į Romą nieko nepešęs. Pri- 
artėjęs prie miesto, įskrido į didžiulį juodų dūmų debesį, kylantį nuo 
šimtų degančių vagonų Litorio geležinkelio stotyje. Dučė nuvyko į 
audienciją pas karalių, šis buvo „susiraukęs ir nervingas“. Karalius 
pasakė: „Padėtis įtempta, ir ilgai neatsilaikysime: Sicilija atiteko Va- 
karams, vokiečiai mus apgaus, o kariuomenės drausmė pakrikusi...' 
Pasak jo paties archyvo, Mussolinis atsakęs, kad viliasi iki rugsėjo 
15 d. patraukti Italiją iš Ašies aljanso. Ši data rodo, kaip smarkiai jis 
nesusigaudė tikrovėje. 

Dabar į sceną įžengė pagrindinis finalinės dramos veikėjas Dino 
Grandis. Fašistų veteranas, buvęs užsienio reikalų ministras ir am- 
basadorius Britanijoje, labai ryžtingas Žmogus, nekentęs fakto, kad 
Italija paskelbė karą Britanijai, tačiau lig tol pasiduodavęs įvykių ei- 
gai. Jis atvyko į Romą vadovauti Didžiosios tarybos susirinkimui ir, 
liepos 22 d. apsilankęs pas savo senąjį vadą, Grandis jam nuožmiai 
išrėžė ketinąs siūlyti suformuoti nacionalinę vyriausybę, 0 vyriausiąjį 
vadovavimą kariuomenei grąžinti karaliui. 

Liepos 24-ąją 17 val. susirinko Didžioji taryba. Policijos vadas pasi- 
rūpino, kad jai nesutrukdytų joks smurtas. Mussolinio muškietinin- 
kai, jo asmens sargyba, buvo atleisti nuo pareigos saugoti Venecijos 
rūmus, kur buvo sutelkta daug ginkluotų policininkų. Dučė išdės- 
tė savo argumentus, ir Tarybos nariai, visi su juodomis fašistinėmis 
uniformomis, įsitraukė į diskusiją. Savo kalbą Mussolinis baigė taip: 
„Karas yra visados vienos partijos karas - tos, kuri trokšta karo. Tai 
visada vieno žmogaus karas - to, kuris jį paskelbė. Šiandieninis karas 
vadinamas Mussolinio karu, o 1859 m. karas galėtų būti vadinamas 
Cavouro' karu. Tai laikas, kai reikia įtempti vadžias ir prisiimti atsako- 
mybę. Man nebus sunku pakeisti žmones, priveržti varžtus ir įtraukti 
pajėgas, dar nedalyvaujančias kovos veiksmuose, ir padarysiu tai dėl 
mūsų šalies, kurios teritorinis vientisumas šiandien pažeistas.“ 

Tada Grandis pateikė rezoliuciją, raginančią monarchą prisiimti 
daugiau valdžios, išeiti iš užkulisių ir vykdyti savo pareigas. Gran- 
džio kalbą Mussolinis pavadino „tūžminga filipika“, „kalba žmogaus, 
galiausiai išliejusio ilgai kauptą pagiežą“. Ryšiai tarp Didžiosios tary- 
bos narių ir Dvaro tapo akivaizdūs. Mussolinio žentas Ciano parė- 
mė Grandį. Visi susirinkusieji dabar suvokė, kad politinis sukrėtimas 
neišvengiamas. Debatai tęsėsi iki vidurnakčio, kol fašistų partijos 


Italijos valstybininkas (1810-1861), atlikęs svarbų vaidmenį suvienijant šalį. 

Didžioji fašistų taryba. 1943 m. liepos pabaigos posėdyje B. Mussolinis nušalintas. 


sekretorius Scorza pasiūlė atidėti juos kitai dienai. Tada Grandis pa- 
šoko iš vietos ir sušuko: „Prieštarauju tokiam siūlymui: pradėjome 
šį reikalą ir turime jį užbaigti šiąnakt.“ Buvo antra valanda nakties, 
kai įvyko balsavimas. Mussolinis rašė: „Kiekvieno Didžiosios tarybos 
nario poziciją buvo galima nuspėti dar prieš balsavimą. Tarp jų buvo 
grupė išdavikų, jau sutarusių su karaliumi, grupė bendrininkų ir gru- 
pė nieko nežinančių, kurie veikiausiai nesuprato balsavimo svarbos, 
bet vis tiek balsavo taip pat.“ Grandžio siūlymui pritarė 19 narių, 
prieš buvo 7, susilaikė 2 nariai. Mussolinis atsistojo ir tarė: „Jūs išpro- 
vokavote režimo krizę: tuo blogiau. Sesija baigta.“ Partijos sekreto- 
rius jau buvo bekeliąs ranką saliutuoti Dučei, bet Mussolinis mostu jį 
sustabdė: „Nereikia.“ Visi nutilo. Tą naktį nė vienas nemiegojo savo 
namuose. 

Tuo metu buvo tyliai rengiamasi Mussolinio areštui. Dvarui 
atstovaujantis Akvarono kunigaikštis davė nurodymus generolui 

Ambrosio, o šio pavaduotojai, patikimi policijos agentai ir karabi- 
nieriai, veikė atitinkamai. Be triukšmo, nepastebimai buvo perimtos 
centrinės telefono stotys, policijos būstinė ir Vidaus reikalų ministeri- 
jos pastatai. Šalia Karališkosios vilos dislokuotas iš šalies nematomas 
nedidelis karo policijos būrys. 

Sekmadienį, liepos 25-osios rytą, Mussolinis leido savo biure, taip 
pat nuvyko apžiūrėti keleto nuo bombardavimo nukentėjusių Romos 
kvartalų. Jis paprašė susitikti su karaliumi, ir audiencija buvo paskir- 
ta penktą vakaro. „Maniau, kad karalius atšauks 1940 m. birželio 1 d. 
man deleguotus įgaliojimus vadovauti kariuomenei - pats jau kurį 
laiką svarsčiau jų atsisakyti. Į vilą įžengiau ramus, be mažiausios blo- 
gos nuojautos, ir, žvelgdamas atgal, sakyčiau visiškai nieko nejįtar- 
damas. Artėdamas prie karaliaus apartamentų, Mussolinis pastebėjo, 
kad visur buvo sustiprinta karabinierių sargyba. Karalius, apsirengęs 
maršalo uniforma, jį pasitiko tarpduryje. Abiem įėjus į svetainę, kara- 
lius pasakė: „Reikalai prasti, mano mielas Duče. Italija byra, kariuo- 
menės moralė neįsivaizduojamai žema, kareiviai nebenori kariauti. 
„. Didžiosios tarybos balsavimas buvo tiesiog neįtikėtinas: Grandžio 
siūlymą palaikė net 19 narių ir iš jų keturi - Apreiškimo ordino 
kavalieriai!"... Šią akimirką esate nekenčiamiausias žmogus Italijoje. 
Jums liko tik vienas draugas ir tai esu aš. Todėl sakau jums: nesibai- 
minkite dėl asmeninio saugumo, užtikrinsiu jūsų apsaugą. Manau, 
kad dabar šioms pareigoms tinkamiausias žmogus yra maršalas Ba- 
doglio“, - kalbėjo karalius. 

Mussolinis atsakė: „Priimate labai rimtą sprendimą. Vyriausybės 
krizė šiuo momentu paskatins tautą manyti, kad taika jau pasiekiama 
ranka, nes karą paskelbęs žmogus atleistas. Tai bus didelis smūgis 
kariuomenės dvasiai. Ši krizė reikš Churchillio ir Stalino dueto - ypač 
Stalino — triumfą. Suprantu tautos neapykantą: nebuvo sunku ją at- 
pažinti vakar per Didžiosios tarybos susirinkimą. Negali juk taip ilgai 
valdyti, reikalauti tiek aukų ir nesukelti pasipiktinimo. Kad ir kaip 


* 


Italijos karalystės aukščiausias apdovanojimas (iki 1946 m.). 

Italijos dienraščio La Stampa 


1943 M.liepos 25 d. numeris 


Vn messaggjo dėl i B EE si soliat, era docisione d tati įsuaį 703774 NUO Valdžios ir 
cibtadini ritroverė la via della riscossa,, I proclama de! Maresciallo:“ Assumo il Governo militaę Maršalo P. Badoglio tapimą 
con pieni poteri. La gueera continua. Čhingue turbi ordine pubblico sarė inesorabilmente cvlpit, vyriausybės galva. 


būtų, linkiu sėkmės žmogui, kuris perims valdymą.“ Karalius paly- 
dėjo Mussolinį iki durų. Pasak Dučės, „Karalius buvo mirtinai išbalęs 
ir atrodė dar labiau sumažėjęs, beveik nykštukas. Jis paspaudė man 
ranką ir grįžo į kambarį. Nusileidau laiptais ir pasukau automobi- 
lio link. Staiga mane sustabdė karabinierių kapitonas: „Jo Didenybė 
įsakė jus saugoti.“ Toliau ėjau prie savo automobilio, bet kapitonas 
parodė į šalia stovintį greitosios pagalbos automobilį ir pasakė, kad 
privalome sėsti į jį: tai padarėmė kartu su mano sekretoriumi. Į tą patį 
automobilį įlipo leitenantas, trys karabinieriai, du policijos agentai ci- 
vilių drabužiais ir kapitonas; visi buvo ginkluoti automatais ir susėdo 
arčiau durų. Durims užsidarius, greitosios pagalbos automobilis nu- 
skriejo didžiausiu įmanomu greičiu. Vis dar maniau, kaip karalius ir 
sakė, kad visa tai daroma dėl mano saugumo.“ 

Tos pačios dienos popietę karalius pavedė maršalui Badoglio suda- 
ryti naują Kabinetą iš visų kariuomenės rūšių vadų ir valstybės tar- 
nybos pareigūnų; vakare maršalas per radiją pranešė žinią pasauliui. 
Po dviejų dienų maršalo Badoglio įsakymu Dučė buvo internuotas 
Poncos saloje. 

Taip baigėsi 21-erius metus trukusi Mussolinio diktatūra Italijoje. 
Per šį laikotarpį jis ištraukė italų tautą iš bolševizmo, į kurį šalis galė- 
jo nugrimzti 1919 m., ir iškėlė ją į tokią vietą Europoje, kokios Italija 
niekada neturėjo. Tautos gyvenimui buvo suteiktas naujas impulsas: 

sukurta Italijos imperija Šiaurės Afrikoje, Italijoje įgyvendinta daug 
svarbių viešųjų projektų. 1935 m. Dučė savo valios jėga įveikė Tautų 
Sąjungos („Penkioms dešimtims tautų dirigavo viena“) pasipriešini- 
mą ir baigė užkariauti Abisiniją. Režimo kaina neabejotinai pranoko 
Italijos žmonių kantrybę, bet akivaizdu, kad sėkmės laikotarpiu jis 
patiko daugeliui italų. Prancūzijai žlungant, Mussolinį esu pavadinęs 
Italijos įstatymų leidėju. Labai tikėtina, kad alternatyva jo valdymui 
būtų buvusi komunistinė Italija, ir tai būtų atnešę jau visai kitokių 
pavojų bei negandų Italijos žmonėms ir Europai. Jo lemtinga klaida 
buvo paskelbti karą Prancūzijai ir Didžiajai Britanijai po Hitlerio per- 
galių 1940 m. birželį. Jei jis būtų to nepadaręs, būtų išlaikęs Italiją jėgų 
pusiausvyrą lemiančioje pozicijoje, ir Italijos palankumo būtų sieku- 
sios bei jai atsilyginusios abi pusės - pasinaudodama kariaujančių 
šalių konfliktu Italija būtų labai daug išlošusi ir tapusi turtinga. Net 
kai karo baigtis buvo visiškai aiški, sąjungininkai būtų apsidžiaugę, 
jei Mussolinis būtų pasirinkęs juos. Jis galėjo reikšmingai prisidėti su- 
trumpindamas karo eigą. Galėjo gudriai ir apgalvotai parinkti laiką ir 
paskelbti karą Hitleriui. Bet Mussolinis pasuko neteisinga kryptimi: 
jis niekada nesuprato, kokia stipri yra Britanija, koks atsparus bus 
šios salos pasipriešinimas ir kokia tvari jos jūrinė galia. Taip Mussoli- 
nis žengė pražūties link. Kaip paminklas jo asmenybės jėgai ir ilgam 
valdymui liks jo nutiesti didieji keliai. 


LA. 


Tuo metu Hitleris padarė esminę strateginę vadovavimo karui klai- 
dą. Artėjant Italijos pasitraukimui iš Ašies, Rusijai pergalingai veržian- 
tis pirmyn, Britanijai ir Jungtinėms Valstijoms akivaizdžiai rengiantis 
puolimui už Lamanšo, jis turėjo sutelkti ir sustiprinti galingiausią vo- 
kiečių armiją kaip rezervą centre. Tik taip jis galėjo įdarbinti gerąsias 
vokiečių vadavietės ir kovinių pajėgų savybes ir kartu maksimaliai 
panaudoti centrinės pozicijos pranašumus - puikias tiekimo ir ryšių 

linijas šalies viduje. Generolas von Thoma - tuo metu mūsų karo be- 
laisvis — sakė: „Mūsų vienintelis šansas yra sukurti situaciją, kurio- 
je galėsime panaudoti armiją.“ Jau minėjau anksčiau, kad Hitleris iš 
tiesų surezgė voratinklį, bet pamiršo vorą. Jis mėgino išlaikyti viską, 
ką užkariavo: didžiulės pajėgos buvo eikvojamos Balkanuose ir Itali- 
joje, nors ten jos negalėjo prisidėti prie jokių reikšmingų sprendimų. 
Aukščiausios kokybės ir mobilumo 30—40 divizijų centrinis rezervas 
būtų leidęs Hitleriui smogti bet kuriam jo link artėjančiam priešui ir, 
labai tikėtina, sėkmingai susiremti lemiamame mūšyje. Pavyzdžiui, 
po metų jis būtų galėjęs pasitikti britus ir amerikiečius keturiasde- 
šimtą ar penkiasdešimtą dieną nuo jų išsilaipinimo Normandijoje su 
pailsėjusiomis ir kur kas pranašesnėmis pajėgomis. Nebuvo reikalo 
šią galybę iššvaistyti Italijoje ir Balkanuose, ir tai, kad jis buvo paska- 
tintas tai daryti, pražudė jo paskutinę galimybę. 

Žinodamas apie alternatyvas, kurias Hitleris galėjo pasirinkti, taip 
pat troškau galimybės rinktis pulti Italiją dešiniajame flange ar keltis 
per Lamanšą kairiajame, arba ir viena, ir kita. Tai, kad Hitleris netei- 
singai išdėstė pajėgas, leido mums pradėti pagrindinį tiesioginį puo- 
limą palankiomis sąlygomis ir laimėti. 

Iš Feltrės susitikimo Hitleris grįžo įsitikinęs, kad Italiją bus gali- 
ma išlaikyti kare tik įvykdžius valymus fašistų partijoje ir padidinus 
vokiečių spaudimą fašistų lyderiams. Liepos 29 d. buvo Mussolinio 
60-asis gimtadienis, ir šia proga Goringui buvo pavesta jį aplankyti 
su oficialiu vizitu. Tačiau liepos 25 d. Hitlerio būstinę pasiekė neri- 
mą keliantys pranešimai iš Romos. Vakare tapo aiško, kad Mussoli- 
nis atsistatydino ar buvo nušalintas ir kad į jo postą karalius paskyrė 
Badoglio. Galiausiai nuspręsta, jog bet kokia didesnė operacija prieš 
naująją italų vyriausybę pareikalautų atitraukti per daug divizijų 
nuo Rytų fronto, o jų ten reikėjo, jei rusai pradėtų netikėtą puolimą. 
Vokiečiai parengė planus išgelbėti Mussolinį, okupuoti Romą ir, kai 
tik bus įmanoma, paremti italų fašistus. Jei Badoglio su sąjunginin- 
kais pasirašytų paliaubas, buvo planuojama užgrobti italų laivyną ir 

B. Mussolinis ir A. Hitleris. Nušalinus dučę, Vokietijos fiureris susirūpino fašistinio režimo 


A 
Romoje gelbėjimu ir bičiulio išlaisvinimu. 


strategines pozicijas visoje Italijoje bei įbauginti italų garnizonus Bal- 
kanuose ir Egėjo jūroje. 

Liepos 26 d. Hitleris savo patarėjams pasakė: „Privalome veikti, 
priešingu atveju anglosaksai įgis prieš mus pirmenybę užimdami 
oro uostus. Dabar fašistų partija yra tiesiog priblokšta, bet, atsidūrusi 
mūsų užnugaryje, atsipeikės. Fašistų partija vienintelė turi noro ko- 
voti mūsų pusėje, todėl privalome ją atgaivinti. Jokios priežastys, ku- 
rios vilkintų šį reikalą, yra nepateisinamos, nes rizikuojame atiduoti 
Italiją anglosaksams. Tokių dalykų kareivis nesupranta - aiškiai su- 
vokti padėtį gali tik politinę įžvalgą turintis žmogus.“ 

Liepą galvodamas apie pergalės Sicilijoje perspektyvą, padėtį Ita- 
lijoje ir karo eigą, jaučiau būtinybę dar kartą susitikti su Rooseveltu 
ir surengti dar vieną anglų ir amerikiečių konferenciją. Susitikimo 
vietą — Kvebeką - pasiūlė prezidentas. Ponas Mackenzie Kingas pa- 
siūlymui pritarė, ir mus abu tai labai nudžiugino. Šiuo lemiamu laiku 
Vakarų pasaulio karo politikos vadovų susitikimui negalima buvo 
parinkti tinkamesnės ar puikesnės vietos nei senovinė Kvebeko cita- 
delė, stovinti prie Kanados vartų ir žvelgianti į galingą Šv. Lauryno 
upę. Noriai priimdamas Kanados svetingumą, prezidentas nematė 
galimybės, kad Kanada būtų oficiali šio pasitarimo dalyvė, nes baimi- 
nosi, kad panašius reikalavimus gali pareikšti Brazilija ir kitos Ame- 
rikos partnerės Jungtinėse Tautose. Turėjome atsižvelgti ir į galimas 
Australijos bei kitų dominijų pretenzijas. Šį subtilų klausimą išspren- 
dė plačiai mąstantis Kanados ministras pirmininkas ir jo vyriausy- 
bė. Aš asmeniškai buvau pasiryžęs, kad konferencijoje dalyvautume 
tik mes ir Jungtinės Valstijos, turint omenyje visus bendrus svarbius 
reikalus. Trijų didvalstybių vadovų susitikimas - tai ateities tikslas, 

bet dabar tarsis tik Britanija 
ir Jungtinės Valstijos. Konfe- 
rencijai davėme „Kvadran- 
to“ (Ouadrant) pavadinimą. 

Rugpjūčio 4-osios naktį 
traukiniu iš Londono kartu 
su itin dideliu būriu perso- 
nalo, kurio mums reikės, 
išvykau į Klaidą, ten mūsų 
laukė laivas Oueen Mary. 
Manyčiau, kad mūsų buvo 
per du šimtus ir dar apie 
pusšimtį pagalbininkų iš 
Karališkųjų jūrų pėstininkų. 
Konferencijos darbotvarkė 
apėmė ne tik Viduržemio | 
regiono kampaniją, dabar 8 | i> > „11 
pasiekusią pirmąją kulmina- Britų brigados Birmoje vadas O. Wingate'as. 1943 m. 
ciją, bet ir tolesnį pasirengi- 
mą operacijai 1944 m. kirsti 
Lamanšą, visą vadovavimą karui Indijoje ir mūsų indėlį kovojant 
prieš Japoniją. Lamanšo klausimui aptarti pasikvietėme tris karinin- 
kus, juos mums atsiuntė generolas leitenantas F. E. Morganas, dar 
galutinai nepaskirto vyriausiojo sąjungininkų vado štabo viršininkas. 
Morganas su jungtine anglų ir amerikiečių komanda parengė mūsų 
bendro plano metmenis. Kadangi turėjome peržiūrėti ir Indijos bei 
Tolimųjų Rytų karo teatrų reikalus, drauge vežiausi generolo Wave- 
Ilio karinių operacijų vadą, specialiai atskridusį iš Indijos. 

Drauge pasiėmiau ir jauną brigados vadą Wingate'ą: jis jau spėjo 
pasižymėti kaip nereguliariųjų pajėgų vadas Abisinijoje ir puikiai pa- 
sirodė narsiose kautynėse Birmos džiunglėse. Po pastarųjų žygių su 

juo tarnaujantys kariai ėmė jį vadinti „Birmos Clive'u“. Daug apie jį 
girdėjau ir žinojau, kad sionistai siekia jį padaryti izraeliečių kariuo- 
menės, kuri gali būti kuriama, vyriausiuoju vadu. Iškviečiau Winga- 
te'ą į Angliją, kad galėčiau su juo susipažinti prieš išvykdamas į Kve- 
beką. Rugpjūčio 4-osios vakarą jau sėdausi vakarieniauti Dauningo 
gatvės rezidencijoje vienas, bet man pranešė, kad atskrido Wingate'as 
ir jau atvyko į rezidenciją. Iškart pakviečiau jį pavakarieniauti kartu. 
Nepraėjo nė pusvalandis, kai pajutau, kad prieš mane sėdi žmogus iš 
„didžiosios raidės“. Jis tuoj įniko pasakoti, kaip džiunglių kare japo- 
nus galima įveikti panaudojant giliai prasiskverbusius būrius, išlai- 
pintus iš oro priešo užnugaryje. Mane tai labai sudomino. Norėjau 
apie tai išgirsti daugiau, taip pat norėjau leisti jam savo istoriją papa- 
sakoti štabų vadams. 

Iškart nusprendžiau pasiimti jį į kelionę jūra. Pasakiau, kad mūsų 
traukinys išvyksta dešimtą. O buvo jau beveik devynios. Wingate'as 
pas mane atvyko nepersirengęs po trijų dienų skrydžio tiesiai iš fron- 
to, ir jokių kitų drabužių nebuvo pasiėmęs. Žinoma, jis buvo visiškai 
pasirengęs vykti kartu, bet apgailestavo, kad negalės pasimatyti su 
žmona, gyvenančia Škotijoje ir net nenutuokiančia apie jo atvykimą. 
Tačiau mano asmeninis personalas nepraleido progos sublizgėti išra- 
dingumu. Policija pažadino ponią Wingate jos namuose ir nugabeno 
į Edinburgą, pro kurį turėjo važiuoti mūsų traukinys. Ten ji prisijungė 
prie mūsų ir kartu keliavo į Kvebeką. Ji visiškai nesigaudė, kas vyks- 
ta, kol paryčiu Veiverlio stoties perone išvydo savo vyrą: jiems tai 
buvo labai laiminga kelionė. 

Žinojau, kad Rooseveltui labai patinka susitikimai su jaunais karo 
didvyriais, tad į kelionę pakviečiau ir aviacijos eskadrilės vadą Guy 
Gibsoną, ką tik grįžusį iš puolimo, kuris sunaikino Mėnės ir Ederio 
užtvankas, tiekiančias elektrą Rūro pramonei ir vandenį šio didelio re- 
giono laukams, upėms ir kanalams. Joms susprogdinti buvo sukurta 


Robertas Clive'as - britų generolas, 1757 m. vadovavęs pergalingam mūšiui prie Plasio ir taip sustipri- 
nęs Britanijos valdymą Indijoje. 

speciali mina, bet ją numesti reikėjo naktį iš ne daugiau kaip 18 met- 
rų aukščio. Gegužės 16-osios naktį, po mėnesius trukusių nuolatinių 
intensyvių pratybų, 16 bombonešių Lancaster iš Karališkųjų oro pa- 
jėgų 617-osios eskadrilės puolė taikinius. Pusė jų buvo numušti, bet 
Gibsonas išsilaikė iki galo, smarkiai apšaudomas suko ratus aplink 
taikinį ir vadovavo eskadrilei. Dabar jis segėjo įspūdingą apdovanoji- 
mų rinkinį - Viktorijos kryžių, pasižymėjimo karo tarnyboje ordiną ir 
juostą, pasižymėjimo karinėse oro pajėgose kryžių ir juostą - ir jokių 
kitų apdovanojimų juostų - tai buvo unikalu. 

Su manimi keliavo žmona ir duktė Mary, priešlėktuvinės baterijos 
puskarininkė ir mano adjutantė. Išplaukėme rugpjūčio 5 d., šį kartą 
ne į Niujorką, o į Halifaksą Naujojoje Škotijoje. 


22; 


Mūsų laivui skrodžiant bangas, labai patogiai įsikūrėme ir buvome 
maitinami kaip prieš karą. Kaip visada tokiose kelionėse visą dieną 
dirbdavome. Didelis šifruotojų būrys ir laivą lydintys kreiseriai, išga- 
bendavę mūsų pranešimus, kas valandą mums teikdavo naujausias 
žinias. Kiekvieną dieną su štabų vadais nagrinėjau įvairiausius klau- 
simus, kuriuos turėsime aptarti su draugais amerikiečiais. Svarbiau- 
sias jų, žinoma, buvo operacija Overlord. 

Vieną rytą, dar gulėdamas lovoje, į savo erdvią kajutę pasikviečiau 
brigados vadą K. G. McLeaną su dviem karininkais iš generolo Mor- 
gano štabo. Išskleidę didelio mastelio žemėlapį, jie glaustai ir įtikina- 
mai pristatė parengtą išsilaipinimo per Lamanšą planą. Skaitytojas 
turbūt prisimena visas 1941 ir 1942 m. svarstymų variacijas šiuo itin 
svarbiu klausimu, bet dabar pirmą kartą išgirdau išbaigtą nuoseklų 
planą su tiksliomis detalėmis, skaičiais bei tonomis, ir tai buvo abiejų 
valstybių kariškių ilgo darbo rezultatas. 

Dabar pasirinkimas susiaurėjo iki Pa de Kalė arba Normandijos. Pir- 
mojoje vietoje turėjome geriausią priedangą iš oro, bet ir gynybiniai 

Vokiečių gynybinių įtvirtinimų Normandijoje įrengimas. 1943 m. Vokietijos vadovybė numatė, 
kad sąjungininkai anksčiau ar vėliau gali mėginti išsilaipinti, tad tam rengtasi iš anksto. 


įtvirtinimai čia buvo patys stipriausi; nors kelias jūra čia trumpesnis, 
tai tik atrodė pranašumas. Doveris ir Folkstounas yra daug arčiau iki 
Kalė ir Bulonės nei Vaito sala iki Normandijos, tačiau jų uostai gero- 
kai per maži, kad iš jų būtų galima vykdyti invaziją. Daugumai mūsų 
laivų būtų reikėję išplaukti iš uostų palei visą Anglijos pietinį krantą 
bei iš Temzės žiočių ir bet kuriuo atveju tektų perplaukti didelius sū- 
raus vandens plotus. Generolas Morganas ir jo patarėjai rekomenda- 
vo Normandijos krantą, tą patį iš pat pradžių siūlė ir Mountbattenas. 
Dabar nebeliko abejonės, kad šis sprendimas teisingas - Normandi- 
ja teikė daugiausiai vilčių. Gynybiniai įtvirtinimai čia nebuvo tokie 
stiprūs kaip Pa de Kalė, jūra ir paplūdimiai apskritai buvo tinkami, 
iš dalies nuo stiprių vakarų vėjų juos saugojo Kotanteno pusiasalis. 
Toliau nuo kranto vietovė buvo palanki greitai dislokuoti dideles ar- 
mijas ir pakankamai nutolusi nuo pagrindinių priešo pajėgų. Šerbū- 
ro uostą bus galima atkirsti ir užimti operacijos pradiniame etape, o 
Brestą apeiti ir užimti vėliau. 

| Visą krantą nuo Havro iki Šerbū- 
L IO, suprantama, saugojo betoniniai 
K fortai ir atspariosios ugniavietės, 
bet kadangi šiame 80 km smėlėtų 
paplūdimių pusmėnulyje nebuvo 
uosto, kuris leistų palaikyti didelę 
armiją, manyta, jog vokiečiai ne- 
sutelks čia didelių pajėgų, galinčių 
skubiai teikti paramą pakrantės 
gynybai. Priešo vyriausiojoje va- 
davietėje veikiausiai mąstyta taip: 
„Tai geras ruožas 10-20 tūkst. vyrų 
FA. išpuoliams, bet jei nebus užimtas 
r" J. Šerbūras su sveika infrastruktūra, 


r 


“ 
p 


E jokia rimtai invazijai būtina armija 
į čia negalės išsilaipinti ar apsirūpin- 
ti atsargomis. Tai išpuoliams, bet ne 


Betoninių dirbtinių uostų konstrukcijų didesnėms operacijoms P 


krantas.“ Jei čia būtų buvę uostų, 
galinčių aprūpinti didžiules armi- 
jas, tai būtų buvęs puikus frontas 
smūgiui. 


gamyba Didžiojoje Britanijoje. 1944 m. 


**X 


Žinoma, kaip skaitytojas netrukus įsitikins, mano galva jau seniai 
buvo prikimšta idėjų apie desantinį transportą ir tankų desantinius 
laivus. Seniai buvau ir šalininkas toli į jūrą siekiančių plaukiojančių 
prieplaukų. Šioje srityje jau nemažai nuveikėme nuo tada, kai dar per 
1942 m. pasitarimus gegužės 30 d. jungtinių operacijų vadui lordui 
Louisui Mountbattenui nusiunčiau tokią telegramą: 

Plaukiojančios prieplaukos turi judėbi su potvyniu kranto link ir su 
atoslūgiu - nuo kranto. Reikia išspręsti inkaro problemą. Laivuose 
turi būti atvartai šonuose ir pakeliami tiltai, pakankamai ilgi, kad 2a- 
lėtų pasiekti prieplaukų klampes. Nesiginčykime, bet lukterėkime, kol 
sumąstysime geriausią sprendimą - labiausiai įtikina sunkumai. 


Vėliau sumanyta kurti didelį apsaugoto vandens plotą, kurį sup- 
tų bangolaužis, sudarytas iš blokuojančių laivų: šie į vietą atplauktų 
patys ir būtų iš anksto numatytoje pozicijoje paskandinti. Mintis kilo 
komodorui J. Hughes-Hallettui 1943 m. birželį, kai tarnavo karinio 
laivyno štabo viršininku generolo Morgano vadovaujamoje organiza- 
cijoje.“ Dirbant pasitelkta vaizduotė ir išradingumas, nenutrūkstamai 
vyko eksperimentai, ir 1943 m. rugpjūtį visiškai parengtas projektas 
sukurti du realaus dydžio laikinus uostus, kuriuos būtų galima nu- 
tempti į reikiamą vietą, ir per kelias dienas po pirminio išsilaipinimo 
jie pradėtų veikti. Dirbtiniai uostai buvo pavadinti „Šilkmedžiais“ 
(Mulberries): šis kodinis pavadinimas tikrai neatskleidė jų tikrojo po- 
būdžio ar paskirties. 

Projektas buvo išties įspūdingas. Pačiuose paplūdimiuose turėjo 
būti didelės prieplaukos, kurių vienas galas, pridengtas nuo bangų, 
plūduriuos jūroje. Šiose prieplaukose pakrantės ir desanto laivai ga- 
lės iškrauti krovinius bet kurioje potvynio ar atoslūgio fazėje. Nuo 
permainingų vėjų ir bangų juos saugos plačiu lanku toliau jūroje iš- 
dėstyti bangolaužiai, užtveriantys didžiulį saugaus vandens plotą. 
Taip apsaugoti didelės grimzlės laivai galės nuleisti inkarą ir išsi- 
krauti, o įvairiausių tipų desanto laivai laisvai kursuoti kranto link ir 
atgal. Bangolaužiai bus pastatyti iš paskandintų betono konstrukcijų 
ir blokuojančių laivų. Aprašiau panašias konstrukcijas, kurios, mano 
manymu, galėjo būti panaudotos ir per Pirmąjį pasaulinį karą kuriant 
dirbtinius uostus Heligolando įlankoje. Dabar jos tapo pagrindine di- 
džiojo plano dalimi. 


* Morganas buvo atsakingas už operacijos Overlord planavimo pradinį etapą. 

Vėliau aptarėme technines detales. Lamanšo sąsiauryje atoslūgio 
amplitudė siekdavo daugiau nei šešis metrus ir paplūdimiuose palik- 
davo atitinkamas išgraužas. Oras buvo nenuspėjamas, vėjai ir audros 
per kelias valandas galėjo įsiūbuoti tokios galios stichijas, kokių neat- 
laikytų jokie trapūs Žmogaus statiniai. Kvailiai ir liokajai, per pasta- 
ruosius dvejus metus ant mūsų sienų rašinėję „Antrąjį frontą dabar!“, 
dėl tokių dalykų nekvaršino sau galvos, o aš ilgai apie tai mąsčiau. 

Dabar buvau įsitikinęs, kad Havro-Šerbūro sektoriaus puolimas 
suteiktų mums didelį pranašumą, jei iš pat pradžių pavyktų pastatyti 
tokius netikėtus uostus, leisiančius su kalnais šiuolaikinės ginkluo- 
tės ir mantos išlaipinti milijoninę armiją ir ilgai palaikyti jos puolimą 
didinant karių skaičių iki dviejų milijonų. Tai reikštų, kad į krantą 
galėtume iškrauti mažiausiai 12 tūkst. tonų per dieną. 

Šio plano kūrėjai ir britų štabų vadai rėmėsi trimis pagrindinėmis 
nuostatomis. Visiškai joms pritariau, ir, kaip matysime vėliau, joms 
pritarė amerikiečiai, neprieštaravo ir rusai. 


1. Prieš prasidedant šturmui, reikia gerokai sumažinti vokiečių nai- 
kintuvų pajėgas Šiaurės vakarų Europoje. 

2. Prasidėjus operacijai, Šiaurės Prancūzijoje neturi būti daugiau nei 
12 mobiliųjų vokiečių divizijų, ir per kitus du mėnesius turime ne- 
leisti vokiečiams sutelkti daugiau nei 15 divizijų. 

3. Reikia išspręsti klausimą, kaip ilgą laiką aptarnauti dideles pajėgas 
paplūdimiuose, nuolat plaunamuose Lamanšo potvynių ir atoslūgių. 
Kad tai taptų įmanoma, būtina pastatyti bent du gerai veikiančius 
dirbtinius uostus. 


Buvau labai patenkintas, kad galėsiu visą šį planą, kurį karštai rė- 


miau, pristatyti Rooseveltui. Tai bent jau įtikins Amerikos valdžią, 
kad mūsų ketinimai dėl operacijos Overlord yra nuoširdūs ir kad, jai 

rengdamiesi, nepagailėjome pastangų nei laiko. Pasirūpinau, kad 
Kvebeke susirinktų geriausi šių dalykų ekspertai iš Londono ir Va- 
šingtono. Kartu galėsime sutelkti išteklius ir rasti geriausius atsaky- 
mus į techninius klausimus. 


Daug tariausi su štabų vadais ir dėl mūsų reikalų Indijos bei To- 
limųjų Rytų karo teatruose. Čia ne kažin kuo galėjome pasigirti. 
1942 m. pabaigoje viena divizija Arakano pakrante Birmoje veržėsi 
atsiimti Akjabo“ uosto. Nors divizija sulaukė pastiprinimo iki viso 
korpuso apimties, žygis baigėsi nesėkme, ir mūsų pajėgos buvo nu- 
stumtos atgal už Indijos sienos. 

Nors viską buvo galima pateisinti ir paaiškinti, vis dėlto jaučiau, 
kad britų aukščiausiosios vadavietės karui prieš Japoniją klausimą 
būtina peržiūrėti iš esmės: reikia naujų metodų ir naujų žmonių. Vi- 
sada maniau, kad nėra gerai, jog vyriausiasis vadas Indijoje, be aibės 
kitų svarbių pareigų, vadovauja ir operacijoms Birmoje. Man atro- 
dė, jog norint Pietryčių Azijoje energingai vykdyti dideles operaci- 
jas prieš japonus, būtina sukurti atskirą aukščiausiąją sąjungininkų 
vadavietę. Štabų vadai tam visiškai pritarė ir šia tema parengė me- 
morandumą diskusijai su kolegomis amerikiečiais Kvebeke. Dar liko 
klausimas dėl šio naujo karo teatro vado, ir mes neabejojome, kad 
jis turėtų būti britas. Mano nuomonė buvo tvirta - iš įvairiausių pa- 
minėtų kandidatų geriausiai pasirengęs tokiai išskirtinei vadavietei 
buvo admirolas Mountbattenas, tad ketinau pirma proga jį pasiūlyti 
prezidentui. Paskirti tikrąjį Karališkojo karo laivyno kapitono laipsnį 
turintį karininką į vieno svarbiausių karo teatrų aukščiausią vadavie- 
tę buvo neįprastas žingsnis, bet iš anksto atsargiai parengiau dirvą ir 
nenustebau, kad prezidentas mielai tam pritarė. 


* 


Dabar Sitvė. 


39 


Minstun 6. Churchill Triumfas ir tragedija 


Neįtikėtina, kaip greit gali 
prabėgti kelionė, kai kiekvie- 
ną akimirką, kurią nemiegi, 
esi kuo nors užsiėmęs. Ne- 
kantraudamas laukiau, kada 
galėsiu nors kiek pailsėti nuo 
nuolatinio karo triukšmo, bet, 
priartėjus prie kelionės tikslo, 
atostogos, regis, pasibaigė nė 
neprasidėjusios. 

Į Halifaksą atvykome rug- 
pjūčio 9 d. Didžiulis laivas 
prisišliejo prie molo, išlipome 
ir pasukome tiesiai traukinio 
link. Nepaisant visų atsargu- 
mo priemonių siekiant išsau- 
goti vizito slaptumą, susirinko 
minios Žmonių. Su Žmona sė- 
dėjome salone traukinio gale, 
o žmonės būriavosi aplink ir 
mus sveikino. Prieš pajudant traukiniui, priverčiau juos padainuoti 
„Klevo lapą“ ir „O Kanada!“ Baiminausi, kad kanadiečiai nemokės 
dainuoti „Valdyk, Britanija“, bet esu tikras: jei po ranka būtume turėję 
orkestrą, jiems būtų tai patikę. Apie dvidešimt minučių spaudėme 
rankas, fotografavomės, dalijome autografus, paskui traukinys paju- 
dėjo į Kvebeką. Rugpjūčio 17 d. iš Amerikos atvyko prezidentas su 
Harry Hopkinsu, iš Anglijos - Edenas su Brendanu Brackenu.“ De- 
legacijoms renkantis, mus pasiekė žinia apie Italijos žingsnius taikos 
link, ir, vykstant konferencijai, stiprėjo įspūdis, kad Italija netrukus 
pasiduos. 


W. Churchillis vienoje iš savo jūrų kelionių. 


Savotiškos „ausinės“ - apsauga nuo stiprių vėjų. 


i 


Pirmoji daina, skirta Kanados konfederacijos įkūrimui (1867); antroji - Kanados himnas, trečioji - britų 
patriotinė daina, siejama su Karališkuoju jūrų laivynu. 
* 1941-1945 m. Jungtinės Karalystės informacijos ministras. 

Pirmasis plenarinis posėdis vyko rugpjūčio 19 d. Svarbiausias stra- 
teginis prioritetas buvo jungtinis bombonešių puolimas prieš Vokie- 
tiją — tai buvo operacijos Overlord būtinoji sąlyga. Ilgokas diskusijas 
dėl pastarosios operacijos apibendrino generolas Morganas, kuris rė- 
mėsi Londone sąjungininkų bendrai parengtais planais. Štabų vadai 
pateikė tokį raportą: 


Operacija Overlord 

Tai bus pagrindinė Jungtinių Valstijų ir Britanijos sausumos ir 
oro operacija prieš Ašį Europoje (planuojama data: 1944 m. gegužės 
1 d.).... 

Jei Overlord ir Viduržemio regiono operacijoms vykdyti trūks ištek- 
lių, jie turi būti paskirstomi ir naudojami taip, kad būtų užtikrintas 
pagrindinis tikslas — operacijos Overlord sėkmė. Operacijos Vidur- 
žemio karo teatre bus vykdomos naudojant pajėgas, numatytas Tri- 
dent pasitarime [ankstesnėje gegužės mėnesio konferencijoje Vašing- 
tone], nebent Jungtinis štabų vadų komitetas nuspręstų kitaip. ... 


Mūsų susitikime šios pastraipos sukėlė šiokių tokių diskusijų. At- 
kreipiau dėmesį, kad operacijos Overlord sėkmė priklausys nuo to, 
ar bus įvykdytos tam tikros sąlygos, susijusios su santykine smūgio 
galia. Pabrėžiau, kad tvirtai pasisakau už šią operaciją 1944 m., nors 
nepalaikiau siūlymo pulti Brestą ar Šerbūrą 1942 ar 1943 m. Tačiau 
priežastys, dėl kurių anksčiau priešinausi operacijai už Lamanšo, da- 
bar pašalintos. Maniau, kad turime daryti viską, kas įmanoma, kad 
bent 25 proc. padidintume pirmojo puolimo jėgą. Tai reiškia, jog rei- 
kia rasti daugiau desantinių laivų. Iki operacijos buvo likę devyni 
mėnesiai, tad per tą laiką galima daug nuveikti. Pasirinktieji pajūrio 
kranto ruožai buvo tinkami, ir būtų dar geriau, jei tuo pačiu metu 
išsilaipintume ir Kotanteno pusiasialio vidiniame krante. „Bet svar- 
biausia, - sakiau, - pradinis placdarmas priešo teritorijoje turi būti 
stiprus.“ 

W. Churchillio viešnagė Kanadoje. Jam iš kairės žengia Kanados premjeras M. Kingas. 


1943 M. rugpjūčio 10 d. 


Kampanijai Afrikoje vadovavo amerikiečiai, ir anksčiau buvome 
su prezidentu suderinę, kad operacijai Overlord vadovaus britai. Pre- 
zidentui pritarus, šioms pareigoms pasiūliau generolą Brooke'ą, im- 
perinės kariuomenės štabo vyriausiąjį vadą, kuris, kaip prisimenate, 
drauge su savo pavaduotojais Alexanderiu ir Montgomery'iu vado- 
vavo korpusui lemiamame mūšyje pakeliui į Diunkerką. Apie savo 
ketinimą generolą Brooke'ą informavau 1943 m. pradžioje. Operacija 
turėjo prasidėti lygiomis britų ir amerikiečių pajėgomis, tačiau ji bus 
vykdoma iš Didžiosios Britanijos, todėl toks susitarimas atrodė tei- 
singas. Laikui bėgant ir ryškėjant didžiajam invazijos planui, man vis 
didesnį įspūdį darė didelė amerikiečių pajėgų persvara tolesniuose 
etapuose, kai sėkmingai pasibaigs pirmasis išsilaipinimas, kuriame 
britai ir amerikiečiai dalyvaus lygiomis dalimis, todėl dabar Kvebeke 
savo iniciatyva pasiūliau prezidentui ekspedicijos į Prancūziją vadu 
skirti amerikietį. Siūlymas prezidentą pamalonino, ir - drįstu teigti — 
jo mintys jau kurį laiką krypo ta linkme. Tad sutarėme, kad operacijai 

Overlord vadovaus amerikiečių karininkas, Viduržemio regioną pati- 
kėsime britų vadui, o konkretus šio pakeitimo laikas priklausys nuo 
karo eigos. Apie vado pakeitimą ir jo priežastis pranešiau generolui 
Brooke'ui, kuriuo visiškai pasitikėjau. Šią didžiai nuviliančią žinią jis 
priėmė oriai, kaip ir dera kariui. 


22; 


Tolimųjų Rytų klausimu britų ir amerikiečių štabų vadai daugiau- 
sia ginčijosi dėl Britanijos reikalavimo užimti visavertę ir deramą vietą 
kare prieš Japoniją, kai tik bus sumušta Vokietija. Britanija reikalavo 
dalies aerodromų, dalies bazių Karališkajam jūrų laivynui, tinkamos 
atsakomybės priskyrimo tokiam divizijų skaičiui, kokį ji galės nusiųs- 
ti į Tolimuosius Rytus, kai Hitlerio reikalas bus baigtas. Savo draugus 
Štabų vadų komitete spaudžiau kautis dėl to punkto iki galo, nes šiuo 
metu labiausiai bijojau, kad amerikiečių kritikai ims sakyti: „Anglija 
pasiėmė iš mūsų viską, ką galėjo, kad padėtume įveikti Hitlerį, o kare 
prieš Japoniją nedalyvauja, palieka mus bėdoje vienus.“ Tačiau Kve- 
beko konferencijoje šis įspūdis buvo visiškai išsklaidytas. Dėl konkre- 
čių operacijų joks sprendimas nepriimtas, bet nutarta daugiausia pa- 
stangų skirti puolamosioms operacijoms, siekiant „sukurti sausumos 
komunikacijas su Kinija ir pagerinti bei apsaugoti oro kelią“. Bendro- 
je karo prieš Japoniją strateginėje koncepcijoje numatyta rengti pla- 
nus sutriuškinti Japoniją per dvylika mėnesių po Vokietijos žlugimo. 

Dar liko Viduržemio regiono klausimas. Rugpjūčio 10 d. Eisenho- 
weris sušaukė savo vadų susirinkimą, kad iš kelių siūlymų pasirinktų 
būdą, kaip perkelti karo veiksmus į Italiją. Jis ypač turėjo atsižvelgti į 
tuometį priešo pajėgų dislokavimą. Italijoje buvo 16 vokiečių divizijų, 
8 stovėjo šiaurėje, joms vadovavo Rommelis. Dvi buvo prie Romos, 6 
Kesselringo divizijos — toliau pietuose. Šios divizijos galėjo sulauk- 
ti pastiprinimo iš kitų 20 divizijų, kurios buvo atitrauktos iš Rusijos 
fronto atgauti jėgų ir persiginkluoti Prancūzijoje. Dar ilgai nebūtume 

galėję surinkti nieko panašaus, bet britai ir amerikiečiai viešpatavo 
jūroje ir ore, taip pat turėjo iniciatyvą. Puolimas, apie kurį dabar visi 
galvojo, buvo drąsos reikalaujantis žygis. Tikėjomės užimti Neapolio 
ir Taranto uostus, jų pajėgumai atitiko armijas, kurias ketinome pa- 
naudoti. Svarbiausias tikslas buvo kuo anksčiau užimti aerodromus. 
Šalia Romos esantieji kol kas nepasiekiami, bet keletas svarbių ae- 
rodromų buvo prie Fodžos, juos buvo galima pritaikyti sunkiesiems 
bombonešiams, o mūsų taktinės oro pajėgos siekė užimti aerodromus 
Italijos „bato“ kulne ir Montekorvine šalia Salerno. 

Generolas Eisenhoweris nusprendė pradėti šturmą rugsėjo pra- 
džioje - pulti per Mesinos sąsiaurį ir papildomai išmesti desantus 
Kalabrijos krante. Tai bus preliudija prieš užimant Neapolį (operacija 
Avalanche „Lavina“): šturmą vykdantis britų ir amerikiečių armijos 
korpusas išsilaipins geruose Salerno įlankos paplūdimiuose, iš toli — 
iš užimtų aerodromų Sicilijoje - išsilaipinimą dengs naikintuvai. Tik 
išsilaipinusios sąjungininkų pajėgos judės į šiaurę užimti Neapolio. 

Jungtinio štabo vadai patarė man ir prezidentui priimti šį planą ir 
kaip antrąjį prioritetą įsakyti užimti Sardiniją bei Korsiką. Skubiai 
ėmėme vykdyti sumanymą: iš tiesų tai buvo kaip tik tai, ko tikėjausi 
ir siekiau. Vėliau siūlyta oru išlaipinti diviziją, kuri užimtų aerodro- 
mus į pietus nuo Romos. Visi tam pritarėme. Kitoje vietoje papasako- 
siu aplinkybes, dėl ko šis veiksmas buvo atšauktas. 

Kvebeko konferencija baigėsi rugpjūčio 24 d., ir mūsų garsieji kole- 
gos išvyko, išsiskirstė kas kur. Pasklido įvairiausiomis kryptimis kaip 
sviedinio skeveldros. Po išsamių svarstymų ir ginčų visi troško nors 
keletą dienų pailsėti. Vienas mano draugų kanadiečių pulkininkas 
Clarke'as, dominijos vyriausybės paskirtas per konferenciją dirbti su 
manimi, maždaug už 120 km kalnuose turėjo rančą, apsuptą pušynų, 
iš kurių medienos gaminami mums gyvenime susigaudyti padedan- 
tys laikraščiai. Ten tyvuliuoja Sniegynų ežeras - milžiniškas užtvenk- 
to vandens plotas, jame, sako, knibždėte knibžda didžiausių upėta- 
kių. Brooke'as ir Portalas buvo aistringi ir patyrę žvejai, tad tarp visų 
kitų konferencijos planų buvo sumanytas ir leisiantis pasitikrinti, ką 
jie gali šioje srityje. Pažadėjau prisijungti prie jų vėliau, jei galėsiu, 
bet rugpjūčio 31 d. buvau įsipareigojęs pasakyti kalbą per radiją, ir ji 
kabojo virš mano galvos kaip koks maitvanagis danguje. Dar keletą 
dienų pasilikau tvirtovėje, kiekvieną popietę kokią valandą vaikšti- 
nėdavau jos pylimais, mąstydamas apie didingą Šv. Lauryno upės 
panoramą ir legendas apie Wolfe'ą ir Kvebeką. Buvau pažadėjęs 


* 


Jamesas Wolfe'as - britų armijos karininkas, 1759 m. nugalėjęs prancūzus Kvebeko mūšyje. 

1943-iųjų rugpjūčio Kvebeko konferencijos dalyviai: iš kairės Kanados premjeras M. Kingas, 


JAV prezidentas F. Rooseveltas, Didžiosios Britanijos premjeras W. Churchillis ir Kanados 


generalgubernatorius A. Cambrige'as. 


pervažiuoti per miestą ir pasirodyti jo žmonėms, jie mane visur šil- 
tai sveikino. Apsilankiau Kanados kabineto posėdyje ir jo nariams 
papasakojau tai, ko jie dar nežinojo apie konferenciją ir karą. Turė- 
jau garbės būti prisaikdintas dominijos kabineto asmeniniu patarėju. 
Taip įvertintas buvau mano seno draugo, kurį pažinojau 40 metų, ir 
patikimo kolegos Mackenzie Kingo prašymu. 

Kalboje reikėjo tiek daug pasakyti ir nepasakyti, tad galvojosi sun- 
kiai, todėl mintys nuolat nuklysdavo į Sniegynų ežerą, iš kur viliojan- 
čias Žinias man siuntė ten jau nuvykę kolegos. Pamaniau, gal galėčiau 
suderinti žvejybą dieną ir kalbos rengimą sutemus. Nusprendžiau 
pasinaudoti pulkininko Clarke'o kvietimu ir su žmona automobiliu 
leistis į kelionę. Pastebėjau, kad admirolas Poundas neišvyko prie 
ežero su kitais dviem štabų vadais, tad pasiūliau jam dabar važiuoti 
kartu su mumis. Jo štabo karininkas paaiškino, jog po konferencijos 
šefas turi sutvarkyti daugybę reikalų. Mane nustebino, kad Poundas 
ne itin reiškėsi per įvairias svarbias diskusijas karinio laivyno klausi- 
mais, bet kai pasakė, jog nevažiuos žvejoti, sunerimau, kad kažkas ne 

taip. Kartu dirbome ir buvome artimi draugai nuo pirmų karo dienų. 
Žinojau, ko jis vertas ir koks yra drąsus. Taip pat žinojau, jog namuo- 
se, jei tik pasitaikydavo nors kokia galimybė, atsikeldavo ketvirtą ar 
penktą ryto, kad kelias valandas pažvejotų prieš grįždamas į Admi- 
ralitetą. Tačiau jis nesirodė iš savo kambarių, ir prieš išvykdamas jo 
nesutikau. 

Visą dieną su Žmona mėgaudamiesi važiavome upės slėniu, pake- 
liui numigome poilsio namuose ir vakarop pasiekėme erdvų medinį 
namą ant ežero kranto. Brooke'as ir Portalas kitą dieną turėjo išvykti. 
Gal ir gerai, nes kiekvienas jų pagaudavo po šimtą žuvų per dieną, 
ir jei būtų Žvejoję toliau, tai vandens lygis ežere būtų pastebimai nu- 
kritęs. Žmona ir aš išplaukėme kelioms valandoms atskiromis valti- 
mis ir, nors nebuvome dideli žinovai, pagavome daug puikios žuvies. 
Kartais mums duodavo meškeres su trimis skirtingais kabliukais, ir 
sykį ištraukiau tris žuvis vienu kartu. Nežinau, ar tai teisinga. Mus 
skaniai maitino, stalui tikrai netrūko šviežio upėtakio. Ir Rooseveltas 
norėjo čia atvykti, bet jį sulaikė kitos pareigos. Didžiausią sugautą 
žuvį nusiunčiau jam į Haid Parką. Su kalba pasistūmėjau, bet kur- 
ti originalų tekstą yra kur kas sunkiau nei dalyvauti diskusijoje ar 
žvejoti. 

Į Kvebeką grįžome rugpjūčio 29-osios vakarą. Dalyvavau dar vie- 
name Kanados kabineto posėdyje, ir suplanuotu laiku rugpjūčio 
31 d., prieš išvykdamas į Vašingtoną, kreipiausi į Kanados žmones ir 
į sąjungininkų pasaulį. Čia tiktų ši citata: 


Šiais baisiais laikais Kanados indėlis į bendras Britanijos tautų san- 
draugos ir Imperijos pastangas iki širdies gelmių sujaudino valstybę 
motiną ir visas kitas plačiai pasklidusios mūsų šeimos valstybes ir 
tautas. 

Nuo pat juodžiausių dienų pradžios kasmet vis stiprėjanti Kanados 
kariuomenė buvo nepamainoma pagalbininkė saugant gimtąją Brita- 
niją nuo invazijos. Dabar ši kariuomenė, pasižymėdama išskirtine 

narsa, kaunasi vis naujuose frontuose. Kanadoje įkurta ir sėkmingai 
veikia Imperijos oro pajėgų rengimo organizacija, svetingai ir bičiu- 
liškai priimanti pačius geriausius Didžiosios Britanijos, Australijos 
ir Naujosios Zelandijos vyrus, kurie erdviuose jos skraidymo laukuo- 
se treniruojasi drąsiausių pačios Kanados sūnų draugėje. 

Karo eigoje Kanada tapo svarbia jūrine valstybe, visą tą laiką stačiu- 
sia daugybę karinių ir prekybinių laivų, kartais už tūkstančių mylių 
nuo jūros, ir su užgrūdintų kanadiečių jūreivių įgulomis siuntė juos 
saugoti Atlanto konvojų ir mūsų gyvybinės tiekimo linijos per van- 
denyną. Kanados šaudmenų pramonė atliko reikšmingą vaidmenį 
mūsų karo ekonomikoje. Ir paskutinis, bet ne mažiau svarbus daly- 
kas: Kanada atleido Didžiąją Britaniją nuo mažiausiai dviejų milijar- 
dų dolerių skolos, kurią, jei ne Kanados pagalba, būtų tekę prisiimti 
už šiuos šaudmenis. 

Visa tai, žinoma, sąlygojo ne koks nors įstatymas. Ne kokia nors su- 
tartis ar formalus įsipareigojimas. Tai kilo visiškai laisvai - iš jaus- 
mo, iš tradicijos ir iš didžiadvasiško pasiryžimo prisidėti prie žmoni- 
jos ateities. Džiaugiuosiu galėdamas pareikšti pagarbą kilniajai domi- 
nijai Didžiosios Britanijos žmonių vardu ir pareikšti šią pagarbą čia, 
Kanados žemėje. Labai norėčiau, kad mano kitos pareigos, reikalau- 
jančios daug laiko ir pastangų, leistų man nukeliauti dar toliau ir, 
susitikus su australais, naujazelandiečiais ir pietų afrikiečiais, tiesiai 
pasakyti, ką jaučiame jiems už visa tai, ką padarė ir ką yra pasiryžę 
padaryti. ... 


Kitą dieną atvykau į Baltuosius rūmus. Po vakarienės mums su pre- 
zidentu šnekučiuojantis jo darbo kambaryje, atėjo admirolas Poundas 
aptarti vieno karo laivyno reikalo. Prezidentas pateikė keletą bend- 
rų klausimų apie karą. Buvo skaudu matyti, kad mano patikimas 
draugas jūriniais klausimais ne toks išskirtinai dalykiškas ir tikslus, 
koks visada būdavo. Ir aš, ir prezidentas pagalvojome, kad jis sun- 
kiai serga. Iš ryto Poundas pasirodė mano didžiajame miegamajame- 

svetainėje ir netikėtai pasakė: 
„Ministre pirmininke, atėjau at- 
sistatydinti. Patyriau insultą, ir 
beveik visa mano dešinioji pusė 
yra paralyžiuota. Maniau, kad tai 
praeis, bet būklė kasdien blogėja, 
ir nebegaliu eiti savo pareigų.“ Iš 
karto priėmiau pirmojo jūrų lor- 
do atsistatydinimą ir išreiškiau 
gilią užuojautą dėl jo sveikatos 
sutrikimo. Pasakiau, kad nuo šios 
akimirkos atleidžiu jį nuo bet ko- 0 
kios atsakomybės, raginau kele- Su britais petys petin kovojantys kanadie- 
tą dienų pailsėti, o tada su mani- čiai. Nuotraukoje jamžinti 48-ojo kalniečių 


mi grįžti laivu Renown namo. Jis pulko kariai. 

puikiai tvardėsi, ir visas elgesys 

buvo kupinas orumo. Vos tik jam 

išėjus, nusiunčiau telegramą į Admiralitetą, perdaviau visą atsako- 
mybę viceadmirolui Syfretui, kol bus paskirtas naujas pirmasis jūrų 
lordas. 


**X 


Kol tarėmės Kvebeke, įvykiai Italijoje rutuliojosi toliau. Šiomis kri- 
tinėmis dienomis mudu su prezidentu vadovavome slaptoms dery- 
boms dėl paliaubų su Badoglio vyriausybe, taip pat atidžiai ir neri- 
maudami sekėme karinius pasirengimus išsilaipinti Italijos Žemėje. 
Specialiai pratęsiau savo viešnagę Jungtinėse Valstijose, kad šiuo Ita- 
lijai esminiu momentu galėčiau artimiau bendrauti su mūsų draugais 
amerikiečiais. Mano atvykimo į Vašingtoną dieną pasiekė pirma tiks- 
li ir oficiali Žinia, kad Badoglio sutiko pasiduoti sąjungininkams, ir 
rugsėjo 3 d. alyvmedžių giraitėje prie Sirakūzų generolas Castelliano 

Italijos generolas 
G. Castellano (viduryje) L 
spaudžia ranką 


D. Eisenhoweriui. 


1943 M. rugsėjo 8 d. 


pasirašė Italijos kapituliacijos karines sąlygas. Tą pačią dieną prieš 
auštant britų 8-oji armija persikėlė per Mesinos sąsiaurį ir įžengė į 
žemyninę Italiją. 

Dabar Italijos kapituliacijos sąlygas teliko suderinti su mūsų karine 
strategija. Rugsėjo 7 d. į Romą buvo nusiųstas amerikiečių generolas 
Tayloras, vadovaujantis 82-ajai oro desanto divizijai. Jo slaptoji misija 
buvo susitarti su Italijos generaliniu štabu dėl aerodromų aplink sos- 
tinę užėmimo rugsėjo 9-osios naktį. Tačiau nuo tada, kai generolas 
Castellano paprašė sąjungininkų apsaugos, padėtis buvo radikaliai 
pasikeitusi. Vokiečiai netoliese turėjo galingas pajėgas, ir atrodė, kad 
aerodromai yra jų rankose. Italijos kariuomenė buvo demoralizuota, 
jai stigo šaudmenų. Badoglio buvo apgultas patarėjų, o jų nuomonės 
dėl tolesnių veiksmų labai skyrėsi. Tayloras pareikalavo pasimatyti 
su Badoglio. Viskas kabojo ant plauko. Italų vadai bijojo, kad, vie- 
šai paskelbus apie jau pasirašytą kapituliaciją, vokiečiai iškart užims 
Romą ir nuvers Badoglio vyriausybę. Rugsėjo 8 d. antrą valandą nak- 
ties generolas Tayloras susitiko su Badoglio, kuris, kadangi aerodro- 
mai buvo prarasti, maldavo uždelsti paliaubų sąlygų paskelbimą. 


50 


3 skyrius. Įsiveržimas į Italiją 


Badoglio jau buvo nusiuntęs telegramą į Alžyrą, kad Romos aerodro- 
mų saugumas nėra garantuotas, tad oro desantas buvo atšauktas. 

Eisenhoweris turėjo greitai apsispręsti. Iki Salerno puolimo buvo 
likę mažiau nei para. Jis atsisakė patenkinti Badoglio prašymą ir šeštą 
valandą vakaro paskelbė apie paliaubas, tada perskaitė deklaracijos 
tekstą; po valandos iš Romos apie tai paskelbė pats maršalas Badog- 
lio. Italijos kapituliacija buvo baigta. 

Naktį iš rugsėjo 8 į 9-ąją vokiečių pajėgos pradėjo supti Romą. Ba- 
doglio ir karališkoji šeima susirinko Karo ministerijos pastate, pasi- 
rengę apgulčiai. Didėjant įtampai ir panikai, paskubomis vyko dis- 
kusijos. Po vidurnakčio penkių automobilių konvojus išvažiavo pro 
Romos rytinius vartus į kelią, vedantį Adrijos jūros uosto Peskaros 
link. Čia į dvi korvetes įlipo būrelis žmonių - Italijos karališkoji šei- 
ma, Badoglio ir jo vyriausybė, kiti svarbūs pareigūnai. Ankstyvą rug- 
sėjo 10-osios rytą jie pasiekė Brindizį, ten sąjungininkų okupuotoje 
teritorijoje buvo skubiai atkurtos būtiniausios antifašistinės Italijos 
vyriausybės tarnybos. 

Bėgliams išvykus, Pirmojo pasaulinio karo veteranas ir Vitorio Ve- 
neto mūšio nugalėtojas maršalas Caviglia atvyko į Romą ir prisiėmė 
atsakomybę derėtis su besitelkiančiomis apie miestą vokiečių pajėgo- 
mis. Vienur kitur prie miesto vartų jau vyko mūšiai. Miesto pakraš- 
čiuose su vokiečiais kovėsi kai kurie reguliariosios Italijos armijos 
daliniai ir Romos piliečių partizaniniai būriai. Rugsėjo 11 d., pasira- 
šius paliaubas, pasipriešinimas liovėsi, nacių divizijoms leista laisvai 
judėti per miestą. 

Tuo metu rugsėjo 8-ąją, sutemus, vykdydami sąjungininkų nuro- 
dymus, didžioji dalis Italijos laivyno iš Genujos ir Specijos leidosi į 
pavojingą kelionę, nesaugomi nei sąjungininkų, nei italų oro pajėgų, 
kad Maltoje pasiduotų sąjungininkams. Kitą rytą laivams plaukiant 
palei vakarinį Sardinijos krantą, iš bazių Prancūzijoje juos puolė vo- 
kiečių lėktuvai. Bombos pataikė į flagmaną Roma, laive įvyko sprogi- 
mas, žuvo daugybė jūreivių, tarp jų ir vyriausiasis vadas admirolas 

Kulkosvaidžiais MG-42 ginkluoti vokiečių parašiutininkai Romos gatvėse. 1943 m. rugsėjis. 


Bergamini. Apgadintas buvo ir linijinis laivas Italia. Palikę keletą 
lengvųjų laivų gelbėti išgyvenusiųjų, italų laivai tęsė sunkią kelionę. 
Rugsėjo 10 d. jūroje jie sutiko britų pajėgas, tarp jų ir laivus Warspite 
ir Valiant, taip dažnai persekiojusius italų laivus kitomis aplinkybė- 
mis, o dabar palydėjusius iki Maltos. Rugsėjo 9 d. taip pat išplaukė 
eskadra iš Taranto (joje buvo du linijiniai laivai), ir rugsėjo 11-osios 
rytą admirolas Cunninghamas raportavo Admiralitetui, kad „Italijos 
kovinis laivynas jau stovi nuleidęs inkarus, ir jį saugo Maltos tvirto- 
vės pabūklai.“ 


Apskritai iki šiol sąjungininkams viskas klostėsi labai sklandžiai. 
Persikėlusi per Mesinos sąsiaurį, 8-0ji armija praktiškai nesutiko jo- 
kio pasipriešinimo. Redžas buvo greitai užimtas, ir siaurais kalvo- 
tais Kalabrijos keliais armija judėjo pirmyn. Rugsėjo 6 d. Alexanderis 
telegramoje rašė: „Atsitraukdami vokiečiai daugiau griauna nei at- 
sišaudo. ... Šį rytą Redže nesigirdėjo jokio grėsmę įspėjančio garso, 

nesimatė priešo lėktuvų. Atvirkščiai, šią gražią vasarišką dieną jūroje 
tarp Sicilijos ir žemyno pirmyn atgal zujo visokiausi kariniai laivai, 
gabenantys karius, atsargas ir šaudmenis. Vaizdas buvo toks gyvas, 
kad labiau panešėjo į regatą taikos metu nei į rimtą karinę operaciją.“ 
Kautynių vyko mažai, bet judėjimą pirmyn labai sunkino fiziniai ša- 
lies ypatumai, priešo palikti griuvėsiai ir negausios, bet meistriškai 
panaudojamos ariergardo pajėgos. 

Tačiau rugsėjo 8-osios naktį iš Alexanderio gavau žinutę su žodžiu 
„Zip“. Buvo suplanuota, kad aš ir į Angliją dar neišskridę mano ko- 
mandos nariai keliausime namo jūra laivu Renown, laukiančiu mūsų 
Halifakse. Ten vykome traukiniu, bet pakeliui stabtelėjau Haid Parke 
atsisveikinti su Rooseveltu, tad buvome kartu, kai gavau žinią apie 
Salemo mūšio pradžią. Vėlų rugsėjo 12-osios vakarą vėl sėdome į 
traukinį ir rugsėjo 14-osios rytą pasiekėme Halifaksą. Pranešimai ir 
laikraščiai, kuriuos gavau traukinyje, man kėlė didelį nerimą. Buvo 
akivaizdu, kad vyksta labai svarbios kautynės, ir jos užsitęsė. Labai 
jaudinausi dar ir todėl, kad pats energingai agitavau už šį išsilaipi- 
nimą iš jūros, todėl jaučiau ypatingą atsakomybę už jo sėkmę. Ne- 
tikėtumas, smūgio jėga ir greitis yra esminiai kiekvienam jūriniam 
desantui. Po pirmosios paros pranašumas, kurį turi smogdamas iš 
jūros į pasirinktą taikinį, gali lengvai dingti. Ten, kur buvo dešimt 
vyrų, netrukus gali atsirasti dešimt tūkstančių. Mintimis nusikėliau 
į praeitį. Mąsčiau apie generolą Stopfordą, kuris 1915 m. Suvlos įlan- 
kos paplūdimyje laukė beveik tris dienas, o Mustafa Kemalis į iki tol 
neginamą kovos lauką iš fronto prie Bulairo atvedė dvi turkų divi- 
zijas. Prisiminiau ir visai neseną patirtį, kai generolas Auchinleckas 
sėdėjo Kaire ir kaip įprasta iš savo centrinės vadavietės aukštybių 
žvalgėsi po platų ir labai skirtingą karo regioną, už kurį buvo atsa- 
kingas, o tuo metu Dykumos mūšis, nuo kurio priklausė viskas, klos- 
tėsi jam nepalankia linkme. Visiškai pasitikėjau Alexanderiu, bet vis 
tiek visą dieną kankinausi, mūsų traukiniui dundant per akiai mielą 


* 


Pagal susitarimą generolas siųsdavo Churchilliui šį signalą prasidėjus puolimui. 

Naujosios Škotijos kraštovaizdį. Galiausiai Alexanderiui parašiau to- 
kią žinutę, būdamas tikras, kad jis nesupyks. Ji buvo išsiųsta mūsų 
laivui jau išplaukus: 


1. Tikiuosi, kad daugiausia dėmesio skiriate mūšiui prie Salerno, nes 
jis yra pats svarbiausias. Nė vienas iš jame dalyvaujančių vadų nėra 
anksčiau kovęsis tokio masto kautynėse. Suvlos įlankos mūšis buvo 
pralaimėtas, nes lanui Hamiltonui jo štabo viršininkas patarė likti to- 
limoje centrinėje būstinėje, kur jis galėsiąs gauti visą informaciją. Jei 
tik Hamiltonas būtų buvęs vietoje, būtų išgelbėjęs mūšį. Neapsime- 
siu, kad per tokį atstumą ir, esant tokiems laiko skirtumams, galėčiau 
įvertinti padėtį, bet laikau savo pareiga jums priminti šią patirtį iš 
praeities. 

2. Duosime viską, kas padėtų laimėti lemiamą mūšį už Neapolį. ... 


Netrukus gavau generolo atsakymą, ir jis mane nuramino. Alexan- 
deris jau buvo Salerne. „Labai dėkoju už Jūsų pagalbą, - rašė jis. — 
Darome viską, kas įmanoma, kad operacija pavyktų. Mūšio baigtis 
paaiškės po keleto dienų.“ 

Paguodė ir žinia, kad admirolas Cunninghamas nedvejodamas iš- 
drįso savo linijinius laivus atplukdyti arti kranto, kad pagelbėtų ar- 
mijai. Rugsėjo 14 d. jis ten nusiuntė Warspite ir Valiant, kurie buvo 
ką tik atvykę į Maltą, ir paskui save atvedė didžiąją dalį pasidavusio 
Italijos laivyno. Kitą dieną mūsų laivai jau kovėsi: gaudami praneši- 
mus iš oro, jie koregavo ugnį ir labai tiksliai bombardavo iš sunkiųjų 
pabūklų, darančių įspūdį ir draugui, ir priešui, tad svariai prisidėjo 
prie priešo sutriuškinimo. Nelaimei, rugsėjo 16-osios popietę laivą 
Warspite išvedė iš rikiuotės naujo tipo sklendžianti bomba, apie ją bu- 
vome kai ką girdėję ir dar teks išgirsti. 

Buvo tikras palengvėjimas įlipti į puikųjį Renown laivą, kuris sto- 
vėjo prisišvartavęs prieplaukoje. Admirolas Poundas jau buvo laive, 
atvyko tiesiai iš Vašingtono. Jo laikysena buvo tiesi kaip visada, ir, 

žiūrint į jį, niekam nešautų mintis, kad jis paralyžiuotas. Pakviečiau 
ji per kelionę namo prisijungti prie mano stalo, bet jis atsakė norįs 
valgyti savo kajutėje su savo štabo karininku. Spalio 21-ąją, Trafalga- 
ro mūšio dieną, jis mirė. Man jis buvo tikras draugas ir Admiralitete, 
ir Štabų vadų komitete. Jo pareigas pirmojo jūrų lordo poste perėmė 
admirolas seras Andrew Cunninghamas. 


+++ 


Mums vingiuojant per vandenyną, klasiškas smūgis suduotas Ta- 
rantui — už puikiai suvaldytą riziką didžiausių pagyrimų nusipel- 
no ne tik Alexanderis, bet ir admirolas Cunninghamas, kuriam teko 
operacijos įgyvendinimo našta. Geras uostas leido aptarnauti visą 
armiją. Alexanderiui atrodė, kad Italijos kapituliacija pateisina tokį 
drąsų žingsnį. Nebuvo nei transportinių lėktuvų, nei paprastų laivų, 
galinčių išlaipinti britų 1-ąją oro 
desanto diviziją. Šeši tūkstančiai 
rinktinių vyrų sulipo į britų karo 
laivus ir rugsėjo 9-ąją, išsilaipini- 
mo Salerno paplūdimiuose dieną, 
Karališkasis karo laivynas narsiai 
įplaukė į Taranto uostą ir išlaipi- 
no karius be pasipriešinimo. Vie- 
nas kreiseris užplaukė ant minos 
ir paskendo - tai buvo vienintelis 
mūsų nuostolis jūroje. 


* Savo namuose turiu Jungtinės Karalystės 
vėliavą, kurią man padovanojo generolas Alexan- 
deris - ji buvo iškelta Tarante ir yra viena pirmųjų są- 
jungininkų vėliavų Europoje nuo tada, kai buvome 
išvaryti iš Prancūzijos. (W. CH.) 


SS elitinės divizijos Leibstandarte Adolf 
Hitler vidutinis tankas Pz. /V Milano 


senamiestyje. 1943 M. rugsėjis. 

Mūšio prie Salerno akimirka. Britų 
Karališkojo Hampšyro pulko kariai 


= šaudo iš 81,2 mm kalibro minosvai- 


| džio. 1943 m. rugsėjis. 


Tuo metu mūšis už Salerną tęsėsi. Viena po kitos plaukė telegra- 
mos. Esu dėkingas Alexanderiui, kad buvo toks supratingas ir rado 
laiko man siųsti visas naujausias Žinias. Jo pranešimai leido susidaryti 
visą padėties vaizdą. Tris kritines dienas nebuvo aišku, kieno naudai 
krypsta mūšis, tačiau po įnirtingų kautynių, per kurias patyrėme bai- 
sios grėsmės akimirkų, vokiečiams nepavyko nublokšti mūsų atgal į 
jūrą. Kesselringas suprato, kad nelaimės. Dešinįjį flangą atremdamas 
į aukštą kalvą virš Salerno, jis ėmė visą fronto liniją sukti atgal. Mont- 
gomery'io pirmyn genama 8-0ji armija susijungė su patekusia į sun- 
kią padėtį 5-ąja armija. Britų X korpusas ir amerikiečių VI korpusas 
jam iš dešinės nustūmė atsitraukiančias priešo pajėgas už Vezuvijaus, 
pražygiavo pro Pompėjos griuvėsius bei Herkulanumą ir spalio 1 d. 
įžengė į Neapolį. Mes laimėjome. 

4 skyria 


Aklavietė Viduržemio regione 


Po kelių dienų, kai grįžau iš Halifakso, generolui Eisenhoweriui 
nusiunčiau telegramą, kurios nereikėtų pamiršti skaitant mano pasa- 
kojimą apie 1943 m. rudenį ir žiemą. Antrojoje pastraipoje stengiausi 
nustatyti, kokia karo pastangų dalis turėtų tekti kiekvienai mūsų ope- 
racijai, ypač problemiškiausiose vietose. Skaitytojui derėtų prisiminti 
šias proporcijas, jei nori suprasti ginčų, apie kuriuos pasakosiu šiame 
skyriuje, esmę. Kare kyla teisingo išteklių paskirstymo klausimas, ir 
čia negalioja principas „vienas dalykas vienu metu“. 


1. Kadangi primygtinai reikalauju veiksmų keliomis kryptimis, jau- 
čiu, kad iš kelių siekiamų tikslų turėčiau išskirti tuos, kurie, mano 
požiūriu, yra prioritetiniai. 

2. Keturi penktadaliai mūsų pastangų turėtų būti skiriami toliau įsi- 
tvirtinti Italijoje; viena dešimtoji — užsitikrinti pozicijas Korsikoje 
(netrukus tai bus galutinai padaryta) ir Adrijos jūroje; likęs dešimta- 
dalis turėtų tekti Rodo salai. Žinoma, čia kalbu tik apie ribojančius 

veiksnius. Manyčiau, kad daugiausia tai desantiniai laivai, šturmo 
laivai ir lengvieji karo laivai. 

3. Siunčiu šią telegramą tik tam, jog bendrais bruožais supras- 
tumėte, kaip mąstau, nes nenoriu, kad jaustumėtės spaudžiamas da- 
ryti viską visomis krypimis, be jokios atodairos į slegianiai ribotus jū- 
sų išteklius. 


Eisenhoweris atsakė kitą dieną: 


Atidžiai nagrinėjame išteklius, kuriais galėtume paremti šį projektą 
Vidurio Rytuose, ir esame įsitikinę, jog galėsime patenkinti minima- 
lius Vidurio Rytų poreikius. 

Kai tik didžioji Montgomery'io pajėgų dalis priartės, kad padėtų 
5-ajai armijai iš dešinės, veiksmai Neapolio fronte suaktyvės. Kaip vi- 
sada nutinka bendros operacijos pradžioje, mums itin stinga išteklių 
ir taktinė, ir administracine prasme. Labai stengiamės taisyti padėtį, 
ir netruksite sulaukti gerų žinių. 


Jo telegrama neatsakė į klausimą, kurį savo pranešime laikiau svar- 
biausiu, taip konkrečiai kaip tikėjausi — tai, kad nedidelė pajėgų dalis 
būtų skiriama šalutinėms operacijoms, o jų buvo daug. 

Italijos kapituliacija suteikė mums galimybę minimaliomis išlaido- 
mis ir pastangomis laimėti svarbius trofėjus Egėjo jūroje. Italų įgulos 
pakluso Italijos karaliaus ir maršalo Badoglio įsakymams, ir jos pereis 
į mūsų pusę, jei juos pasieksime, kol salose jų dar neįbaugino ir ne- 
nuginklavo vokiečiai. Vokiečių buvo daug mažiau, bet tikėtina, kad 
jau kurį laiką jie įtarinėjo sąjungininkus neištikimybe ir buvo parengę 
planus. Rodas, Leras ir Kosas - tai salos tvirtovės, jos mums seniai 
buvo reikšmingi strateginiai tikslai antraeilėje karo zonoje, ir jų UŽ- 
ėmimui konkrečiai pritarė Jungtinis štabų vadų komitetas galutinėje 
rugsėjo 10 d. Kvebeko sprendimų ataskaitoje. Prioritetinė šios grupės 
sala buvo Rodas, nes čia geri aerodromai, iš jų galėjome ginti visas 

kitas salas, kurias užimtume, ir perimti visišką šių vandenų kontro- 
lę iš jūros. Be to, jei dalis Egipte ir Kirenaikoje dislokuotų britų oro 
pajėgų persikeltų į Rodą, jos galėtų lygiai taip pat gerai ginti Egiptą, 
o gal net geriau. Man atrodė, kad atsisakytume likimo siunčiamos 
dovanos, jei šių gėrybių nepaimtume. Labai nedaug trūko, kad įsi- 
viešpatautume Egėjo jūroje ir virš jos. Visa tai turėtų lemiamą poveikį 
Turkijai, kurią tada smarkiai sukrėtė Italijos žlugimas. Jei galėtume 
plaukioti Egėjo jūra ir Dardanelų sąsiauriu, užsitikrintume tiesesnį 
jūros kelią į Rusiją. Nereikėtų pavojingų ir brangių konvojų per Arktį 
ir ilgos varginančios tiekimo linijos per Persijos įlanką. 

Generolas Wilsonas nekantravo pradėti karo veiksmus, o planai 
ir pasirengimas užimti Rodą jau keletą mėnesių buvo tobulinami 
Vidurio Rytų vadavietėje. Visą rugpjūtį Indijos 8-oji divizija treni- 
ravosi ir repetavo šią operaciją, ir rugsėjo 1 d. buvo pasirengusi iš- 
plaukti. Bet amerikiečiai smarkiai spaudė, kad mūsų šturmo laivai su 


3 A Ė 4 


Ant šarvuotosios technikos sulipę Indijos 8-osios pėstininkų divizijos kariai. 

apmokytomis įgulomis iš Viduržemio regiono būtų išsklaidyti arba 
vakarų kryptimi skiriant juos vis dar tolimai Overlord operacijai, arba 
Indijos karo teatrui. Be jokių kalbų buvo pasitelkti dar iki Italijos žių- 
gimo pasiekti ir visiškai kitai situacijai tinkami susitarimai, bent jau 
antrajame vadovybės hierarchijos lygyje, ir rugpjūčio 26 d., remda- 
masis ne itin reikšmingu gegužę vykusios Vašingtono konferencijos 
nutarimu, Jungtinis štabų vadų komitetas įsakė į Rodą galinčius di- 
viziją perkelti laivus siųsti į Tolimuosius Rytus, į operaciją Birmos 
krante. Taip gerai apgalvoti generolo Wilsono planai skubiai imtis 
karo veiksmų Dodekaneso salyne buvo šiurkščiai sugriauti. Jis stebė- 
tinai greitai jūra ir oru nusiuntė nedideles karių grupes į keletą kitų 
salų, bet kadangi galimybė užimti Rodą iš mūsų buvo atimta, mūsų 
laimėjimai Egėjo jūroje tapo abejotinos vertės. Tik pasitelkę galingas 
oro pajėgas galėjome gauti, ko reikia. Ir jos tam būtų sugaišusios labai 
nedaug laiko, jei tik būtų buvęs tarpusavio sutarimas. Bet atrodo, kad 
generolas Eisenhoweris ir jo štabas nesuvokė, kokia galimybė mums 
buvo ranka pasiekiama, nors mes savanoriškai visus nemažus savo 
išteklius atidavėme jų dispozicijon. 


* + 


Dabar Žinome, kaip smarkiai sunerimę buvo vokiečiai dėl mirti- 
no pavojaus, kurį, jų manymu, netrukus imsime kelti jų pietrytiniam 
sparnui. Rugsėjo 24-osios pasitarime fiurerio būstinėje ir armijos, ir 
karo laivyno atstovai primygtinai prašė evakuacijos iš Kretos ir kitų 
Egėjo jūros salų, kol nevėlu. Jie aiškino, jog šios priešakinės bazės 
buvo kadaise užimtos, kad iš jų būtų galima vykdyti puolamąsias 
operacijas Viduržemio rytiniame regione, bet dabar padėtis visiškai 
pasikeitusi. Jie pabrėžė, kad būtina išvengti karių praradimo ir mate- 
rialinių nuostolių, nes tai turės lemiamą reikšmę žemyno gynybai. Bet 
Hitleris šio prašymo nepaisė. Jis teigė negalįs įsakyti evakuotis, ypač 
iš Kretos ir Dodekaneso, dėl kilsiančių neigiamų politinių padarinių. 

„Mūsų sąjungininkų pietryčiuose ir Turkijos požiūrį lemia vien ti- 
kėjimas mūsų stiprybe. Pasitraukimas iš salų padarytų labai blogą 
įspūdį“, - sakė jis. Jo apsisprendimą kautis dėl Egėjo salų pateisino 
įvykiai. Jis užsidirbo didelių dividendų antrinės svarbos karo teatre, 
sumokėjęs tik labai nedidelę kainą palyginti su pagrindine strateginė 
pozicija. Balkanuose jis padarė klaidą, bet Egėjo jūroje buvo teisus. 

Kurį laiką mums puikiai sekėsi tolimesnėse mažose salose. Iki rug- 
sėjo pabaigos Koso, Lero ir Samo saloms užimti užteko po vieną bata- 
lioną kiekvienai, o mažesni būriai užėmė keletą kitų salų. Italų įgulos, 
jei su jomis susidurdavome, buvo gan draugiškos. Tačiau jų išliaup- 
sinti kranto ir priešlėktuviniai įtvirtinimai mums pasirodė itin blogos 
būklės, o su turimais laivais vargu ar galėjome perkelti į krantą sun- 
kiąją ginkluotę ir transporto priemones. 

Be Rodo, strategiškai svarbiausia - Koso sala. Tik joje buvo aero- 
dromas, iš kurio galėjo veikti mūsų naikintuvai. Netrukus jis pradė- 
tas naudoti, ir jo gynybai atgabenti 24 Bofors pabūklai. Suprantama 
jis tapo priešo pirmojo kontrpuolimo taikiniu. Spalio 3-iąją auštant 
vokiečių parašiutininkai nusileido į aerodromo centrą ir sutriuškino 
vienintelę jį ginančią kuopą. Likusią bataliono dalį salos šiaurėje at- 
kirto iš jūros išsilaipinęs priešas, kuriam britų karo laivai dėl nelai- 
mingo atsitiktinumo negebėjo užkirsti kelio. Sala atiteko priešui. 

Rugsėjo 22 d. Wilsonas pranešė apie minimalius ir kuklius porei- 
kius, kad galėtų dar kartą mėginti imtis Rodo puolimo. Jis jau turėjo 
Indijos 10-ąją diviziją ir dalį šarvuotosios brigados, jam tereikėjo es- 
kortinių karo laivų ir bombardavimo pajėgų, trijų tankų desantavimo 
laivų, kelių laivų išlaipinti motoriniam transportui, laivo ligoninės ir 
pakankamai transporto lėktuvų perkelti vieną parašiutininkų bata- 
lioną. Baisiai sielvartavau, kad negalime paremti šių operacijų, ir nu- 
siunčiau generolui Eisenhoweriui telegramą prašydamas pagalbos. 
Atrodė, kad iš savo draugų amerikiečių prašome tiek nedaug. Nuo- 
laidos, kurias amerikiečiai mums padarė dėl mano neatlėgstančio 

Vokiečių bombonešiai Ju-88 virš Graikijai priklausančios Koso salos pakrančių. 1943 m. 


spaudimo per pastaruosius tris mėnesius, jau puikiausiai atsipirko. 
Mums tereikėjo desantinių laivų vienintelei divizijai, kelių dienų pa- 
galbos iš jungtinių oro pajėgų - ir Rodas būtų buvęs mūsų. Vėl atgavę 
padėties kontrolę, vokiečiai į Egėjo jūrą nusiuntė daugybę lėktuvų, 
kad sužlugdytų mano sumanymą. Spalio 7 d. šį klausimą taip pat iš- 
samiai pateikiau Rooseveltui, bet, deja, teko skaudžiai nusivilti gavus 
jo atsakymą, kuris praktiškai reiškė atsisakymą padėti; taip pritariant 
prezidentui ir Amerikos štabų vadams, pasitikti artėjančio smūgio, 
jau įsipareigojęs šiai operacijai, buvau paliktas vienas. Oponuojančios 
jėgos, kurias iki šiol šiaip taip pavykdavo įveikti, iš tiesų vėl paėmė 
viršų. Štai ką man rašė ponas Rooseveltas: 


Nenoriu versti Eisenhowerio dalį išteklių nukreipti kitur, nes tai ap- 
ribotų galimybes sparčiai ir sėkmingai įgyvendinti Italijos operaciją 
ir užimti teritoriją iki linijos šiauriau Romos. 

Esu prieš bet kokį išteklių nukreipimą kitur; Eisenhowerio nuomone, 
tai keltų pavojų jo dabartinės padėties Italijoje saugumui, kurį stip- 
rinti pavyksta itin lėtai, turint galvoje gerai žinomus priešo ypatu- 
mus - ryškų pranašumą sausumo pajėgomis ir tankų divizijomis. 

Manau, kad joks pajėgų ir technikos nukreipimas kitur neturi pa- 
kenkti suplanuotai operacijai Overlord. Tam pritaria visi Amerikos 
štabų vadai. Šio pranešimo kopiją persiunčiu Eisenhoweriui. 


Man ypač įstrigo šis sakinys: „Manau, kad joks pajėgų ir technikos 
nukreipimas kitur neturi pakenkti suplanuotai operacijai Overlord.“ 
Teisintis, kad šešias savaites prie Overlord pavėluosiantys prisijungti 9 
desantiniai laivai iš daugiau nei 500 dalyvaujančių (net ir tada jie dar 
turės šešių mėnesių pasirengimo laikotarpį) gali sužlugdyti 1944 m. 
gegužės operaciją, reiškia visiškai neturėti saiko. Todėl spalio 8 d. dar 
kartą kreipiausi į sąjungininkus su rimčiausiu prašymu. Prisiminiau, 
kokių svarbių teigiamų rezultatų pasiekėme po to, kai kartu su ge- 
nerolu Marshallu nuvykome į Alžyrą birželį, ir nuo tada prasidėjusį 
mūsų sėkmės ruožą. Pagalvojau, kad gal prašysiu panašios procedū- 
ros - nedelsiant viskas parengta mano kelionei į Tunisą, kur pasitari- 
mui rinkosi visi vyriausieji vadai. 

Bet pono Roosevelto atsakymas sugriovė mano paskutines viltis. Jo 
nuomone, mano dalyvavimas nebūtų tinkamas. Taigi atšaukiau nu- 
matytą skrydį. Kritiniu pasitarimo momentu buvo gauta informacija, 
kad Hitleris nusprendęs sustiprinti savo armiją Italijoje ir susiremti 
lemiamame mūšyje į pietus nuo Romos. Šitai pakreipė svarstykles 
prieš nedidelį pastiprinimą, kurio reikėjo Rodui pulti. 

Nors, pasikeitus padėčiai, suprantu, kodėl mūsų Italijos kampani- 
joje dalyvaujantys generolai laikėsi būtent tokios nuomonės, širdyje 
likau — ir lieku - įsitikinęs, kad tada Rodą buvo galima užimti. Vis 
dėlto su skaudama širdimi - tokį skausmą per karą patyriau vos kelis 
kartus - nusileidau. Ir jei jau nusileidi, beprasmiška rodyti nepasiten- 
kinimą, tad padariau tai kuo mandagiausiai. Mūsų laukė daugybė 
grėsmingų įvykių, negalėjau rizikuoti, kad asmeninius santykius su 
prezidentu gadintų kivirčai. Taigi, išgirdęs Žinias iš Italijos, pasinau- 
dojau proga sutikti su sprendimu, kuris, kaip maniau tada ir dabar, 
buvo neįžvalgus. 

Iš šio perteklinio atsargumo nieko nelaimėjome. Romą užėmėme 
tik po aštuonių mėnesių. Dvidešimt kartų daugiau laivų, nei būtų 
reikėję per dvi savaites užimti Rodą, visą rudenį ir žiemą perkėlinėjo 
sunkiųjų bombonešių bazes iš Afrikos į Italiją. Rodas ir toliau liko 
rakštis. Turkija, prie savo krantų matydama neapsakomą sąjunginin- 
kų nepaslankumą, tapo mažiau sukalbama ir neleido mums naudotis 
jos aerodromais. 


*** 


Amerikiečių karo vadovai išsireikalavo, kad viršų paimtų jų požiū- 
ris. Už tai sumokėti teko britams. Stengėmės išlaikyti savo pozicijas 
Lere, tačiau mūsų negausių pajėgų likimas saloje faktiškai jau buvo 
nulemtas. Įgula sustiprinta iki brigados apimties — atsiųsti trys pui- 
kiausi britų pėstininkų bata- 
lionai, atlaikę Maltos apgultį ir 
badą ir vis dar mėginantys at- 
gauti savo fizinį svorį ir jėgas. 
Admiralitetas darė, ką galėjo, 
ir generolas Eisenhoweris kaip 
laikinąją priemonę į Vidurio 
Rytus išsiuntė dvi grupes toli- 
mojo nuotolio naikintuvų. Ne- 
trukus jų buvimas pasijautė. 


*  4-asis batalionas („profai“, Buffs), 2-asis 
batalionas (Karališkieji airių fuzilieriai), 1-asis 
batalionas (Karaliaus pulkas). (W. CH.) 


t Paskutinė cigaretė prieš skrydį. Vokiečių 
L parašiutininkai rengiasi oro desanto Lero 


, saloje operacijai. 1943 m. lapkritis. 

Bet spalio 11 d. naikintuvai atšaukti. Tada priešas atgavo pranašu- 
mą ore, tad be sunkių veiklą trikdančių nuostolių mūsų laivai galėjo 
plaukioti tik naktį. Ankstyvą lapkričio 12-osios rytą krante išsilaipino 
vokiečių pajėgos, o po pietų 600 parašiutininkų perkirto mūsų gy- 
nybą pusiau. Paskutiniame mūšio etape į Lerą atsiųsta Samo salos 
įgula, 2-asis Karališkasis Vakarų Kento pulkas, bet tada jau viskas 
buvo baigta. Ir jie patys tapo aukomis. Turėdami menką paramą iš 
oro ir įnirtingai puolami priešo aviacijos, batalionai kovėsi iki lap- 
kričio 16-osios vakaro, kol išseko ir nebegalėjo kautis toliau. Taigi šių 
narsių karių brigada pateko į priešo rankas. O visos mūsų su Egėjo 
jūra siejamos viltys dužo. Iškart mėginome evakuoti nedideles įgulas 
iš Samo ir kitų salų, gelbėti likusius gyvuosius iš Lero. Mums pavyko 
iš ten ištraukti daugiau kaip tūkstantį britų ir graikų karių, taip pat 
draugiškai nusiteikusių italų ir vokiečių belaisvių, bet mūsų nuos- 
toliai jūroje vėl buvo siaubingi. Lėktuvai ir minos paskandino šešis 
eskadrinius minininkus ir du povandeninius laivus, keturi kreiseriai 
ir keturi minininkai smarkiai apgadinti. Šiuose išbandymuose kar- 
tu su mumis dalyvavo ir visą laiką narsiai kovęsis Graikijos karinis 
laivynas. 

Gana smulkiai papasakojau skausmingus Rodo ir Lero epizodus. 
Jie buvo vieni aštriausių mano susikirtimų su generolu Eisenhoweriu, 
laimei, jų buvo nedaug. Daugelį mėnesių, įveikdamas nuolatinį pa- 
sipriešinamą iš įvairių pusių, praskyniau kelią jo sėkmingam žygiui 
Italijoje. Užuot pasitenkinusi Sardinija, didelė mūsų armijų grupė įsi- 
tvirtino žemyninėje Italijoje. Gavome papildomą premiją - Korsiką. 
Reikšmingą vokiečių rezervo dalį atitraukėme nuo kitų karo teatrų. Į 
mūsų pusę perėjo Italijos Žmonės ir vyriausybė. Italija paskelbė Vo- 
kietijai karą. Mūsų laivyną sustiprino italų laivynas. Mussolinis tapo 
bėgliu. Regis, ne už kalnų buvo ir Romos išlaisvinimas. Paliktos savo 
draugų italų, išsibarsčiusios po visus Balkanus stovėjo 19 vokiečių di- 
vizijų, o mes ten išsivertėme vos su tūkstančiu karininkų ir kareivių. 
Įvykių eiga iš esmės nepakeitė operacijos Overlord datos. 

Būtent dėl mano pastangų iš Egipte dislokuotų britų ir imperinių 
pajėgų buvo suformuotos keturios papildomos aukščiausios klasės 
divizijos, gerokai viršyta tai, ką manėme esant įmanoma. Ne tik padė- 
jome generolo Eisenhowerio vadovaujamam anglų ir amerikiečių šta- 
bui užsitikrinti nugalėtojų laurus, bet ir aprūpinome juos nemažais 
bei nenumatytais ištekliais, be kurių viskas galėjo baigtis katastrofa. 
Mane labai liūdino, kad mano mažyčiams prašymams dėl strategi- 
nių tikslų, beveik tokių pat svarbių kaip ir tie, kuriuos jau pasiekėme, 
buvo su tokiu užsipyrimu pasipriešinta, ir jie buvo atmesti. Žinoma, 
kai laimi karą, galima teigti, kad beveik viskas, kas atsitinka, yra tei- 
singa ir išmintinga. Bet jei ne pedantiškas amerikiečių atsisakymas 
imtis veiksmų antrinėje karo zonoje, būtume lengvai galėję prie Itali- 
jos Žygio trofėjų pridėti ir Egėjo jūros kontrolę ir, labai tikėtina, Turki- 
jos prisijungimą kariauti mūsų pusėje. 


Tuo pat metu, paklausęs Kesselringo patarimo, Hitleris persigalvo- 
jo dėl Italijos strategijos. Iki šiol jis ketino atitraukti pajėgas už Romos 

ir išlaikyti tik Šiaurės Italiją. Dabar įsakė kiek įmanoma kautis pietų 
kryptimi. Buvo pasirinkta vadinamoji Winterstellung' linija, kuri nuo 
Adrijos jūros pusės ėjo už Sangro upės, per Italijos kalnų keterą, Ga- 
riljano upės žiočių link vakaruose. Dėl šalies gamtos ypatumų, stačių 
kalnų ir sraunių upių ši keletą kilometrų į gylį įtvirtinta pozicija buvo 
labai stipri. Po metų beveik nuolatinio atsitraukimo Afrikoje, Sicili- 
joje ir Italijoje vokiečių karius tokia permaina nudžiugino, jie norėjo 
atsigręžti į priešą ir kautis. Dabar vokiečiai Italijoje turėjo 19 divizijų, 
o sąjungininkų pajėgos prilygo 13-ai divizijų. Kad pasiektume greitų 
ir triuškinamų pergalių, reikėjo gauti didelių pastiprinimų ir konso- 
mėginimai veržtis pro vokiečių liniją buvo nesėkmingi. Mūsų vyrai 
sunkiai kovėsi jau du mėnesius, oras buvo nepakenčiamas, kariams 
reikėjo pailsėti ir persigrupuoti. Buvo sukurti placdarmai kitame upės 
krante, bet pagrindiniai priešo gynybiniai įtvirtinimai buvo išsidėstę 
aukštumose toliau nuo upės. Blogas oras, lietūs, purvas, patvinusios 
upės sustabdė 8-ąją armiją, ir puolimas buvo atidėtas iki lapkričio 
28 d., bet paskui ji gerokai pasistūmėjo į priekį. Po savaitės įnirtingų 
mūšių jau buvome atkariavę 16 km už Sangro upės. Tačiau priešas 
tvirtai laikėsi ir sulaukė daugiau pastiprinimų iš Šiaurės Italijos. Per 
gruodį užėmėme dar šiek tiek teritorijos, bet jokių esminių objektų, o 
atėjus Žiemiškam orui, aktyvūs karo veiksmai visai liovėsi. Generolo 
Clarko vadovaujama JAV 5-oji armija (kuriai priklausė ir britų X kor- 
pusas) sunkiai brovėsi keliu aukštyn Kasino link ir puolė pagrindinių 
vokiečių pozicijų priešakinę gynybinę liniją. Priešo kariai buvo ge- 
rai įsitvirtinę abiejuose palei kelią stūksančių kalnų šlaituose. Mūsų 
kariai puolė į vakarus plytintį grėsmingą Montekasino masyvą ir po 
atkaklios kovos prasiveržė. Bet tik naujųjų metų pradžioje visa 5-oji 
armija išsirikiavo išilgai Gariljano upės ir jos intako Rapido, tiesiai 
prieš Kasino aukštumas ir garsųjį vienuolyną. 


* 


Vok. žiemos pozicija. 

Į nelaisvę patekęs britų kontingento Lero saloje vadas R. Tilney (dešinėje) kalbasi su vokiečių 


karininkais. 


Taigi padėtis Italijoje gerokai pasikeitė mūsų nenaudai. Vokiečiai 
sustiprino savo pajėgas, jiems buvo įsakyta priešintis, o ne trauktis. 
Sąjungininkai, atvirkščiai, aštuonias geriausias savo divizijas iš Itali- 
jos ir Viduržemio regiono išsiuntė atgal į Angliją rengtis 1944 m. puo- 
limui už Lamanšo. Keturios papildomos divizijos, kurias surinkau ir 
nusiunčiau, negalėjo kompensuoti praradimo. Patekome į aklavietę ir 
iš jos išeiti nepavyko ištisus aštuonis aršių kautynių mėnesius. 

Tačiau, nepaisant šių nusivylimų, Italijos kampanija įtraukė 20 gerų 
vokiečių divizijų. Pavadinau ją trečiuoju frontu. Jei skaičiuosime ir 
įgulas, kurios, baiminantis puolimo, buvo išdėstytos Balkanuose, są- 
jungininkai Viduržemio regione laikė prikaustę beveik 40 priešo divi- 
Zijų. Mūsų antrajame fronte Šiaurės vakarų Europoje dar neįsitvieskė 
mūšio liepsna, bet fronto egzistavimas jau tapo tikrove. Mažiausias 
jam sutelktų divizijų skaičius buvo 30, ir jis išaugo iki 60 invazijai ar- 
tėjant. Mūsų strateginis bombardavimas iš Britanijos privertė priešą 

daug karių ir išteklių nukreipti savo tėvynės gynybai. Tai buvo ne 
tokia jau menka pagalba rusų frontui, kurį jie visiškai teisėtai vadino 
pirmuoju. 


212; 


Skyrių privalau baigti apibendrinimu. Šiuo karo laikotarpiu visus 
didžiuosius strateginius Vakarų sąjungininkų veiksmus ribojo ir iš- 
kraipė tai, kad trūko tankų desantinių laivų - jų reikėjo ne tiek tan- 
kams perkelti, kiek kitam įvairių tipų transportui. Visų, anuomet da- 
lyvavusių karo reikaluose, mintyse giliai įsirėžė žodžiai - desantiniai 
laivai. Mes užtikrintai įsiveržėme į Italiją. Ten turėjome armiją, bet, 
nesuteikus paramos, ji bus nušluota, ir Hitleris džiaugsis šlovingiau- 
sia pergale, kokią yra laimėjęs nuo Prancūzijos žlugimo. Kita vertus, 
negalėjo būti net kalbos, kad nevykdysime 1944 m. operacijos Over- 
lord. Vienintelis dalykas, kurio prašiau, tai lankstumo pasilikti dviejų 
mėnesių rezervą, jei reikės - maždaug nuo 1944 m. gegužės iki lie- 
pos. Taip būtume išsprendę desantinių laivų problemą. Užuot grįžę į 
Angliją 1943 m. vėlyvą rudenį prieš žiemos audras, laivai galėjo iš- 
plaukti 1944 m. ankstyvą pavasarį. Pedantiškai užsispyrus dėl ge- 
gužės datos ir reikalaujant, kad tai būtų būtent gegužės 1-oji, sąjun- 
gininkų armijai Italijoje kilo grėsmė, galėjusi baigtis nepataisomai. 
Jei daliai Lamanšo operacijai numatytų desantinių laivų būtų leista 
pasilikti Viduržemio jūroje per žiemą, būtume nesunkiai sėkmingai 
baigę Italijos kampaniją. Viduržemio regione buvo gausybė į kovos 
veiksmus neįtrauktų pajėgų: trys keturios prancūzų divizijos, dvi 
trys amerikiečių divizijos, bent keturios (įskaitant lenkus) britų ar bri- 
tų kontroliuojamos divizijos. Vienintelis dalykas, kuris mums kliudė 
veiksmingai baigti Italijos operaciją, buvo desantiniai laivai; vieninte- 
lis dalykas, kuris mums trukdė gauti šių laivų - tai primygtinis reika- 
lavimas, kad jie taip anksti grįžtų į Angliją. 

Skaitytojas neturėtų klaidingai manyti, kad (a) norėjau atsisakyti 
operacijos Overlord, (b) kad norėjau atimti iš jos gyvybiškai būtinus 
išteklius, ar (c) kad planavau kampaniją su Balkanų pusiasalyje dis- 
lokuotomis armijomis. Visa tai — legendos. Niekada neturėjau jokių 
panašių minčių. Jei būčiau gavęs pusantro mėnesio ar dviejų laiko 
rezervą, neprisirišdamas prie gegužės 1-osios kaip Overlord pradžios, 
kelis mėnesius būčiau galėjęs naudoti desantinius laivus Viduržemio 
regione perkelti kovoms Italijoje tikrai geras pajėgas, su jomis ne tik 
būtų užimta Roma, bet ir atitrauktos vokiečių divizijos nuo Rusijos ar 
Normandijos frontų arba nuo abiejų. Visi šie reikalai anksčiau buvo 
aptarti Vašingtone, neatsižvelgiant į tai, kad mano prašymas buvo su- 
sijęs tik su vienu ribotu aspektu. 

Netrukus pamatysime, kad galiausiai visko, ko prašiau, gavome. 
Mums davė ne tik desantinių laivų Viduržemio regiono operacijoms 
palaikyti, bet netgi suteikė dar daugiau veiksmų laisvės — vykdant 
Ancijaus operaciją sausį. Žinoma, tai niekaip neužkirto kelio birželio 
6-ąją sėkmingai pradėti Overlord ir su tinkamo dydžio pajėgomis. Ta- 
čiau ilgai ginčijantis, kol bandėme išsiderėti nedidelių nuolaidų, kad 
veiksmai viename plačiame fronte nenueitų perniek ir tik dėl to, kad 
būtų griežtai laikomasi vienos, o ne kitos pasirinktos datos, operaci- 
jos Italijoje gerokai užsitęsė, ir mūsų padėtis pablogėjo. 

5 skyrius 


Konvojai per Arktį 


1942-ieji Arkties vandenyse baigėsi ryžtinga eskadrinių minininkų, 
lydėjusių konvojų į Šiaurės Rusiją, operacija, kuri sukėlė krizę aukš- 
čiausiojoje vokiečių vadavietėje, ir nuo jūrų karo reikalų kontrolės 
buvo nušalintas admirolas Raederis. Nuo 1943 m. sausio iki kovo, 
per šiuos likusius beveik nuolatinės tamsos mėnesius, į pavojingą 
jūrų kelionę leidosi dar du konvojai iš 42 laivų, 6 laivai išplaukė sa- 
varankiškai. Kelionės tikslą pasiekė 40 iš jų. Per tą laikotarpį iš Rusi- 
jos uostų saugiai parplukdyti 36 laivai, 5 laivus praradome. Sugrįžus 
dienos šviesai, priešui tapo lengviau atakuoti konvojus. Tai, kas liko 
iš vokiečių laivyno, įskaitant Tirpitzą, dabar buvo sutelkta Norvegijos 
vandenyse, ir didelėje Arkties maršruto atkarpoje šie laivai ir toliau 
kėlė baisią grėsmę. Mūšis už Atlantą su povandeniniais laivais artėjo 
prie finalo. Mūsų eskadrinių minininkų patiriama įtampa ir krūvis 
darėsi sunkiai pakeliami. Tad kovo konvojus buvo atidėtas, o balandį 
Admiralitetas pasiūlė, ir aš tam pritariau, kad tiekimas į Rusiją šiuo 
maršrutu būtų sustabdytas iki rudens tamsos. 

> 1. Arktinių konvojų kasdienybė. 


Britų jūrininkas prie apledėjusio 


laivo prožektoriaus. 


Šį sprendimą priėmėme labai apgailestaudami, nes 1943 m. kampa- 
nija Rusijos fronte išsiskyrė aršiais mūšiais. Po pavasarinio atlydžio 
abi pusės telkė jėgas svarbioms kovoms. Dabar rusai buvo pranašesni 
ir sausumoje, ir ore, 0 vokiečiai veikiausiai nebesitikėjo galutinės per- 
galės. Jie neatsikovojo jokių naudingų pozicijų, kurios kompensuotų 
milžiniškus praradimus, o jų naujuosius tankus Tiger, į kuriuos sudė- 
ta tiek vilčių, sumaitojo rusų artilerija. Vokiečių kariuomenė buvo iš- 
sekinta ankstesnių kautynių Rusijoje ir susilpninta įtraukiant į ją ant- 
rarūšių sąjungininkų pajėgas. Rusijai pradėjus smūgiuoti, vokiečiai 
nepajėgė šių smūgių atremti. Per du mėnesius įvykę trys didžiuliai 
mūšiai —- Kursko, Oriolo ir Charkovo - baigėsi vokiečių kariuomenės 
Rytų fronte krachu. Visuose šiuose mūšiuose vokiečiai buvo įveikti ir 
sutriuškinti. Nors rusų planas siekė toli, jis niekada neprasilenkė su jų 
ištekliais. Savo pranašumą rusai įrodė ne tik sausumoje. Ore 2500 vo- 
kiečių lėktuvų pasitiko mažiausiai dvigubai tiek rusų dabar jau daug 
tobulesnių lėktuvų. Šiuo laikotarpiu vokiečių oro pajėgos buvo pa- 
siekusios savo galios viršūnę ir iš viso turėjo 6 tūkst. lėktuvų. Tai, kad 

šiai lemtingai kampanijai vokiečiai galėjo panaudoti tik mažiau nei 
pusę savo lėktuvų, gana gerai rodo, kokios vertingos rusams buvo 
mūsų operacijos Viduržemio regione ir vis stiprėjančios sąjungininkų 
bombonešių atakos iš Britanijos bazių. Vokiečiams buvo itin striuka 
su naikintuvais. Nors Rytų fronte jų ir taip trūko, rugsėjį vokiečiai 
dalį turėjo perkelti, kad apsigintų Vakaruose - žiemos pradžioje čia 
buvo dislokuota beveik trys ketvirtadaliai visų vokiečių naikintuvų 
pajėgų. Greiti ir persidengiantys rusų smūgiai neleido vokiečiams 
geriausiu būdu panaudoti savo aviacijos išteklių. Vokiečių lėktuvų 
grupės buvo dažnai permetamos iš vienos kovos zonos į kitą, kad 
užgesintų naują krizės židinį, ir kur tik jie nuskrisdavo, vietoj savęs 
palikdami neginamą erdvę, sutikdavo pribloškiamai gausesnes rusų 
aviacijos pajėgas. 

Rugsėjį vokiečiai traukėsi visu Pietų frontu, nuo Pamaskvio iki 
Juodosios jūros. Rusai siūbtelėjo pirmyn ir atkakliai persekiojo prie- 
šą. Fronto šiaurėje rugsėjo 25 d. jie atsiėmė Smolenską. Vokiečiai ne- 
abejotinai tikėjosi išlaikyti Dniepro - kitos didžiosios upės - liniją, 
bet spalio pradžioje rusai jau kirto šią liniją į šiaurę nuo Kijevo ir į 
pietus ties Perejaslavu ir Kremenčugu. Dar piečiau spalio 25 d. buvo 
paimtas Dniepropetrovskas. Tik šalia upės žiočių vokiečiai dar laikė- 
si Dniepro vakariniame krante; visa kita jau buvo prarasta. Užkirs- 
tas kelias stipriai vokiečių įgulai atsitraukti iš Krymo. Kijevą rusai 
apsupo iš abiejų sparnų, ir lapkričio 6 d. miestas pasidavė, paimta 
daug belaisvių. Iki gruodžio, po trijų mėnesių persekiojimo, vokiečių 
kariuomenė Vidurio ir Pietų Rusijoje buvo nustumta atgal daugiau 
nei 320 km ir, neįstengusi apginti Dniepro linijos, neapsaugota ir pa- 
žeidžiama, laukė žiemos puolimo, iš karčios patirties žinodama, kad 
šioje srityje priešas nepralenkiamas. Štai kokia didinga buvo 1943 m. 
Rusijos istorija. 

Rūsčios šiaurės mi 


sąlygos. Nuo laivo 


denio šalinamas ledas. 2 


+++ 


Nenuostabu, kad sovietų vyriausybė priekaištavo dėl konvojų at- 
šaukimo, nes rusų armijoms jų labai reikėjo. Rugsėjo 21-osios vaka- 
rą Molotovas išsikvietė mūsų ambasadorių Maskvoje ir pareikalavo 
tęsti tiekimą. Jis aiškino, kad, pašalinus iš žaidimo italų laivyną, vo- 
kiečių povandeniniai laivai iš Šiaurės Atlanto persikėlė į pietinį jūrų 
kelią; kad Persijos geležinkelis negali pervežti pakankamai krovinių; 
kad jau tris mėnesius Sovietų Sąjunga vykdo labai platų ir intensyvų 
puolimą, bet 1943 m. jie gavo mažiau nei trečdalį visų praėjusiais me- 
tais gautų krovinių. Todėl sovietų vyriausybė „reikalauja“ nedelsiant 
atnaujinti konvojų siuntimą ir tikisi, kad Jo Didenybės vyriausybė per 
ateinančias kelias dienas imsis visų tam būtinų priemonių. 

Kai vėlų rugsėjo 29-osios vakarą Londone susirinkome aptarti 
šio klausimo, laukė naujas malonus faktas. Rizikingas ir didvyriš- 
kas mūsų mažųjų povandeninių laivų puolimas išvedė iš rikiuotės 
Tirpitzą. Iš šešių operacijoje dalyvusių laivų du prasiskverbė pro vi- 
sas sudėtingiausias vokiečių laivo gynybines sistemas. Mūsų vadus 

leitenantą Cameroną ir leitenantą Place'ą (abu iš Karališkojo jūrų lai- 
vyno) išgelbėjo ir paėmė karo belaisviais vokiečiai, vėliau abu apdo- 
vanoti Viktorijos kryžiumi. Po kiek laiko oro žvalgyba parodė, kad 
vokiečių linijinis laivas buvo smarkiai apgadintas ir turės būti remon- 
tuojamas doke, kol vėlei atgaus kovinę formą. Į Baltijos jūrą jau grįžo 
ir priešo sunkusis kreiseris Liiizow. Gal keletui mėnesių mūsų padėtis 
Arkties vandenyne palengvėjo. 

Bet ponas Edenas buvo gavęs rimtų skundų dėl to, kaip rusai elgia- 
si su mūsų vyrais, taigi, atsižvelgdamas į tai, nusiunčiau Stalinui šią 
telegramą: 


„„ Man labai malonu jums pranešti, kad lapkričio, gruodžio, sausio ir 
vasario mėnesiais planuojame išsiųsti keturis konvojus į Šiaurės Ru- 
siją, kiekvieną jų sudarys apie 35 britų ir amerikiečių laivai. ... 


Kad išvengčiau naujų kaltinimų, jog laužome sovietams duotą 
žodį, jei mūsų pastangos jiems padėti nueitų veltui, į tekstą įterpiau 
tokį saugiklį: 


Bet privalau oficialiai pareikšti, kad tai nėra joks susitarimas ar san- 
doris, o mūsų atsakingo ir nuoširdaus pasiryžimo išraiška. Juo rem- 
damasis, įsakiau imtis reikiamų priemonių, kad šie keturi konvojai, 
kiekvienas po 35 laivus, būtų išsiųsti. 


Toliau išdėsčiau visą sąrašą nusiskundimų dėl elgesio su mūsų vy- 
rais Siaurės Rusijoje: 


... Karo laivuose personalo yra gerokai mažiau, nei būtina, net pagal 
mūsų dabartinius reikalavimus, nes vyrai siunčiami namo, 0 jų nepa- 
keičia kiti. Jūsų valstybinės institucijos atsisako išduoti vizas mūsų 
vyrams vykti į Šiaurės Rusiją net tais atvejais, kai jie siunčiami pa- 
keisti tų, kuriuos jau seniai reikėjo pakeisti. Ponas Molotovas 

spaudžia Jo Didenybės vy- 
riausybę, kad britų karių 
skaičius Šiaurės Rusijoje bū- 
tų ne didesnis už sovietų ka- 
rių ir prekybos delegacijos 
narių skaičių mūsų šalyje. 
Tokio siūlymo negalime pri- 
imti, nes vienų tr kitų veikla 
labai skiriasi, ir karių skai- 
čius, kurio reikia karo opera- 
cijoms, negali būti nustato- 
mas tokiu nepraktišku būdu. ... 
Todėl privalau prašyti jūsų 
sutikti nedelsiant išduoti vi- 
zas papildomam vyrų skai- 
čiui, kurio dabar reikia, ir 
užtikrinti, kad ateityje ne- 
vilkinsite vizų išdavimo, kai 
mums būtina jų prašyti, kad 
galėtume jums teikti pagalbą 
Šiaurės Rusijoje. Pabrėžiu, 
kad dabar šiaurėje yra apie 
170 karo laivyno personalo, 
iš jų daugiau kaip 150 reikė- 


FOR RUSSIA "+" A great convoy of British 
„Ginklai Rusijai!" Arktinių konvojų svarbą pabrė- 
žiantis britų plakatas. 


jo pakeisti jau prieš kelis mėnesius, bet sovietai vizų neišduoda. Visų 
šių vyrų, nepratusių prie tokių klimato ir kitų sąlygų, sveikatos būklė 
verčia nedelsiant juos pakeisti. ... 

Taip pat privalau prašyti jūsų pagalbos pagerinti sąlygas, kuriomis 
dabar atlieka tarnybą mūsų personalas ir jūreiviai Šiaurės Rusijoje. 
Savaime aišku, šie vyrai dalyvauja prieš priešą nukreiptose operacijo- 
se mūsų abiejų valstybių labui, daugiausia gabena sąjungininkų karo 
atsargas į jūsų šalį. Esu tikras, kad pripažinsite, jog jų padėtis yra 

visai kitokia nei paprastų į Rusijos teritoriją vykstančių žmonių. Ta- 
čiau jūsų valdžios institucijos jiems taiko apribojimus, kurių, mano 
nuomone, nedera taikyti sąjungininko kariams, kai jie siunčiami vyk- 
dyti itin svarbių Sovietų Sąjungai operacijų: 
(a) Niekam neleidžiama išlipti į krantą iš Jo Didenybės laivų ar 
britų prekinių laivų, išskyrus, jei asmuo perkeliamas sovietų kate- 
riu ir dalyvaujant sovietų pareigūnui, kiekvieną kartą tikrinant iš- 
lipančiojo dokumentus. 
(b) Asmenims iš britų karo laivo neleidžiama priartėti prie britų pre- 
kinio laivo iš anksto apie tai neinformavus sovietų valdžios instituci- 
jų. Tai draudžiama net laivui vadovaujančiam britų admirolui. 
(c) Norėdami iš laivo išlipti į krantą ar pereiti nuo vieno britų 
kranto posto prie kito, britų karininkai ir jūrininkai privalo gauti 
specialius leidimus. Dažnai šiuos leidimus gauti trunka ilgai, ir 
atitinkamai sutrinka darbas, kurį reikia padaryti. 
(d) Šioms tarnybą atliekančioms pajėgoms neleidžiama pristatyti 
jokių atsargų, bagažo ar pašto, jei procese nedalyvauja sovietų pa- 
reigūnas; taip pat reikalaujama aibės formalumų, jeigu norima iš- 
siųsti siuntinį ar laiškus. 
(e) Asmeniniai karių laiškai cenzūruojami, nors, mūsų nuomone, 
cenzūrą tokioms operacijoje dalyvaujančioms pajėgoms gali vykdy- 
ti tik Britanijos karo tarnybos institucijos. 
Tokių apribojimų taikymas daro blogą įspūdį ir karininkams, ir eili- 
niams, kenkia anglų ir sovietų santykiams, ir bus tikra katastrofa, jei 
apie tai sužinos mūsų parlamentas. Kaupiamasis visų šių formalumų 
efektas yra tas, kad kariams yra rimtai trukdoma veiksmingai atlikti 
savo pareigas ir ne kartą tai sutrikdė skubią ir svarbią operaciją. Jokių 
panašių apribojimų sovietų personalui mūsų šalyje nėra. ... Vis dėlto, 
ponas Stalinai, tikiuosi, kad rasite būdų draugiškai išspręsti šias 
problemas, kad galėtume, kiek tik įmanoma, padėti vieni kitiems ir 
bendram reikalui. 

Štai tokie kuklūs buvo mūsų reikalavimai, susiję su pagalba, kurią 
rengėmės suteikti. Stalino atsakymo negavau beveik dvi savaites. Jis 
man atrašė štai ką: 


Gavau jūsų spalio 1 d. laišką, informuojantį apie ketinimą lapkričio, 
gruodžio, sausio ir vasario mėnesiais šiaurės keliu į Sovietų Sąjungą 
atsiųsti keturis konvojus. Tačiau ši žinia praranda savo vertę, kai pa- 
sakoma, kad ketinimas siųsti šiaurės konvojus į SSRS nėra nei įsipa- 
reigojimas, nei susitarimas, 0 tik patikinimas, kurį, kaip galima sup- 
rasti, britai gali bet kada atšaukti, nesvarbu, kaip tai paveiks sovietų 
kariuomenę fronte. Privalau pasakyti, kad nesutinku su tokiu požiū- 
riu į šį klausimą. Britų vyriausybės Sovietų Sąjungai tiekiamos atsar- 
gos, ginkluotė ir kiti karo reikmenys negali būti suprantami kitaip nei 
įsipareigojimas, kurį specialiu mūsų šalių susitarimu Britanijos vy- 
riausybė prisiėmė SSRS atžvilgiu, nes pastaroji jau trečius metus ant 
savo pečių neša milžinišką kovos su bendru sąjungininkių priešu — 
hitlerine Vokietija - naštą. ... Kaip rodo patirtis, ginkluotės ir karo at- 
sargų tiekimas Sovietų Sąjungai per Persijos uostus jokiu būdu nega- 
li kompensuoti tų atsargų, kurios nebus tiekiamos šiaurės keliu. ... 
Tokio požiūrio į šį reikalą neįmanoma suprasti kitaip, nei Britanijos 
vyriausybės atsisakymą vykdyti prisiimtus įsipareigojimus ir tam 
tikrą grasinimą Sovietų Sąjungai. 

Dėl ginčytinų punktų, neva išdėstytų pono Molotovo rašte, tai turiu 
pasakyti, kad tokiai pastabai nėra jokio pagrindo. ... Nematau būtiny- 
bės didinti britų kariškių skaičių Sovietų Sąjungos šiaurėje, nes dau- 
guma ten esančių nėra pakankamai užsiėmę ir jau daugelį mėnesių 
pasmerkti dykinėti, kaip ne kartą yra minėjusi sovietų pusė. ... Taip 
pat buvo apgailėtinų faktų, kai pavieniai britų kariškiai elgėsi neleis- 
tinai ir keletą kartų mėgino papirkinėjimais užverbuoti tam tikrus so- 
vietų piliečius žvalgybos tikslams. Toks elgesys įžeidžia sovietų pilie- 
čius ir dėl to natūraliai kyla incidentų, kurie baigiasi nepageidauja- 
momis komplikacijomis. 

Dėl jūsų minimų formalumų ir tam tikrų apribojimų šiauriniuose 
uostuose, tai reikėtų turėti omenyje, kad tokie formalumai ir apriboji- 
mai yra neišvengiami fronte ar zonose netoli jo, jei nepamiršime, kad 
Sovietų Sąjungoje vyksta karas. ... Nepaisant to, sovietų valdžia bri- 
tų kariškiams ir jūreiviams suteikė daug privilegijų šioje srityje, apie 
jas britų ambasada buvo informuota dar praėjusį kovą. Tad jūsų įsi- 
vaizdavimas apie gausybę formalumų ir apribojimų remiasi netikslia 
informacija. 

Dėl cenzūros ir britų kariškių baudžiamojo persekiojimo, nepriešta- 
rauju, kad britų kariškių asmeninių laiškų cenzūrą mūsų šiaurės 
uostuose vykdytų pačių britų institucijos su sąlyga, kad tai darysime 
abipusiškai. ... 


Mano komentaras prezidentui Rooseveltui buvo toks: „Ką tik ga- 
vau telegramą iš DD", ir, man regis, ji jums pasirodys ne visai tai, ko 
gali tikėtis iš džentelmeno, dėl kurio rengiamės nepatogiam, labai 


* Dėdė Džo- taip autorius vadino Staliną (angl. Uncle Joe). 


Skverbiantis per ledus. Britų karo laivas ir sovietų buksyro laivelis Kolos įlankoje, 


SSRS teritoriniuose vandenyse. 

inkiam ir brangiai kainuojančiam žygiui. ... Manau ar bent jau vi- 
uosi, kad šį laišką kūrė mašina, o ne Stalinas, nes teko laukti dvylika 
ienų, kol jį gavau. Sovietų mašina gana tvirtai tiki, kad viską gali 
auti prievarta ir bauginimu, tad, mano įsitikinimu, svarbu parodyti, 
ad tai ne visada suveikia.“ 


22; 


Spalio 18 d. paprašiau sovietų ambasadoriaus užeiti pas mane. Ka- 
angi tai buvo pirmas kartas, kai sutikau poną Gusevą, kuris pakeitė 
Taiskį, jis man perdavė linkėjimų nuo maršalo Stalino ir Molotovo, 
aš jam pasakiau, kad iš jo veiklos Kanadoje susidarėme apie jį gerą 
pūdį. Po šių komplimentų trumpai pasikalbėjome apie antrąjį fron- 
.. Nuoširdžiai sakiau, kad labai trokštame dirbti kartu ir draugauti 
1 Rusija, matome ją atliekant reikšmingą vaidmenį pokario pasau- 
je ir kad tai sveikintume, kad stengsimės padėti jai išlaikyti gerus 
ntykius su JAV. 

Tada pakreipiau kalbą Stalino telegramos apie konvojus link. Trum- 
1i išdėsčiau, kad nemanau, jog ji padėjo pagerinti padėtį, o mane ge- 
kai įskaudino. Pareiškiau būgštavimą, jog atsakymas, kurį galėčiau 
1siųsti, tik viską pablogintų, kad mano užsienio sekretorius dabar 
a Maskvoje ir patikėjau jam išspręsti šį klausimą vietoje, todėl šio 
anešimo nenoriu priimti. Tada padaviau ambasadoriui voką. Gu- 
vas jį praskleidė pažiūrėti, kas jo viduje, ir, atpažinęs Stalino pra- 
šimą, pasakė, kad jam pavesta perduoti šį pranešimą man. Atsa- 
au, kad „nesu pasirengęs jį priimti“, ir atsistojau, tuo draugiškai 
rodydamas, kad pokalbis baigtas. Nuėjau prie durų ir jas atidariau. 
rpduryje dar persimetėme keletu žodžių apie tai, kad artimiausiu 
tu jis turėtų su mumis papietauti ir su ponia Churchill aptarti 
i kuriuos Rusijos fondo klausimus. Pridūriau, kad dabar jame jau 
i keturi milijonai svarų sterlingų. Nedavęs ponui Gusevui progos 


Vakarų sąjungininkų laivų konvojus. Vokiečių piloto nuotrauka. 


grįžti prie konvojų klausimo ar vėl mėginti įduoti man voką, linkte- 
lėjau ir atsisveikinau. 

Karo kabinetas palaikė mano sprendimą nepriimti Stalino tele- 
gramos. Tai iš tiesų buvo neįprastas diplomatinis incidentas, ir, kaip 
sužinojau vėliau, sovietų vyriausybei jis padarė įspūdį. Molotovas 
net kelis kartus jį paminėjo pokalbyje. Dar nespėjus apie tai pranešti 
Maskvai, sovietų pareigūnai nujautė kažką negera. Spalio 19 d. po- 
nas Edenas, atvykęs į ilgai planuotą trijų pagrindinių sąjungininkių 
užsienio reikalų ministrų pasitarimą Maskvoje, telegrafavo, jog Mo- 
lotovas aplankęs jį ambasadoje ir sakęs, kad jo vyriausybė labai verti- 
na konvojus ir labai jų pasigenda. Šiaurės kelias esąs trumpiausias ir 
greičiausias būdas tiekti atsargas frontui, o dabar rusams yra itin sun- 
kus metas - reikia pralaužti vokiečių žiemos gynybinę liniją. Moloto- 
vas apie visa tai pažadėjo pasikalbėti su Stalinu ir surengti susitikimą. 

Spalio 21 d. įvyko svarbi diskusija. Tuo metu aš, kad sustiprin- 
čiau Edeno kortas, ir taip jam patarus, sustabdžiau jau pasirengu- 
sius išplaukti britų eskadrinius minininkus - tai turėjo būti pirmasis 
žingsnis atnaujinant konvojus. Galiausiai nuspręsta konvojų siunti- 
mą atnaujinti. Pirmasis išplaukė lapkritį, antrasis - gruodį. Per abu 
išsiuntėme 72 laivus. Visi saugiai pasiekė kelionės tikslą, sėkmingai 
grįžo atgal ir tuščių laivų konvojai. 

LA. 


Gruodį iš namų išplaukęs konvojus išprovokavo sėkmingai pasi- 
baigusį jūrų mūšį. Išvedus iš rikiuotės Tirpiizą, Šiaurės Norvegijoje 
liko vienintelis sunkusis priešo laivas Scharnhorst. 1943 m. Kalėdų va- 
karą jis kartu su penkiais eskadriniais minininkais išplaukė iš Altos 
fiordo pulti konvojaus, esančio apie 80 km į pietus nuo Lokio salos. 
Sustiprintą konvojaus eskortą sudarė keturiolikos eskadrinių mini- 
ninkų ir trijų kreiserių priedanga. Į pietvakarius nuo salos plaukė 
vyriausiojo vado admirolo Fraserio flagmanas Duke of York, lydimas 
kreiserio Jamaica ir keturių minininkų. 

Du kartus Scharnhorst mėgino smogti konvojui. Kaskart jam kelią 
užkirto eskorto kreiseriai ir minininkai. Po kurį laiką trukusių kauty- 
nių nė viena pusė neturėjo aiškios persvaros - ir į Scharnhorst, ir į britų 
kreiserį Norfolk pataikė po porą sviedinių. Tada vokiečių laivas liovėsi 
šaudęs ir ėmė trauktis į pietus, o mūsų kreiseriai sekė jam įkandin 
ir raportavo apie jo buvimo vietą. Vokiečių minininkų taip niekas ir 


Vokietijos linijinio kreiserio Scharnhorst pabūklų salvės. Laivas pradėtas eksploatuoti 1936 m., 


paskandintas 1943 m. gruodžio 26 d. prie Norvegijos krantų. 

nematė, jie mūšyje nedalyvavo. Tuo metu per audringą jūrą didžiau- 
siu įmanomu greičiu prie Scharnhorst artėjo vyriausiasis vadas Frase- 
ris. Arkties saulei jau seniai nusileidus, 4.15 val. po pietų, Duke of York 
radaru aptiko priešą už 37 kilometrų. Scharnhorst nė neįtarė apie artė- 
jančią pražūtį, kol 4.50 val. iš 11 km atstumo į jį pradėjo šaudyti Duke 
of York, kuriam taikinį apšvietė šviečiamieji sviediniai.' Tuo pat metu 
admirolas Fraseris davė komandą keturiems minininkams pulti, kai 
tik pasitaikys proga. Viename šių minininkų Stord kovėsi Norvegi- 
jos karališkojo jūrų laivyno įgula. Puolimas Scharnhorst buvo netikė- 
tas, vokiečių laivas pasuko į rytus. Mūšyje-gaudynėse keli sviediniai 
pataikė į Scharnhorst, bet išskirtinis laivo greitis leido jam po truputį 
atitolti. Tačiau 6.20 val. tapo akivaizdu, kad jo greitis ima mažėti, ir 
mūsų minininkai jį prisivijo iš abiejų sparnų. Apie 7 val. visi pradėjo 
puolimą. Keturios torpedos kliudė Scharnhorst. Šis pataikė tik į vieną 
minininką. 

Kol Scharnhorst atsimušinėjo nuo minininkų, Duke of York sparčiai 
sumažino atstumą iki 9 km ir vėl atvėrė naikinančią ugnį. Per pusva- 
landį nelygi kova tarp mūsų linijinio laivo ir priešo sužeisto linijinio 
kreiserio buvo baigta - Duke of York paliko kreiseriams ir mininin- 
kams įvykdyti užduotį iki galo. Netrukus Scharnhorst nugrimzdo į 
dugną, iš 1970 karininkų ir jūreivių (tarp jų buvo ir kontradmirolas 
Bey) galėjome išgelbėti tik 36. 

Suluošinto Tirpiizo žūtis buvo atitolinta dar beveik metams, bet 
Scharnhorst paskandinimas reiškė, kad pašalinta pati baisiausia grės- 
mė mūsų Arkties konvojams, ir mūsų namų laivynas gavo daugiau 
laisvės. Nebereikėjo būti pasirengusiems susigrumti su vokiečių sun- 
kiaisiais laivais kiekvieną akimirką, įsiverždavusiais į Atlantą jiems 
tinkamiausiu metu. Mums labai palengvėjo. Kai 1944 m. balandį ra- 
dosi ženklų, kad Tirpilzas jau pakankamai suremontuotas ir bus per- 
keltas į Baltijos uostą atnaujinti ginkluotės, iš lėktuvnešių Victorious ir 
Furious pakilę lėktuvai apsvaidė jį sunkiosiomis bombomis, ir laivas 


* 


Juos leido lengvasis kreiseris Belfast. 


85 


Minston 8. Ghurchill Triumfas ir tragedija 


vėl buvo imobilizuotas. Toliau į kovą iš bazės Šiaurės Rusijoje įsi- 
jungė Karališkosios oro pajėgos (RAF'). Joms pavyko dar labiau ap- 
gadinti Tirpitzą, todėl jis buvo nutemptas į Tromsio fiordą, daugiau 
nei 300 km arčiau Britanijos, į tolimiausią zoną, kurią iš namų bazių 
galėjo pasiekti mūsų sunkieji bombonešiai. Dabar jau vokiečiai pra- 
rado viltį parsigabenti šį laivą namo remontui ir „nurašė“ kaip ga- 
lintį kautis jūroje. Lapkričio 12-ąją lemiamą smūgį Tirpitzui smogė 29 
specialiai apginkluoti RAF bombonešiai Lancaster - numetė 5,5 tonos 
bombų, tarp šių bombonešių buvo ir priklausančių 617-ajai eskadri- 
lei, išgarsėjusiai per Mėnės užtvankos puolimą. Iš bazių Škotijoje jie 
nuskrido daugiau nei 3200 km, bet oras buvo skaidrus, ir trys bombos 
pataikė į taikinį. Tirpitzas apvirto prisišvartavimo vietoje, daugiau nei 
pusė iš 1900 jo įgulos žuvo, mums tai kainavo vieną bombonešį, visi 
jo įgulos nariai liko gyvi. 

Dabar visi britų sunkieji laivai buvo laisvi plaukti į Tolimuosius 
Rytus. 


Per visą karą Arkties kelyje praradome 91 prekinį laivą, tai sudarė 
7,8 proc. išvykstančių su kroviniais ir 3,8 proc. grįžtančių laivų. Tik 
55 iš šių laivų plaukė konvojuose su eskorto palyda. Iš 4 mln. tonų 
JAV ir Britanijos siunčiamų krovinių praradome aštuntadalį. Šiame 
sunkiame darbe prekinis laivynas neteko 829 gyvybių, Karališkasis 
karo laivynas sumokėjo dar didesnę kainą. Paskandinti 2 kreiseriai ir 
17 kitų karo laivų, žuvo 1840 karininkų ir jūreivių. 

Į Rusiją nuplukdėme 40 konvojų, atgabenusių karo išteklių už mil- 
žinišką 428 milijonų svarų sterlingų sumą - tarp jų vien iš Britanijos 
5 tūkst. tankų ir per 7 tūkst. lėktuvų. Taigi savo pažadą įvykdėme, ne- 
paisydami daugybės karčių žodžių, kurių sulaukėme iš sovietų lyde- 
rių, ir jų šiurkštaus požiūrio į jiems pagalbą teikusius mūsų jūreivius. 


* 


Angl. Royal Air Force. 

Vos tik grįžau namo po vizitų Citadelėje, Baltuosiuose rūmuose 
ir Haid Parke per 1943 m. rugpjūčio-rugsėjo Kvebeko konferenciją, 
ėmiausi trijų vyriausybių vadovų susitikimo: šis reikalas buvo logiš- 
kas anglų ir amerikiečių diskusijų tęsinys. Iš esmės bendrai sutarėme, 
kad tokį susitikimą būtina skubiai surengti, bet šiame procese neda- 
lyvavę žmonės negali įvertinti visų būgštavimų ir komplikacijų, kilu- 
sių pasirenkant pirmosios konferencijos, vėliau pavadintos Didžiojo 
trejeto susitikimu, laiką, vietą ir aplinkybes. 

Nuolat galvojau apie keletą svarbių artėjančios konferencijos as- 
pektų. Reikėjo nedelsiant paskirti vyriausiąjį vadą operacijai Overlord, 
kai, 1944 m. persikėlę per Lamanšą, įsiveršime į Europą. Tai, žinoma, 
labai tiesiogiai siejosi su kariškių vadovavimu karui, ir atsirado rimtų 
keblumų dėl to, kam bus patikėtas šis postas. Kvebeko konferencijo- 
je pritariau Rooseveltui, kad operacijai turėtų vadovauti amerikiečių 
kariškis, ir apie tai pranešiau generolui Brooke'ui, kuriam anksčiau 
buvau pasiūlęs šias pareigas. Iš prezidento supratau, kad jis rinksis 
generolą Marshallą, ir tai mus visiškai tenkino. Tačiau laikotarpiu 

tarp Kvebeko ir mūsų susitikimo Kaire vis labiau įsitikinau, kad pre- 
zidentas nėra galutinai apsisprendęs dėl Marshallo. Ir, aišku, kol ne- 
buvo šio pagrindinio sprendimo, negalėjome tartis dėl tolesnių reika- 
lų. Tuo metu Amerikos spaudoje sklandė daugybė gandų, ir tai galėjo 
sukelti neigiamą parlamento reakciją Londone. 

Taip pat maniau, kad labai svarbu, jog britų ir amerikiečių štabai, o 
aukščiausiu lygiu prezidentas ir aš, iš esmės susitartume dėl Overlord 
plano ir dėl to, kaip jis atsilieps Viduržemio regionui. Operacijoje 
turėjo dalyvauti visos abiejų šalių svetur dislokuotos kariuomenės. 
Overlord pradžioje britų pajėgos bus tokio pat dydžio kaip amerikie- 
čių, Italijoje jos bus du kartus didesnės už amerikiečių, Viduržemio 
regione - tris kartus didesnės. Suprantama, kad, prieš kviesdami 
prisijungti prie mūsų politinius ar karinius sovietų atstovus, privalo- 
me daugiau mažiau aiškiai susitarti tarpusavyje. Prezidentas pritarė 
pačiai idėjai, bet nesutiko dėl laiko. Amerikos vyriausybės aplinkoje 
stiprėjo nuomonė, jog reikia siekti laimėti rusų pasitikėjimą, net jei 
nuo to nukentėtų anglų ir amerikiečių karo veiksmų koordinavimas. 
Kita vertus, aš jaučiau, kad nepaprastai svarbu su rusais susitikti jau 
turint aiškų ir vieną požiūrį dėl Overlord ir vyriausiosios vadovybės. 
Norėjau, kad procesas vyktų trimis etapais: pirma, bendras anglų ir 
amerikiečių susitarimas Kaire; antra, trijų didvalstybių vyriausybių 
vadovų aukščiausio lygio susitikimas Teherane; trečia, grįžus į Kai- 
rą, pasitarimas vien apie anglų ir amerikiečių reikalus dėl veiksmų 
Indijos karo teatre ir Indijos vandenyne, ir tai, žinoma, reikėjo daryti 
skubiai. Nenorėjau, kad tą trumpą laiko tarpsnį, kurį turėjome, išeik- 
votume diskutuodami apie vis dėlto palyginti antraeilius dalykus, 
kai reikėjo priimti bent preliminarų sprendimą dėl visą karo eigą lem- 
siančio klausimo. Rooseveltas sutiko pirmiausia atvykti į Kairą, bet 
norėjo, kad čia atskristų ir Molotovas, ir kinai. Tačiau niekas negalėjo 
priversti Stalino gadinti santykių su japonais, jam atvykstant į ketu- 
rių valstybių konferenciją, kurios trys dalyvės buvo Japonijos priešės. 

= a ML 


Dėl ypatingų saugumo priemonių „Šventąja karve“ pramintas JAV prezidento F. Roosevelto 


lėktuvas Douglas VC-54C ir atvykęs palydos eskortas. 


Tad klausimas dėl sovietų atstovų atvykimo į Kairą atpuolė. Savaime 
tai buvo išties lengvinanti aplinkybė. Tačiau, kol šį rezultatą pasiekė- 
me, patyrėme rimtų nepatogumų, ir vėliau teko už tai sumokėti. 

Lapkričio 12-osios popietę drauge su savo personalu iš Plimuto lai- 
vu Renown leidausi į kelionę, dėl kurios Anglijoje nebūsiu daugiau 
nei du mėnesius. Užsukę į Alžyrą ir Maltą, Aleksandriją pasiekėme 
lapkričio 21-osios rytą. Iškart nuskridau į nusileidimo aikštelę dyku- 
moje, šalia piramidžių. Čia ponas Casey mano dispozicijon perdavė 
mielą vilą, kuria jis naudojosi. Aplink driekėsi giraitės, tankiai nu- 
sagstytos prašmatniomis kosmopolitiškų Kairo magnatų rezidencijo- 
mis ir sodais. Generalissimo Čiang Kaišekas su žmona jau buvo įsikūrę 
netoliese, mažiau nei už kilometro. Prezidentas Rooseveltas turėjo 
apsistoti erdvioje Amerikos ambasadoriaus Kirko viloje už maždaug 
5 km pakeliui į Kairą. Kitą rytą, kai prezidento „Šventoji karvė“ nu- 
sileido dykumos aerodrome, aš ten jau laukiau, kartu automobiliu 
nuvažiavome į jo vilą. 

Sparčiai rinkosi štabų karininkai. Konferencijos būstinė ir visų britų 
bei amerikiečių štabų vadų susitikimo vieta buvo priešais piramides 
stovintis „Mena House“ viešbutis, aš gyvenau bemaž už kilometro 
nuo jo. Viešbučio teritorijoje buvo prigrūsta karių ir zenitinių patran- 
kų, visas viešbučio prieigas akylai saugojo kordonai. Visi, kiekvienas 
savo lygmeniu, iškart kibo į darbą, o klausimų, kuriuos reikėjo iš- 
spręsti ar suderinti, buvo baisi daugybė. 

Mūsų būgštavimai dėl Čiang Kaišeko dalyvavimo dabar iš tikrųjų 
pasitvirtino. Tenka su liūdesiu konstatuoti, kad britų ir amerikiečių 
štabų derybos nukrypo padėties Kinijoje link: ji buvo sudėtinga, at- 
ėmė daug laiko ir buvo antraeilis dalykas. Be to, Indijos ir Kinijos re- 
gioną pervertinantis prezidentas užsidarė ilgiausiems pokalbiams su 
Generalissimo. Visos viltys įtikinti Čiangą su žmona eiti apžiūrėti pira- 
midžių ir prasiblaškyti, kol mes grįšime iš Teherano, nuėjo perniek - 
galiausiai Kairo konferencija baigėsi tuo, kad Kinijos reikalai, užuot 
buvę paskiausiu, tapo svarbiausiu jos klausimu. Nepaisydamas mano 
argumentų, prezidentas pažadėjo kinams per kelis ateinančius mėne- 
sius įvykdyti nemažą jūrų desanto operaciją Bengalijos įlankoje. Tai 
būtų dar labiau suvaržę Overlord operaciją, iš jos atimant desantinius 
ir tankų desantinius laivus, kurie jau ir taip buvo tapę pagrindiniu 
trikdžiu, o čia jų būtų reikėję kur kas daugiau nei mano Turkijos ir 
Egėjo jūros projektams. Tai būtų smarkiai apsunkinę ir mūsų vykdo- 
mas didelio masto operacijas Italijoje. Lapkričio 29 d. štabų vadams 
rašiau: „Ministras pirmininkas pageidauja, kad protokoluose būtų 
užfiksuota, jog jis aiškiai atsisako patenkinti Generalissimo prašymą 
dėl mūsų dalyvavimo jūrų desante, kuris būtų vykdomas tuo pat 
metu kaip sausumos operacijos Birmoje.“ Tik mums grįžus iš Tehe- 
rano į Kairą, pagaliau įkalbėjau prezidentą atsiimti savo pažadą. Bet 
kokiu atveju kilo daug komplikacijų. Apie tai netrukus. 

Žinoma, nepraleidau progos aplankyti Generalissimo jo viloje, kur 
jiedu su ponia buvo patogiai įsitaisę. Su Čiang Kaišeku susitikau 
pirmą kartą. Man padarė įspūdį jo ramus, santūrus ir dalykiškas 

Čiang Kaišekas, F. Rooseveltas ir W. Churchillis per susitikimą Kaire. 1943 m. lapkritis. 


būdas. Tada jis buvo savo galios ir šlovės viršūnėje. Amerikiečių akyse 
Čiang Kaišekas buvo vienas įtakingiausių pasaulio veiksnių. Kovo- 
tojas už „naująją Aziją“. Neabejotinai nepalaužiamas Kinijos gynėjas 
nuo japonų invazijos. Kietas antikomunistas. Tarp amerikiečių buvo 
plačiai paplitusi nuomonė, kad po pergalės šiame kare jis vadovaus 
ketvirtajai pasaulio galybei. Nuo tada daugelis, kurie anuomet laikėsi 
tokio požiūrio ir tokių vertybių, jų išsižadėjo. Nors aš tada taip aukš- 
tai nevertinau Čiang Kaišeko galios ar Kinijos naudingumo ateityje, 
atkreipčiau dėmesį į tai, kad Generalissimo vis dar siekia tų pačių ka- 
daise jį taip plačiai išgarsinusių tikslų. Tačiau dabar jo paties šalyje jį 
nugalėjo komunistai, ir tai yra labai blogai. Maloniai pasikalbėjau su 
ponia Čiang Kaišek, man ji pasirodė nuostabi ir žavinga. Rooseveltas 
pasirūpino, kad mus visus drauge nufotografuotų per vieną iš su- 
sitikimų prezidento viloje, ir nors daugelis ankstesnių Generalissi/mo 
gerbėjų dabar jį ir jo žmoną laiko nedorais ir korumpuotais reakcio- 
nieriais, man smagu turėti šią nuotrauką kaip suvenyrą. 

Lapkričio 24 d. prezidentas sušaukė Jungtinio štabų vadų komiteto 
posėdį, be kinų delegacijos, aptarti operacijų Europoje ir Viduržemio 
regione. Tikslas buvo apžvelgti šių dviejų karo teatrų sąryšį ir pa- 
sikeisti nuomonėmis prieš vykstant į Teheraną. Prezidentas pradė- 
jo nuo poveikio, kurį Overlord operacijai gali turėti bet kokie mūsų 
veiksmai Viduržemio regione, įskaitant ir Turkijos įsijungimą į karą. 

Pasakiau, kad Overlord lieka pirmuoju programos numeriu, ta- 
čiau ši operacija neturėtų būti tironė, dėl kurios būtų atmesti visi kiti 
veiksmai Viduržemio regione: pavyzdžiui, turėtume šiek tiek lanks- 
čiau panaudoti desantinius laivus. Generolas Alexanderis paprašė, 
kad data, kai šie laivai išvyks rengtis Overlord, būtų nukelta iš gruo- 
džio vidurio į sausio vidurį. Britanijoje ir Kanadoje užsakyta pastatyti 
80 papildomų tankų desantinių laivų. Reikėtų mėginti pastatyti dar 
daugiau. Klausimai, dėl kurių ginčijosi amerikiečių ir britų štabai, 
buvo susiję su ne daugiau nei dešimtadaliu mūsų bendrų išteklių, ne- 
kalbant apie Ramųjį vandenyną. Tikrai galėtume viską suderinti pa- 
slankiau. Bet troškau, kad niekam nekiltų nė mažiausios minties, jog 
mūsų pasiryžimas vykdyti Overlord susilpnėjęs, atvėsęs ar mėginame 
išsisukinėti. Buvome įklimpę į šį reikalą iki ausų. Trumpai tariant, 
mano siūloma programa buvo tokia: sausį mėginti užimti Romą, o 
vasarį - Rodą; atnaujinti tiekimą jugoslavams; apsispręsti dėl vado- 
vavimo; atverti kelią Egėjo jūroje — atsižvelgiant į derybų su Turkija 
rezultatus; ir visu greičiu judėti pirmyn su Overlord, paisant išdėstyto 
plano Viduržemio regione. 

Prie mūsų prisijungė iš Anglijos atskridęs ponas Edenas, prieš tai 
grįžęs iš derybų Maskvoje. Jis man buvo didelė parama. Pakeliui iš 
Maskvos jis ir generolas Ismay'jus susitiko su Turkijos užsienio reika- 
lų ministru ir kitais turkų atstovais. Edenas jiems pabrėžė, kad mums 

skubiai reikia oro bazių Anatolijos pietvakariuose. Išdėstė, kad mūsų 
padėtis Lero ir Samo salose yra pavojinga, nes vokiečiai turi prana- 
šumą ore. Abi šios salos jau buvo prarastos. Edenas išsamiai aiškino 
Turkijos stojimo į karą privalumus. Pirma, bulgarams tektų savo pa- 
jėgas sutelkti prie sienos, o tai priverstų vokiečius vietoj bulgarų pajė- 
gų į Graikiją ir Jugoslaviją nusiųsti kokį dešimtį savo divizijų. Antra, 
būtų galima pulti galbūt karą nulemsiantį taikinį - naftos telkinius 
prie Ploješčio. Trečia, Vokietija būtų atkirsta nuo Turkijos chromo ly- 
dinių. Galiausiai būtų ir moralinis pranašumas: Turkijos įsijungimas 
į karą galėtų paspartinti dezintegracijos procesą Vokietijoje ir tarp 
jos valstybių satelitų. Nė vienas iš šių argumentų nepadarė įspūdžio 
turkų delegacijai. Iš tikrųjų jie atsakė, kad leidimas naudotis bazė- 
mis Anatolijoje prilygtų įsikišimui į karą, ir tada niekas nesutrukdytų 
vokiečiams smogti atsakomąjį smūgį Konstantinopoliui, Angorai ir 
Smirnai. Turkų neguodė mūsų patikinimai, kad duosime pakankamai 
naikintuvų susidoroti su galimais vokiečių oro antskrydžiais ir kad 
vokiečiai jau ir taip visur vos verčiasi ir neturi laisvų pajėgų, galinčių 
pulti Turkiją. Iš šios diskusijos pasiekėme tik tiek, kad turkų delega- 
cija pažadėjo apie visa tai pranešti savo vyriausybei. Turint galvoje, 
kas jų akyse dėjosi Egėjo jūroje, negali turkų kaltinti dėl atsargumo. 

Dar buvo vyriausiųjų vadų klausimas. Nei prezidentas, nei kas 
nors iš jo artimiausios aplinkos visiškai apie tai neužsiminė nei per 
oficialias, nei per neoficialias progas, nors susitikę visada draugiškai 
bendraudavome. Todėl man susidarė įspūdis, kad operacijai Overlord 
vadovaus generolas Marshallas, o generolas Eisenhoweris jį pakeis 
Vašingtone, ir kad man, atstovaujančiam Jo Didenybės vyriausybei, 
teks parinkti Viduržemio regiono vadą - tada neabejojau, kad tai bus 
Alexanderis, kuris jau kariavo Italijoje. Šis klausimas nepajudėjo iš 
vietos, kol dar kartą negrįžome į Kairą. 

Būta daugybės klaidinančių versijų dėl pozicijos, kurios laikiausi 
trijų valstybių konferencijoje Teherane ir kuriai visiškai pritarė britų 
štabų vadai. Amerikoje legenda tapo pasakojimas, kad esą troškau 
sutrukdyti persikėlimo per Lamanšą operacijai Overlord, kad tuščiai 
mėginau suvilioti sąjungininkus didžiule invazija Balkanuose ar pla- 
taus masto kampanija Viduržemio rytiniame regione, o tai praktiškai 
būtų sužlugdę Overlord. Daugumą šių nesąmonių jau esu paaiškinęs 
ir paneigęs ankstesniuose skyriuose, bet gal vertėtų dar kartą išdėsty- 
ti, ko iš tikrųjų siekiau ir iš esmės pasiekiau. 

Jau buvo planuojamos mažiausios Overlord detalės, operacija turė- 
jo prasidėti 1944 m. gegužę ar birželį arba vėliausiai liepos pirmo- 
mis dienomis. Kariuomenė ir ją pergabensiantys laivai vis dar buvo 


W. Churchillis ir F. Rooseveltas lankosi prie Egipto piramidžių. JAV prezidentas sėdi 


automobilyje. 1943 m. lapkritis. 

svarbiausias prioritetas. Antra, reikėjo išmaitinti gausias anglų ir 
amerikiečių pajėgas, kurios kovėsi Italijoje, kad galėtų užimti Romą, 
judėti toliau ir perimti į šiaurę nuo sostinės esančius aerodromus - iš 
jų oro pajėgomis galėtume pulti Vokietijos pietus. Užėmę aerodro- 
mus, už Pizos-Riminio linijos nesiveržtume, t. y. nestumtume fronto 
tolyn į platesnę Italijos pusiasalio dalį. Šios operacijos, jei vokiečiai 
priešinsis, pritrauks ir laikys prikaustę labai dideles priešo pajėgas, 
leis italams „atidirbti už tai, kad buvo priimti į laivą“, ir nuolatos 
kurstys karo liepsną priešo fronte. 

Tada neprieštaravau, kad išsilaipintume Prancūzijos pietuose, ties 
Rivjera, užimtume Marselį ir Tuloną, po to anglų ir amerikiečių pa- 
jėgos judėtų į šiaurę Ronos slėniu ir taip pagelbėtų pagrindinei inva- 
zijai per Lamanšą. Kita alternatyva, kuriai teikiau pirmenybę, buvo 
judėjimas iš dešinės, iš Italijos šiaurės, per Istrijos pusiasalį ir Liublia- 
nos perėją, Vienos link. Apsidžiaugiau, kai prezidentas tai pasiūlė, ir 
stengiausi, kaip įsitikinsite, jį sudominti šiuo planu. Jei vokiečiai prie- 
šintųsi, atitrauktume daug jų divizijų nuo rusų ir Lamanšo frontų. Jei 
nesutiktume pasipriešinimo, tai, nedaug už tai sumokėję, išlaisvintu- 
me didžiulius vertingus regionus. Buvau tikras, kad pasipriešinimas 
bus, tad galėsime labai svariai padėti Lamanšo operacijai. 

Mano trečiasis prašymas buvo neapleisti Viduržemio rytų su visais 
galimais trofėjais su sąlyga, jei tai nepareikalaus jokių Lamanšo ope- 
racijai būtinų pajėgų. Šiuo klausimu laikiausi proporcijų, apie kurias 
prieš du mėnesius rašiau generolui Eisenhoweriui: keturi penktada- 
liai išteklių turėtų būti skiriami Italijai, viena dešimtoji — Korsikai ir 
Adrijos jūrai ir dešimtadalis - Viduržemio rytams. Per metus savo 
pozicijos nepakeičiau nė per nago juodymą. 

Visi - britai, rusai ir amerikiečiai - buvome sutarę dėl dviejų pir- 
mųjų dalykų, kuriems reikės devynių dešimtadalių pajėgų. Mano 
prašymas buvo tik dėl veiksmingo panaudojimo dešimtadalio mūsų 
pajėgų Viduržemio rytuose. Neišmanėliai aiškins: „Ar nebūtų buvę 
geriau viską sutelkti lemiamai operacijai, o visų kitų galimybių 

atsisakyti, nes tai tik be reikalo atitrauks dėmesį?“ Tačiau tai reikš- 
tų ignoruoti pagrindinius faktus. Visi Vakarų pusrutulio laivai iki 
paskutinės tonos jau ir taip buvo įtraukti į pasirengimą Overlord ir 
fronto palaikymą Italijoje. Net jei būtume radę daugiau laivų, jų ne- 
būtume galėję panaudoti, nes pagal išlaipinimo programą visi uostai 
ir stovyklos jau buvo maksimaliai užpildyti. O Viduržemio rytuose 
nereikėjo nieko, ką būtų galima panaudoti kitur. Egipto gynybai su- 
telktos oro pajėgos galėjo lygiai taip pat ar net geriau atlikti savo par- 
eigą, jei būtų dislokuotos priešakinėse pozicijose. Visi kariai, daugių 
daugiausia dvi ar trys divizijos, jau ir taip buvo šiame karo teatre, tik 
neturėjome laivų, išskyrus vietinius, kurie galėtų jas perkelti į dides- 
nių operacijų lauką. Jei aktyviau ir energingiau panaudotume šias pa- 
jėgas, galėtume rimtai pakenkti priešui, kitu atveju jos liks tik stebėto- 
jos. Jei užimtume Rodą, mūsų oro pajėgos įsiviešpatautų visoje Egėjo 
jūroje ir atsirastų tiesioginis ryšys per jūrą su Turkija. Kita vertus, jei 
įkalbėtume Turkiją stoti į karą ar padaryti šiokį tokį kompromisą dėl 
savo neutralumo ir paskolinti mums aerodromus, kuriuos jiems pa- 
statėme, irgi galėtume viešpatauti Egėjo jūroje ir nebereikėtų užimti 
Rodo. Apsimokėtų ir vienas, ir kitas variantas. 

Žinoma, didžiausias prizas buvo Turkija. Jei į savo pusę palenk- 
tume Turkiją, galėtume, neatimdami nė vieno kario, laivo ar lėktu- 
vo iš svarbiausių ir lemiamų mūšių, kontroliuoti Juodąją jūrą, tam 
pasitelkti povandeninius ir lengvuosius karo laivus, ir kaip ištikimi 
pagalbininkai galėtume padėti Rusijai, jos armijoms gabentume at- 
sargas kur kas pigesniu, greitesniu ir pralaidesniu keliu nei per Arktį 
ar Persijos įlanką. 

Šiuos tris dalykus kiekviena proga primygtinai aiškinau preziden- 
tui ir Stalinui, nedvejodamas dar ir dar kartą, be atvangos kartojau 
savo argumentus. Staliną gal ir būčiau įkalbėjęs, bet prezidentui di- 
delį spaudimą darė jo karinių patarėjų išankstinės nuostatos, jis blaš- 
kėsi nuo vienų argumentų prie kitų, ir galiausiai šios šalutinės, bet 
puikios galimybės taip ir liko neišnaudotos. Mūsų užsispyrę draugai 

pjautuvu ir penkiakampe žvaigžde. 1943 m. lapkritis. 


amerikiečiai guodėsi mintimi „bent jau sustabdę Churchillį nuo įsivė- 
limo į karą Balkanuose“. Niekada negalvojau panašiai. Mano many- 
mu, tai, kad nepanaudojome kituose karo veiksmuose negalinčių da- 
lyvauti pajėgų tam, kad į karą įtrauktume Turkiją ir įsiviešpatautume 
Egėjo jūroje, buvo karo strategijos klaida, ir jos nepateisina faktas, jog 
nepaisant to, karą laimėjome. 


**xX 


Pirmasis plenarinis susitikimas įvyko sovietų ambasadoje lapkričio 
28 d., sekmadienį, 16 valandą. Susėdome už didelio apskrito stalo erd- 
viame gražiame kambaryje. Su manimi atvyko Edenas, Dillas, trys 
štabų vadai ir Ismay'jus. Roosevelto delegacijoje buvo Harry Hop- 
kinsas, admirolas Leahy, admirolas Kingas ir dar du kariškiai. Tru- 
ko generolo Marshallo ir generolo Arnoldo: „Jie neteisingai suprato 

susitikimo laiką ir išvyko į ekskursiją po Teheraną“, - pasakoja Hop- 
kinso biografas. Man talkino mano puikusis vertėjas iš pernai metų 
majoras Birse'as. Sovietams vėl vertėjavo Pavlovas, o amerikiečiams — 
naujas vertėjas ponas Bohlenas. Staliną atlydėjo tik Molotovas ir mar- 
šalas Vorošilovas. Sėdėjau beveik tiesiai priešais Staliną. Pirmąją die- 
ną diskutuota apie esminį dalyką. Stenogramoje rašoma: 


Stalinas ministrui pirmininkui pateikė šiuos klausimus: 

Klausimas: „Ar teisingai suprantu, kad invazijoje į Prancūziją daly- 
vaus 35 divizijos?“ 

Atsakymas: „Taip, itin stiprios divizijos.“ 

Klausimas: „Ar šią operaciją planuojama vykdyti pajėgomis, kurios 
dabar yra Italijoje?“ 

Atsakymas: „Ne. Septynios divizijos jau yra atitrauktos arba šiuo 
metu atitraukiamos iš Italijos ir Šiaurės Afrikos dalyvauti operacijoje 
Overlord. Šių septynių divizijų trūksta iki jūsų pirmajame klausime 
minėtų 35 divizijų. Po šio atitraukimo Viduržemio regione Italijai ir 
kitiems tikslams liks 22 divizijos. Dalį jų būtų galima panaudoti ope- 
racijai Pietų Prancūzijoje arba perkelti iš Adrijos jūros šiaurės prie 
Dunojaus. Abiejų operacijų laikas būtų suderintas su Overlord. O 
tuo metu dvi tris divizijas galėtume be jokių problemų panaudoti 
užimti Egėjo saloms.“ 


Tarp oficialių pasitarimų, per pietus ir vakarienes vyko Roosevelto, 
Stalino ir mano pokalbiai, ir juos galima laikyti netgi dar svarbesniais. 
Per tokius pokalbius nebuvo dalykų, kurių negalėtum pasakyti, ir da- 
lykų, į kuriuos negalėtum reaguoti geranoriškai juokaudamas. Tą va- 
karą mus pakvietė vakarienės Rooseveltas. Susirinko 10-11 žmonių, 
įskaitant vertėjus, pokalbis netrukus tapo bendras ir rimtas. 

Po vakarienės visiems vaikštinėjant po kambarį, pakviečiau Sta- 
liną prisėsti ant sofos ir šnektelėti apie tai, kas vyks pasaulyje, kai 


* 


Robert E. Sherwood, Roosevelt and Hopkins, Harper 8 Brothers, New York, 1948, p. 778. 

laimėsime karą. Jis sutiko, ir 
mes prisėdome. Prie mūsų 
prisijungė Edenas. „Pirmiau- 
sia pasvarstykime, kas gali 
atsitikti blogiausia“, — pa- 
sakė maršalas [Stalinas]. Jo 
manymu, Vokietija turi visas 
galimybes po karo atsigauti 
ir palyginti per trumpą laiką 
pradėti naują karą. Jis baimi- 
nosi vokiečių nacionalizmo 
atgimimo. Po Versalio sutar- 
ties taika atrodė garantuota, 
bet Vokietija labai greitai at- 
sigavo. Todėl turime sukurti 


stiprią organizaciją, kuri ne- 


„w leistų Vokietijai pradėti nau- 
Teherano derybininkas W. Churchillis. 1943 m. jo karo. Jis buvo įsitikinęs, 
kad Vokietija atsigaus. Pa- 
klausiau, kaip greitai tai gali 
įvykti. „Po 15-20 metų“, - tarė jis. Pasakiau, kad pasaulis turi būti 
saugus mažiausiai 50 metų. Jei taika truktų tik 15-20 metų, išduotu- 
me mūsų kareivius. 

Stalinas manė, kad turėtume apriboti Vokietijos gamybos pajėgu- 
mus. Vokiečiai yra gabi, labai darbšti ir išradinga tauta, tad atsigaus 
greitai. Pasakiau, kad turėtų būti tam tikros kontrolės priemonės. Aš 
uždrausčiau civilinę ir karinę aviaciją, taip pat jų kariuomenės gene- 
ralinio štabo sistemą. Stalinas paklausė: „Ar uždraustumėte ir laik- 
rodžių bei baldų fabrikus, nes jie gamino sviedinių dalis? Vokiečiai 
gamino žaislinius šautuvus, kurie buvo panaudoti šimtus tūkstančių 
kareivių išmokant šaudyti.“ 

„Nieko nesame galutinai nusprendę, - sakiau aš. - Pasaulis juda 
toliau. Dabar šio bei to išmokome. Mūsų pareiga - padaryti pasaulį 
saugesnį bent jau penkiasdešimt metų: nuginkluoti Vokietiją, užkirsti 
kelią jai vėl apsiginkluoti, kontroliuoti fabrikus, uždrausti visą aviaci- 
ją, daryti reikšmingus teritorijos pakeitimus. Viskas telpa į klausimą, 
ar Didžioji Britanija, Jungtinės Valstijos ir S5RS gebės artimai drau- 
gauti ir dėl bendro intereso kontroliuoti Vokietiją. Neturėtume bijoti 
duoti įsakymus, kai tik pastebėsime pavojų.“ 

„Kontroliavote ir po praėjusio karo, bet nesėkmingai“, - tarė 
Stalinas. 

„Tada neturėjome patirties, - atsakiau. - Praėjęs karas nebuvo toks 
totalinis, ir Rusija nedalyvavo taikos sutarties konferencijoje. Šį kartą 
bus kitaip.“ Man atrodė, kad Prūsija turi būti izoliuota ir jos teritorija 
sumažinta, kad Bavarija, Austrija ir Vengrija galėtų sudaryti plačią 
taikią neagresyvią konfederaciją. Maniau, kad su Prūsija reikia elgtis 
griežčiau nei su kitomis Reicho dalimis, galbūt taip paskatinti jas ne- 
sieti savo likimo su Prūsija. Nereikia pamiršti, kad tai buvo karo meto 
nuotaikos. 

„Viskas labai gerai, bet to nepakanka“, - pakomentavo Stalinas. 

Rusija turės savo kariuomenę, Didžioji Britanija ir Jungtinės Vals- 
tijos — savo karo laivynus ir oro pajėgas, tęsiau aš. Be to, visos trys 
didvalstybės turės ir kitų išteklių. Visos bus smarkiai apsiginklavu- 
sios ir jokiu būdu neįsipareigos nusiginkluoti. „Mums patikėta pa- 
saulio taika. Jei nepavyks, chaosas gali įsivyrauti šimtmečiams. Jei 
būsime stiprūs, galėsime atlikti taikos saugojimo pareigą. Kalbame 
ne vien apie taikos išlaikymą. Trys didvalstybės turi rodyti kelią pa- 
saulio ateičiai. Nenoriu primesti jokios sistemos kitoms tautoms. Esu 
už laisvę ir už teisę tautoms gyventi taip, kaip joms patinka. Mes trise 
privalome likti draugais, kad užtikrintume laimingus namus visose 
šalyse.“ 

Stalinas vėl paklausė, kas bus Vokietijai. Atsakiau, kad nesu nusitei- 
kęs prieš Vokietijos darbo žmones, tik prieš jos lyderius ir pavojingas 

sąjungas. Stalinas pasakė, kad daugybė darbo žmonių kovėsi vokiečių 
divizijose vykdydami įsakymus. Kai jis paklausęs vokiečių belaisvių 
iš darbininkiškų klasių (taip užrašyta stenogramoje, bet tikriausiai jis 
turėjo galvoje iš „komunistų partijos“), kodėl jie kovėsi už Hitlerį, jie 
atsakė vykdę įsakymus. Stalinas tokius belaisvius šaudė. 


*kxX 


Tada pasakiau, kad turėtume aptarti lenkų klausimą. Stalinas suti- 
ko ir pasiūlė pradėti man. Pasakiau, jog paskelbėme karą dėl Lenki- 
jos, todėl Lenkija mums yra svarbi. Ir nieko nėra svarbiau už Rusijos 
vakarinės sienos saugumą. Bet dėl sienų nieko nebuvau pažadėjęs. 
Norėjau nuoširdžiai apie tai pasikalbėti su rusais. Kai maršalas Sta- 
linas panorės mums pasakyti, ką apie tai galvoja, galėsime viską ap- 
tarti ir pasiekti kokį nors susitarimą, ir maršalas turėtų man pasaky- 
ti, ko reikia, kad Rusijos vakarinės sienos būtų apgintos. Po šio karo 
Europoje, o jis gali baigtis 
jau 1944 m., Sovietų Sąjun- 
ga bus labai stipri, ir Rusijai 
teks didžiulė atsakomybė 
sprendžiant bet kurį su Len- 
kija susijusį klausimą. Aš 
maniau, kad Lenkija galėtų 
pasistūmėti į vakarus, kaip 
kareiviai žengia „du žings- 
nius į kairę“ rikiuotėje. Gal ir 
neišvengiama, kad ji truputį 

W. Churchillis ir SSRS diktatorius 
J. Stalinas įžengia į derybų salę 


L Sovietų Sąjungos ambasados pastate. 

užmintų ant kojos Vokietijai, bet Lenkija turi išlikti stipri. Lenkija - tai 
instrumentas, kurio reikia Europos orkestrui. 

Stalinas pasakė, kad lenkų tauta turi savo kultūrą ir kalbą, kurias 
būtina išsaugoti. Jos negali būti sunaikintos. 

„Gal mėginkime nubrėžti sienų linijas?“ — paklausiau. 

„Gerai.“ 

„Nustatyti sienoms neturiu jokių savo parlmento įgaliojimų, ma- 
nau, kad prezidentas taip pat jų neturi. Bet galėtume dabar, Tehera- 
ne, pažiūrėti, ar trijų vyriausybių vadovai, dirbdami kartu, gali su- 
formuoti kokią politiką, kurią galėtume pristatyti lenkams ir patarti 
ją priimti.“ 

Stalinas paklausė, ar tai įmanoma nedalyvaujant lenkams. Atsakiau, 
kad taip: neformaliai sutarę tarpusavyje, galėtume su šiuo siūlymu 
vėliau kreiptis į lenkus. Čia ponas Edenas pastebėjo, kad jam padaręs 
įspūdį Stalino pareiškimas tos dienos popietę, jog lenkai galėtų pasi- 
stūmėti į vakarus iki Oderio. Edenui tai suteikė vilties ir optimizmo. 
Stalinas paklausė, ar galvojame, kad jis ketina praryti Lenkiją? Edenas 
atsakė, kad nežinąs, koks rusų apetitas ir kiek jie paliks nesuvirškinę. 
Stalinas atsakė, kad rusai nenori nieko, kas priklauso kitoms tautoms, 
nors jie būtų nieko prieš atsignybti kąsnelį Vokietijos. Edenas pasakė, 
kad tai, ką Lenkija prarado rytuose, ji galėtų atsiimti vakaruose. Stali- 
nas atsakė, kad galbūt ir galėtų, bet jis nežinąs. Tada, paėmęs tris deg- 
tukus, išaiškinau Stalinui savo idėją, kaip Lenkija galėtų pasistūmėti 
į vakarus. Stalinui tai patiko, gerai nusiteikusi mūsų grupė kuriam 
laikui išsiskyrė. 


22; 
Lapkričio 29-osios rytą vyko britų, sovietų ir amerikiečių karo 
vadų pasitarimas. Žinodamas, kad Stalinas su Rooseveltu jau priva- 


čiai pasikalbėjo ir kad jie apsistoję toje pačioje ambasadoje, pasiūliau 
prezidentui kartu papietauti prieš antrąjį popietinį plenarinį posėdį. 

Rooseveltas atsisakė ir atsiuntė pas mane Harrimaną, paaiškinusį, 
jog prezidentas nenorįs, kad Stalinas žinotų, jog mudu susitinkame 
privačiai. Mane tai nustebino, nes maniau, kad visi trys nusipelno- 
me vienodo pasitikėjimo. Po pietų Rooseveltas dar kartą kalbėjosi su 
Stalinu ir Molotovu, aptarė daug svarbių klausimų, tarp jų ypač daug 
dėmesio skyrė Roosevelto planui dėl pokarinio pasaulio valdymo. Jį 
vykdyti turėtų „keturi policininkai“, t. y. SSRS, Jungtinės Valstijos, 
Didžioji Britanija ir Kinija. Stalinas į tai reagavo neigiamai. Jis sakė, 
kad šių keturių policininkų Europos mažosios tautos palankiai nesu- 
tiks. Jis nemano, jog Kinija po karo bus labai galinga, ir net jei tokia 
būtų, Europos valstybės piktintųsi, kad joms primetama Kinijos val- 
džia. Čia sovietų lyderis pasirodė tikrai kur kas įžvalgesnis ir geriau 
jaučiantis vertybes nei prezidentas. Kai Stalinas pasiūlė alternatyvą, 
kad turėtų būti vienas komitetas Europai (Britanija, Rusija, JAV ir gal 
dar viena Europos valstybė) ir kitas - Tolimiesiems Rytams, prezi- 
dentas atsakė, jog tai labai panašu į mano regioninių komitetų idėją 
(po vieną Europai, Tolimiesiems Rytams, abiem Amerikoms). Regis, 
jis aiškiai nepasakė Stalinui, kad ir aš mąstau apie iš trijų regioninių 
komitetų sudarytą Jungtinių Tautų Aukščiausiąją tarybą. Kadangi 
apie visa tai, kas vyko, man pranešta daug vėliau, negalėjau pakore- 
guoti šios klaidingai pateiktos informacijos. 

Ketvirtą valandą, prieš mūsų antrąjį plenarinį posėdį, vykdydamas 
karaliaus pavedimą, pristačiau Garbės kardą, kurį Jo Didenybė įsakė 
specialiai suprojektuoti ir nukaldinti šlovingai Stalingrado gynybai pa- 
gerbti. Didžiojoje salėje susirinko daugybė rusų karininkų ir kareivių. 
Keliais sakiniais pakomentavau ir įteikiau šį puikų ginklą Stalinui, jis 
įspūdingu gestu pakėlė kardą prie lūpų ir pabučiavo jo makštį, po to 
perdavė jį Vorošilovui, šiam kardas išslydo iš rankų. Kardą iškilmingai 
išnešė iš salės, lydint rusų garbės sargybai. Procesijai tolstant, pasienyje 
pamačiau sėdint prezidentą, kurį ši ceremonija, regis, sujaudino. Tada 
perėjome į pasitarimų kambarį, susėdome prie apskrito stalo, ir štabų 
vadai raportavo apie rytiniame posėdyje nuveiktą darbą. 


103 


Didžiosios Britanijos monarcho Jurgio VI dovanos įteikimas J. Stalinui. 


Per diskusijas priminiau Stalinui, kad operacija Overlord priklau- 
sys nuo trijų sąlygų. Pirma, nuo dabar iki puolimo pradžios būtina 
gerokai sumažinti vokiečių naikintuvų pajėgų galią Šiaurės vakarų 
Europoje. Antra, puolimo dieną vokiečių rezervas Prancūzijoje, Belgi- 
joje, Liuksemburge ir Nyderlanduose neturi viršyti 12 visos sudėties 
pirmarūšių mobiliųjų divizijų. Trečia, per 60 dienų nuo operacijos 
pradžios vokiečiai negali turėti galimybės iš kitų frontų perkelti dau- 
giau nei 15 pirmarūšių divizijų. Kad būtų įvykdytos šios sąlygos, bū- 
tina kuo daugiau priešo divizijų išlaikyti Italijoje ir Jugoslavijoje. Jei į 
karą stotų Turkija, tai būtų papildoma pagalba, bet ne esminė sąlyga. 
Dabar Italijoje esantys vokiečiai daugiausia atvyko iš Prancūzijos. Jei 
sumažintume spaudimą Italijoje, jie vėl grįžtų į Prancūziją. Privalome 
įtraukti priešą į karo veiksmus vieninteliame fronte, kuriame dabar 
galime su jais kautis. Jei per žiemos mėnesius Viduržemio regione 
įtrauktume priešą į kiek įmanoma intensyvesnius mūšius, sudarytu- 
me geriausias sąlygas Overlord sėkmei. 

Stalinas bučiuoja 

W. Churchillio jam 
perduotą Garbės kalaviją. 
Dešiniau stovi SSRS 


užsienio reikalų ministras 


V. Molotovas. 


Stalinas paklausė, kas atsitiks, jei Prancūzijoje bus 13 ar 14 priešo 
divizijų ir jei priešas iš kitų frontų perkels daugiau nei 15 divizijų. Ar 
tai reikš, kad operacija Overlord bus stabdoma? 

„Aišku, kad ne“, - atsakiau. 

Prieš mums išsiskiriant, Stalinas įsmeigė į mane žvilgsnį ir pasakė: 
„Noriu ministrui pirmininkui pateikti labai tiesmuką klausimą dėl 
Overlord. Ar ministras pirmininkas ir britų štabų vadai iš tikrųjų tiki 
šia operacija? Atsakiau, kad „jei, atėjus laikui, bus įvykdytos anksčiau 
minėtos operacijai būtinos sąlygos, mūsų griežčiausia pareiga bus 
visa savo jėga ir visais ištekliais smogti vokiečiams už Lamanšo“. Po 
šių žodžių išsiskyrėme. 

Lapkričio 30 d. įvyko daugybė dalykų, ir man tai buvo įsimintina 
diena. Buvo mano 69-asis gimtadienis, jį beveik visą praleidau užsi- 
ėmęs kone svarbiausiu reikalu, kokį gyvenime yra tekę tvarkyti. Tai, 
kad Rooseveltas privačiai bendravo su maršalu Stalinu ir gyveno so- 
vietų ambasadoje, kad apskritai vengė bet kokio privataus pokalbio 
su manimi nuo to laiko, kai išvykome iš Kairo, nors iki šiol mūsų ry- 
šiai buvo gana artimi ir mūsų gyvybiškai svarbūs interesai buvo glau- 
džiai susipynę, paskatino mane ieškoti tiesioginio asmeninio kontak- 
to su Stalinu. Jaučiau, kad rusų lyderis susidaro neteisingą įspūdį 
apie britų požiūrį. Staliną vis labiau užvaldė klaidinanti mintis, kuri 
trumpai tariant būtų tokia: „Churchillis ir britų štabų vadai, jei tik 
jiems pavyks, ketina sustabdyti operaciją per Lamanšą, nes vietoj to 
nori veržtis į Balkanus.“ Laikiau savo pareiga išsklaidyti šį dvigubą 
nesusipratimą. 

Tiksli operacijos Overlord data priklausė nuo palyginti nedidelio 
skaičiaus desantinių laivų judėjimo. Šių laivų nereikėjo jokiai ope- 
racijai Balkanuose. Prezidentas privertė mus įsipareigoti operacijai 

prieš japonus Bengalijos įlan- 
koje. Jei ji būtų atšaukta, de- 
santinių laivų užtektų visiems 
mano tikslams: išlaipinti dvi di- 
vizijas vienu metu Italijos arba 
Pietų Prancūzijos ginamame 
krante ir, kaip suplanuota, ge- 
gužę vykdyti Overlord. Sutikau 
su prezidentu, kad operacija 
vyktų gegužę, o jis savo ruožtu 
nusileido ir nereikalavo, kad ji 
prasidėtų būtent gegužės 1-ąją. 
Tai suteikė man reikiamo laiko. 
Jei galėčiau įtikinti preziden- 
tą išsilaisvinti iš pažado Čiang ų 
Kaišekui ir atsisakyti Bengali- Kolektyvinė Teherano derybininkų nuotrauka. 
jos įlankos plano, kuris mūsų Trijų šalių lyderiai fotografavosi ant Sovietų 
pokalbiuose Teherane niekados sąjungos pasiuntinybės pastato laiptų. 
nebuvo minimas, desantinių 

laivų užtektų ir Viduržemio re- 

gionui, ir punktualiai Overlord pradžiai. Galiausiai didysis išsilaipini- 
mas vyko birželio 6 d., ir tai lėmė ne mano reikalavimai, bet mėnulis 
ir oras. Kai grįžome į Kairą, man taip pat pavyko, kaip įsitikinsite, 
atkalbėti prezidentą nuo Bengalijos įlankos sumanymo. Tad, manau, 
gavau tai, ką laikiau būtiniausiu dalyku. Tačiau šį lapkričio rytą Te- 
herane viskas anaiptol nebuvo taip aišku. Tvirtai nusprendžiau, kad 
Staliną turiu supažindinti su svarbiausiais faktais. Nemaniau turįs 
teisę pasakyti jam, kad su prezidentu esame sutarę, jog Overlord vyks 
gegužę. Žinau, jog Rooseveltas apie tai jam norėjo pranešti pats, prie 
pietų stalo, tuoj po mano pokalbio su maršalu. 

Toliau, remdamasis ištikimo vertėjo majoro Birse'o užrašais, patei- 
kiu pasakojimą apie asmeninį pokalbį su Stalinu. 


Pirmiausia priminiau maršalui, jog esu pusiau amerikietis ir Ame- 
rikos Žmonėms jaučiu pačius šilčiausius jausmus. Tai, ką pasakysiu, 
neturėtų būti suprasta kaip amerikiečių menkinimas, ir jiems būsiu 
visiškai ištikimas, bet yra dalykų, kuriuos geriau pasakyti tiesiai prie 
keturių akių. 

Viduržemio regione turėjome daugiau pajėgų nei amerikiečiai: čia 
buvo du tris kartus daugiau britų karių. Todėl nerimavau, kad armi- 
jos Viduržemio regione, jei tik įmanoma, nebūtų paliktos pakirptais 
sparnais. Norėjau, kad jos visą laiką būtų naudojamos. Italijoje buvo 
13-14 divizijų, iš jų 9-10 buvo britų. Veikė dvi armijos: 5-oji anglų 
ir amerikiečių ir 8-oji vien britų armija. Stalinui padėtį pristatė kaip 
du pasirinkimus: arba laikomės Overlord datos, arba tęsiame operaci- 
jas Viduržemio regione. Tačiau tai buvo tik pusė tiesos. Amerikiečiai 
norėjo, kad kovo mėnesį vykdyčiau desanto operaciją prieš japonus 
Bengalijos įlankoje. Ne itin veržiausi tai daryti. Jei Bengalijos įlan- 
kai reikalingus desantinius laivus turėtume Viduržemio regione, to 
pakaktų įgyvendinti visiems mūsų tikslams, taip pat galėtume kuo 
anksčiau pradėti Overlord. Rinktasi ne tarp Viduržemio regiono ir 
Overlord datos, bet tarp Bengalijos įlankos ir Overlord datos. Tačiau 
amerikiečiai rėmė mus prie sienos dėl Overlord datos, tad per pasta- 
ruosius du mėnesius mūsų operacijos Viduržemio regione nukentėjo. 
Mūsų kariuomenė Italijoje kiek nusiminė, kai iš ten buvo atitrauktos 
septynios divizijos. Namo parsiuntėme tris savo divizijas, o ameri- 
kiečiai - keturias, visos jos rengėsi operacijai Overlord. Štai todėl ne- 
pavyko tinkamai pasinaudoti Italijos kapituliacija. Bet tai rodo, kaip 
atsakingai šiai operacijai rengiamės. Stalinas pasakė, kad tai yra gerai. 

Tada pakreipiau kalbą apie desanto laivus ir išaiškinau, kodėl ir 
kaip viskas dėl jų stringa. Viduržemio regione turėjome dideles pajė- 
gas, net ir atitraukę septynias divizijas, o Jungtinėje Karalystėje - tin- 
kamo dydžio kariuomenę, kurios reikia britų ir amerikiečių invazijai. 
Viskas priklausys nuo desanto laivų. Kai prieš dvi dienas Stalinas pa- 
skelbė svarbią žinią, kad, pasidavus Hitleriui, Rusija stos į karą prieš 
Japoniją, iškart pasiūliau amerikiečiams, kad jie galėtų rasti daugiau 
desanto laivų Indijos vandenyno operacijoms, kurias įvykdyti jie pa- 
prašė mus, arba kad iš Ramiojo vandenyno atsiųstų desanto laivų, 
padėsiančių per pirmąjį Overlord išsilaipinimą. Tada visiems visko už- 
tektų. Bet amerikiečiai yra labai jautrūs dėl Ramiojo vandenyno. Pa- 
sakiau jiems, kad Japonija bus daug greičiau įveikta, jei į karą prieš ją 
įsijungs Rusija, tad amerikiečiai gali sau leisti daugiau padėti mums. 

Iš tikrųjų su amerikiečiais ginčijomės dėl labai mažo dalyko. Tikrai 
nebuvau abejingas operacijai Overlord. Bet norėjau gauti tai, ko man 
reikia Viduržemio regione, ir tuo pat metu laikytis paskirtos Overlord 
datos. O detales galėtų suderinti mūsų štabai: tikėjausi, kad pavyks 
tai padaryti Kaire. Deja, ten atvyko Čiang Kaišekas, ir Kinijos klau- 
simai užėmė beveik visą laiką. Bet esu tikras, kad galiausiai rasime 
desanto laivų visoms operacijoms. 

O dabar dėl Overlord. Iki gegužę ar birželį paskirtos datos britai tu- 
rės parengę beveik 16 divizijų, tarp jų korpusų pajėgas, desanto lai- 
vų pajėgas, priešlėktuvines pajėgas ir įvairias tarnybas - iš viso kiek 
daugiau nei pusę milijono karių. Čia bus ir kai kurios mūsų geriau- 
sios pajėgos, įskaitant mūšiuose užgrūdintus karius iš Viduržemio 
regiono. Be to britai gaus viską, ko reikės, iš Karališkojo karo laivy- 
no, jis rūpinsis transportavimu ir kariuomenės apsauga. Ir dar bus 
metropolijos oro pajėgos su maždaug 4 tūkst. aukščiausios klasės 
britų kovinių lėktuvų. Dabar prasideda Amerikos pajėgų perkėli- 
mas. Iki šiol jie siuntė daugiausia oro pajėgas ir atsargas kariuome- 
nei, tačiau per ateinančius keturis penkis mėnesius, manau, atvyks 

po 150 tūkst. ar dar daugiau karių kas mėnesį, tad iki gegužės jų bus 
apie 700-800 tūkst. Karių perkėlimas tapo įmanomas Atlante įveikus 
povandeninius laivus. Palaikau idėją pradėti operaciją Pietų Prancū- 
zijoje tuo pat metu, kai vyks Overlord, ar kitu tinkamu laiku. Bet taip 
pat turime laikyti prikaustę priešo pajėgas Italijoje, iš Viduržemio 
rajone dislokuotų 22-23 divizijų kuo daugiau reikės perkelti į Pietų 
Prancūziją, o kitas palikti Italijoje. 

Italijoje mūsų laukia didelis mūšis. Čia generolas Alexanderis va- 
dovauja maždaug pusei milijono karių. Sąjungininkai turi 13-14 divi- 
zijų, vokiečiai - 9-10 divizijų. Iki šiol orai buvo prasti, pakilęs vanduo 
nunešė tiltus, bet gruodį su generolo Montgomery'io 8-ąja armija ke- 
tiname veržtis pirmyn. Prie Tibro upės planuojamas desanto išsilai- 
pinimas. Tuo pat metu 5-oji armija turės aršiai kautis, kad sulaikytų 
priešą. Tai gali virsti mažuoju Stalingradu. Neketiname veržtis į pla- 
čiąją Italijos dalį, tik išlaikyti siaurąją. 

Stalinas pasakė privaląs mane perspėti, jog Raudonoji armija deda 
daug vilčių į mūsų invazijos Šiaurės Prancūzijoje sėkmę. Nes jei 
1944 m. gegužę ši operacija neįvyks, Raudonoji armija pamanys, kad 
ji neįvyks ir iki metų pabaigos. Oras gali būti blogas, ir galimi sun- 
kumai dėl transporto. Jei operacija neįvyks, jis nenori, kad Raudonoji 
armija nusiviltų. Nusivylimas yra blogas jausmas. Jei 1944 m. Euro- 
pos kare nebus didelės permainos, rusams būsią labai sunku kautis 
toliau: jie pavargę nuo karo. Stalinas baiminosi, kad karius gali ap- 
imti jausmas, jog liko vieni. Būtent todėl jis mėginąs išsiaiškinti, ar 
Overlord vyks žadėtu laiku. Jei ne, jam teksią imtis priemonių, kad 
šis blogas jausmas neužvaldytų Raudonosios armijos. Tai esą labai 
svarbu. 

Pasakiau, kad operacija Overlord tikrai įvyks, nebent priešas į Pran- 
cūziją perkeltų daugiau pajėgų, nei kartu galėtų surinkti britai ir 
amerikiečiai. Jei vokiečiai Prancūzijoje turės 30 ar 40 divizijų, nema- 
nau, kad mūsų perkeltos per Lamanšą pajėgos atsilaikytų. Nebijau 
išsilaipinti, bet galvoju, kas atsitiks trisdešimtą, keturiasdešimtą ar 

penkiasdešimtą dieną po to. Tačiau jei priešą kautis priverstų Raudo- 
noji armija, o mes laikytume jį prikaustę Italijoje, ir jei galbūt į karą 
stotų Turkija, tai, manau, laimėtume. 

Stalinas pasakė, kad pirmieji Overlord veiksmai padarytų teigiamą 
poveikį Raudonajai armijai, ir jei jis žinotų, jog operacija vyks gegužę 
ar birželį, jau galėtų rengtis smūgiui prieš Vokietiją. Geriausias laikas 
būtų pavasaris. Kovas ir balandis - vangus metas, per šiuos mėne- 
sius jis telktų pajėgas ir atsargas, o gegužę ir birželį pultų. Vokietija 
neturės pajėgų Prancūzijai. Vokiečiai toliau perkelia savo divizijas į 
rytus. Jie bijo Rytų fronto, nes čia nėra sąsiaurio, kurį reikia kirsti, ir 
nėra Prancūzijos, į kurią reikia įsiveržti. Vokiečiai bijo, kad Raudonoji 
armija pajudės pirmyn. Ir ji pajudės, jei matys, kad ateina pagalba iš 
sąjungininkų. „Kada prasidės Overlord?“ — paklausė Stalinas. 

Atsakiau, kad negaliu atskleisti Overlord datos be prezidento su- 
tikimo, bet Stalinas tai sužinosiąs per pietus: manau, kad jis liko 
patenkintas. 

Po trumpos pertraukėlės Stalinas ir aš kiekvienas atskirai nuėjome 
į prezidento apartamentus pietų „tik trise“ (su mūsų vertėjais). Tada 
Rooseveltas pasakė Stalinui, kad mudu esame sutarę, jog Overlord 
startuos gegužę. Mudviejų iškilmingas ir tiesioginis įsipareigojimas 
Staliną labai nudžiugino, ir jis su palengvėjimu atsikvėpė. Pokalbis 
pasuko lengvesnių temų link, ir vienintelis klausimas, užfiksuotas 
mano archyve, buvo apie Rusijos išėjimą į jūras ir vandenynus. Vi- 
sada maniau, kad būtų klaida tokiai galingai sausumos platybei kaip 
Rusijos imperija su beveik 200 milijonų gyventojų žiemos mėnesiais 
neleisti plaukioti plačiuosiuose vandenyse, tai gali baigtis katastrofiš- 
kais konfliktais. 

Netrukus, ketvirtą valandą, prasidėjo trečiasis plenarinis posė- 
dis kaip ir anksčiau Rusijos ambasadoje. Dalyvavo visi, beveik 30 

žmonių. Generolas Brooke'as paskelbė, kad po bendro Jungtinių 
Valstijų ir Britanijos štabų vadų pasitarimo jie rekomenduoja mums 
Overlord pradėti gegužę „kartu su palaikomąja operacija Pietų Pran- 
cūzijoje didžiausiu galimu mastu, kokį tik leis desanto laivai“. 

Stalinas pasakė suprantąs sprendimo svarbą ir su tuo susiju- 
sius sunkumus. Dislokuojant išsilaipinusią kariuomenę operacijai 
Overlord bus pavojingas laikotarpis. Tada vokiečiai gali perkelti pa- 
jėgas iš rytų, kad kiek įmanoma apsunkintų mūsų operaciją. Stalinas 
įsipareigojo gegužę organizuoti didelį puolimą, kad užkirstų kelią 
gausesnes vokiečių pajėgas perkelti iš rytų. Pasiteiravau, ar visi trys 
štabai negalėtų suderinti priedangos planų. Stalinas paaiškino, kad 
ne kartą yra naudoję klaidinimą, pasitelkę netikrus tankus, lėktuvus 
ir aerodromus. Pasiteisino ir klaidinimas radijo bangomis. Jis visiškai 
pritariąs tam, kad štabai dirbtų drauge kurdami bendras priedangos 
ir klaidinimo schemas. „Per karą tiesa tokia brangi, kad ją turi saugoti 
melo šarvas“, - pasakiau. Kai šią pastabą išvertė, Stalinui ir jo drau- 
gams ji labai patiko, tad šia linksma gaida mūsų oficialus pasitarimas 
baigėsi. 


22; 


Iki šiol pasitarimams, vakarienėms ar pietums rinkdavomės sovie- 
tų ambasadoje. Bet pasakiau, kad trečiosios vakarienės šeimininkas 
turėčiau būti aš, ir ji turėtų vykti Britanijos atstovybėje. Dėl šito nela- 
bai kas galėjo ginčytis. Didžioji Britanija ir aš buvome pirmieji pagal 
abėcėlę, ir pagal amžių aš buvau ketveriais penkeriais metais vyres- 
nis už Rooseveltą ar Staliną. Iš trijų valdymo sistemų mūsiškė turėjo 
ilgiausią istoriją, ir galėjau dar pridėti, bet nepridėjau, kad mes ilgiau- 
siai kovėmės kare, pagaliau lapkričio 30-oji buvo mano gimtadienis. 
Šie argumentai, ypač paskutinis, buvo lemiamas, ir mūsų atstovybės 
vadovas pasirūpino, kad būtų surengta vakarienė beveik 40 žmonių, 

Pagrindinis rusų puolimas prasidėjo birželio 23 d. (W. CH.) 


tarp jų buvo ne tik kariniai ir politiniai vadai, bet ir kai kurie aukštes- 
ni štabų pareigūnai. Sovietų politinė policija - NKVD - pareikalavo 
nuo apačios iki viršaus apžiūrėti britų atstovybę: iki Stalino pasiro- 
dymo neliko durų, kurios nebūtų atvertos, ir pagalvėlės, kuri nebūtų 
pakelta; apie 50 ginkluotų ir generolo prižiūrimų Rusijos policininkų 
buvo pastatyti prie kiekvienų durų ir lango. Matėsi ir daug amerikie- 
čių apsaugos. Tačiau viskas praėjo sklandžiai. Didžiausios sargybos 
lydimas Stalinas atvyko puikiausiai nusiteikęs, neįgaliojo vežimėlyje 
sėdintis Rooseveltas į visas puses spinduliavo malonią ir geranorišką 
šypseną. 

Tai buvo įsimintina proga mano gyvenime. Man iš dešinės sėdėjo 
Jungtinių Valstijų prezidentas, o iš kairės - Rusijos valdovas. Kartu 
mes kontroliavome didesniąją dalį pasaulio karo laivyno ir tris ke- 
tvirtadalius pasaulio oro pajėgų, galėjome duoti įsakymus kariuome- 
nėms iš beveik dvidešimt milijonų karių, besikaunančių baisiausiame 
kare per žmonijos istoriją. Negalėjau nesidžiaugti tuo ilgu keliu per- 
galės link, kurį nuėjome nuo 1940 m. vasaros, kai buvome vieni ir, 
neskaitant karo laivyno bei oro pajėgų, praktiškai neginkluoti prieš 
triumfuojančią nepalaužtą Vokietijos ir Italijos galybę, užgrobusią 

J. Stalinas kelia taurelę | 
W. Churchillio 69-ojo 
gimtadienio proga. 
1943 M. lapkričio 30 d. 


Teheranas. 


beveik visą Europą ir jos išteklius. Gimtadienio proga Rooseveltas 
man padovanojo gražią persišką porceliano vazą, keliaujant namo ji 
sudužo į šukes, bet buvo meistriškai restauruota ir yra viena didžiau- 
sių mano brangenybių. 

Per vakarienę labai maloniai pasikalbėjau su abiem savo didžiais 
svečiais. Stalinas pakartojo klausimą, kurį jau buvo pateikęs per pasi- 
tarimą: „Kas vadovaus operacijai Overlord?“ Pasakiau, kad preziden- 
tas dar galutinai nenusprendė, bet esu beveik tikras, kad tai bus gene- 
rolas Marshallas, sėdėjęs visai netoli priešais mus, taip bent jau atrodė 
iki šiol. Stalinui akivaizdžiai patiko atsakymas. Tada jis prakalbo apie 
generolą Brooke'ą. Stalino manymu, jis nemėgstąs rusų. Elgęsis la- 
bai šiurkščiai ir atžariai su jais per mūsų pirmąjį susitikimą Maskvoje 
1942 m. rugpjūtį. Nuraminau Staliną pastebėdamas, kad kariškiai yra 
linkę būti stačiokiškai tiesūs ir griežti, kai sprendžia karo reikalus su 
savo profesijos kolegomis. Stalinas atsakė, kad dėl to jie tik dar la- 
biau jam patinka. Jis įsmeigė žvilgsnį į kitoje kambario pusėje sėdintį 
Brooke'ą ir ilgai įdėmiai į jį žiūrėjo. 

Atėjus laikui, pakėliau tostą už savo Žymiuosius svečius, 0 prezi- 
dentas pasiūlė išgerti į mano sveikatą ir palinkėjo man ilgų metų. Pa- 
našų tostą pasakė ir Stalinas. 

Tada pagal rusų paprotį, labai tinkamą tokiems banketams, buvo 
keliama daugybė neoficialių tostų. Linksmą kalbą pasakė Hopkinsas. 
„Labai ilgai ir išsamiai studijavau Britanijos konstituciją, kuri yra ne- 
rašyta, ir domėjausi Karo kabinetu, kurio galios ir sudėtis nėra tiks- 
liai apibrėžtos“, - sakė jis. Iš šio tyrimo jis „sužinojęs, kad Britanijos 
konstitucijos nuostatos ir Karo kabineto įgaliojimai yra tokie, kokius 
jiems bet kuriuo metu užsinori suteikti Winstonas Churchillis.“ Po 
šių žodžių nugriaudėjo juokas. Mano skaitytojas žino, kaip menkai 
pagrįstas buvo šis pašmaikštavimas. Neneigsiu, vadovaudamas ka- 
rui, iš parlamento ir savo Kabineto kolegų sulaukiau itin ištikimos 
paramos, galbūt neturinčios precedento, ir buvo tik labai nedaug 
svarbių klausimų, kai mano sprendimas buvo atmestas; tikrai ne be 
pasididžiavimo savo dviem garbiems draugams ne kartą priminiau, 
kad iš mūsų trejeto buvau vienintelis, kurį kiekvieną akimirką nu- 
šalinti nuo valdžios balsavimu galėjo visuotiniuose laisvuose rinki- 
muose išrinkti Bendruomenių rūmai arba kurio kasdienius veiksmus 
galėjo kontroliuoti visoms šalies partijoms atstovaujantis Karo kabi- 
netas. JAV prezidento kadencija buvo fiksuota, ir jo kaip prezidento 
ir vyriausiojo kariuomenės vado galios pagal Amerikos konstituciją 
buvo beveik neribotos. Stalinas Rusijoje, regis, buvo - bent jau šiuo 
momentu tai tikrai - visagalis. Jie galėjo įsakinėti, man teko įtikinėti ir 
įkalbinėti. Džiaugiausi tuo. Procesas reikalavo daug pastangų, tačiau 
neturėjau pagrindo skųstis jo veiksmingumu. 

Per vakarienę viena po kitos liejosi kalbos, žodį tarė beveik visi 
svarbūs veikėjai, tarp jų Molotovas ir generolas Marshallas. Tačiau 
man labiausiai įsiminė Brooke'o kalba. Toliau pateikiu jo pasakojimą, 
kurį, mano paprašytas, jis mielai sutiko užrašyti: 

Vakarienei įpusėjus, prezidentas maloniai pasiūlė išgerti į mano svei- 
katą, prisiminė laiką, kai mano tėvas apsilankė pas jo tėvą Haid Par- 
ke. Prezidentui baigiant tostą ir man galvojant, kad bus lengva sure- 
aguoti į tokius gerus žodžius, atsistojo Stalinas ir pasakė, kad norėtų 
užbaigti tostą. Tada jis davė suprasti, kad aš neparodžiau tikrų drau- 
gystės jausmų Raudonajai armijai ir nevertinu puikiųjų jos savybių, 
ir jis tikisi, jog ateityje gebėsiu parodyti daugiau bičiuliškumo Rau- 
donosios armijos kariams! 

Mane labai nustebino tokie kaltinimai, neįsivaizdavau, kodėl jis taip 
kalba. Tačiau tada jau buvau pakankamai perpratęs Staliną ir žino- 
jau, kad jei sėdėsiu ir leisiuosi įžeidinėjamas, prarasiu net ir mažiau- 
sią jo pagarbą, jei tokią apskritai man kada nors yra jautęs, ir tokie 
užsipuolimai kartosis ateityje. Taigi atsistojau, nešykštėdamas gražių 
žodžių padėkojau prezidentui, tada pasisukau į Staliną ir kreipiausi į 
jį maždaug taip: 

„O dabar, maršale, atsakysiu į jūsų tostą. Mane nustebino, kad jums 
pasirodė būtina pažerti man kaltinimus, kurie yra visiškai nepagrįsti. 
Turbūt prisimenate, kai šį rytą aptarinėjome priedangos planus, po- 
nas Churchillis pasakė: „Per karą tiesą privalo saugoti melas.“ Tur- 
būt taip pat prisimenate, kad pats mums sakėte, jog per visus jūsų di- 
džiuosius puolimus nuo išorinio pasaulio visada slėpėte savo tikruo- 
sius ketinimus. Sakėte, kad visi jūsų netikri tankai ir netikri lėktuvai 
visada sutelkti svarbiausiuose frontuose, 0 jūsų tikriuosius ketinimus 
gaubia visiška slaptumo skraistė. 

Taigi, maršale, jus suklaidino netikri tankai ir netikri lėktuvai, jūs 
nepastebėjote tikros draugystės jausmų, kuriuos jaučiu Raudonajai 
armijai, nepamatėte nuoširdžios bičiulystės, kurią jaučiu kiekvienam 
jos kareiviui.“ 


Pavlovas sakinį po sakinio visa tai vertė Stalinui, o aš įdėmiai 


stebėjau jo veidą. Stalino išraiška buvo neperprantama. Bet galiau- 
siai jis pasisuko į mane ir akivaizdžiai mėgaudamasis pasakė: „Tas 

vyras man patinka. Jo žodžiai skamba nuoširdžiai. Noriu vėliau su 
juo pasikalbėti.“ 

Po kiek laiko perėjome į kitą kambarį, čia visi bendravo nuolat be- 
sikeičiančiose grupelėse. Jaučiau, kad buvo daugiau solidarumo ir 
tikro bičiulystės jausmo, nei lig tol Didžiojoje Sąjungoje patyrėme. 
Randolpho ir Sarah'os" į vakarienę nekviečiau, bet jie atėjo, kai buvo 
keliamas tostas už mano gimtadienį; dabar Stalinas prie jų priėjo ir la- 
bai šiltai pasveikino, prezidentas, žinoma, juos taip pat gerai pažinojo. 

Vaikštinėdamas pastebėjau Staliną mažame ratelyje, akis į akį bend- 
raujantį su „Brukiu“ (kaip aš jį vadinau). Pateikiu tolesnį generolo 
Brooke'o pasakojimą: 


Išeinant iš valgomojo, ministras pirmininkas man pasakė, kad, išgir- 
dęs mano žodžius apie „tiesą“ ir „melą“, jis kiek susinervino dėl to, 
ką pasakysiu toliau. Tačiau tuoj mane nuramino: mano atsakymas į 
Stalino tostą padarė šiam reikiamą įspūdį. Tad dabar nusprendžiau 
atnaujinti puolimą. Priėjau prie Stalino ir paaiškinau, kaip nustebau 
ir susikrimtau dėl jo toste man išsakytų kaltinimų. Jis iškart per ver- 
tėją atsakė: „Geriausios draugystės prasideda nuo nesusipratimų“, ir 
šiltai paspaudė ranką. 


Man pasirodė, kad visi debesys išsisklaidė, ir iš tikrųjų mano drau- 
gas pelnė pagarba ir gera valia grįstą Stalino pasitikėjimą, ir kol dir- 
bome kartu, jis niekada nesusvyravo. 

Jau buvo po antros valandos nakties, kai galiausiai išsiskirstėme. 
Maršalas atsidavė savo sargybinių globai ir išvyko, prezidentas buvo 
nuvežtas į savo apartamentus sovietų ambasadoje. Aš nuėjau miegoti 
pavargęs, bet patenkintas, būdamas tikras, kad viskas pavyko gerai. 
Man tai buvo neabejotinai laimingas gimtadienis. 


*  Churchillio sūnus ir duktė. 

Gruodžio 1 d. mūsų ilgos ir sunkios diskusijos Teherane baigėsi. Ka- 
rinės išvados bendriausiais bruožais nustatė tolesnę karo eigą. Inva- 
zija per Lamanšą buvo numatyta gegužę, o konkreti data priklausys 
nuo mėnulio ir potvynio. Operacijai padės atnaujintas didelis rusų 
puolimas. Iš pirmo žvilgsnio man patiko siūlymas išsilaipinti Pietų 
Prancūzijos krante panaudojant dalį Italijoje dislokuotų sąjunginin- 
kų pajėgų. Šis projektas nebuvo išsamiai išnagrinėtas, bet, kadangi jį 
parėmė amerikiečiai ir rusai, tapo lengviau užsitikrinti desanto laivų 
sėkmingai užbaigti Italijos kampaniją ir užimti Romą, nes be šito pro- 
jektas nepavyktų. Žinoma, dar patrauklesnė man atrodė prezidento 
pasiūlyta alternatyva - iš Italijos judėti į dešinę, per Istriją ir Triestą, 
ir galiausiai per Liublianos perėją pasiekti Vieną. Visa tai turėjo vyk- 
ti po penkių šešių mėnesių. Bus laiko galutinai pasirinkti, atsižvel- 
giant į tai, kaip apskritai klostysis karas, kad tik nebūtų paralyžiuotas 
mūsų armijų Italijoje gyvybingumas, atsisakant patenkinti jų kuklius 


Britų karių garbės rikiuotė sveikinant savo šalies premjerą. W. Churchillj lydi generolas Majoras 

reikalavimus gauti desantinių laivų. Galutinai nenuspręsta dėl dau- 
gybės desantinių ar pusiau desantinių operacijų. Tikėjausi, kad ope- 
racijų iš jūros Bengalijos įlankoje bus atsisakyta, ir kitame skyriuje pa- 
aiškės, kad taip ir atsitiko. Džiaugiausi, jog keletas svarbių galimybių 
vis dar buvo išsaugotos. Vėl mėginsime dėti didžiules pastangas, kad 
įtrrauktume į karą Turkiją su visais iš to kylančiais padariniais Egėjo 
jūroje, o paskui ir Juodojoje jūroje. Šioje srityje mums teko nusivilti. 
Išsiskyrėme draugiškai, suvienyti tiesioginio tikslo; galvodamas apie 
visą karo panoramą, asmeniškai likau visai patenkintas. 

Politiniai klausimai buvo ir tolimesni, ir labiau hipotetiniai. Aišku, 
jie priklausys nuo didžiųjų mūšių, kuriuose dar teks kautis, rezul- 
tatų, po to ir nuo kiekvienos sąjungininkės nusiteikimo, kai pergalė 
bus laimėta. Būtų nederama, jei Teherane Vakarų demokratijos šalys 
savo planus būtų grindusios įtarimais dėl Rusijos požiūrio, kai ši 
triumfuos ir visi jai kylantys pavojai bus pašalinti. Stalino pažadas 
stoti į karą prieš Japoniją, kai tik Hitleris bus nuverstas ir jo armi- 
jos sutriuškintos, buvo ypač svarbus. Ateities viltis siejome su tuo, 
kad kuo greičiau baigtume karą ir įkurtume Pasaulinį Instrumentą, 

užkirsiantį kelią kitam karui: jis remtųsi jungtine galia trijų didvalsty- 
bių, kurių vadovai prie šio stalo draugiškai sukirto rankomis. 

Pasiekėme, kad būtų sušvelninta pozicija dėl Suomijos, iš esmės ji 
galioja ir šiandien. Iš principo buvo sutarta dėl naujų Lenkijos sienų 
rytuose ir vakaruose. Atrodė, kad Curzono linija rytuose (ji dar bus 
tikslinama) ir Oderio linija vakaruose suteiks tiek kančių ištvėrusiai 
lenkų tautai tikruosius ir amžinus namus. Tada klausimas dėl susilie- 
jančių į Oderį Rytų ir Vakarų Neisės upių nekilo. Kai 1945 m. liepą, 
jau visai kitomis aplinkybėmis Potsdamo konferencijoje, jis sukėlė ar- 
šių ginčų, iškart pareiškiau, kad Didžioji Britanija pripažins tik rytinį 
intaką. Tokios nuomonės laikausi iki šiol. 

Pagrindinis klausimas - kaip nugalėtojai elgsis su Vokietija — šioje 
kertinėje konferencijoje buvo tik „didžiulės politinės problemos žval- 
gytuvės“, ir, kaip sakė Stalinas, „tik labai preliminarios“. Nereikia 
pamiršti, kad vis dar buvome baisios kovos su galingąja nacių vals- 
tybe sūkuryje. Dar laukė daugybė karo pavojų, mūsų širdis ir protus 
kaitino tarpusavio draugystės aistros ir troškimas nubausti bendrą 
priešą. Prezidento pirminis projektas, Jungtinėms Tautoms prižiūrint 
procesą, padalinti Vokietiją į penkias savivaldžias dalis ir dvi teritori- 
jas, vienodai svarbias, Stalinui, aišku, buvo kur kas priimtinesnis nei 
mano siūlymas izoliuoti Prūsiją ir įkurti Dunojaus valstybių konfede- 
raciją, arba Pietų Vokietiją ir Dunojaus konfederaciją. Tai buvo mano 
požiūris. Bet visai nesigailiu, kad jį išdėsčiau tokiomis aplinkybėmis, 
kurios susiklostė Teherane. 

Visi labai bijojome susivienijusios Vokietijos galios. Prūsijos istorija 
savaime buvo didinga. Maniau, kad būtų įmanoma su Prūsija suda- 
ryti griežtą, bet garbingą taiką ir tuo pat metu modernia forma atkurti 
tai, kas apytiksliai pagal teritoriją kadaise buvo Austrijos-Vengrijos 
imperija, apie kurią gerai pasakyta: „Jei jos nebūtų, ją reikėtų sugal- 
voti.“ Tai būtų didžiulis regionas, ir jame ne tik taika, bet ir draugystė 
galėtų įsiviešpatauti kur kas anksčiau, nei to pasiektume bet kokiu 
kitu sprendimu. Tad galėtume suformuoti suvienytą Europą, kurioje 

Britų ambasados Teherane interjeras. 1943 m. 


milijonai iškankintų jos gyventojų - ir nugalėtojai, ir nugalėtieji - tu- 
rėtų tvirtą pagrindą gyvenimui ir laisvei. 

Šioje plačioje srityje visada mąsčiau taip ir savo pažiūrų niekada 
nekeičiau. Bet tikrovėje mus užgriuvo didžiulės, katastrofiškos per- 
mainos. Lenkijos sienos egzistuoja tik formaliai, o pati Lenkija dreba 
Rusijos komunistų gniaužtuose. Vokietija — iš tikrųjų padalinta, bet 
tik į šlykščias okupacines zonas. Apie šią tragediją galima pasakyti tik 
tiek: TAI NEGALI TVERTI AMŽINAI. 

Gruodžio 2 d. iš Teherano grįžau į Kairą ir vėl apsistojau viloje ne- 
toli piramidžių. Rooseveltas atvyko tą patį vakarą, ir mūsų draugiški 
pokalbiai apie karą apskritai ir derybų su Stalinu rezultatus atsinau- 
jino. Tuo metu Jungtinio štabų komiteto vadai, atsigavę pakeliui iš 
Teherano apsilankydami Jeruzalėje, diskusijas visais svarbiais klau- 
simais turėjo tęsti kitą dieną. Admirolas Mountbattenas grįžo į Indiją 
ir iš ten atsiuntė pataisytą planą, kurį jam buvo įsakyta parengti jūrų 
desanto puolimui Andamano salose (operacija Buccaneer, „Piratas“ ). 
Šis puolimas susiurbs visus desanto laivus, kurių mums taip gyvybiš- 
kai reikėjo ir kurie jau buvo ten nusiųsti iš Viduržemio regiono. No- 
rėjau paskutinį kartą mėginti įkalbėti amerikiečius imtis alternatyvios 
operacijos - Rodo puolimo. 

Kitą vakarą vėl vakarieniavau su prezidentu. Su manimi buvo Ede- 
nas. Užsisėdėjome prie stalo ilgiau nei iki vidurnakčio, vis aiškino- 
mės dalykus, dėl kurių mūsų nuomonės skyrėsi. Mano požiūris buvo 
toks pats kaip ir mūsų štabų vadų: jiems kėlė nerimą dar prieš Tehe- 
raną Čiang Kaišekui duotas prezidento pažadas kuo anksčiau pradėti 

puolimą Bengalijos įlankoje. Tai būtų sugriovę mano viltis ir planus 
užimti Rodą, o iš esmės nuo to, mano supratimu, priklausė, ar į karą 
stos Turkija. Bet prezidentas apie nieką kitą nenorėjo girdėti. Kai 
mūsų štabų vadai iškėlė šį klausimą kariškių pasitarime, amerikiečių 
vadai tiesiog atsisakė apie tai diskutuoti. Prezidentas taip nusprendė, 
ir jiems neliko nieko kita, kaip jam paklusti, sakė jie. 

Gruodžio 4-osios popietę įvyko pirmasis plenarinis susitikimas 
nuo Teherano konferencijos, bet ne kažin kiek pasistūmėjome į priekį. 
Prezidentas iš karto pranešė, kad gruodžio 6 d. jam reikia išskristi, ir 
visi dokumentai galutiniam abiejų šalių pritarimui turi būti pateik- 
ti iki gruodžio 5-osios vakaro. Be Turkijos stojimo į karą, buvo likęs 
dar vienas palyginti nedidelis klausimas - kaip panaudoti apie dvi 
dešimtis desanto laivų ir jų įrangą. Prezidentui atrodė nesuvokiama, 
kad jo planus gali sugriauti tokia smulkmena, ir jis jaučiasi priverstas 
pasakyti, jog šį menkutį reikalą privalome sutvarkyti. 

Pasakiau, jog noriu, kad neliktų abejonių: britų delegacija nuogąs- 
tauja dėl tokio skuboto konferencijos dalyvių išsiskirstymo. Liko dau- 
gybė itin svarbių neatsakytų klausimų. Per pastarąsias keletą dienų 
įvyko du reikšmingi įvykiai. Pirma, Stalinas savanoriškai pareiškė, 
kad Sovietų Sąjunga paskelbs Japonijai karą, kai tik bus sutriuškin- 
ta Vokietija. Dėl to įgysime geresnių bazių, nei galėtume tikėtis rasti 
Kinijoje, tad turime dar labiau susitelkti, kad operacija Overlord būtų 
sėkminga. Štabų vadams reikia išnagrinėti, kokį poveikį ši nauja 
aplinkybė turės mūsų operacijoms Ramiajame vandenyne ir Pietry- 
čių Azijoje. 

Antrasis nepaprastai svarbus sprendimas buvo kirsti Lamanšą ge- 
gužę. Aš būčiau teikęs pirmenybę datai liepą, bet vis tiek pasiryžau 
daryti viską, ką galiu, kad operaciją sėkmingai pradėtume numatytu 
laiku gegužę. Šis tikslas nustelbė visus kitus. Galų gale šiai opera- 
cijai bus mesta milijonas amerikiečių ir penki šeši šimtai tūkstančių 
britų. Mūsų laukė grandioziniai mūšiai, kur kas didesnio masto, nei 
iki šiol buvome patyrę. Kad Overlord turėtų didžiausią šansą, mūsų 

manymu, išsilaipinimas Rivjeroje privalo būti kuo stipresnis. Man 
atrodė, kad kritiškiausias laikotarpis invazinėms armijoms bus maž- 
daug 30-oji diena, tad būtina imtis visų įmanomų žingsnių, kad mūsų 
veiksmai kitur užkirstų kelią vokiečiams sutelkti didesnes pajėgas 
prieš sąjungininkų placdarmus. Kai tik Lamanšo ir Rivjeros pajėgos 
pateks į tą pačią zoną, joms vadovauti turės tas pats vadas. 

Apibendrindamas diskusiją, prezidentas paklausė, ar jis teisingai 
suprantąs, kad dėl šių punktų visi sutaria: 


(a) Negalima daryti nieko, kas trukdytų operacijai už Lamanšo. 

(b) Negalima daryti nieko, kas trukdytų išsilaipinti Rivjeroje. 

(c) Trūks plyš turime surinkti pakankamai desanto laivų operacijoms 
Viduržemio jūros rytuose, jei į karą stotų Turkija. 

(d) Admirolui Mountbattenui turi būti įsakyta veržtis pirmyn ir kau- 
tis kiek galės [Bengalijos įlankoje] su tais ištekliais, kurie jam jau 
paskirti. 


Dėl paskutinio punkto pareiškiau, jog gali tekti atitraukti išteklius 
iš Mountbatteno, kad sustiprintume Overlord ir išsilaipinimą Rivjero- 
je. Prezidentas sakė negalįs sutikti. Esame moraliai įsipareigoję nors 
ką padaryti Kinijos labui, tad jis neatsisakysiąs jūrų desanto opera- 
cijos, nebent būtų labai rimta ir akivaizdi priežastis. Atsakiau, kad 
„tokia rimta priežastis“ galėtų būti mūsų didysis nuotykis Prancū- 
zijoje. Šiuo metu Overlord šturmas remiasi tik trimis divizijomis, kai, 
užimdami Siciliją, pirmąją dieną krante išlaipinome devynias divizi- 
jas. Tad mūsų pagrindinė operacija turi tik labai menką persvarą. 

Grįždamas prie Rivjeros puolimo, pasakiau, kad jam reikėtų pla- 
nuoti bent dviejų divizijų dydžio desantą. Liktų pakankamai desanti- 
nių laivų vykdyti operacijoms iš sparno Italijoje, ir, jei į karą netrukus 
stotų Turkija, užimti Rodą. Tada pabrėžiau, kad operacijas Pietry- 
čių Azijoje reikia vertinti atsižvelgiant į prioritetinę Overlord svarbą. 

Pridūriau, kad mane nustebino ištekliai, reikalingi Andamano saloms 
užimti, apie jų poreikį mums pranešė admirolas Mountbattenas. Sta- 
linui pažadėjus įsijungti į karą Pietryčių Azijoje, šis karo teatras tapo 
kur kas mažiau vertingas, o jo kaina atgrasiai išaugo. 

Toliau diskutavome, ar tęsti Andamano salų projektą. Britai siekė jo 
atsisakyti, prezidentas tam priešinosi. Galutinis sprendimas nepriim- 
tas, štabų vadams nurodyta išnagrinėti visas detales. 


**X 


Gruodžio 5 d. susitikome dar kartą, prezidentas perskaitė Jungti- 
nio štabų komiteto ataskaitą dėl operacijų Europos karo veiksmų tea- 
tre: jai buvo pritarta. Dar liko Tolimųjų Rytų operacija. Rodas nuėjo į 
antrą planą, ir aš susitelkiau į tai, kad gaučiau desanto laivų Rivje- 
rai ir Viduržemio regionui. Atsirado naujas veiksnys. Pietryčių Azijos 

vadavietės apytiksliai paskaičiavimai, kiek pajėgų reikės Andama- 
no salų šturmui, buvo stulbinantys. Pasak prezidento, turėjo užtek- 
ti 14 tūkst. karių. Kad ir kaip būtų, vadavietės pateiktas skaičius — 
50 tūkst. vyrų - pribaigė Andamano ekspediciją, bent jau šiame pasi- 
tarime. Nuspręsta paklausti Mountbatteno, kokių mažesnės apimties 
jūrų desanto operacijų jis galėtų imtis, turint galvoje, kad per kelias 
ateinančias savaites iš Pietryčių Azijos bus atitraukta dauguma de- 
santinių ir šturmo laivų. Taip ir išsiskyrėme, palikę Rooseveltą labai 
susikrimtusį. 

Kol kas nieko nauja neįvyko, bet Kaire radome išeitį iš aklavietės. 
Po pietų, pasitaręs su patarėjais, Rooseveltas nusprendė atsisakyti 
Andamanų salų plano. Man asmeniškai jis atsiuntė lakonišką žinutę, 
kad operacija atšaukta. Generolas Ismay'jus priminė man, kaip slap- 
ta telefonu pranešiau jam šią džiugią Žinią, kad prezidentas persi- 
galvojęs ir apie tai ketina informuoti Čiang Kaišeką. Tada pasakiau: 
„Apvaldyti save yra geriau, negu užkariauti miestą.“ Vėl visi susirin- 
kome kitą dieną 19.30 val. peržiūrėti galutinės konferencijos ataskai- 
tos. Oficialiai patvirtinta Pietų Prancūzijos puolimo operacija, ryšių 
tarnybai prezidentas perskaitė Čiang Kiašekui skirtą pranešimą dėl 
Andamano salų. 


22; 


Vienas iš mūsų Kairo susitikimo tikslų buvo atnaujinti derybas su 
Turkijos vadovais. Gruodžio 1 d. iš Teherano nusiunčiau preziden- 
tui Inonū telegramą ir kviečiau jį prisijungti prie manęs ir Roosevelto 
Kaire. Susitikime turėjo dalyvauti ir Vyšinskis“. Apie tai buvo kalbėta 
per pono Edeno ir Turkijos užsienio reikalų ministro susitikimą Kai- 
re lapkričio pradžioje, kai Edenas ten stabtelėjo grįždamas namo iš 
Maskvos. Tad gruodžio 4 d. turkai vėl atvyko į Kairą, ir kitą dieną 


* 


Autorius cituoja iš Biblijos. Patarlių knyga 16:32. (A. Rubšio ir Č. Kavaliausko vertimas, 1998). 
** Andrejus Vyšinskis (1883-1954) - sovietų diplomatas, valstybės prokuroras. 

Turkijos prezidentą vaišinau vakariene. Mano svečias buvo labai at- 
sargus, ir per vėlesnius susitikimus paaiškėjo, kokį didelį įspūdį jo 
patarėjams tebedarė vokiečių karo mašina. Spaudžiau turkus. Kiek 
galėjau argumentavau, kad, Italijai pasitraukus iš karo, Turkijos prisi- 
jungimo nauda akivaizdžiai padidėjo, o rizika sumažėjo. 

Netrukus turkai išvyko pranešti apie mūsų pasitarimą savo parla- 
mentui. Susitarėme, kad kol kas surinksime britų specialistus, kurie 
įgyvendins pirmąjį sąjungininkų pajėgų formavimo Turkijoje etapą. 
Toliau šis reikalas nepajudėjo. Atėjo Kalėdos, ir jau pradėjau susitai- 
kyti su mintimi, kad Turkija liks neutrali. 

Per daugybę mano pokalbių su Rooseveltu Kaire jis nė karto neuž- 
siminė apie esminį ir neatidėliotiną klausimą dėl vadovavimo ope- 
racijai Overlord, tad man atrodė, kad galioja mūsų ankstesnis susi- 
tarimas. Tačiau paskutinę dieną prieš išvykdamas iš Kairo, jis man 
pranešė savo galutinį sprendimą. Važiavome jo automobiliu iš Kairo 
piramidžių link. Tada lyg tarp kitko ištarė, kad negalįs išsiversti be 
generolo Marshallo, jo kaip prezidento patarėjo įtaka vadovaujant 
kariniams reikalams ir karui yra be galo vertinga, prezidentui jis esąs 
būtinas, kad karas vyktų sėkmingai. Taigi prezidentas siūląs šiai ope- 
racijai skirti Eisenhowerį ir paklausė, ką manau. Atsakiau, kad tai 
turi nuspręsti prezidentas, bet esame taip pat kuo palankiausiai nu- 
siteikę dėl Eisenhowerio ir savo likimą nuoširdžiausiai patikėsime jo 
vadovavimui. 

Iki šio momento maniau, kad Eisenhoweris vyks į Vašingtoną ir 
taps Kariuomenės štabo viršininku, o Marshallas vadovaus Overlord. 
Eisenhoweris irgi jau buvo apie tai girdėjęs ir jautėsi labai nelaimin- 
gas, kad Viduržemio regioną teks iškeisti į Vašingtoną. Dabar viskas 
nuspręsta: Eisenhoweris skiriamas operacijai Overlord, Marshallas 
pasilieka Vašingtone, o Viduržemio regionui vadovaus britų vadas. 

Išsamiai apie ilgą prezidento delsimą, svyravimus ir galutinį spren- 
dimą pasakoja pono Hopkinso biografas: Rooseveltas priėmęs spren- 
dimą sekmadienį, gruodžio 5 d., „nepaisydamas beveik primygtinių 

nuotraukoje jis įamžintas sėdintis ant kupranugario (antras iš kairės). 

Hopkinso ir Stimsono patarimų, ignoruodamas jam žinomą Stalino 
ir Churchillio nuomonę ir pakeisdamas savo paties anksčiau išreikš- 
tą prioritetą.“ Sherwoodas cituoja štai tokią ištrauką iš raštelio, kurį 
po karo jam perdavė generolas Marshallas: „Kiek prisimenu, baigda- 
mas pokalbį, prezidentas pasakė: „Jaučiu, negalėsiu miegoti naktimis 
išsiuntęs tave iš šalies.“ Akivaizdu, kad prezidentas manė, jog vien 
vadovavimas Overlord nėra pakankama priežastis pateisinti generolo 
Marshallo išvykimą iš Vašingtono.“ 

Pagaliau darbus baigėme. Jungtinio štabų komiteto vadams, po- 
nams Edenui, Casey'iui ir dar keletui kitų savo viloje surengiau vaka- 
rienę. Prisimenu optimizmą, užvaldžiusį aukšto rango kariškius. Kal- 
bėta, kad Hitleriui gali pritrūkti jėgų atremti puolimą pavasarį ir kad 
jis gali žlugti dar iki vasarą prasidėsiančios operacijos Overlord. Mane 
taip sužavėjo ši pokalbio kryptis, kad paprašiau visus susirinkusius iš 
eilės pareikšti savo nuomonę. Visi autoritetingieji profesionalai buvo 
linkę manyti, kad Vokietija neišvengiamai žlugs. Tačiau trys dalyva- 
vę politikai buvo priešingos nuomonės. Žinoma, šiuose svarbiuose 
reikaluose, nuo kurių priklausė tūkstančių žmonių gyvybės, visada 
yra daug spėlionių. Tiek daug yra nežinoma ir neišmatuojama. Kas 
gali pasakyti, kiek nusilpęs priešas, besislepiantis už liepsnojančių 
frontų ir įžūlumo kaukės? Kada jis kris? 

Prezidentas neturėjo laiko ekskursijoms po įžymiąsias vietas, bet 
negalėjau leisti jam išvykti nepamačius sfinkso. Vieną pavakarę po 
arbatos pasakiau: „Privalote važiuoti dabar.“ Iškart nuvykome prie 
sfinkso ir iš visų pusių apžiūrėjome šį pasaulio stebuklą. Vakaro šešė- 
liams ilgėjant, mudu su Rooseveltu kurį laiką tylėdami žvelgėme į jį. 
Bet sfinksas mums nieko nepasakė, tik mįslingai šypsojo. Ilgiau lauk- 
ti buvo beprasmiška. Gruodžio 7 d. atsisveikinau su savo garbiuoju 
draugų, ir iš už piramidžių esančio aerodromo jis pakilo į kelionę. 


* 


Robert E. Sherwood, Roosevelt and Hopkins, p. 802-803. Vienu metu buvo siūloma, kad generolas 
Marshallas vadovautų abiem karo teatrams, Viduržemio jūros ir Overlord. Tačiau tam nebuvo pritarta. 
(W. CH.) 

Per visą šią kelionę ir konferenciją jaučiausiai prastai ir į pabaigą 
buvau baisiai pavargęs. Pastebėjau, kad, išlipęs iš vonios, nebesi- 
šluostydavau rankšluosčiu, bet atsiguldavau ant lovos ir gulėdavau 
vidurnakčio, su savo komanda mūsų lėktuvu išskridau į Tunisą. Pla- 
navau vieną naktį praleisti generolo Eisenhowerio viloje, kitą die- 
ną skristi į Alexanderio, o paskui į Montgomery'io būstinę Italijoje; 
mums pranešė, kad oras ten bjaurus, visi puolimai vyksta priešokiais. 

Rytą pasitikome virš Tuniso aerodromų. Gavome signalą nesi- 
leisti, kur nurodyta anksčiau, ir buvome nukreipti į aerodromą už 
maždaug 65 kilometrų. Visi išlipome, pradėjo iškrauti mūsų bagažą. 
Žinojome, kad reikės valandą laukti, kol atvyks automobiliai, o tada 
dar tolimas kelias. Sėdėjau ant savo dokumentų dėžių šalia lėktuvo 
ir jaučiausi visiškai išsunktas. Bet netrukus paskambino generolas 
Eisenhoweris - jis mūsų laukiąs pirmajame aerodrome, mus neteisin- 
gai nukreipė, nusileisti čia visiškai įmanoma. Puolėme atgal į lėktu- 
vą ir po dešimties minučių jau buvome kartu ir visai netoli generolo 
vilos. Aikas', visada tikras svetingumo įsikūnijimas, neprarasdamas 
geros nuotaikos, mūsų laukė jau dvi valandas. Įsėdau į jo automobilį 
ir kurį laiką pavažiavus tariau: „Bijau, kad teks pas jus pasilikti ilgiau, 
nei planavau. Esu visiškai išsekęs ir negalėsiu vykti į frontą, kol nors 
kiek neatsigausiu.“ Visą tą dieną miegojau, kitą dieną pradėjau karš- 
čiuoti, simptomai apatinėje plaučių dalyje pranašavo plaučių užde- 
gimą. Taigi šiuo reikšmingu momentu gulėjau paslikas tarp senosios 
Kartaginos griuvėsių. 

Rentgeno nuotraukos parodė šešėlį viename mano plautyje, taigi 
lordas Moranas viską buvo diagnozavęs ir nuspėjęs kuo tiksliausiai. 
Lyg burtų lazdele pamojus, iš įvairių vietų prie mano lovos atsira- 
do dr. Bedfordas ir kiti Viduržemio regiono medicinos šviesuliai bei 


Generolo pravardė (angl. Ike). 

puikiausios slaugės. Man iškart paskyrė nuostabųjį MėB,, nesukėlusį 
jokių nepatogumų, ir po savaitės karščiavimo įsibrovėliai buvo at- 
remti. Nors Moranas prisimena, kad vienu momentu tuo buvo sua- 
bejojęs, aš laikiausi kitos nuomonės. Dabar susirgęs nesijaučiau taip 
blogai kaip praėjusį vasarį. M ir B - taip vadinau ir Moraną su Bedfor- 
du - išties gerai padirbėjo. Išradus šį stebuklingą vaistą, plaučių už- 
degimas jau nėra tokia liga, kokia buvo anksčiau. Nė vieną akimirką 
nesilioviau vykdęs savo kaip vadovo pareigų, neuždelsiau nė vieno 
sprendimo, kurį turėjau priimti. 

Mano kaip Karo kabinetui atskaitingo Britanijos gynybos minis- 
tro pirmoji užduotis buvo pasiūlyti vyriausiąjį britų vadą Vidurže- 
mio regionui. Šį postą patikėjome generolui Wilsonui, ir nuspręsta, 
kad visai Italijos kampanijai vadovaus generolas Alexanderis, kaip 
ir tada, kai jo tiesioginis viršininkas buvo generolas Eisenhoweris. 
Taip pat sutarta, kad JAV armijos generolas Deversas bus generolo 
Wilsono pavaduotojas Viduržemio regione, o vyriausiasis oro mar- 
šalas Tedderis bus generolo Eisenhowerio pavaduotojas operacijoje 
Overlord; Montgomery'is faktiškai vadovaus visoms invazinėms pajė- 
goms už Lamanšo tol, kol vyriausiasis vadas galės perkelti savo būs- 
tinę į Prancūziją ir iš ten tiesiogiai vadovauti operacijoms. Visa tai 
buvo sklandžiai suderinta, mudu su prezidentu pritarėme, Kabinetas 
sprendimus palaikė — visi suinteresuoti asmenys dirbo draugiškai, 
kaip gera komanda. 

Tačiau man tai buvo sunkios dienos. Temperatūra tai nukrisdavo, 
tai vėl šokteldavo. Gyvenau vien tik karo tema, atrodė, kad tada pa- 
likdavau savo kūną ir persikeldavau kitur. Daktarai draudė man į 
lovą neštis darbo, bet aš jų nepaisiau. Visi nuolatos kartojo: „Nedirb- 
kite, nesijaudinkite“, kol neišlaikęs nusprendžiau perskaityti romaną. 
Kadaise skaičiau Jane Austen „Protą ir jausmus“, o dabar sugalvojau 
imtis „Puikybės ir prietarų“. Sarah sėdėdavo lovos gale ir man gra- 
žiai skaitydavo. Visada maniau, kad šis romanas bus geresnis už savo 


* Antibiotikas. 

Plaučių uždegimo 22 


kamuojamas W. Churchillis. 


1943 M. gruodis. 


varžovą. Kaip ramiai tie žmonės gyveno! Jokių rūpesčių dėl Prancū- 
zijos revoliucijos ar Napoleono karų baisybių. Prigimties aistras, kiek 
įmanoma, kontroliavo tik manieros, o visus nesusipratimus būdavo 
galima kultūringai išsiaiškinti. Ši knyga, regis, sustiprino teigiamą 
MBB poveikį. 

Vieną rytą pamatęs, kad Sarah'os kėdė mano lovūgalyje tuščia, jau 
ketinau prašyti atnešti man dėžutę su telegramomis draudžiamu lai- 
ku, bet tą akimirką ji įėjo į kambarį su savo motina. Nė nepagalvojau, 
kad žmona atskris iš Anglijos manęs aplankyti. Ji atskubėjo į oro uos- 
tą pasirengusi skristi dvimotore „Dakota“. Oras buvo siaubingas, bet 
lordas Beaverbrooke'as neprarado budrumo. Jis atvyko į oro uostą 
anksčiau už ją ir sustabdė skrydį, kol buvo rastas keturmotoris lėktu- 
vas. (Visada maniau, kad didelius atstumus virš jūros geriausia įveik- 
ti su keturiais varikliais). Ir štai ji buvo čia, po labai sunkios kelionės 
nešildomu lėktuvu viduržiemį. Žmoną atlydėjo Jockas Colville'is", jis 
puikiai papildė mano darbuotojų komandą, kuri buvo taip užversta 


* 


Asmeninis Churchillio sekretorius. 

darbais, kad vos spėjo suktis. „Linkėjimai Klemei““, atsiuntė telegra- 
mą prezidentas, - man labai palengvėjo sužinojus, kad tavo aukščiau- 
siasis viršininkas yra kartu.“ 


22. 


Kol leisgyvis gulėjau lovoje, karas pasiekė vieną kulminacijų. Šiuo 
metu pasaulyje nebuvo svarbesnio įvykio ir svarbesnės pareigos už 
Overlord parengimą. Bet ar turime nubraukti viską, ko galėtume pa- 
siekti Italijoje, kur kovėsi pagrindinės mūsų užsienyje dislokuotos 
pajėgos? Ar turėtume palikti Italiją kaip kokį užakusį tvenkinį, iš ku- 
rio jau išgaudėme visas mums reikalingas žuvis? Man šis klausimas 
atrodė taip: Italijos kampanija, kurioje dalyvavo milijonas ar daugiau 
britų, britų kontroliuojamų ir sąjungininkų pajėgų, buvo ištikima ir 
nepakeičiama pagrindinės operacijos už Lamanšo draugė ir partnerė. 
Čia aiškus, logiškas, stambiaplanis, masinės gamybos stiliaus ame- 
rikietiškas mąstymas buvo nenugalimas. Gyvenime Žmones reikia 
pirmiausia išmokyti susitelkti į svarbiausius dalykus. Neabejotina, 
tai pirmasis žingsnis, siekiant išvengti painiavos ir kvailysčių, bet tik 
pirmasis. Antrasis žingsnis — bendra visų karo veiksmų darna, kad 
jie vienas kitą papildytų ir kad net mažiausi koviniai pajėgumai visą 
laiką iki galo atliktų savo vaidmenį. Buvau įsitikinęs, kad energinga 
kampanija Italijoje 1944 m. pirmojoje pusėje būtų pati didžiausia pa- 
galba pagrindinei operacijai už Lamanšo, apie kurią visi galvojome ir 
kuriai rengėmės. Bet dėl kiekvieno dalyko, bet kurio štabo karininko 
laikyto „esminiu“ ar „gyvybiškai būtinu“ - pavartosiu tuos dažnai 
kartojamus žodžius - teko ginčytis taip, lyg nuo jo priklausytų mūsų 
pagrindinio tikslo sėkmė ar nesėkmė. Už dešimt dvidešimt transpor- 
to desantinių laivų teko kautis taip, lyg jie būtų galėję nulemti pagrin- 
dinės operacijos baigtį. 


* 

Britai atakuoja vokiečių pozicijas prie Salerno. Kadre matyti 7,62 mm kalibro kulkosvaidis 


Bren. 1943 M. ruduo. 


Man visas šis reikalas atrodė Žiauriai paprastas. Visi mūsų laivai 
bus panaudoti į Angliją pergabenti visus Jungtinių Valstijų pagamin- 
tus ginklus ir surinktus karius. Akivaizdu, kad savo vaidmenį turi 
atlikti ir didžiulės pajėgos, kurių mes niekaip negalime iš Italijos 
karo teatro perkelti jūra. Arba šios pajėgos lengvai užims Italiją ir ims 
spausti Vokietijos vidinį frontą, arba jos atitrauks gausias vokiečių 
divizijas nuo fronto Lamanšo krante, kurį rengėmės pulti paskutinė- 
mis gegužės ar pirmomis birželio dienomis, atsižvelgdami į mėnulį ir 
potvynį ar atoslūgį. 

Vokiečiai atkakliai priešinosi visame Italijos fronte - beveik 130 km 
ruože nuo jūros iki jūros - ir dėl to mūsų armijos atsidūrė aklavietėje; 
tai paskatino generolą Eisenhowerį svarstyti jūrų desanto puolimą iš 
sparno. Jis planavo išlaipinti vieną diviziją į pietus nuo Tibro upės ir 
staigiai mesti ją Romos link, tuo pat metu pultų ir pagrindinės armi- 
jos. Tai, kad šios armijos buvo sustabdytos, ir atstumas nuo jų iki de- 
santo išsilaipinimo vietos vertė manyti, jog vienos divizijos neužteks. 
Aš, žinoma, visada buvau šio manevro šalininkas - „apėjimo iš galo“ 
(kaip sako amerikiečiai) arba „katės grybšnio“ (čia jau mano termi- 
nas). Man niekada nepavyko jo atlikti su jūros pajėgumais per mūsų 

mūšius dykumoje. Bet generolas Pattonas, Sicilijoje verždamasis iš- 
ilgai salos šiaurinio kranto, du kartus veiksmingai panaudojo jūros 
flangą. 

Daugelis kariškių palaikė šią idėją. Iš principo jai jau įsipareigojo ir 
Eisenhoweris, nors jo naujasis paskyrimas vadovauti Overlord dabar 
kiek kitaip surikiavo vertybes ir praplėtė veiksmų horizontą. Vyriau- 
siojo vado pavaduotojas Alexanderis, vadovavęs ir armijoms Italijoje, 
manė, kad ši operacija gerai apgalvota ir reikalinga; Bedellis Smithas“ 
karštai jai pritarė ir visaip mums padėjo. Tas pats pasakytina ir apie 
admirolą Johną Cunninghamą, kurio rankose buvo visos karo laivy- 
no kortos, ir apie oro maršalą Tedderį. Taigi mano pusėje buvo įtakin- 
gas būrelis Viduržemio regiono autoritetų. Be to, jaučiau, kad britų 
štabų vadams irgi patiktų šis planas, o jiems pritarus, planą paremtų 
ir Karo kabinetas. Kai pats negali duoti įsakymų, reikia ilgai ir sunkiai 
darbuotis, kad ko pasiektum. 


Ėmiausi veikti gruodžio 19 d., kai vyriausiasis imperinės kariuo- 
menės vadas Brooke'as, grįždamas namo iš Montgomery'io būstinės 
Italijoje, stabtelėjo Kartaginoje manęs aplankyti. Ketinome pas Mont- 
gomery'į vykti kartu, bet man sutrukdė liga. Išsamiai viską aptarėme, 
ir paaiškėjo, kad generolas Brooke'as visiškai nepriklausomai padarė 
tokią pat išvadą kaip ir aš. Sutarėme dėl paties plano, taip pat, kad 
pakalbėsiu šiuo klausimu su vadais vietoje, o jis pasistengs įveikti 
visus sunkumus namuose. Po to jis išskrido į Londoną. Štabų vadai 
mąstė panašiai ir, išklausę Brooke'o ataskaitą, gruodžio 22 d. atsiuntė 
man tokią telegramą: „Visiškai jums pritariame, negalime leisti, kad 
dabartinis sąstingis tęstųsi. ... akivaizdu, kad išeitis, kaip ir sakote, 
panaudoti mūsų jūrų desanto galią, smogti priešui į sparną, atverti 
kelią sparčiam veržimuisi į Romą. ... Mūsų nuomone, reikia siekti, 


* "1942-1943 m.Eisenhowerio štabo viršininkas. 

kad būtų perkeltos bent dvi divizijos. ...“ Pabrėžę, kad naujasis planas 
reiškia, jog atsisakome pulti Rodą ir nedidelės jūrų desanto operaci- 
jos Arakano pakrantėje Birmoje, pabaigoje jie rašė: „Jei pritariate šiai 
minčiai, iškelsime klausimą Jungtiniame štabų vadų komitete ir rei- 
kalausime šių veiksmų imtis nedelsiant.“ 

Po to labai skrupulingai buvo peržiūrėti mūsų ištekliai. Keletas de- 
santinių laivų, skirtų dabar jau atšauktai operacijai prieš Andamano 
salas, jau plaukė iš Indijos vandenyno į Viduržemio jūrą. Kiti turė- 
jo grįžti į namus operacijai Overlord. Šių laivų visiems būtiniausiai 
reikėjo. 

Kalėdų dieną Kartaginoje sušaukiau pasitarimą, jis truko iki pat 
vidurdienio. Dalyvavo Eisenhoweris, Alexanderis, Bedellis Smithas, 
generolas Wilsonas, Tedderis, admirolas Johnas Cunninghamas ir 
kiti aukšto rango kariškiai. Trūko tik 5-osios armijos generolo Mar- 
ko Clarko. Tai buvo neapsižiūrėjimas, dėl kurio vėliau gailėjausi, nes 
kaip tik jo armijai galiausiai buvo patikėta operacija, ir būtų gerai, 
kad jis būtų Žinojęs visas aplinkybes. Visi sutarėme, kad reikės per- 
kelti ne mažiau nei dvi divizijas. Tada svarsčiau, kad puolimą vyk- 
dys dvi britų divizijos iš 8-0sios armijos, ją iš Montgomery'io turėjo 
perimti generolas Leese'as. Maniau, jog jūrų desanto operacija gali 
būti mirtinai pavojinga išsilaipinusioms pajėgoms, tad norėjau, kad 
ją vykdytų britai, nes buvau atsakingas būtent prieš Britaniją. Be to, 
tokios šturmo pajėgos bus vienalytės, o ne sudarytos iš dviejų valsty- 
bių kariuomenių. 

Viskas priklausė nuo desantinių laivų: keletą savaičių, kol jų ne- 
turėjome, mūsų strategija smarkiai strigo. Dėl nelanksčios Overlord 
datos, dėl mažiau nei šimto tokių nedidelių laivų perkėlimo, remonto 
ar perginklavimo visi mūsų planai buvo įsprausti į tramdomuosius 
marškinius. Iš jų ištrūkome, nors ir gerokai aplamdyti. Bet prisipa- 
žinsiu, dėjau tiek pastangų kovodamas dėl paties principo, kad ne- 
gavau, o iš tikrųjų ir nedrįsau primygtinai prašyti tokio svorio ir kie- 
kio išteklių, kokių „katės grybšniui“ reikėjo. Realiai tankų desantinių 

laivų, kiek jų buvo supla- 
nuota operacijai, paka- 
ko ir, mano nuomone, 
jei perdėti karo mašinos 
reikalavimai būtų buvę 
sumažinti, galėjome ne- 
pažeisdami jokių įsiparei- 
gojimų ar pažadų, išmesti 
krante į pietus nuo Tibro 
dar didesnes mobiliąsias 
pajėgas. Tačiau klausi- 
mas buvo sprendžiamas 
laikantis šabloniškų ka- 
riuomenės reikalavimų  W.Churchillis ir D. Eisenhoweris. 
ir įsikibus tikslios datos, 1943 m. gruodžio 25 d. Tunisas. 
kada desantiniai laivai 
turi atsilaisvinti operacijai 
Overlord, aišku, dar pridedant laiko, kurio reikės Biskajos įlanka per 
žiemos darganas grįžti namo bei paliekant maksimaliai laiko jiems 
parengti. Jei būčiau prašęs pergabenti tris divizijas, būčiau negavęs 
nieko. Kaip dažnai gyvenime reikia tenkintis tuo, ką gauni! Ir vis dėl- 
to būtų gerai viską padaryti taip, kaip reikia. 

Mūsų diskusijai einant į pabaigą, Rooseveltui nusiunčiau šią tele- 
gramą (ir panašią telegramą į Angliją). Pasistengiau esminius faktus 
iškloti tiesiai. 


„Taip ilgai pralaikius 56 desantinius laivus Viduržemio regione, at- 
rodo neracionalu išsiųsti juos kaip tik tą savaitę, kai jie gali mums 
itin vertingai padėti. Ir ar gali būti kas pavojingiau, nei Italijos mūšį 
užleisti ir palikti pūliuoti dar tris mėnesius? Negalime sau leisti ju- 
dėti pirmyn, nebaigę pusės didžiulio darbo, kurio ėmėmės. Taigi, visų 
pasitarimo dalyvių nuomone, turėtume padaryti viską, kas įmanoma, 

kad sausio 20 d. dvi divizijas išlaipintume Ancijaus uoste, ir 
generolui Alexanderiui duoti atitinkami įsakymai tam rengtis. Jei ne- 
išnaudosime šios galimybės, labai tikėtina, kad 1944 m. Viduržemio 
kampanija žlugs. Nuoširdžiai viliuosi, kad pritarsite trims savaitėms 
užlaikyti 56 desantinius laivus šiame regione ir visoms atsakingoms 
institucijoms pavesite užtikrinti, kad šis uždelsimas nepakenktų 
Overlord pradžiai gegužės mėnesį. ... 


* + 


Lordas Moranas manė, kad po Kalėdų jau galėčiau išvykti iš Karta- 
ginos, bet reikalavo būtinai tris savaites kur nors pailsėti, kad visiškai 
pasveikčiau. Neįsivaizdavau geresnės vietos už nuostabiąją vilą Ma- 
rakeše, kur prieš metus po Kasablankos konferencijos buvome ap- 
sistoję su prezidentu. Per kelias dienas viskas buvo suorganizuota. 
Marakeše būsiu Jungtinių Valstijų kariuomenės svečias. Be to, ma- 
nyta, kad per ilgai užsibuvau Kartaginoje, ir priešas galėjo nustatyti 


W. Churchillis tapo paveikslą per vieną iš apsilankymų Maroke. 

mano buvimo vietą. Įlankoje priešais vilą turėjo nuolat patruliuo- 
ti maži laivai, kad staiga nepasirodytų ir netikėtai neužpultų koks 
povandeninis laivas. Galima buvo ir tolimojo nuotolio ataka iš oro. 
Turėjau asmeninę apsaugos grupę - Koldstrimo gvardijos batalioną. 
Buvau per daug nualintas ligos ir pernelyg užsiėmęs, kad su manimi 
šiais klausimais konsultuotųsi, bet apie numylėtąjį Marakešą galvo- 
jau kaip apie prieglobstį, kuriame atgausiu jėgas. 

Įspūdingi Koldstrimo gvardiečiai išsirikiavo priešais vilą. Tik da- 
bar supratau, kaip mane susilpnino liga. Buvo tikrai nelengva praeiti 
pro karių rikiuotę ir įsiropšti į automobįį. Skrydis suplanuotas 1,8 km 
aukštyje, remiantis oro prognoze, kad dangus bus giedras. Tačiau, or- 
laiviui sklendžiant pirmyn ir aplink iškilus Tuniso kalnams, pradėjo 
rodytis plunksninių debesų masyvai ir darėsi vis juodesni; po poros 
valandų skrydžio pajutome, kad nardome veikiau rūke nei saulės 
šviesoje. Niekad nemėgau „įdarytų debesų“, t. y. debesų su kalnais 
viduryje, o mes skridome sudėtingu mašrutu, vingiavome per slė- 
nius, kad neiškiltume aukščiau nei 1,8 km, ir pagalvojau, kad tai nėra 
labai teisinga kitų lėktuvo keleivių atžvilgiu. Tad liepiau pakviesti pi- 
lotą ir įsakiau jam visą likusį 160 km atstumą skristi bent 600 metrų 
virš aukščiausio kalno. Lordas Moranas tam pritarė. Kelionei specia- 
liai priskirtas pareigūnas atnešė į saloną deguonies. Ir lėktuvas šovė 
aukštyn į dangaus mėlynę. Skrydį atlaikiau normaliai, ir apie ketvirtą 
švelniai nusileidome Marakešo aerodrome. Mūsų antrasis lėktuvas 
griežtai laikėsi jam duotų nurodymų, tad jo skrydis buvo ekstremaliai 
sunkus ir pavojingas; lėktuvas skynėsi kelią tarpekliais ir perėjomis ir 
tik akimirkai prieš pilotų akis priekyje sušmėžuodavo stūksantys kal- 
nai. Taip žemai oras tikrai buvo ne pats geriausias. Lėktuvas atskri- 
do saugiai valandą vėliau nei mes, su vienomis nuplėštomis durimis, 
beveik visi keleiviai jautėsi labai prastai. Išties apgailestavau, kad dėl 
manęs jiems teko patirti tiek nepatogumų ir taip rizikuoti. Jei ne aš, 
jie būtų kuo puikiausai galėję skristi skaidriame danguje daugiau nei 
trijų kilometrų aukštyje. 


* Angl. Coldstream Guaras. 

Negalėčiau įsivaizduoti didesnio komforto ar net prabangos nei tas, 
kurį man suteikė mano naujoji buveinė, ir geresnių Žmonių nei tie, 
kurie mane supo. Tačiau mintyse kirbėjo vienintelis klausimas - ką į 
mano telegramą atsakys prezidentas? Galvodamas apie buką nepaju- 
dinamą pasipriešinimą, su kuriuo susidūriau per visus Viduržemio 
regiono projektus, atsakymo laukiau labai neramiai. Ko aš prašiau? 
Imtis rizikingo žygio Italijos krante ir galbūt trims savaitėms ar ke- 
turioms (jei lauksime palankios mėnulio fazės) nuo gegužės 1-osios 
atidėti operacijos už Lamanšo datą. Gavau visų šio regiono vadų pri- 
tarimą. Britų štabų vadai iš esmės visada rėmė šį planą, o dabar juos 
tenkino ir visos jo detalės. Bet kaip į siūlymą keturioms savaitėms 
nukelti Overlord reaguos amerikiečiai? Tačiau, kai esi visiškai išsekęs, 
paprastai ateina miego palaima. 

Prisipažinsiu, kad gruodžio 28 d. džiugiai, bet kartu ir gerokai nu- 
stebęs perskaičiau Roosevelto telegramą: jis sutiko 56 tankų desanti- 
nių laivų išvykimą atidėti „su sąlyga, kad operacija Overlord išlieka 
pačia svarbiausia ir bus vykdoma laikantis Kaire ir Teherane sutartos 
datos“. „Ačiū Dievui, - atsakiau, - už šį išmintingą sprendimą, lei- 
siantį mums vėl iš visos širdies susitelkti ir drauge imtis šio didžio 
sumanymo... 

Mūsų štabai Anglijoje ir ypač Admiralitetas dėjo milžiniškas pa- 
stangas, kad parengtų „katės grybšnį“, tad skubėjau juos pasveikinti 
su šiuo laimėjimu. Prezidento telegrama buvo tikras stebuklas. Bu- 
vau įsitikinęs, kad už ją turiu būti dėkingas ne tik prezidento gerai va- 
liai, bet ir pusiausvyrą išlaikančiam Marshallo protui, Eisenhowerio 
ištikimybei šiam projektui, nors iš jo netrukus pasitrauks, ir aktyviai, 
gerai informuotai ir faktais ginkluotai Bedellio Smitho diplomatijai. 
Alexanderis dar tą pačią dieną atsiuntė savo planą. Pasitaręs su gene- 
rolu Marku Clarku ir generolu Brianu Robertsonu, jis nusprendė pa- 
naudoti vieną amerikiečių ir vieną britų diviziją. Abi pusės duos po 

lygiai tankų, desantininkų ir komandosų, o divizijai vadovaus ameri- 
kiečų korpuso vadas. Puolimas prasidės apie sausio 20-ąją. Dešimčia 
dienų anksčiau Alexanderis pradės didžiulį puolimą prieš Kasiną, 
kad atitrauktų vokiečių rezervus. Po to pirmyn ims veržtis pagrindi- 
nės armijos. Buvau labai patenkintas. Kol kas viskas puiku. 
Nusprendžiau, kad iki smūgio prieš Ancijų turiu grįžti namo. Tad 
sausio 14 d., gražiu oru visi išskridome į Gibraltarą, kur manęs laukė 
karo laivas King George V. Sausio 15 d. laivas išplaukė iš Gibraltaro 
įlankos, plačiai atsitraukė nuo kranto tolyn į Atlantą, tada pasuko į 
Plimutą. Kelionė buvo rami, krante mus pasitiko Karo kabineto na- 
riai ir štabų vadai ir, regis, tikrai džiaugėsi mane matydami. Anglijoje 
nebuvau du mėnesius, jiems teko nemažai pasijaudinti ir dėl mano 
ligos, ir dėl mano veiklos. Jaučiausi tikrai grįžęs namo ir buvau labai 
dėkingas visiems ištikimiesiems bičiuliams bei bendražygiams. 

Maršalas Tito ir graikų kančios 


Dabar skaitytoją grąžinsiu į baisiai niūrią istoriją, kurią iki šiol savo 
pagrindiniame pasakojime praleidau. 1941 m. balandį Hitleriui įsi- 
veržus į Jugoslaviją ir okupavus šalį, vyko siaubingi dalykai. Drąsus 
septyniolikmetis Jugoslavijos karalius" kartu su vokiečių invazijai ne- 
paklususiais princo Pauliaus“ ministrais ir vyriausybės nariais rado 
prieglobstį Anglijoje. Kalnuose vėl prasidėjo įnirtingas pasipriešini- 
mo karas, toks, kokį serbai šimtmečius kariavo prieš turkus. Pirmu 
ir svarbiausiu šalies gynėju tapo generolas Michailovičius, aplink jį 
telkėsi visas išlikęs Jugoslavijos elitas. Pasaulinių įvykių sūkuryje jų 
kova liko beveik nepastebėta. Ji privalo būti įtraukta į „neįvertintų 
žmonių kančių sumą“. Michailovičius kaip pasipriešinimo vadas nu- 
kentėjo todėl, kad daugelis jo šalininkų buvo žinomi žmonės, turintys 
giminaičių ir draugų Serbijoje, taip pat turto ir ryšių kitur. Vokiečiai 
vykdė žudikišką šantažo politiką. Į pasipriešinimo veiksmus jie at- 
sakydavo sušaudydami po 400-500 atrinktų žmonių Belgrade. Taip 


* 


Petras II, paskutinis Jugoslavijos karalius 1934-1945 m. iki monarchijos panaikinimo. 
** Jugoslavijos regentas, valdęs 1934-1941 m., kol karalius buvo nepilnametis. 1941 m. kovo 25 d. jis 
pasirašė sutartį, kuria Jugoslavija prisijungė prie trišalio Ašies pakto. 

1 Raudonųjų Jugoslavijos 


partizanų vadas J. Broz-Tito 


“„ (kairėje) Antrojo pasaulinio 


m“ > karometais. 


spaudžiamas laikui bėgant Michailovičius ėmė laikytis kompromisi- 
nės pozijos - kai kurie jo vadai susitardavo su vokiečių ir italų pajėgo- 
mis, kad tam tikrose kalnų vietovėse būtų palikti ramybėje, o Michai- 
lovičiaus šalininkai savu ruožtu pažadėdavo tik minimaliai kenkti ar 
visai nekenkti priešui. Tie, kurie pergalingai atlaikė tokias pagundas, 
gali Michailovičių smerkti, tačiau istorija - subtilesnė teisėja - jo netu- 
rėtų išbraukti iš Serbijos patriotų sąrašo. Taigi 1941 m. rudenį iš serbų 
pasipriešinimo vokiečių terorui teliko šešėlis. Tautos kovą palaikė tik 
įgimtas paprastų žmonių narsumas. Ir jo tikrai netrūko. 

Nuožmų laukinį karą prieš vokiečius dėl išlikimo vis labiau įsiū- 
bavo partizanai. Iš jų išsiskiriantis Tito netrukus tapo dominuojančia 
figūra. Tito, kaip jis pats save vadino, buvo sovietų išmokytas komu- 
nistas, iki Hitlerio įsiveržimo į Rusiją ir po Hitlerio invazijos į Jugo- 
slaviją pagal bendrą Kominterno programą kurstęs politinius strei- 
kus Dalmatijos pakrantėje. Bet širdyje ir mintyse komunizmo doktri- 
ną sujungęs su degančia aistra savo kenčiančiai šaliai, jis tapo lyderiu, 
o jo šalininkai neturėjo daugiau ką prarasti - tik savo gyvybę, tad 
buvo pasirengę mirti, o jei jau esi pasirengęs mirti, tai pasirengęs Ir 
žudyti. Vokiečiams tai buvo problema, kurios jie negalėjo išspręsti 

masiškai žudydami garsius ar šiaip įtakingus asmenis. Teko susirem- 
ti su žūtbūtinai kautis nusiteikusiais žmonėmis ir persekioti juos iki 
pat jų slaptaviečių kalnuose. Tito partizanai kariavo iš vokiečių at- 
imtais ginklais. Partizanų gretos sparčiai augo. Jų nesustabdydavo 
net kruviniausi susidorojimai su įkaitais ar ištisais kaimais. Jie rinkosi 
tarp mirties ir laisvės. Netrukus partizanai pradėjo daryti didelę žalą 
vokiečiams ir užvaldė nemažus šalies regionus. 

Partizanai aštriai susikirto su tėvynainiais, kurie priešinosi neryž- 
tingai, svyruodami, sudarydami sandorius su bendru priešu ir mai- 
nais užsitikrindami neliečiamumą. Jie sąmoningai laužydavo visus 
četnikų (taip vadinti generolo Michailovičiaus šalininkai) susitarimus 
su vokiečiais. Tad vokiečiai šaudydavo četnikų įkaitus, o četnikai ker- 
šydami perduodavo vokiečiams informaciją apie partizanus. Jugosla- 
vijos laukinių kalnų platybėse tokie incidentai nevaldomi nutikdavo 
tai vienur, tai kitur. Ir tai buvo tragedija tragedijoje. 


111 


Šiuos įvykius, kiek buvo įmanoma, sekiau greta visų kitų reikalų. 
Be nedidelio kiekio atsargų, kurias numesdavome iš lėktuvų, nelabai 
galėjome padėti. UŽ visas operacijas šiame karo teatre atsakinga buvo 
mūsų Vidurio rytų vadavietė, ji turėjo agentų ir ryšininkų sistemą, 
per ją bendravo su Michailovičiaus šalininkais. Kai 1943 m. vasarą 
įsiveržėme į Siciliją ir Italiją, nesilioviau galvojęs apie Balkanus, ypač 
apie Jugoslaviją. Iki šiol visos mūsų misijos buvo skirtos Michailovi- 
čiaus būriams, nes jis buvo oficialaus priešinimosi vokiečiams ir Ju- 
goslavijos vyriausybės Kaire atstovas. 1943 m. gegužę ėmėmės naujos 
politikos. Nuspręsta siųsti karininkų ir karininko laipsnio neturinčių 
karių grupeles, kad jos užmegztų ryšius su jugoslavų partizanais; da- 
rėme tai, nors tarp partizanų ir četnikų tvyrojo žiauri nesantaika, o 
komunistas Tito kariavo ne tik prieš vokiečių okupantus, bet ir prieš 
Serbijos monarchiją bei Michailovičių. Gegužės pabaigoje kapitonas 

Deakinas, Oksfordo dėstytojas, prieš karą penkerius metus talkinęs 
mano literatūriniuose bandymuose, buvo išmestas parašiutu, kad 
įkurtų su Tito santykius palaikančią misiją. Po to įkurtos ir kitos misi- 
jos, surinkta daug duomenų. Birželio 6 d. štabų vadai pranešime rašė: 
„Iš Karo departamento turimos informacijos aiškėja, Kad četnikai yra 
beviltiškai susikompromitavę dėl savo santykių su Ašimi Hercego- 
vinoje ir Juodkalnijoje. Per paskutinius mūšius Juodkalnijoje būtent 
gerai organizuoti partizanai, o ne četnikai sulaikė Ašies pajėgas.“ 

Birželio pabaigoje daug dėmesio skyriau tam, kad vietinis prieši- 
nimasis Ašiai Jugoslavijoje būtų kuo veiksmingesnis. Pareikalavau 
visos informacijos ir birželio 23 d. pirmininkavau štabų vadų pasita- 
rimui Dauningo gatvėje. Per diskusijas pabrėžiau, kad labai svarbu 
suteikti visokeriopą įmanomą paramą jugoslavų antifašistiniam judė- 
jimui, kuris tame regione laikė prikaustęs 33 Ašies divizijas. Jų veik- 
la buvo tokia vertinga, jog įsakiau skirti nedidelį skaičių papildomų 
lėktuvų, kad būtų galima didinti pagalbos apimtis, ir, jei reikės, tai 
padaryti net ir mažinant Vokietijos bombardavimą ir operacijas prieš 
povandeninius laivus. 

Prieš išvykdamas į Kvebeką, nusprendžiau sudaryti sąlygas toles- 
niems veiksmams Balkanuose: paskyriau vyresnįjį karininką vado- 
vauti gausesnei misijai, kuri bus siunčiama į karo lauką pas partiza- 
nus, ir suteikiau jam įgaliojimus tiesiogiai man teikti rekomendacijas 
dėl veiksmų ateityje. Parlamento narys Fitzroy Macleanas buvo drą- 
sus žmogus, išėjęs Užsienio reikalų ministerijos „mokyklą“. 1943 m. 
rugsėjį misijos nariams parašiutu nusileidus Jugoslavijoje, situacija 
šalyje jau buvo revoliucinė. Žinios apie Italijos kapituliaciją Jugoslavi- 
ją pasiekė tik per oficialius radijo pranešimus. Nors partizanų neper- 
spėjome, Tito nedelsdamas ėmėsi veiksmų, ir jie davė rezultatų. Per 
kelias savaites partizanai nuginklavo šešias italų divizijas, o dvi divi- 
zijos perėjo į partizanų pusę kautis prieš vokiečius. Italų ginkluote ir 
įranga jugoslavai apginklavo dar 80 tūkst. vyrų ir vienu metu laikė 
užėmę didžiąją dalį Adrijos pakrantės. Jugoslavų partizanų armija, 

D. Michailovičius. 1943 m. 


kurią dabar sudarė 200 tūkst. vyrų, laikydamasi partizaninės takti- 
kos, vykdė plataus masto operacijas prieš vokiečius, 0 šie su augančiu 
įtūžiu tęsė žiaurias represijas. 

Vienas mūsų suaktyvėjusios veiklos Jugoslavijoje padarinių buvo 
tas, kad koniliktas tarp Tito ir Michailovičiaus pagilėjo. Stiprėjant 
Tito karinei galiai, vis aštriau kilo klausimas, kokios pozicijos galiau- 
siai laikysis Jugoslavijos monarchija ir vyriausybė tremtyje. Iki karo 
pabaigos ir Londone, ir Jugoslavijoje buvo nuoširdžiai ir nuosekliai 
mėginama tarp abiejų pusių rasti praktišką kompromisą. Tikėjausi, 
kad rusai tarpininkaus šiame reikale. 1943 m. spalį atvykęs į Maskvą, 
ponas Edenas konfliktuojančių jugoslavų klausimą įtraukė į pasitari- 
mo darbotvarkę. Atvirai ir sąžiningai išdėstė mūsų požiūrį vildama- 
sis susitarti dėl bendros sąjungininkų politikos Jugoslavijos atžvilgiu, 

bet rusai neparodė jokio noro dalintis informacija ar diskutuoti dėl 
veiksmų plano. 

Bėgo savaitės, bet perspektyvų rasti veiksmingą susitarimą tarp 
priešiškų Jugoslavijos stovyklų beveik nesimatė. Telegramoje Roose- 
veltui rašiau: „Žiauresnio ir kruvinesnio karo su hunų vykdomomis 
negailestingomis represijomis ir įkaitų žudymu negalima nė įsivaiz- 
duoti. ... Tikimės netrukus nuraminti graikų kivirčus, bet Tito parti- 
zanų ir Michailovičiaus serbų nesutarimai yra labai giliai įsišakniję.“ 

Mano niūrios prognozės išsipildė. Lapkričio pabaigoje Jaicės mies- 
te, Bosnijoje, Tito sušaukė savo sąjūdžio politinį kongresą, ne tik su- 
darė laikinąją vyriausybę, „vienintelę įgaliotą atstovauti jugoslavų 
tautai“, bet ir oficialiai panaikino visas Kaire reziduojančios Karališ- 
kosios jugoslavų vyriausybės teises. Karaliui uždrausta grįžti į šalį, 
kol ji bus išlaisvinta. Taigi partizanai neabejotinai įsitvirtino kaip vy- 
raujanti pasipriešinimo Jugoslavijoje jėga, ypač po Italijos kapitulia- 
cijos. Bet buvo svarbu, kad okupacijos, pilietinio karo ir vyriausybės 
emigracijos sąlygomis nebūtų daromi jokie neatšaukiami politiniai 
sprendimai dėl Jugoslavijos politinės santvarkos ateityje. Pagrindiniu 
kliuviniu tapo tragiška Michailovičiaus figūra. Mums reikėjo palai- 
kyti glaudžius karinius ryšius su partizanais, tad teko įkalbėti Jugo- 
slavijos karalių atleisti Michailovičių iš karo ministro posto. Gruodžio 
pradžioje oficialiai nutraukėme paramą Michailovičiui ir atšaukėme 
jo teritorijoje veikiančias britų misijas. 

Štai tokia padėtis susiklostė šalyje, kai Teherano konferencijoje buvo 
svarstomas Jugoslavijos klausimas. Nors visos trys sąjungininkės nu- 
sprendė teikti maksimalią paramą partizanams, Stalinas nuneigė Ju- 
goslavijos vaidmens kare svarbą ir tvirtino, kad jis nėra reikšmingas; 
rusai netgi teigė, kad mūsų minimi Ašies divizijų skaičiai Balkanuose 
yra klaidingi. Vis dėlto, reaguodamas į pono Edeno iniciatyvą, Stali- 
nas sutiko į pagalbą Tito nusiųsti rusų misiją. Rusai taip pat norėjo 
palaikyti ryšius ir su Michailovičiu. 

Ginkluotų četnikų būrys su vadu D. Michailovičiumi (viduryje su pypke). 1944 m. 


Grįžęs iš Teherano į Kairą, susitikau su karaliumi Petru, pasakiau, 
koks galingas ir svarbus yra partizanų judėjimas, ir kad karaliui gali 
tekti atleisti Michailovičių iš vyriausybės. Karalius galėjo viltis grįžti 
į savo šalį tik jei, mums tarpininkaujant, nedelsdamas sudarytų kokį 
laikiną susitarimą su Tito, kol partizanai dar labiau nesustiprino savo 
valdžios šalyje. Rusai taip pat pareiškė norą siekti kokio nors kom- 
promiso; visi, kas man patarinėjo, kaip sureguliuoti šią nemalonią 
situaciją, laikėsi beveik vienos nuomonės. Tito pusėje tarnaujantys 
karininkai ir Michailovičiui siųstų misijų vadai mąstė panašiai. Bri- 
tų ambasadorius prie Jugoslavijos karališkosios vyriausybės Steven- 
sonas į Užsienio reikalų ministeriją atsiuntė tokią telegramą: „Savo 
politiką privalome grįsti trimis naujais veiksniais: Jugoslaviją valdys 

partizanai. Kariniu atžvilgiu jie mums tokie naudingi, kad turime 
juos visiškai remti, ir kariniai sumetimai šiuo atveju svarbesni nei po- 
litiniai. Labai abejotina, ar monarchiją toliau galime laikyti Jugoslavi- 
ją vienijančia jėga.“ 

Iki 1944 m. sausio žmonių, kuriuos pažinojau ir kuriais pasitikėjau, 
argumentai mane įtikino, kad Michailovičius yra girnapusė karaliui 
po kaklu, ir karalius neturi jokių šansų, kol jos atsikratys. Užsienio 
reikalų sekretorius irgi tam pritarė, tad šia dvasia parašiau Tito. Dar 
du mėnesius į Londoną emigravusio karaliaus aplinkoje dėl Jugosla- 
vijos reikalų tęsėsi politiniai ginčai. Kiekvieną prarastą dieną suba- 
lansuoto susitarimo galimybės mažėjo, ir jau buvo beveik gegužės 
pabaiga, kai Michailovičius atleistas ir nuosaikus politikas dr. Suba- 
šičius paprašytas formuoti naują vyriausybę. Man nepavyko suvesti 
Tito ir Subašičiaus, kol galiausiai sutikau juos rugpjūtį Neapolyje; ten 
(apie tai papasakosiu kitoje vietoje) padariau, ką galėjau, kad paleng- 
vinčiau Jugoslavijos ir jos piečiausios kaimynės Graikijos kančias. O 
dabar apie tai, kaip sekėsi Graikijai. 


22; 


Po to, kai 1941 m. balandį sąjungininkai pasitraukė, Graikiją, kaip ir 
Jugoslaviją, okupavo Ašies valstybės. Žlugus kariuomenei ir į tremtį 
pasitraukus karaliui bei jo vyriausybei, atgijo visi skaudūs Graikijos 
politikos prieštaravimai. Ir pačioje Graikijoje, ir graikų ratuose užsie- 
nyje skambėjo aštri monarchijos kritika: ji esą leido įsigalėti generolo 
Metaxaso diktatūrai ir taip tiesiogiai susisiejo su jau nugalėtu režimu. 
Pirmąją žiemą siautė didelis badas, kurį iš dalies lengvino Raudono- 
jo Kryžiaus siuntos. Šalis buvo išvargusi nuo karo, jos kariuomenė 
sutriuškinta, bet kapituliuodami kariškiai kalnuose paslėpė ginklų 
ir ketino priešintis kad ir nedideliais pavieniais išpuoliais. Dėl bado 
Vidurio Graikijos miestuose netrūko vyrų, norinčių kautis. 1942 m. 
balandį Nacionaliniu išlaisvinimo frontu (graikiška santrumpa EAM) 

pasivadinusi organizacija, įkurta 1941 m. rudenį, paskelbė formuo- 
janti Liaudies išlaisvinimo armiją (ELAS). 1943 m. vyrai buvo verbuo- 
jami į nedidelius kovotojų būrius, tuo metu Epyro srityje ir šiaurės 
vakarų kalnuose graikų kariuomenės likučiai ir vietos kalniečiai tel- 
kėsi aplink pulkininką Napoleoną Zervasą. EAM-ELAS organizaci- 
joje vyravo užkietėję komunistų lyderiai. Zervaso šalininkai, kadaise 
pagal įsitikinimus respublikos rėmėjai, ilgainiui visi tapo antikomu- 
nistais. Tad graikų priešinimasis vokiečiams kilo iš šių dviejų centrų. 
Nei vieni, nei kiti nesimpatizavo rojalistų vyriausybei Londone ir ne- 
palaikė ryšių su ja. 

Alameino mūšio išvakarėse nusprendėme pulti vokiečių tiekimo 
linijas, einančias per Graikiją į Atikos uostą Pirėją, svarbią bazę vo- 
kiečių kelyje į Šiaurės Afriką. Todėl pirmoji britų karinė misija, kuriai 
vadovavo pulkininkas leitenantas Myersas, nusileido parašiutais ir 


Komunistuojančios ELAS kovotojai. Jų gretose būta nemažai moterų. 

užmezgė ryšius su pasipriešinimo kovotojais. Susprogdinome viadu- 
ką ant pagrindinės Atėnų geležinkelio linijos, o graikų agentai efek- 
tyviai ir drąsiai vykdė diversijas prieš Ašies gabenamus krovinius 
Pirėjuje. Per vasarą stiprinome britų misijas ir dėjome daug pastangų, 
kad priešas įtikėtų, jog Graikijoje išlaipinsime dideles pajėgas, kai tik 
laimėsime Tunise. Anglų ir graikų būriai susprogdino dar vieną gele- 
žinkelio tiltą pagrindinėje Atėnų linijoje, labai sėkmingos buvo ir ki- 
tos operacijos - tai privertė vokiečius į Graikiją perkelti dvi divizijas, 
kurias būtų galėję panaudoti Sicilijoje. Bet tai buvo paskutinis kartas, 
kai graikų kovotojai tiesiogiai prisidėjo prie karo veiksmų. 

Trys skirtingos jėgos - komunistų valdoma ELAS (20 tūkst. vyrų), 
Zervaso būriai EDES (5 tūkst. vyrų) ir Kaire arba apie karalių Ge- 
orgijų II Londone susitelkę rojalistų politikai - dabar jau visi manė, 
kad sąjungininkai tikriausiai laimės, ir tarp grupuočių užvirė rimta 
politinė kova, kuri buvo naudinga bendram priešui. 1943 m. rugsėjį 
kapituliavus italams, ELAS sugebėjo perimti didžiąją dalį jų įrangos, 
įskaitant ir visos divizijos ginklus, ir taip įgyti karinį pranašumą. Spa- 
lį ELAS pajėgos puolė Zervaso EDES, tad britų vadavietė Kaire nu- 
traukė visas ginklų siuntas komunistams. 

Mūsų misijos vietoje darė, ką galėjo, kad pažabotų ir sustabdytų 
sugriautoje ir okupuotoje šalyje sparčiai įsisiautėjantį pilietinį karą. 
1944 m. vasarį britų karininkams pavyko tarp dviejų kovojančių pusių 
sudaryti trapias paliaubas. Sovietų armijoms priartėjus prie Rumuni- 
jos sienos ir didėjant tikimybei, kad vokiečiai evakuosis iš Balkanų, 
didėjo ir tikimybė, jog padedama britų sugrįš rojalistų vyriausybė, 
tad EAM lyderiai nusprendė įvykdyti komunistinį perversmą. 

Kalnuose sudarytas EAM politinis komitetas, ir ši žinia per radiją 
paskelbta pasauliui. Taip buvo mestas tiesioginis iššūkis būsimajai 
rojalistų vyriausybei ir ženklas, po kurio prasidėjo bruzdėjimai Vi- 
durio Rytuose dislokuotoje graikų kariuomenėje bei graikų egzilinės 
vyriausybės aplinkoje. Kovo 31 d. grupelė armijos, karo laivyno ir 
oro pajėgų karininkų kreipėsi į ministrą pirmininką Tsouderosą Kaire 

reikalaudama jo atsistatydini- 
mo. Graikų armijos 1-oji bri- 
gada (tikėjausi, kad ji dalyvaus 
Italijos kampanijoje) sukilo 
prieš savo karininkus. Pen- 
ki Graikijos karališkojo karo 
laivyno laivai paskelbė ištiki- 
mybę respublikai, o balandžio 
8 d. graikų eskadrinis mini- 
ninkas atsisakė išplaukti į jūrą, 
jei nebus suformuota vyriau- 
sybė, kuriai priklausys EAM 
atstovai. 

Kadangi ponas Edenas tada 
buvo išvykęs, Užsienio rei- 
kalų ministerijai vadovavau 
aš. Tad turėjau priimti visus 
sprendimus: mano remiamas 
ir skatinamas britų pajėgoms 
Egipte vadovavęs generolas 
Pagetas apsupo 4500 vyrų bri- 


Ortodoksų vienuolis, Graikų liaudies išlaisvini- 


mo armijos (ELAS) narys. 


gadą, kuri su daugiau nei 50 pabūklų buvo įsitvirtinusi gynybinėse 
pozicijose prieš mus. Balandžio 23-iosios vakarą lojaliems graikų jū- 
reiviams įsakyta lipti į laivus ir plaukti suimti maištininkų; pastarieji 
parsiųsti į krantą, apie 50 jų per operaciją žuvo. Kitą dieną pasidavė 
ir ginklus sudėjo maištaujanti brigada, ji buvo evakuota į karo belais- 
vių stovyklą, maištininkų vadai areštuoti. Graikai aukų nepatyrė, bet 
žuvo vienas britų karininkas. Karo laivyno maištininkai besąlygiškai 


pasidavė dar prieš parą. 

Tuo metu į Kairą jau buvo atvykęs karalius ir balandžio 13 d. pa- 
skelbė dekretą, kad bus suformuota atstovaujamoji vyriausybė, kurios 
daugumą sudarys Graikijos graikai. Slapta imtasi veiksmų atrinkti 
atstovus iš metropolinės Graikijos, tarp jų buvo ir Graikijos social- 
demokratų partijos vadovas Papandreou, balandžio 26 d. jis pradėjo 
eiti ministro pirmininko pareigas. Gegužę Libano kalnų kurorte su- 
šaukta visų jėgų konferencija, įskaitant ir vadus iš Graikijos kalnų. 
Po karštų tris dienas trukusių debatų sutarta sudaryti Papandreou 
vadovaujamą vyriausybę: ji atstovaus visoms grupuotėms ir veiks 
Kaire, o Graikijos kalnuose toliau prieš vokiečius kausis vieninga ka- 
rinė organizacija. Apie sunkumus ir kovas, mūsų laukiančias šiame 
Europos ir viso pasaulio nervų centre, papasakosiu kitoje vietoje. O 
dabar palikime šį karo teatrą ir kelkimės kitur - ten įvykiai ne mažiau 
audringi ir didesnio masto. 

Norint suprasti Italijoje susiklosčiusią padėtį, būtina pažvelgti į 
praeitį. Po šalies kapituliacijos 1943 m. rugsėjį buvo savaime aišku, 
kad organizuoti pasipriešinimą vokiečiams ėmėsi pogrindinis Romos 
išlaisvinimo komitetas, taip pat prisidėjo vis aktyvėjantys partizanų 
būriai, kurie dabar savo veiklą plėtė visame pusiasalyje. Komitetui 
priklausė XX a. trečiojo dešimtmečio pradžioje Mussolinio iš valdžios 
išstumti politikai arba fašistiniam režimui priešiškų grupuočių atsto- 
vai. Visi juto tvyrančią grėsmę, kad pralaimėjimo valandą fašizmas 
gali atsinaujinti pačiu aršiausių pavidalu. Ir, žinoma, vokiečiai darė 
viską, kad tokia galimybė virstų tikrove. 

Mussolinis buvo internuotas Poncos, o vėliau La Madalenos saloje, 
netoli Sardinijos krantų. Baimindamasis staigaus vokiečių puolimo, 
rugpjūčio pabaigoje Badoglio savo buvusį šefą perkėlė į mažą kalnų 
kurortą aukštai Abrucų kalnuose Italijos centrinėje dalyje. Paskubo- 
mis bėgdamas iš Romos, jis nepaliko jokių nurodymų nuverstą dikta- 
torių saugantiems policijos agentams ir karabinieriams. Sekmadienio 
rytą, rugsėjo 12 d., šalia viešbučio, kuriame buvo kalinamas Musso- 
linis, sklandytuvais nusileido 90 vokiečių desantininkų. Jie išlaisvino 

diktatorių be aukų, įsodino į lengvą vokiečių lėktuvą ir nuskraidino į 
dar vieną susitikimą su Hitleriu Miunchene. 

Kelias kitas dienas jiedu tarėsi, kaip pratęsti itališkojo fašizmo gy- 
vastį tuose Italijos rajonuose, kuriuos vis dar laikė okupavę vokie- 
čiai. Rugsėjo 15 d. Dučė paskelbė, kad vėl perima fašizmo vairą į savo 
rankas ir kad nauja, apsivaliusi nuo išdavikiškų elementų ir pakylėta 
respublikonų fašistų partija atkurs ištikimą vyriausybę šalies šiau- 
rėje. Akimirką atrodė, kad senoji sistema, persirengusi pseudorevo- 
liuciniais drabužiais, vėl ryškiai žybtels gyvybės liepsna. Galiausiai 
vokiečiams teko nusivilti, bet sustabdyti įsibėgėjančių įvykių jau ne- 
buvo galima. Prasidėjo neryžtingos ir išsikvėpusios Mussolinio „šim- 
tas dienų“. Rugsėjo pabaigoje ant Gardos ežero kranto jis įkūrė savo 


* Pranc. Les Cent Jour - aliuzija į Napoleono grįžimą į valdžią iš tremties Elbos saloje nuo 1815 m. kovo 
20 d. iki 1815 m. liepos 8 d., kai Prancūzijoje vėl buvo atkurta monarchija. 


r. + * 
Kalnuose kalinto B. Mussolinio išvadavimo akimirka. Prie nušalinto dučės stovi vokiečių 


diversantų vadas, SS hauptšturmfiureris O. Skorzeny. 1943 m. rugsėjo 12 d. 

kolektyvinė nuotrauka. 1943 M. rugsėjo 12 d. 


būstinę. Ši apgailėtina šešėlinė vyriausybė tapo žinoma Salo respubli- 
kos vardu. Tai buvo niekinga tragedija. Daugiau nei dvidešimt metų 
Italiją valdantis diktatorius ir įstatymų leidėjas dabar su meiluže gy- 
veno kontroliuojamas savo šeimininkų vokiečių: šalį valdė pagal jų 
valią, atskirtas nuo viso išorinio pasaulio, saugomas kruopščiai pa- 
rinktų vokiečių sargybinių ir gydytojų. 

Italijos kapituliacija šalies armijas Balkanuose užklupo visiškai ne- 
tikėtai, daugelis italų karių pateko į beviltišką padėtį tarp vietinių 
pasipriešinimo kovotojų ir kerštingai nusiteikusių vokiečių. Vyko 
žiaurios represijos. Beveik visą Korfu salos italų įgulą, kurioje buvo 
daugiau kaip 7 tūkst. karių, sunaikino jų ankstesni sąjungininkai. Ke- 
falonijos saloje italų pajėgos išsilaikė iki rugsėjo 22 d. Daugelis išgyve- 
nusiųjų buvo sušaudyti, kiti deportuoti. Kai kurioms Egėjo salų įgu- 
loms pavyko išsigelbėti - nedidelėmis grupėmis jos pasiekė Egiptą. 
Albanijai priklausančiame Dalmatijos krante ir Jugoslavijos gilumoje 

i) 
Marionetinės Salo respublikos (oficialus pavadinimas - Italijos Socialinė Respublika) karių 


paradas. 


keletas italų būrių prisijungė prie partizanų. Bet daugelį italų išve- 
žė į priverstinio darbo stovyklas, o jų karininkams įvykdė mirties 
bausmę. Juodkalnijoje didžiąją dalį dviejų italų divizijų Tito subūrė į 
„Garibaldžio dalinius“, karo pabaigoje patyrusius didelių nuostolių. 
Rugsėjo 8 d. paskelbus paliaubas, Italijos kariuomenė Balkanuose ir 
Egėjo jūros rajone prarado beveik 40 tūkst. karių, neskaitant Žžuvusių- 
jų deportacijos stovyklose. 

Pati Italija paniro į pilietinio karo siaubą. Vokiečių okupuotoje šiau- 
rėje dislokuotos Italijos armijos karininkai ir eiliniai, patriotai iš mies- 
telių ir kaimų jungėsi į partizanų būrius ir ėmėsi ardomosios veiklos 
prieš vokiečius ir prieš savo vis dar Dučei ištikimus tėvynainius. Jie 
mezgė ryšius su esančiomis į pietus nuo Romos sąjungininkų armijo- 
mis ir su Badoglio vyriausybe. Per šiuos mėnesius italų priešinimosi 
vokiečių okupacijai tinklas kūrėsi nuožmioje pilietinės nesantaikos, 

žmogžudysčių ir baudžiamųjų egzekucijų atmosferoje. Kylantis 
maištininkų sąjūdis Vidurio ir Šiaurės Italijoje, kaip ir visoje kitoje 
okupuotoje Europoje, sudrebino visus gyventojų sluoksnius. 

Nemenkas pasiekimas buvo pagalba ir parama, kurią italai sutei- 
kė mūsų karo belaisviams, po paliaubų įstrigusiems Šiaurės Italijos 
stovyklose. Iš 80 tūkst. tokių belaisvių, iškart pastebimų dėl karinės 
uniformos, beveik visai nemokančių kalbos ir nesusigaudančių šalies 
geografijoje, bent 10 tūkst. pavyko išgelbėti: pirmiausia vietos gyven- 
tojai jiems parūpindavo civilius drabužius, paskui į saugią teritoriją 
jiems nusigauti padėdavo Italijos pasipriešinimo dalyviai ir paprasti 
kaimo Žmonės, patys smarkiai rizikuodami. 

Prasidėjus naujiems metams, pasipiktinimas ir sumaištis šalyje to- 
liau didėjo. Fantominę Mussolinio respubliką vis labiau spaudė vo- 
kiečiai. Pietuose įsikūrusios Badoglio vyriausybės aplinką kiršino in- 
trigos Italijoje, o Britanijoje bei Jungtinėse Valstijose ją niekino viešoji 
nuomonė. Pirmasis į tai reagavo Mussolinis. Po pabėgimo atvykęs į 
Miuncheną, jis ten jau rado savo dukterį Eddą ir jos vyrą grafą Cia- 
no. Šie pabėgo iš Romos per kapituliaciją, ir nors Ciano lemtingame 
Didžiosios tarybos susirinkime balsavo prieš uošvį, pasinaudoda- 
mas žmonos įtaka, tikėjosi susitaikyti su Mussoliniu. Tomis dienomis 
Miunchene iš tiesų taip ir atsitiko. Tai papiktino Hitlerį, kuris Ciano 
šeimą nuo atvykimo laikė uždaręs namų arešte. Galbūt kaip tik dėl 
Dučės nenoro nubausti fašizmo išdavikus, ir ypač Ciano, Hitleris šiuo 
kritiniu momentu susidarė labai prastą nuomonę apie savo kolegą. 

Bet tik kai Salo respublikos galia visiškai sumenko, o šeimininkų 
vokiečių kantrybė išseko, Mussolinis davė sutikimą nevaržomai ge- 
rai suplanuoto keršto bangai. Visi senojo fašistinio režimo lyderiai, 
kurie liepą balsavo prieš jį ir kuriuos vokiečių okupuotoje Italijoje pa- 
vyko sugauti, 1943 m. pabaigoje buvo pristatyti į teismą viduramžių 
tvirtovėje Veronoje. Visiems be išimčių skirta mirties bausmė. Nors 
Edda maldavo tėvą ir grasino jam, Dučė savo sprendimo nesušvelni- 
no. 1944 m. sausį grupė nuteistųjų, tarp jų ne tik Ciano, bet ir 78-erių 

Salo respublikos ir 
Vokietijos kariai 
suiminėja „išdavikus“ ir 


„panikuotojus“. 


1944 M. Roma. 


maršalas de Bono, Mussolinio kolega žygyje į Romą", - buvo pririš- 
ti prie kėdžių ir sušaudyti į nugarą kaip išdavikai. Mirtį jie pasitiko 
drąsiai. 

Ciano mirtis atitiko visus renesanso tragedijos požymius. Paklus- 
damas kerštingiems Hitlerio reikalavimams, Mussolinis užsitraukė 
tik gėdą, 0 vargana neofašistinė respublika toliau egzistavo prie Gar- 
dos ežero - kaip kokia lūžusios Ašies liekana. 


"22; 


Tuo metu mes per pirmąsias sausio savaites intensyviai rengėmės 
operacijai Shingle („„Skiedra“) - toks buvo Ancijaus puolimo kodinis 
pavadinimas. Penktoji armija dalyvavo parengiamuosiuose mūšiuo- 
se, kuriais siekėme priešo dėmesį ir rezervus atitraukti nuo numato- 
mo placdarmo. Kautasi aršiai, nes vokiečiai buvo akivaizdžiai nusi- 
teikę neleisti mums prasibrauti pro Gustavo liniją - savo tolimiausią 
poziciją gilioje gynybos zonoje su centre stūksančiu Kasino kalnu. 
Uolėtuose kalnuose buvo įrengta galinga įtvirtinimų sistema, jai 


* 


Fašistų partijos organizuotas maištas 1922 m. spalio pabaigoje, atvedęs Mussolinį į valdžią. 


160 


1 skyrius. Kirtis Ancijuje 


nepagailėta betono ir plieno. Iš aukštai esančių stebėjimo postų prie- 
šas galėjo nutaikyti pabūklus visomis kryptimis į slėnius apačioje. 
Mūsų pajėgos dėjo milžiniškas pastangas ir, nors pasistūmėta ne ka- 
žin kiek, mūsų veiksmai padarė pageidaujamą poveikį priešui. Pavy- 
ko nukreipti vokiečių dėmesį nuo artėjančios grėsmės jų pažeidžia- 
mame jūros sparne, ir privertė čia perkelti tris geras rezervo divizijas 
padėčiai stabilizuoti. 

Sausio 21-osios popietę Ancijui skirti konvojai, lydimi lėktuvų, jau 
buvo nuplaukę nemažai kelio. Oras puikiai tiko nepastebimai priar- 
tėti laivams. Mūsų galingi smūgiai priešo aerodromams, ypač Peru- 
džoje, kur buvo vokiečių oro žvalgybos bazė, vertė vokiečius daugu- 
mą savo lėktuvų laikyti ant žemės. Neišsiduodamas (tikiuosi), kad 
labai jaudinuosi, laukiau šio smarkaus puolimo baigties. Netrukus 
gavau žinią, kad amerikiečių generolo Lucaso vadovaujamas VI kor- 
pusas, sudarytas iš JAV 3-iosios ir britų 1-osios divizijų, sausio 22-ąją 
antrą valandą nakties išsilaipino Ancijaus krante. Pasipriešinimas 
buvo labai menkas, praktiškai be aukų. Apie vidurnaktį į krantą jau 
buvo perkelta 30 tūkst. karių ir per 3 tūkst. transporto priemonių. 
„Atrodo, jie mūsų tikrai nesitikėjo“, - pranešė Alexanderis. „Ne kartą 
pabrėžiau, kaip svarbu turėti judrius didelės ugnies galios patrulius, 
kurie drąsiai veržtųsi ieškodami kontakto su priešu, bet kol kas apie 


Britų kariuomenės išsilaipinimas Ancijaus pakrantėje. 1944 m. sausis. 

Winston S. Churchill Triumfas ir tragedija 


Prie Ancijaus amerikiečiams į nelaisvę patekę vokiečių kariai. 


jų susirėmimus jokių Žinių negavau.“ Visiškai jam pritardamas, atsa- 
kiau: „Ačiū už pranešimus. Džiaugiuosi, kad užimate teritoriją, o ne 
apsikasate placdarmuose.“ 

Bet netrukus ištiko katastrofa, ir viso šio žygio pagrindinis tikslas 
nuėjo perniek. Generolas Lucasas apsiribojo tuo, kad užėmė plac- 
darmą ir perkėlė į krantą įrangą bei transportą. Britų 1-ajai divizijai 
vadovaujantis generolas Penney nekantravo veržtis į šalies gilumą. 
Tačiau jo rezervinė brigada buvo užlaikyta pakrantėje, kaip ir visas 
korpusas. Sausio 22 ir 23 d. vyko nedideli bandomieji išpuoliai Čister- 
nos ir Kampoleonės kryptimis. Tačiau visoms pajėgoms kartu verž- 
tis pirmyn ekspedicijos vadas įsakymo nedavė. Iki sausio 23-iosios 

vakaro buvo visiškai išlaipintos dvi divizijos bei pagalbiniai daliniai, 
įskaitant du britų komandosų būrius, Jungtinių Valstijų reindžerius, 
parašiutininkus su kalnais įrangos. Placdarmo gynybiniai pajėgu- 
mai didėjo, bet proga, kuriai buvo skirti visi šie pasirengimai, buvo 
praleista. | 

Į šią kritinę situaciją greitai sureagavo Kesselringas. Didžioji jo re- 
zervo dalis jau dalyvavo susirėmimuose Kasino fronte, bet jis sutelkė 
visus įmanomus likusius dalinius ir per 48 valandas surinko maž- 
daug dviejų divizijų apimties pajėgas, kad užkirstų kelią mūsų to- 
lesniam veržimuisi. Sausio 27 d. gavome svarbią žinią. Gvardijos bri- 
gada pajudėjo pirmyn, bet Kampoleonė vis dar buvo už gerų dviejų 
kilometrų, o amerikiečiai vis dar buvo į pietus nuo Čisternos. Alexan- 
deris sakė, kad nei jis pats, nei generolas Clarkas nėra patenkinti puo- 
limo tempais, tad Clarkas nedelsiant išvyksta į placdarmą. Aš jiems 
atsakiau: 


Apsidžiaugiau sužinojęs, kad Clarkas ketina vykti į placdarmą. Būtų 
nemalonu, jei jūsų pajėgos liktų ten užblokuotos, 0 pagrindinė armija 
negalėtų veržtis pirmyn iš pietų. 


Tačiau būtent taip ir nutiko. 


+++ 


Kasino fronto puolimą tęsėme. Kilęs pavojus sparnui nesusilpnino 
Kesselringo ryžto atremti mūsų atakas. Vokiečių nusiteikimą labai 
aiškiai rodo Hitlerio įsakymas, kurį perėmėme sausio 24-ąją: 


Gustavo liniją reikia išlaikyti bet kokia kaina, nes šimtu procentų 


sėkminga jos gynyba turės politinių padarinių. Fiureris tikisi, kad at- 
kakliai ginsite kiekvieną jos pėdą. 


163 


šlinston 6. A.hurckill Triumfas ir tragedija 


Neabejotina, kad jam pakluso. Mums iš pradžių visai neblogai se- 
kėsi. Kirtome Rapido upę aukščiau Kasino miesto ir puolėme Vienuo- 
lyno kalną pietų kryptimi, bet vokiečiai sustiprino pajėgas ir kovėsi 
fanatiškai, tad vasario pradžioje mūsų jėgos išseko. Nuo Adrijos jūros 
buvo perkeltas trijų divizijų Naujosios Zelandijos korpusas, tad vasa- 
rio 15 d. pradėjome antrą svarbų puolimą - pradžioje bombardavome 
patį vienuolyną. Jis stovėjo tokiame aukštyje, iš kurio gerai matyti 
dviejų upių — Rapido ir Liri - santaka, todėl kalnas buvo visos vo- 
kiečių gynybos ašis. Jau kartą įsitikinome, kad tai smarkiai ginama 
grėsminga kliūtis. Stačius ugnimi spjaudančius kalno šlaitus karūna- 
vo garsusis pastatas, per ankstesnius karus ne sykį grobtas, griautas 
ir atstatytas. Ginčijamasi, ar vertėjo jį sugriauti dar kartą. Vokiečių 
pajėgų jame nebuvo, bet pats pastatas buvo veik neatskiriama prie- 
šo fortifikacijų dalis. Vienuolynas dunksojo virš viso mūšio lauko ir, 
suprantama, kad, prieš pradėdamas pėstininkų puolimą, korpuso 
vadas generolas Freyburgas troško jį kaip reikiant subombarduoti 
iš oro. Armijos vadas generolas Markas Clarkas nenoriai paprašė, o 
generolas Alexanderis nenoriai davė leidimą, prisiimdamas už tai 
atsakomybę. Taigi vasario 15-ąją, deramai perspėjus vienuolius, ant 
vienuolyno buvo numesta 450 tonų bombų ir jis labai suniokotas. 
Bet didingos išorinės sienos ir vartai stovėjo kaip stovėję. Rezultatas 
tikrai nebuvo patenkinamas. Dabar vokiečiai gavo dingstį kaip tin- 
kami naudoti sugriauto pastato nuolaužas, ir tai jiems teiks dar ge- 
resnes gynybos galimybes nei tada, kai pastatas stovėjo nepaliestas. 

Pulti teko Indijos 4-ajai divizijai, tik neseniai pakeitusiai ameri- 
kiečius kalvagūbryje į šiaurę nuo vienuolyno. Dvi naktis iš eilės jie 
tuščiai mėgino užimti kalvelę tarp jų pozicijos ir Vienuolyno kalno. 
Vasario 18-osios naktį jie puolė trečią kartą. Kova buvo mirtina, visi 
mūsų vyrai, kurie pasiekė kalvelę, žuvo. Vėliau, tą pačią naktį, viena 
brigada apėjo kalvelę ir patraukė tiesiai vienuolyno link, ir tik tam, 
kad pakliūtų į užsislėpusią raguvą, nuklotą minų ir iš arti apšaudo- 
mą priešo kulkosvaidžių. Čia mūsų kariai patyrė siaubingų nuostolių 

ir buvo sustabdyti. Kol slėnyje toliau siautė mūšis, kalvose aukščiau 
kirsti Rapido upę pavyko Naujosios Zelandijos divizijai, tačiau dar 
nespėjus įtvirtinti placdarmo, priešas išrideno prieš ją tankus ir pri- 
vertė trauktis. Tiesioginis Kasino puolimas baigėsi nesėkmingai. 


** X 


O dabar grįžkime į kranto placdarmą. Iki sausio 30 d. JAV šarvuo- 
toji divizija jau buvo išsilaipinusi Ancijuje, JAV 45-oji divizija buvo 
pakeliui. Visa tai reikėjo padaryti sudėtinguose paplūdimiuose arba 
per mažytį žvejų uostą. „Dabartinė padėtis, - telegrafavo admirolas 
Johnas Cunninghamas, - nelabai panaši į tą žaibišką dviejų trijų di- 
vizijų puolimą, kurį planavome Marakeše, bet būkite ramūs, karo 

laivynas nepagailės jokių išteklių, kad pasiektume pergalę.“ Ir kaip 
įsitikinsite, šis pažadas buvo ištesėtas su kaupu. 

Tą pačią dieną VI korpusas gausiomis pajėgomis pradėjo pirmą 
puolimą. Buvo kiek pasistūmėta į priekį, bet vasario 3 d. priešas smo- 
gė į priekį išsiveržusiai britų 1-ajai divizijai; tai akivaizdžiai buvo dar 
blogesnių dalykų preliudija. Generolas Wilsonas savo raporte rašė: 
„perimetras buvo uždarytas, todėl mūsų pajėgos negali judėti pir- 
myn“. Generolui Lucasui pavyko netikėtai išsilaipinti krante, bet jis 
negebėjo šia situacija pasinaudoti. Ir Anglijoje, ir Jungtinėse Valsti- 
jose tai kėlė didelį nusivylimą. Aišku, aš nežinau, kokius įsakymus, 
gavo generolas Lucasas, bet fundamentalus principas reikalauja iš- 
kart veržtis pirmyn ir įtraukti priešą į kovos veiksmus, o generolas, 
regis, iš pat pradžių buvo prieš tokią strategiją. Tada sakiau: tikėjausi, 
kad į krantą paleisime plėšrų tigrą, o įvyko taip, kad kranto smėlyje 
užstrigo banginis. Atrodo, vis dar buvome stipresni už vokiečius ko- 
vine galia. Tačiau labiausiai stebino tai, kaip lengvai vokiečiai stumdė 
šachmatų figūras lentoje ir kaip greitai užpildydavo atsirandančius 
pavojingus tarpus Pietų fronte. Visa tai, regis, nekaip nuteikė prieš 
operaciją Overlord. 

Vasario 16 d. vokiečiai pradėjo didelį puolimą, kurio tikėjomės ir 
kurio tikslas buvo nustumti mus atgal į jūrą; pasitelkę daugiau nei 
keturias divizijas ir 450 pabūklų, nuo Kampoleonės jie spaudė tiesiai į 
pietus. Prieš puolimą vokiečių kariams perskaitytas specialus tos die- 
nos Hitlerio įsakymas. Jis reikalavo per tris dienas eliminuoti kranto 
placdarmo „pūlinį“. Puolimas prasidėjo mums nepatogiu laiku, kai iš 
Kasino fronto perkeltos JAV 45-oji ir britų 56-oji divizijos keitė mūsų 
narsiąją 1-ąją diviziją, netrukus vėl atsidursiančią mūšio sukūryje. Į 
mūsų liniją priešas įvarė gilų ir pavojingą pleištą, siekiantį pradinę 
išsilaipinimo vietą. Viskas kabojo ant plauko. Trauktis nebebuvo kur. 
Dar žingsnis pirmyn, ir priešas galės atverti ne tik alinančią toliašau- 
džių pabūklų ugnį į mūsų išlaipinimo platformas ir stovinčius laivus, 
bet ir užlieti tikra lauko artilerijos ugnies banga mūsų atplaukiančius 

bei išplaukiančius laivus. Neturėjau jokių iliuzijų dėl susidariusios 
padėties. Tai buvo gyvybės ar mirties klausimas. 

Tačiau iki šiol mus gluminęs likimas amerikiečių ir britų kariams at- 
lygino už jų beatodairišką drąsą. Vokiečių puolimas buvo sustabdy- 
tas dar nepraėjus Hitlerio nurodytoms trims dienoms. Priešo fronto 
išsikišimą atakavome iš sparno ir atkirtome apšaudydami visa savo 
artilerija bei bombarduodami visais savo lėktuvais, kuriuos tik galė- 
jome pakelti į orą. Kautasi pasiutusiai, abiejų pusių nuostoliai buvo 
milžiniški, bet mirtinas mūšis laimėtas. 

Vasario pabaigoje Hitleris — taip, Hitleris, nes viskas čia vyko jo va- 
lia, mėgino pulti dar kartą. Trys vokiečių divizijos smogė JAV 3-iajai 
divizijai į rytinį sparną. Vokiečiai buvo gerokai nusilpę ir sukrėsti 
ankstesnio pralaimėjimo. Amerikiečiai atkakliai gynėsi, per dieną 
puolimas buvo atremtas, vokiečiai prarado per 2500 karių. Kovo 1 d. 
Kesselringas pripažino savo pralaimėjimą. Jis sutrukdė Ancijaus eks- 
pediciją, bet visai sunaikinti negalėjo. 


Britų karių poilsis susirėmi- 


muose prie Ancijaus. 

Kovo pradžioje dėl blogo oro susidarė patinė situacija. Penktoji 
Napoleono stichija - purvas - įklampino abi puses. Mes negalėjome 
pralaužti pagindinio fronto prie Kasino, o vokiečiams nepavyko nu- 
stumti mūsų į jūrą prie Ancijaus. Abiejų pusių kariaujančiųjų skaičius 
buvo panašus. Italijoje dabar turėjome 20 divizijų, bet amerikiečiai ir 
prancūzai patyrė labai didelių nustolių. Priešas turėjo 18-19 divizijų 
į pietus nuo Romos ir dar 5-ias divizijas Šiaurės Italijoje, bet jų kariai 
taip pat buvo pavargę ir išsekę. 

Prasiveržti iš Ancijaus placdarmo nebebuvo vilties, tad mūsų atski- 
ros pajėgos artimiausiu metu neturėjo šansų susijungti, kol bus nepra- 
laužtas Kasino frontas. Todėl dabar svarbiausia buvo gerai įtvirtinti 
placdarmą, pakeisti karius ir atsisiųsti pastiprinimų, pripildyti san- 
dėlius atsargų, kad atlaikytume faktinę apgultį ir būtume pasirengę 
kitam išpuoliui. Laiko buvo mažai, nes transporto laivai netrukus tu- 
rės išplaukti rengtis operacijai Overlord. Kol kas jų išvykimas atidėtas, 
ir tai buvo labai geras sprendimas, bet ilgiau užlaikyti desantinių lai- 
vų buvo neįmanoma. Karo laivynas darė viską, ką galėjo, ir rezultatai 
buvo puikūs. Anksčiau per dieną jie perveždavo ir iškeldavo į krantą 
vidutiniškai 3 tūkst. tonų krovinių, o per pirmąjį kovo dešimtadienį 
ši norma daugiau nei padvigubėjo. 


+1+11 


Nors nerimas dėl Ancijaus atslūgo, Italijos kampanija apskritai ėjo- 
si lėtai ir sunkiai. Anksčiau tikėjomės, kad iki šio momento vokiečiai 
jau bus nustumti į šiaurę už Romos, o didelė mūsų armijų dalis bus 
atsilaisvinusi stipriam išsilaipinimui prancūzų Rivjeros krante ir taip 
padės pagrindinei invazijai per Lamanšą. Dėl operacijos Rivjeroje iš 
principo sutarėme Teherane. Netrukus ji taps mūsų ir mūsų sąjun- 
gininkų amerikiečių nesutarimų priežastimi. Bet dar gerokai anks- 
čiau nei dėl jos įsiplieskė ginčas, buvo akivaizdu, kad reikėjo tęsti 
Italijos kampaniją, ir pirmiausia, ką turėjome padaryti, tai ištrūkti iš 

aklavietės Kasino fronte. Trečiam Kasino mūšiui pradėta rengtis iš- 
kart po vasario pralaimėjimo, bet dėl prasto oro viskas užsitęsė iki 
kovo 15-osios. 

Šį kartą pagrindinis taikinys buvo Kasino miestelis. Po stipraus 
bombardavimo - numesta beveik tūkstantis tonų bombų ir 1200 
sviedinių, puolė mūsų pėstininkai. „Negalėjau suprasti, kaip po to- 
kio siaubingo aštuonių valandų talžymo apskritai liko gyvų karių“, 
— rašė Alexanderis. Bet jų liko. Turbūt patys kiečiausi vokiečių ka- 
riuomenės kariai — vokiečių 1-oji parašiutininkų divizija toliau tarp 
nuolaužų krūvų kovėsi su naujazelandiečiais ir indais. Sutemus di- 
džioji dalis miestelio buvo mūsų rankose; iš šiaurės artėjanti Indijos 
4-oji divizija irgi neblogai padirbėjo ir kitą dieną jau buvo įveikusi du 
trečdalius kelio į Monte Kasino kalną. Tada mūšio sėkmė nuo mūsų 
nusisuko. Tankai negalėjo pravažiuoti didžiulių bombų išraustų kra- 
terių ir paremti puolančių pėstininkų. Praėjo beveik dvi dienos, kol 


Vakarų sąjungininkų 
užimtos vokiečių tranšėjos 
prie Ancijaus iš paukščio 


skrydžio. 

tankai atskubėjo jiems į pagalbą. Priešas saviškiams po truputį siuntė 
pastiprinimus. Kilo audra, pliaupė lietus. Aršios kovos Kasino mies- 
to griuvėsiuose tęsėsi iki kovo 23-iosios, atakas keitė kontratakos ir 
vėl nuo pradžių. Toliau prasiveržti naujazelandiečiams ir indams ne- 
pavyko. Tačiau užsitikrinome tvirtą placdarmą už Rapido upės; tai 
kartu su sausį atkovotu dideliu kyšuliu, kertančiu Gariljano žemupį, 
mums labai pravers paskutiniame — pergalingame - mūšyje. Čia ir 
Ancijaus placdarme (Vidurio Italijoje) prikaustėme beveik 20 puikių 
vokiečių divizijų — ne viena jų galėjo būti nusiųsta į Prancūziją. 

Štai tokia Ancijaus kovų istorija: didelių galimybių ir sudužusių 
vilčių, mūsų meistriško išsilaipinimo, žaibiškos priešo reakcijos ir 
abiejų pusių parodytos narsos. Dabar žinome, kad sausio pradžio- 
je Vokietijos aukščiausioji karinė vadovybė ketino perkelti penkias 
geriausias divizijas iš Italijos į Šiaurės vakarų Europą. Kesselringas 
protestavo, nes tada nebūtų galėjęs įvykdyti įsakymo kautis į pietus 
nuo Romos ir jam būtų tekę atsitraukti. Pačiame ginčo įkarštyje mes 
išsilaipinome Ancijuje. Aukščiausieji vadai atsisakė minties Šiaurės 
vakarų Europą sustiprinti pajėgomis iš Italijos fronto ir įsakė daryti 
atvirkščiai. Tada nieko nežinojome apie šiuos plano pakeitimus, bet 
tai įrodo, kad mūsų armijos puolamieji veiksmai Italijoje, ypač Anci- 
jaus kirtis, svariai prisidėjo prie Overlord sėkmės. Vėliau papasakosi- 
me, kokį vaidmenį Ancijaus manevras atliko išlaisvinant Romą. 

Operacija Overlord 


Iš tikros patirties kylanti mintis gali būti ir apynasris, ir pentinas. 
Skaitytojas prisimena, kad visada troškau kartu su Jungtinėmis Vals- 
tijomis tiesiogiai pulti vokiečių pajūrio frontą Prancūzijoje, bet nebu- 
vau įsitikinęs, ar tai vienintelis būdas laimėti karą, ir žinojau, kad tai 
bus labai sunkus ir pavojingas žygis. Mane labai slėgė baisi kaina, 
kurią teko sumokėti Žmonių gyvybėmis ir krauju per didžiuosius 
Pirmojo pasaulinio karo mūšius. Po ketvirčio amžiaus vis dar atro- 
dė, kad betono ir plieno įtvirtinimus su modernia šaudymo įranga, 
valdoma išmokytų ryžtingų vyrų, galima įveikti tik užpuolus neti- 
kėtu laiku, netikėtoje vietoje, apeinant iš sparnų ar panaudojus kokią 
naują mechaninę priemonę, pavyzdžiui, tankus. Mūsų pranašumas 
bombarduojant, kad ir koks galingas būtų, toli gražu nereiškia galuti- 
nio sprendimo. Labai tikėtina, kad už priešakinės linijos gynėjai turės 
parengtas kitas linijas, o tarp jų esanti teritorija, su kuria puikiausiai 
susitvarko artilerija, virs neišvažiuojamu kraterių lauku. Štai tokie 
buvo žinojimo vaisiai, už juos prancūzai ir britai brangiai sumokėjo 
1915-1917 metais. 

Amerikiečių karių pratybos rengiantis operacijai Overlord. 

Nuo to laiko atsirado daugybė naujų veiksnių, ir jų poveikis buvo 
skirtingas. Labai išaugo gynybos ugnies galia. Atsirado galimybė už- 
minuoti didžiausius sausumos ir jūros plotus. Kita vertus, mes, kaip 
puolančioji pusė, viešpatavome ore ir galėjome į priešo užnugarį nu- 
leisti dideles desantininkų pajėgas, o svarbiausia - blokuoti ir para- 
lyžiuoti tiekimo linijas, kuriomis jie siuntė pastiprinimus atsakomie- 
siems puolimams. 

1943 m. vasarą generolas Morganas ir jo Jungtinės tarptautinės 
tarnybos personalas rengė operacijos planą. Ankstesniame skyriuje 
pasakojau, kaip man pristatė šį planą keliaujant į „Kvadranto“ konfe- 
renciją Kvebeke. Bendrais bruožais planui pritarta, bet Eisenhoweris 
ir Montgomery'is nesutiko dėl vieno dalyko. Jie norėjo galingesnio 
šturmo platesniu frontu, kad greitai užsitikrintų pakankamo dydžio 
placdarmą ir jame galėtų stiprinti savo pajėgas pagrindiniam puoli- 
mui. Taip pat buvo svarbu užimti Šerbūro dokus anksčiau nei pla- 
nuota. Pirmąjį šturmą jie norėjo vykdyti su penkiomis, o ne trimis 
divizijomis. Aišku, visa tai buvo absoliučiai teisinga. Pats generolas 
Morganas ragino pirmąjį šturmą vykdyti didesnėmis pajėgomis, bet 
niekas nedavė tam reikalingų išteklių. Ir iš kur gauti papildomų de- 
santinių laivų? Iš Pietryčių Azijos jau buvo viskas paimta. Vidurže- 
mio jūroje buvo užtektinai laivų perkelti dvi divizijas, bet šių laivų 
reikėjo jūrų desanto operacijai Prancūzijos Rivjeroje, kuri vyks tuo 
pačiu metu kaip Overlord ir turės atitraukti vokiečių pajėgas iš šiau- 
rės. Jei operacijos Rivjeroje apimtis būtų sumažinta, ji būtų per silpna 
ir neduotų jokios naudos. Generolas Eisenhoweris, pasitaręs su britų 
štabų vadais, galutinai apsisprendė tik kovą. Amerikos štabų vadai 
sutiko, kad jis kalbėtų jų vardu. Tik ką grįžęs iš Viduržemio regio- 
no, jis viską žinojo apie Rivjeros operaciją, o kadangi dabar buvo ir 
Overlord vyriausiasis vadas, tai galėjo geriausiai įvertinti abiejų ope- 
racijų poreikius. Nuspręsta vienos divizijos laivus paimti iš Rivjeros 
operacijos ir skirti Overlord. Laivų antrajai divizijai atsirastų Overlord 
datą nukėlus į birželio mėnulio ciklą. Per tą mėnesį pagamintume 
trūkstamą skaičių naujų desantinių laivų. 

Apsisprendus dėl ekspedicijos dydžio, buvo galima pradėti inten- 
syvų karių mokymą. Nemenka problema buvo rasti pakankamai vie- 
tos pratyboms. Britų ir amerikiečių pajėgas skyrė nemažas atstumas: 
britai įsikūrė Anglijos pietryčiuose, o amerikiečiai - pietvakariuose. 
Pakrančių gyventojai geranoriškai susitaikė su visais nepatogumais. 
Viena britų divizija su jai priskirta karo laivų flotile jau anksčiau pra- 
dėjo treniruotis Morėjaus įlankoje Škotijoje. Žiema jiems padėjo pasi- 
rengti pirmosios išsilaipinimo dienos sumaiščiai. 

Jungtinių operacijų štabas, dar vadovaujamas admirolo Mountba- 
tteno (vėliau jį pakeitė generolas Leycockas), jau seniai buvo parengęs 
jūrų desanto operacijų teoriją ir praktiką. Dabar reikėjo su jomis su- 
pažindinti visus operacijos dalyvius ir išsamiai išmokyti juos bendrų 
dalykų, kurių reikėjo moderniam karui. Aišku, didesnės ar mažesnės 
pratybos su kovine amunicija Amerikoje ir Britanijoje vyko jau kurį 
laiką. Juk daugelis karininkų ir eilinių kariauti ėjo pirmą kartą, bet 
visi elgėsi kaip mūšių užgrūdinti veteranai. 

Per paskutines visų trijų kariuomenės rūšių pratybas gegužės pra- 
džioje panaudojome viską, ko išmokome per ankstesnes plataus mas- 
to pratybas, taip pat skaudžias Djepo pamokas. Visa ši veikla neliko 
nepastebėta priešo. Mes tam neprieštaravome ir itin pasistengėme, 
kad mūsų judėjimą užfiksuotų Pa de Kalė stebėtojai, nes norėjome, 
kad vokiečiai manytų, jog pulsime kaip tik ten. Nuolatinė oro žvalgy- 
ba mus informavo apie tai, kas vyko kitoje Lamanšo pusėje. Žinoma, 
buvo ir kitokių būdų rinkti duomenis. Mažaisiais laivais siuntėme 
daugybę žvalgybinių grupių, kad jos išsiaiškintų abejonių keliančius 
klausimus, išmatuotų pakrantės vandenų gylį, apžiūrėtų naujai atsi- 
radusias kliūtis, išmėgintų šlaitus ir ištirtų paplūdimius. Visa tai rei- 
kėjo atlikti tamsoje, tyliai pakliūti vieton, slapčia išžvalgyti objektą ir 
laiku pasitraukti. 

Buvo sudėtinga pasirinkti išsilaipinimo dieną (D-Day) ir valandą 
(H-hour), kai pirmieji šturmo laivai pasieks krantą. Nuo šių atskaitos 
taškų reikėjo skaičiuoti atgal ir nustatyti kitų veiksmų laiką. Nutarta 
prie priešo kranto artėti mėnesienos šviesoje: tai padės ir mūsų lai- 
vams, ir oro pajėgoms. Tačiau iki išsilaipinimo valandos reikėjo trum- 
po dienos šviesos tarpsnio, kad būtų galima duoti įsakymus, kur 
dislokuoti mažuosius laivus, ir tiksliai nustatyti dengiamojo bom- 
bardavimo vietas. Bet jei intervalas tarp pirmosios dienos šviesos ir 
išsilaipinimo valandos bus per ilgas, priešas turės daugiau laiko atsi- 
gauti nuo netikėtumo ir paleisti ugnį į mūsų išsilaipinančias pajėgas. 

Dar buvo potvynio ir atoslūgio klausimas. Jei išsilaipinsime per 
potvynį, mums kelią pastos povandeninės kliūtys; jei per atoslūgį — 
kariams teks nueiti didelį atstumą atviru paplūdimiu. Reikėjo atsi- 
žvelgti į aibę kitų veiksnių, tad galiausiai nuspręsta išsilaipinti likus 
trims valandoms iki aukščiausio potvynio taško. Bet tai dar ne vis- 
kas. Potvynio ir atoslūgio laikas rytų ir vakarų krantinėse skyrėsi 40 
minučių, o viename iš britų sektorių po vandeniu tūnojo rifas. Taigi 
kiekvienam sektoriui buvo vis kitas išsilaipinimo laikas, ir skirtumas 
tarp jų galėjo siekti iki 85 minučių. 

Visas išsilaipinimo sąlygas atitiko tik trys dienos per kiekvieną si- 
nodinį mėnesį . Generolo Eisenhowerio numatyta data buvo pirmasis 
tridienis po gegužės 31-osios, t. y. birželio 5-7 dienos; taigi pasirinkta 
birželio 5-oji. Jei oras nors vieną iš tų dienų būtų nepalankus, visą 
operaciją tektų atidėti bent dviem savaitėms - o iš tiesų tai ir visam 
mėnesiui, jei lauktume tinkamo mėnulio. 


Aišku, turėjome ne tik suplanuoti, ką darysime. Priešas neišven- 
giamai sužinos apie rengiamą stambaus masto invaziją; tad reikėjo 
nuslėpti puolimo vietą ir laiką, priversti manyti, kad pulsime kitur 


* Laikotarpis, per kurį pasikartoja vienodos mėnulio fazės. 

Pripučiami desanto laivų 


maketai - priemonė 


priešui suklaidinti. 


ir kitu metu. Vien dėl to teko gerai pasukti galvą ir imtis daugybės 
veiksmų. Pakrantės zonos buvo uždarytos lankytojams, sugriežtinta 
cenzūra, nuo tam tikro laiko laiškai buvo sulaikomi ir neišsiunčia- 
mi, užsienio ambasadoms uždrausta siųsti šifruotas telegramas, už- 
laikytas net diplomatų bagažas. Mūsų pagrindinė klaidinimo taktika 
buvo apsimesti, kad atplauksime per Doverio sąsiaurį. Net ir dabar 
nederėtų aprašinėti visų mūsų naudotų gudrybių priešui klaidinti, 
bet pačios akivaizdžiausios buvo šios: apsimestinis pajėgų telkimas 
Kente ir Sasekse, laivų maketų santalkos penkiuose istoriniuose uos- 
tuose Lamanšo pietrytiniame gale“, išsilaipinimo pratybos šalimais 
esančiuose paplūdimiuose, suintensyvėjęs radijo pranešimų srautas. 
Vietose ar virš vietų, kurių neketinome pulti, atlikome daugiau žvalgy- 
binių veiksmų nei ten, kur ketinome. Visa tai nenuėjo veltui. Vokieti- 
jos aukščiausioji karo vadovybė visiškai įtikėjo mūsų pakištais įrody- 
mais. Vakarų fronto vyriausiasis vadas Rundstedtas buvo tikras, kad 
mūsų tikslas yra Pa de Kalė. 


* 


Cingue ports. 


176 


11 skyrius. Operacija Overlord 


22; 


Visų šturmo pajėgų pergabenimas - 176 tūkst. karių, 20 tūkst. trans- 
porto priemonių, tūkstančiai tonų atsargų - jau savaime buvo sun- 
ki užduotis. Ir tai reikėjo padaryti per pirmąsias dvi dienas. Iš savo 
įprastinių bazių visoje Britanijoje pajėgos buvo perkeliamos į pietines 
grafystes. Trys parašiutininkų divizijos, kurios turėjo būti išmestos 
Normandijoje dar iki jūrų desanto pradžios, buvo telkiamos šalia iš- 
skridimo aerodromų. Iš bazių užnugaryje pagal nustatytą tvarką pa- 
jėgos buvo perkeliamos į sutelkimo stovyklas netoli kranto. Čia kariai 
buvo grupuojami į dalinius, priskirtus prie tam tikro didelio ar mažo 
laivo, į tą laivą jie ir buvo laipinami. Kiekvienas karys gavo individu- 
alius įsakymus. Gavęs juos, iš stovyklos išvykti nebegalėjo. Sutelkimo 
stovyklos buvo šalia įlaipinimo punktų: tai uostai arba kietos dan- 
gos aikštelės, t. y. išbetonuoti paplūdimio ruožai, kad būtų lengviau 
pakrauti krovinius į mažesnius laivus. Čia juos turėjo pasitikti karo 
laivai. 

Būtų neįtikėtina, jei viso šio judėjimo sausumoje ir jūroje nepaste- 
bėtų priešas. Vokiečių oro pajėgoms buvo daug gundančių taikinių, 
bet mes ėmėmės visų atsargumo priemonių. Daugybę mūsų karei- 
vių ir technikos saugojo beveik 7 tūkst. pabūklų ir raketų, tūkstantis 
priešlėktuvinių aerostatų. Tačiau Liuftvafės nesimatė nė ženklo. Kaip 
viskas pasikeitė per ketverius metus! Savanoriška tėvynės gynėjų 
gvardija (Home Guard), visus šiuos metus kantriai laukusi progos im- 
tis svarbių užduočių, sulaukė savo valandos. Ji ne tik užėmė postus 
priešlėktuvinėje ir kranto gynyboje, bet perėmė ir daugybę rutininių 
bei saugumo srities pareigų, kad kiti kariai galėtų stoti į mūšį. Visa 
Pietų Anglija virto didžiule karine stovykla, kurioje kariai mokėsi, 
gavo įsakymus ir troško susikibti su vokiečiais už Lamanšo. 

Gegužės 15 d., pirmadienį, trys savaitės iki išsilaipinimo dienos, 
sušaukėme paskutinį pasitarimą Montgomery'io būstinėje Lon- 
done, ji buvo įsikūrusi Šv. Pauliaus mokykloje. Dalyvavo karalius, 

Pripučiamas amerikiečių tanko Sherman maketas. 


feldmaršalas Smutsas, Britanijos štabų vadai, ekspedicijos vadai ir 
daug svarbių jų štabų kariškių. Ant pakylos buvo išskleistas Norman- 
dijos pakrančių ir iškart už jų plytinčios teritorijos žemėlapis, padė- 
tas kiek nuožulniai, kad dalyviai geriau matytų, sukonstruotas taip, 
jog operacijos planą pristatantys aukšto rango karininkai galėjo ant 
jo vaikščioti ir rodyti svarbiausias vietas. Pasitarimą pradėjo Eisen- 
howeris, o ikipietinę sesiją užbaigė Jo Didenybė. Įspūdingą kalbą pa- 
sakė Montgomery'is. Paskui pasisakė karo laivyno, kariuomenės, oro 
pajėgų vadai, vyriausiasis administracijos pareigūnas, paaiškinęs, 
kaip kruopščiai rengiamasi valdyti pajėgas po to, kai jos išsilaipins. 
Toliau įvykiai iki kulminacijos rutuliojosi greitai ir sklandžiai. Vis 
dar nebuvo jokių ženklų, jog priešas būtų perpratęs mūsų paslaptis. 
Pastebėjome, kad stiprinamos lengvojo karo laivyno pajėgos Šerbū- 
re ir Havre, intensyviau minuojami kai kurie Lamanšo ruožai, bet 
apskritai viskas buvo tylu ramu, priešas laukė aiškaus signalo apie 

mūsų ketinimus. Gegužės 28 d. pavaldiems vadams pranešta, kad 
išsilaipinsime birželio 5-ąją. Nuo to momento visi šturmo dalyviai 
buvo „uždaryti“ savo vietose: nebegalėjo pasitraukti iš laivų, stovyk- 
lų ar sutelkimo punktų. Visi laiškai buvo sulaikomi, bet kokio pobū- 
džio privati komunikacija draudžiama, išskyrus asmeninės nelaimės 
atvejus. 

Nerimą pradėjo kelti oras. Iki tol ramus ir giedras, dabar ėmė keis- 
tis, ir vadai rinkdavosi du kartus per dieną aptarti oro pranešimų. Per 
pirmąjį pasitarimą išsilaipinimo dienai buvo prognozuojamas blogas 
oras, žemai besidriekiantys debesys. Tai buvo labai svarbu oro pajė- 
goms, nes turėjo poveikį ir bombardavimui, ir oro desantų išmetimui. 
Birželio 2 d. iš Klaido išplaukė pirmieji karo laivai, taip pat du mažieji 
povandeniniai laivai iš Portsmuto: jų užduotis buvo paženklinti štur- 
mo zonas. Birželio 3 d. oras neteikė didelių vilčių. Kylantis vakarų 
vėjas šiaušė palyginti ramią jūrą, viską dengė sunkūs Žemi debesys. 
Prognozė birželio 5-ajai buvo niūri. 

Birželio 3-iosios popietę su ponu Bevinu ir feldmaršalu Smutsu at- 
vykau į Portsmutą, mačiau daugybę kareivių lipant į Normandijon 
plaukti pasirengusius laivus. Apsilankiau laive, kuriame buvo įsikū- 
rusi 50-osios divizijos būstinė, po to Solento sąsiauriu kateriu plau- 
kėmė nuo laivo prie laivo, įlipome į kiekvieną. Grįždami užsukome 
į generolo Eisenhowerio stovyklą ir palinkėjome jam sėkmės. Tada 
spėjome grįžti į traukinį vėlyvos vakarienės. Per vakarienę Ismay jų 
iškvietė prie telefono, skambino Bedellis Smithas ir informavo, kad 
oras toliau bjūra ir operaciją turbūt teks atidėti 24 valandoms. Kon- 
kretų sprendimą generolas Eisenhoweris priims birželio 4-osios nak- 
tį. Kol kas programa tęsiama, didžiosios armados laivai turi leistis į 
jūrą. 

Ismay'jus grįžo su blogomis naujienomis. Visi, kurie tą dieną matė 
Solento sąsiauryje išsirikiavusius laivus, suprato, kad jų judėjimo ne- 
besustabdysi, kaip lavinos. Visi skausmingai suvokėme: jei oras nege- 
rės ir operacija neprasidės iki birželio 7-osios, tinkamos mėnulio fazės 

Išsilaipinimo dienos laukiantys kariai Rytų Anglijos Portsmuto uoste. 


teks laukti mažiausiai dvi savaites. O įsakymai visoms pajėgoms jau 
duoti. Akivaizdu, kad mažuose laiveliuose karių ilgai neišlaikysi. Ką 
reiks daryti, kad nenutekėtų informacija? 

Tačiau visus apėmusio nerimo nė iš tolo nesimatė prie vakarienės 
stalo traukinyje. Feldmaršalas Smutsas buvo puikios formos ir mus 
linksmino pasakojimu apie tai, kaip 1902 m. būrai pasidavė prie Fe- 
renigingo: kaip jis įtikino kolegas, kad toliau priešintis neverta ir rei- 
kia atsiduoti britų malonei". Draugai jį apšaukė bailiu ir kapituliantu, 
ir tai buvusi sunkiausia jo gyvenimo valanda. Galiausiai jis laimėjo 
ir, nuvykęs į Ferenigingą, sutarė dėl paliaubų. Toliau pasakojo, kaip 
prasidėjus Antrajam pasauliniam karui, jam teko pakeisti pusę par- 
lamente ir susigrumti su savo ministru pirmininku, norėjusiu išlikti 
neutralių. 

Miegoti išsiskirstėme apie pusę antros nakties. Ismay'jus pasakė, 
kad lauks žinių iš naktinio pasitarimo. Kadangi nieko nebūčiau ga- 
lėjęs pakeisti, paprašiau, kad, išgirdęs žinią, manęs nežadintų. Eisen- 
howeris su vadais dar kartą susirinko 4.15 val. paryčiui ir išklausė 


* 


Tada Pietų Afrikoje jis kovojo prieš britus būrų pusėje. 

grėsmingą meteorologų raportą: apsiniaukę, debesų juosta Žemai, 
stiprus pietvakarių vėjas, lietus, bangavimas vidutinis. Prognozė bir- 
želio 5-ajai buvo dar blogesnė. Nenoriai jis įsakė 24 valandoms atidėti 
operaciją, ir visa didžioji armada pasuko atgal, kaip buvo numatyta 
pagal kruopščiai parengtą planą. Apsigręžė visi į jūrą išplaukę kon- 
vojai, mažieji laivai ieškojo, kur saugiai nuleisti inkarą. Tik vienas 
didelis konvojus iš 138 mažų laivų negavo pranešimo apie operaci- 
jos atšaukimą, bet konvojus pasivytas ir nukreiptas atgal nesukeliant 
priešo įtarimų. Tūkstančiams vyrų, kaip narvuose uždarytų palei 
krantą išsibarsčiusiuose desanto laivuose, diena buvo labai sunki. 
Daugiausia nukentėjo iš pietvakarinių uostų išplaukę amerikiečių 
laivai: jiems teko toliausiai grįžti. 

Tą patį rytą, apie penktą valandą, Bedellis Smithas dar kartą pa- 
skambino Ismay'jui ir patvirtino, kad operacija atidėta. Tada Ismay'jus 
nuėjo miegoti. Po pusvalandžio pabudau aš ir paprašiau jį pakviesti. 
Jis man pranešė žinią. Anot jo, į tai aš nepasakiau nė žodžio. 

Lėtai slinko valandos; birželio 4-osios vakare 9.15 val. Eisenho- 
werio būstinėje prasidėjo kitas lemtingas pasitarimas. Oro sąlygos 
buvo siaubingos, panašesnės į gruodį nei birželį, tačiau meteorolo- 
gai  neužtikrintai žadėjo 
laikiną pagerėjimą birželio 
6-osios ryte. Tada vėl nea- 
pibrėžtam laikui grįš pras- 
ti orai. Eisenhoweriui teko 
rinktis iš dviejų blogybių: 
rizikuoti dabar ar atidėti 
operaciją mažiausiai dviem 


Dvasininkas laimina karius, 


išvykstančius į Normandiją. 

savaitėms. Pasitaręs su vadais, generolas Eisenhoweris drąsiai ir, kaip 
paaiškės vėliau, išmintingai, pasirinko tęsti operaciją: galutinį spren- 
dimą turėjo priimti kitą rytą. Birželio 5-ąją 4 valandą ryto burtas buvo 
mestas: invazija prasidės birželio 6-ąją. 

Žvelgdamas atgal gali pagrįstai žavėtis šiuo sprendimu. Jį visiškai 
patvirtino įvykiai, ir daugiausia dėl jo turėjome vertingą pranašumą — 
priešą užpuolėme netikėtai. Dabar žinome, kad vokiečių meteorolo- 
gai informavo aukščiausiuosius karo vadus, jog birželio 5 ir 6 dieno- 
mis invazija bus neįmanoma dėl audringo oro, kuris gali trukti kelias 
dienas. 

Visą birželio 5-ąją invazijos priešakinio būrio konvojai telkėsi į pie- 
tus nuo Vaito salos. Iš čia nenutrūkstamu srautu paskui plačiu fron- 
tu pasiskleidusius išminuotojus, iš visų pusių saugomi sąjungininkų 
karo laivyno ir oro pajėgų, Prancūzijos link pajudėjo didžiausia kada 
nors palikusi mūsų krantus armada. Mūšio išvakarėse šėlusi jūra 
buvo sunkus išmėginimas mūsų kariams, ypač tiems, kurie kentė bai- 
siausius nepatogumus mažuosiuose laivuose. Nepaisydama visko, ši 
galinga kavalkada judėjo beveik parado tikslumu. Nors šiokių tokių 
nuostolių buvo - ir žmonių aukų, ir atsilikusių laivų, dažniausiai tai 
nutiko buksyru tempiamiems mažiesiems laivams - reikšmingesnio 
poveikio įvykiams tai neturėjo. 

Gynybos sistema palei visus mūsų krantus veikė aukščiausios pa- 
rengties režimu. Namų laivynas budriai sekė visus vokiečių antvan- 
deninių laivų judesius, oro patruliai stebėjo priešo krantą nuo Nor- 
vegijos iki Lamanšo. Virš tolimesnių vandenų į vakarus nuo Britų 
salų ir Biskajos įlankos budėjo daugybė pakrantės apsaugos lėktuvų, 
palaikomi eskadrinių minininkų flotilių. Mūsų žvalgyba pranešė, 
kad prancūziškosios Biskajos uostuose priešas sutelkė daugiau nei 
50 povandeninių laivų, pasirengusių įsikišti reikiamu momentu. Man 
sėdint žemėlapių kambaryje, bute virš Karo kabineto bunkerio, atėjo 
džiugi žinia, kad užimta Roma. 

Roma ir išsilaipinimo Normandijoje diena 


Aklavietė Ancijuje ir Kasine beveik dviem mėnesiams sustabdė są- 
jungininkų veržimąsi Italijoje. Mūsų pajėgoms reikėjo pailsėti ir per- 
sigrupuoti. Nuo Adrijos krantų atkėlėme didžiąją dalį 8-osios armi- 
jos, kad abi armijas sutelktume naujam puolimui. Tuo metu generolas 
Wilsonas panaudojo visą turimą oro galią, kad trukdytų ir kenktų 
priešui, o priešas pauzę kaip ir mes panaudojo perorganizuoti pajė- 
goms, pasipildyti atsargų ir pasirengti kitam mūšiui. 

Galingos sąjungininkų oro pajėgos puolė priešo sausumos tiekimo 
linijas: tikėtasi jas blokuoti, kad vokiečiai būtų priversti trauktis pri- 
stigę atsargų. Šia operacija, optimistiškai pavadinta Strangle („Smau- 
gimas“), sąjungininkai siekė atkirsti tris pagrindines geležinkelio li- 
nijas iš Šiaurės Italijos: svarbiausi jos taikiniai buvo tiltai, viadukai 
ir kitos lengvai užsikemšančios vietos. Mūsiškiai bandė išstumti vo- 
kiečius marindami juos badu. Operacija truko daugiau nei pusantro 
mėnesio ir padarė daug žalos. Ilgoje atkarpoje į šiaurę nuo Romos 
judėjimas geležinkeliu nuolat strigo, bet operacijos rezultatai nebu- 
vo tokie, kokių tikėjomės. Priešas maksimaliai išnaudojo pakrantės 

laivyną, perkėlė krovinius į 
automobilius ir įsigudrino juos 
pervežti tamsiuoju paros metu, 
tad galėjo išsimaitinti. Tačiau 
sukaupti pakankamai atsargų, 
kurių reikėjo ilgoms sunkioms 
kovoms, jie negalėjo, ir nuož- 
miuose mūšiuose gegužės pa- 
baigoje vokiečiai buvo gerokai 
silpnesni. Mūsų armijos susi- 
jungė ir užėmė Romą greičiau, 
nei buvome numatę. Vokiečių 
oro pajėgos buvo smarkiai nu- 


Trečiojo reicho pajėgų Italijoje vadas genero- 


las feldmaršalas Albertas Kesselringas laikytas 


v: Es vienu sumaniausių vokiečių vadų. 
stekentos, gegužės pradžioje ų ų vadų 


jos sugebėjo surinkti vos 700 
kovinių lėktuvų, o mes turėjo- 
me visą tūkstantį. 

Tuo metu fronte nuo jūros iki Liri upės 5-ajai armijai vadovaujan- 
tis generolas Clarkas jau turėjo per septynias divizijas, keturios iš jų 
buvo prancūzų; toliau fronto liniją per Kasino miestą ir kalnus den- 
gė 8-o0ji armija, kuriai dabar vadovavo generolas Leese'as, jo armijos 
dydis prilygo beveik dvylikai divizijų. Iš viso sąjungininkai Italijoje 
turėjo per 28 divizijas, vos trys jų liko Adrijos kranto sektoriuje. 

Priešas turėjo 23 divizijas, bet mūsų klaidinimo taktika taip veiks- 
mingai glumino Kesselringą, kad šis laikė savo divizijas plačiai iš- 
sklaidytas. Tarp Kasino ir jūros, kur ketinome smogti pagrindinį 
smūgį, buvo tik keturios priešo divizijos, o rezervas išdėstytas kitur 
ir gerokai toliau. Puolėme netikėtai. Kaip tik tuo metu priešais britų 
frontą dislokuotose pajėgose vokiečiai išleidinėjo karius ilsėtis, vie- 
nas jų armijos vadų turėjo išvykti atostogų. 

Taigi didysis puolimas prasidėjo 1944 m. gegužės 11 d. 23 val. — 
abiejų mūsų armijų artilerija (2 tūkst. pabūklų) atvėrė galingą ugnį; 

auštant visa jėga smogė mūsų taktinės oro pajėgos. Po kelias dienas 
trukusių aršių kautynių priešas ėmė silpti. Gegužės 18 d. britų 4-oji 
divizija galiausiai išstūmė priešą iš Kasino miestelio, ir lenkai perga- 
lingai iškėlė savo baltą ir raudoną vėliavą virš vienuolyno griuvėsių. 
Kesselringas siuntė karių pastiprinimus taip greitai, kaip tik galėjo 
surinkti, bet jie atvykdavo mažais būriais ir iškart buvo metami į 
mūšį, kad pristabdytų sąjungininkų puolimo potvynį. Gegužės 25 d. 
vokiečiai visomis išgalėmis traukėsi, o mes juos persekiojome visu 
8-osios armijos frontu. 

Šešios Ancijaus placdarme sugrūstos divizijos, kurioms vadovavo 
JAV generolas Truscottas, rovė pirmyn tuo pačiu metu kaip ir 8-oji 
armija. Po dviejų dienų atkaklios kovos jos susitiko su amerikiečių 
II korpusu. Taigi galų gale mūsų pajėgos susijungė - sulaukėmė der- 
liaus iš žiemą pasėto grūdo. Pietuose priešas visiškai traukėsi, mūsų 
oro pajėgos pasistengė maksimaliai tai apsunkinti ir ardyti dides- 
nius priešo susitelkimus. Tačiau ariergardo grupės vis tiek užsispy- 
rę priešinosi ir dažnai pristabdydavo persekiojančias pajėgas, priešo 


Senosios Romos išvadavimas. Sąjungininkų tankai prie Koliziejaus. 1944 m. birželis. 


Venecijos aikštėje (Piazza Venezia, Roma) susirinkę gyventojai džiaugiasi miesto išvadavimu. 


1944 M. birželis. 


traukimasis nevirto netvarkingu bėgimu. Kalnuotose vietovėse ne- 
galėjome panaudoti galingųjų šarvuočių, kurie kitomis aplinkybėmis 
būtų labai pravertę. 

Tačiau birželio 2-osios naktį vokiečių priešinimasis palūžo, ir kitą 
dieną Truscotto korpusas iš Albano kalvų kartu su britų 1-ąja ir 5-ąja 
divizijomis iš kairės pajudėjo Romos link. Juos vedė kiek į priekį iš- 
siveržęs II amerikiečių korpusas. Beveik visi tiltai buvo likę sveiki, ir 
birželio 4-osios vakarą, 19.15 val., priešakiniai 88-osios divizijos da- 
liniai įžengė į sostinės širdyje esančią Piazza Venezia. Gavome daugy- 
bę telegramų su nuoširdžiausiais sveikinimais. Net rusų Meška man 
patapšnojo per petį. 

1944 m. birželio 6-oji buvo išsilaipinimo Normandijoje diena 
(D-Day). Vidurdienį paprašiau, kad Bendruomenių rūmai „ofi- 
cialiai priimtų domėn, jog generolo Alexanderio vadovaujamos 

sąjungininkų pajėgos išlaisvino Romą“ - ši Žinia buvo gauta išvaka- 
rėse. Parlamente tvyrojo didelis jaudulys dėl išsilaipinimo Prancūzi- 
joje, visi žinojo, kad jis prasidėjo. Visgi paskyriau dešimtį minučių 
Italijos kampanijai - atidaviau pagarbą sąjungininkų pajėgoms. Tru- 
putį pakankinęs parlamentarus nežinioje, perdaviau jiems naujausią 
informaciją apie įvykius Normandijoje. Tos dienos popietę jaučiausi 
turįs teisę pranešti Stalinui štai ką: 


Viskas prasidėjo gerai. Minos, kliūtys, sausumos baterijos iš esmės 
įveiktos. Oro desantai pavyko, nusileido didžiulės pajėgos. Šiuo metu 
vyksta spartus pėstininkų išsilaipinimas, daugybė tankų ir savaeigių 
artilerinių kovos mašinų jau krante. Orų prognozė nuo vidutinės iki 
geros. 


Jis atsakė iškart ir pranešė svarbią lauktą žinią: „Gavau jūsų tele- 
gramą apie sėkmingą Overlord operacijų pradžią. Visi džiaugiamės ir 
tikimės tolesnės sėkmės. Sovietų pajėgų vasaros puolimas, dėl kurio 
sutarta per Teherano konferenciją, prasidės birželio viduryje, viena- 
me iš svarbių fronto ruožų. ... Birželio pabaigoje ir liepą puolamosios 
operacijos virs generaliniu sovietų pajėgų puolimu.“ 

Kai atėjo ši telegrama, jau ketinau Stalinui siųsti detalesnę mūsų 
veiksmų ataskaitą: „Esu patenkintas padėtimi iki šiandienos [birže- 
lio 7 d.] vidurdienio. Rimtų problemų kilo tik viename amerikiečių 
sektoriaus krante, bet dabar paplūdimys jau užimtas. Priešo linijos 
sparnuose iš oro saugiai nusileido 20 tūkst. karių, visuose sektoriuo- 
se jie užmezgė ryšį su amerikiečių ir britų jūrų desanto pajėgomis. 
Išsilaipinome be didesnių nuostolių. Tikėjomės prarasti apie 10 tūkst. 
karių. ...“ 

Po kelių dienų Stalinas vėl parašė: 


Akivaizdu, kad grandiozinis išsilaipinimas visiškai pavyko. Kartu su 
kolegomis turiu pripažinti, kad karo istorijoje nebuvo panašaus masto 

sumanymo, kitos tokios konceptualiai sudėtingos ir taip meistriškai 
atliktos operacijos. Kaip gerai žinome, kadaise Napoleono planas kirs- 
ti Lamanšą gėdingai žlugo. Isteriškasis Hitleris, dvejus metus gyrę- 
sis, kad šturmuos Lamanšą, neįstengė pasiryžti net užsiminti, j09 
bandys įgyvendinti savo grasinimą. Tik mūsų sąjungininkai garbin- 
gai įvykdė šį grandiozinį persikėlimo per Lamanšą planą. Istorija tai 
prisimins kaip vieną reikšmingiausių įvykių. 


Žodis „grandiozinis“, kaip man paaiškino, yra tiesioginis rusiško 
teksto vertimas. Manau, kad Stalinas norėjo pasakyti „didingas“. Kad 
ir kaip būtų, dabar jau pasiekėme visišką harmoniją. 


**X 


Birželio 10 d. generolas Montgomery'is pranešė gerai įsikūręs kran- 
te ir galįs priimti svečius. Tad kartu su Smutsu, Brooke'u, generolu 
Marshallu ir admirolu Kingu traukiniu išvykome į Portsmutą. Visi 
trys Amerikos štabų vadai į Jungtinę Karalystę atskrido birželio 8 d., 
kad būtų vietoje, jei tektų nedelsiant priimti svarbų karinį sprendi- 
mą. Uoste mūsų laukė po britų ir amerikiečių eskadrinį minininką. 


E 


Angl. grandiose turi menkinamąją prasmę - „dirbtinai išpūstas, siekiant padaryti įspūdį". 


1944 m. liepos 6-0ji. JAV 1-osios pėstininkų divizijos kariai išsilaipina Normandijos pakrantėje. 

Smutsas, Brooke'as ir aš sėdome į pirmąjį, o generolas Marshallas ir 
admirolas Kingas su savo komandomis - į antrąjį; be jokių incidentų 
kirtę Lamanšą, abu laivai nuplaukė į savąjį fronto ruožą. Mums pa- 
skubomis lipant į krantą, manęs jau laukė besišypsantis ir savimi pa- 
sitikintis Montgomery'is. Jo armija jau buvo prasiskverbusi 11-13 km 
į šalies gilumą. Susišaudymo ar kovos veiksmų vyko nedaug. Oras 
buvo nuostabus. Apvažiavome savo ribotas, bet derlingas valdas 
Normandijoje. Buvo malonu matyti klestinčius kaimus. Laukuose 
saulėkaitoje šildėsi ar marširavo žalmargės karvės. Žvalūs, neblogai 
įmitę gyventojai mums entuziastingai mojo. Montgomery'io būstinė 
buvo įsikūrusi pievų ir ežerų apsuptoje pilyje, apie 8 km nuo kranto. 
Pietavome palapinėje veidu į priešo pusę. Generolas buvo pakilios 
nuotaikos. Paklausiau, už kiek kilometrų yra pats frontas. Atsakė, 
kad už penkių. Pasidomėjau, ar jo gynybos linija ištisinė. Atsakė, kad 
ne. „Tai kas gali sutrukdyti vokiečių tankams prasmukti ir sugadin- 
ti mums pietus?“ Montgomery'is paaiškino nemanąs, kad vokiečiai 
bandytų tai daryti. Iš personalo sužinojau, kad vakar naktį pilį smar- 
kiai bombardavo, aplink ją iš tiesų buvo daugybė kraterių. Pasakiau 
Montgomery'iui, kad jis per daug rizikuoja, jei visada laikosi tokių 
įpročių. Vieną kartą ir trumpai galima padaryti bet ką, bet kare reikia 
vengti įprastinių, pasikartojančių ar ilgai besitęsiančių veiksmų. Po 
dviejų dienų Montgomery'is persikėlė kitur, bet tik tada, kai kartu su 
štabu gavo dar vieną bombų dozę. 

Oras vis dar laikėsi geras, kartkartėmis sukaukdavo aviacinės si- 
renos, žybtelėdavo priešlėktuvinių pabūklų ugnys, bet šiaip, regis, 
jokių karo veiksmų nesimatė. Neblogai pasižvalgėme po mūsų ne- 
didelį placdarmą. Mane ypač sudomino vietiniai Beseno, Kurselio ir 
Uistrehamo uostai. Kurdami savo didžiojo išsilaipinimo planus, daug 
vilčių į šiuos mažyčius uostus nedėjome. Bet paaiškėjo, kad jie labai 
vertingas atradimas, ir netrukus per juos jau buvo pergabenama po 
2 tūkst. tonų krovinių per dieną. Mąsčiau apie šiuos malonius faktus, 

mums vaikštinėjant ar važiuojant per šią įdomią, bet griežtai apribotą 
užkariautą teritoriją. 

Smutsas, Brooke'as ir aš sėdome į eskadrinį minininką Kelvin ke- 
liauti namo. Su mumis plaukė ir admirolas Vianas, kuris dabar vado- 
vavo visoms Aromanšo uostą saugančioms flotilėms ir lengviesiems 
laivams. Jis pasiūlė nuplaukti ir pažiūrėti, kaip britų kairįjį sparną 
ginantys linijiniai laivai ir kreiseriai bombarduoja vokiečių pozicijas. 
Praplaukėme pro du linijinius laivus, šaudžiusius 18 km atstumu, ir 
pro eskadrą kreiserių, šaudžiusių maždaug 13 km atstumu, netrukus 
per 6-7 km priartėjome prie mišku apaugusio kranto. Toliau girdėjo- 
me lengvą nenutrūkstamą bombardavimą, bet iš priešo jokio atsako 
nebuvo. Jau beveik sukomės atgal, kai tariau Vianui: „Jei jau esame 
taip arti jų, gal, prieš grįždami namo, ir mes jiems įkrėskime?“ Jis 
atsakė, kodėl gi ne. Ir po minutės kitos iš visų mūsų laivo pabūklų 
į tylų krantą driokstelėjo ugnis. Žinoma, čia mus lengvai galėjo pa- 
siekti priešo artilerija. Tad iškart nugriaudėjus salvei, Vianas apsuko 
minininką ir visu greičiu leidosi tolyn į jūrą. Netrukus buvome už 
pavojaus zonos, dar kartą pralaukėme pro išsirikiavusius linijinius 
laivus ir kreiserius. Tai buvo vienintelis kartas, kai plaukiau karo lai- 
vu, ir šis „supykęs“ - jei galima taip pasakyti - iššovė. Man patiko 
admirolo sportinis azartas. Smutsas irgi buvo sužavėtas. Kol plaukė- 
me į Portsmutą, keturias valandas kietai miegojau. Apskritai diena 
buvo labai įdomi ir smagi. 


22) 


Tuoj po to parašiau Rooseveltui, aptariau įvairiausius klausimus, 
tarp jų de Gaulle'io vizitą į Prancūziją, kurį organizavau nesitaręs su 
prezidentu. Ir pridūriau: 


Pirmadienį praleidau nuostabią dieną paplūdimyje ir tolėliau nuo 
kranto. Daugiau nei 80 km kranto ruože knibdždėte knibžda laivų. 

Dirbtiniai uostai, kurių konstrukcija veik šimtu procentų pasiteisino, 
juos vis geriau saugo nuo darganos, ir netrukus laivai turės visavertę 
priedangą nuo blogo oro. Jų saugumą užtikrina ir mūsų oro bei prieš- 
povandeninių laivų pajėgos. Po dienos darbų nuplaukėme ir pykštelė- 
jome į hunus iš savo minininko: nors buvome nutolę tik 5 km nuo 
kranto, jie nepagerbė mūsų atsakymu. | 

Marshallas ir Kingas [į Londoną] grįžo mano traukiniu. Tai, ką išvy- 
do amerikiečių sektoriuje, jiems pakėlė ūpą. Marshallas parašė malo- 
nią telegramą Mountbattenui girdamas gausybę naujų laivų, kurių 
statybą jis organizavo, ir tą didelę naudą, kurią jie davė. Vienoje pir- 
mųjų man siųstų telegramų pavartojote žodį „stulbinamas“. Prisipa- 
žinsiu, tai, ką mačiau, galiu apibūdinti tik šiuo žodžiu, manau, tam 
pritars ir jūsų kariškiai. ... O kad Jūs galėtumėte būti čia! 

13 skyrius 


Iš Normandijos į Paryžių 


Apžvelkime priešo pajėgų išsidėstymą ir planus iš šiandienos pers- 
pektyvos. Maršalas Rundstedtas, vadovaujantis 60 divizijų, buvo at- 
sakingas už visą Atlanto sieną nuo Nyderlandų iki Biskajos įlankos ir 
už ruožą nuo Marselio išilgai pietinio Prancūzijos kranto. Jo tiesiogi- 
nis pavaldinys Rommelis buvo atsakingas už krantą nuo Olandijos 
iki Luaros. Jo 15-oji armija (19 divizijų) buvo užėmusi sektorių aplink 
Kalė ir Bolonę, 7-oji armija (devynios pėstininkų ir viena tankų divi- 
zija) stovėjo Normandijoje. Visu Vakarų fronto ilgiu, nuo Belgijos iki 
Bordo, buvo išbarstyta 10 tankų divizijų. Keista, kad dabar besigi- 
nantys vokiečiai padarė tą pačią klaidą kaip ir prancūzai 1940 m. - jie 
išsklaidė galingiausią kontrpuolimo ginklą! 

Iš tiesų stebina ir tai, kad didžiulis ilgai planuotas puolimas priešą 
užklupo netikėtai ir laiko, ir vietos atžvilgiu. Ankstyvą birželio 5-osios 
rytą Rommelis iš savo vadavietės išvyko į Berchtesgadeną aplankyti 
Hitlerio, taigi išsilaipinimo dieną jis buvo Vokietijoje. Vokiečiai daug 
diskutavo apie tai, kur smogs sąjungininkai. Rundstedtas nuosek- 
liai laikėsi požiūrio, kad pagrindinį smūgį suduosime per Doverio 

Nuo 1944 m. sausio už vakarų Prancūzijos pakrantės apsaugą buvo atsakingas vokiečių 


feldmaršalas E. Rommelis (stovi viduryje). Čia jis inspektuoja pakrantės įtvirtinimus. 


sąsiaurį, nes tai trumpiausias jūrų kelias ir iš čia lengviausia pasiekti 
Vokietijos širdį. Ilgai taip manė ir Rommelis. Bet Hitleris ir jo perso- 
nalas, regis, turėjo žinių, kad svarbiausias mūšio laukas bus Norman- 
dija'. Šie nesutarimai tęsėsi net mums išsilaipinus. Hitleris prarado 
visą dieną, kol apsisprendė nusiųsti dvi artimiausias tankų divizijas 
sustiprinti frontui, kai viena diena galėjo būti lemiama. Vokiečių žval- 
gyba labai pervertino Anglijos turimų divizijų ir kovai tinkamų laivų 
skaičių. Jų duomenimis, sąjungininkai turėjo didžiulius išteklius, ku- 
rių pakaktų antram stambaus masto išsilaipinimui, tad Normandi- 
ja gali būti tik preliminarus ar šalutinis puolimas. Tik trečią liepos 
savaitę, praėjus pusantro mėnesio nuo išsilaipinimo dienos, 15-osios 
armijos rezervas nuo Pa de Kalė buvo nusiųstas į mūšį pietuose. Savo 
klaidinimo veiksmais, kurių ėmėmės iki išsilaipinimo ir po jo, siekė- 
me sujaukti priešo mąstymą. Mums puikiai pavyko, ir tai turėjo svar- 
bių padarinių tolesnėms kovoms. 

Tačiau priešas kovėsi atkakliai ir įveikti jį nebuvo paprasta. Ameri- 
kiečių sektoriuje mūsų veiksmus apsunkino pelkės prie Karantano ir 
Viro upės žiotyse, visa teritorija gerai tiko pėstininkų gynybai. Vyrau- 
jantis Normandijos reljefas bocage - tai daugybė nedidelių laukelių, 


*  G.Blumentritt, Von Rundstedt; The Soldier and the Man, Odhams Press, 1952, p. 218, 219. 

suraižytų sankasų su grioviais ir labai aukštomis gyvatvorėmis. Ar- 
tilerijos paramos grupėms trukdė blogas matomumas, panaudoti 
tankus buvo labai sunku. Tad brautis pirmyn teko pėstininkams, ir 
kiekvienas laukelis potencialiai buvo tvirtovė. Visgi visai neblogai ju- 
dėjome į priekį, išskyrus tai, kad nepavyko užimti Kano. 

Šis mažas, bet garsus miestelis tapo daugelį dienų trukusių įnir- 
tingų kautynių vieta. Mums jis buvo svarbus, nes į rytus buvo geras 
reljefas aerodromams, taip pat miestelis buvo ašis, apie kurią sukosi 
mūsų planas, Montgomery'is ketino su amerikiečių pajėgomis jį ap- 
eiti dideliu lankstu iš kairės. Miestelis buvo svarbus ir vokiečiams. 
Jei pralaužtume jų liniją, visa 7-oji armija būtų priversta trauktis į 

pietryčius, Luaros link, ir atsirastų neginamas tarpas tarp 7-osios ar- 
mijos ir 15-osios armijos šiaurėje. Atsivertų kelias į Paryžių. Tad mes 
Kaną nepaliaujamai puolėme, o vokiečiai pasiutusiai gynėsi - metė 
vis daugiau pajėgų, ypač šarvuotųjų divizijų. Tai mums ir padėjo, ir 
trukdė. | 

Nors 15-osios armijos atsarginės divizijos, dislokuotos į šiaurę nuo 
Senos, vis dar buvo nejudinamos, vokiečiai, žinoma, stiprino savo pa- 
jėgas divizijomis iš kitur; birželio 12 d. mūšiuose dalyvavo 12 divizijų, 
keturios iš jų buvo tankų. Tai buvo mažiau, nei tikėjomės. Galingais 
oro antskrydžiais susprogdinome visus tiltus per Seną žemiau Pary- 
žiaus ir pagrindinius tiltus per Luarą. Dauguma pastiprinimui siun- 
čiamų vokiečių pajėgų judėjo keliais ir geležinkeliais tarp Paryžiaus ir 
Orleano, dieną naktį nenutrūkstamai jas atakuojant ir niokojant mūsų 
karo lėktuvams. Tad į vietą vokiečių divizijos atvykdavo pakrikusios, 
praradusios dalį ginkluotės, išsekusios po ilgo keliavimo naktimis ir 


Palaužus vokiečių priešinimąsi. Į placdarmą pakrantėje atvyksta vis naujos 


IS, 

kaip stovi iškart buvo metamos į frontą. Vokiečių vadai neturėjo jokių 
galimybių suformuoti smogiamųjų pajėgų užnugaryje ir pasirengti 
smarkiam gerai sustyguotam kontrpuolimui. 

Birželio 11 d. sąjungininkai suformavo ištisinį frontą, mūsų naikin- 
tuvai kilo iš pustuzinio priešakinių aerodromų. Amerikiečiai brovėsi 
vakarų ir šiaurės kryptimis, ir birželio 22 d. po nuožmių kovų stovė- 
jo priešais išorinį Šerbūro gynybos žiedą. Vokiečiai tvirtai priešinosi 
iki birželio 26 d., kad kuo daugiau sugriautų. Jie pasidarbavo tikrai 
iš širdies, nes iki rugpjūčio pabaigos į uostą negalėjo įplaukti didieji 
krovininiai laivai. 


+ 


Ateitį lėmę įvykiai klostėsi ne tik mūšio lauke. Naktį iš birželio 
12-osios į 13-ąją Londoną pasiekė pirmosios skraidančios bombos. 
Jos buvo paleistos Šiaurės Prancūzijoje, toli nuo vietų, kur išsilaipino 
mūsų armijos. Taigi mūsų civilius gyventojus vėl bombardavo, pa- 
dėti galėjo tik kuo greitesnis paleidimo vietų užėmimas. Dalis stra- 
teginių oro pajėgų atnaujino antskrydžius prieš paleidimo aikšteles; 
aišku, tai jokiu būdu negalėjo paveikti mūšių sausumoje. Parlamente 
pasakiau, kad žmonės namuose gali jaustis patirią tokius pat pavojus 
kaip ir mūsų kariai. 

Birželio 17 d. Margivalyje, netoli Suasono, Hitleris sušaukė pasita- 
rimą su Rundstedtu ir Rommeliu. Abu generolai jį karštai įkalbinė- 
jo neleisti vokiečių armijai Normandijoje nukraujuoti iki mirties, tai 
būtų beprotybė. Jie ragino, kol dar nesunaikinta, tvarkingai atitraukti 
7-ąją armiją Senos link, kur ji galėtų kautis kartu su 15-ąja armija gy- 
nybiniame, bet mobiliame mūšyje, turėdama bent jau sėkmės viltį. 
Bet Hitleris nesutiko. Jis reikalavo, kad čia, kaip Rusijoje ir Italijoje, 
nebūtų atsitraukta nė per pėdą, ir visiems įsakė kautis ten, kur stovi. 
Generolai, be abejonės, buvo teisūs. 


* 


Turimos galvoje raketos „Fau-1“ ir „Fau-2“ (VI, V2- Vergeltungswaffe, „atpildo ginklas“). 

Šiam britų kariui išsilaipinimo diena - paskutinė gyvenime... 


Tuo metu mes stiprinome savo pajėgumus. Per pirmąsias šešias die- 
nas išlaipinome 326 tūkst. vyrų, iškėlėme į krantą 54 tūkst. transporto 
priemonių, 104 tūkst. tonų atsargų. Netrukus susiformavo didžiulė 
tiekimo infrastruktūra. Iki birželio 19 d. pradėjo veikti du dirbtiniai 
uostai — vienas Aromanše, kitas už 16 km į vakarus, amerikiečių sek- 
toriuje. Kiek vėliau bus nutiesti kuro tiekimo vamzdžiai Pluto, bet kol 
kas pagrindiniu kuro tiekimo punktu tapo Beseno uostas". Paskui ke- 
turias dienas siautusi audra beveik visiškai sustabdė karių ir atsargų 
perkėlimą, pridarė daug žalos naujai į jūros dugną nuleistiems ban- 
golaužiams. Daugybė plūduriuojančių konstrukcijų nebuvo pritaiky- 
tos tokioms sąlygoms, jos atitrūko nuo švartavimosi lynų, trankėsi 
ir dužo į bangolaužius ar į inkarus nuleidusius laivus. Amerikiečių 
sektoriaus uostas buvo suniokotas, o išlikusios nepažeistos jo dalys 
panaudotos Aromanšo uosto remontui. Ši audra, kokios birželio mė- 
nesį nebuvo per keturiasdešimt metų, buvo siaubinga nelaimė. Su- 
stojo ir mūsų veržimasis pirmyn, birželio 23 d. stovėjome ties linija, 
kurią buvome numatę užimti iki birželio 11-osios. 


* 


Pirmiausia pagal Pluto projektą nutiesti vamzdynai šturmo zonoje, per juos jūriniai tanklaiviai pumpa- 
vo degalus tiesiai į krantą; povandeniniai vamzdynai per Lamanšą nutiesti vėliau: iš Vaito salos į Šerbūrą ir 
iš Dandženeso į Bulonę. (W. CH.) 

Pakrantės kovose 
sužeisti amerikiečių 


kariai. 1944 M. 


liepos 6 d. 


+++ 


Per paskutinę birželio savaitę britai iškovojo placdarmą į pietus 
nuo Kano. Bandymai jį plėsti į pietus ir rytus buvo atremti, pietinį 
sektorių du kartus puolė kelios tankų divizijos. Per nuožmius mū- 
šius vokiečiai buvo žiauriai sutriuškinti, daug nuostolių jiems pridarė 
mūsų oro pajėgos ir galingoji artilerija. Dabar atėjo mūsų eilė smog- 
ti, tad liepos 8 d. iš šiaurės ir šiaurės vakarų pradėjome didelį Kano 
puolimą. Karališkųjų oro pajėgų sunkieji bombonešiai ant vokiečių 
gynybinių linijų numetė per 2 tūkst. tonų sprogmenų, o auštant britų 
pėstininkai, kurių veržimuisi neišvengiamai trukdė bombų išraustos 
duobės ir pastatų griuvėsiai, smarkiai pasistūmėjo į priekį. Iki liepos 
10 d. visas Kanas mūsų upės pusėje buvo užimtas, o iki liepos vidurio 
krante išsilaipino 30 sąjungininkų divizijų. Pusė jų buvo amerikie- 
čiai, kita pusė - britai ir kanadiečiai. Prieš juos vokiečiai surinko 27 
divizijas. Bet vokiečiai jau buvo praradę 160 tūkst. karių, ir generolas 


* 


Šie puolimai buvo tiesioginis Hitlerio įsakymų, kuriuos jis davė Suasono pasitarime, padarinys. Liepos 
1 d. Rundstedtui paskambino Keitelis ir paklausė, ką jiems daryti. Rundstedtas atsakė: „Tarkitės dėl paliau- 
bų, kvailiai. Ką gi dar galite daryti?" (W. CH) 

Eisenhoweris paskaičiavo, kad realiai priešo pajėgos geriausiu atveju 
prilygo 16-ai divizijų. 

Atsitiko dar vienas svarbus įvykis. Liepos 17 d. buvo sunkiai su- 
žeistas Rommelis. Jo automobilį apšaudė mūsų Žemai skrendantys 
naikintuvai. Į ligoninę jis nuvežtas, kaip manyta, mirštantis. Tačiau 
stebuklingai pasveiko, ir tik tam, kad vėliau būtų nusiųstas myriop 
Hitlerio įsakymu. Liepos pradžioje Rundstedtą vyriausiojo Vakarų 
fronto vado pareigose pakeitė generolas von Kluge, užsitarnavęs šlo- 
vę kariaudamas Rusijoje. Liepos 20 d. dar kartą nesėkmingai pasi- 
kėsinta į Hitlerio gyvybę. Pasak vienos patikimos versijos, per štabo 
susirinkimą pulkininkas von Stauffenbergas po Hitlerio stalu pakišo 
nedidelį portfelį su uždelsto veikimo bomba. Nuo niokojančios spro- 
gimo bangos Hitlerį apsaugojo masyvus stalviršis ir jį laikantys sker- 
siniai, taip pat lengva paties pastato konstrukcija, leidusi akimirksniu 
išsisklaidyti sprogimo slėgiui. Keli kariškiai žuvo, bet fiureris, nors 
labai sukrėstas ir sužeistas, pakilo ir sušuko: „Ir kas sako, kad neturiu 
ypatingosios Dievo apsaugos?“ Šis sąmokslas suerzino jo tūžmingos 
prigimties demoną, ir visiems, kuriuos įtarė prie sąmokslo prisidėjus, 
jis siaubingai atkeršijo“. 


Artėjo bendras Montgomery'io pajėgų puolimas, numatytas lie- 
pos 18-ąją. Britų armija atakavo trimis korpusais, prieš tai vyko dar 
didesnio masto sąjungininkų oro antskrydis. Liuftvafei neleista net 
cyptelėti. Gerokai pasistūmėjome į rytus nuo Kano, kol apsiniaukęs 
dangus ėmė trukdyti lėktuvams, ir proveržį iš amerikiečių sektoriaus 
teko savaitei atidėti. Pamaniau, kad tai puiki proga aplankyti Šerbūrą 
ir kelias dienas praleisti dirbtiniame uoste. Liepos 20 d. Amerikos ka- 
riuomenės transporto lėktuvu Dakota atskridau tiesiai į Šerbūro pu- 


* 


Vienas iš įtariamųjų buvo Rommelis. Hitleris privertė jį nusižudyti. 

uostą. Čia pirmą kartą pamačiau 
skrendančios bombos paleidimo 
| read aikštelę. Tai buvo labai įmantrus 
b+* > | įrenginys. Mane pribloškė žala, 
vokiečių padaryta miestui, kar- 
tu su visais išgyvenau dėl neiš- 
vengiamos gaišaties, kol uostas 
bus atstatytas. Uosto akvatorija 
buvo tankiai prisėta kontaktinių 
minų. Būrelis pasišventusių bri- 
tų nardytojų, rizikuodami žūti, 
dieną naktį jas neutralizavo. 
2 Juos nuoširdžiai gyrė draugai 
= ditų amerikiečiai. Paskui pavojin- 
W. Chuchillis lankosi išvaduotame Šerbūre. gu ruožu ilgai važiavome link 
1944 m.liepa.= JAV placdarmo - Jutos paplūdi- 
mio; ten sėdau į britų torpedinį 
katerį, ir rūsčiomis sąlygomis 
plaukėme į Aromanšą. Sako, kai sensti, jūros liga nebekamuoja. Tai- 
gi supimui nepasidaviau ir kietai miegojau, kol įplaukėme į ramius 
dirbtinio uosto vandenis. Pasikėliau į kreiserį Enterprise, ten išbuvau 
tris dienas, kol perpratau, kaip veikia šis uostas, nuo kurio dabar be- 
veik visiškai priklausė visos armijos; tuo pat metu tvarkiau ir Londo- 
no reikalus. 

Naktys buvo labai triukšmingos: tylą drumstė pavienių lėktuvų 
antskrydžiai, dar dažniau - kaukiančios sirenos. Dieną leidau ant 
mane seniai dominusių plaukiojančių prieplaukų ir paplūdimiuose, 
atidžiai stebėjau, kaip iškeliamos atsargos, išlaipinami kariai. Mačiau, 
kaip kartą į paplūdimį vienas paskui kitą atplaukė šeši tankų desan- 
tiniai laivai. Kai laivų nosys kabino dugną, nusileido pirmagalio 

pakeliamieji tilteliai, jais išriedėjo tankai - po tris keturis iš kiekvieno — 
ir taškydamiesi nužlegsėjo į krantą. Pagal mano chronometro parody- 
mus per mažiau nei aštuonias minutes jie jau stovėjo išsirikiavę vora 
ant kelio, pasirengę leistis į mūšį. Įspūdingas pasirodymas, ir toks 
išlaipinimo greitis jau tapo įprastu pasiekimu. Sužavėtas žvelgiau į 
amerikiečių transporterius-amfibijas DUKW, plaukiančius uoste, iš- 
linguojančius į krantą, tada skubančius prie didžiojo sandėlio, kur jų 
laukė sunkvežimiai, kad paimtų ir nugabentų jų atplukdytas atsar- 
gas į dalinius. Ši įstabiai veiksminga sistema davė geresnių rezultatų, 
nei galėjome tikėtis, dabar ji užtikrino mūsų veiksmų operatyvumą 
ir sėkmę. 

Per paskutinę vizito Aromanše dieną aplankiau Montgomery'io 
būstinę, įsikūrusią keletas kilometrų nuo kranto. Savo didžiausios 
operacijos išvakarėse vyriausiasis vadas buvo puikiausios nuotaikos 
ir smulkiai man išaiškino visas operacijos detales. Montgomery'is 
aprodė Kano griuvėsius, nuvežė už upės, į kitas britų fronto dalis. 
Tada mano dispozicijon jis perdavė užgrobtą Storch lėktuvą, ir vy- 
riausiasis oro pajėgų vadas pats mane paskraidino virš britų fronto 
linijų. Šis orlaivis prireikus galėjo nusileisti vos ne pėdos plote, ati- 
tinkamai galėjo skristi tik 100 m aukštyje, tad viską buvo galima ap- 
žiūrėti ir išžvalgyti geriau nei bet kuriuo kitu būdu. Aplankiau kele- 
tą aviacijos bazių, tariau porą žodžių susirinkusiems karininkams ir 
lakūnams. Pagaliau nuskridau į lauko ligoninę, ten, nors diena buvo 
rami, po truputį, bet be perstojo vežė sužeistuosius. Vienam sužeis- 
tajam reikėjo sudėtingos operacijos, jis jau gulėjo ant operacinio stalo 
ir laukė nuskausminimo. Buvau beišeinąs, kai karys pasakė, kad nori 
mane pamatyti. Nusišypsojo pavargusia šypsena ir pabučiavo man 
ranką. Tai mane giliai sujaudino, labai apsidžiaugiau sužinojęs, kad 
operacija buvo visiškai sėkminga. 

Tuo metu įsakymai, kurie vokiečių 15-ąją armiją laikė už Senos, 
buvo atšaukti, o sunkioje padėtyje atsidūrusiai 7-ajai armijai atsiųstos 
kelios pailsėjusios divizijos. Jų perkėlimą - geležinkeliu, keliais arba 
sugriautus tiltus per Seną pakeitusia keltų sistema - gerokai užvil- 
kino ir apkartino mūsų oro pajėgos. Ilgai užlaikyta pagalba mūšio 
lauką pasiekė per vėlai ir negalėjo pakeisti mūšio baigties. 

Pagaliau atėjo didžiojo amerikiečių prasiveržimo, kuriam vadova- 
vo generolas Omaras Bradley, valanda. Liepos 25-ąją VII korpusas 
smogė į pietus nuo Sent Lo, o kitą dieną jam iš dešinės į mūšį įsi- 
jungė VIII korpusas. JAV oro pajėgų bombardavimas nušlavė viską, 
toliau vyko sėkmingas pėstininkų šturmas. Paskui pro tarpą šoko 
šarvuočiai, jie prasibrovė iki svarbaus Kutanso miestelio. Vokiečių 
atsitraukimo kelias palei Normandijos krantą buvo atkirstas, grėsmė 
ir chaosas paveikė visą vokiečių gynybą į vakarus nuo Viro upės. Ke- 
lius užkimšo besitraukiančios pajėgos, o sąjungininkų bombonešiai ir 
šturmo lėktuvai negailestingai triuškino karius ir karo mašinas. Prie- 
kiniai būriai toliau veržėsi pirmyn. Liepos 31 d. užimtas Avranšas, o 


Sąjungininkų aviacijos 
sunaikinta vokiečių 


šarvuotoji technika. 


Normandija. 1944 m. 

netrukus ir jūros kamputis, atveriantis kelią į Bretanės pusiasalį. Tuo 
pat metu nuo Kano žemyn Falezo keliu puolimą pradėjo ir generolo 
Creraro vadovaujami kanadiečiai. Čia jiems tvirtą atkirtį davė ketu- 
rios priešo tankų divizijos. Vis dar visiems mūšiams vadovaujantis 
Montgomery'is britų puolimo svorį perkėlė į kitą frontą ir įsakė ge- 
nerolo Dempsey'io vedamai britų 2-ajai armijai pulti nauja kryptimi 
nuo Komono link Viro. Vėlgi pirmiausia nuo liepos 30 d. vyko smar- 
kus bombardavimas, o po kelių dienų armija pasiekė Virą. 

Rugpjūčio 7 d. vėl apsilankiau Montgomery'io būstinėje: šį kartą 
atskridau. Jis man gyvai, demonstruodamas žemėlapius, raportavo 
apie operacijas. Paskui atvyko amerikiečių pulkininkas ir nuvežė 
mane pas generolą Bradley. Maršrutas buvo gerai apgalvotas, mat 
važiuodamas galėjau išvysti tuos baisiai nusiaubtus miestelius ir kai- 
mus, pro kuriuos kaunantis teko brautis amerikiečių pajėgoms. Bom- 
bardavimas iš oro visus pastatus sutrupino į miltus. Apie ketvirtą 
valandą pasiekėme Bradley'io būstinę. Generolas mane širdingai pa- 
sveikino, bet jaučiau tvyrant didelę įtampą, nes mūšis buvo pačiame 
įkarštyje, kas minutę ateidavo vis naujų pranešimų. Tad sutrumpi- 
nau vizitą ir automobiliu grįžau prie manęs laukiančio lėktuvo. Jau 
lipant į lėktuvą, netikėtai pasirodė Eisenhoweris. Jis buvo atskridęs iš 
Londono į savo priešakinę vadavietę ir atsivijo sužinojęs apie mano 
vizitą. Eisenhoweris dar nebuvo iš Montgomery'io perėmęs realaus 
vadovavimo armijoms mūšio lauke, bet budria akimi viską stebėjo; 
niekas kitas geriau nemokėjo būti taip arti svarbaus įvykio ir kartu 
nepažeisti kitiems deleguotų įgaliojimų. 


Dabar jau buvo suformuota ir į mūšį stojo 3-ioji amerikiečių armija, 
jai vadovavo generolas Pattonas. Jis atskyrė dvi šarvuotąsias ir tris 
pėstininkų divizijas ir nusiuntė jas vakarų ir pietų kryptimis išvalyti 
Bretanės pusiasalio. Atkirstas priešas iškart atsitraukė įtvirtintų uostų 

link. Svarbų vaidmenį atliko prancūzų pasipriešinimo sąjūdis, čia tu- 
rėjęs 30 tūkst. kovotojų, tad pusiasalis buvo greitai užimtas. Pirmo- 
sios rugpjūčio savaitės pabaigoje vokiečiai — 45 tūkst. įgulų karių ir 
keturių divizijų likučiai - buvo nustumti į Sen Malo, Bresto, Lorja- 
no ir Sen Nazero gynybos žiedus. Čia apsuptus amerikiečiai juos ir 
paliko galuotis, taip išvengdami bereikalingų nuostolių, kurių būtų 
pareikalavęs tiesioginis puolimas. 

Kol vokiečiai buvo varomi iš Bretanės arba apsupami, kita Pattono 
armijos dalis judėjo į rytus darydama „ilgą kablį“: ji turėjo žygiuoti 
pro tarpą tarp Luaros ir Paryžiaus, o paskui žemyn palei Seną Ruano 
link. Rugpjūčio 6 d. ji įžengė į Lavalio miestelį, o rugpjūčio 9 d. - į 
Le Maną. Šiame didžiuliame regione vokiečių sutiko mažai, bet pa- 
grindinė problema buvo, kaip aprūpinti pirmyn Žygiuojančius ame- 
rikiečius atstumui vis didėjant. Tik nedidelę dalį atsargų buvo galima 
perkelti oru, visa kita reikėjo atgabenti iš paplūdimių, iš pirminių iš- 
silaipinimo vietų, pro vakarinę Normandijos dalį pasiekti Avranšą, 
o tada frontą. Tad Avranšas tapo siauriausia transporto arterijos vie- 
ta, gundanti vokiečius smogti vakarų kryptimi iš Falezo apylinkių. 
Hitleris pasigavo šią idėją ir įsakė didžiausiomis įmanomomis pajė- 
gomis pulti Morteną, prasiveržti į Avranšą ir atkirsti Pattono tiekimo 
linijas. Vokiečių karo vadai vienbalsiai pasmerkė šį projektą. Supras- 
dami, kad mūšis dėl Normandijos jau pralaimėtas, keturias ką tik 
iš 15-osios armijos šiaurėje atvykusias divizijas jie norėjo panaudoti 
tvarkingam atsitraukimui Senos link. Jų nuomone, mesti šviežias pa- 
jėgas į vakarus buvo tas pats, kaip „iškišti galvą“ esant labai didelei 
tikimybei, kad ji bus nukirsta. Hitleris pareikalavo vykdyti įsakymą, 
ir rugpjūčio 7 d. penkios tankų bei dvi pėstininkų divizijos įnirtingai 
puolė Morteną iš rytų. 

Smūgis teko vienai JAV divizijai, bet ji laikėsi tvirtai, kol į pagalbą 
atvyko dar trys. Po penkių nuožmios kovos dienų ir koncentruoto 
bombardavimo iš oro pairusios priešo pajėgos buvo nublokštos atgal, 
ir, kaip numatė jų generolai, visą priešo išpuolio pleištą nuo Falezo 

Amerikiečių 30-osios pėstininkų divizijos medikai teikia pagalbą prie Morteno sužeistiems 


bendražygiams. 1944 m. rugpjūtis. 


iki Morteno dabar iš trijų pusių spaudė sąjungininkai; jie užgriuvo 
siaurame ilgame ruoželyje susigrūdusius vokiečius ir traiškė juos 
visa baisia artilerijos jėga. Vokiečiai atkakliai priešinosi neleisdami 
užsiverti apsupties žiedui tarp Falezo ir Aržantano ir bandė gelbė- 
ti ką įmanoma teikdami pirmenybę tankams. Tačiau rugpjūčio 17 d. 
vadovavimas ir valdymas žlugo, įsivyravo chaosas. Rugpjūčio 20 d. 
sąjungininkai apsupties žiedą uždarė, ir nors nemaža dalis vokiečių 
spėjo pasprukti į rytus, mažiausiai aštuonios vokiečių divizijos buvo 
sunaikintos. Tai, kas buvo vadinama „Falezo katilu“, iš tikrųjų tapo 
vokiečių kapu. Von Kluge raportavo Hitleriui: „Priešo pranašumas 
ore stulbinamas, jis užspaudžia bet kokį mūsų judesį. Kiekvieną prie- 
šo veiksmą parengia ir gina jo oro pajėgos. Žmogiškieji ir materiali- 
niai mūsų nuostoliai sunkiai nusakomi. Karių kovos dvasią labai su- 
silpnino nuolatinė žudikiška ugnis.“ 

3-i0ji JAV armija, išvaliusi nuo priešo Bretanės pusiasalį, „trumpojo 
kablio“ manevru prisidėjusi prie galutinės pergalės prie Falezo, tris 
korpusus nusiuntė į rytus ir į šiaurės rytus nuo Le Mano. Rugpjūčio 
17 d. jie pasiekė Orleaną, Šatrą ir Drė. Iš ten žygiavo į šiaurės vaka- 
rus susitikti su Ruano link judančiomis britų pajėgomis. Mūsų 2-oji 
armija buvo kiek užlaikyta. Po Falezo mūšio jai teko persigrupuoti, 
be to, atsitraukiantis priešas vis dar rasdavo būdų, kaip greitomis su- 
kurti ariergardines gynybos pozicijas. Tačiau netrukus vėl energingai 
persekiojome priešą, visi į pietus nuo Senos esantys vokiečiai despe- 
ratiškai bandė persikelti per upę talžomi niokojančių kirčių iš oro. 
Nė vienas per ankstesnius oro antskrydžius sugriautas tiltas nebuvo 
atstatytas, bet veikė keletas pontoninių tiltų ir visai nebloga keltų tar- 
nyba. Priešui pavyko išgelbėti tik labai mažytę dalį transporto prie- 
monių. Į pietus nuo Ruano visą kelią nuklojo paliktos mašinos. Priešo 
pajėgos, kurioms pavyko pasprukti, dėl savo būklės niekaip nebega- 
lėjo kautis kitame upės krante. 


Dabar tapęs vyriausiuoju vadu, Eisenhoweris buvo pasiryžęs iš- 
vengti mūšio dėl Paryžiaus. Stalingradas ir Varšuva akivaizdžiai 
parodė frontalaus puolimo ir patriotinių sukilimų baisumus, tad jis 
nusprendė apsupti sostinę ir priversti jos įgulą pasiduoti arba bėgti. 
Rugpjūčio 20 d. atėjo laikas imtis veiksmų. Pattonas kirto Seną prie 
Manto ir dešinysis jo sparnas pasiekė Fontenblo. Sukilo prancūzų po- 
grindis. Streikavo policija. Prefektūra perėjo į sukilėlių rankas. Pran- 
cūzų rezistencijos karininkas į Pattono būstinę pristatė svarbius ra- 
portus, trečiadienio rytą jie buvo perduoti Eisenhoweriui į Le Maną. 

Prie Pattono pajėgų buvo prijungta prancūzų 2-oji šarvuotoji divi- 
zija, kuriai vadovavo generolas Leclerc'as; ji išsilaipino Normandijoje 
rugpjūčio 1 d. ir garbingai dalyvavo puolime. Tą pačią dieną atvy- 
ko ir de Gaulle'is, jį sąjungininkų vyriausiasis vadas patikino, kad, 

atėjus laikui (dėl to jau buvo 
seniai sutarta), Leclerc'o pajė- 
gos į Paryžių įžengs pirmos. 
Tą vakarą pasiekusios Žinios 
apie susidūrimus sostinės 
gatvėse paskatino Eisenhowe- 


rį veikti — jis įsakė Leclerc'ui Ž 
žygiuoti į Paryžių. Rugpjūčio ės 
23 d. įsakymas prasidėjo to- 
kiais žodžiais: „Misija (1) sem- 
parer de Paris...“ 

Rugpjūčio 24 d. pagrindinis 
veržimasis vyko į šiaurę nuo 

Orleano, jam vadovavo pulki- 
ninkas Billotte'as, 1940 m. ge- 
gužę žuvusio 1-osios prancūzų 
armijų grupės vado sūnus. Tą 
naktį priešakinis tankų dali- 
nys pasiekė sostinės Orleano | A | "2 
vartus ir įriedėjo į aikštę prieš | 

Hotel de Ville“. Ki 2 — > 
dienos rytą Billotte'o šarvuo- Mūšio Paryžiuje akimirka. Amerikiečių karys 
čių kolonos užėmė abi kran- kaunasi kartu su prancūzų sukilėliu. 1944 m. 
tines priešais Sitė salą. Apie 

pietus buvo apsupta vokiečių 

vado generolo von Choltitzo būstinė viešbutyje Meurice. Von Chol- 
titzą suėmė Leclerc'o akivaizdoje. Tai buvo Leclerc'o kelio pabaiga: 
nuo Diunkerko iki Čado ežero ir atgal namo. „Maintenant, ca y est“, 
tyliai ištarė Leclerc'as, o tada vokiškai prisistatė nugalėtajam. Po 

trumpos ir tiesmukos diskusijos buvo pasirašyta įgulos kapituliacija, 
* Pranc. užimti Paryžių. 


** Miesto rotušė. 
** "Pranc. 1) „Štai ir pabaiga“, 2) „Štai tave ir pričiupau“. 

Ch. de Gaulle'is kalba iš Paryžiaus Hotel de Ville balkono. 


4 


ir pasipriešinimo būriai bei reguliarioji armija vieną po kitos užėmė 
likusias vietas, kur buvo įsitvirtinę vokiečiai. 

Žinią apie miesto perdavimą išvaduotojams žmonės sutiko itin en- 
tuziastingai, minios plūdo į gatves. Jie spjaudė į vokiečių karo be- 
laisvius, vilko gatvėmis kolaborantus ir sveikino išvaduotojus. Į šią 
ilgai laukto triumfo sceną atvyko generolas de Gaulle'is. Hotel de Ville 
aikštėje jis kartu su pagrindiniais rezistencijos veikėjais, su generolais 
Leclerc'u ir Juinu džiūgaujantiems gyventojams pirmą kartą pasirodė 
kaip Laisvosios Prancūzijos lyderis. Tai vienur, tai kitur spontaniškai 
prasiverždavo netramdomas susižavėjimas. Rugpjūčio 26-osi0s po- 
pietę de Gaulle'is pėsčiomis oficialiai nužygiavo nuo Eliziejaus lau- 
kų iki Santarvės aikštės, po to jau automobilių kortežu judėjo Dievo 
Motinos katedros link. Aplink katedrą ir iš jos vidaus pasigirdo pa- 
vieniai pasislėpusių kolaborantų šūviai. Minia metėsi į šonus, bet po 
trumpos panikos akimirkos iškilminga Paryžiaus išlaisvinimui skirta 
ceremonija buvo atlikta iki galo. 

Išvaduotas Paryžius. Amerikiečių kariuomenės paradas Eliziejaus laukuose. 1944 m. rugpjūčio 29 d. 


* XX 


Iki rugpjūčio 30 d. mūsų pajėgos daugelyje vietų kirto Seną. Priešo 
nuostoliai buvo milžiniški: 400 tūkst. karių, pusė iš jų paimti į nelais- 
vę, 1300 tankų, 20 tūkst. transporto priemonių, 1500 lauko artilerijos 
pabūklų. Vokiečių 7-oji armija ir visos jos sustiprinti siųstos divizi- 
jos buvo sudraskytos į skutus. Sąjungininkų veržimąsi iš placdarmo 
krante užvilkino blogas oras ir neprotingas Hitlerio užsispyrimas. Bet 
po šio mūšio viskas ėjosi kaip sviestu patepta, Seną pasiekėme šešio- 
mis dienomis anksčiau nei planuota. Britų frontas Normandijoje kriti- 
kuotas dėl lėtumo, o įspūdingos vėlesnio etapo amerikiečių pergalės, 
regis, liudijo, kad jiems sekėsi geriau nei mums. Tad būtina pabrėžti, 
kad visas operacijos planas rėmėsi tuo, jog britų frontas turėjo laikyti 
prikaustęs priešo rezervą, kad padėtų amerikiečiams atlikti apeina- 
mąjį manevrą. Atkakliai ir įnirtingai kaudamiesi to ir pasiekėme. „Jei 
ne didžiulis anglų ir kanadiečių armijų pasiaukojimas Žiauriuose ir 
sekinančiuose mūšiuose prie Kano ir Falezo, - rašė generolas Eisen- 
howeris oficialiame raporte, - sąjungininkų pajėgos niekada nebūtų 
pasiekusios tokių stulbinamų laimėjimų kitose vietose.“ 

14 skyrius 


Italija ir išsilaipinimas Rivjeroje 


Normandijos išlaisvinimas buvo svarbiausias įvykis 1944 m. Euro- 
pos kampanijoje, bet kartu tik vienas iš keleto koncentriškų smūgių 
prieš nacistinę Vokietiją. Iš rytų į Lenkiją ir Balkanus plūdo rusai, iš 
pietų Italijoje Po upės link brovėsi Alexanderio armijos. Dabar reikėjo 
priimti sprendimus dėl kito žingsnio Viduržemio regione ir apgailes- 
taujant tenka pripažinti, kad būtent šiuo klausimu pirmą kartą mūsų 
ir mūsų draugų amerikiečių nuomonės dėl didžiosios strategijos iš 
esmės išsiskyrė. 

Kaip pasiekti galutinę pergalę Europoje, ilgai diskutuodami suta- 
rėme Teherano konferencijoje 1943 m. lapkritį. Vis dar vadovavomės 
šiais susitarimais, tad ne pro šalį juos prisiminti. Visų pirma pasiža- 
dėjome vykdyti operaciją Overlord. Tai buvo pagrindinis uždavinys, 
ir niekas nesiginčijo, kad tai svarbiausia mūsų pareiga. Bet vis dar 
turėjome dideles pajėgas Viduržemio regione, ir kilo klausimas, ką 
jos turėtų veikti. Užsibrėžėme, kad jos turi užimti Romą, nes reikė- 
jo šalia jos esančių aerodromų bombarduoti Pietų Vokietiją; veržtis 
aukštyn pusiasaliu iki Pizos-Rimini linijos ir ten laikyti prikausčius 

kuo daugiau priešo divizijų. Ta- 
čiau tai buvo ne viskas. Sutarta 
ir dėl trečiosios operacijos — de- 
santo iš jūros Pietų Prancūzijoje, 
būtent dėl šio projekto netrukus 
prasidėjo ginčai. Iš pradžių jis su- 
manytas kaip klaidinamoji ataka 
ar pagrasinimas, kad vokiečiai 
laikytų savo pajėgas Rivjeroje ir 
nesiųstų jų į mūšius Normandijo- 
je, bet amerikiečiai ėmė reikalauti 
tikro puolimo su dešimčia divi- 
zijų, ir šią idėją palaikė Stalinas. 
Sutikau pakeisti pradinį planą 
daugiausia dėl to, kad išvengčiau 
pajėgų siuntimo į Birmą ne laiku, 
nors mąsčiau ir apie kitus būdus, 
kaip galėtume išnaudoti sėkmę 
Italijoje; šis planas tapo Žinomas 
kodiniu pavadinimu Anvil. 

Dėl išsilaipinimo Rivjeroje kiek 


Išlaisvintame Paryžiuje iškart prasidėjo tikrų ir 


abejojau. Šiai operacijai reikės 
atitraukti daug divizijų iš Italijos, 
bet pirmiausia jos privalo įvyk- 
dyti sunkią ir svarbią užduotį — 


tariamų kolaborantų paieškos. Su vokiečiais 
santykius palaikiusios jaunos prancūzaitės būdavo 


viešai kerpamos plikai. 1944 m. rugpjūčio 29 d. 


užimti Romą ir jos aerodromus. 

Kol tai nepadaryta, iš Alexanderio ne kažin ką galima paimti. Prieš 
prasidedant šiai operacijai, turi kristi Roma. Be to, išsilaipinti Rivje- 
roje reikia beveik tuo pat metu kaip Normandijoje pagal Overlord 
planą. Mūsų pajėgoms iš Rivjeros tektų įveikti ilgą kelią, kol pasieks 
Eisenhowerio armijas Normandijoje - jei jos neišsilaipins laiku, pa- 
galba ateis per vėlai, kai mūšis paplūdimiuose jau bus pasibaigęs. 

Tad viskas priklausys nuo to, kada užimsime Romą. Teherane tvirtai 
tikėjome, kad į ją įžengsime anksti pavasarį, bet pasirodė, kad tai ne- 
įmanoma. Išsilaipinimas Ancijuje, kuriuo buvo siekiama paspartinti 
Romos užėmimą, nuo pagrindinio karo teatro atitraukė 8-10 vokiečių 
divizijų, arba daugiau nei tikėjomės atitraukti Rivjeros operacija. Tai- 
gi praktiškai tikslą pasiekėme, ir išsilaipinimo Rivjeroje nebereikėjo. 
Nepaisant to, Rivjeros projektas buvo stumiamas pirmyn, lyg nieko 
nebūtų atsitikę. 

Taigi ateityje miglotai nusimatė išsilaipinimas Rivjeroje, o keletas 
geriausių divizijų iš armijų Italijoje buvo pagrįstai priskirtos pagrin- 
dinei operacijai Overlord ir, baigiantis 1943 m., išplaukė į Angliją. Taip 
Alexanderis buvo susilpnintas, o Kesselringas sustiprintas. Vokiečiai 
siuntė į Italiją daugiau pajėgų, atrėmė Ancijaus puolimą ir neleido 
mums įžygiuoti į Romą beveik iki pat išsilaipinimo Normandijoje 
dienos. Žinoma, čia vykusios aršios kovos įtraukė svarbius priešo 
rezervus, kurie priešingu atveju būtų kovęsi Prancūzijoje, ir tai nea- 
bejotinai padėjo operacijai Overlord lemiamuose pradiniuose etapuo- 
se, bet mūsų puolimas Viduržemio regione smarkiai nukentėjo. Kita 
kliūtis buvo desantiniai laivai. Daug jų išsiųsta operacijai Overlord. 
Negalėjome išsilaipinti Rivjeroje, kol šie laivai grįš, o tai savo ruož- 
tu priklausė nuo įvykių Normandijoje. Šie faktai buvo numatyti jau 
seniai, dar kovo 21 d. vyriausiasis Viduržemio vadas generolas Mait- 
landas Wilsonas raportavo, kad negalėsime startuoti Rivjeroje anks- 
čiau nei liepos pabaigoje. Vėliau jis datą nukėlė į rugpjūčio vidurį ir 
pareiškė, kad geriausias būdas padėti Overlord - tai atsisakyti opera- 
cijos Rivjeroje ir sutelkti pastangas Italijoje. Jis ir Alexanderis manė, 
kad naudingiausiai prisidėtų prie bendro reikalo visomis pajėgomis 
verždamiesi pirmyn į Po upės slėnį, o paskui iš Adrijos šiaurinio galo 
Vokietijos link: jūros desantas išsilaipintų Istrijos pusiasalyje, plytin- 
čiame į pietus nuo didžiausio jo miesto Triesto, iš ten atsivertų pui- 
kios galimybės per Liublianos koridorių veržtis į Austriją ir Vengriją 
ir smogti į Vokietijos širdį iš kitos pusės. 


14 skyrius. Italija ir išsilaipinimas Rivjeroje 


Birželio 4-ąją kapituliavus Romai, šį klausimą teko peržiūrėti iš 
naujo. Ar vykdysime operaciją Rivjeroje, ar reikia naujo plano? 

Suprantama, generolas Eisenhoweris norėjo sustiprinti puolimą 
Šiaurės Vakarų Europoje visomis įmanomomis priemonėmis. Strate- 
ginės galimybės Šiaurės Italijoje jam įspūdžio nedarė, bet sutiko kuo 
skubiau grąžinti desantinius laivus, jei tai padės paspartinti išsilaipi- 
nimą Rivjeroje. JAV štabų vadai pritarė Eisenhoweriui ir neperkalba- 
mai laikėsi plano sutelkti maksimalias pajėgas svarbiausioje vietoje, o 
tai, jų nuomone, buvo tik Šiaurės Vakarų Europa. Jų poziciją palaikė 
ir Rooseveltas, stengęsis paisyti susitarimų su Stalinu, sudarytų dar 
daug mėnesių iki Teherano. Tačiau vėlavimas Italijoje iš esmės pakei- 
tė situaciją. 

Prezidentas pripažino, kad veržimasis pro Liublianos koridorių 
gali sulaikyti vokiečių pajėgas, bet dėl to divizijos iš Prancūzijos ne- 
bus atitrauktos. Todėl ragino imtis Rivjeros plano ir, savaime aišku, 
tai būtų daroma pakenkiant mūsų armijoms Italijoje, nes, prezidento 
nuomone, „Didžioji Britanija ir Jungtinės Valstijos neturėjo tiek ište- 
klių, kad įstengtų palaikyti du didelius karo teatrus Europoje: abu su 
itin svarbiomis misijomis.“ Britų štabų vadai laikėsi kitokio požiūrio: 
užuot išsilaipinus Rivjeroje, geriau jūra siųsti pajėgas iš Italijos tiesiai 
Eisenhoweriui. Jie įžvalgiai pastebėjo: „Mūsų nuomone, jei Rivjeros 
operaciją vykdysime tokiu mastu, kuris užtikrintų sėkmę, tai visiškai 
pakirps sparnus likusioms Alexanderio pajėgoms ir visi tolesni jų pa- 
siekimai bus daugių daugiausia labai kuklūs.“ 

Jei kas ir galėjo išspręsti šį akivaizdų nuomonių, kurias abi pusės 
sąžiningai ir nuoširdžiai gynė, susikirtimą, tai tik aš su prezidentų; 
tad apsikeitėme telegramomis. 

Birželio 28 d. prezidentui rašiau: „Padėtis be išeities, susidariusi 
tarp mūsų štabų vadų, kelia didelį nerimą. Mūsų didžiausias noras 
yra kuo greičiau ir veiksmingiau padėti generolui Eisenhoweriui. Bet 
nemanome, kad tai galima padaryti tik visiškai sugriaunant didžiu- 
les pastangas Viduržemio regione, ir skaudu girdėti, kad iš mūsų to 

reikalaujama. ... Labai rimtai prašau jūsų asmeniškai kuo išsamiau 
išnagrinėti šį klausimą. ... Prisiminkite, kaip kalbėjote man Teherane 
apie Istriją ir kaip smulkiai pristačiau šį planą konferencijoje. Jis man 
giliai įstrigo, ir daug apie jį galvojau; nors tai jokiu būdu nėra svar- 
biausias klausimas, turime jį išspręsti.“ 

Pono Roosevelto atsakymas atėjo iškart ir buvo neigiamas. Jis ap- 
sisprendęs vykdyti tai, ką vadino „didžiąja Teherano strategija“, t. y. 
visiškai išnaudoti Overlord, „pergales Italijoje ir kuo anksčiau pulti 
Pietų Prancūzijoje“. Politiniai tikslai esą svarbūs, bet karinės operaci- 
jos, kuriomis jų siekiame, turi būti pajungtos smūgiui į Vokietijos šir- 
dį, ir tai padarys kampanija Europoje. Pats Stalinas teikiąs pirmenybę 
išsilaipinimui Rivjeroje ir kitas Viduržemio operacijas laiko mažiau 
reikšmingomis. Prezidentas negalįs atsisakyti Rivjeros plano nepasi- 
konsultavęs su Stalinu. Toliau jis rašo: 


Mano didžiausias interesas ir didžiausia viltis — kad Eisenhoweris 
sutriuškintų vokiečius jo tiesioginiame fronte ir veržtųsi į Vokietiją, 
nenorėčiau apriboti jo veiksmų vien tam, kad būtų galima su- 
rengti didelį puolimą Italijoje. Esu įsitikinęs, kad, atidavus pajė- 
gas Rivjeros operacijai, Italijoje liks pakankamai karių nuvyti Kessel- 
ringą į šiaurę už Pizos-Rimini linijos ir toliau smarkiai spausti jo ar- 
miją, bent jau tiek, kad Kesselringas ten laikytų tokio pat dydžio 
pajėgas kaip ir dabar. Neįsivaizduoju vokiečių, aukojančių dešimt pa- 
pildomų divizijų, kaip skaičiuoja generolas Wilsonas, kad neįsileistų 
mūsų į Šiaurės Italiją. Galime — ir Wilsonas tai patvirtina — nedel- 
stant atšaukti penkias divizijas (tris JAV ir dvi prancūzų) iš Italijos 
ir skirti jas Rivjeros operacijai. Alexanderiui tikrai užteks liku- 
sios 21 divizijos ir dar daugybės atskirų brigadų, kad užsitik- 
rintų tinkamą pranašumą sausumoje. 


* 


Čia ir toliau paryškinta mano. (W. CH) 


214 


14 skyrius. Italija ir išsilaipinimas Rivjeroje 


Taigi ponas Rooseveltas pasipriešino išsilaipinimui Istrijos pusia- 
salyje ir veržimuisi į Vieną per Liublianos koridorių, ir kaip tik tai 
labiausiai atskleidė amerikiečių karinių planų nelankstumą ir pa- 
ties prezidento įtarimus dėl to, ką jis vadino „kampanija Balkanuo- 
se“. Jis teigė, kad mano požiūrį palaikantys Alexanderis ir Smutsas 
„dėl kelių natūralių ir labai žmogiškų priežasčių“ yra linkę ignoruoti 
du svarbius dalykus. Pirma, ši operacija pakenks „didžiajai strate- 
gijai“. Antra, ji užtruks per ilgai, ir tikriausiai negalėsime dislokuo- 
ti daugiau nei šešių divizijų. „Nesutinku, — rašė jis, - kad Istrijoje ir 
Balkanuose būtų panaudotos Jungtinių Valstijų pajėgos, ir neįsivaiz- 
duoju, kad prancūzai sutiktų taip panaudoti prancūzų pajėgas. ... 
Vien dėl politinių sumetimų čia, Amerikoje, bet kokia Overlord ne- 
sėkmė mane pribaigtų, jei taptų žinoma, kad gan didelės pajėgos buvo 
nukreiptos į Balkanus.“ 

Niekas iš dalyvavusiųjų šiose diskusijose niekada negalvojo apie 
armijų siuntimą į Balkanus. Bet Istrija ir Triestas buvo strateginės ir 
politinės pozicijos, jų užėmimas, kaip prezidentas aiškiai matė, galėjo 
turėti esminį ir platų poveikį, ypač turint galvoje tai, kiek į Vakarus 
jau pasistūmėjo Rusija. Tačiau kuriam laikui nusileidau, ir liepos 2 d. 
generolui Wilsonui įsakyta rugpjūčio 15 d. pulti Pietų Prancūziją. Iš- 
kart prasidėjo pasiruošimai, o skaitytojas turėtų atkreipti dėmesį, kad 
Rivjeros operacija Anvil („Priekalas“) pervadinta į Dragoon („Dragu- 
nas“). Tai padaryta baiminantis, kad priešas galėjo perprasti ankstes- 
nio kodinio pavadinimo prasmę. 


"12; 


Rugpjūčio pradžioje mūšio laukuose Normandijoje įvyko ryškių 
permainų, artinosi svarbūs įvykiai, tad rugpjūčio 7 d. aplankiau Ei- 
senhowerį jo būstinėje prie Portsmuto vis dar vildamasis sustabdyti 
puolimą Pietų Prancūzijoje. Maloniai papietavę ilgai ir rimtai kalbėjo- 
mės. Eisenhoweris buvo pakvietęs Bedellį Smithą ir admirolą Ramsay. 

Aš atsivežiau pirmąjį jūrų lor- 
dą, nes pagrindinis klausimas 
buvo susijęs su laivų judėjimu. 
Trumpai pasiūliau štai ką: to- 
liau rengtis ekspedicijai Rivje- 
roje, bet, kai kariai sulips į lai- 
vus, siųsti juos per Gibraltaro 
sąsiaurį, kad išsilaipintų Pran- 
cūzijoje ties Bordo. Šį reikalą 
jau senokai svarstė britų štabų 
vadai ir nusprendė, kad tokia 
operacija galima. Parodžiau Ei- 
senhoweriui telegramą, kurią 
nusiunčiau jo prezidentui, bet 
atsakymo dar nebuvau gavęs, 
ši ir labai stengiausi įtikinti ge- 
2 K ŽB0 + nerolą. Mane palaikė pirmasis 

e + jūrų lordas. Admirolas Ram- 


W. Churchillis ir D. Eisenhoweris. say priešinosi bet kokiai plano 
korekcijai. Bedellis Smithas, 
priešingai, tvirtai parėmė stai- 
gų puolimo krypties keitimą, 

sakė, kad tai būtų tikrai netikėta, kaip tik įmanoma puolant iš jūros. 

Dėl tokios savo štabo viršininko pozicijos Eisenhoweris jokiu būdu 

nepyko. Jis visada skatino laisvai reikšti nuomones svarstant dalykus 

per pasitarimus, bet, aišku, priėmus sprendimą iš visų reikalavo jį 
ištikimai vykdyti. 

Tačiau Eisenhowerio niekaip nepavyko perkalbėti, o kitą dieną ga- 
vau ir prezidento atsakymą: „Gerai pagalvojęs manau, kad operaci- 
ją Dragoon reikia vykdyti kaip planuota, anksčiausiu tinkamu laiku. 
Tvirtai tikiu, kad puolimas bus sėkmingas ir padės Eisenhoweriui iš- 
vyti hunus iš Prancūzijos.“ 

Tad nebeliko ką daryti. Verta pažymėti, kad nuo tam tikro momen- 
to liepą pirmą kartą per visą karą nuolat didėjantis perkeliamų į Eu- 
ropą ir Tolimuosius Rytus JAV karių skaičius pagaliau pralenkė kare 
dalyvaujančių mūsų pajėgų skaičių. O paprastai kuo daugiau pajėgų 
turi, tuo didesnė įtaka sprendžiant sąjungininkų reikalus. Bet reiktų 
nepamiršti ir to, kad jei britų požiūriui šiuo strateginiu klausimu būtų 
buvę pritarta, taktiniai pasirengimai būtų užvilkinę mūsų veiksmus, 
ir tai vėlgi atsilieptų pagrindinio ginčo baigčiai. 

Nusprendžiau vykti į Italiją: vietoje bus lengviau išspręsti daugiau 
klausimų nei įmanoma susirašinėjant. Bus labai naudinga pasimatyti 
su vadais ir kariais, iš kurių dabar tiek daug atimta ir tiek daug reika- 
laujama. Nors skaudžiai susilpnintas, Alexanderis rengė savo armijas 
tolesniam puolimui. Nekantravau susitikti su Tito, jis nesunkiai galės 
atvykti į Italiją iš Viso salos, kur buvo mūsų saugomas. Iš Kairo ga- 
lės atvykti ir Graikijos ministras pirmininkas Papandreou bei keletas 
jo kolegų: suplanuosime, kaip jiems padėti grįžti į Atėnus, kai pasi- 
trauks vokiečiai. Neapolį pasiekiau rugpjūčio 11-osios popietę, bu- 
vau apgyvendintas didingoje, bet kiek aptriušusioje viloje Rivalta, iš 
jos atsivėrė nuostabus vaizdas į Vezuvijų ir įlanką. Čia generolas Wil- 
sonas man paaiškino, kad viskas paruošta rytojaus ryto susitikimui 
su Tito ir naujuoju Jugoslavijos ministru pirmininku Subašiču, kurį 
paskyrė karaliaus Petro vyriausybė Londone. Jie jau atvykę į Neapolį, 
ir rytoj kartu vakarieniausime. 

Rugpjūčio 12-osios rytą prie vilos pasirodė maršalas Tito. Jis dėvėjo 
prašmatnią mėlynos spalvos uniformą su auksiniais apvadais, aklinai 
užsagstytą iki pat smakro, nepatogiausią įmanomą aprangą, kai taip 
svilinančiai karšta. Šią uniformą jam davė rusai, o auksiniai galionai, 
kaip sužinojau vėliau, gauti iš Jungtinių Valstijų. Pasitikau jį vilos 
terasoje, su manimi buvo brigados vadas Macleanas ir vertėjas. Pa- 
klausiau, ar maršalas nenorėtų pirmiausia apžiūrėti generolo Wilso- 
no karo kambario, ir pakviečiau vidun. Maršalą lydėjo du nuožmiai 
atrodantys asmens sargybiniai su automatais: Tito norėjo juos vestis 

kartu, jei kartais iš mūsų pu- 
sės būtų kokia išdavystė. Ne- 
lengvai, bet pavyko maršalą 
atkalbėti, vietoj to pasiūlėme 
sargybinius verčiau atsivesti į 
vakarienę. 

Nuvedžiau Tito į didelį 
kambarį, kurio sienos buvo 
nukabinėtos frontų žemėla- 
piais, čia ilgai kalbėjomės. 
Žemėlapyje parodžiau Istrijos 
pusiasalį. Mūsų puolimo pla- 
nas jam labai patiko, ir jis pa- 
žadėjo padėti. Per susitikimą 
ir vėliau darėme, ką galėjome, 
kad sustiprintume ir suinten- 
syvintume kovos veiksmus Ju- 
goslavijoje, taip pat stengėmės 
sutaikyti Tito su karaliumi. 

Rugpjūčio 14-0sios popietę 
generolo Wilsono Dacota nu- 
skridau į Korsiką stebėti iš- 
silaipinimo Rivjeroje. Iš visų 


W. Churchillio ir Jugoslavijos raudonųjų 


partizanų lyderio J. Broz-Tito susitikimas. 


1944 M. rugpjūtis. 


jėgų bandžiau sustabdyti šią operaciją, bet dabar linkėjau jai sėkmės. 
Iš britų eskadrinio minininko Kimberley stebėjome ilgas voras laivų su 
amerikiečių šturmo pajėgomis, nepertraukiamu srautu plaukiančių į 
Sen Tropezo įlanką. Kiek mačiau ir girdėjau, nei į artėjančias flotiles, 
nei paplūdimyje nebuvo paleista nė vieno šūvio. Linijiniai laivai nu- 
traukė ugnį, nes krante, regis, nieko nebuvo. Rugpjūčio 16 d. grįžau į 
Neapolį ir vieną naktį pailsėjau prieš išvykdamas į frontą pas Alexan- 
derį. Rivjeros operacijai bent jau atidaviau mandagumo duoklę: ma- 
nau, gerai, jog nuvykau į vietą ir parodžiau, kad domiuosi. Trumpai 


papasakosiu, kas ten nutiko. 

Šiam puolimui buvo suformuota 7-oji armija, jai vadovavo gene- 
rolas Patchas. Septynias prancūzų ir tris JAV divizijas, taip pat mišrią 
amerikiečių ir britų oro desanto diviziją palaikė net 6 linijiniai laivai, 
21 kreiseris ir 100 eskadrinių minininkų. Turėjome neįveikiamą pra- 
našumą ore, vokiečių okupuotoje Pietų Prancūzijoje veikė 25 tūkst. 
sukilti pasirengusių ginkluotų pasipriešinimo kovotojų. Puolimas 
vyko ankstyvą rugpjūčio 15-osios rytą atkarpoje tarp Kanų ir Hjero. 
Žuvusiųjų ir sužeistųjų buvo palyginti mažai, amerikiečiai sparčiai 
judėjo pirmyn. Rugpjūčio 28 d. jie jau buvo už Valanso ir Grenoblio. 
Priešas rimtai nė nemėgino jų stabdyti, išskyrus įnirtingą mūšį prie 
Montelimaro, kur mūsų pajėgas pasitiko tankų divizija. Sąjungininkų 
taktinės oro pajėgos priešo negailėjo ir naikino jo transportą. Rug- 
pjūčio 20 d. iš Normandijos besiveržiantis Eisenhoweris pasiekė Seną 
ties Fontenblio ir atsidūrė priešo užnugaryje. Dar po penkių dienų 
Eisenhowerio pajėgos jau buvo už Trua. Vokiečių 19-oji armija, iš ku- 
rios tebuvo likusios kokios penkios divizijos, masiškai bėgo palikda- 
ma mūsų rankose 50 tūkst. karo belaisvių. Rugsėjo 3 d. buvo užimtas 
Lionas, rugsėjo 8 d. - Bezansonas, rugsėjo 11 d. pasipriešinimo bū- 
riai išvadavo Dižoną. Tą dieną Rivjeros ir Overlord pajėgos susijungė 
Sombernone. Pietvakarių Prancūzijos trikampyje, apsupta koncen- 
trinių puolimų, buvo atkirsta 1-oji vokiečių armija, iš jos buvo likę 
20 tūkst. karių, ir jie patys pasidavė. 

Apibendrinsiu šį pasakojimą: išsilaipinti Pietų Prancūzijoje nu- 
spręsta 1943 m. lapkritį Teherane, tai turėjo padėti nuimti krūvį nuo 
Overlord. Operacija turėjo prasidėti savaitę iki išsilaipinimo dienos 
Normandijoje arba savaitę po jos. Pirminį planą pakeitė įvykiai. Vi- 
duržemio regione slypinčios grėsmės savaime pakako, kad vokiečiai 
Rivjeroje laikytų dešimt divizijų. Vien tik dėl Ancijaus operacijos į ki- 
tus frontus priešas nenusiuntė keturių divizijų. Su Ancijaus pagalba 
mūsų fronto linija pasislinko pirmyn, užėmėme Romą, kilo pavojus 
Gotų linijai, ir vokiečiai į Italiją metė dar aštuonias divizijas. Kadangi 
atkovodami Romą užtrukome ir atitinkamai vėlavome iš Viduržemio 


Operacija Dragoon Rivjeroje. Amerikiečių kariai artėja prie Prancūzijos pietų pakrantės. 


1944 M. rugpjūtis. 


jūros operacijai Overlord išsiųsti desantinius laivus, puolimą Rivjero- 
je teko atidėti iki rugpjūčio vidurio arba dviem mėnesiais vėliau nei 
planuota. Tad jokio poveikio operacijai Overlord jis neturėjo. Prasi- 
dėjęs pavėluotai išsilaipinimas Rivjeroje jokių priešo pajėgų iš Nor- 
mandijos karo teatro neatitraukė. Taigi jis nebeturėjo jokio sąryšio 
su tomis priežastimis, dėl kurių apskritai buvo Teherane sumanytas, 
ir jokių Eisenhoweriui besipriešinančių pajėgų į Prancūzijos pietus 
jis nenukreipė". Iš tikrųjų, užuot sulaukęs pagalbos iš Rivjeros ope- 
racijos, Eisenhoweris pats jai padėjo keldamas grėsmę Ronos slėniu 
besitraukiančių vokiečių užnugaryje. Neneigsime, kad Rivjeros ope- 
racija, taip kaip ji buvo įvykdyta, galiausiai reikšmingai pasitarnavo 
Eisenhoweriui - jo dešiniajame sparne atsirado dar viena armija ir 
iš tos pusės atsivėrė dar vienas tiekimo kelias. Už visa tai sumokė- 
jome didelę kainą. Iš armijos Italijoje buvo atimta galimybė smogti 


* 


Pirmoji didelė operacija, susijungus Rivjeroje išsilaipinusioms armijoms ir Eisenhowerio pajėgoms, 
Įvyko lapkričio viduryje. (W. CH.) 

vokiečiams galingą smūgį ir galbūt pasiekti Vieną anksčiau už rusus 
su visais iš to išplaukiančiais padariniais. Bet kai galutinis sprendi- 
mas buvo priimtas, aš, žinoma, išsilaipinimą Rivjeroje visiškai palai- 
kiau, nors padariau viską, ką galėjau, kad jį sustabdyčiau ar nukreip- 
čiau kitur. 


22; 


Rugpjūčio 17-osios rytą automobiliu išvykau pasimatyti su gene- 
rolu Alexanderiu. Džiaugiausi jį vėl išvydęs pirmą kartą po perga- 
lės ir įžengimo į Romą. Jis vežė mane išilgai senojo Kasino fronto, 
pasakojo, kaip vyko mūšis ir kur buvo sunkiausia. Į vakarienę Ale- 
xanderis pakvietė savo pagrindinius karininkus ir išsamiai išklojo 
visas problemas bei planus. Iš 15-osios armijų grupės faktiškai atėmė 
viską ir marino badu. Mūsų puoselėtų didžiųjų projektų teko atsi- 
sakyti. Bet pareiga išlaikyti šiame fronte kuo daugiau vokiečių liko. 
Kad pasiektume tikslą, privalėjome pulti. Gerai integruotos vokiečių 
armijos buvo beveik tokios pat stiprios kaip ir mūsiškės, sudarytos iš 
įvairiausių kontingentų ir rasių. Pasiūlyta pulti visu frontu ankstyvą 
rugpjūčio 26-osios rytą. Dešinysis sparnas puls Adrijos pakrante, ir 
pirmas taikinys bus Riminis. Vakaruose buvo išdėstyta 5-oji ameri- 
kiečių armija, kuriai vadovavo Alexanderis. Dėl išsilaipinimo Rivje- 
roje ji taip pat liko suluošinta ir be paskutinių marškinių. Nepaisant 
visko, ši armija vis tiek ruošėsi energingai pulti. 

Rugpjūčio 19 d. išsirengiau pas generolą Marką Clarką į Livorną. 
Pietavome po atviru dangumi prie jūros. Draugiškai ir konfidencia- 
liai kalbėdamasis suvokiau, koks skausmingas vadams buvo šios 
nuostabios armijos išdraskymas. Generolas atrodė įsiskaudinęs dėl 
to, kad, jo nuomone - negaliu su tuo nesutikti - iš jo armijos buvo at- 
imta puiki galimybė. Na, bet ką gi, jis iš visų jėgų kausis britų pajėgų 
kairėje ir skandins visą frontą liepsnose. Į Sieną atvykau vėlai ir labai 
pavargęs, čia vakarienei prie manęs vėl prisijungė Alexanderis. 

Kai dėstai mintis popieriuje, spręsdamas ar aiškindamas svarbius 
dalykus, kurie daro poveikį karo veiksmams, patiri didelę įtampą. 
Dar skaudžiau, kai viską matai ir jauti vietoje. Italijoje stovėjo pui- 
kiausia 25-ių divizijų armija, ketvirtadalis jos - amerikiečiai, ir ji buvo 
taip nustekenta, kad nebepajėgė pasiekti jokių konkrečių laimėjimų 
prieš milžinišką besiginančios pusės galybę. Jei dar trumpam būtume 
turėję pusę to, kas iš mūsų buvo atimta, būtume prasiveržę į Po upės 
slėnį, o iš ten jau ranka pasiekiamos masinančios galimybės ir perga- 
lės pakeliui į Vieną. Tačiau atsitiko taip, kad beveik milijonas mūsų 
karių bet kurioje reikšmingoje strateginėje koncepcijoje atliko antra- 
eilį vaidmenį. Jie tegalėjo neleisti priešui užmigti, ir tai darė įnirtingai 
bent atliko savo pareigą. Alexanderis išliko kareiviškai linksmas, bet 
aš nuėjau miegoti apimtas slogios nuotaikos. Šiuose didžiuose daly- 
kuose tai, kad negauni, ko nori, neišvaduoja tavęs nuo atsakomybės 
už blogus sprendimus. 

Kadangi Alexanderio puolimas turėjo prasidėti tik rugpjūčio 26 d., 
rugpjūčio 21-osios rytą išskridau į Romą. Čia manęs laukė kitas prob- 
lemų rinkinys ir įspūdingas naujų veikėjų paradas. Pirmiausia reikėjo 
susitvarkyti su gresiančia krize Graikijoje: tai buvo viena pagrindinių 
mano vizito į Italiją priežasčių. Pasklidus gandams, kad vokiečiai eva- 
kuojasi iš Graikijos, kilo didelis sąmyšis ir ginčai pono Papandreou 
vyriausybėje, kartu išryškėjo, koks trapus ir netikras jų bendros vei- 
klos pagrindas. Dėl to buvo dar svarbiau pasimatyti su Papandreou 
ir tais, kuriais jis pasitikėjo. Susitikome tą patį vakarą. Nei jo vyriau- 
sybė, nei Graikijos valstybė neturėjo nei ginklų, nei policijos. Papan- 
dreou prašė mūsų pagalbos suvienyti graikų pasipriešinimo karius 
kovai prieš vokiečius. Tuo metu ginklų turėjo tik netikę žmonės, ir jie 
buvo mažuma. Pasakiau, kad negalime nieko pažadėti ar įsipareigoti 

Jungtinių Valstijų karių 


puolimo Pietų Prancūzijoje 


akimirka. 1944 m. rugpjūtis. 


siųsti britų pajėgas į Graikiją - apie tokią galimybę negalime viešai 
net kalbėti. Bet patariau iš intrigų krečiamo Kairo savo vyriausybę 
nedelsiant perkelti į Italiją, kur nors netoli vyriausiojo sąjungininkų 
vado būstinės. Papandreou sutiko tai padaryti. Pasakiau, kad ateityje 
neketiname kištis ir trukdyti graikų tautai pasinaudoti savo didžia 
teise pasirinkti monarchiją ar respubliką. Tačiau šį svarbų klausimą 
turi spręsti visa graikų tauta, o ne saujelė doktrinierių. Nors aš asme- 
niškai teikiau pirmenybę konstitucinei monarchijai, kokia susiforma- 
vo Anglijoje, Jo Didenybės vyriausybei buvo visiškai tas pats, kaip 
išsispręs reikalai Graikijoje, svarbu tik, kad būtų surengtas teisingas 
plebiscitas. Netrukus pamatysime, kas nutiko. 

Romoje apsistojau ambasadoje, ir mūsų ambasadorius seras Noelis 
Charlesas su Žmona atsidavusiai rūpinosi mano reikalais ir patogu- 
mu. Jo patartas susitikau su beveik visais svarbiausiais veikėjais, išli- 
kusiais Italijos politikos griuvėsiuose po dvidešimt metų diktatūros, 
niokojančio karo, revoliucijos, invazijos, okupacijos, sąjungininkų 
valdymo ir kitų blogybių. Tarp kitų kalbėjausi su sinjoru Bonomi, ge- 
nerolu Badoglio, draugu Togliatti, kuris metų pradžioje grįžo Italijon 

nemažai laiko pragyvenęs Rusijoje. Susitikti su manimi pakvietėme 
visų Italijos partijų lyderius. Nė vienas jų neturėjo rinkėjų mandato, o 
iš praeities atgaivinti jų partijų pavadinimai buvo pasirinkti galvojant 
apie ateitį. „Kokiai partijai jūs atstovaujate?“ — paklausiau vienos gru- 
pės. „Mes - krikščionys komunistai“, — atsakė jų vadas. Neatsispy- 
riau ir tariau: „Tai jūsų partijai turbūt labai patogu po ranka turėti 
katakombas.“ Atrodo, humoro jie nesuprato. Dabar manau, kad vei- 
kiausiai jie pagalvojo, kad kalbu apie žiaurias žudynes, dar neseniai 
šiose šventose senovinėse kapavietėse vykdytas vokiečių. Tačiau 
Romoje atleistina daryti aliuzijas į istoriją. Iš visų pusių į kalvas ky- 
lantis didingas ir iš pažiūros nepažeidžiamas, nusagstytas paminklų, 
rūmų bei stulbinamų griuvėsių - kuriuos paliko ne bombos - Amži- 
nasis miestas aštriai kontrastavo su po jį šmirinėjančiais mažyčiais 
ir laikinais žmogeliais. Taip pat pirmą kartą susitikau su kronprincu 

Umberto, antruoju žmogumi po karaliaus, vadovavusiu mūsų fronte 
kovojančioms italų pajėgoms. Tai buvo stipri ir įspūdinga asmenybė, 
gerai besigaudanti karinėje ir politinėje situacijoje: buvo atgaiva ma- 
tyti šį Žmogų, savimi jis pasitikėjo labiau negu politikai, su kuriais 
teko kalbėtis. Žinoma, tikėjausi, kad jis atliks reikšmingą vaidmenį 
kuriant konstitucinę monarchiją stiprioje, laisvoje ir suvienytoje Itali- 
joje. Tačiau tai jau buvo ne mano reikalas. 

Rugpjūčio 24-osios rytą lėktuvu grįžau į Alexanderio būstinę Sieno- 
je, jis gyveno pilaitėje keli kilometrai už miesto. Kitos dienos popietę 
nuskridome į generolo Leese'o 8-0sios armijos lauko vadavietę netoli 
Adrijos. Čia rikiavosi palapinės, atgręžtos į nuostabią panoramą šiau- 
rėje. Nors Adrijos jūra buvo tik už 30 km, ją užstojo Madžorės kal- 
nas. Generolas Leese'as pasakė, kad vidurnaktį paleis artilerijos ugnį, 
pridengsiančią pirmyn besiveržiančias pajėgas. Mums gerai matėsi 
ilga pabūklų ugnies pliūpsnių linija. Greitas nenutrūkstantis pabūklų 
dundėjimas man priminė Pirmąjį pasaulinį karą. Čia tikrai darbavosi 
baisi galybė artilerijos. Valandą jos paklausęs, džiaugiausi galėdamas 
griūti į lovą, mat Alexanderis kitą rytą ketino keltis anksti, laukė ilga 
diena fronte. Be to, jis pažadėjo nuvežti mane visur, kur tik panorėsiu. 

Su Alexanderiu išvykome apie devintą. Antruoju automobiliu va- 
žiavo jo adjutantas ir kapitonas Thompsonas. Buvome patogiai maža 
komanda. Jau šešias valandas kariuomenė judėjo pirmyn ir buvo įvei- 
kusi nemenką atstumą. Tačiau konkretesnių įspūdžių kol kas susida- 
ryti negalėjome. Pirmiausia užkopėme į styrančią uolėtą aukštikalnę, 
kurios viršuje buvo įsikūręs kaimelis su bažnyčia. Kaimiečiai, vyrai 
ir moterys, lindo iš slėptuvių rūsiuose ir sveikinosi su mumis. Iškart 
buvo aišku, kad kaimą ką tik bombardavo. Vienintelė gatvė užversta 
plytomis ir nuolaužomis. „Kada nustojo tvatinti?“ - paklausė Alexan- 
deris aplink susispietusio ir kiek kreivai besišypsančio būrelio. „Prieš 
kokias 15 minučių“, - atsakė jie. Vaizdas nuo prieš šimtmečius su- 
piltų pylimų buvo išties didingas. Iš čia galėjai matyti visą 8-osios 
armijos puolimo frontą. Bet, išskyrus dūmų kamuolius, tai vienur, tai 

kitur kylančius nuo už 6-7 km sproginėjančių sviedinių, žiūrėti ne- 
buvo ką. Tada Alexanderis pasakė, kad ilgiau čia užsibūti negalime, 
nes visiškai tikėtina, kad priešas šaudys į tokius stebėjimo punktus 
kaip šis ir gali pradėti bet kurią akimirką. Taigi pavažiavome 3-5 km 
į vakarus ir ant plataus kalno šlaito susėdome pietų pikniko. Iš čia 
matėsi ne prasčiau kaip nuo viršūnės, bet tikėjomės, kad esame ne 
tokie pastebimi. 

Gavome žinią, kad mūsų pajėgos pasistūmėjo keletą kilometrų už 
Metauro upės. Čia Hasdrubalo sutriuškinimas nulėmė Kartaginos li- 
kimą,, tad pasiūliau ir mums keltis per upę. Sėdome į automobilius ir 
po pusvalandžio jau buvome už upės; kelias vingiavo per vilnijančias 
ryškiais saulės lopais nutviekstas alyvų giraites. Mūsų gidas buvo ka- 
rininkas iš vieno besikaunančio bataliono, jo vedami miško trakais 
nėrėme tolyn, kol pasigirdo šautuvų ir kulkosvaidžių tratėjimas, ir 
supratome, kad fronto linija jau čia pat. Netrukus mus sustabdė įspė- 
jamieji ženklai. Paaiškėjo, kad priešais - užminuotas laukas, ir saugiai 
pravažiuoti galima tik ten, kur be incidentų kelią jau praskynė kiti 
automobiliai. Alexanderis su adjuntantu išlipo pasižvalgyti ir pasuko 
prie pilko akmens pastato, kurį buvo užėmę mūsų kariai: nuo jo iš arti 
turėjo gerai matytis mūšio laukas. Iškart supratau, kad vyksta tik pa- 
vieniai susirėmimai. Po kelių minučių grįžęs adjutantas nuvedė mane 
pas savo vadą, šis buvo radęs gerą vietą pastate (iš tiesų, senoje pilai- 
tėje), iš kur atsivėrė vaizdas į stačią nuokalnę. Iš čia galėjai matyti vis- 
ką. Vokiečiai šaudė šautuvais ir kulkosvaidžiais iš tankaus brūzgyno, 
esančio už kokio puskilometrio tolimesnėje slėnio pusėje. Mūsų prie- 
šakinė linija buvo po mumis. Netolygiai aidėjo padriki šūviai. Bet tai 
buvo akimirka, kai per Antrąjį pasaulinį karą buvau arčiausiai priešo 
ir geriausiai girdėjau kulkų zvimbimą. Po pusvalandžio grįžome prie 
automobilių ir brovėmės atgal upės link stropiai laikydamiesi savo 
ar kitų automobilių ratų įspaustų vėžių. Prie upės sutikome palai- 
kančias pėstininkų kolonas, žygiavusias sustiprinti mūsų retos šaulių 

grandinės. Penktą jau buvome namie, generolo Leese'o būstinėje, kur 
žinios iš viso armijos fronto buvo iškart žymimos žemėlapyje. Nuo 
aušros mūsų armija iš viso pasistūmėjo apie 6 kilometrus 16-20 km 
ilgio fronte, nuostolių patyrėme nedaug. Tai buvo įkvepianti pradžia. 


+++ 


Kitą dieną ir telegrafu, ir diplomatiniu paštu prikrito daug darbo. 
Pasirodo, generolas Eisenhoweris nerimavo dėl kelių artėjančių vo- 
kiečių divizijų, atitrauktų iš fronto Italijoje. Aš džiaugiausi, kad mūsų 
puolimas, nors parengtas beviltiškomis sąlygomis, prasidėjo. Para- 
šiau telegramos tekstą prezidentui, joje nušviečiau padėtį remdama- 
sis tuo, ką sužinojau iš generolų vietoje ir ką pats supratau. Norėjau 
jam perduoti mūsų nusivylimą neparodydamas ir neprovokuoda- 
mas priešiškumo ir kartu išreikšti savo viltis bei pateikti siūlymų dėl 
ateities. Jei tik atgaivinčiau prezidento susidomėjimą, dar galėtume 
įgyvendinti savo sumanymą ir galiausiai įžengti į Vieną. Paaiškinęs 
Alexanderio planą, telegramą baigiau taip: 


Niekada nepamiršau mūsų pokalbio Teherane apie Istriją ir esu įsiti- 
kinęs, kad galingos armijos pasirodymas Trieste ir Istrijoje po keturių 
penkių savaičių padarytų tokį poveikį, kuris pranoktų vien karinius 
sumetimus. Istrijoje mūsų lauktų Tito žmonės. Neįsivaizduoju, kas 
tuo metu dėsis Vengrijoje, tačiau, būdami šiame regione, galėtume 
pasinaudoti bet kokia naujai susiklosčiusia palankia situacija. 


Telegramą išsiunčiau tik rugpjūčio 28 d., atvykęs į Neapolį, o atsa- 
kymą gavau dar po kelių dienų, jau grįžęs namo. Ponas Rooseveltas 
rašė: 


Ir aš tikiu, kad sąjungininkų turimos divizijos Italijoje yra pajėgios 
atlikti joms skirtą užduotį ir lauko vadai atkakliai tęs mūšį, kol 

sunaikins priešo pajėgas. ... Tai, kaip ateityje konkrečiai panaudosime 
mūsų pajėgas Italijoje, galėsime aptarti [jau netrukus]. ... Vokiečių 
padėtis Pietų Prancūzijoje dabar yra chaotiška, viliuosi, kad mūsų 
šiaurės ir pietų pajėgos susijungs gerokai anksčiau nei tikėjomės. 


Skaitytojas pamatys, kad nė viena iš šių vilčių neišsipildė. Armi- 
jos išsilaipinimas Rivjeroje labai brangiai atsiėjo mūsų operacijoms 
Italijoje. Be to, ši armija atvyko per vėlai, kad padėtų Eisenhoweriui 
svarbiausiuose pirmuosiuose mūšiuose šiaurėje. Tuo metu Alexande- 
rio puolimas buvo sužlugdytas, kai iki pergalės trūko tiek nedaug - 
pergalės, kurios ši armija nusipelnė ir kurios mums taip reikėjo. Italija 
nebuvo visiškai išlaisvinta dar aštuonis mėnesius. Mums neleido iš 
dešinės veržtis Vienos link ir, išskyrus Graikiją, mūsų karinė galia 
prisidėti išlaisvinant Pietų Europą buvo iššvaistyta tuščiai. 

Pasakosiu, kaip baigėsi ši istorija. 8-0sios armijos puolimas ėjosi 
sklandžiai, tai buvo geras ženklas. Vokiečius jis užklupo netikėtai, 
rugsėjo 1 d. prasiskverbėme pro Gotų liniją maždaug 30 km ilgio 
fronte. Rugsėjo 18 d. 8-oji armija apėjo rytinį linijos galą, o centre liniją 
kirto amerikiečių pajėgos. 

Nors patyrėme milžiniškų nuostolių, pasiekėme daug ir ateitis tei- 
kė vilčių. Tačiau Kesselringui siuntė vis naujus pastiprinimus, galiau- 
siai vokiečiai disponavo 28 divizijomis. Sukrapštęs iki dviejų divizijų 
iš ramesnių sektorių, Kesselringas ėmė įnirtingai kontratakuoti. Dėl 
to paaštrėjo mūsų tiekimo problemos kalnų perėjose, ir sąjungininkų 
puolimas buvo sustabdytas. Vokiečiai gynėsi užsispyrusiai, reljefas 
buvo sudėtingas, pliaupė lietūs. Mūšiai pasiekė kulminaciją spa- 
lio 20-24 dienomis, netoli Bolonijos, kai generolui Markui Clarkui 
tik per plauką nepavyko prasiveržti į su 8-ąja armija besigrumian- 
čio priešo užnugarį. Bet, pasak Alexanderio, „liūtys, audringi vėjai 
ir 5-osios armijos išsekimas padėjo vokiečiams savo liniją išlaikyti“. 
Oras buvo siaubingas. Smarkūs lietūs patvindė daugybę upių ir drė- 
kinimo kanalų, žemdirbystei pritaikyta žemė vėl virto pelke, kokia 

Italijoje kovojantys vokiečių parašiutininkai su kulkosvaidžiu MG-42. 


buvo anksčiau. Judėti bekele dažnai buvo neįmanoma. Per didžiausią 
vargą kariai brovėsi pirmyn. Užtikrintos pergalės viltys išsisklaidė, 
bet svarbiausia armijų Italijoje pareiga liko - toliau spausti priešą, kad 
jam nekiltų noras siųsti pagalbą prie Reino žūtbūtinai besikaunan- 
čioms vokiečių divizijoms. Tad, kai tik pasitaikydavo pusėtinas oras, 
kovėmės toliau. Bet nuo lapkričio vidurio joks didesnis puolimas ne- 
bebuvo įmanomas. Atsiradus progai, buvo daromi nedideli išpuoliai, 
bet tik pavasarį armijos sulaukė atpildo - laimėjo pergalę, kurios iš- 
ties nusipelnė ir kurios vos vos nepasiekė rudenį. 

15 skyrius 


Rusų pergalės 


Dabar skaitytoją grąžinsiu prie rusų kovos, kurios mastas gerokai 
pranoko visas mano iki šiol aprašytas operacijas; ši kova neabejoti- 
nai buvo pagrindas, leidęs amerikiečių ir britų armijoms įsijungti į 
karo kulminaciją. Po žiaurių pralaimėjimų 1943 m. lapkritį-gruodį 
vokiečiai neturėjo daug laiko atsigauti. 1944 m. sausio viduryje ru- 
sai puolė beveik 200 km frontą nuo Ilmenio ežero iki Leningrado ir 
pramušė priešo gynybą aplink miestą. Toliau pietuose iki vasario 
pabaigos priešas buvo nustumtas iki Peipaus ežero. Kartą ir visiems 
laikams išlaisvinę Leningradą, rusai jau stovėjo prie Baltijos valstybių 
sienų. Puolimas į vakarus nuo Kijevo privertė vokiečius atsitraukti iki 
Lenkijos senosios sienos. Liepsnojo visas pietinis frontas, daugelyje 
vietų rusai giliai prasiskverbė pro vokiečių liniją. Rusų užnugaryje 
prie Korsunio liko apsuptos didžiulės vokiečių pajėgos, iš šio „kati- 
lo“ mažai kas išsigelbėjo. Kovo mėnesį, išnaudodami pranašumą visa 
fronto linija ir ore, rusai toliau spaudė vokiečius. Nuo Gomelio iki 
Juodosios jūros visos vokiečių pajėgos traukėsi, jie sustojo tik kirtę 

Dniestrą ir vėl atsidūrę Rumunijoje ir Lenkijoje. Pavasarinis atlydys 
leido priešui trumpai atsikvėpti. Tačiau Kryme karo veiksmai vis dar 
buvo įmanomi, tad balandį rusai ėmė triuškinti 17-ąją vokiečių armiją 
ir atsikovoti Sevastopolį. 

Šių pergalių mastas kėlė toli siekiančius klausimus. Raudonosios 
armijos grėsmė pakibo virš Vidurio ir Rytų Europos. Kas nutiks Len- 
kijoje, Vengrijoje, Rumunijoje, Bulgarijoje ir ypač Graikijoje, dėl ku- 
rios dėjome tiek pastangų ir tiek daug paaukojome? Ar Turkija stos 
į mūsų pusę? Ar rusų tvanas pasiglemš Jugoslaviją? Atrodo, pradėjo 
ryškėti pokario Europos kontūrai ir reikėjo nedelsiant susitarti su s0- 
vietais dėl politinių dalykų. 

Gegužės 18 d. sovietų ambasadorius Londone apsilankė Užsienio 
reikalų ministerijoje aptarti pono Edeno bendro pobūdžio pasiūlymo, 
kad Sovietų Sąjunga laikinai, kol vyksta karas, Rumunijos reikalus 
laikytų savo rūpesčiu, o Graikiją paliktų mums. Rusai buvo pasiren- 
gę su tuo sutikti, bet norėjo žinoti, ar šiuo klausimu konsultavomės 
su Jungtinėmis Valstijomis. Jei taip, rusai pasiūlymui pritartų. Taigi 
gegužės 31 d. nusiunčiau telegramą asmeniškai ponui Rooseveltui: 


„. Tikiuosi, kad galbūt galėsite palaiminti šį pasiūlymą. Žinoma, ne- 
norime suraikyti Balkanų į įtakos zonas ir, pritardami šiam planui, 

turėtume aiškiai pasakyti, kad jis galios tik karo sąlygomis ir niekaip 
neveiks nė vienos iš trijų didžiųjų valstybių teisių bei įsipareigojimų 
visai Europai, kuriuos jos įgis taikos sudarymo metu ir vėlesniu laiko- 
tarpiu. Šis susitarimas niekaip nepakeis dabartinio mūsų bendradar- 
biavimo formuluojant ar vykdant sąjungininkų politiką minėtų šalių 
atžvilgiu. Tačiau manome, kad siūlomas susitarimas bus naudingas ir 
padės išvengti mūsų ir rusų požiūrių išsiskyrimo dėl Balkanų. 


Pirmoji JAV Valstybės departamento reakcija buvo šaltoka. Poną 
Hullą' nervino bet koks pasiūlymas, „kuriame galima įžvelgti nors 
menkiausią užuominą apie kuriamas įtakos sferas ar pritarimą tokiai 
idėjai“, taigi birželio 11 d. prezidentas man atrašė: 


„„ Trumpai tariant, pripažįstame, kad bet kurioje teritorijoje karine 
prasme atsakinga vyriausybė neišvengiamai darys sprendimus, ku- 
riuos diktuos karo įvykiai, bet esame įsitikinę, kad jūsų siūlomas susi- 
tarimas sustiprins natūralų polinkį tokius sprendimus išplėsti ir į ki- 
tas nekarines sferas. Mūsų nuomone, toks susitarimas nepanaikins 
jūsų ir sovietų požiūrių skirtumų, o Balkanų regionas liks padalytas 
į įtakos sferas nepaisant susitarime deklaruojamo ketinimo apsiriboti 
karo reikalais. Manome, kad būtų geriau pasistengti sukurti konsul- 
tacinį mechanizmą nesusipratimams išsiaiškinti ir pažaboti tendenci- 
ją kurti ekskliuzyvines sferas. 


Ši telegrama vertė smarkiai nerimauti, tad tą pačią dieną parašiau 
prezidentui: 


„Jei dėl kiekvieno veiksmo reikės su visais konsultuotis, veiksmai 
bus paralyžiuoti. Šiuose Balkanų regionuose įvykiai visada lenks 
nuolat kintančią situaciją. Kažkas privalo turėti įgaliojimus kurti 
planus ir veikti. Konsultacinis komitetas taps vien kliuviniu, ir 


*  Cordell Hull - JAV Valstybės departamento sekretorius nuo 1933 m. kovo iki 1944 m. lapkričio. 

susidarius ypatingajai padėčiai jį visada apeisime bendraudami tie- 
siogiai - jūs ir aš arba bet kuris iš mūsų su Stalinu. 

Pasvarstykime, kas nutiko per Velykas. Mes sugebėjome visiškai susi- 
tvarkyti su graikų pajėgų maištu, ir tai padarėme neprieštaraudami 
jūsų požiūriui. Tai buvo įmanoma, nes galėjau bet kurią akimirką 
duoti įsakymus karo vadams, iš pradžių pasisakiusiems už susitaiky- 
mą, 0, svarbiausia, reikalavusiems nenaudoti jėgos ir negrasinti ją 
panaudoti. Beveik niekas nežuvo. Padėtis Graikijoje labai pagerėjo, ir, 
jei tvirtai laikysimės, išvengsime sumaišties ir katastrofos. Rusai nu- 
siteikę leisti mums imtis lyderystės graikų reikaluose, 0 tai reiškia, 
kad valstybinės graikų pajėgos užkirs kelią EAM-ui' ir visiems jų nu- 
sikalstamiems kėslams. ... Jei per šiuos neramumus mums būtų reikė- 
ję konsultuotis su kitomis didžiosiomis valstybėmis ir būtų prasidėjęs 
trišalių ar keturšalių telegramų sukutis, vienintelis dalykas, ko būtu- 
me pasiekę, tai chaosas ir impotencija. 

Man regis, netrukus didelės rusų pajėgos įsiverš į Rumuniją ir padės 
jai atsiimti dalį Transilvanijos iš Vengrijos, jei Rumunija sutiks tame 
žaidime dalyvauti (o taip gali nutikti), tad atsižvelgiant į šias aplin- 
kybes, būtų gerai leisti sovietams imtis lyderystės, nes vis tiek nei 
jūs, nei mes ten išvis neturime jokių pajėgų ir sovietai elgsis kaip tin- 
kami bet kokiu atveju, nepriklausomai nuo mūsų sprendimo. ... Api- 
bendrinsiu: siūlau, kad gegužės 31 d. laiške išdėstytas susitarimas 
įsigaliotų trijų mėnesių bandomajam laikotarpiui, o paskui visos trys 
sąjungininkės jį peržiūrės. 


Birželio 13 d. prezidentas pritarė šiam susitarimui, bet pridūrė: 
„Privalome būti atsargūs ir labai aiškiai pasakyti, kad nenustatome 
jokių pokarinių įtakos sferų.“ Sutikdamas su jo požiūriu, kitą dieną 
prezidentui atrašiau: 


* 


Graikiška santrumpa EAM - Nacionalinis išlaisvinimo frontas, iš esmės komunistų kontroliuojama 
organizacija. (W. CH.) 

Esu labai dėkingas už jūsų telegramą. Paprašiau užsienio reikalų mi- 
nistro perduoti informaciją Molotovui ir paaiškinti, kad trijų mėne- 
sių bandomasis laikotarpis įvedamas tam, kad iš anksto nebūtų nu- 
statomos jokios pokarinės įtakos sferos. 


Pranešiau apie padėtį Karo kabinetui, ir sutarėme informuoti so- 
vietų vyriausybę, kad sutinkame su tokiu bendru atsakomybės pasi- 
dalijimu trijų mėnesių laikotarpiui. Tai padaryta birželio 19 d. Tačiau 
Rooseveltas nebuvo patenkintas mūsų veikimo būdu, gavau iš jo dar 
vieną telegramą, rodančią, kad yra įskaudintas: „Mus neramina tai, 
kad jūsų Žmonės pirmiausia šį reikalą aptarė su rusais, o tik paskui 
su mumis.“ Tad, atsakydamas į prezidento priekaištą, birželio 23 d. 
išsiunčiau atsakymą, išdėsčiau, kaip suvokiame situaciją Londone: 


Rusai yra vieninteliai iš sąjungininkų, galintys ką nors padaryti Ru- 
munijoje. ... Kita vertus, graikų našta gula išskirtinai ant mūsų pe- 
čių, taip visą laiką ir buvo nuo tada, kai 1941 m. tuščiai bandėme 
jiems pagelbėti prarasdami 40 tūkst. vyrų. Panašiai jūs leidote mums 
imtis veiksmų Turkijoje, ir dėl jų mes visada konsultavomės su ju- 
mis, ir manau, kad sutarėmė dėl kurso, kurio laikysimės. Turint ome- 
nyje, kad dabar užsienio politikoje įsivyravo bendras posūkio kairėn 
principas, man būtų paprasta tiesiog leisti graikams išsidraskyti pa- 
tiems — Graikijos karalius tikriausiai būtų priverstas atsisakyti sosto, 
ir šalyje įsiviešpatautų EAM teroras, o siekdami išvengti visiškos 
anarchijos, valstiečiai ir daugelis kitų visuomenės klasių būtų pri- 
versti formuoti vokiečių globojamus saugumo batalionus. Užkirsti 
tam kelią galiu vieninteliu būdu - įtikinti rusus, kad liautysi stiprinę 
EAM-ą ir visomis pajėgomis veržtųsi pirmyn. Tad rusams pasiūliau 
laikiną susitarimą, kaip būtų geriau toliau kariauti. Tai buvo tik pa- 
siūlymas, turėjome pateikti jį jums ir gauti jūsų pritarimą. 

Dėjau pastangas mėgindamas sudaryti sąjungą tarp Tito pajėgų ir 
kovotojų Serbijoje, taip pat visų palaikančių karališkąją Jugoslavijos 

vyriausybę, kurią abu pripažįstame. Kiekviename žingsnyje informa- 
vome jus, kaip mums sekasi susidoroti su šia sunkia našta, kol kas iš 
esmės tenkančia mums vieniems. Čia vėlgi nieko nebūtų lengviau nei 
karalių ir karališkąją Jugoslavijos vyriausybę sušerti vilkams ir, vo- 
kiečių džiaugsmui, leishi Jugoslavijoje įsiplieksti pilietiniam karui. 
Abiem atvejais darau viską, ką galiu, kad į chaosą įneščiau tvarkos ir 
sutelkčiau visų pastangas prieš bendrą priešą. Nuolat pranešu jums 
apie įvykius, tikiuosi, kad turiu jūsų pasitikėjimą, ir laukiu pagalbos 
tose srityse, kur iniciatyva priskirta mums. 


Pono Roosevelto atsakymas išsprendė šį tarp draugų kilusį gin- 
čą. „Atrodo, kad mes abu per neapsižiūrėjimą ėmėmės vienašališkų 
veiksmų kryptimi, kurią dabar abu sutartinai laikome būtina šiame 
etape“, — rašė jis. „Labai svarbu, kad visada sutartume dėl dalykų, 
susijusių su sąjungininkų karo veiksmais.“ 

„Patikinu jus, kad šiuose dalykuose visada sieksiu mūsų sutarimo — 
prieš bet kokį veiksmą, jo eigoje ir po jo“, - atsakiau. 

Tačiau vyriausybių lygmeniu sunkumai tęsėsi. Stalinas, supratęs, 
kad amerikiečiai abejoja, užsispyrė kreiptis į juos tiesiogiai; galiau- 
siai jokio galutinio susitarimo dėl atsakomybės pasidalijimo Balkanų 
pusiasalyje taip ir nesugebėjome pasiekti. Rugpjūčio pradžioje rusai 
klasta iš Italijos į Šiaurės Graikiją nusiuntė misiją Liaudies išlaisvini- 
mo armijai (ELAS), kariniam EAM padaliniui. Susidūrę su Amerikos 
pareigūnų nepalankumu ir šiuo nesąžiningu sovietų poelgiu, jokio 
esmingesnio susitarimo toliau nebesiekėme, kol po dviejų mėnesių 
Maskvoje nesusitikau su Stalinu. Per tą laiką Rytų fronte nutiko dau- 
gybė įvykių. 

Suomijoje Rusijos pajėgos, jau visiškai kitokios kokybės ir ginkluo- 
tės nei tos, kurios kovėsi 1940 m., pralaužė Mannerheimo liniją, vėl 
atkūrė judėjimą geležinkeliu iš Leningrado į Murmanską, mūsų ark- 
tinių konvojų terminalą, ir rugpjūčio pabaigoje privertė suomius pra- 
šyti paliaubų. Pagrindinis rusų puolimas vokiečių fronte prasidėjo 

Sovietų kariuomenė vėl įžengia į Lietuvą. 1944 M. vasara. 


birželio 23-iąją. Daugybę miestelių ir kaimų vokiečiai buvo pavertę 
įtvirtintais punktais su žiedine gynyba, bet rusai juos vieną po kito 
supo ir triuškino, ir pro atsivėrusius tarpus Raudonoji armija plūdo 
tolyn. Liepos pabaigoje rusai pasiekė Nemuną ties Kaunu ir Gardinu. 
Per penkias savaites nužygiavę 400 km, jie laikinai stabtelėjo papil- 
dyti atsargų. Vokiečių nuostoliai buvo siaubingi. Dvidešimt penkios 
divizijos išvis nustojo egzistuoti, dar tiek pat buvo atkirstos Kurše“. 
Vien tik liepos 17 d. rusai per Maskvą pervarė 57 tūkst. vokiečių karo 
belaisvių —- kas žino kur? 

Šio pergalingo veržimosi pietuose buvo Rumunija. Iki rugpjūčio 
antros pusės kelią link Ploješčio naftos telkinių ir Balkanų rusams už- 
stojo vokiečių linija nuo Černovcų iki Juodosios jūros. Ši linija susilp- 
nėjo vokiečiams permetus pajėgas į probleminį fronto ruožą toliau 
šiaurėje ir, nuo rugpjūčio 22 d. rusams įnirtingai puolant, ji greitai 


* Heinz Guderian, Panzer Leader, 1957, New York, p. 352. 

subyrėjo. Padedami iš jūros išsilaipinusių pajėgų, rusai netruko su- 
sitvarkyti su vokiečiais. Vokiečiai prarado šešias divizijas. Rugpjūčio 
23 d. įvyko perversmas Bukarešte, kurį organizavo jaunasis karalius 
Michajus su artimiausiais patarėjais, ir karinė padėtis radikaliai pasi- 
keitė“. Rumunų armijos iki paskutinio vyro stojo už karalių. Per tris 
dienas iki sovietų armijos pasirodymo vokiečių pajėgos buvo nugink- 
luotos ir atsitraukė prie šiaurinės sienos. Iki rugsėjo 1 d. vokiečiai eva- 
kavosi iš Bukarešto. Rumunų armijai ėmus skirstytis, šalį okupavo 
sovietai. Rumunijos vyriausybė kapituliavo. Bulgarija buvo užka- 
riauta po to, kai paskutinę minutę dar spėjo paskelbti karą Vokieti- 
jai. Verždamiesi į vakarus, rusų tankai atriedėjo iki Dunojaus slėnio, 
paskui to kirto Transilvanijos Alpes ir pasiekė Vengriją, o į pietus nuo 
Dunojaus sovietų pajėgų kairysis sparnas judėjo išilgai Jugoslavijos 
sienos. Čia jie pasirengė didžiajam žygiui į Vakarus, dar po kiek laiko 
atvedusio juos į Vieną. 

Tuo metu Lenkijoje vyko tragedija, kurią būtina aprašyti smulkiau. 


22; 


Liepos pabaigoje rusų armijos stovėjo priešais Vyslos upę ir visi 
pranešimai rodė, kad Lenkija jau visai netrukus atsidurs rusų ran- 
kose. Lenkijos vyriausybei Londone ištikimės pogrindinės armijos“ 
vadai dabar turėjo nuspręsti, kada pradėti visuotinį sukilimą prieš 
vokiečius, kad paspartintų šalies išlaisvinimą ir užkirstų kelią dau- 
gybei aršių gynybinių mūšių Lenkijos teritorijoje, ypač Varšuvoje. 
Lenkų vyriausybė Londone įgaliojo lenkų vadą generolą Bor-Komo- 
rowskį ir jo civilį patarėją skelbti visuotinį sukilimą savo nuožiūra. O 
momentas atrodė iš tiesų palankus. Liepos 20 d. juos pasiekė Žinios 
apie sąmokslą prieš Hitlerį, iškart po to sąjungininkai prasiveržė iš 
placdarmo Normandijoje. Liepos 22 d. lenkai perėmė 4-osios tankų 


* Karalius vienašališkai pareiškė nutraukiąs veiksmus prieš sąjungininkus ir stojąs į karą prieš Vokietiją. 
** Taip autorius vadina Armiją Krajovą. 

Varšuvos sukilimas. Tautinę vėliavą iškėlę lenkai užgrobtame vokiečių šarvuotyje Sd. Kfz. 251. 


armijos pranešimus, kuriuose įsakoma visoms vokiečių pajėgoms 
trauktis į vakarus nuo Vyslos. Tą pačią dieną Vyslą kirto rusai ir jų 
patruliai veržėsi Varšuvos link. Regis, beveik neliko abejonių, kad vi- 
siškas vokiečių žlugimas čia pat. 

Tad generolas Boras nuprendė šaukti didžiulį sukilimą ir išvaduo- 
ti miestą. Jis turėjo maždaug 40 tūkst. vyrų ir maisto bei šaudmenų 
atsargų 7-10 mūšio dienoms. Už Vyslos jau girdėjosi rusų pabūklų 
šūviai. Iš neseniai užimtų aerodromų netoli sostinės (iki artimiausio 
buvo 20 min. skrydžio) sovietų oro pajėgos pradėjo bombarduoti vo- 
kiečius Varšuvoje. Tuo pat metu Lenkijos rytuose buvo suformuotas 
komunistinis Lenkijos išlaisvinimo komitetas, ir rusai paskelbė, kad 
išlaisvinta teritorija bus perduota jo kontrolei. Sovietų radijo stotys 
jau kuris laikas ragino lenkų žmones beatodairiškai sukilti prieš vo- 
kiečius. Liepos 29 d., trys dienos iki sukilimo, Maskvos radijo stotis 
transliavo Lenkijos komunistų kreipimąsi į Varšuvos gyventojus: jau 
griaudėja laisvės pabūklai, kviečiantys lenkus, kaip ir 1939-aisiais, 
stoti į kovą prieš vokiečius, ir šį kartą ji bus lemiama. „Varšuvai, kuri 
nepasidavė, bet kovėsi toliau, atėjo laikas veikti.“ Pranešime sakoma, 

kad vokiečiai turi planą visame mieste išdėstyti gynybos punktus, o 
tai reiškia, kad miestas bus pamažu sugriautas, pabaigoje gyvento- 
jams primenama, kad „viskas, ko jie neišgelbės aktyviai veikdami, 
bus prarasta“, ir, „tiesiogiai įsitraukdami į aktyvų priešinimąsi Var- 
šuvos gatvėse, pastatuose ir kitur, jie pagreitinsią galutinio išlaisvini- 
mo akirmirką ir išgelbėsią savo brolių gyvybes“. 

Liepos 31-osios vakarą Varšuvos pogrindžio vadavietė gavo žinią, 
kad sovietų tankai pralaužė vokiečių gynybą miesto rytinėje dalyje. 
Vokiečių karinis radijas skelbė: „Šiandien rusai pradėjo visuotinį Var- 
šuvos puolimą iš pietryčių.“ Kai kuriose vietose rusų pajėgos buvo 
vos už 16 kilometrų. Lenkijos pogrindžio vadavietė sostinėje davė 
įsakymą visuotiniam sukilimui kitą dieną 17 valandą. Štai kaip įvy- 
kius apibūdino pats generolas Boras: 


Lygiai penktą blykstelėjo tūkstančiai atidaromų langų. Iš visų pusių 
pažiro kulkų kruša, jos smigo į praeinančius vokiečius, varpė jų pas- 
tatus ir žygio rikiuotes. Akies mirksniu likę civiliai gyventojai dingo 
iš gatvių. Iš namų pasipylę vyrai puolė į mūšį. Per 15 minučių visas 
milijoninis miestas įsitraukė į kovą. Sustojo visas transportas. Varšu- 
va kaip didžiulis transporto mazgas, į kurį subėga keliai iš šiaurės, 
pietų, rytų ir vakarų, artimame vokiečių fronto užnugaryje nustojo 
egzistuoti. Mūšis už miestą prasidėjo. 


Kitą dieną apie tai sužinojome Londone ir nekantriai laukėme nau- 
jesnių Žinių. Sovietų radijas tylėjo, rusų oro antskrydžiai baigėsi. Rug- 
pjūčio 4 d. iš įtvirtintų postų mieste ir priemiesčiuose vokiečiai perėjo 
į puolimą. Į mus kreipėsi lenkų vyriausybė Londone, kad verkiant 
reikia kuo skubiau tiekti atsargas iš oro. Dabar prieš sukilėlius stojo 
penkios greitomis sutelktos vokiečių divizijos. Be to, iš Italijos buvo 
atkelta Hermanno Gėringo divizija ir netrukus dar dvi SS divizijos. 

Reaguodamas į visa tai telegrafavau Stalinui: 


Lenkijos pogrindžio armija paprašė neatidėliotinos pagalbos ir, kai 
leis oras, į pietvakarinę Varšuvos dalį iš oro numesime apie 60 tonų 
įrangos ir ginklų. Teigiama, kad ten tarp lenkų sukilėlių ir vokiečių 
verda nuožmi kova. Taip pat sakoma, kad lenkai kreipiasi pagalbos į 
rusus, kurie, regis, yra visai netoli. Tame rajone lenkus puola pus- 
antros vokiečių divizijos. Galbūt ši informacija bus naudinga jūsų 
operacijoms. 


Stalino atsakymas atėjo iškart, ir tai, ką perskaičiau, buvo žiauru. 


Gavau jūsų telegramą apie Varšuvą. Manau, kad jums lenkų pateikta 
informacija yra smarkiai perdėta ir nekelia pasitikėjimo. Tokia išvada 
peršasi vien todėl, jog lenkų emigrantai jau pasiskelbė su keliais nu- 
klydusiais Armijos Krajovos būriais beveik užėmę Vilnių ir net pra- 
nešė tai per radiją. Bet tai visiškai neatitinka faktų. Lenkų neregulia- 
riąją armiją sudaro keletas dalinių, kuriuos lenkai klaidingai vadina 
divizijomis. Jie neturi nei artilerijos, nei lėktuvų, nei tankų. Neįsi- 
vaizduoju, kaip tokie daliniai gali atkovoti Varšuvą, vokiečiai jos 9y- 
nybai išstatė keturias tankų divizijas, tarp jų ir Hermanno Goringo 
diviziją. 


Vokiečių sunkioji savaeigė 
1, mMortyra Ziu apšaudo 


Varšuvos senamiestį. 

Tuo metu mūšiai prieš vokie- 
čių Tiger tankus vyko kiekvie- 
noje gatvėje; rugpjūčio 9 d. vo- 
kiečiai per visą miestą iki pat 
Vyslos įvarė pleištą — atskyrė 
ir izoliavo lenkų kontroliuo- 
jamus rajonus. Narsios lenkų, 
britų ir dominijų įgulos iš Ka- 
rališkųjų oro pajėgų, atskridu- 
sios iš bazių Italijoje, bandė pa- 
dėti Varšuvai, bet jų pastangos 
buvo beviltiškos ir neadekva- 
čios. Du lėktuvai pasirodė rug- 
pjūčio 4-osios naktį ir trys - dar 
po keturių parų. 


Sunkiąją Mortyrą aptarnaujantis personalas 


ruošia pabūklą naujam šūviui. 


+ XX 


Lenkijos ministras pirmininkas Mikolajczykas nuo liepos 30 d. 
buvo Maskvoje ir stengėsi kaip nors susitarti su sovietų vyriausybe, 
kuri Lenkijos komunistų nacionalinio išlaisvinimo komitetą (mes jį 
vadinome Liublino komitetu) laikė būsimaisiais šalies valdytojais. 
Derybos tęsėsi ir per pirmąsias Varšuvos sukilimo dienas. Kiekvieną 
dieną Mikolajczyką pasiekdavo generolo Boro telegramos, jis mal- 
davo atsiųsti šaudmenų, prieštankinių ginklų ir apskritai šaukėsi 
Raudonosios armijos pagalbos. Tuo metu rusai reikalavo susitarti dėl 
Lenkijos pokarinių sienų ir bendros vyriausybės sudarymo. Paskuti- 
nis bevaisis pokalbis su Stalinu įvyko rugpjūčio 9-ąją. 

Rugpjūčio 16 d. Višinskis išsikvietė Jungtinių Valstijų ambasadorių 
Maskvoje ir paaiškinęs, kad nori išvengti galimų nesusipratimų, per- 
skaitė šį pribloškiantį pareiškimą: 

Sovietų vyriausybė, savaime aišku, negali prieštarauti tam, kad ang- 
lai ir amerikiečiai tiekia ginklus Varšuvos regione, tai britų ir ameri- 
kiečių reikalas. Tačiau sovietų vyriausybė kategoriškai prieštarauja 
tam, kad britų ir amerikiečių lėktuvai, išmetę ginklus Varšuvos regio- 
ne, nusileistų sovietų teritorijoje, nes sovietų vyriausybė nenori būti 
tiesiogiai ar netiesiogiai siejama su Varšuvos avantiūra. 


Tą pačią dieną gavau kiek švelnesniais žodžiais suformuluotą Sta- 
lino telegramą: 


Po pokalbio su ponu Mikolajczyku įsakiau Raudonosios armijos va- 
davietei intensyviai mesti ginklus iš oro Varšuvos sektoriui. Taip pat 
parašiutu nusileido karininkas, turėjęs užmegzti ryšius su lenkais, 
tačiau, pasak vadavietės raporto, jis tikslo nepasiekė, nes buvo nukau- 
tas vokiečių. 

Atidžiau susipažinęs su Varšuvos įvykiais, esu įsitikinęs, kad Varšu- 
vos veiksmai — tai neatsargi, pasibaisėtina avantiūra, Lenkijos gyven- 
tojams kainuosianti daugybę aukų. Taip nebūtų atsitikę, jei sovietų 
vadavietė būtų buvusi informuota prieš prasidedant Varšuvos sukili- 
mui ir jei lenkai būtų palaikę ryšį su mūsų vadaviete. 

Susidarius tokiai padėčiai, sovietų vadavietė nusprendė, kad privalo 
atsiriboti nuo šios Varšuvos avantiūros ir už ją negali prisiimti nei 
tiesioginės, nei netiesioginės atsakomybės. 


Mikolajczyko teigimu, pirmoji šios telegramos pastraipa yra visiška 
netiesa. Du rusų karininkai saugiai atvyko į Varšuvą ir buvo priimti 
lenkų vadavietėje. Keletą dienų ten praleido ir sovietų pulkininkas, 
per Londoną siuntęs telegramas į Maskvą ir raginęs kuo skubiau teik- 
ti pagalbą sukilėliams. 

Po keturių dienų su Rooseveltu išsiuntėme Stalinui kreipimąsi, ku- 
rio tekstą parašė prezidentas: 

ši 


"P „ pP EP" 2 sns 
Britų gamybos 9 mm kalibro pistoletu-kulkosvaidžiu Sten ginkluotas Varšuvos sukilėlis. 


Svarstome, ką apie tai galvoja visas pasaulis, kad naciams besiprieši- 
nantys kovotojai Varšuvoje faktiškai paliekami vieni. Manome, kad 
mes trise turėtume padaryti viską, ką galime, kad išgelbėtume kuo 
daugiau patriotų. Tikimės, kad jūs nedelsdami lenkų patriotams Var- 
šuvoje nusiųsite atsargų ir ginkluotės arba sutiksite padėti, kad tai 
kuo skubiau padarytų mūsų lėktuvai. Tikimės, kad tam pritarsite. 
Laikas čia nepaprastai svarbus. 


Štai koks buvo atsakymas: 
Gavau jūsų ir pono Roosevelto telegramą dėl Varšuvos. Norėčiau pa- 


reikšti savo nuomonę. 
Netrukus išaiškės visa tiesa apie grupę nusikaltėlių, kurie ėmėsi 

Varšuvos avantiūros, kad užgrobtų valdžią. Šie žmonės, pasinaudoję 
Varšuvos gyventojų pasitikėjimu, daugybę beveik beginklių žmonių 
metė prieš vokiečių pabūklus, tankus ir lėktuvus. Įvykiai klostosi taip, 
kad kiekviena nauja diena pasitarnauja ne Varšuvą vaduojanties len- 
kams, o žiauriai Varšuvos gyventojus žudantiems hitlerininkams. 

Iš karinės perspektyvos ši padėtis, kai vokiečių dėmesys vis labiau nu- 
kreipiamas į Varšuvą, nieko gero neduoda nei Raudonajai armijai, nei 
lenkams. Sovietų pajėgos, pastaruoju metu susiduriančios su vis 
naujais ir gan ryžtingais vokiečių bandymais pereiti į kontrataką, da- 
ro viską, ką gali, kad priešą atremtų ir judėtų link naujo plataus mas- 
to puolimo Varšuvos regione. Negali būti jokių abejonių dėl to, jog 
Raudonoji armija negaili pastangų, kad palaužtų vokiečius prie Var- 
šuvos ir išlaisvintų ją lenkams. Tai bus geriausia ir veiksmingiausia 
pagalba prieš nacius nusiteikusiems lenkams. 


"+7: 


Tuo metu agonija Varšuvoje pasiekė kulminaciją. Įvykių liudinin- 
kas pasakojo: „Praeitą naktį [rugpjūčio 11 d.] vokiečių tankų pajėgos 
atkakliai brovėsi kai kurių įtvirtintų postų link, kad suteiktų saviš- 
kiams pagalbą. Tačiau tai padaryti buvo nelengva, nes ties kiekvienos 
gatvės kampu riogsojo didžiulės barikados, pastatytos daugiausia iš 
betoninių grindinio plokščių, specialiai tam tikslui išluptų iš miesto 
gatvių. Prasiveržti pavyko tik retam tankui, tad tankistai savo nu- 
sivylimą liejo padegdami keletą namų, kitus apšaudydami iš toliau. 
Dažnai padegdavo žuvusiųjų kūnus, kuriais buvo nusėtos gatvės.“ ... 

„Veždami atsargas į vieną iš savo priešakinių postų, prieš tankus 
vokiečiai varė 500 moterų ir vaikų, taip neleisdami lenkų pajėgoms 
imtis kokių nors veiksmų. Daugelis iš šios gyvosios užtvaros Žuvo 
ar buvo sužeisti. Pranešama, kad tokią taktiką vokiečiai naudojo ir 
daugelyje kitų miesto vietų. 


245 


4 


Varšuvos sukilimo malšinimas. SS padalinių kariai žengia tarp žuvusių miestiečių kūnų. 


Žuvusieji laidojami kiemuose ir aikštėse. Vis sunkiau gauti maisto, 
bet miestas dar nebadauja. Šiandien [rugpjūčio 15 d.] vandentiekio 
sistemoje nebėra nė lašo vandens. Vanduo semiamas iš šulinių, kurių 
mieste labai nedaug, arba naudojamos namuose sukauptos atsargos. 
Visi miesto rajonai apšaudomi artilerijos sviediniais, liepsnoja daugybė 
gaisrų. Nuotaiką visiems pataisė iš oro numestos atsargos. Visi nori 
kautis ir kausis, bet slegia netikrumas dėl greitos mūšio baigties. ...“ 

Mūšis virė ir po žeme, tiesiogine to žodžio prasme. Vienintelis 
būdas palaikyti ryšį tarp skirtingų lenkų kontroliuojamų sektorių 
buvo požeminė vamzdynų sistema. Į kanalizacijos šulinius vokiečiai 
mėtė rankines granatas ir dujines bombas. Grumtynės vyko visiško- 
je tamsoje: iki juosmens įklimpę ekskrementuose kovėsi vyras prieš 
vyrą, kartais smeigdavo priešą peiliu, kartais sugrūsdavo jį į nuotekų 
dumblą. O ant žemės siaučianti vokiečių artilerija ir naikintuvai dide- 
lius miesto plotus skandino liepsnose. 

Tikėjausi, kad amerikiečiai mus parems ir imsis radikalių veiksmų, 
bet ponas Rooseveltas to kratėsi. Rugsėjo 1 d. priėmiau iš Maskvos 
grįžusį Mikolajczyką. Nelabai turėjau kuo jį paguosti. Jis sakė, kad 
pasirengęs politiniam susitarimui su Liublino komitetu, ir siūlo jiems 
14 vietų bendroje vyriausybėje. Pačioje Varšuvoje, siaučiant kauty- 
nėms, pasiūlymą aptarė Lenkijos pogrindžio atstovai ir jam vieningai 
pritarė. Daugumą tų, kurie dalyvavo priimant šiuos sprendimus, po 
metų sovietų teismas Maskvoje teisė už „tėvynės išdavimą“. 

Kai rugsėjo 4-osios vakarą susirinko Karo kabinetas, aš, manyda- 
mas, kad šis klausimas labai svarbus, nors šiek tiek karščiavau, iš 
savo miegamojo nusileidau į vyriausybės požeminį bunkerį. Esame 
susirinkę ir svarstę daugybę nemalonių reikalų. Bet neprisimenu 
progos, kad visi Kabineto nariai - ir toriai, ir leiboristai, ir liberalai — 
būtų taip atvirai ir smarkiai įpykę. Labai norėjosi pasakyti: „Pristatę 
atsargas Varšuvai, mūsų lėktuvai nusileis jūsų teritorijoje. Jei netinka- 
mai juos priimsite, tą pačią akimirką sustabdysime visus jums siun- 
čiamus konvojus.“ Tačiau skaitysiantys šį tekstą po daugelio metų 
turėtų pagalvoti apie milijonus pasaulinėje kovoje kariavusių vyrų ir 
tai, kad dėl bendro tikslo kartais tenka skaudžiai ir net žeminančiai 
nusileisti. Tad šio drastiško Žingsnio nežengiau. Nors kažkas pana- 
šaus galėjo suveikti, nes reikalą turėjome su žmonėmis Kremliuje, o 
šie vadovavosi išskaičiavimais, ne emocijomis. Sovietai neketino leis- 
ti, kad Varšuvoje dar kartą pakiltų Lenkijos dvasia. Jų planai rėmėsi 
Liublino komitetu. Jiems rūpėjo tik ta Lenkija. Konvojų nutraukimas 
šiuo kritiniu momentu, kai rusai taip smarkiai veržėsi pirmyn, ga- 
lėjo tapti pakankamai rimtu argumentu ir jiems reikšti tiek pat kiek 
garbė, žmogiškumas, padorumas, įprastas sąžiningumas reiškia pa- 
prastiems žmonėms. Viso Karo kabineto vardu Stalinui išsiuntėme 
šią telegramą. Tai buvo geriausia, ką manėme esant išmintinga daryti: 

Karo kabinetas nori informuoti sovietų vyriausybę, kad mūsų šalies 
visuomenę labai jaudina Varšuvos įvykiai ir siaubingos kančios, ku- 
rias tenka patirti lenkams. Nesvarbu kaip — teisingu ar neteisingų 
būdu - Varšuvos sukilimas prasidėjo, patys Varšuvos gyventojai nė- 
ra atsakingi už šį sprendimą. Mūsų žmonės nesupranta, kodėl Varšu- 
vos lenkams nesiunčiama materialinė pagalba iš išorės. Vis plačiau 
viešai minima aplinkybė, kad tokia pagalba neteikiama, nes jūsų vy- 
riausybė atsisako leisti amerikiečių lėktuvams nutūpti rusų užimtuo- 
se aerodromuose. Jei prie viso to vokiečiai dabar lenkus Varšuvoje su- 
triuškins, o kiek mums žinoma, tai gali atsitikti po dviejų trijų dienų, 
viešajai nuomonei bus suduotas toks smūgis, kurio padarinius sunku 
išmatuoti. ... 

Gerbdamas maršalą Staliną ir sovietų tautas, su kuriomis nuoširdžiai 
trokštame bendradarbiauti ateityje, Karo kabinetas prašo mane dar kar- 
tą kreiptis į sovietų vyriausybę, kad ji suteiktų lenkams visą įmanomą 
pagalbą, kokia tik yra jos galioje, ir svarbiausia - sudarytų sąlygas šiam 
tikslui Jungtinių Valstijų lėktuvams nusileisti jūsų aerodromuose. 


Rugsėjo 10 d., po šešių savaičių lenkų kančių, Kremlius, atrodo, 
pakeitė taktiką. Tos dienos popietę į rytinius Varšuvos priemiesčius 
pradėjo kristi sovietų artilerijos sviediniai, virš miesto pasirodė so- 
vietų lėktuvai. Sovietų įsakytos, lenkų komunistų pajėgos priartėjo 
prie miesto pakraščio. Nuo rugsėjo 14 d. sovietų oro pajėgos mėtė 
atsargas, tačiau tik retas parašiutas išsiskleisdavo, tad dauguma kon- 
teinerių, sudužo ir jų turinys tapo nebepanaudojamas. Kitą dieną ru- 
sai užėmė Pragos rajoną, bet gilyn į miestą nesibrovė. Rusai laukė, 
kol nekomunistiniai lenkai bus visiškai sunaikinti, bet kartu stengėsi 
sudaryti įspūdį, kad ateina jiems į pagalbą. Tuo metu vokiečiai nioko- 
jo miestą namas po namo, likviduodami lenkų priešinimosi centrus. 
Gyventojus ištiko siaubingas likimas. Daugelį jų vokiečiai deportavo. 
Generolo Boro kreipimasis į sovietų vadą maršalą Rokosovskį liko be 
atsako. Siautė badas. 

Mano pastangos perduoti 
lenkams amerikiečių pagalbą 
baigėsi vienintele, bet dide- 
lio masto operacija. Rugsėjo 
18 d. virš sostinės pasirodė 
104 sunkieji bombonešiai ir 
išmetė atsargas. Bet jau buvo 
per vėlu. Spalio 2-osios vaka- 
rą Mikolajczykas atvyko pas 
mane ir informavo, kad lenkų 
pajėgos Varšuvoje tuoj pasi- 
duos vokiečiams. Londone 
girdėjome vieną paskutinių 
Pabaiga. Sukilėlių lyderis T. Komorowskis radijo transliacijų iš šio hero- 


susitinka su sukilimą malšinusiu SS obergrupen- jiško miesto: 
fhureriu E. von dem Bachu. 1944 m. spalio 4 d. 
Štai jums nuoga tiesa. Su 
mumis pasielgė blogiau nei 
su Hitlerio satelitais, blogiau 
nei su Italija, Rumunija ir Suomija. Tegul teisingasis Dievas įvertina 
šią siaubingą neteisybę, kurią patyrė lenkų tauta, ir tenubaudžia kal- 
tuosius. 
Jūsų didvyriai - tai kareiviai, vieninteliai jų ginklai prieš tankus, lėk- 
tuvus ir pabūklus buvo revolveriai ir buteliai su benzinu. Jūsų didvy- 
rės — tai moterys, jos slaugė sužeistuosius ir bėgo per ugnį, kad per- 
duotų žinią saviesiems, bombų suniokotų pastatų rūsiuose virė valgį, 
kad pamaitintų vaikus ir suaugusius, ramino ir guodė mirštančius. 
Jūsų didvyriai — tai vaikai, jie toliau tyliai žaidė tarp smilkstančių 
griuvėsių. Tai - Varšuvos žmonės. 
Nemari yra tauta, galinti parodyti tokį visuotinį didvyriškumą. Nes 
žuvusieji nugalėjo, nes išlikusieji kausis toliau ir nugalės, ir dar kar- 
tą paliudys, kad Lenkija gyvuos, kol bus gyvi lenkai. 

Šių žodžių neištrinsi iš atminties. Kautynės Varšuvoje truko 60 
dienų. Iš 40 tūkst. vyrų ir moterų, priklausiusių Lenkijos pogrindžio 
armijai, apie 15 tūkst. krito mūšyje. Iš milijono miesto gyventojų be- 
veik 200 tūkst. žuvo. Vokiečių armijai sukilimo nuslopinimas kainavo 
10 tūkst. gyvybių, 7 tūkst. dingo be Žinios, 9 tūkst. buvo sužeisti. 
Aukų proporcijos rodo, kad kautasi vienas prieš vieną. 

Kai po trijų mėnesių rusai įžengė į miestą, rado tik griuvėsiais vir- 
tusias gatves, nuklotas nepalaidotais žuvusiųjų kūnais. Štai kaip jie 
išlaisvino Lenkiją, kurią dabar valdo. Bet istorija negali taip baigtis. 


16 skyrius. Birma 


16 skyrius 

Dabar pakelkime uždangą visiškai kitoje scenoje: Pietryčių Azijoje. 
Daugiau nei pusantrų metų japonai viešpatavo plačioje gynybinėje 
arkoje, juosiančioje jų ankstesnius užkariavimus. Nuo džiunglėmis 
apaugusių kalnų Šiaurės ir Vakarų Birmoje, kur su japonais grūmėsi 
britų ir indų kariai, arka driekėsi į jūrą išilgai Andamanų salų ir di- 
džiųjų olandų kolonijų Sumatros bei Javos, tada pro mažesnes salas 
suko į rytus iki Naujosios Gvinėjos. 

Kinijoje amerikiečiai įkurdino bombonešių pajėgas ir jos puikiai 
darbavosi kenkdamos priešo tiekimo keliams jūroje tarp žemyno ir 
Filipinų. Šią veiklą amerikiečiai norėjo plėsti ir Kinijoje dislokuoti 
tolimojo nuotolio lėktuvus, kad galėtų pulti Japoniją. Birmos kelias 
buvo atkirstas, tad visas atsargas JAV pajėgoms ir kinų armijoms rei- 
kėjo skraidinti oru virš Himalajų pietinių atšakų, amerikiečių pilotų 
vadinamų „Kupra“. Tai buvo neapsakomai sunki užduotis. Ameri- 
kiečiai norėjo padėti Kinijai - ne tik vis dažniau skraidinti krovinius, 
bet ir sausumos keliu, todėl kėlė didelius reikalavimus Britanijai ir 


* 


Pagrindinė Kinijos ryšio su išoriniu pasauliu ir sąjungininkais vakaruose linija. Kinai šį kelią pradėjo 
tiesti 1937 m., japonams okupavus Kinijos krantą. 


251 


3 ">; 


b „Is į 
2 4 


„a 


Japonų artilerija Birmos džiunglėse. 1944 m. 


Indijos imperijai. Jie primygtinai įrodinėjo, kaip svarbu tučtuojau 
tiesti 800 km automobilių kelią per džiungles ir kalnus nuo jau esamo 
kelio galo Lede į Kiniją. Per Asamo provinciją Ledo link ėjo tik viena 
metro pločio geležinkelio linija. Ji ir taip buvo nuolat naudojama ki- 
toms reikmės, pavyzdžiui, pervežti kariams į priešakinės pozicijas. 
Bet kad būtų galima tiesti kelią į Kiniją, amerikiečiai pageidavo, kad 
mes visų pirma ir kuo greičiau atkariautume šaurinę Birmą. 

Žinoma, pritarėme tam, kad Kinija būtų išlaikyta kare ir kad iš jos 
teritorijos veiktų oro pajėgos, bet čia irgi reikėjo saiko ir įsigilinimo į 
alternatyvas. Man visiškai nepatiko didelės kampanijos Šiaurės Bir- 
moje perspektyva. Blogesnės vietos kautis su japonais nerasi. Kelio 
tiesimas iš Ledo į Kiniją taip pat buvo milžiniškas darbas, ir veikiau- 
siai kelias bus baigtas tada, kai jo nebereikės. Net jei baigtume kelią 
laiku ir galėtume papildyti Kinijos armijų atsargas, kol jos vis dar ak- 
tyviai kaunasi, tai padarys labai menką poveikį šių armijų koviniam 
pajėgumui. Mano supratimu, mažės ir poreikis stiprinti Amerikos oro 
bazes Kinijoje, nes po sėkmingų sąjungininkų puolimų Ramiajame 
vandenyne ir iš Australijos užėmėme daug arčiau Japonijos esančius 
aerodromus. Taigi dėl abiejų priežasčių įrodinėjome, kad naudoti tiek 

daug žmogiškųjų ir materialinių išteklių nėra pagrįsta. Bet atkalbėti 
amerikiečių nuo pasirinkto tikslo taip ir nepavyko. Tokia jau jų na- 
cionalinė psichologija - kuo didesnė Idėja, tuo nuoširdžiau ir atka- 
kliau jie stengiasi ją įgyvendinti. Tai nuostabus bruožas, jei Idėja gera. 

Aišku, norėjome atgauti Birmą, bet nenorėjome to daryti puldami 
sausuma, siaurais keliais braudamiesi per atgrasiausią vietą kariauti, 
kokią tik galima įsivaizduoti. Birmos pietūs ir Rangūno uostas buvo 
kur kas vertingesni už šalies šiaurę. Bet visa tai buvo labai toli nuo 
Japonijos. Siūliau priešingai: japonus Birmoje prilaikyti, o veržtis į ar 
veržtis pro didžiąją salų arką, kurią sudarė išorinis olandų Rytų Indi- 
jos pakraštys. Visas mūsų imperinis britų-indų frontas priartėtų prie 
priešo per Bengalijos įlanką, kiekviename puolimo etape naudotume 
jūros desanto pajėgas. Abi pusės, tvirtai tikėdamos savo tiesa, atvirai 
apie tai diskutavo, tačiau nuomonių skirtumas nedingo, nors priimti 
sprendimai ir buvo ištikimai vykdomi. Tad Birmos kampanijos isto- 
riją reikia suvokti atsižvelgiant į visą šį nekintamą geografijos, ribotų 
išteklių ir priešingų požiūrių kontekstą. 


+++ 


Kampanija prasidėjo 1943 m. gruodį, kai generolas Stilwellas su 
dviem kinų divizijomis, kurias jis surinko ir parengė Indijoje, kir- 
to takoskyrą nuo Ledo į pagrindinio kalnyno papėdėje plytinčias 
džiungles. Jam kelią pastojo garsioji japonų 18-oji divizija, bet jis vis 
tiek brovėsi pirmyn ir sausio pradžioje jau buvo įveikęs daugiau nei 
60 km, o už jo darbavosi kelio tiesėjai. Pietuose išsilaipino britų kor- 
pusas ir pradėjo veržtis Bengalijos įlankos Arakano krantu žemyn, 
jam padėjo ką tik atskridę Spitfire naikintuvai, tad įgijome šiokį tokį 
pranašumą ore, ir netrukus mums tai labai pravertė. 

1944 m. vasarį mūsų veržimasis staiga buvo sustabdytas. Japonai 
irgi turėjo planą. Nuo lapkričio jie didino savo pajėgas Birmoje, kol 
jos išaugo nuo penkių iki aštuonių divizijų, ir ketino užkariauti Rytų 

Indiją bei iškelti ten maišto prieš britus vėliavą. Pirmasis japonų smū- 
gis buvo kontrpuolimas Arakane, Čitagongo uosto kryptimi, siekiant 
atitraukti mūsų rezervą ir nukreipti dėmesį. Krante kaktomuša pri- 
kausčiusi mūsų 5-ąją diviziją, didžioji japonų divizijos dalis prasmu- 
ko į džiungles ir apėjo giliau žemyne esančios 7-osios divizijos spar- 
ną. Per keletą dienų 7-oji divizija buvo apsupta ir kilo grėsmė, kad 
priešas atkirs pakrantės kelią 5-osios divizijos užnugaryje. Japonai 
buvo visiškai tikri, kad abi mūsų divizijos atsitrauks, bet jie neatsi- 
žvelgė į vieną faktorių - į tiekimą oru. 7-oji divizija išsidėstė perimet- 
ro gynybai, atsilaikė ir kovėsi toliau. Dvi savaites jai iš dangaus kaip 
maną lėktuvai nuleidinėjo maistą, vandenį ir šovinius. Priešas tokios 
paramos neturėjo, buvo pasiėmęs atsargų tik dešimčiai dienų, 0 užsi- 
spyrusi 7-oji divizija neleido jam gauti daugiau. Neįstengdami įveik- 
ti mūsų priešakinių pajėgų, iš šiaurės spaudžiami atvykusios mūsų 
rezervo divizijos, palikę 5 tūkst. lavonų, japonai išsiskirstė mažais 
būriais ir kaudamiesi per džiungles skynėsi kelią atgal. Taip baigėsi 

Tačiau tai dar ne viskas. Tą patį vasarį buvo aiškių ženklų, kad prie- 
šas puls mūsų centrinį frontą Imfale. Mes patys rengėmės veržtis per 
Čindvino upę, ir dabar jau išgarsėję činditai' buvo pasiruošę drąsiai 
pulti japonų tiekimo ir ryšių linijas: būtent tos divizijos, su kuria įnir- 
tingai grūmėsi Stilwellas. Nors buvo akivaizdu, kad japonai smogs 
pirmieji, nuspręsta, jog Windgate'o brigados privalo toliau vykdyti 
savo užduotį. Viena jo brigadų leidosi į kelią jau vasario 5-ąją. Jie nu- 
žygiavo daugiau nei 700 km per kalnus ir džiungles, visos atsargos 
jiems buvo tiekiamos oru. Kovo 5-ąją, palaikomos 250 amerikiečių 
orlaivių, į tą pačią vietą pradėtos skraidinti dar dvi brigados - britų ir 
gurkų“. Suskridusios į susitelkimo punktą, pajėgos pajudėjo pirmyn 
ir kirto geležinkelį šiauriau Indo miesto (žr. žemėlapį p. 261). Wind- 
gate'as mirė anksčiau, nei jo vyrai laimėjo pirmąją pergalę, ir negalėjo 
pasidžiaugti jos vaisiais. Labai nuliūdau sužinojęs, kad kovo 24 d. jis 
žuvo sudužus lėktuvui - užgeso ryškios asmenybės liepsna. 

Kaip ir tikėjomės, pagrindinį smūgį priešas kirto mūsų centriniam 
frontui. Kovo 8-ąją puolė trys japonų divizijos. Generolas Scoonesas 
atitraukė IV korpusą, taip pat iš trijų divizijų, į Imfalo plynaukštę, 
kad galėtų sutelktomis pajėgomis kautis savo pasirinktoje vietoje. Ja- 
ponai panaudojo tą pačią taktiką, kuri nepavyko Arakane. Imfale jie 
tikėjosi užgrobti mūsų sandėlius ir prasimaitinti iš jų atsargų. Taip 
pat ketino atkirsti ne tik kelią, bet ir geležinkelį į Dimapurą, ir taip 
blokuoti tiekimo liniją, palaikiusią Stilwello pajėgas ir į Kiniją kro- 
vinius skraidinančius Jungtinių Valstijų orlaivius. Tad iškilo pavojus 
svarbiems dalykams. 

Didžiausias rūpestis vėl buvo transporto lėktuvai. Mounbatteno“ iš- 
teklių, nors ir nemažų, toli gražu nepakako. Jis norėjo pasilikti dvide- 
šimt amerikiečių lėktuvų, jau pasiskolintų iš „Kupros“ trasos, ir prašė 
dar septyniasdešimt. Sunku tiek reikalauti ir gauti. Keletą įtemptų 
savaičių palaikiau jį kaip tik galėjau. Sustabdėme operacijas Arakano 


* Angl. Chindits - taip vadintos giliai į priešo užnugarį prasiskverbdavusios Wingateo pajėgos. (W. CH.) 
** Angl. Gurkha - britų kariuomenės daliniai, sudaryti iš nepaliečių. 
*** Vyriausiasis sąjungininkų vadas Pietryčių Azijai 1943 m. rugpjūtį - 1946 m. gegužę. 

Mūšis džiunglėse. 
Britų minosvaidininkų 
pozicijos. Sąjunginin- 

kams pavyko | 
išsklaidyti įsišaknijusį [ 
mitą, kad džiunglėse p 


japonai - nenugalimi. 


1944 M. Birma. 


krante, atitraukėme iš ten pergalingas indų divizijas ir atskraidino- 
me jam į pagalbą. Į Imfalą, kurį plynaukštės pakraščiais dabar iš trijų 
pusių spaudė priešas, perkėlėme 5-ąją diviziją, į Dimapurą - 7-ąją di- 
viziją. Čia geležinkeliu atvyko ir generolo Stopfordo XXXIII korpuso 
štabas drauge su viena britų divizija ir dviem brigadomis. Kelias per 
kalnus jau buvo atkirstas, tad naujai permestos pajėgos pradėjo kau- 
tis ir taip brautis aukštyn. 

Tarp mūsų pajėgų ir Imfalo stovėjo pakelės miestas Kohyma, 
kontroliavęs perėją į Asamo slėnį. Čia balandžio 4 d. japonai pra- 
dėjo nuožmų puolimą. Priešas panaudojo visą diviziją. Mūsų įgulą 
mieste sudarė karališkasis Vakarų Kento batalionas, nepaliečių bata- 
lionas, Asamo šaulių batalionas ir kiekvienas galintis laikyti ginklą, 
net sveikstantys sužeistieji iš ligoninės. Po truputį mūsų vyrai buvo 
stumiami į vis mažesnę teritoriją, kol galiausiai susispietė ant vie- 
nos kalvos. Jie neturėjo jokių atsargų, išskyrus tai, ką jiems išmes- 
davo parašiutais. Puolami iš visų pusių jie tvirtai kovėsi, palaikomi 
bombardavimo ir lėktuvų patrankų ugnies, kol balandžio 20 d. jiems 

į pagalbą atėjo generolas Stopfordas. Žuvo 4 tūkst. japonų. Narsi 
Kohymos gynyba baisiausiai nepalankiomis aplinkybėmis buvo šlo- 
vingas karo istorijos epizodas. 


* AA 


Įvykiai pasiekė kulminaciją 1944 m. gegužę. Imfalo plynaukštė- 
je priešas apsupo 60 tūkst. moderniai apsiginklavusių britų ir indų 
kareivių. Jaučiau didelę įtampą. Kovos baigtis priklausys nuo trans- 
porto lėktuvų. Veikdamas pagal principą „Mūšis svarbiau už viską“, 
panaudojau savo įgaliojimus. Gegužės 4 d. admirolui Mountbattenui 
nusiunčiau telegramą: „Pasirūpinkite, kad mūšiui netrūktų nieko, ko 
reikia pergalei. Ir tie, kas atsisakys jums padėti, turės reikalą su mani- 
mi, palaikysiu jus iki galo.“ 

Galiausiai Mountbattenas gavo viską, ko reikalavo. Bet daugiau 
nei mėnesį padėtis buvo labai sunki. Mūsų oro pajėgos viešpatavo 
ore, bet prasidėjus liūčių sezonui, mūsų sėkmę laidavęs tiekimas oru 
ėmė strigti. Visos keturios IV korpuso divizijos pamažėle vadavosi 
iš apsupties žiedo. Apgultieji ir Kohymos keliu į pagalbą ateinančios 
pajėgos kaudamiesi artėjo vieni prie kitų. Tai buvo lenktynės su laiku. 
Stebėjome jas neramia širdimi. Birželio 22 d. Mountbattenui išsiun- 
čiau telegramą: 


Štabų vadai yra susirūpinę dėl padėties Imfale, ypač dėl maisto ir 
šaudmenų atsargų. Turite absoliučią teisę prašyti tiek lėktuvų, kiek 
reikia pajėgoms palaikyti, ir nesvarbu, iš kur jie bus paimti — iš 
„Kupros“ trasos ar kokio kito šaltinio. „Kupros“ lėktuvai laikytini 
esamu rezervu ir, reikalui esant, jais galima pasinaudoti. ... Jei laiku 
viso to nepareikalausite, pasitelkdami mano pagalbą iš Londono, vė- 
liau nebus prasmės skystis, jei nepavyks. Atidžiai prižiūrėkite, kaip 
sprendžiamas šis klausimas, nes jis svarbus ir turės lemiamos reikš- 
mės. Su geriausiais linkėjimais. 

Šarvuotieji britų transporteriai Universal Carrier juda pavojingais džiunglių keliais. 1944 m. 


Atomazga įvyko šiai telegramai dar nepasiekus adresato. Cituoju iš 
Mountbatteno raporto: 


Trečią birželio savaitę padėtis tapo kritiška, ir atrodė, kad po dviejų 
mėnesių pastangų IV korpusui liepos pradžioje visgi gali baigtis at- 
sargos. Tačiau birželio 22 d., kai atsargų buvo likę pusantrai savaitei, 
už maždaug 50 km į šiaurę nuo Imfalo susitiko 2-oji britų ir 5-0ji in- 
dų divizijos: kelias į lygumą buvo atlaisvintas. Tą pačią dieną juo 
pradėjo riedėti konvojai. 


Tuo baigėsi japonų bandymas užkariauti Indiją. Japonų nuostoliai 
buvo siaubingi. Mūšių laukuose buvo surinkta per 13 tūkst. lavonų, o 
skaičiuojant tuos, kurie mirė nuo žaizdų, ligų ir bado, japonų žuvusių 
skaičius siekė apie 65 tūkst. vyrų. 

Liūčių sezonas buvo įsismarkavęs ir ankstesniais metais tokiu lai- 
ku aktyvūs karo veiksmai nuslopdavo; priešas neabejotinai tikėjosi 
pauzės, per kurią galės išgabenti sužeistuosius ir atkurti savo su- 
niokotas pajėgas. Bet neleidome jam pailsėti. Puolimą pradėjo 14-oji 
britų-indų armija, jai vadovavo gabus ir valdingas generolas Slimas. 
Visuose kalnų keliuose matėsi katastrofos ženklų: daugybė paliktų 
pabūklų, transporto ir įrangos, tūkstančiai žuvusiųjų ir mirštančiųjų. 

Į priekį judėjome lėtai, po keletą kilometrų per dieną. Bet mūsų vyrai 
kovėsi pliaupiant tropiniam lietui, kiaurai permirkę, dieną ir naktį. 
Tai, kas geru oru buvo dulkini žvyrkeliai, dabar virto neišbrendama 
klampyne, per kurią pabūklus ir transportą dažnai teko stumte stum- 
ti. Stebino ne tai, kad judėjome lėtai, bet kad apskritai judėjome. 

Činditų pajėgos buvo sustiprintos, penkios iš jų brigadų dabar nuo 
Indo miesto palei geležinkelį judėjo aukštyn į šiaurę, užkirsdamos ke- 
lią siunčiamiems japonų pastiprinimams ir naikindami jų sandėlius. 
Nepaisydami činditų siautėjimo, japonai nuo Imfalo fronto jokių pa- 
jėgų neatitraukė, išskyrus vieną batalioną nuo Stilwello fronto. Iš Sia- 
mo japonai perkėlė 53-iąją diviziją: ji nesėkmingai mėgino užgniauž- 
ti mūsų veržimąsi ir už tai sumokėjo 5400 karių gyvybėmis. Stilwellas 
stabiliai žygiavo toliau ir rugpjūčio 3 d. užėmė Mjitčiną, taip atkaria- 
vo sustojimo aikštelę į Kiniją krovinius skraidinantiems amerikiečių 
lėktuvams. „Kupros“ lėktuvams nebereikėjo skristi tiesiai, dažnai pa- 
vojingu maršrutu iš Šiaurės Asamo per didžiuosius kalnus į Kunmin- 
gą. Ilgame kelyje iš Šiaurės Asamo, kuris vėliau turėjo susijungti su 
ankstesniu Birmos-Kinijos keliu, darbas tęsėsi, o užnugario tiekimo 
linijose patiriamus sunkumus išsprendė naujas iš Kalkutos nutiestas 
1200 km naftotiekis, ilgesnis nei garsusis naftotiekis per dykumą iš 
Irako į Haifą. 


+++ 


Tuo metu buvau Kvebeke, pasitarime su Rooseveltu, ir nepaisyda- 
mas šių Birmos kampanijos sėkmių, toliau įtikinėjau, kad nepagei- 
dautina kovą džiunglėse tęsti neribotą laiką. Norėjau jūros desanto 
per Bengalijos įlanką į Rangūną, esantį Birmos pusiasalio apačioje. Jei 
14-oji armija prasiveržtų Birmos centrinėje dalyje, galėtume išvalyti 
kelią Sumatrai pulti. Bet visiems šiems projektams reikėjo žmonių ir 
išteklių, o jų Pietryčių Azijoje trūko. Vienintelė vieta, iš kur jų buvo 


* "Dabar Tailandas. 

galima paimti, - Europa. Desantiniai laivai turėtų būti paimti iš Vi- 
duržemio regiono arba iš operacijos Overlord, kariai - iš Italijos ar ki- 
tur, ir jie turėtų išplaukti nedelsiant. Buvo rugsėjis. Rangūnas įsikūręs 
ant vinguriuojančio žemupio, apie 60 km nuo jūros, prieigą prie mies- 
to apsunkina daugybė užtakių ir apsemiamų krantų. Lietaus sezonas 
prasideda ankstyvą gegužę, tad pulti reikėtų vėliausiai iki 1945 m. 
balandžio. Ar jau saugu mažinti karo veiksmų intensyvumą Europo- 
je? Amerikiečiai pritarė mūsų Rangūno planui, bet jų optimistiškos 
viltys, kad iki metų pabaigos Vokietija žlugs (tuo labai abejojau), me- 
tams baigiantis išsiklaidė. Tapo akivaizdu, kad Vokietija priešinsis 
visą žiemą ir toliau, tad atitinkamai Mounbattenui pasakiau - jau ne 
pirmą kartą, - kad privalės išsiversti su tuo, ką turi. 

Taigi lėtai veržėmės pirmyn mūsų iki šiol didžiausiame sausumos 
susirėmime su japonais. Visi mūsų daliniai dabar griežtai laikėsi hi- 
gienos reikalavimų, vartojo naują vaistą mepakriną, nuolat purškėsi 
insekticidu DDT, tad sergančiųjų skaičius pastebimai sumažėjo. Ja- 
ponai apie tokius dalykus nieko nežinojo ir nuo ligų krito šimtais. 
14-oji armija susitiko su judančiomis iš šiaurės kinų ir amerikiečių pa- 
jėgomis, kurių sudėtyje jau buvo britų divizija, ir gruodžio pradžioje, 
turėdama du placdarmus už Čindvino upės, buvo pasirengusi veržtis 
į Birmos vidurio lygumą. 

Nepaisydami chronologijos, dabar pažvelkime į pergalingą šios 
istorijos pabaigą. Dabar kilo rimtų administracinių problemų. Toli 
Pietryčių Kinijoje japonai pradėjo atakuoti generalisimo Čiang Kai- 
šeko sostinę Čungkingą ir Kunmingą, miestą, į kurį amerikiečiai at- 
skraidindavo krovinius. Amerikiečiai dėl to labai sunerimo. Buvo už- 
iminėjamos jų priešakinės oro pajėgų bazės. Iš Čiang Kaišeko pajėgų 
ne kažin ko buvo galima tikėtis, tad amerikiečiai pareikalavo parsiųs- 
ti dvi kinų divizijas iš Šiaurės Birmos, taip pat daugiau amerikiečių 
oro eskadrilių, o svarbiausia - tris transporto eskadriles. Tai buvo 
bloga žinia, bet neturėjome pasirinkimo ir teko sutikti. Dviejų gerų 
kinų divizijų praradimas nebuvo toks skausmingas nepatogumas 

kaip atsisveikinimas su trans- 
porto eskadrilėmis. Nuo ge- 
ležinkelio iškrovimo stoties 
14-oji armija buvo nutolusi 
maždaug 650 kilometrų ir su- 
sisiekimas keliu buvo prastas, 
tad generolui Slimui galėjo pa- 
dėti tik oru tiekiamos atsargos. 
Eskadrilės išskrido, vėliau jos 
buvo pakeistos kitomis, dau- 
giausia iš britų išteklių, bet be 
jų judėjimas pirmyn labai sulė- 
tėjo. Nepaisant to, 14-0ji armija 
prasiveržė iš kalvų į lygumą, 
esančią į šiaurės vakarus nuo 
Mandalėjaus, o 1945 m. sausio 
pabaigoje Stilwellą pakeitęs 
generolas Sultanas vėl atidarė 
sausumos kelią į Kiniją. 
Kai kitą mėnesį prasidėjo 
Britų karys veda sužeistą japonų. 1€Miamas mūšis už Iravadžio 
Birma.1044m. Upės, admirolui Mountbatte- 
nui teko priimti sunkius strate- 


ginius sprendimus. Jam buvo 
įsakyta išlaisvinti Birmą, paskui užimti Malają ir atverti Malakos są- 
siaurį: siekdamas šio tikslo, admirolas negalėjo tikėtis didesnių ište- 
klių nei dabar turėjo. Svarbiausias dalykas čia buvo oras. Pirmiausia 
admirolas turėjo užimti Birmos vidurio lygumą ir Rangūną iki pra- 
sidedant liūčių sezonui gegužės pradžioje. Admirolas galėjo arba 
sutelkti visą 14-ąją armiją galingam smūgiui Mandalėjaus lygumoje 
ir paskui greitai veržtis į pietus, arba dalį pajėgų panaudoti jūrų de- 
santui, kuris šturmuotų Rangūną. Bet kuriuo atveju viskas priklausys 

nuo tiekimo oru, o čia didelį vaidmenį atliko amerikiečių lėktuvai. 
Amerikos politikos prioritetu ir toliau liko pagalbos tiekimas Kinijai, 
tad iš Mountbatteno galėjo būti paimta dar daugiau lėktuvų, ir jo pla- 
nai žlugtų. Tokios grėsmės akivaizdoje - netrukus ji taps labai reali - 
Mountbattenas ryžosi tik vienai visiškai aprūpintai operacijai prieš 
pagrindines priešo pajėgas, išsidėsčiusias į vakarus nuo Mandalėjaus, 
o paskui veršis Rangūno link, kurį, pasak jį informavusių patarėjų, 
galėtų pasiekti iki balandžio 15-osios. 

Įvykiai rutuliojosi sparčiai. Viena Mountbatteno divizija jau užėmė 
placdarmą už Iravadžio upės, per 60 km į šiaurę nuo Mandalėjaus, ir 
visą vasarį atrėminėjo aršius priešo kontrpuolimus. Vasario 12 die- 
ną pasroviui žemiau per upę persikėlė 20-oji divizija, į vakarus nuo 
Mandalėjaus. Dvi savaites jos įnirtingai kovėsi, kad apgintų užimtas 
pozicijas, paskui prie jų prisijungė 2-oji britų divizija. Japonų vyriau- 
siesiems vadams tai buvo įrodymas, kad neišvengiamai artėja lemia- 
mas mūšis, todėl jie atsiuntė didelius pastiprinimus. Japonai nesitikė- 
jo, kad įmanomas ir rimtas puolimas iš sparno, tad vieną diviziją, kuri 
jiems būtų labai pravertusi, leido sau išsiųsti į Siamą. Bet būtent tokį 
puolimą jiems parengė generolas Slimas. Vasario 13-ąją 7-oji divizija 
kirto Iravadį į pietus nuo Pakoku ir suformavo placdarmą. Priešas 
manė, kad tai viso labo klaidinamasis manevras, bet netrukus supra- 
to, kad taip nėra. Vasario 21 d. dvi motorizuotosios 17-osios divizi- 
jos brigados ir tankų brigada pajudėjo iš placdarmo ir vasario 28 d. 
pasiekė Meiktilą. Čia buvo pagrindinio japonų fronto administraci- 
nis centras, visų jų komunikacijų mazgas ir keli aerodromai. Miestas 
buvo smarkiai ginamas, įgulai į pagalbą priešas paskubomis atsiuntė 
dvi divizijas, bet jos buvo prilaikytos toliau nuo miesto, kol atvyko 
mūsų pastiprinimai. Po savaitės nuožmios kovos miestas buvo mūsų 
rankose, ir visi bandymai jį susigrąžinti buvo atmušti. Japonai pripa- 
žino, kad žuvo 5 tūkst. vyrų ir dar tiek pat sužeista mūšyje, kurį jų 
vyriausiasis vadas vėliau pavadino „meistrišku sąjungininkų strate- 
gijos kirčiu“. 

Toli šiaurės rytuose pirmyn veržėsi generolas Sultanas: kovo vidu- 
ryje jis pasiekė kelią iš Lašijo į Mandalėjų. Čia Čiang Kaišekas sustab- 
dė judėjimą - neleido puolime dalyvaujančioms kinų divizijoms Žy- 
giuoti toliau. Pareikalavo atitraukti kinų divizijas, o generolui Slimui 
pasiūlė, užėmus Mandalėjų, tolyn nebesiveržti. Kaip tik šito Mount- 
battenas ir baiminosi, kai dar prieš mėnesį rengė planus, nes tokiu 
atveju japonai iš šio fronto galės atitraukti dvi iš trijų savo divizijas ir 
mesti jas prieš 14-ąją armiją. 

Mūšiai dėl Mandalėjaus ir Meiktilos vyko visą kovą. Į Mandalėjų 
įžengėme kovo 9 d., ir prireikė dviejų dienų užimti 240 m virš miesto 
iškilusią Mandalėjaus kalvą. Japonai atkakliai priešinosi, įprasti svie- 
diniai negalėjo pramušti masyvių Duferino forto sienų. Galiausiai jas 
pramušėme 900 kg bombomis, ir kovo 20 d. priešas puolė bėgti. Tuo 
metu kita XXXIII korpuso dalis veržėsi į Meiktilą. Japonai galingai 
priešinosi, 0 vyriausiasis jų vadas, nors jo užnugarį spaudė mūsų 
17-oji divizija, nerodė ženklų, jog ketina trauktis, abiejų pusių armijos 
atrodė vertos viena kitos. Bet mėnesio pabaigoje priešas liovėsi prie- 
šintis ir pradėjo trauktis pagrindiniu keliu žemyn, Taungu ir Rangū- 
no link, paskui per kalnus į rytus. 

Tačiau šie mūšiai truko kur kas ilgiau nei tikėjomės. Generolas Sul- 
tanas buvo sustabdytas kelyje prie Lašijaus, ir dabar jau nebebuvo 
šansų, kad 14-oji armija pasieks Rangūną iki balandžio vidurio. Iš- 
ties labai abejojome, ar jai pavyks ten nusigauti iki liūčių sezono. Tad 
galiausiai Mountbattenas nusprendė vis dėlto pulti miestą ir iš jū- 
ros. Pajėgos bus daug mažesnės nei tikėjomės, ir pradėti galėsime ne 
anksčiau kaip gegužės pirmą savaitę. O tada jau gali būti ir per vėlu. 

Generolas Slimas visgi buvo nusprendęs ne tik pasiekti Rangūną, 
bet užmesti dvigubą tinklą pietinėje Birmoje ir į jį įvilioti priešą. Tad 
XXXIII korpusas iš Meiktilos palei Iravadžio upę judėjo žemyn, pake- 
liui vykdydamas persidengiančius antpuolius ir gegužės 2 d. pasie- 
kė Promą. Į rytus nuo Iravadžio upės einančiu keliu ir geležinkeliu 
dar sparčiau veržėsi Imfalo ir Mandalėjaus nugalėtojas IV korpusas. 

JAV bombonešiai atakuoja japonų kariuomenės pozicijas Rangūne. Birma. 1944 m. 


Viena kitą lenkdamos, link Taungu judėjo šarvuotoji kolona ir 5-osios 
bei 17-osios divizijų motorizuotosios brigados, jos ten atsidūrė balan- 
džio 22-ąją. Kitas šuolis turėjo būti į Pegu, jį užėmus bus uždarytas 
piečiausias priešo pasitraukimo kelias iš Pietų Birmos. Mūsų prieša- 
kinės pajėgos pasiekė Pegu balandžio 29-ąją. Tos dienos popietę pra- 
pliupo smarki liūtis, pranašaujanti ankstyvą liūčių sezoną. Priešaki- 
niai lėktuvų pakilimo takai buvo uždaryti, tankai ir kitos transporto 
priemonės galėjo judėti tik keliais. Miesto ir tiltų per upę gynybai ja- 
ponai surinko visus iki paskutinio vyro. Gegužės 2 dieną 17-oji divi- 
zija pagaliau pralaužė Pegu gynybą; Rangūnas buvo ranka pasiekia- 
mas, ir 17-oji divizija, tikėdamasi ten nukakti pirmoji, rengėsi įveikti 
kelis likusius kilometrus. 

Bet gegužės 2-oji buvo ir jūrų desanto išsilaipinimo diena. Prieš tai 
dvi dienas sąjungininkų sunkieji bombonešiai bombardavo gynybi- 
nius įtvirtinimus, užtveriančius įplaukimą į Rangūno upę. Gegužės 

1 d. ant gynėjų nusileido mūsų parašiutininkų batalionas ir išlaisvino 
kanalą išminavimo darbams. Kitą dieną upės Žiotis pasiekė 26-osios 
divizijos laivai, palaikomi 224-osios Karališkųjų oro pajėgų grupės. 
Virš Rangūno praskrido Mosguito lėktuvas, jokių priešo ženklų ne- 
simatė. Įgula nutupdė lėktuvą gretimame aerodrome ir pėsčiomis 
nuėjo į Rangūną, ten juos pasitiko būrys mūsų karo belaisvių. Nebe- 
sitikėdama puolimo iš jūros, japonų įgula prieš keletą dienų paliko 
miestą ir išvyko padėti ginti Pegu. Gegužės 2-osios popietę dangus 
visiškai prakiuro, ir liūčių sezonas smogė visa jėga, Rangūnas buvo 
paimtas vos prieš kelias valandas iki jo pradžios. 

Jūrų desanto pajėgos netrukus pasiekė Pegu, o paskui ir Promą. 
Tūkstančiai japonų įstrigo spąstuose, per kitus tris mėnesius daugy- 
bė jų Žuvo mėgindami gelbėtis į rytus. Taip baigėsi ilgos grumtynės, 
kuriose narsiai kovėsi 14-oji armija: ji įveikė visas kliūtis ir padarė tai, 
kas atrodė neįmanoma. 


17 skyrius. Leitės įlankos mūšis 


17 skyrius 


Leitės įlankos mūšis 


Jūrų karas prieš Japoniją taip pat pasiekė kulminaciją. Nuo Ben- 
galijos įlankos iki Ramiojo vandenyno centrinės dalies sąjungininkų 
jūrinė galia tolydžio stiprėjo. Jungtinėse Valstijose laivyno kūrimas ir 
laivų statyba buvo įsibėgėję ir įgavę stulbinamą mastą. Pakaktų vieno 
pavyzdžio iliustruoti, kokios didžiulės ir sėkmingos buvo Amerikos 
pastangos šioje srityje. 1942 m. rudenį Amerika turėjo tris veikiančius 
lėktuvnešius, po metų - jau penkiasdešimt, o karo pabaigoje - dau- 
giau nei šimtą. Ne mažiau įspūdingi ir smarkiai išaugusios lėktuvų 
gamybos pasiekimai. Proveržį kuriant šias galingas pajėgas pagyvino 
ir agresyvi strategija bei sudėtinga, naujoviška ir veiksminga taktika. 
O užduotis, kuri Jungtinių Valstijų laukė, buvo neapsakomai sunki. 

Į pietus nuo Japonijos per Ramųjį vandenyną iki Marianų ir Ka- 
rolinų salų maždaug 3200 km driekiasi salynų grandinė. Daugelyje 
šių salų priešas buvo įrengęs gynybinių įtvirtinimų ir gerų aerodro- 
mų, O piečiausiame grandinės gale - Truke - buvo įsikūrusi japonų 
karinė jūrų bazė. Šis archipelagų skydas, už kurio plytėjo Taivanas, 
Filipinai ir Kinija, dengė priešakinių priešo pozicijų tiekimo kelius. 

Amerikiečių lėktuvnešių ir laivų eskadra Ramiajame vandenyne. 1944 m. pabaiga. 


Įsiveržti ar bombarduoti pačią Japoniją buvo neįmanoma. Pirmiau- 
sia reikėjo pralaužti salų grandinę. Užkariauti kiekvieną šių įtvirtintų 
salų ir nuslopinti jose priešinimąsi būtų trukę per ilgai, tad ameri- 
kiečiai veržėsi pirmyn, kai kurias salas prašokdami. Jie užiminėjo tik 
svarbesnes. Dabar amerikiečių galybė jūroje buvo tokia didelė ir taip 
sparčiai augo, kad jie galėjo formuoti savo komunikacijos linijas ir 
blokuoti priešo tiekimą palikdami „prašoktų“ salų gynėjus įkalintus 
ir bejėgius. Toks pat veiksmingas buvo ir amerikiečių puolimo bū- 
das. Pirmiausia priešo gynybą silpnino lėktuvnešių aviacija, paskui 
vyko intensyvus ir kartais ilgai besitęsiantis bombardavimas iš jūros, 
galiausiai — jūrų desanto išsilaipinimas ir kautynės krante. Užimto- 
je saloje įsikurdavo įgula, sausumos aerodromuose - lėktuvai, kurie 
atremdavo kontrpuolimus. Kartu šie lėktuvai padėdavo užimti kitą 
salą grandinėje. Flotilės veikė ešelonais. Kol vienos kovėsi mūšyje, 
kitos rengėsi naujam šuoliui. Tam reikėjo didžiulių išteklių: ne tik ko- 
vos veiksmams, bet ir bazėms palei veržimosi liniją įrengti. Amerikie- 
čiai su visu tuo puikiai tvarkėsi. 

22: 


1944 m. birželį dvikryptis amerikiečių veržimasis Ramiajame van- 
denyne jau buvo gerokai pasistūmėjęs. Pietvakariuose generolas 
MacArthuras beveik baigė užkariauti Naująją Gvinėją, centrinėje 
vandenyno dalyje admirolas Nimitzas jau buvo atkovojęs nemažai 
salų įtvirtintoje grandinėje. Abu artėjo Filipinų link, ir kova dėl šio 
regiono netrukus baigsis japonų laivyno sutriuškinimu. Pastarasis 
jau ir taip buvo nusilpęs, jam labai stigo lėktuvnešių, bet vieninteles 
išlikimo viltis japonai siejo su pergale jūroje. Tausodami jėgas šiam 
pavojingam, bet gyvybiškai svarbiam šansui, japonai atitraukė iš Tru- 
ko pagrindinį savo laivyną, vieną jo dalį nusiuntė į olandų Rytų Indi- 
jos vandenis, kitą - į Japonijos vandenis, bet netrukus įvykiai japonų 
pajėgas pašaukė į mūšį. Birželio pradžioje admirolas Spruance'as su 
savo lėktuvnešiais puolė Marianų salas ir birželio 15 d. išsilaipino 
įtvirtintoje Saipano saloje. Jei jis užimtų Saipaną ir gretimas Tiniano 
bei Guamo salas, priešo gynybos perimetras būtų pralaužtas. Kilo di- 
delė grėsmė, tad japonų laivynas nusprendė įsikišti. Tą dieną netoli 
Filipinų buvo pastebėti rytų kryptimi plaukiantys penki japonų li- 
nijiniai laivai ir devyni lėktuvnešiai. Spruance'as turėjo pakankamai 
laiko išdėstyti savo laivus. Jo pagrindinis tikslas buvo apginti Saipane 
išsilaipinusias pajėgas. Tą jis ir padarė. Tada sutelkė laivus, tarp jų 
penkiolika lėktuvnešių, į vakarus nuo salos ir laukė priešo. Birželio 
19 d. iš japonų lėktuvnešių pakilę lėktuvai iš visų pusių puolė ameri- 
kiečių lėktuvnešių laivyną, oro kautynės tęsėsi visą dieną. Patys ame- 
rikiečiai nukentėjo nedaug, bet japonų oro eskadriles sumalė taip, 
kad jų lėktuvnešiams teko trauktis. 

Tą naktį Spruance'as veltui ieškojo pradingusio priešo. Vėlyvą bir- 
želio 20 d. popietę jį surado maždaug už 400 km. Amerikiečių pilotai 
puolė prieš pat nusileidžiant saulei: vieną lėktuvnešį paskandino ir 
keturis apgadino, be to, suniokojo dar vieną linijinį laivą ir sunkųjį 
kreiserį. Dieną prieš amerikiečių povandeniniai laivai paskandino dar 

du didelius lėktuvnešius. Toliau pulti nebebuvo galimybės, ir priešo 
laivyno likučiams pavyko pasprukti, bet jų pasitraukimas nulėmė 
Saipano likimą. Nors priešo įgula saloje atkakliai kovėsi, amerikiečių 
išsilaipinimas tęsėsi, pajėgų krante daugėjo, ir liepos 9 d. bet koks 
organizuotas priešinimasis saloje liovėsi. Užėmus gretimas Guamo 
ir Tiniano salas, rugpjūčio pradžioje Marianų salyno užkariavimas 
buvo baigtas. 

Saipano salos užėmimas giliai sukrėtė aukščiausiąją japonų karo 
vadovybę ir netiesiogiai privertė generolo Tojo vyriausybę atsistaty- 
dinti. Priešas nerimavo ne be reikalo. Sala-tvirtovė nuo Tokijo buvo 
nutolusi tik per kiek daugiau nei 2 tūkst. kilometrų. Japonai manė, 
kad Saipanas neįveikiamas, o dabar jį prarado. Pietiniai japonų gy- 
nybos regionai buvo atkirsti, o amerikiečių sunkieji bombonešiai da- 
bar turėjo puikiausią bazę, iš kurios galėjo pulti pačią Japoniją. JAV 
povandeniniai laivai jau kurį laiką skandino japonų prekinius laivus 


Nuo didelių laivų atsiskyrę amerikiečių desantiniai laiveliai plaukia prie Saipano salos. 


Tolumoje matyti šaudantis kreiseris /ndianapolis. Nuotrauka daryta iš lengvojo kreiserio 


Birmingham. 1944 M. birželis. 


17 skyrius. Leitės įlankos mūšis 


prie Kinijos krantų, o dabar atsivėrė kelias į puolimą įsijungti ir ki- 
tiems amerikiečių karo laivams. Jei amerikiečiai veršis toliau, Japonija 
bus atkirsta nuo naftos ir kitų žaliavų. Japonijos laivynas vis dar buvo 
galingas, bet išbalansuotas, jam taip trūko eskadrinių minininkų, lėk- 
tuvnešių ir lakūnų, kad nebegalėjo veiksmingai kautis be lėktuvų iš 
sausumos bazių. Stingant kuro, strigo ne tik karinių įgulų mokymas, 
japonai nebegalėjo sutelkti laivų vienoje vietoje, tad vasaros pabai- 
goje dauguma jų sunkiųjų laivų ir kreiserių stovėjo nuleidę inkarus 
prie Singapūro ir olandų Rytų Indijos naftos bazių, o keli likę lėktuv- 
nešiai saugojo namų vandenis, kur buvo baigiama mokyti naujas oro 
grupes. 

Ne ką geresnė buvo ir japonų kariuomenės padėtis. Nors skaičiumi 
vis dar didelės, pajėgos buvo plačiai išsibarsčiusios po Kiniją ir Piet- 
ryčių Aziją ar kamavosi tolimose salose nesulaukdamos jokios para- 
mos. Blaiviau mąstantys japonų vadai ėmė ieškoti būdų baigti karą, 
bet karo mašina buvo stipresnė už juos. Generalinis štabas permetė 
pastiprinimus iš Mandžiūrijos ir įsakė Taivane bei Filipinuose kautis 
iki galo. Čia ir tėvynėje kariai mirs ten, kur stovi. Tvirtai nusiteikęs 
buvo ir Japonijos admiralitetas. Jei pralaimės artėjantį mūšį dėl šių 
salų, jie bus atkirsti nuo olandų Rytų Indijos naftos. O saugoti lai- 
vus be kuro nėra jokios prasmės, aiškino admirolai. Pasiryžę aukotis 
ir vildamiesi laimėti, rugpjūtį jie nusprendė į mūšį siųsti visą savo 
laivyną. 

Rugsėjo 15 d. amerikiečiai vėl puolė. Generolas MacArthuras už- 
ėmė Morotajaus salą, esančią pusiaukelėje tarp vakarinio Naujosios 
Gvinėjos galiuko ir Filipinų, o admirolas Halsey, dabar perėmęs va- 
dovavimą JAV jūrų pajėgoms, užgrobė priešakinę bazę savo laivynui 
Palau salyne. Šie vienalaikiai puolimai buvo labai svarbūs. Tuo pat 
metu Halsey'is visomis pajėgomis be paliovos tikrino priešo gyny- 
leistų sunaikinti japonų laivyną, ypač išlikusius lėktuvnešius. Kitas 
amerikiečių šuolis turėjo būti jau į pačius Filipinus, bet planas staiga 

dramatiškai pasikeitė. Iki šiol mūsų sąjungininkai taikėsi užkariauti 
piečiausią Filipinų dalį - Mindanao salą, tad Halsey'io lėktuvnešių 
aviacija jau atakavo japonų aerodromus ir ten, ir didelėje šaurinėje 
Lusono saloje. Per antskrydžius sunaikinta daug priešo lėktuvų, ir 
kautynių įkarštyje amerikiečių pilotai pastebėjo, kad Leitės salą gina 
netikėtai silpna japonų įgula. Tapo akivaizdu, kad amerikiečiai turi 
išsilaipinti šioje mažytėje, dabar jau išgarsėjusioje saloje, įsispraudu- 
sioje tarp dviejų didesnių, bet strategiškai ne tokių reikšmingų Min- 
danao ir Lusono žemės plotų. Rugsėjo 13 d., kol sąjungininkai dar 
tarėsi Kvebeko konferencijoje, Halsey'io patartas admirolas Nimitzas 
primygtinai ragino nedelsiant veržtis į šią salą. MacArthuras sutiko, 
ir per dvi dienas JAV štabų vadai apsisprendė pulti salą spalio 20-ąją, 
dviem mėnesiais anksčiau nei planuota. Tokia buvo Leitės įlankos 
mūšio priešistorė. 


1135 


Amerikiečiai pradėjo puolimą spalio 10 d., bombarduodami aero- 
dromus tarp Japonijos ir Filipinų. Niokojančios pasikartojančios ata- 
kos virš Taivano išprovokavo itin įnirtingą priešinimąsi, spalio 12-16 
dienomis vyko sunkūs ilgi oro mūšiai tarp japonų sausumos bazių 
lėktuvų ir amerikiečių lėktuvnešių lėktuvų. Amerikiečiai priešui pa- 
darė daug žalos ir ore, ir ant žemės, bet patys nukentėjo nedaug, o jų 
lėktuvnešių laivynas atrėmė galingą japonų sausumos bazių aviaci- 
jos ataką. Visa tai turėjo lemtingų padarinių. Priešo oro pajėgos buvo 
palaužtos dar neprasidėjus Leitės mūšiui. Japonai pasielgė neapdai- 
riai: kaip pastiprinimą į Taivaną nusiuntė daug lėktuvnešiams skirtų 
jūrinių lėktuvų, ir ten jie buvo sunaikinti. Tad artėjant didžiajam jūrų 
mūšiui, japonai savo lėktuvnešiuose turėjo vos per šimtą pusiau ap- 
mokytų lakūnų. 

Kad suprastume tolesnius karo veiksmus, reikia pastudijuoti pri- 
dedamus žemėlapius (p. 277, 279, 280). Tarp dviejų didžiųjų Filipinų 


272 


17 skyrius. Leitės įlankos mūšis 


salų, Lusono šiaurėje ir Min- 
danao pietuose, įsiterpia 
mažesnių salų grupė, iš jų 
svarbiausia ir centrinė yra 
Leitė. Šį centrinį salyną kerta 
du laivybai tinkami sąsiau- 
riai - jie taps esminiu garsio- 
jo mūšio veiksniu. Šiaurėje 
yra Šventojo Bernardino są- 
siauris, apie 320 km į pietus 
nuo jo yra Surigao sąsiauris, 
vedantis tiesiai į Leitės salą. 
Kaip jau žinome, amerikie- 
| čiai ketino užimti Leitę, o ja- 
Japonijos karinio jūrų laivyno admirolas J. Ozava. ponai pasiryžo juos sustab- 
dyti ir sunaikinti jų laivyną. 
Planas paprastas ir žūtbū- 
tinis. Keturios generolo MacArthuro divizijos išsilaipins Leitėje, jas 
dengs amerikiečių laivyno pabūklai ir lėktuvai — tiek japonai žinojo 
ar galėjo nuspėti. Atitraukti šį laivyną, nuvilioti jį toli į šiaurę ir įvelti 
į šalutinį mūšį - toks turėjo būti pirmasis japonų žingsnis. Bet tik pir- 
masis. Kai pagrindinis amerikiečių laivynas susigundys pulti šiaurės 
kryptimi, iš priešingos pusės per Šv. Bernardino ir Surigao sąsiaurius 
įplauks dvi galingos voros karo laivų, kurie susijungs ties Leitėje iš- 
silaipinusiomis amerikiečių pajėgomis. Visų žvilgsniai bus nukreipti 
į Leitės krantą, visi pabūklai nutaikyti į jos paplūdimius, o amerikie- 
čių sunkieji laivai ir didieji lėktuvnešiai, vieninteliai galintys atlaikyti 
tokį šturmą, vaikysis dėmesį nukreipiančias pajėgas šiaurėje. Ir labai 
nedaug trūko, kad šis planas būtų pavykęs. 
Spalio 17 d. vyriausiasis japonų karo vadas įsakė laivynui pradėti 
operaciją. Masalo funkciją turėjusios atlikti pajėgos, vadovaujamos 
vyriausiojo vado admirolo Ozavos, išplaukė tiesiai nuo Japonijos 

kranto ir pasuko Lusono link. Tai buvo mišrios sudėties pajėgos: lėk- 
tuvnešiai, linijiniai laivai, kreiseriai ir eskadriniai minininkai. Ozavos 
uždavinys buvo pasirodyti rytiniame Lusono krante, atkreipti JAV 
laivyno dėmesį ir atitraukti jį nuo išsilaipinimo vietos Leitės įlankoje. 
Ozavos lėktuvnešiuose trūko lėktuvų ir pilotų, bet tai buvo nesvarbu. 
Jie buvo tik jaukas, o jaukas skirtas suvalgyti. Tuo metu pagrindinės 
japonų puolimo pajėgos plaukė sąsiaurių link. Didesniajai flotilei, 
ją galima vadinti Centro pajėgomis, vadovavo admirolas Kurita. Jas 
sudarė 5 linijiniai laivai, 12 kreiserių ir 15 eskadrinių minininkų; jie 
išplaukė iš Singapūro link Šv. Bernardino, paskui, apsukę Samaro 
salą, turėjo judėti prie Leitės. Mažesnės, arba Pietinės, pajėgos, kurias 
sudarė dvi savarankiškos grupės, per abi turėjusios 2 linijinius laivus, 
4 kreiserius ir 8 eskadrinius minininkus, įplaukė į Surigao sąsiaurį. 

Spalio 20 d. amerikiečiai išsilaipino Leitėje. Iš pradžių viskas ėjo- 
si gerai. Priešinimasis krante buvo silpnas, placdarmas suformuotas 
greitai, ir generolo MacArthuro kariai ėmė veržtis pirmyn. Puolan- 
čias pajėgas parėmė admirolo Kinkaido 7-asis JAV laivynas, taip pat 
priklausęs MacArthuro vadavietei: senesni šio laivyno linijiniai laivai 
ir mažieji lėktuvnešiai buvo gerai pritaikyti jūrų desanto operacijoms. 
Šiauriau stovėjo pagrindinis admirolo Halsey'io laivynas, jis saugojo 
išsilaipinusias pajėgas nuo puolimo iš jūros. 

Bet krizė dar tik artėjo. Spalio 23 d. amerikiečių povandeniniai lai- 
vai prie Borneo krantų pastebėjo admirolo Kuritos centro pajėgas. Du 
sunkiuosius kreiserius, vienas jų buvo Kuritos flagmanas, nuskandi- 
no, 0 trečią apgadino. Kitą dieną, spalio 24-ąją, prie šios atakos prisi- 
jungė lėktuvai iš admirolo Halsey'io lėktuvnešių. Milžiniškas linijinis 
laivas Musashi su devyniais 46 cm kalibro pabūklais buvo paskan- 
dintas, kiti laivai apgadinti, Kurita pasuko atgal. Amerikiečių pilotų 
pranešimai buvo optimistiniai ir galbūt klaidinantys, nes Halsey'is 
nusprendė, ir pagrįstai, kad mūšis ar bent jau ši jo dalis laimėta. Jis 
žinojo, kad antroji pietinė priešo pajėgų grupė artėja prie Surigao 
sąsiaurio, bet teisingai įvertino, kad ją galės atmušti Kinkaido 7-asis 
laivynas. 

Amerikiečių aviacijos atakuojamas linijinis japonų kreiseris Musashi. 


Tačiau vienas dalykas Halsey'iui kėlė nerimą. Dieną jį puolė japonų 
laivyno lėktuvai. Daugelis jų buvo numušti, bet lėktuvnešį Princeton 
japonai smarkiai pažeidė, ir vėliau jį teko palikti jūroje. Admirolas 
manė, kad šie japonų lėktuvai atskrido iš lėktuvnešių. Neįtikėtina, 
kad priešas būtų išplaukęs be jų, bet lėktuvnešių niekur nesimatė. 
Pagrindinį japonų laivyną, kuriam vadovavo Kurita, amerikiečiai 
aptiko ir atrodė, kad jis traukiasi, bet Kurita neturėjo lėktuvnešių, jų 
nebuvo ir pietinėje laivų grupėje. Akivaizdu, kad kažkur turėjo būti 
lėktuvnešių pajėgos ir jas būtina rasti. Tad admirolas įsakė išžvalgyti 
vandenis į šiaurę, ir vėlyvą spalio 24-o0sios popietę jo lakūnai raporta- 
vo toli į šiaurės rytus nuo Lusono aptikę admirolo Ozavos klaidinimo 
pajėgas, sukančias piečiau. Keturi lėktuvnešiai, du linijiniai laivai su 
lėktuvams kilti ir leistis pritaikytais deniais, trys kreiseriai ir dešimt 
eskadrinių minininkų! Halsey'is padarė išvadą, kad tai problemų 
šaltinis ir tikrasis taikinys. Jei dabar sunaikintų šiuos lėktuvnešius, 
pagrįstai manė jis ir jo štabo viršininkas admirolas Carney, japonų lai- 
vyno galia ką nors nuveikti būsimose operacijose būtų neatšaukiamai 
palaužta. Ši mintis jį užvaldė, vėliau tai labai pravers, kai MacArthu- 
ras puls Lusoną. Halsey'is nežinojo, nei kad japonų galia labai trapi, 
nei kad dauguma jo pajėgas atakavusių lėktuvų atskrido visai ne iš 
lėktuvnešių, o iš aerodromų Lusone. Kuritos centro pajėgos traukėsi. 

Kinkaidas susidoros su pietinėmis pajėgomis ir apsaugos Leitėje išsi- 
laipinusius karius, tad kelias lemiamam smūgiui atviras - Halsey'is 
įsakė visam savo laivynui visu greičiu dumti į šiaurę ir kitą dieną 
sutriuškinti admirolą Ozavą. Taip Halsey'is pateko į spąstus. Tą pačią 
spalio 24-osios popietę Kurita apsisuko į rytus ir vėl patraukė Šv. Ber- 
nardino sąsiaurio link. Ir šį kartą nebuvo kam jo sustabdyti. 


+++ 


Tuo metu pietinės japonų pajėgos artėjo prie Surigao sąsiaurio, tą 
naktį jų laivai įplaukė dviem grupėmis. Užvirė nuožmus mūšis, jame 
dalyvavo visokiausių tipų laivai, - nuo linijinių iki lengvų pakrantės 
apsaugos laivų. Pirmąją grupę sunaikino Kinkaido laivynas, susitel- 
kęs ties šiauriniais sąsiaurio vartais; antroji grupė, pasinaudodama 
tamsa ir sumaištimi, mėgino prasiveržti, bet buvo nustumta atgal. 
Viskas, regis, klostėsi gerai, bet amerikiečiams vis dar reikėjo susi- 
tvarkyti su admirolu Kurita. Kol Kinkaidas kovėsi Surigao sąsiauryje, 
o Halsey'is sparčiai ir atkakliai vijosi dėmesį atitraukiančias pajėgas 
toli šiaurėje, Kurita netrukdomas praplaukė Šv. Bernardino sąsiaurį 
ir ankstyvą spalio 25-osios rytą užpuolė lydinčių lėktuvnešių grupę, 
palaikiusią generolo MacArthuro išsilaipinusias pajėgas. Lėktuvne- 
šius japonai užklupo netikėtai, jie buvo per lėti pabėgti, ir negalėjo 
staigiai parengti lėktuvų atremti puolimui iš jūros. Beveik dvi su puse 
valandos mažieji amerikiečių laivai traukėsi narsiai kaudamiesi po 
dūmų uždanga. Japonai sunaikino du lėktuvnešius, tris eskadrinius 
minininkus, per šimtą lėktuvų - vieną iš tų lėktuvnešių paskandi- 
no savižudžio pilotuojamas bombonešis“; amerikiečiams pavyko 
paskandinti tris priešo kreiserius ir apgadinti kitus laivus. Pagalba 
buvo toli. Pietines priešo pajėgas sutriuškinę Kinkaido sunkieji laivai 


* Tarpjų buvoir du Australijos karo laivai, kreiseris Shropshire ir eskadrinis minininkas Arunta. (W. CH.) 
** Karių savižudžių pilotuojami lėktuvai pirmą kartą panaudoti būtent Leitės mūšiuose. Prieš keletą die- 
nų vienas toks lėktuvas įsirėžė į Kinkaido laivyne plaukus; australų kreiserį Australia, aukų buvo, bet laivui 
didelės žalos nepadaryta. (W. CH.) 

Japonų karo laivų apšaudymas. Vaizdas iš amerikiečių linijinio kreiserio Virginia. 


stovėjo į pietus nuo Leitės salos ir jau buvo išbaigę šaudmenis bei 
kurą. Halsey'is su dešimčia lėktuvnešių ir visais savo greitaisiais li- 
nijiniais laivais buvo dar toliau. Tik viena jo lėktuvnešių grupė, kuri 
buvo atskirta ir išsiųsta pasipildyti kuro, dabar atšaukta atgal, bet 
jai reikėjo laiko grįžti. Pergalė, regis, buvo Kuritos rankose. Jis galėjo 
veržtis į Leitės įlanką ir sunaikinti MacArthuro desanto laivyną, ir 
nebuvo kas jį sustabdo. 

Bet Kurita vėl pasuko atgal. Jo motyvai nėra aiškūs. Kinkaido leng- 
vieji palydos lėktuvnešiai apgadino ir išsklaidė daug Kuritos laivų, ir 
jis jau žinojo, kad katastrofa ištiko japonų pietines pajėgas. Kurita ne- 
turėjo informacijos, kaip šiaurėje sekasi Ozavos klaidinimo laivams ir 
kur yra amerikiečių laivynas. Iš perimtų signalų Kurita susidarė nuo- 
monę, kad Kinkaidas ir Halsey'is iš skirtingų pusių artėja su absoliu- 
čia laivų persvara ir kad MacArthuro transporto laivams jau pavyko 
pasprukti. Vienas, nepalaikomas jokių kitų pajėgų, Kurita atsisakė 
žūtbūtinio mūšio, dėl kurio buvo tiek daug paaukota ir tiek nedaug 
trūko iki sėkmės, jis nė nebandė plaukti į Leitės įlanką, apsisuko ir vėl 
nuvairavo Šv. Bernardino sąsiaurio link. Tikėjosi pakeliui susiremti 
su Halsey'io laivynu paskutiniam mūšiui, bet net ir tai jam nebuvo 
skirta. Reaguodamas į pakartotinius Kinkaido pagalbos prašymus, 
Halsey'is galiausiai apgręžė savo linijinius laivus, dvi lėktuvnešių 

17 skyrius. Leitės įlankos mūšis 


grupes palikęs tęsti persekiojimą šiaurėje. Tą dieną jie sunaikino vi- 
sus keturis Ozavos lėktuvnešius. Bet pats Halsey'is į Šv. Bernardi- 
ną pavėlavo. Su Kuritos laivynu jis nebesusitiko. Kurita išsigelbėjo. 
Rytojaus dieną Halsey'io ir MacArthuro lėktuvai persekiojo japonų 
admirolą ir paskandino dar vieną kreiserį bei du eskadrinius mini- 
ninkus. Taip mūšis baigėsi. Visai galimas daiktas, kad spaudžiamas 
įvykių Kurita nebegalėjo racionaliai mąstyti. Jį tris paras be perstojo 
puolė, jis patyrė didžiulių nuostolių, tik atitolęs nuo Borneo kranto, 
prarado savo flagmaną. Kuritą teisti gali tik patys patyrę panašių 
išbandymų. 


22; 


Leitės įlankos mūšis buvo lemiamas. Amerikiečiai nugalėjo japonų 
laivyną, patys praradę tris lėktuvnešius, tris eskadrinius minininkus 
ir vieną povandeninį laivą. Kova tęsėsi spalio 22-27 dienomis. Pa- 
skandinti trys priešo linijiniai laivai, keturi lėktuvnešiai ir dvidešimt 
kitų karo laivų, po to vienintelis dar likęs priešui veiksmingas karo 
laivyno ginklas buvo savižudžio skraidinamas bombonešis. Tai buvo 
mirtį nešantis nevilties ginklas, tačiau jis neteikė pergalės vilties. 

Amerikos istorija šią pergalę turėtų prisiminti ilgai. Ne tik dėl pa- 
rodytos drąsos, sumanumo ir bebaimiškumo, bet ir dėl to, kad ji ryš- 
kiau ir toliaregiškiau nei bet kuri kita pergalė parodė ateitį. Mūšis 
laimėtas ne tiek ginklais, kiek pranašumu ore. Papasakojau šią istoriją 
visą, nes tuo metu iškankinta Europa apie tai beveik nebuvo girdė- 
jusi. Pati svarbiausia išvada, kurią galime daryti išstudijavę įvykius, 
yra tokia: tokio tipo jungtinėms operacijoms absoliučiai būtinas vie- 
ningas vadovavimas, užuot vadovavus bendradarbiaujant, o būtent 
pastarosios koncepcijos šiuo atveju laikėsi MacArthuras ir Halsey'is. 
Amerikiečiai pamoką išmoko, tad planuodami galutinį pagrindinių 
Japonijos salų puolimą, aukščiausią vadovavimą ketino patikėti arba 
admirolui Nimitzui, arba generolui MacArthurui - kaip bus tinka- 
miausia konkrečiu metu. 


Japonų mirtininko (kamikadžzės) lėktuvas įsirėžia į amerikiečių lėktuvnešį St. Lo. Detonavus 


lėktuvnešyje buvusiems sprogmenims, laivas paskendo. 


Kelias savaites kova dėl Filipinų plieskėsi vis plačiau ir intensyviau. 
Lapkričio pabaigoje Leitėje jau buvo išsilaipinę beveik ketvirtis mili- 
jono amerikiečių, ir gruodžio viduryje japonų priešinimasis liovėsi. 
MacArthuras su pagrindinėmis pajėgomis veržėsi toliau ir netrukus 
japonams nesipriešinant išsilaipino Mindoro saloje, kiek daugiau nei 
160 km nuo pačios Manilos. 1945 m. sausio 9-oji ženklino naują etapą: 
keturios divizijos išsilaipino Lingajeno įlankoje, į šiaurę nuo Manilos — 
toje pačioje vietoje, kur prieš trejus metus prasidėjo galinga japonų in- 
vazija. Įmantrios klaidinimo priemonės vertė priešą spėlioti, kur kris 
amerikiečių smūgis. Ir smogta nelauktoje vietoje, tad priešinimasis 
buvo menkas. Amerikiečiams braunantis Manilos link, priešinimasis 
stiprėjo, tačiau amerikiečiai išlaipino dar du desantus vakariniame 
krante ir apsupo miestą. Japonai žūtbūtinai gynėsi iki kovo pradžios, 
kol žuvo paskutiniai kariai. Tarp griuvėsių amerikiečiai rado 16 tūkst. 
japonų lavonų. Savižudžių lėktuvų antskrydžiai dabar pridarydavo 

17 skyrius. Leitės įlankos mūšis 


nemažai nuostolių — vieną dieną jie rėžėsi į 16 laivų. Kreiseriui Aus- 
tralia vėl nepasisekė, per keturias dienas į jį lėktuvai smigo penkis 
kartus, bet tai neišvedė laivo iš rikiuotės. Ši desperatiška priemonė 
amerikiečių laivyno nesustabdė. Sausio viduryje admirolo Halsey'io 
lėktuvnešiai netrikdomi įplaukė į Pietų Kinijos jūrą, išsidėstė plačiu 
ruožu palei krantą ir bombardavo aerodromus bei laivus iki pat Sai- 
gono vakaruose. Sausio 16 d. daug žalos padaryta Honkongui, Kan- 
tone kilo dideli degančios naftos gaisrai. 

Salose kovos tęsėsi dar keletą mėnesių, bet Pietų Kinijos jūrą jau 
kontroliavo nugalėtojas, o kartu ir naftą bei kitus išteklius, nuo kurių 
priklausė Japonija. 

žHinston 6. Churchill Triumfas ir tragedija 


18 skyrius 


Vakarų Europos išlaisvinimas 


Pagal ankstesnius susitarimus rugsėjo 1 d. generolas Eisenhowe- 
ris perėmė tiesioginį vadovavimą sausumos pajėgoms Šiaurės Pran- 
cūzijoje. Jas sudarė feldmaršalo Montgomery'io 21-oji britų armijų 
grupė ir generolo Omaro Bradley'io 12-oji amerikiečių armijų grupė, 
pastarosios operacijas iki šiol kontroliavo Montgomery'is. Eisenho- 
weris vadovavo daugiau kaip 37 divizijoms, arba per pusei milijono 
kareivių, ir ši įspūdinga kariuomenė vijo lauk vakaruose likusias vo- 
kiečių armijas, dieną naktį persekiojamas mūsų galingųjų oro pajė- 
gų. Priešas vis dar turėjo apie 17 divizijų, bet kol jų neperformavo ir 
nesustiprino, dauguma nelabai pajėgė kautis. Štai kaip savo padėtį 
apibūdino generolas Speidelis, buvęs Rommelio štabo viršininkas: 


„. tvarkingas atsitraukimas buvo nebeįmanomas. Sąjungininkų mo- 
torizuotosios armijos apsupdavo atskiras lėtai judančių ir išsekusių 
vokiečių pėstininkų divizijų grupes ir jas triuškino. ... Jokios vokiečių 
sausumos pajėgos, kurias būtų verta paminėti, nebeegzistavo, o ką 
jau kalbėti apie oro pajėgas. 


* 


Hans Speidel, Invasion 1944: Rommel and the Normandy Campaign, Chicago, 1950, p. 146-147. 

Eisenhoweris ketino veržtis į šiaurės rytus kiek įmanoma didesnė- 
mis pajėgomis ir taip toli, kiek leis jo ištekliai. Pagrindinis krūvis teks 
21-ajai britų armijų grupei, kuri palei Lamanšo krantą judės iki pat 
sparnuotųjų bombų paleidimo aikštelių, taip pat užims Antverpeną. 
Be didžiulio šio miesto uosto neįmanoma judėti į Šiaurės Vokietijos 
lygumas, plytinčias už Reino žemupio. Priešą persekios ir 12-oji JAV 
armijų grupė, jos 1-oji armija Žygiuos petys į petį su britais, o likusieji 
puls į rytus Verdeno ir Maso aukštupio link, o paskui rengsis smogti 
Sarui. 

Montgomery'is pateikė dvi alternatyvas. Pirmąją pasiūlė rugpjūčio 
pabaigoje, kad jo armijų grupė ir 12-oji JAV armijų grupė smogtų į 
šiaurę drauge, visa beveik 40 divizijų galia. Rugsėjo 4 d. jis pateikė 
alternatyvą: pulti tik viena kryptimi arba Rūro, arba Saro link. Kad 
ir koks planas būtų pasirinktas, pajėgas būtina aprūpinti visais ište- 
kliais ir parama, kokios tik reikės. Montgomery'is ragino pristabdyti 
veiksmus likusiame fronte teikiant pirmenybę pagrindiniam puoli- 
mui ir reikalavo, kad šiam puolimui vadovautų vienas vadas - pagal 
aplinkybes - jis pats arba Omaras Bradley. Jis buvo įsitikinęs, kad jų 
pajėgos pasieks Berlyną ir kad Rūras yra geresnis pasirinkimas nei 
Saras. 

Bet Eisenhoweris laikėsi savojo plano: jis manė, kad pačioje Vokie- 
tijoje vis dar yra karuomenės rezervų, ir, jei palyginti nedidelės mūsų 
pajėgos prasibraus per Reiną toli į šalies gilumą, tai tik padės priešui. 
Jo nuomone, būtų geriau, jei 21-oji armijų grupė užsitikrintų placdar- 
mą už Reino, o 12-oji grupė veržtųsi kuo toliau Siegfriedo linijos link. 

Strategai tokius klausimus gali aptarinėti ilgai. 

Bet diskusijos nesutrukdė tęsti puolimo. Svarbu tai, kad aprūpina- 
mų divizijų skaičius, jų judėjimo greitis ir puolimo frontas visiškai 
priklausė nuo uostų, transporto ir atsargų. Šaudmenų buvo sunau- 
dojama palyginti nedaug, tačiau bet kokiam judėjimui reikėjo maisto 
ir ypač degalų. Vieninteliai uostai, kuriuos turėjome, buvo Šerbūras 
ir dirbtinis uostas Aromanše, nuo jų su kasdien tolome. Fronto linija 

vis dar buvo palaikoma iš Normandijos, kasdien vis didesniais atstu- 
mais reikėjo pergabenti 20 tūkst. tonų atsargų bei daugybę medžiagų 
keliams ir tiltams taisyti bei aerodromams statyti. Bretanės uostai, kai 
juos užimsime, bus dar toliau, o Lamanšo uostai nuo Havro į šiau- 
rę, ypač Antverpenas, jei jį užimtume anksčiau, nei bus pernelyg su- 
griautas, būtų esminis laimėjimas. 

Taigi Montgomery'io armijos pirmiausia nusitaikė į Antverpeną, 
dabar jos turėjo progą parodyti savo mobilumą. Rugpjūčio 31-ąją 
Amjene 11-oji šarvuotoji divizija sučiupo pusryčiaujantį 7-0si0s vo- 
kiečių armijos vadą. Netrukus pasiekėme pasienio miestus — Arasą, 
Duė, Lilį ir daugelį kitų, su kuriais taip gerai susipažino 1940 m. britų 
ekspedicinės pajėgos ir kurių bent jau pavadinimus prieš ketvirtį am- 
Žiaus žinojo jų pirmtakai. Rugsėjo 3 d. į Briuselį, iš kurio paskubomis 
evakavosi vokiečiai, įžygiavo gvardiečių šarvuotoji divizija, ten, kaip 
ir visur Belgijoje, mūsų karius nuoširdžiausiai sutiko ir jiems labai 
padėjo gerai organizuoti pasipriešinimo kovotojai. Iš ten gvardiečiai 
pasuko į rytus, Luveno link ir rugsėjo 4 d. 11-oji šarvuotoji divizija 

įžengė į Antverpeną: mūsų nuostabai, ir džiaugsmui uostas buvo veik 
visiškai nepažeistas. Veržėmės taip sparčiai - maždaug 320 km per ne- 
pilnas keturias dienas, - kad priešus nuvarėme nuo kojų ir nedavėme 
laiko viską iki paskutinės plytos sugriauti, kaip buvo įpratę. 

Bet mūsų laivai Antverpeną galėjo pasiekti tik per vingiuotas ir su- 
dėtingas plaukti Šeldės žiotis, kurių krantai buvo vokiečių rankose. 
Išvalyti nuo priešo šias pozicijas reikėjo sunkių ir brangių operacijų 
ir ši užduotis daugiausia teko generolo Creraro vadovaujamai 1-ajai 
Kanados armijai. Daug kas priklausė nuo jos sėkmės. Iki rugsėjo 9 d. 
kanadiečiai jau buvo išvalę visą Pa de Kalė ir visas ten esančias spar- 
nuotųjų bombų paleidimo aikšteles. Lamanšo uostai Djepas, Bulonė, 
Kalė, Diunkerkas buvo arba užimti, arba apsupti. Havras su 11 tūkst. 
karių įgula įnirtingai priešinosi, nepaisydami bombardavimo iš jūros 
38 cm kalibro pabūklais ir per 10 tūkst. tonų iš oro numestų bombų, 
jie nepasidavė iki rugsėjo 12-osios. Lenkų šarvuotoji divizija užėmė 
vos per 60 km nuo Antverpeno nutolusį Gentą. Žinoma, tokio tempo 
ilgai išlaikyti negalėjome. Šuolis pirmyn baigėsi, buvo akivaizdu, kad 
veržimasis stoja. 

Bet vis dar turėjome šansą kirsti Reino žemupį. Eisenhoweris šį 
tikslą vertino kaip prioritetinį, jam tai buvo svarbiau nei išvalyti kran- 
tus Šeldės žiotyse ir atverti kelią į Antverpeno uostą. Kad Montgome- 
ry'is atnaujintų veržimąsi, Eisenhoweris jam papildomai skyrė ame- 
rikiečių transporto ir užtikrino tiekimą iš oro. Sąjungininkų 1-oji oro 
desanto armija, kuriai vadovavo amerikiečių generolas Breretonas, 
buvo pasirengusi kilti iš Anglijos ir smogti, o Montgomery'is užsibrė- 
žė atkovoti placdarmą prie Arnhemo. Amerikiečių 82-oji divizija tu- 
rėjo užimti tiltus prie Neimegeno ir Gravės, o 101-oji divizija - kelią iš 
Gravės į Eindhoveną. XXX korpusas su gvardiečių šarvuotąja divizija 
priešakyje brausis keliu Eindhoveno link, o iš ten - į Arnhemą oro de- 
santininkų patiestu „kilimu“, vildamiesi, kad tiltus per tris didžiau- 
sias vandens kliūtis desantininkai jau saugiai laikys savo rankose. 


* 


Ją sudarė I britų ir II kanadiečių korpusas; pastarojo sudėtyje buvo lenkų šarvuotoji divizija. (W. CH.) 

Pasirengti šiam drąsiam smūgiui, didžiausiam iki tol vykdytam to- 
kio tipo puolimui, buvo sudėtinga ir tai padaryti reikėjo skubiai, nes 
priešas kiekvieną dieną stiprėjo. Tad nuostabu, kad visi pasiruošimai 
buvo baigti iki nustatytos datos - rugsėjo 17-osios. Trūko lėktuvų nu- 
skraidinti visas oro desanto pajėgas vienu metu, ir permetimą teko 
paskirstyti per tris dienas. Tačiau rugsėjo 17 d., puikiai pasidarbavus 
sąjungininkų oro pajėgoms, pagrindiniai trijų divizijų daliniai buvo 
sėkmingai nuskraidinti į jiems nurodytas vietas. Amerikiečių 101-oji 
divizija beveik visiškai įvykdė savo užduotį, bet tiltas virš kanalo ke- 
lyje į Eindhoveną buvo susprogdintas, tad iki rugsėjo 18-0osios miesto 
jie nepaėmė. Amerikiečių 82-ajai divizijai taip pat sekėsi gerai, nors 
užimti svarbiausio tilto prie Neimegeno nepavyko. 

Iš Arnhemo žinių buvo nedaug, bet atrodo, kad dalis mūsų para- 
šiutininkų pulko įsitvirtino šiauriniame tilto gale. Po pietų Eindho- 
veno keliu pajudėjo gvardiečių šarvuotoji divizija, jai kelią skynė ar- 
tilerijos užtveriamoji ugnis ir raketomis ginkluoti lėktuvai, divizijos 
sparnus dengė po korpusą pajėgų. Kelias buvo atkakliai ginamas, ir 
gvardiečiai pasiekė amerikiečius tik rugsėjo 18-osios popietę. Vokie- 
čių atakos prieš siaurą puolimo smaigalį prasidėjo kitą dieną ir vis 
smarkėjo. Išlaikyti kelią laisvą 101-ajai divizijai sekėsi labai sunkiai. 
Tarpais visas judėjimas sustodavo, kol divizija atmušdavo priešą. Da- 
bar jau gavome blogų žinių iš Arnhemo. Mūsų parašiutininkai vis dar 
buvo užėmę pozicijas šiauriniame tilto gale, bet vokiečiai nesitraukė 
iš miesto, o likusi 1-osios britų oro desanto divizijos dalis, išsilaipi- 
nusi į vakarus nuo miesto, negalėjo prasiveržti ir sustiprinti saviškių. 

Rugsėjo 18 d. tiltas per kanalą buvo atstatytas ir kitos dienos anks- 
tyvą rytą gvardiečiai netrukdomi pasiekė Gravę, ten rado 82-ąją JAV 
diviziją. Temstant jie atsidūrė netoli smarkiai ginamo Neimegeno til- 
to, dėl kurio rugsėjo 20 d. užvirė aršus mūšis. Amerikiečiai persikėlė 
per upę į vakarus nuo miesto, puolė į dešinę ir užėmė tolimiausią 
geležinkelio tilto dalį. Gvardiečiai veržėsi automobilių tiltu. Miesto 
gynėjai buvo sutriuškinti, abu tiltai paimti nesugriauti. 

Liko paskutinis kelio etapas iki Arnhemo; dėl prasto oro ten nega- 
lėjo skristi lėktuvai su pastiprinimais, maistu ir šaudmenimis, ir 1-oji 
britų oro desanto divizija pateko į beviltišką padėtį. Negalėdama pa- 
siekti savo tilto, užspeista nedideliame ruože šiauriniame upės kran- 
te, likusi divizijos dalis atsimušinėjo nuo įnirtingai puolančio priešo. 
Pietiniame krante esančios pajėgos darė viską, ką galėjo, kad juos iš- 
gelbėtų, bet priešas buvo per stiprus. Gvardiečiai, 43-ioji divizija, ša- 
lia kelio nusileidusi lenkų parašiutininkų brigada drąsiai bandė jiems 
pagelbėti, bet veltui. Dar keturias dienas tęsėsi kautynės, bet jokios 
prošvaistės nesimatė. Rugsėjo 25 d. Montgomery'is įsakė narsiosios 
1-osios divizijos desantininkams - kiek jų dar buvo likę - trauktis. 
Jiems teko keltis per sraunią upę mažais laiveliais naktį, iš arti apšau- 
domiems priešo ugnies. Auštant iš pradinės 10 tūkst. karių divizijos 
saviškių krantą saugiai pasiekė 2400 vyrų. 

Arnhemo mūšyje labai rizikavome, bet mūsų veiksmus skatino 
svarbi pergalė, oji, regis, buvo taip arti. Jei oras būtų buvęs mums pa- 
lankus - kritiniais momentais jis atsisuko prieš mus ir neleido visiškai 


Vokiečių palaidoto nežinomo britų 


kario kapas Arnhemo apylinkėse. 

išnaudoti mūsų aviacijos pranašumo - labai tikėtina, kad būtume lai- 
mėję. Drąsių vyrų neatbaidė jokie pavojai, tarp jų buvo ir už Arnhe- 
mą kovęsi olandų pasipriešinimo dalyviai; pranešimų apie šias šlo- 
vingas kovas gavau būdamas Kanadoje ir tik grįžęs namo supratau, 
kas iš tikrųjų įvyko. Generolas Smutsas labai sielvartavo dėl to, ką 
laikė didžiule nesėkme, tad išsiunčiau jam šią telegramą: „Jūsų ver- 
tinimas dėl Arnhemo, manau, ne visai teisingas. Mūšis yra akivaizdi 
pergalė, nors mūsų priešakinė divizija, kuri visiškai pagrįstai šaukėsi 
pagalbos, buvo sudorota. Dėl to nejaučiu nė menkiausio nusivylimo 
ir džiaugiuosi, kad mūsų vadai geba imtis tokios rizikos.“ 


Dabar svarbiausias tikslas buvo išvalyti Šeldės žiotis ir atverti ke- 
lią į Antverpeno uostą. Dirvai paruošti per antrąją rugsėjo pusę atli- 
kome keletą preliminarių veiksmų. Kietas riešutėlis buvo patyrusios 
vokiečių divizijos ginama Breskenso „sala“, taip pat teko įnirtingai 
kautis, kad persikeltume per Leopoldo kanalą. Sunki užduotis užimti 
pietinį Beijerlandą teko 2-ajai Kanados divizijai, jos vyrai veržėsi va- 
karų kryptimi per didžiulius užtvindytus plotus, dažnai iki liemens 
brisdami per vandenį. Jiems padėjo didesnioji dalis 52-osios divizijos, 
kuri buvo perkelta per Šeldę ir išsilaipino pietiniame jos krante. Mė- 
nesio pabaigoje po daugybės pastangų visa sąsmauka buvo užimta. 
Per mėnesį trukusius mūšius mūsų vyrams juntamą pagalbą teikė 
oro pajėgų maršalo Coninghamo vadovaujamas 2-asis taktinis avia- 
cinis junginys, paimta mažiausiai 12 500 vokiečių belaisvių, ir jie toli 
gražu nebuvo nusiteikę pasiduoti. Taigi scena Valchereno puolimui 
buvo parengta. 

Valchereno sala yra lėkštės pavidalo, apkraštuota smėlio kopomis, 
neleidžiančiomis jūrai užlieti centrinės lygumos. Vakarinėje pusėje, 
prie Vestkapelės, tarp kopų yra tarpas, kuriame jūrą sulaiko didžiu- 
lė 9 m aukščio ir maždaug 100 m pločio prie pagrindo damba. Salą 

saugojo beveik 10 tūkst. vyrų įgula, pastatytos galingos fortifikacijos, 
dislokuota apie 30 artilerijos baterijų. Čia buvo daugybė prieštanki- 
nių kliūčių, minų, spygliuotų vielų — priešas turėjo ketverius metus 
vartams į Antverpeną įtvirtinti. 

Spalio pradžioje pirmąjį smūgį smogė Karališkosios oro pajėgos. 
Per keletą įspūdingų atakų Vestkapelės damboje jos išsprogdino di- 
delį, daugiau nei pusketvirto šimto metrų, tarpą. Per jį plūstelėjęs 
vanduo užtvindė visą lėkštės vidurį ir paskandino ten buvusius prie- 
šo įtvirtinimus ir baterijas. Tačiau pačios galingiausios ugniavietės ir 
užtvaros buvo lėkštės pakraščiuose. Puolimas buvo koncentrinis. Pa- 
grindinį šturmą vykdė trys jūrų pėstininkų komandosų būriai. Jiems 
artėjant prie kranto, ugnį atvėrė karo laivyno bombardavimo eska- 
dra. Tarp jų buvo linijinis laivas Warspite, ir du monitoriai Erebus ir 
Roberts su 38 cm kalibro pabūklais ir eskadra šarvuotųjų desantinių 
laivų. Pastarieji priplaukė labai arti kranto ir, nepaisydami daugybės 
aukų šaudė tol, kol saugiai išsilaipino du pagrindiniai komandosų 
būriai. Prieš galingus betono įtvirtinimuose išdėstytus priešo pabū- 
klus panaudota visa antrojo Kanados korpuso artilerija, šaudžiusi per 
vandenį iš Breskenso kranto, pabūklų ambrazūras aviacija atakavo 
raketomis. Temstant 48-asis komandosų būrys nukovė ar paėmė į ne- 
laisvę įtvirtinimų gynėjus. Kitą rytą jie veržėsi toliau; apie vidurdienį 
prie puolimo prisijungė 47-asis komandosų būrys ir, gynybai silps- 
tant, pasiekė Vlisingeno priemiesčius. Lapkričio 3 d. jie susitiko su 
4-uoju komandosų būriu, kurio vyrai jau porą dienų mieste nuožmiai 
kovėsi dėl kiekvieno namo. Per kelias dienas visa sala buvo mūsų 
rankose, paimta 8 tūkst. belaisvių. 

Per visą karą Komandosai atliko daug įsimintinų žygdarbių ir, nors 
kitos pajėgos bei kariuomenės rūšys suvaidino svarbų vaidmenį šioje 
įspūdingoje operacijoje, karališkieji jūrų pėstininkai čia pasižymėjo 
išskirtine narsa. Komandosų panaudojimo idėja vėl triumfavo. Už- 
ėmus Vlisingeną, iškart prasidėjo išminavimo darbai, per kitas tris 
savaites šimtas laivų „iššukavo“ daugiau nei šimto kilometrų kanalą. 

Lapkričio 28 d.į jį atplaukė pirmasis konvojus, ir vartai į Antverpeną 
britų ir amerikiečių armijoms buvo atidaryti. Kurį laiką miestą siaubė 
skraidančios bombos ir raketos, žuvo daug Žmonių, tačiau karo eigą 
jos paveikė ne daugiau nei bombardavimas Londone. 


+++ 


Mūsų dešiniajame sparne, tolyn nuo Paryžiaus veržėsi 12-oji JAV 
armijų grupė, kuriai vadovavo ryžtingasis Bradley'is ir jo entuzias- 
tingieji vadai. Į jų rankas perėjo Šarlerua, Monsas ir Lježas. Per porą 
savaičių jie išvadavo visą Liuksemburgą ir pietinę Belgiją, rugsėjo 
12 d. priartėjo prie Vokietijos beveik šimto kilometrų frontu ir kirto 
Siegfriedo liniją prie Acheno. 


Antverpeno zoologijos sodo narvuose uždaryti vokiečių belaisviai. 1944 m. rugsėjis. 

Iki rugsėjo 16 d. jie atkovojo placdarmus už Mozelio upės prie Nan- 
si ir į pietus nuo Meco. Iš išsilaipinimo vietos Pietų Prancūzijoje ju- 
danti 6-oji armijų grupė, kuriai vadovavo generolas Deversas, prieš 
penkias dienas susitikusi su Pattono 3-iosios armijos patruliais į vaka- 
rus nuo Dižono, dabar pasuko į rytus ir susilygino su kitomis Vokie- 
tijos link besiveržiančiomis pajėgomis. Bet čia didysis persekiojimas 
baigėsi. Priešinimasis visur stiprėjo, o mums jau tik vos vos užteko 
atsargų. Acheną puolėme iš trijų pusių, ir spalio 21 d. jis pasidavė. 
Sparne, per 30 km į rytus nuo Mozelio, stovėjo 3-ioji armija. 7-oji ar- 
mija ir 1-oji prancūzų armija buvo vienoje linijoje ir tikrino Aukštųjų 
Vogėzų kalnų ir Belforo perėjos prieigas. Tačiau po žaibiško veržimo- 
si amerikiečiai jau buvo visiškai išbaigę atsargas, tad reikėjo pauzės 
joms papildyti ir pasirengti didelėms operacijoms lapkritį. 

Sąjungininkams veržiantis Prancūzijos ir Belgijos sienų link, svarbų 
vaidmenį atliko strateginės oro pajėgos. Rudenį jos grįžo prie savo 
svarbiausios paskirties - bombarduoti Vokietiją, pirmiausia naftos 
įrenginius ir transporto sistemas. Priešo radaro dengimo zona ir anks- 
tyvojo perspėjimo sistemos buvo nustumtos už Vokietijos sienos, o 
mūsų navigacijos ir bombardavimo įtaisai atitinkamai perkelti arčiau 
priešo. Mūsų aukų skaičius mažėjo, o mūsų oro puolimo mastai bei 
tikslumas didėjo. Ilgalaikis puolimas privertė vokiečius labai plačiai 
išsklaidyti savo fabrikus. Dabar už tai jiems teko brangiai mokėti, nes 
tapo vis labiau priklausomi nuo gerų komunikacijų. Prie šachtų gu- 
lėjo krūvos anglių, kurių vokiečiams skubiai reikėjo, bet stigo vago- 
nų joms gabenti. Kasdien per tūkstantį krovininių traukinių stovėjo 
dyki, nes trūko kuro. Ėmė užsidarinėti pramonės įmonės, elektros ir 
dujų jėgainės. Drastiškai krito naftos gavyba ir tirpo atsargos, tai pa- 
veikė ne tik kariuomenės mobilumą, bet ir aviacijos pajėgų veiklą, net 
lakūnų mokymus. 

— 


1944 M. rugpjūtį A. Speeras (dešinėje) perspėjo Hitlerį, kad Vokietijos pramonė greitai žlugs. 


Rugpjūtį Speeras perspėjo Hitlerį, kad visa chemijos pramonė strin- 
ga, nes negauna šalutinių produktų iš naftos perdirbimo gamyklų ir, 
laikui bėgant, padėtis tolydžio blogėjo. Lapkritį jis raportavo, kad jei 
eismas geležinkeliais toliau prastės, viskas baigsis „gamybos katas- 
trofa, kuri turės lemiamų padarinių“, gruodį Speeras viešai pagyrė 
mūsų „toliaregišką ir protingą planavimą“ . Galų gale mūsų didžioji 
bombardavimo kampanija pradėjo duoti vaisių. 


* A. W.Tedder, Air Power in War, University of Alabama Press, 2010 p. 118, 119. 

15 skyrius 


Spalis Maskvoje 


Vasarą su prezidentu Rooseveltu buvome sutarę, kaip pasidalyti at- 
sakomybę šalyse, kurioms poveikį darė armijų judėjimas, ir tai padėjo 
mums išsiversti tuos tris mėnesius, kol susitarimas galiojo. Bet gilė- 
jant rudeniui, padėtis Rytų Europoje darėsi vis sudėtingesnė. Jaučiau 
poreikį dar kartą asmeniškai susitikti su Stalinu, jo nebuvau matęs 
nuo Teherano ir, nepaisant Varšuvos tragedijos, jaučiau, kad sėkmin- 
gai prasidėjus operacijai Overlord, su juo turiu naujų bendrų reikalų. 
Dabar rusų armijos užgulė Balkanus, jų rankose atsidūrė Rumunija ir 
Bulgarija. Netrukus kris Belgradas, o Hitleris kovėsi pasiutusiai atka- 
kliai, kad išlaikytų Vengriją. Didžiosios Sąjungos pergalė jau buvo tik 
laiko klausimas, tad suprantama, kad rusų ambicijos augo. Už griau- 
dėjančio rusų fronto galvą kėlė komunizmas. Rusija buvo išganytoja, 
o komunizmas - jos šventraštis. 

Niekada nemaniau, kad mūsų ankstesni santykiai su Rumunija ir 
Bulgarija gali pareikalauti iš mūsų kokių ypatingų aukų. Bet Lenki- 
jos ir Graikijos likimas mus nuoširdžiai jaudino. Dėl Lenkijos stojo- 
me į karą; dėl Graikijos dėjome daug brangiai kainavusių pastangų. 

Abiejų šalių vyriausybės rado prieglobstį Londone, ir jautėme atsa- 
komybę už tai, kad jos būtų grąžintos į savo šalis, jei jų žmonės tikrai 
to nori. Iš esmės tokios pat nuomonės laikėsi ir Jungtinės Valstijos, 
bet labai ilgai truko, kol jos suvokė staiga išaugusią komunizmo įta- 
ką, kuri nepastebimai skverbėsi ir anksčiau, bet dabar sekė paskui 
pirmyn žygiuojančią galingą Kremliaus valdomą kariuomenę. Tikė- 
jausi, kad išnaudodamas geresnius santykius su sovietais rasiu tinka- 
mų sprendimų šioms naujoms tarp Rytų ir Vakarų besirandančioms 
problemoms. 

Be šių neraminančių visos Vidurio Europos reikalų, rūpėjo ir pasau- 
linės organizacijos klausimai. Nuo rugpjūčio iki spalio Dumbarton 
Oaks rumuose Vašingtone vyko ilga konferencija: čia JAV, Didžioji 
Britanija, SSRS ir Kinija sukūrė dabar jau žinomą taikos palaikymo 
pasaulyje planą. Per diskusijas tarp trijų didžiųjų sąjungininkių išryš- 
kėjo aibė skirtumų, juos aptarsime pasakojimo eigoje. Kremlius neke- 
tino jungtis prie tarptautinės organizacijos, kurioje sprendimus lems 
ne jis, o daug mažų valstybių, negalėjusių paveikti karo eigos, bet 
tikrai pareikalausiančių lygių teisių į pergalę. Buvau įsitikinęs, kad 
deramai susitarti su Rusija galėsime tik tol, kol mus sieja draugystė 
dėl bendro priešo. Hitleris ir hitlerizmas jau pasmerkti, o kas toliau, 
po Hitlerio? 

Maskvoje nusileidome spalio 9-osios popietę, ir mus labai šiltai, su 
visomis ceremonijomis sutiko Molotovas bei būrys kitų aukštų Rusi- 
jos veikėjų. Šį kartą apsistojome pačioje Maskvoje, labai patogiai ir vis- 
kuo aprūpinti. Aš įsikūriau nedideliame, bet puikiai įrengtame name, 
o Anthony Edenas - kitame name šalimais. Džiaugėmės galėdami 
pavakarieniauti vieni ir pailsėti. Dešimtą valandą vakaro Kremliuje 
įvyko pirmas svarbus susitikimas. Dalyvavo tik Stalinas, Molotovas, 
Edenas ir aš; vertėjavo majoras Birse'as ir Pavlovas. Sutarta iškart pa- 
kviesti į Maskvą Lenkijos ministrą pirmininką Mikolajczyką, užsienio 
reikalų ministrą poną Romerį ir poną Grabskį, žavesio ir išminties ne- 
stokojantį žilabarzdį garbaus amžiaus akademiką. Tad nedelsdamas 

išsiunčiau telegramą ponui Mikolajczykui, pranešdamas, kad laukiu 
jo ir jo kolegų pokalbiams su sovietų vyriausybe ir su mumis, taip 
pat su Liublino lenkų komitetu. Leidau aiškiai suprasti, kad atsisa- 
kymas atvykti ir dalyvauti diskusijose reikštų visišką mūsų patarimų 
atmetimą ir kartu atleistų mus nuo bet kokios tolesnės atsakomybės 
Londone reziduojančios Lenkijos vyriausybės atžvilgiu. 


22) 


Momentas buvo tinkamas imtis darbo, tad pasakiau: „Sutvarkyki- 
me mūsų reikalus Balkanuose. Jūsų armijos stovi Rumunijoje ir Bul- 
garijoje. Mes ten taip pat turime savo interesų, misijų ir agentų. Ne- 
leiskime susidaryti padėčiai, kad imtume veikti vieni prieš kitus net 
ir mažuose dalykuose. Kalbant apie Britaniją ir Rusiją, ar jums tiktų, 
jei Rumunijoje beveik vienvaldiškai viešpatautų Rusija, o Graikijo- 
je lemiamas balsas priklausytų mums, Jugoslavijoje abi šalys turėtų 
vienodą galią?“ Kol visa tai vertė į rusų kalbą, ant popieriaus lapo 
parašiau: 


Rumunija 
Rusija........... 90 “o 
Kitos valstybės ...... 10 /o 
Graikija 


Didžioji Britanija ....... 90 “o 
(suderinus su Jungtinėmis 


Valstijomis) 
Rusija lustaniaiussunės 10 Šo 
Jugoslavija................ 50/50 Yo 
Vengrija... 50/50 Yo 
Bulgarija 
Rusija sa aaaaakaaaaas 75 96 Lapelis su nurodytais procentais iš 
Kitos valstybės ...... 25 4, asmeninio W. Churchillio archyvo. 

Stumtelėjau popierių prie Stalino, kuris jau išklausė vertimą. Se- 
kundėlę tylėjo. Po to paėmė didžiulį mėlyną pieštuką, uždėjo didelę 
varnelę ir grąžino man popierių. Taigi viską nuspręsti truko ne ilgiau 
nei išdėstyti popieriuje. 

Aišku, ilgai ir labai nerimaudami svarstėme savo poziciją, ir tai 
buvo tik karo meto susitarimai. Visus svarbesnius dalykus abi pusės 
paliko nuspręsti, kaip tada tikėtasi, per taikos derybas, kai karas bus 
laimėtas. 

Paskui ilgai tylėjome. Pieštuku paženklintas popierius gulėjo stalo 
viduryje. Pagaliau tariau: „Ar nebūsime palaikyti labai ciniškais, jei 
paaiškės, kad šitaip atsainiai sprendžiame dalykus, nuo kurių pri- 
klausys milijonų Žmonių likimas. Sudeginkime šį popierių.“ „Ne, jūs 
ji pasilaikykite“, - atsakė Stalinas. 

„Absoliučiai būtina, - asmeniškai rašiau prezidentui Rooseveltui, - 
rasti bendrą požiūrį dėl Balkanų ir galbūt taip keliose šalyse išveng- 
ti pilietinio karo proveržio, kuriame jūs ir aš tikriausiai palaikysime 
vieną pusę, o DD' - kitą. Apie viską jus informuosiu, nieko galutinai 
nespręsime, tai bus tik preliminarūs Britanijos ir Rusijos susitarimai, 
vėliau juos aptarsime ir suderinsime su jumis. Esu tikras, kad šiomis 
aplinkybėmis neprieštarausite mūsų bandymui susitarti su rusais.“ 

Po šio susitikimo apmąsčiau mūsų santykius su Rusija ir Rytų Eu- 
ropa ir, norėdamas išgryninti mintis, ėmiau šia tema rašyti laišką Sta- 
linui; įtraukiau ir memorandumą, aiškinantį, kaip interpretuojame 
procentus, dėl kurių sutarėme prie derybų stalo. Galiausiai to laiško 
neišsiunčiau, pagalvojęs, kad bus išmintingiau palikti viską kaip yra. 
Pateikiu laišką čia tik kad parodyčiau, kaip iš tikrųjų mąsčiau: 


Maskva, 1944 m. spalio 11 d. 


Manau, jog nepaprastai svarbu, kad Britanija ir Rusija laikytųsi 
bendros politikos dėl Balkanų, kuriai pritartų ir Jungtinės Valstijos. 


* 


Pravardės „Dėdė Džo“ trumpinys (angl. U. J. - Uncle Joe). 

Britanija ir Rusija dvidešimčiai metų tapo sąjungininkėmis“, todėl 
mums ypač svarbu sutarti bendrais klausimais ir dar ilgai be įtam- 
pos, pasitikint vieni kitais, dirbti drauge. Suvokiu, kad viskas, ką nu- 
spręsime čia, bus tik pasirengimas galutiniams sprendimams, juos 
priimsime visi trys susirinkę prie pergalės, stalo. Visgi viliuosi, kad 
mums pavyks vieniems kitus suprasti ir kai kuriais atvejais susitarti, 
tai padės įveikti užgriūvančias krizes ir paklos tvirtą pamatą tvariai 
pasaulinei taikai. 

Šie mano surašyti procentai yra tik būdas, leidžiantis įsivaizduoti, 
kaip arti vieni kitų esame, o tada nuspręsti, kokius žingsnius būtina 
žengti, kad visiškai sutartume. Kaip sakiau, jei tuos procentus pama- 
tytų ir vertintų kitų pasaulio šalių užsienio reikalų ministerijos ir di- 
plomatai, mūsų elgesys jiems gali atrodyti grubus ir net beširdiškas. 
Tad šie procentai negali tapti jokio viešo dokumento pagrindu - tikrai 
ne dabar. Tačiau jie galėtų neblogai praversti kaip gairės mūsų veik- 
lai. Jei-tvarkysimės gerai, galbūt užkirsime kelią pilietiniams karams, 
kraujo liejimui bei nesantaikai keliose mažose čia minimose šalyse. 
Plačiąja prasme mūsų principas yra leisti kiekvienai šaliai pasirinkti 
tokią valdymo formą, kokios nori jos žmonės. Tikrai nesiekiame pri- 
mesti jokiai Balkanų valstybei monarchijos ar respublikos institutų. 
Tačiau esame užmezgę tam tikrus ištikimybės ryšius su Graikijos ir 
Jugoslavijos karaliais. Jie ieškojo pas mus prieglobsčio nuo nacių ir 
manome, kad įsivyravus įprastai ramybei ir išvijus priešą, šių šalių 
žmonės turės laisvas ir lygias galimybes pasirinkti. Galbūt per rinki- 
mus trys didvalstybės nusiųys į šias šalis savo komisarus, prižiūrė- 
siančius, kad žmonės tikrai galėtų laisvai pasirinkti. Šioje srityje yra 
gerų precedentų. 

Tačiau, be institucinių dalykų, visose šiose šalyse egzistuoja ir ideolo- 
ginis klausimas, ar rinktis totalitarines valdymo formas, ar tokias, 
kurias vadiname laisva iniciatyva ir ją užtikrinančia visuotine rinki- 
mų teise. Labai džiaugiamės, kad pasisakėte prieš bet kokius 


* JKirSSRS 1942 m. gegužės bendradarbiavimo sutartis. 

W. Churchillis ir J. Stalinas Maskvos konferencijoje. 1944 m. spalis. 


bandymus nusistovėjusias sistemas įvairiose Balkanų šalyse pakeisti 
jėga ar komunistine propaganda. Tegul jos pačios per artimiausius 
metus nusprendžia savo likimą. Negalime leisti vieno dalyko - bet ko- 
kio pavidalo fašizmo ar nacizmo, nes jie nesuteikia darbo liaudžiai nei 
tų garantijų, kurias siūlo jūsų sistema, nei to, ką siūlo mūsų sistema, 
bet priešingai: veda prie didėjančios tironijos šalies viduje ir agresijos 
užsienyje. Iš esmės manau, kad Didžioji Britanija ir Rusija turėtų 
santūriai ir pakančiai žvelgti į šių valstybių vidaus valdymą, neturi- 
me dėl jų nerimauti ar kištis į jų reikalus, kai tik bus atkurtos taikos 
sąlygos po šių baisių skerdynių, kurias ir jos, ir mes patyrėme. 
Būtent iš šios perspektyvos bandžiau apibrėžti mūsų abiejų suintere- 
suotumo šiomis valstybėmis lygį, visiškai pritariant kitai susitarimo 
partnerei ir užsitikrinus Jungtinių Valstijų pritarimą (jos ilgai gali 
būti labai nutolusios, o paskui vėl netikėtai susidomės ir prisijungs 
su visa savo milžiniška galia). 

Rašydamas jums, daug patyrusiam ir išmintingam žmogui, nepriva- 
lau vardyti visų argumentų. Hitleris mėgino išnaudoti agresyvaus, 
siekiančio atversti į savo tikėjimą komunizmo baimę, kuri egzistuoja 
visoje Vakarų Europoje, ir šiandien jis yra ryžtingai trypiamas su že- 
mėmis. Bet puikiai žinote, kad ši baimė egzistuoja kiekvienoje šalyje, 
nes, kad ir kokie būtų mūsų skirtingų sistemų privalumai, jokia šalis 
netrokšta kruvinos revoliucijos, o daugeliu atvejų be jos tikrai neišsi- 
versi įgyvendindamas tokius drastiškus visuomenės gyvenimo, įpro- 
čių ir mąstysenos pokyčius. Tad, pone Stalinai, noriu jus patikinti, 
kad širdyje Britanija trokšta ilgos ir stabilios mūsų šalių draugystės 
ir bendradarbiavimo, ir tikiuosi, kad kartu su Jungtinėmis Valstijo- 
mis galėsime išlaikyti pasaulio garvežį ant bėgių. 


Kolegoms Anglijoje parašiau štai ką: 


1944 m. spalio 12 d. 
1.Šie procentai nereiškia pareigūnų skaičiaus, posėdžiausiančių skir- 
tingoms Balkanų šalims skirtose komisijose: šią sistemą pasitelkiau 
veikiau tam, kad išreikščiau suinteresuotumą ir emocijas, nes tai 
lems, kaip Britanijos ir sovietų vyriausybės spręs šių valstybių prob- 
lemas, ir tam, kad mūsų vyriausybės viena kitai galėtų atskleisti savo 
ketinimus ir viena kitą suprastų. Tai sumanyta tik kaip gairės, ir jos, 
žinoma, jokiu būdu neįpareigoja Jungtinių Valstijų, šiais procentais 
nebandoma nustatyti jokios griežtos įtakos sferų sistemos. Tačiau 
toks bendrai pateiktas regiono vaizdas gali padėti Jungtinėms Valsti- 
joms suprasti savo dviejų pagrindinių sąjungininkių požiūrį į šias 
šalis. 

2. Atrodo visai natūralu, kad sovietų Rusija turi gyvybiškai svarbių 
interesų šalyse, kurios ribojasi su Juodąja jūra: viena jų, Rumunija, 
išties begėdiškai puolė Rusiją 26-i0mis divizijomis; kita, Bulgarija, su 
Rusija turi senus istorinius ryšius. Didžioji Britanija mano esant tei- 
singa parodyti deramą pagarbą Rusijos požiūriui į šias dvi šalis ir 

sovietų norui praktiškai imtis iniciatyvos kreipiant jas bendro reikalo 
link. 

3. Panašiai mus su Graikija sieja ilga draugystės tradicija: kaip Vi- 
duržemio valstybė, Didžioji Britanija tiesiogiai suinteresuota jos atei- 
timi... Čia, suprantama, vadovaujančio vaidmens karine prasme im- 
sis Britanija ir bandys padėti esamai karališkajai graikų vyriausybei 
įsitvirtinti Atėnuose kuo platesniu ir vieningu pagrindu. Sovietų 
Rusija būtų pasirengusi užleisti šią poziciją ir funkciją Didžiajai Bri- 
tanijai, o Britanija savo ruožtu pripažins artimą Rusijos ryšį su Ru- 
munija. Tai užkirs kelią Graikijoje rastis priešiškoms grupuotėms, 
kurios įsitrauktų į pilietinį karą ir kartu įveltų britų ir rusų vyriau- 
sybes į piktus ginčus ir konfliktus dėl politikos. 

4. Jugoslavijos atveju simbolinis skaičius 50/50 duoda pagrindą 
bendriems veiksmams ir suderintai abiejų didžiųjų valstybių politikai 
šios šalies atžvilgiu; tokia politika padėtų sukurti vieningą Jugoslavi- 
ją po to, kai visos įmanomos grupuotės, tvirtai susivienijusios, išvys 
nacių okupantus iš šalies. Pavyzdžiui, siekiama užkirsti kelią gink- 
luotai kovai tarp kroatų ir slovėnų iš vienos pusės ir galingų gausių 
Serbijos grupuočių iš kitos, taip pat susitarti dėl bendro draugiško 
požiūrio į maršalą Tito ir kartu užtikrinti, kad jam tiekiami ginklai 
būtų naudojami prieš bendrą nacistinį priešą, o ne tarpusavio ko- 
voms. Tokia politika, kurios bendrai laikytųsi Britanija ir sovietų Ru- 
sija, negalvodamos apie jokius ypatingus išskaičiavimus sau, būtų 
tikrai naudinga. 

5. Kadangi sovietų armijos jau baigia perimti kontrolę Vengrijoje, 
būtų logiška, kad sovietams čia tektų ir didžioji įtakos dalis; žinoma, 
tam turėtų pritarti Didžioji Britanija ir turbūt Jungtinės Valstijos; 
nors JAV realiai nekovoja Vengrijoje, šią šalį jos tikriausiai traktuoja 
kaip Vidurio Europą, o ne Balkanus. 

6. Būtina pabrėžti, kad šis bendras atskleistas sovietų ir Britanijos po- 
žiūris į aukščiau paminėtas šalis yra tik laikinos gairės artimiausiam 
karo tarpsniui; didžiosios valstybės jas peržiūrės, kai susitiks prie pa- 
liaubų ar taikos derybų stalo ir nustatys bendrą tvarką Europoje. 

12, 


Atvyko Londono lenkai, ir spalio 13-ąją 17 val. susirinkome sovietų 
vyriausybės svečių namuose „Spiridonovka“ išklausyti Mikolajczyko 
ir jo kolegų argumentų. Tai buvo parengiamieji pokalbiai prieš kitą 
susitikimą, jame britų ir amerikiečių delegacijos susitiks su Liublino 
lenkais. Smarkiai spaudžiau lenkus apsvarstyti du dalykus: de fac- 
to pripažinti Curzono liniją, įskaitant ir apsikeitimą gyventojais, ir 
draugiškai kalbėtis su Liublino Lenkijos komitetu, kad būtų galima 
atkurti vieningą Lenkiją. Sakiau, kad permainos bus, bet būtų geriau- 
sia vienybę pasiekti dabar, baigiantis karui, tad tą vakarą paprašiau 
lenkų apie tai rimtai pamąstyti. Ponas Edenas ir aš esame pasirengę 
jiems padėti. Svarbu, kad jie užmegztų ryšį su Lenkijos komitetu ir 
pripažintų Curzono liniją: tai būtų darbinis susitarimas, jis bus toliau 
diskutuojamas per Taikos konferenciją. 

Tą patį vakarą 22 val. susitikome su vadinamuoju Lenkijos nacio- 
naliniu komitetu. Netrukus paaiškėjo, kad Liublino lenkai yra pa- 
prasčiausios Rusijos marionetės. Jie buvo taip skrupulingai išmokę 
ir surepetavę savo vaidmenį, jog net jų šeimininkai akivaizdžiai susi- 
zgribo, kad jie perspaudžia. Pavyzdžiui, lenkų lyderis ponas Bierutas 
kalbėjo taip: „Esame atvykę čia pareikalauti, kad Lvovas priklausytų 
Rusijai. Tokia yra Lenkijos Žmonių valia.“ Kai šitai išvertė į anglų ir 
rusų kalbas, žvilgtelėjau į Staliną ir jo išraiškingose akyse pamačiau 
supratingą žybsniuką, lyg sakytų: „Na, ar ne puiki ta mūsų sovietinė 
mokykla!“ Ilgi kito Liublino lyderio Osobka-Morawskio postringa- 
vimai taip pat buvo pasibjaurėtini. Ponas Edenas apie tris Liublino 
lenkus susidarė pačią blogiausią nuomonę. 

Pats pasitarimas truko daugiau nei šešias valandas, bet pasiekta 
mažai; kitomis dienomis ne kažin kiek pasistūmėjome, sovietų ir Len- 
kijos santykių žaizda pūliavo toliau. Londono lenkai buvo pasiren- 
gę pripažinti Curzono liniją „kaip demarkacijos liniją tarp Rusijos ir 


*  Zr.žemėlapį p. 449. 


303 


Winston S. Akhurckill Triumfas ir tragedija 


Lenkų komunistas 
Stalino statytinis ir 
pirmasis pokario 


Lenkijos vadovas 


B. Bierutas. 


Lenkijos“. Rusai užsispyrė dėl savo formuluotės, kad Curzono linija 
būtų „pagrindas Rusijos ir Lenkijos sienai“. Nė viena pusė nenusi- 
leido. Mikolajczykas sakė, kad už tokį dalyką tauta jo išsižadėtų, o 
Stalinas po daugiau nei dviejų valandų pokalbio dviese su manimi 
pareiškė, kad jis pats ir Molotovas yra vieninteliai iš susijusių su šiuo 
reikalu žmonių, linkę su Mikolajczyku elgtis „minkštai“. Neabejojau, 
kad užkulisiuose būta didelio ir partijos, ir kariškių spaudimo. 

Stalinas prieštaravo bandymams formuoti vieningą Lenkijos vy- 
riausybę nesusitarus dėl sienos klausimo. Jei išspręstume jį, jis visai 
sutiktų, kad Mikolajczykas vadovautų naujajai vyriausybei. Maniau, 
kad ne menkesnių sunkumų atsiras ir derantis dėl to, kaip sulieti 
Lenkijos vyriausybę su Liublino lenkais - pastarųjų atstovai ir toliau 
mums paliko slogiausią įmanomą įspūdį, nes, kaip sakiau Stalinui, jie 
„Ašreiškė tik sovietų valią“. Neabejotinai turėjo ambicijų valdyti Len- 
kiją ir buvo savotiški Kvislingai. Šiomis aplinkybėmis tinkamiausias 
žingsnis buvo abiem lenkų delegacijoms grįžti ten, iš kur atvyko. Jau- 
čiau didžiulę man ir užsienio reikalų ministrui tenkančią atsakomybę 
pateikti pasiūlymus dėl Rusijos ir Lenkijos susitarimo. Vien Curzono 
linijos primetimas Lenkijai sukels kritiką. 

22, 


Kitose srityse pasiekėme nemažos pažangos. Sovietų vyriausybė 
akivaizdžiai apsisprendė nuvertus Hitlerį pulti Japoniją. Tai labai 
padės greičiau baigti visą karą. Susitarimai dėl Balkanų, mano įsi- 
tikinimu, buvo geriausia, ko galėjome pasiekti. Juos derindami su 
sėkmingais karo veiksmais, galėsime išgelbėti Graikiją. Neabejojau 
ir dėl mūsų sutartos bendros „penkiasdešimt ir penkiasdešimt“ po- 
litikos Jugoslavijoje tinkamumo: reikėjo atsižvelgti į Tito elgesio ke- 
liamas komplikacijas (tris keturis mėnesius pragyvenęs mūsų globo- 
je, jis nieko nepranešęs slapčia nuvyko tartis į Maskvą) ir į tai, kad 
ginti Tito rytinio sparno atvyko rusų vadovaujamos rusų ir bulgarų 
pajėgos. 

Aišku, siaurame rate bendravome atsipalaidavę, laisvai ir drau- 
giškai — nieko panašaus anksčiau tarp mūsų šalių nėra buvę. Kele- 
tą kartų Stalinas man parodė asmeninio palankumo ženklų: buvau 
tikras, kad nuoširdžiai. Bet kartu vis labiau įsitikinau, kad Stalinas 
jokiu būdu nesprendžia vienas. Namuose kolegoms pasakiau: „Už to 
raitelio nugaros joja juodas vargas.“ 

Spalio 17-osios vakarą susitikome paskutinį kartą. Gavome žinią, 
kad vokiečiai areštavo admirolą Horthy, to jie griebėsi kaip atsargu- 
mo priemonės, nes visas vokiečių frontas Vengrijoje kriko. Išreiškiau 
viltį, kad mūsų kariuomenė kuo greičiau pasieks Liublianos korido- 
rių, ir pridūriau, jog, mano manymu, karas iki pavasario nesibaigs. 


* Vengrijos karalystės regentas nuo 1920 m. iki 1944 m. spalio 15 d.; spalio pradžioje jis paskelbė, kad 
Vengrija pasirašo paliaubas su sąjungininkais ir nutraukia ryšius su Ašimi. 

2 skgrius 


Paryžius ir Ardėnai 


Manyta, kad tinkamiausias laikas mano pirmajam vizitui į Paryžių - 
Paliaubų diena, 1944 m. lapkričio 11-oji. Apie mano atvykimą buvo 
paskelbta viešai. Gavome daug pranešimų, kad kolaborantai gali mė- 
ginti kėsintis į mano gyvybę, tad imtasi ypatingų saugumo priemo- 
nių. Lapkričio 10-0sios popietę nusileidau Orli aerodrome, kur mane 
su garbės sargyba pasitiko de Gaulle'is; viename automobilyje per 
Paryžiaus priemiesčius nuvykome į miesto centrą, į rūmus Orsė kran- 
tinėje, ten manęs su žmona ir dukra Mary laukė iškilmingas priėmi- 
mas. Tame pastate ilgą laiką buvo įsikūrę vokiečiai, ir mane įtikino, 
kad turėčiau miegoti toje pačioje lovoje ir naudotis tuo pačiu vonios 
kambariu kaip Gėoringas. Viskas buvo puikiai organizuota, aptarna- 
vimas — nepriekaištingas. Prisiminiau paskutinį susitikimą su Rey- 
naud vyriausybe ir generolu Gamelinu šiuose rūmuose 1940 m. gegu- 
žę, dabar tai atrodė tik blogas sapnas. Lapkričio 11-osios rytą, 11 val., 
de Gaulle'is atviru automobiliu nuvežė mane į kitą Senos pusę - į 
Santarvės aikštę, mus lydėjo įspūdingas paradinėmis uniformomis 
ir kirasomis pasidabinusių respublikos gvardiečių eskortas. Keli 
šimtai ryškios saulės nutviekstų gvardiečių buvo didingas reginys. 

W. Churchillis kartu su Ch. de Gaulle'iu žengia išvaduoto Paryžiaus gatvėmis. 
1944 M. lapkričio 11 d. 


Visa garsioji Eliziejaus laukų gatvė buvo užtvindyta paryžiečių, jos 
pakraščiais išrikiuota kariuomenė. Kiekviename lange buvo iškeltos 
vėliavos ir grūdosi žmonės. Važiavome pro siautulingai džiūgaujan- 
čią minią Triumfo arkos link, ten abu padėjome vainikus prie Neži- 
nomo kareivio kapo. Po šios ceremonijos drauge su generolu nepilną 
kilometrą ėjome pėsti man taip gerai pažįstama gatve, paskui sekė 
didžiulis būrys įžymių prancūzų visuomenės veikėjų. Tada užėmė- 
me savo vietas ant pakylos, ir pro mus Žygiavo šauniosios prancūzų 
ir britų pajėgos. Kaip puikiai atrodė mūsų gvardiečių būrys! Jiems 
pražygiavus, padėjau vainiką prie Clemenceau paminklo: šią jaudi- 
nančią akimirką daug apie jį galvojau. 

De Gaulle'is pavaišino mane prašmatniais pietumis Karo minis- 
terijoje ir pasakė giriamąją kalbą apie mano nuopelnus kare, o vėlų 
lapkričio 12-osios vakarą, po vakarienės ambasadoje, išvykome į Be- 
zansoną. Generolui labai knietėjo parodyti man gana didelį puolimą, 
kurį buvo suplanavusi generolo de Lattre de Tassigny vadovaujama 
prancūzų armija. Viskuo pasirūpinta, kad kelionė prabangiu specialiu 

traukiniu būtų patogi, atvykome dar likus nemažai laiko iki mūšio. 
Turėjome kilti į stebėjimo punktą kalnuose, bet dėl spiginančio šalčio 
ir gilaus sniego keliai tapo neišvažiuojami ir operaciją teko atidėti. Tad 
praleidau dieną važinėdamasis su de Gaulle'iu, per šią ilgą ir atšiau- 
rią ekskursiją pasikalbėjome apie daug dalykų, protarpiais vis užsuk- 
dami apžiūrėti pajėgų. Mūsų programa tęsėsi ir jau gerokai sutemus. 
Prancūzų kareiviai atrodė puikiai nusiteikę. Jie energingai Žygiavo 
pro mus ir jaudinamai su užsidegimu traukė gerai Žinomas dainas. 
Mano kompanionai - duktė Mary ir mano adjutantas, karo laivyno 
karininkas Tomis" - būgštavo, kad vėl pasigausiu plaučių uždegimą, 
nes mažiausiai dešimt valandų siaubingu oru praleidau lauke. Bet 
viskas baigėsi gerai, o per vakarienę traukinyje buvo ir malonu, ir 
įdomu. Mane labai nustebino tai, kaip pagarbiai ir net su šiokia tokia 
baime koks pustuzinis aukštų generolų žvelgė į de Gaulle'į, nors ant 
jo munduro buvo tik viena žvaigždė, o jie turėjo daugybę. 

Naktį traukinio sąstatas pasidalijo: de Gaulle'is grįžo į Paryžių, o 
mūsų pusė ešelono nukako į Reimsą - ten atvykome kitą rytą ir pa- 
traukėme į Aiko“ būstinę, po pietų išskridome į Northoltą. 


113 


Padėtis Vakarų fronte jau nebuvo tokia gera. Vyko daug pasiren- 
gimų tolesniam veržimuisi Reino link, bet lapkritį lietūs merkė kaip 
niekada per daugelį metų: upės ir upeliai patvino, viskas virto neiš- 
brendama pelke, per kurią teko klampoti mūsų pėstininkams. Britų 
sektoriuje Dempsey'io 2-oji armija nustūmė priešą už Maso upės. To- 
liau pietuose susijungėme su JAV 9-ąja armija ir pažliugusia vietove 
brovėmės Rūro upės link. Keltis per upę būtų buvę neatsakinga, nes 
jos lygį kontroliavo didžiulės užtvankos, o šios vis dar buvo priešo 
rankose; atidarę šliuzus, vokiečiai galėjo atkirsti mūsų pajėgas ant 


* Ch.R.Thompsonas (1984-1966). 
** Ike- Dwighto Eisenhowerio pravardė. 

tolimojo kranto. Sunkieji bombonešiai bandė pramušti užtvankas ir 
nuleisti vandenį, bet, nors keletą kartų į jas pataikė, skylės išsprog- 
dinti nepavyko, tad gruodžio 13 d. JAV 1-oji armija atnaujino puolimą 
siekdama tas užtvankas užimti. 

Į pietus nuo Ardėnų Pattonas kirto Mozelį ir judėjo rytų kryptimi, 
Vokietijos sienos link. Čia jam kelią užtvėrė pati stipriausia Siegfriedo 
gynybinės linijos dalis. Šios galingos ir atkakliai ginamos fortifikaci- 
jos sustabdė Pattono 3-iąją armiją. Linijos dešinėje generolo Deverso 
6-oji armijų grupė brovėsi per Vogėzus ir Belforto perėją. Po savaitės 
kautynių, kurių pradžią tikėjausi pamatyti, prancūzai lapkričio 22 d. 
užėmė Belfortą ir pasiekė Reiną į šiaurę nuo Bazelio. Iš ten palei upę 
jie leidosi žemyn, apėjo vokiečių sparną Vogėzuose ir privertė priešą 
atsitraukti. Lapkričio 23 d. užimtas Strasbūras, o dar po kelių savaičių 
amerikiečių 7-oji armija išvijo priešą iš viso Šiaurės Elzaso ir priartėjo 
prie 3-iosios armijos jai iš dešinės, tada plačiu frontu kirto Vokietijos 
sieną ir pralaužė Siegfriedo liniją ties Visambūru. 

Bet šios svarbios pergalės negalėjo užmaskuoti fakto, kad Vakarų 
sąjungininkų padėtis strategiškai pablogėjo. Dar prieš prasidedant 
šiam didžiajam veržimuisi, oficialiai išsakėme nuomonę, jog pulti 


Amerikiečių 3-iosios šarvuotosios divizijos tankas Sherman rieda per Siegfriedo 


linijos prieštankinius įtvirtinimus. 

visu frontu yra klaida ir kad vietoje, kur norime pralaužti frontą, rei- 
kia sutelkti gausesnes pajėgas. Ankstesnės Montgomery'io pastabos 
ir prognozės visiškai pasitvirtino. Telegramoje Smutsui rašiau: „Ne- 
turėtumėte pamiršti, kad mūsų armijos prilygsta tik maždaug pu- 
sei amerikiečių pajėgų, o netrukus jos sumažės iki kiek daugiau nei 
trečdalio. Karinėje srityje išliekame draugiški ir lojalūs, nors esame 
nusivylę. ... Bet man jau nėra taip lengva pasiekti tai, ko noriu, kaip 
anksčiau. ...“ 

Gruodžio 6 d. mane kankinusiomis nuojautomis pasidalijau su pre- 
zidentu Rooseveltu: 


Atėjo laikas atvirai jums pasakyti, kokia rimta ir nepatenkinama si- 
tuacija susiklostė kare metams baigiantis. Pasiekėme daug puikių tak- 
tinių pergalių... tačiau akivaizdu ir tai, kad iš esmės neįvykdėme stra- 
teginės užduoties, kurią prieš penkias savaites davėme savo kariuo- 
menėms. Nepasiekėme Reino šiaurinėje dalyje ir svarbiausioje fronto 
atkarpoje, dar daug savaičių teks sunkiai kautis, kol galėsime tikėtis 
priartėti prie Reino ir užimti placdarmus. O paskui reikės veržtis per 
Vokietiją. 

Mūsų fronte Italijoje vokiečiai vis dar laiko 26 divizijas — savo apim- 
timi ir galia prilygstančias kokiai 16-ai ar daugiau visaverčių divizi- 
jų. ... Priežastis, dėl kurios 15-ajai armijų grupei nepavyko galutinai 
sutriuškinti Kesselringo, yra ta, kad negalėjome prasibrauti pro Ape- 
ninus, kol upės Po slėnio neapsėmė vanduo; o uždelsėme, nes mūsų 
kariuomenė buvo susilpninta dėl operacijos Dragoon [išsilaipinimo 
Rivjeroje, Prancūzijose pietuose]. Taigi savo pranašumo tankais ne- 
galėjome išnaudoti nei kalnuose, nei lygumoje. 

Kadangi vokiečiai visuose frontuose atkakliai priešinosi, neatitraukė- 
me penkių britų ir brity-indų divizijų iš Europos, kad kovo mėnesį 
padėtume Mountbattenui pulti Rangūną - ši operacija tapo neįgy- 
vendinama dar ir dėl kitų priežasčių. Tad Mountbattenas, kaip sutar- 
ta Kvebeke, pradėjo veržtis per Birmą upių tekėjimo kryptimi iš 

šiaurės tr iš vakarų ir padarė ne- 
menką pažangą. Japonams ver- 
žiantis gilyn į Kiniją ir kilus 
mirtinam pavojui Kunmingui ir 
galbūt Čungkingui, generalisi- 
mui ir jo režimui, dvi ar gal net 
daugiau kinų divizijų buvo ati- 
trauktos Kinijos gynybai. Nea- 
bejoju, tai buvo neišvengiama ir 
teisinga. Tačiau to padariniai 
buvo labai rimti. ... Visi mano 
sumanymai galingai smogti per 
Adrijos jūrą tr Bengalijos įlanką 
nuėjo perniek. | 

Kai pagalvoju apie tai, kas įvy- 
ko, ir rožinius mūsų žmonių lū- 
kesčius, kurių nepaveikė bendros 
pastangos juos apmažinti, tikrai 
kyla klausimas: „O kas toliau? 
Kaip su tuo tvarkysimės da- 
bar?“ Vis labiau nerimauju, nes 
žlugo viltys artimiausiu metu 
surengti mūsų trijų susitikimą, 
o mudviejų susitikimas kartu su 


Mūšiuose prie Siegfriedo linijos bunkerių 


žuvę britų kariai. 1944 m. ruduo. 


štabų vadais atidėtas neribotam laikui. Britų planai priklauso nuo jū- 
sų planų, todėl bent jau anglų ir amerikiečių problemas turime aptar- 
ti kaip visumą, 0 telegrafas ir telefonas tartis dažniau trukdo nei pa- 
deda. Tad manau, kad jei iki vasario negalite atvykti pats, būsiu pri- 
verstas prašyti, kad kuo greičiau čia atsiųstumėte nors savo štabų 
vadus; jie čia bus šalia savo armijų ir generolo Eisenhowerio, galės 
ramiai ir kantriai tyrinėti visą audringą sceną ir imtis tinkamų veiks- 
mų taip pat įsitraukdami kaip planuojant mūsų 1944 m. kampanijas. 

Nors laiško tonas buvo supratingas, kitaip nei aš, ponas Roosevel- 
tas, regis, nematė dėl ko nerimauti: 


Visada maniau, kad užimti Vokietiją iki kairiojo Reino kranto bus la- 
bai sunkus darbas. Jaunystėje esu išvažinėjęs beveik visas Reino pa- 
ninkų pajėgų persikėlimą per Reiną kaip daugelis karo vadų. 

Tačiau mūsų sutarta bendroji strategija įgyvendinama pagal planą. 
Jūs ir aš dabar esame tokioje pat padėtyje kaip ir vyriausieji vadai: 
parengėme planus, davėme įsakymus, pagal juos skyrėme išteklius 
karo veiksmams. Net jei truputį atsiliekame nuo grafiko, man atrodo, 
kad šiame etape plano vykdymas ir mūšių baigtis yra mūsų lauko va- 
dy rankose, ir jais aš visiškai pasitikiu. ... 


"+2; 


O dabar artinosi baisus smūgis. Po šešių dienų nuo šios telegra- 
mos išsiuntimo mus ištiko krizė. Sąjungininkų sprendimas smarkiai 
veržtis pirmyn iš šiaurėje esančio Acheno ir per Alzasą pietuose su- 
silpnino mūsų centrą. Ardėnų sektoriuje 120 km frontą gynė vienin- 
telis VIII amerikiečių korpusas, sudarytas iš keturių divizijų. Ši rizika 
buvo numatyta, sąmoningai nuspręsta jos nepaisyti, tačiau padariniai 
buvo tragiški, ir viskas galėjo baigtis dar liūdniau. Stulbinamomis pa- 
stangomis priešas Vakarų fronte sugebėjo sutelkti 70 divizijų, 15 iš 
jų buvo šarvuotosios. Daugelis jų buvo netekusios daug karių, per- 
vargusios, išbaigusios šaudmenis, bet viena formuotė - 6-oji tankų 
armija - buvo stipri ir geros būklės. Šį galimai priešakinį būrį atidžiai 
stebėjome, kol jis stovėjo rezerve į rytus nuo Acheno. Kai gruodžio 
pradžioje kovos tame fronto ruože prislopo, ši armija kurį laiką dingo 
iš mūsų žvalgybos akiračio, o skraidyti netinkamas oras trukdė sekti 
padėtį. Eisenhoweris įtarė, kad rengiama kažkas negera, bet puolimo 
mastas ir jėga buvo netikėti. 


312 


Ardėnų operacija. Vokiečių 217-0jo šarvuotojo bataliono kariškiai žvalgo vietovę. 


Vokiečiai iš tiesų turėjo rimtą planą. Rundstedtas surinko dvi tankų 
armijas, 5-ąją ir 6-ąją, ir 7-ąją armiją - iš viso 10 tankų ir 14 pėstininkų 
divizijų. Šios didžiulės pajėgos su šarvuočiais priešakyje ketino pra- 
siveržti pro Ardėnus Maso upės link, sukti į šiaurę ir šaurės vakarus, 
perkirsti sąjungininkų liniją pusiau, užimti Antverpeno uostą ir at- 
skirti vienintelį mūsų šiaurinių armijų tiekimo kelią. Puolimą supla- 
navo Hitleris, nepakentęs jokių pakeitimų, kuriuos siūlė jo dvejojan- 
tys generolai. Paskutiniam mūšiui buvo sutelkti vokiečių oro pajėgų 
likučiai, vaidmenis gavo desantininkai, diversantai ir sąjungininkų 
uniformomis persirengę agentai. 

Puolimą priešas pradėjo gruodžio 16 d. galinga artilerijos ugnimi. 
Šiaurinėje pusėje vokiečių 6-oji tankų armija susidūrė su Rūro užtvan- 
kų link puolančios 1-osios amerikiečių armijos dešiniuoju sparnu. 

Po permainingų kautynių priešas buvo sulaikytas. Toliau pietuose 
vokiečiai pralaužė siaurą fronto ruožą, bet keletą kritinių dienų su- 
trukdėme jam brautis pirmyn. Tada 6-oji tankų armija iš naujo puolė 
vakarų kryptimi, o paskui suko į šiaurę link Maso aukščiau Lježo. 
Vokiečių 5-oji tankų armija pralaužė VIII amerikiečių korpuso centrą 
ir skverbėsi gilyn prie Maso. 

Nors puolimo laikas ir jėga nustebino vyriausiuosius sąjungininkų 
vadus, jie greitai perprato jo tikslus ir svarbą. Nuspręsta sustiprinti 
pajėgas abiejuose priešo prasiveržimo sparnuose, išlaikyti Maso per- 
kėlas į rytus ir į pietus nuo Namiūro ir, sutelkus mobiliąsias pajėgas, 
triuškinti priešo puolimo smaigalį iš šiaurės ir iš pietų. Eisenhoweris 
veikė žaibiškai. Jis nutraukė visas sąjungininkų atakas ir atsiuntė ke- 
turias amerikiečių divizijas iš rezervo ir dar šešias permetė iš pietų. 
Dvi oro desantininkų divizijos paimtos iš Anglijos, viena jų - britų 
6-oji divizija. Į šiaurę nuo vokiečių puolimo smaigalio, tarp Lježo ir 
Leveno, dislokuotos keturios britų XXX korpuso divizijos, ką tik at- 
sitraukusios nuo Rūro upės linijos; jos stovėjo už amerikiečių 1-osios 
ir 9-osios armijų, 0 pastarosios metė visą savo rezervą, kad pailgintų 
gynybinį sparną į vakarus nuo Malmedi. 

Priešui atkirtus generolo Bradley'io 12-osios armijų grupės frontą, 
jis nebeturėjo galimybės iš būstinės Liuksemburge veiksmingai vado- 
vauti dviem savo armijoms, esančioms į šiaurę nuo priešo puolimo 
smaigalio. Tad generolas Eisenhoweris pasielgė labai išmintingai — 
pavedė Montgomery'iui laikinai vadovauti visoms šiaurėje dislokuo- 
toms sąjungininkų pajėgoms, o generolui Bradley'iui liko 3-ioji JAV 
armija, jis taip pat gavo užduotį sulaikyti ir pulti priešą iš pietų. Ati- 
tinkamų pakeitimų padaryta ir taktinėse oro pajėgose. 

Trys iš mūsų pastiprinimo divizijų buvo išrikiuotos palei Masą į 
pietus nuo Namiūro. Bradley'is sutelkė korpusą prie Arlono, o ame- 
rikiečių 101-ąją oro desanto diviziją nusiuntė užimti svarbios kelių 
sankryžos prie Bastonės. Vokiečių šarvuočiai pasuko į šiaurę ir bandė 
prasiveržti šiaurės vakarų kryptimi, o Bastonės miestą paliko užimti 

savo pėstininkams. Amerikiečių 101-oji divizija ir keli šarvuočių dali- 
niai liko vieni, bet savaitę jie atrėmė visas atakas. 

Aplink Maršą, kurio link lanku judėjo priešo 5-oji ir 6-oji tankų ar- 
mijos, įnirtingi mūšiai tęsėsi iki gruodžio 26-osios. Tada vokiečiai jau 
buvo visai išsekę, nors jų puolimas prasiskverbė apie 100 km ir vienu 
metu iki Maso buvo likę vos 6 km. Dėl prasto oro ir pažeme tvyrančio 
rūko mūsų oro pajėgos pirmą savaitę nesikovė, bet gruodžio 23 d., 
skraidymo sąlygoms pagerėjus, jos įspūdingai sudalyvavo mūšyje. 
Sunkieji bombonešiai niokojo geležinkelius ir pajėgų telkimo centrus 
priešo užnugaryje, o taktinės oro pajėgos sukėlė sumaištį priešakinė- 
se mūšio zonose ir neleido priešams atsigabenti pastiprinimų, kuro, 
maisto bei šaudmenų. Strateginis vokiečių naftos perdirbimo gamyk- 
lų bombardavimas sutrikdė kuro tiekimą ir taip pristabdė priešo 
judėjimą. 

Neprileisti prie Maso - pagrindinio tikslo, vokiečių tankai kaip 
pašėlę puolė Bastonę. Nors 101-oji divizija buvo sustiprinta, priešo 
pajėgos buvo kur kas gausesnės. Mūsiškiai, sunkiai iš paskutiniųjų 
kaudamiesi, dar savaitę išlaikė miestą savo rankose, o gruodžio pa- 
baigoje aukščiausieji vokiečių vadai, nors ir nenoriai, matyt, suprato, 
kad mūšis pralaimėtas. Armijos, kurias į kontrpuolimą vedė Pattonas, 

lėtai, bet tvirtai per užsnigtus laukus judėjo pirmyn. Priešas ryžosi 
dar vienam, paskutiniam puolimui, šį kartą iš oro. 1945 m. sausio 1 d. 
vokiečiai netikėtai skutamaisiais skrydžiais smarkiai smogė visiems 
priešakiniams mūsų aerodromams. Mūsų nuostoliai buvo dideli, bet 
suniokotas pajėgas greitai pakeitėme naujomis, o Liuftvafė prarado 
daugiau, nei galėjo sau leisti, ir tai buvo jų paskutinis masinis oro 
puolimas Antrajame pasauliniame kare. 

Po trijų dienų iš šiaurės puolė Montgomery'is, turėjęs susijungti su 
iš pietų judančiu Pattonu. Priešą spaudė du amerikiečių korpusai ir 
dar britų pajėgos iš vakarų. Siaučiant pūgoms du sąjungininkų puo- 
limo sparnai pamažėle artėjo vienas prie kito ir sausio 16 d. susitiko 
prie Hufalizo. Vokiečiai buvo stumiami vis toliau į rytus, iš oro juos 
persekiojo mūsų lėktuvai. Mėnesiui baigiantis vokiečiai vėl atsidūrė 


JAV kariai visureigiu Willys veža du į nelaisvę paimtus vokiečius. Ardėnai. 1944 m. sausis. 

už Vokietijos sienos, jų milžiniškos pastangos buvo bevaisės, tik at- 
nešė baisių materialinių ir žmogiškųjų nuostolių — prarasta 120 tūkst. 
vyrų. 

Tai buvo paskutinis vokiečių puolimas šiame kare. Mums jis sukėlė 
daug nerimo ir sulaikė veržimąsi pirmyn, bet galiausiai mums viskas 
baigėsi gerai. Vokiečiai neturėjo kuo kompensuoti patirtų nuostolių, 
tad vėlesni mūšiai prie Reino, nors ir aršūs, mums buvo neabejotinai 
lengvesni. Vyriausieji vadai ir net Hitleris tikriausiai labai nusivylė. 
Užklupti netikėtai Eisenhoweris ir jo vadai reagavo greitai, bet ir jie 
sutiks, kad didžiausi nuopelnai čia tenka ne jiems. Pasak Montgome- 
ry io, „Ardėnų mūšį visų pirma laimėjo ištvermingas, kovai pasiren- 
gęs amerikiečių karys“. Iš tiesų, beveik visuose mūšiuose čia kovėsi 
Jungtinių Valstijų pajėgos, beveik visi nuostoliai teko joms. 

Kalėdos Atėnuose 


Dėl labiausiai politikuojančios tautos titulo pasaulyje graikai gali 
varžytis su žydais. Kad ir kokios beviltiškos aplinkybės, kad ir kas 
gresia jų šaliai, jie visą laiką susiskirstę į daugybę partijų su daugy- 
be aršiai tarpusavyje kovojančių vadų. Gerai pasakyta, kad tarp trijų 
žydų du bus ministrai pirmininkai, o trečias - opozicijos lyderis. Tas 
pats tinka ir kitai garsiai senovinei tautai, kurios audringa ir nieka- 
da nesibaigianti kova už gyvenimą siekia žmonijos minties ištakas. 
Jokios kitos dvi tautos nepadarė tokios įtakos pasauliui. Abi parodė 
gebėjimą išlikti, nepaisydamos begalinių pavojų ir kančių, kurias su- 
teikė svetimi engėjai ir kurioms prilygsta tik jų pačių nuolatos keliami 
vaidai, ginčai ir sukrėtimai. Per kelis tūkstantmečius šių tautų būdas 
nepasikeitė, nesumažėjo nei joms skirtų išbandymų, nesumenko ir jų 
gyvybingumas. Jos išliko, nesvarbu, ką prieš jas sumanė pasaulis ar 
ką jos sumanė pačios prieš save, ir abi tautos, nors labai skirtingos, 
paliko mums savo genialumo ir išminties paveldą. Jokie kiti du mies- 
tai Žmonijai nenusipelnė daugiau nei Atėnai ir Jeruzalė. Jų religinės, 
filosofinės ir meninės idėjos tapo svarbiomis šiuolaikinio tikėjimo ir 

Britų kolonijos Indijos kariai žygiuoja pro Akropolį. Atėnai. 1944 m. spalis. 


kultūros gairėmis. Šimtmečius jas valdė svetimi, šimtmečius jos kentė 
neapsakomą neatlėgstančią priespaudą, bet išliko kaip aktyvios ben- 
druomenės ir jėgos šiuolaikiniame pasaulyje, vis dar su nepasotina- 
ma aistra besiginčijančios tarpusavyje. Aš asmeniškai visada buvau 
abiejų šių tautų pusėje, tikėjau jų neįveikiama galia atlaikyti vidines 
rietenas ir jų išnykimą galinčius lemti pasaulinius virsmus. 

Prieš išvykdamas iš Italijos rugpjūčio pabaigoje, paprašiau vy- 
riausiąjį imperinės kariuomenės vadą apgalvoti britų ekspedicijos į 
Graikiją detales tuo atveju, jei čia vokiečių pajėgos būtų palaužtos“. 
Operacijai davėme kodinį pavadinimą „Mana“ (Manna), ir rugsėjį 


* 


Žr. 14-ą skyrių. 

mūsų pasirengimai jau buvo gerokai įsibėgėję. Ponas Papandreou ir 
jo kolegos buvo atgabenti į Italiją ir apgyvendinti viloje netoli Kazer- 
tos. Čia jie pradėjo dirbti drauge su Nacionalinio išlaisvinimo fronto 
(EAM) atstovais ir jų varžovais nacionalistais iš Nacionalinės demo- 
kratinės armijos (EDES). Jiems talkino reziduojantis ministras Vi- 
duržemio regione Macmillanas ir mūsų ambasadorius prie Graikijos 
vyriausybės Leeperis; išsamus susitarimas pasirašytas rugsėjo 26-ąją. 
Jame numatoma, kad visos partizanų pajėgos šalyje paklus Graikijos 
vyriausybės įsakymams, 0 ši savo ruožtu bus pavaldi britų generolui 
Scobie'iui. Graikų partizanų vadai pareiškė, kad niekas iš jų vyrų ne- 
siims vykdyti teisingumo patys. Visi veiksmai Atėnuose bus vykdomi 
tik vadovaujantis tiesioginiais generolo Scobie'io nurodymais. Tad šis 
dokumentas, žinomas kaip Kazertos susitarimas, tapo mūsų ateities 
veiksmų pagrindu. 

Spalį prasidėjo Graikijos išlaisvinimas. Į šalies pietus nusiųsti ko- 
mandosų būriai, ir ankstyvą spalio 4-osios rytą mūsų pajėgos užėmė 
Patrasą. Tai buvo pirmasis mūsų placdarmas nuo 1941 m., kai tra- 
giškomis aplinkybėmis pasitraukėmė iš šalies. Spalio 12 d. generolas 
Wilsonas sužinojo, kad vokiečiai evakuojasi iš Atėnų, tad kitą dieną 
britų parašiutininkai nusileido Megaros aerodrome, esančiame apie 
13 km į vakarus nuo sostinės. Spalio 14 d. atvyko likusieji desanti- 
ninkai, ir mindami sprunkantiems vokiečiams ant kulnų, okupavo 
miestą. Į Pirėjaus uostą įplaukė mūsų karo laivai, atplukdę generolą 
Scobie'į ir pagrindines jo pajėgas, o po dviejų dienų atvyko ir Graiki- 
jos vyriausybė kartu su mūsų ambasadoriumi. 

Mūsų susitarimams atėjo išbandymų metas. Per Maskvos konfe- 
renciją sunkiai, bet išplėšiau Maskvos sutikimą nedalyvauti Graikijos 
reikaluose. Mes įsipareigojome remti laikinąją Papandreou vyriausy- 
bę, į kurią buvo įtraukti EAM atstovai. Kazertos susitarimas galiojo 
visoms šalims, ir norėjome negaišdami laiko perduoti valdžią sta- 
biliai graikų vyriausybei. Bet iš Graikijos buvo likę vieni griuvėsiai. 
Traukdamiesi į šiaurę vokiečiai suniokojo kelius ir geležinkelius, ir 

nors juos persekiojo mūsų oro pajėgos, sausumoje nelabai galėjome 
įsikišti. Išvykstančių užkariautojų paliktą tuštumą užpildė Liaudies 
nacionalinės išlaisvinimo armijos (ELAS) ginkluotos grupuotės", o jų 
aukščiausiajai vadovybei nerūpėjo vykdyti iškilmingai duotus paža- 
dus. Visur tvyrojo nepriteklius ir nesantaika. Finansai buvo pakrikę, 
maistas pasibaigęs. Mums patiems vos vos užteko karo atsargų. 

Mėnesio pabaigoje, grįždamas namo iš Maskvos, Atėnuose stabte- 
lėjo ponas Edenas, jis buvo džiaugsmingai sutiktas prisimenant jo pa- 
stangas Graikijoje 1941-aisiais. Kartu su juo buvo Kaire reziduojantis 
valstybės ministras lordas Moyne'as ir ponas Macmillanas. Buvo išsa- 
miai aptarta, kaip padėti Graikijai, ir padaryta viskas, kas žmogiškai 
įmanoma. Mūsų kariai mielai sutiko per pusę sumažinti savo racioną, 
kad būtų padidintos maisto atsargos, mūsų pionieriai skubiai ėmėsi 
atkurti svarbiausias komunikacijas. Iki lapkričio 1 d. vokiečiai eva- 
kavosi iš Salonikų ir Florinos. Po dešimties dienų paskutinės jų pajė- 
gos kirto šiaurinę sieną ir, išskyrus kelias atsiskyrusias įgulas salose, 
Graikija buvo išlaisvinta. 

Tačiau vyriausybė Atėnuose neturėjo pakankamai pajėgų kontro- 
liuoti šalį ir priversti ELAS laikytis Kazertos susitarimo. Suirutė di- 
dėjo ir plito visoje šalyje. Neišvengiamai artėjo EAM-o maištas, tad 
lapkričio 15 d. generolui Scobie'iui įsakyta parengti kontrpriemones. 
Atėnai paskelbti karo zona, vyriausybei suteikti įgaliojimai įsakyti vi- 
soms ELAS pajėgoms palikti miestą. Iš Italijos atsiųsta 4-oji indų divi- 
zija. Taip pat Graikijos brigada, dėl kurios kilo didžiausi nesutarimai 
tarp Papandreou ir jo kolegų iš EAM. Buvo akivaizdu, kad vienintelė 
galimybė užkirsti kelią pilietiniam karui - bendru sutarimu nugink- 
luoti partizanus bei kitas pajėgas ir sukurti nacionalinę armiją bei po- 
liciją, tiesiogiai pavaldžias Atėnų vyriausybei. 

Pono Papandreou prašymu patys EAM ministrai parengė įsakymo 
demobilizuoti partizanus projektą ir pateikė jį sutrikusiam kabinetui. 
Reguliaroji graikų kalnų brigada ir oro pajėgų „Šventoji eskadrilė“ 


* EAMir ELAS kontroliavo komunistai. (W. CH) 

turėjo likti. Leista išlaikyti vieną ELAS brigadą ir nedideles EDES pa- 
jėgas. Tačiau paskutinę minutę EAM ministrai atsisakė savo pasiū- 
lymų, kuriems parengti sugaišo visą brangią savaitę, ir pareikalavo 
išformuoti ir Kalnų brigadą. Komunistai pradėjo savo taktinius žaidi- 
mus. Gruodžio 1 d. šeši su EAM siejami ministrai atsistatydino, kitą 
dieną Atėnuose paskelbtas visuotinis streikas. Likę Kabineto nariai 
priėmė įsakymą paleisti partizanų būrius, o komunistų partija iškėlė 
savo būstinę iš sostinės. Generolas Scobie paskelbė pareiškimą Grai- 
kijos žmonėms: jis tvirtai palaikąs dabartinę konstitucinę vyriausybę, 
kol „Graikijos valstybė sukurs ir teisėtai apginkluos savo pajėgas ir 
surengs laisvus rinkimus“. Aš asmeniškai paskelbiau panašų pareiš- 
kimą iš Londono. 

Gruodžio 3-iąją, sekmadienį, į uždraustą demonstraciją išėję komu- 
nistų rėmėjai susidūrė su policija - prasidėjo pilietinis karas. Kitą die- 
ną generolas Scobie įsakė ELAS-ui nedelsiant palikti Atėnus ir Pirėjų. 
Tačiau ELAS nepakluso: priešingai, jų pajėgos ir ginkluoti civiliai mė- 
gino užimti sostinę jėga. 


12: 


Tada į graikų reikalus įsitraukiau tiesiogiai. Sužinojęs, kad komu- 
nistai Atėnuose jau užėmė beveik visas policijos nuovadas, žudo dau- 
gumą jų puolimui nepritarusių pareigūnų ir jau yra vos už gero pus- 
kilometrio nuo vyriausybės pastatų, generolui Scobie'iui ir 5 tūkst. 
britų karių, kuriuos prieš dešimtį dienų sužavėti gyventojai priėmė 
kaip išvaduotojus, įsakiau įsikišti ir šaudyti į išdavikiškus agresorius. 
Jei jau ėmeisi tokių dalykų, pusiaukelėje sustoti negalima. Smurtau- 
jančiai miniai, su kurios pagalba komunistai bandė užkariauti miestą 
ir pateikti save pasauliui graikų žmonių trokštama vyriausybe, atsa- 
kyti buvo galima tik ginklu. Sušaukti Kabinetą nebuvo laiko. 

Su Anthony'iu [Edenu] kalbėjome maždaug iki antros valandos 
nakties: visiškai sutarėme, kad privalome atidengti ugnį. Matydamas, 

koks jis pavargęs, pasiūliau jam eiti miegoti ir viską palikti man. Jis 
taip ir padarė, o aš apie trečią nakties generolui Scobie'iui parašiau 
šią telegramą: 


„.. Esate atsakingas už tvarkos palaikymą Atėnuose ir už visų miesto 
link judančių EAM ir ELAS gaujų neutralizavimą ar sunaikinimą. 
Savo nuožiūra galite įvesti bet kokią tvarką, leisiančią griežtai kon- 
troliuoti gatves ar suimti neribotą skaičių priešiškų asmenų. Žinoma, 
ten, kur gali būti šaudoma, ELAS bandys prisidengti moterimis ir 
vaikais. Turite elgtis protingai, kad išvengtumėte klaidų. Bet Atėnuo- 
se nedvejokite šaudyti į ginkluotus vyrus, jei jie kėsinsis į britų val- 
džios ar Graikijos vyriausybės, su kuria mes dirbame, atstovus. Atš- 
ku, būtų gerai, kad jūsų įsakymus patvirtintų kas nors iš Graikijos 
vyriausybės: Leeperis įtikinėja Papandreou liautis ir mums padėti. 
Tačiau nesvyruodamas imkitės veiksmų, lyg būtumėte užimta- 
me mieste, kuriame įsiplieskė vietinių maištas.“ 

O dėl iš užmiesčio artėjančių ELAS gaujų, tai su jūsų turima šar- 
vuotąja technika tikrai galėsite juos pamokyti, kad kitiems praeitų no- 
ras bandyti. Galite tikėtis mano paramos vykdydami visus pagrįstus 
ir protingus veiksmus, atitinkančius aptartus principus. Turime iš- 
laikyti Atėnus ir juos valdyti. Būtų nuostabu, jei jums tai pavyk- 
tų be kraujo praliejimo, jei įmanoma, bet ir su kraujo pralieji- 
mu, jei prireiks. 


Ši telegrama išsiųsta 4.50 val. - ankstyvą gruodžio 5-osios rytą. Pri- 
valau pripažinti, kad jos tonas buvo aštrokas. Maniau, kad karo vadui 
būtina parodyti aiškią kryptį, tad specialiai rinkausi griežtas formu- 
luotes. Toks įsakymas paskatins jį ryžtingiau veikti ir kartu tvirtai 
užtikrins, kad vadą remsiu visuose gerai apgalvotuose jo veiksmuo- 
se, kad ir kokie būtų padariniai. Visas šis reikalas kėlė man didžiu- 
lį nerimą, bet buvau įsitikinęs, kad negalime dvejoti ar išsisukinėti. 


* 


Čia ir toliau paryškinta autoriaus. 

Graikijos komunis- 
1 tų partijos ir jai 


simpatizuojančių 


piliečių eitynės. 


Prisiminiau garsiąją Arthuro Balfouro telegramą, XIX a. devintajame 
dešimtmetyje nusiųstą britų valdžiai Airijoje: „Nedvejokite šaudyti“. 
Ji siųsta viešu telegrafu, ir tada Bendruomenių rūmuose kilo baisus 
pasipiktinimas, bet telegrama tikrai išgelbėjo gyvybių. Tai buvo vie- 
nas svarbiausių žingsnių, suteikęs Balfourui valdžią ir galią. Dabar 
kontekstas buvo visai kitas, bet frazė „Nedvejokite šaudyti“ sukosi 
galvoje kaip priminimas iš tolimos praeities. 

Dabar laisvasis pasaulis žino kur kas daugiau, nei suprato tada apie 
komunistų sąjūdį Graikijoje ir kitur, tad daugelis skaitytojų labai nu- 
stebs perskaitę, kaip aršiai puolama buvo Jo Didenybės vyriausybė ir 
ypač aš, kaip jos vadovas. Didžioji dalis Amerikos spaudos įnirtingai 
smerkė mūsų veiksmus, jų nuomone, iškreipusius tikslą, dėl kurio 
šalis stojo į karą. Pono Stettiniaus vadovaujamas Valstybės departa- 
mentas paskelbė itin kritišką pareiškimą, vėlesniais metais jam teko 
dėl jo gailėtis ir bent jau atšaukti. Didžiulis sąmyšis kilo ir Anglijo- 
je. Laikraščiai Times ir Manchester Guardian griežtai piktinosi, išvadi- 
no tai reakcinga politika. O Stalinas uoliai ir ištikimai laikėsi mūsų 

spalio susitarimo, ir visas tas ilgas savaites, kai kovėmės su komunis- 
tais Atėnų gatvėse, nei Pravda, nei Izvestija nepratarė nė vieno prie- 
kaišto žodžio. 

Didelis sujudimas kilo Bendruomenių rūmuose. Čia buvo apstu 
bendro neigiamo nusistatymo ir net aistrų, galėjusių nuversti bet ku- 
rią vyriausybę, grindžiamą silpnesniu pagrindu nei nacionalinė koa- 
licija. Tačiau Karo kabinetas stovėjo kaip uola, veltui jį daužė bangos 
ir plakė vėjai. Kai prisimename, kas vėlesniais metais nutiko Lenkijo- 
je, Vengrijoje, Čekoslovakijoje, esame dėkingi likimui už tai, kad kriti- 
niu momentu visų partijų lyderiai buvo ryžtingi ir stiprūs, kad išliko 
ramūs ir vieningi. Dėl vietos stygiaus pacituosiu tik keletą ištraukų iš 
kalbos, pasakytos gruodžio 8 d.: 


„.. Esame kaltinami ... kad Jo Didenybės pajėgas naudojame demo- 
kratijos draugams Graikijoje ir kitose Europos šalyse nuginkluoti, 
kad slopiname šiuos liaudies sąjūdžius, kurie narsiai kaudamiesi pa- 
dėjo nugalėti priešą. ... 

Tačiau kyla klausimas, ir galėtume jį vieną kitą minutę pasvarstyti: 
kas yra demokratijos draugai ir kaip turėtume interpretuoti žodį „de- 
mokratija'? Mano supratimu, tai yra, kai paprastas, kuklus, eilinis 
žmogus, toks kaip visi, turintis žmoną ir vaikų, kilus pavojui, eina 
kariauti už savo šalį, o atėjus laikui, eina prie balsadėžės, deda kryže- 
lį ant balsavimo biuletenio ir taip parodo kandidatą, kurį norėtų rink- 
ti į parlamentą - toks žmogus yra demokratijos pamatas. Esminis da- 
lykas šiam pamatui egzistuoti yra tai, kad toks vyras ar moteris galė- 
tų balsuoti be baimės, ir niekas nebūtų bauginamas ar pjudomas. 
Savo biuletenį šis žmogus pažymi griežtai laikydamasis slaptumo, o 
tada išrinktieji atstovai susitinka ir drauge nusprendžia, kokią vy- 
riausybę arba sunkiais laikais netgi kokią valdymo formą jie nori tu- 
rėti savo šalyje. Jei tai demokratija, aš ją sveikinu. Ir palaikau. Esu 
pasiryžęs dėl jos dirbti. ... Reikalauju visuotine balsavimo teise 

grindžiamų laisvų rinkimų, ir būtent juos laikome demokratijos pa- 
matu. Bet visai kitaip vertinu apgaule grįstą demokratiją, demokrati- 
ją, kuri vadinasi demokratija, nes ji yra Kairė. Demokratijai reikia vi- 
sokių žmonių - ne tik kairiųjų ar net komunistų. Nesutinku, kad ko- 
kia partija ar organizacija vadintų save demokratais dėl to, kad ji 
skverbiasi vis toliau ir toliau rinkdamasi kraštutines revoliucijos for- 
mas. Nemanau, kad kokia partija būtinai atstovauja demokratijai dėl 
to, kad jos polinkis į smurtą auga proporcingai mažėjant jos narių 
skaičiui. 

Reikia šiek tiek gerbti demokratiją ir nevartoti šio žodžio itin lengva- 
būdiškai. Dalykas, kuris man mažiausiai siejasi su demokratija - tai 
minios teisė, kai banditų gaujos su mirtinais ginklais įsiveržia į di- 
dingus miestus, užima policijos nuovadas ir svarbias valdžios įstai- 
gas ir mėgina geležine ranka įvesti totalitarinį režimą, triukšmingai 
rėkauja, kaip jau išmoko, jei paima valdžią - [kalba nutraukta]. 
Demokratijos pagrindas yra ne smurtas ar terorizmas, 0 protas, sąži- 
ningumas, laisvė ir pagarba kitų žmonių teisėms. Demokratija — ne 
šliundra, kurią gatvėje gali „pakabinti“ automatu ginkluotas vyras. 
Aš pasitikiu žmonėmis - žmonių masėmis - beveik bet kurioje šalyje, 
bet noriu būti tikras, kad tai žmonės, o ne banditų gauja, įsivaizduo- 
janti, kad smurtu gali nušluoti teisėtą valdžią, kartais amžius gyva- 
vusius parlamentus, vyriausybes ir valstybes. ... 


„Prieš“ balsavo tik trisdešimt parlamento narių. Beveik trys šim- 
tai balsavo, kad pasitiki mūsų vyriausybe. Tai buvo akimirka, kai 
Bendruomenių rūmai dar kartą pademonstravo savo tvirtą jėgą 1r 
autoritetą. 

Nėra abejonių, kad emocingai reiškiamos nuomonės Amerikoje ir 
požiūris, kurio tada laikėsi Valstybės departamentas, darė poveikį 
prezidentui Rooseveltui ir jo artimiausiai aplinkai. Tai, ką pasakiau 
Bendruomenių rūmuose, dabar tapo įprasta Amerikos doktrina ir 

politika, taip pat sulaukė pritarimo Jungtinėse Tautose. Bet anomis 
dienomis mano žodžiai nuskambėjo naujai, jie gąsdino tuos, kurie 
vadovavosi praeitimi ir nepajuto, kokia nauja nepalankia kryptimi 
pasuko žmonijos reikalai. 


*+4 


Tuo metu britų kariai, užspeisti kur kas gausesnių priešo pajėgų 
sunkiai kovėsi Atėnų centre. Mūšis vyko už kiekvieną namą, mažiau- 
siai keturi penktadaliai priešo karių buvo persirengę civiliais rūbais. 
Kitaip nei daugelis sąjungininkių Žurnalistų Atėnuose, mūsų kariai 
labai gerai suprato, kas vyksta. Papandreou ir likusieji jo ministrai 
visiškai prarado autoritetą. Ankstesnį pasiūlymą regentu skirti arki- 
vyskupą Damaskinos karalius atmetė, bet gruodžio 10 d. ponas Lee- 
peris šią idėją atgaivino. Karalius Georgijus tam priešinosi, ir tada 
nenorėjome jo spausti. 

Šių audringų įvykių fone į Atėnus atvyko feldmaršalas Alexanderis 
ir ponas Haroldas Macmillanas. Gruodžio 12 d. Karo kabinetas leido 
Aleksanderiui veikti savo nuožiūra visuose karo reikaluose. Ketvir- 
toji britų divizija, kuri kėlėsi iš Italijos į Egiptą, gavo įsakymą sukti į 
Graikiją; jos atvykimas antroje mėnesio pusėje galiausiai nulėmė ope- 
racijos baigtį, tačiau iki jos pasirodymo Atėnuose permainingų gatvių 
mūšių mastas augo. Gruodžio 15 d. Alexanderis mane perspėjo, kad 
susitarimą reikia pasiekti kuo greičiau, ir didžiausia galimybė tai pa- 
daryti yra per arkivyskupą. Telegramoje jis rašė: „Bijau, kad priešin- 
gu atveju - jei sukilėliai priešinsis taip pat aršiai kaip dabar - turėsiu 
siųsti papildomus didelius pastiprinimus iš Italijos fronto, kad ga- 
lėčiau išvalyti visą teritoriją nuo Pirėjaus iki Atėnų, o tai beveik 130 
kvadratinių kilometrų namų.“ 

Po kelių dienų nusprendžiau vykti į Atėnus ir viską pamatyti pats. 

Buvo gruodžio 24-oji, Kalėdų išvakarėse susirinko visa šeima, suren- 
gėme vaikų vakarėlį. Turėjome ir Kalėdų eglutę, atsiųstą prezidento 

Roosevelto, buvome nusiteikę maloniam vakarui, šviesiam ir links- 
mam. Galbūt dėl to, kad mus gaubė tamsūs šešėliai. Bet baigęs skai- 
tyti telegramas, supratau, kad turiu skristi į Atėnus, įvertinti padėtį 
vietoje, o svarbiausia - susipažinti su arkivyskupu, nuo kurio dabar 
tiek daug priklausė. Tad čiupau telefoną ir daviau nurodymus naktį 
Northolte parengti lėktuvą. Sugadinau Kalėdas ir ponui Edenui, pa- 
siūlydamas skristi kartu, ir jis iškart sutiko. Išklausęs šeimynykščių 
priekaištus dėl to, kad sprunku iš vakarėlio, automobiliu išvykau į 
Northoltą, kur turėjome susitikti su Edenu - ten manęs laukė paslau- 
gus ir veiksmui pasiruošęs orlaivis Skymaster, kurį man visai neseniai 
atsiuntė generolas Arnoldas“. Maždaug iki aštuntos ryto, kol nusilei- 
dome Neapolyje pasipildyti kuro, kietai miegojome. Čia buvo keletas 
generolų, su jais drauge papusryčiavome. Pusryčiai man nėra pats 
geriausias metas, o žinios iš Italijos fronto ir Atėnų buvo niūrios. Po 
valandos vėl pakilome į kelionę, oras buvo puikus, skridome virš Pe- 
loponeso ir Korinto sąsmaukos. Po mumis kaip stambaus mastelio 
žemėlapis skleidėsi Atėnai ir Pirėjas, žvelgėme žemyn klausdami sa- 
vęs, kieno pajėgos užėmusios kurią dalį. 

Apie vidurdienį nusileidome Kalamakio aerodrome, kurį saugojo 
maždaug 2 tūkst. britų oro pajėgų karių, budrių ir gerai ginkluotų. 
Čia mus pasitiko feldmaršalas Alexanderis, ponai Leeperis ir Macmi- 
Ilanas. Jie sulipo į mūsų lėktuvą ir beveik tris valandas karštai ap- 
tarinėjome visus karinės ir politinės padėties aspektus. Manau, kad 
galiausiai visi sutarėme dėl artimiausių veiksmų. 

Su savo palyda turėjome nakvoti lengvajame kreiseryje Ajax, stovė- 
jusiame prie Pirėjaus; šis laivas išgarsėjo La Platos įlankos mūšyje“ — 
dabar atrodė, kad tai buvo taip seniai. Pranešta, kad kelias laisvas, tad 
lydimi kelių šarvuočių be jokių incidentų nuvažiavome keletą kilo- 
metrų iki uosto. Į laivą įlipome dar prieš sutemstant, ir pirmą kartą tą 
dieną man toptelėjo, kad šiandien Kalėdos. Laivo įgula buvo pasiren- 
gusi smagiai atšvęsti šį vakarą, ir tikrai jiems per daug nesutrukdėme. 


* 


Lėktuvą Douglas C-54 Skymaster Churchilliu 1944 m. lapkritį padovanojo amerikiečiai. 
** 1939 m. gruodžio 13 d. 

Jūreiviai sugalvojo, kad būrelis persirengs visokiausiais kostiumais 
ir kaukėmis - kinais, juodaodžiais, indėnais, Londono prastuoliais ir 
klounais - ir visi drauge dainuos serenadas karininkams, taip pradė- 
dami šiam vakarui priderančias linksmybes. Atvyko arkivyskupas su 
dignitoriaus galvos apdangalu. Dvi kompanijos susitiko. Kareiviai 
pamanė, kad arkivyskupas yra šventinio pasirodymo dalyvis, apie 
kurį jiems nebuvo pranešta, tad apsupo jį ratu ir leidosi energingai 
šokti. Dvasininkas pagalvojo, kad ši marga šutvė yra tyčia sumanytas 
įžeidimas, ir nedaug trūko, kad būtų grįžęs atgal į krantą, bet pačiu 
laiku pasirodė kapitonas: iš pradžių kiek susinepatoginęs, jis suge- 
bėjo paaiškinti nesusipratimą ir nuraminti arkivyskupą. Tuo metu aš 
laukiau spėliodamas, kas atsitiko. Bet viskas baigėsi gerai. 

Arkivyskupas su karčia nuoskauda kalbėjo apie ELAS žiaurumus 
ir paslaptingą piktavališką EAM-ą4 valdančią ranką. Klausant jo neli- 
ko abejonių, kad jis labai bijo komunistų ar trockistų (kaip juos vadi- 
no) vaidmens graikų reikaluose. Pasakojo, kad paskelbęs encikliką, 
smerkiančią ELAS už tai, kad paėmė 8 tūkst. įkaitų, vidurinės kla- 
sės žmonių, tarp jų nemažai egiptiečių, ir kiekvieną dieną po kelis 

sušaudo; arkivyskupas žadėjo apie tai pranešti pasaulinei spaudai, jei 
ELAS nepaleis moterų. Apskritai jis man sukėlė didelį pasitikėjimą. 
Įspūdinga figūra. Iškart sutiko pirmininkauti rytdienos pasitarimui, į 
kurį buvo pakviesta ir ELAS atstovų. 


212; 


Gruodžio 26-osios rytą, antrą Kalėdų dieną, turėjau vykti į amba- 
sadą. Prisimenu, mums rengiantis į krantą, iš susišaudymo vietos, 
nutolusios per kokį pusantro kilometro, atskriejo ir visai netoli mūsų 
laivo kairėje nukrito trys keturi sviediniai, iškeldami į orą vandens 
stulpus. Krante mūsų laukė šarvuotas automobilis ir karinis eskortas. 
Iki ambasados nudardėjome sėkmingai. Vėl išvydau arkivyskupą, į 
kurį dabar dėjome tiek vilčių. Jis sutiko su visais mūsų pasiūlymais. 
Suplanavome procedūrą, kaip po pietų vyks pasitarimas. Tada jau 
buvau tikras, kad arkivyskupas yra išskirtinė asmenybė neramumų 
apimtos Graikijos fone. Be to, sužinojau, kad, prieš tapdamas stačiati- 
kių dvasininku, jis buvo imtynių čempionas. 

Šeštą valandą vakaro Graikijos užsienio reikalų ministerijoje prasi- 
dėjo pasitarimas. Jau buvo sutemę, susėdome į mums skirtas vietas 
didžiuliame nykiame kambaryje. Žiema Atėnuose šalta. Kambarys 
buvo nešildomas, kelios didelės lempos skleidė blausią šviesą. Aš sė- 
dėjau arkivyskupui iš dešinės, o ponas Edenas ir feldmaršalas Ale- 
xanderis — iš kairės. Mūsų kvietimą dalyvauti pasitarime priėmė ir 
Amerikos ambasadorius MacVeagh, Prancūzijos vyriausybės minist- 
ras Baelenas ir sovietų karinis atstovas. Trys komunistų vadai vėla- 
vo. Ne dėl savo kaltės. Juos ilgokai užlaikė aiškinimaisi prie sargybos 
postų. Po pusvalandžio pradėjome darbą, ir, kai jie atvyko, jau sakiau 
kalbą. Su britų karinėmis uniformomis jie atrodė visai padoriai. 

Pasakiau jiems: „Geriau jau padarykime viską, kad Graikija taptų 
pergalės veiksniu, ir padarykime tai dabar. Neketiname trukdyti jūsų 
svarstymams. Mes, britai, ir kiti didžių vieningų nugalėjusių valstybių 

atstovai leisime jums; graikams; patiems visa tai aptarti, vadovaujant 
šiam iškiliam ir garbingam piliečiui, nesikišime į jūsų reikalus, nebent 
patys vėl pakviestumėte. ... Tačiau viliuosi, kad šiandien Atėnuose 
prasidėjęs pasitarimas vėl grąžins Graikijai šlovę ir galią sąjunginin- 
kių ir visų taiką mylinčių pasaulio žmonių akyse, apsaugos Graikijos 
sienas nuo visų pavojų iš šiaurės, leis kiekvienam graikui geriausiai 
išnaudoti savo galimybes ir sukurti geriausias galimybes savo šaliai 
viso pasaulio akyse. ...“ 

Alexanderis griežtai pridūrė, kad graikų pajėgos turėtų kovoti Ita- 
lijoje, o ne prieš britų karius Graikijoje. 

Pralaužę ledus, susodinę prie vieno stalo derėtis, vadovaujant ar- 
kivyskupui, vieni kitiems baisių dalykų pridariusius graikus, britai 
pasakė visas oficialias kalbas ir pasišalino. 

Aršios ir karštos graikų diskusijos tęsėsi ir visą kitą dieną. Pusę 
šeštos vakaro paskutinį kartą pasikalbėjau su arkivyskupu. Su ELAS 
delegatais sutarta, kad kreipsiuosi į Graikijos karalių su prašymu pa- 
skelbti arkivyskupą regentu. Jis pradės formuoti naują vyriausybę be 

komunistų. Mes įsipareigojome iš visų jėgų kautis, kol ELAS sutiks 
su paliaubomis arba ELAS iš Atėnų bus išvalyti. Arkivyskupui pa- 
sakiau, kad negaliu pažadėti jokių karo veiksmų už Atėnų ar Atikos 
regiono ribų, bet stengsimės britų pajėgas išlaikyti Graikijoje, kol bus 
sukurta graikų nacionalinė kariuomenė. | 

Kitą rytą, gruodžio 28 d., su Edenu išskridome namo. Prieš išvyk- 
damas neturėjau progos atsisveikinti su Papandreou. Netrukus jis 
turėjo atsistatydinti: vertinant įvykių visumą, jis rimtai pralaimėjo. 
Paprašiau mūsų ambasadoriaus palaikyti su juo draugiškus ryšius. 
Gruodžio 29 d. buvome Londone. Mudu su Edenu sėdėjome su Grai- 
kijos karaliumi iki pusės penktos ryto, kol galų gale Jo Didenybė su- 
tiko negrįžti į Graikiją, kol tokio noro laisvu ir teisingu būdu neiš- 
reikš tauta, ir dabar šalyje susidarius ypatingoms aplinkybėms savo 
regentu skirti arkivyskupą. Karaliaus pareiškimą iškart išsiunčiau 
Leeperiui, o arkivyskupas atsakė karaliui, kad priimąs regento man- 
datą. Taigi atsirado nauja gyvybinga Graikijos vyriausybė. Sausio 
3 d. ministru pirmininku tapo generolas Plastiras, užkietėjęs respu- 
blikonas, vadovavęs kariuomenės maištui prieš karalių Konstantiną 
1922-aisiais. 

Per visą gruodį Atėnuose trukusias kovas maištininkai galiausiai 
buvo išstumti iš sostinės, ir sausio viduryje britų pajėgos kontroliavo 
visą Atiką. Už miesto, atviroje teritorijoje, komunistai buvo bejėgiai 
prieš mūsų karius ir sausio 11 d. pasirašė paliaubas. 

Taip baigėsi pusantro mėnesio kova už Atėnus ir, kaip pasitvirti- 
no vėliau, kova už Graikijos laisvę nuo komunistų vergovės. Tuo pat 
metu trys milijonai vyrų kovėsi abiejose Vakarų fronto pusėse ir di- 
džiulės amerikiečių pajėgos buvo dislokuotos prieš japonus Ramiaja- 
me vandenyne, tad Graikijos bėdos gali atrodyti nereikšmingos, bet 
vis dėlto tai vyko pačiame Vakarų pasaulio galios, teisės ir laisvės 
nervų centre. Dabar žvelgiant atgal, keista matyti, kad bėgant laikui 
politiką, už kurią taip atkakliai kovojau su bendražygiais, visiškai iš- 
teisino įvykiai. Pats niekada dėl to neabejojau, nes aiškiai supratau, 

kad po to, kai įveiksime nacizmą ir fašizmą, civilizacija susidurs su 
komunizmo pavojumi. Užduotį Graikijoje įvykdyti iki galo teko jau 
ne mums. 1944 m. pabaigoje tikrai nemaniau, kad JAV Valstybės de- 
partamentas, palaikomas didžiosios dalies Amerikos visuomenės 
nuomonės, po mažiau nei dvejų metų ne tik pritars mūsų pradėtam 
reikalui ir jį pratęs energingais ir brangiai kainuojančiais veiksmais, 
įskaitant karinius, bet ir sėkmingai jį užbaigs. Graikija išvengė Če- 
koslovakijos likimo ir šiandien gyvuoja kaip viena iš laisvųjų tautų, 
ir prie to prisidėjo ne tik britų veiksmai 1944 m., bet ir nuolatinės pa- 
stangos, kurias netrukus imta vadinti suvienyto anglakalbio pasaulio 
galia. 

1945 m. sausio pabaigoje Hitlerio armijos faktiškai buvo užspaustos 
jų pačių teritorijoje, išskyrus dar išlaikomas, nors jau netvirtas pozici- 
jas Vengrijoje ir Šiaurės Italijoje, tačiau politinė padėtis, bent jau Rytų 
Europoje, jokiu būdu nebuvo patenkinama. Graikijoje iš tiesų laimė- 
jome šiokią tokią ramybę, ir atrodė, kad per protingą laiką pavyks 
suformuoti laisvą demokratinę vyriausybę, besiremiančią visuotine 
rinkimų teise ir slaptu balsavimu. Bet Rumuniją ir Bulgariją užgrobė 
sovietų kariuomenė, Vengriją ir Jugoslaviją temdė mūšių šešėliai, o 
Lenkija, nors išvaduota nuo vokiečių, viso labo iškeitė vieną užka- 
riautoją į kitą. Neformalus ir laikinas susitarimas, kurį sudariau su 
Stalinu lankydamasis Maskvoje spalį, negalėjo ir, bent jau mano nuo- 
mone, niekada neturėjo lemti šio didžiulio regiono ateities po to, kai 
Vokietija bus nugalėta. 

Būtinai reikėjo peržiūrėti visą pokario Europos vaizdą ir struktū- 
rą. Kaip elgsimės su Vokietija, kai naciai bus sumušti? Kokios pagal- 
bos galime tikėtis iš Sovietų Sąjungos galutinai sutriuškinant Japo- 
niją? O pasiekę savo karinių tikslų, kokių priemonių imsis ir kokią 

Įspėjantis užrašas Vokietijos pasienyje: „Jūs įžengiate į Vokietiją. Būkite budrūs“. 


organizaciją sukurs trys didžiosios sąjungininkės, kad ateityje už- 
tikrintų taiką ir gerą valdymą visame pasaulyje? Dumbarton Oaks 
diskusijos baigėsi daliniu nesutarimu. Tas pats atsitiko ir kitoje ma- 
žesnėje, bet ne menkesnės svarbos srityje - derybose tarp sovietų re- 
miamų „Liublino lenkų“ ir jų tėvynainių iš Londono, kuriuos man 
su ponu Edenu taip sunkiai sekėsi užtarti per mūsų vizitą Kremliuje 
1944 m. spalį. Rooseveltui ir Stalinui bergždžiai susirašinėjant (apie 
tai prezidentas mane informavo), ponas Mikolajczykas atsiskyrė nuo 
savo Londono kolegų, o sausio 5 d. sovietai, veikdami prieš Jungtinių 
Valstijų ir Didžiosios Britanijos valią, pripažino Liublino komitetą lai- 
kinąja Lenkijos vyriausybe. 

Prezidentas buvo tvirtai įsitikinęs, kad reikia dar vieno „trejeto“ sų- 
sitikimo, o man šiek tiek paraginus, jis taip pat sutiko, kad reikia su- 
rengti preliminarų vien mūsų pasitarimą Maltoje. Skaitytojas turbūt 
prisimena mano būgštavimus, kuriuos gruodžio 6 d. telegramoje pre- 
zidentui išreiškiau dėl mūsų operacijų Šiaurės Vakarų Europoje“. Šis 
nerimas niekur nedingo. Prieš susitinkant su sovietais, būtinai reikėjo 
pasitarti ir britų bei amerikiečių štabų vadams, tad 1945 m. sausio 
29 d. pakilau iš Northolto generolo Arnoldo atsiųstu Skymaster lėktu- 
vu. Kartu skrido mano dukra Sarah ir oficiali delegacija, tarp jų mano 
asmeniniai sekretoriai ponai Martinas ir Rowanas, taip pat kapitonas 
Thompsonas. Kiti mano biuro nariai ir kai kurie pareigūnai iš mi- 
nisterijų keliavo kitais dviem lėktuvais. Maltoje nusileidome auštant 
sausio 30-ajai, tada sužinojau, kad vienas iš tų dviejų lėktuvų sudužo 
prie Pantelerijos. Gyvi liko tik trys įgulos nariai ir du keleiviai. 

Vasario 2-osios rytą į Valetos uostą įpūškavęs kreiseris USS Ouincy 
atplukdė Roosevelto delegaciją. Diena buvo šilta, dangus giedras, ste- 
bėjau šią sceną nuo Jo Didenybės laivo Orion denio. Amerikiečių krei- 
seriui lėtai slystant pro mus link savo prieplaukos krantinėje, pama- 
čiau ant tiltelio sėdintį prezidentą, ir mes vienas kitam pamojavome. 
Viršuje sklandė Spitfire naikintuvai, aidėjo saliutų salvės, laivų įgulų 
orkestrai krantinėje grojo JAV himną - tai buvo nuostabi akimirka. 
Pietavome prezidento laive, o šeštą vakaro vyko pirmasis oficialus 
susitikimas prezidento kajutėje. Aptarėme Jungtinio štabų vadų ko- 
miteto ataskaitą ir toliau diskutavome kariniais klausimais, kurie 
Maltoje jau buvo nagrinėjami trejetą dienų. Mūsų štabų vadai puikiai 
atliko savo darbą. Daugiausia buvo kalbama apie Eisenhowerio pla- 
nus sutelkti jo pajėgas prie Reino ir jį kirsti. Nuomonės dėl to išsiskyrė, 
bet tai jau kito skyriaus tema“. Tai buvo ir proga apžvelgti visą karą — 
nuo kampanijos prieš povandeninius laivus ir iki ateities operacijų 
Pietryčių Azijoje bei Ramiajame vandenyne, taip pat įvertinti padėtį 


* Žrp3l0 
** Zr. 24 skyrių Persikėlimas per Reiną“ 

Viduržemio regione: Nenorom sutikome, kai tik bus įmanoma, dvi 
divizijas atitraukti iš Graikijos, bet aiškiai pasakiau, kad to nedary- 
sime, kol Graikijos vyriausybė nesuformuos savo kariuomenės. Tris 
divizijas teks atitraukti ir iš Italijos, kad būtų sustiprintos pozicijos 
Šiaurės Vakarų Europoje, bet pabrėžiau, kad nebūtų išmintinga ati- 
traukti didesnes jūrų desanto pajėgas. Labai svarbu imtis tolesnių 
veiksmų, kai vokiečiai Italijoje kapituliuos. Sakiau prezidentui, kad 
turėtume užimti kuo daugiau Austrijos, nes „nepageidautina, kad rusai 
okupuotų daugiau Vakarų Europos nei būtina“ . Dėl daugumos karinių 
klausimų iš esmės sutarta: diskusijos buvo naudingos, nes Jungtinis 
štabų vadų komitetas dabar žinojo, kokie yra visų požiūriai, prieš su- 
sitinkant su rusų karo vadais. 

Tą naktį prasidėjo egzodas. Kas dešimt minučių į dangų kilo 
transporto lėktuvai, turėję nuskraidinti per 700 amerikiečių ir britų 


* 


Čia kursyvas autoriaus. 


Jungtinių Valstijų prezidentas ir Jungtinės Karalystės premjeras susitinka Maltoje. 


1945 M. sausis. 

delegatų daugiau nei 2200 km į Saki aerodromą Kryme. Įsėdau į savo 
lėktuvą po vakarienės ir nuėjau miegoti. Po ilgo ir šalto skrydžio 
nusileidome giliai užsnigtame aerodrome. Mūsų lėktuvas atskrido 
anksčiau nei pono Roosevelto, tad teko kiek palaukti. Prezidentas, 
keltuvu nuleistas iš jo „Šventosios karvės“, atrodė labai nusilpęs ir 
me automobilyje, aš ėjau šalia. 

Iškart leidomės į ilgą kelionę automobiliu iš Saki į Jaltą. Su mani- 
mi važiavo lordas Moranas ir ponas Martinas. Kelionė truko beveik 
aštuonias valandas, pakelėse dažnai buvo išsirikiavę kareiviai, tarp 
jų ir moterys: jie stovėjo petys į petį kaimo gatvėse, ant svarbesnių 
tiltų, kalnų perėjose ir atskirais būriais kitose vietose. Kirtę kalnus, 
pradėjome leistis Juodosios jūros link ir staiga panirome į šiltą ryškios 
saulės nutviekstą ir labai malonų orą. 


Sovietų būstinė Jaltoje buvo Jusupovo rūmuose: iš čia Stalinas, Mo- 
lotovas ir jų generolai valdė Rusiją ir milžinišką frontą, kuriame da- 
bar vyko įnirtingi mūšiai. Prezidentui Rooseveltui teko prabangesni 
Livadijos rūmai netoliese, ir būtent ten vyko visi mūsų plenariniai 
susitikimai, kad prezidentas patirtų kuo mažiau fizinių nepatogumų. 
Daugiau neapgriautų pastatų mieste nebuvo. Man ir pagrindiniams 
britų delegacijos nariams buvo skirta labai didelė vila, nutolusi už 
beveik 10 km; ją XIX a. pradžioje anglų architektas pastatė rusų ku- 
nigaikščiui Voroncovui, kadaise buvusiam rusų imperijos ambasa- 
doriumi prie Britanijos karališkojo dvaro. Kiti mūsų delegatai buvo 
apgyvendinti dviejuose poilsio namuose, dar už 20 min. kelio, jie mie- 
gojo po penkis ar šešis kambaryje, taip pat ir aukšti pareigūnai, bet 
niekas dėl to nesiskundė. Vokiečiai iš šio rajono pasitraukė tik prieš 
dešimt mėnesių, tad visi aplinkiniai pastatai buvo smarkiai suniokoti. 
Mus perspėjo, kad rajonas nėra visiškai išvalytas nuo minų, išskyrus 

pačią vilos teritoriją, kaip įprastai saugomą daugybės rusų sargybi- 
nių. Prieš mums atvykstant, čia darbavosi koks tūkstantis žmonių. 
Taisė langus ir duris, iš Maskvos atgabeno baldų ir maisto atsargų. 
Mūsų būsto aplinka buvo įspūdinga. Už pusiau gotikinio, pusiau 
maurų stiliaus vilos dunksojo snieguoti kalnai ir aukščiausia Krymo 
viršūnė. Priešais plytėjo tamsi Juodoji jūra: audringa, tačiau ir šiuo 
metų laiku vis dar maloniai šilta. Įėjimą į vilą saugojo baltų liūtų 
skulptūros, o už kiemelio driekėsi nuostabus subtropinių augalų ir 
kiparisų parkas. Valgomajame iš abiejų židinio pusių kabojo du man 
matyti paveikslai: tai buvo Herbertų šeimos portretų kopijos iš Vilto- 
no rūmų. Pasirodo, kunigaikštis Voroncovas buvo vedęs šios šeimos 
dukterį ir parsivežė paveikslus iš Anglijos. Mūsų šeimininkai labai 
stengėsi, kad mums būtų patogu, ir į kiekvieną atsitiktinę pastabą 
dėmesingiausiai reaguodavo. Kartą Portalas, gėrėdamasis dideliu 
stikliniu akvariumu su viduje augančiais augalais, pastebėjo, kad 
jame nėra Žuvų. Po dviejų dienų akvariume jau plaukiojo auksinės 
žuvelės. Kitą kartą kažkas tarp kitko tarstelėjo, kad kokteiliuose nėra 
citrinos žievelės. Kitą dieną vilos vestibiulyje jau stovėjo vaisiais ap- 
kibęs citrinmedis. Matyt, visa tai buvo atskraidinta lėktuvu ir iš toli. 


22; 


Pirmasis plenarinis konferencijos posėdis prasidėjo vasario 5-osios 
popietę, kiek po ketvirtos. Diskutavome dėl Vokietijos ateities. Aš, 
aišku, jau kurį laiką mąsčiau apie šią problemą ir dar prieš mėnesį 
ponui Edenui rašiau: 


Ką darysime su Vokietija po karo? Dar per anksti svarstyti tokius di- 
delius klausimus. Akivaizdu, kai liausis organizuotas pasipriešini- 
mas, pirmasis etapas bus labai griežta karinė kontrolė. Tai gali trukti 
daug mėnesių, gal metus ar dvejus, jei vokiečių pogrindis toliau bus 
aktyvus. ... Kiekvieną kartą, kai bandydavau išsiaiškinti nuomones, 

1945 m. Jaltos konferencijos dalyviai W. Churchillis ir J. Stalinas spaudžia rankas. 


Už jų sėdi F. Rooseveltas. 


mane priblokšdavo tai, kokių stiprių emocijų sukeldavo mintis „vėl 
pastatyti vargšę Vokietiją ant kojų“. Bet žinojau, kad yra ir teigian- 
čių, j0g negerai turėti „užnuodytą bendruomenę Europos širdyje“. 
Galvodamas apie visus darbus, kuriuos reikia dabar nuveikti, tikrai 
siūlau šiomis sunkiomis diskusijomis ir atsiversiančiomis schizmo- 
mis neužbėgti įvykiams už akių. Nepamirškime, kad tada turėsime 
naują parlamentą, ir negalime nuspėti, kokie požiūriai jame vyraus. 

Aš asmeniškai norėčiau susitelkti į praktinius klausimus, kurie rūpės 
ateinančius dvejus trejus metus, 0 ne ginčytis dėl to, kokie bus Vokie- 
tijos santykiai su Europa tolimesnėje ateityje. ... Klaidinga būtų tik 
kovai pasibaigus ar šalčiui neišvengiamai pakeitus kaitrą, mėginti 
ant popieriaus lapelių surašyti visas įsiutusio ir sukrėsto pasaulio 
emocijas. Daugumos žmonių protus valdo stulbinami jausmų potvy- 
niai ir atoslūgiai, o nepriklausomai mąstančios asmenybės dažnai 
tampa vienišos, jų veiksmai - bergždi. Šiuose žemiškuose dalykuose 

suvokimas, kaip elgtis, mums atskleidžiamas žingsnis po žingsnio ir 
ne toliau kaip vieno dviejų į priekį. Tad būtų išmintinga susilaikyti 
nuo sprendimo priėmimo kuo ilgiau, kol paaiškės visi tuo metu e9zis- 
tuojantys faktai ir veikiančios jėgos. 


Tad dabar Stalinui paklausus, kaip bus padalyta Vokietija, atsakiau, 
kad per daug sudėtinga tai nuspręsti per penkias ar šešias dienas. Rei- 
kia labai išsamiai išnagrinėti istorinius, etnografinius ir ekonominius 
faktus, visai tai neskubėdamas turėtų įvertinti specialus komitetas, jis 
pareikštų nuomonę dėl įvairių siūlymų ir pateiktų rekomendacijas. 
Juk reikia apgalvoti tiek daug dalykų. Ką daryti su Prūsija? Kokią 
teritoriją atiduoti Lenkijai ir kokią Sovietų Sąjungai? Kas kontroliuos 
Reino slėnį ir didžiąsias Rūro bei Saro pramonės zonas? Reikia tuoj 
pat sudaryti šiuos klausimus išanalizuosiantį komitetą, ir galutinai 
spręsti privalome tik perskaitę jo ataskaitą. Ponas Rooseveltas pasiūlė 
įpareigoti užsienio reikalų ministrus per 24 valandas sudaryti planą 
šiam klausimui nagrinėti, o konkretų Vokietijos padalijimo planą pa- 
rengti per mėnesį. Taip šis klausimas kuriam laikui buvo atidėtas. 

Tada sutarėme susitikti kitą dieną ir svarstyti dvi temas, kurios taps 
mūsų būsimų diskusijų pagrindu: Dumbarton Oaks pasaulinės tai- 
kos planą ir Lenkiją. 


22; 


Ankstesniame skyriuje rašiau, kad Dumbarton Oaks konferencija 
baigėsi nesutarus nieko konkrečiai dėl itin svarbaus klausimo - bal- 
savimo teisių Saugumo Taryboje. Dėl vietos stokos čia paminėsiu 
tik kelis pačius ryškiausius diskusijos momentus. Stalinas būgš- 
tavo, kad nors dabar trys didžiosios valstybės yra sąjungininkės ir 
nė viena jų nevykdytų agresijos, po dešimties ar mažiau metų da- 
bartinių lyderių nebebus, į valdžią ateis nauja karo nepatyrusi karta 
ir pamirš tai, ką teko išgyventi mums. „Visi norime užtikrinti taiką 

bent penkiasdešimčiai metų“, — sakė jis. „Didžiausias pavojus kiltų, 
jei konfliktas įsižiebtų tarp mūsų, nes jei liksime vieningi, vokiečių 
grėsmė taps nesvarbi. Tad privalome galvoti, kaip išlaikyti vienybę 
ateityje, kaip garantuoti, kad trys didžiosios valstybės (galbūt dar Ki- 
nija ir Prancūzija) išlaikytų vieningą frontą. Reikia sukurti sistemą, 
kuri užkirstų kelią konfliktui tarp pagrindinių didžiųjų valstybių.“ 
Rusus kaltino, kad jie per daug kalba apie balsavimą. Iš tiesų jiems 
tai buvo labai svarbu, nes viskas bus sprendžiama balsavimu, o jiems 
itin rūpėjo balsavimo rezultatai. Sakykim, pavyzdžiui, Kinija, kaip 
nuolatinė Saugumo Tarybos narė, pareikalaus grąžinti Honkongą, 
arba Egiptas pareikalaus grąžinti Sueco kanalą. Anot Stalino, tokios 
valstybės bus ne vienos, jos gali turėti draugų ir galbūt gynėjų Asam- 
blėjoje ar Taryboje, o tokie ginčai gali palaužti trijų didžiųjų valstybių 
vienybę. 

„Mano kolegos Maskvoje negali pamiršti, kas nutiko 1939 m. gruo- 
dį per Rusijos ir Suomijos karą, kai Britanija su Prancūzija prieš mus 
panaudojo Tautų Lygą, sugebėjo izoliuoti ir pašalinti iš jos Sovietų 
Sąjungą, kaip vėliau jos mobilizavo kitas valstybes prieš mus, kaip 
kalbėjo apie kryžiaus žygį prieš Rusiją. Ar negalime turėti kokių nors 
garantijų, kad toks dalykas nepasikartos?“ 

Po ilgų pastangų ir aiškinimų įtikinome Staliną priimti amerikie- 
čių planą: pagal jį Saugumo Taryba faktiškai bus bejėgė, jei „didžiojo 
ketverto“ nuomonė nebus vieninga. Jei Jungtinės Valstijos, Sovietų 
Sąjunga, Didžioji Britanija ar Kinija nesutars dėl svarbaus klausimo, 
kiekviena jų galės atsisakyti jam pritarti ir taip sustabdyti Tarybos 
veiksmus. Tai buvo veto teisė. Jos padarinius galės vertinti ateities 
kartos. 

Pats visada maniau, kad Pasaulinis Instrumentas turi būti kuriamas 
remiantis regioniniu principu. Pagrindiniai regionai yra akivaizdūs: 
Jungtinės Valstijos, susivienijusi Europa, Britanijos tautų sandrauga 
ir imperija, Sovietų Sąjunga ir Pietų Amerika. Kitus regionus kol kas 
apibrėžti sunkiau - pvz., Azijos valstybių grupė ar grupės, Afrika, bet 

išnagrinėjus šį klausimą galima apibrėžti ir tai. Tikslas būtų daugelį 
kontroversiškiausių vietinių klausimų svarstyti regioninėje taryboje, 
o tada tris keturis atstovus (tai būtų iškiliausi žmonės) siųsti į Aukš- 
čiausiąją Tarybą. Jie sudarytų aukščiausio lygmens 30-40 pasaulinių 
valstybininkų grupę; kiekvienas jų būtų atsakingas ne tik už atstova- 
vimą savo regionui, bet ir už pasaulio reikalus, pirmiausia už tai, kad 
būtų išvengta karo. Tai, ką turime dabar, nepadeda šiam kilniam tiks- 
lui. Lygiomis teisėmis į centrinę instituciją sukviesti visas valstybes, 
dideles ir mažas, galingas ir silpnas, yra tas pats kaip turėti armiją, 
kurios organizacinėje struktūroje nėra skirtumo tarp aukščiausiųjų, 
divizijų ir brigadų vadų: į vadavietę kviečiami visi. Dabar viso labo 
turime Babelį, tramdomą įgudusių lobistų. Bet privalome nenuleisti 
rankų. 

Rusija ir Lenkija: sovietų pažadas 


Per aštuonis plenarinius Jaltos konferencijos posėdžius Lenkijos 
klausimas buvo aptarinėjamas mažiausiai septynis kartus, ir britų 
protokoluose šia tema pokalbiuose tarp Stalino, Roosevelto ir ma- 
nęs užfiksuota beveik 18 tūkst. žodžių. Mums talkino ir užsienio 
reikalų ministrai bei jų padėjėjai: jie intensyviai ir išsamiai nagrinėjo 
šiuos klausimus atskirai. Galiausiai pavyko sukurti deklaraciją, kuri 
buvo ir pažadas pasauliui, ir mūsų tarpusavio susitarimas dėl atei- 
ties veiksmų. Ši skausminga istorija dar nebaigta ir tikrieji faktai nėra 
iki galo žinomi, tad tai, ką išdėstysiu čia, galbūt padės teisingiau su- 
prasti mūsų pastangas per priešpaskutinę konferenciją, vykusią karo 
metu. Sunkumai ir problemos buvo seni, jų buvo daug ir juos būtinai 
reikėjo spręsti. Sovietų remiama Liublino Lenkijos vyriausybė, arba 
„Varšuvos“ vyriausybė, kaip ją buvo linkę vadinti visokiausio plau- 
ko rusai, į Londono Lenkijos vyriausybę žiūrėjo itin priešiškai. Nuo 
mūsų susitikimo Maskvoje spalį šis abipusis priešiškumas ne atlėgo, 
o dar labiau paaštrėjo. Sovietų pajėgoms plūstant per Lenkiją, rusai 


* Visą deklaracijos tekstą ir išsamius Jaltos diskusijų protokolus galima rasti W. Churchillio knygos „Trium- 
fas ir tragedija“ (Triumph and Tragedy) antrojoje dalyje, 3-iame skyriuje. [Čia nuoroda į šešiatomį leidinį). 

nesivaržydami kaltino lenkų po- 
grindžio armiją rusų kareivių 
žudymu, sabotažu, antpuoliais 
rusų užnugaryje ir jų komuni- 
kacijų niokojimu. Vakarų vals- 
tybės neturėjo nei prieigos prie 
šios teritorijos, nei informacijos 
apie tai, kas vyko. Italijoje ir Va- 
karų fronte per 150 tūkst. lenkų 
narsiai kovėsi siekdami galutinai 
sutriuškinti nacių armijas. Jie ir 
daugybė lenkų kitur Europoje 
nekantriai laukė, kol jų šalis bus 
išvaduota ir jie galės grįžti į tėvy- 
nę iš savanoriškos ir garbingos 
tremties. Susitarimo tarp trijų di- 
džiųjų valstybių su nerimu lau- 
W. Churchillio ir J. Stalino susitikimas. kė ir gausi lenkų bendruomenė 
1945 m. vasaris. Jungtinėse Valstijose. 


Štai pagrindiniai svarstyti 
klausimai: kaip suformuoti vieną 
laikinąją Lenkijos vyriausybę; kaip ir kada surengti laisvus rinkimus; 
kaip nustatyti Lenkijos rytų ir vakarų sienas; kaip apsaugoti pirmyn 
besiveržiančios sovietų armijos užnugarį ir komunikacijos linijas. 
Lenkija išties buvo vienas karščiausių klausimų, dėl kurio buvo su- 
šaukta Jaltos konferencija, ji tapo ir pirma tarp daugelio kitų svarbių 
priežasčių, lėmusių Didžiosios Sąjungos skilimą. Buvau įsitikinęs, 
kad stipri, laisva ir nepriklausoma Lenkija yra kur kas svarbiau nei 
konkrečios teritorinės ribos. Troškau, kad lenkai galėtų gyventi lais- 
vai ir pačių pasirinktu būdu. Būtent dėl to 1939 m. stojome į karą 
prieš Vokietiją. UŽ tai vos nesumokėjome ne tik savo imperijos, bet 
ir tautos gyvybe, tad susitikus 1945 m. vasario 6 d. paklausiau: argi 

negalime sukurti Lenkijos vyriausybės ar atitinkamo vyriausybinio 
instrumento, kol bus surengti visuotiniai ir laisvi rinkimai, kurį pri- 
pažintų visi? Tokia vyriausybė parengtų laisvus Lenkijos rinkimus ir 
per juos Žmonės nuspręstų dėl ateities valstybės sandaros bei valdy- 
mo. Jei tai padarytume - būtų didelis Žingsnis siekiant Vidurio Euro- 
pos taikos ir klestėjimo ateityje. 

Tolesnėse diskusijose Stalinas teigė suprantąs mūsų požiūrį. Bri- 
tams, sakė jis, Lenkija yra garbės klausimas, bet rusams tai esąs ir 
garbės, ir saugumo klausimas: garbės klausimas, nes daug kartų su 
Lenkija kariavę rusai nori panaikinti tokių konfliktų priežastis; sau- 
gumo klausimas, nes Lenkija yra prie Rusijos sienų, ji ne sykį tapo 
koridoriumi, per kurį į Rusiją veržėsi priešai. Per paskutinius 30 metų 
vokiečiai tai padarė du kartus: jie galėjo tai padaryti, nes Lenkija esan- 
ti silpna. Rusija nori, kad Lenkija būtų stipri ir galinga, kad pajėgtų 
uždaryti koridorių savo pačios jėgomis. Rusija negali jo uždaryti iš 
išorės. Jį uždaryti gali tik Lenkija iš vidaus. Sovietų valstybei tai esąs 
gyvybės ir mirties klausimas. 

Dėl sienų, tęsė Stalinas, prezidentas Rooseveltas pasiūlęs kiek mo- 
difikuoti Curzono liniją ir Lvovą bei gal keletą kitų rajonų atiduoti 
Lenkijai: aš tam pritariau, tai būtų didžiadvasiškas gestas. Bet Stali- 
nas atkreipė dėmesį, kad Curzono liniją sugalvojo ne rusai. Ją nubrė- 
žė Curzonas, Clemenceau ir Jungtinių Valstijų atstovai 1918 m. konfe- 
rencijoje, į kurią Rusija nebuvo kviesta. Curzono linija nustatyta prieš 
Rusijos valią pagal etnografinius faktus. Leninas su ja nesutikęs. Ru- 
sai jau atsitraukė nuo Lenino pozicijos. O dabar kai kas nori, kad Ru- 
sija susitaikytų su mažiau, nei jai kadaise skyrė Curzonas ir Clemen- 
ceau. Tai būtų gėdinga. Kai ukrainiečiai atvyks į Maskvą, jie pasakys, 
kad Stalinas ir Molotovas yra dar nepatikimesni Rusijos gynėjai nei 
Curzonas ir Clemenceau. Būtų geriau, kad karas truktų kiek ilgiau, 
nors Rusijai tai kainuos daug kraujo, ir Lenkijai būtų atlyginta Vokie- 
tijos sąskaita. Mikolajczykas, spalį lankydamasis Rusijoje, paklausė, 
kokią vakarinę sieną Rusija pripažins Lenkijai, ir nudžiugo išgirdęs, 

kad, Rusijos manymu, vaka- 
rinė Lenkijos siena turi būti 
iki Neisės upės. Yra dvi upės 
tokiu pačiu pavadinimu, sakė 
Stalinas, viena prie Breslau, 
kita - toliau į vakarus. Jis turįs 
galvoje vakarinę Neisės upę. 

Kai vėl susitikome vasario 
7 d., priminiau dalyviams, kad 
visada sakiau, jog Lenkijos sie- 
ną galima pastumti į vakarus, 
bet tik jei Lenkija galės laisvai 
pasirinkti užimti teritoriją va- 
karuose ir ne daugiau nei ji 

K nori ar gali tinkamai valdyti. 
Lordas Curzonas (1859-1925). Būtų labai gaila, jei lenkų žąsį 
1919 m. jo pasiūlyta siena tarp Sovietų Rusijos peršertume vokišku lesalu ir 
ir Lenkijos pavadinta Curzono linija. zi pastiptų nuo nevirškinimo. 
Didžiojoje Britanijoje dauge- 
lį šokiravo mintis milijonus 
žmonių perkelti jėga. Po paskutiniojo karo mums pavyko sėkmingai 
atskirti graikų ir turkų gyventojus ir nuo to laiko šios šalys palaiko 
gerus santykius, bet tada reikėjo perkelti porą milijonų žmonių. Jei 
Lenkija užimtų Rytų Prūsiją ir Sileziją iki Oderio, tai reikštų šešių mi- 
lijonų vokiečių perkėlimą atgal į Vokietiją. Gal tai ir galima padaryti, 
bet iškyla ir moralinis klausimas, dėl kurio turėčiau susitarti su savo 
tauta. 

Stalinas atkirto, kad vokiečių tuose rajonuose nebėra, nes visi esą 
pabėgo. Atsakiau, kad klausimas yra apie tai, ar jiems yra vietos šaly- 
je, kuri liks iš Vokietijos. Šeši ar septyni milijonai vokiečių žuvo ir iki 
karo pabaigos tikriausiai žus dar milijonas (Stalinas tikino, kad dar 
du milijonai). Tad šiems migrantams turėtų atsirasti kiek erdvės. Jų 

reikės užpildyti tuštumai. Nesibaidžiau pačios gyventojų perkėlimo 
problemos, jei tik Lenkija su tuo galės susitvarkyti ir jei perkeltiesiems 
bus vietos Vokietijoje. Bet šį klausimą reikėjo ištirti: svarstytinas ne 
pats klausimas kaip toks, bet perkeliamų gyventojų skaičiai. 
ir skirtumas tarp rytinės ir vakarinės Neisės nebuvo labai aiškus, o 
reikėjo pasigilinti. Tačiau tas skirtumas netrukus paaiškėjo". 


+++ 


Vasario 8 d. ponas Rooseveltas sutiko, kad rytine Lenkijos siena 
būtų Curzono linija, kai kur su nedideliais 5-8 km pakeitimais Len- 
kijos naudai. Bet dėl vakarinės sienos jo pozicija buvo griežta ir tiks- 
li. Lenkija iš tiesų turėtų gauti kompensaciją Vokietijos sąskaita, bet 
„pratęsti jos sieną iki vakarinės Neisės neatrodo itin pateisinama“. Mano 
požiūris buvo toks pat ir tvirtai jo laikiausi, kai po penkių mėnesių 
dar kartą susitikome Potsdame. 

Tad Jaltoje iš principo vieningai sutarėme dėl vakarinės sienos, vie- 
nintelis klausimas buvo, kur tiksliai turi eiti ši linija ir kiek šia tema 
turėtume pasakyti. Lenkija gaus dalį Rytų Prūsijos ir, jei norės, galės 
laisvai užimti teritoriją iki Oderio, bet labai abejojome dėl sienos pa- 
stūmimo toliau į vakarus, kartu nebuvome linkę konkrečiau apie tai 
kalbėti. Po trijų dienų konferencijos dalyviams pranešiau, kad gavo- 
me telegramą iš Karo kabineto: joje griežtai pasisakoma prieš sienos 
nukėlimą iki vakarinės Neisės, nes toks didelis gyventojų perkėlimas 
būtų sunkiai valdomas. Tad savo deklaracijoje įterpėme šią pastraipą: 


Trijų vyriausybių vadovai mano, kad rytinė Lenkijos siena turi eiti 
Curzono linija, su tam tikrais 5-8 km nuokrypiais Lenkijos naudai. 
Vadovai pripažįsta, kad Lenkija privalo gauti reikšmingų papildomų 


* Žr. žemėlapį p. 449. 

teritorijų šiaurėje ir vakaruose. Atėjus laikui, trijų vyriausybių vado- 
vai sieks išsiaiškinti naujos laikinosios Lenkijos nacionalinės vienybės 
vyriausybės nuomonę dėl tokio teritorijos padidinimo, o galutinio 
Lenkijos vakarinės sienos nustatymo reikės palaukti iki Taikos konfe- 
rencijos. 


"22; 


Dar liko Lenkijos vyriausybės sudarymo klausimas - tokios, kurią 
visi pripažintume ir kuri būtų priimtina lenkų tautai. Stalinas ėmė 
aiškinti, kad negalima sudaryti tokios lenkų vyriausybės, kuriai ne- 
pritars patys lenkai. Man lankantis Maskvoje, ten buvo atvykę Miko- 
lajczykas ir Grabskis. Jie susitiko su Liublino vyriausybe ir pasiekė 
šiokį tokį susitarimą, Mikolajczykas išvyko į Londoną manydamas, 
kad dar sugrįš. Tuo metu jo kolegos nušalino jį nuo posto vien dėl 
to, kad jis pasisakė už susitarimą su Liublino vyriausybe. Lenkijos 
vyriausybė Londone buvo labai priešiška pačiai Liublino vyriausybės 
idėjai — sakė, kad tai banditų ir nusikaltėlių gauja. Liublino vyriau- 
sybė jiems atsilygino tuo pačiu, ir buvo labai sunku ką nors pakeisti. 
„Pasikalbėkite su Liublino vyriausybe, jei norite, - sakė Stalinas, - įti- 
kinsiu juos su jumis susitikti čia arba Maskvoje: juk jie tokie pat de- 
mokratai kaip ir de Gaulle'is ir gali Lenkijoje palaikyti taiką, sustab- 
dyti pilietinį karą bei išpuolius prieš Raudonąją armiją.“ Bet Londono 
lenkų vyriausybė to padaryti negali. Jų agentai žudo rusų karius ir 
puldinėja sandėlius, kad gautų ginklų. Jų radijo stotys veikia be lei- 
dimo ir registracijos. Liublino vyriausybės agentai rusams padeda, 
o Londono vyriausybės agentai smarkiai kenkia. Raudonajai armijai 
svarbu turėti saugų užnugarį, ir kaip kariškis Stalinas galįs paremti 
tik tokią vyriausybę, kuri gebės tai užtikrinti. 

Buvo jau vėlus vakaras, ir prezidentas pasiūlė klausimą atidėti kitai 
dienai, bet aš maniau, kad bus teisinga pridurti, jog mūsų duomeni- 
mis, Liublino vyriausybę palaikytų geriausiu atveju trečdalis Lenkijos 

žmonių, jei jiems būtų leista laisvai išreikšti savo valią. Patikinau 
Staliną, kad labai bijome Lenkijos pogrindžio armijos ir Liublino vy- 
riausybės susidūrimo: tai vestų prie nesantaikos, kraujo praliejimo, 
areštų ir deportacijų, ir būtent todėl taip siekiame bendro susitarimo. 
Žinoma, už išpuolius prieš Raudonąją armiją reikia bausti, bet pagal 
mano turimus faktus, nemanau, kad Liublino vyriausybė turi teisę 
atstovauti lenkų tautai. 

Prezidentas labai nekantravo baigti diskusiją. „Lenkija jau daugiau 
kaip penkis šimtmečius yra problemų šaltinis“, - pasakė jis. „Kaip 
tik todėl reikia padaryti viską, ką galime, kad tas problemas išspręs- 
tume“, - atsakiau. Paskui išsiskirstėme. 

Tą naktį prezidentas Stalinui parašė laišką, jis buvo koreguojamas 
pasikonsultavus su mumis. Jame siūloma, kad du Liublino vyriau- 
sybės nariai, du nariai iš Londono ar iš pačios Lenkijos atvyktų į 
konferenciją ir, mums dalyvaujant, bandytų susitarti dėl laikinosios 
vyriausybės sudarymo - tokios, kurią visi pripažintume ir kuri kuo 
skubiau surengtų Lenkijoje laisvus rinkimus. Bet tai atrodė neįgyven- 
dinama. Molotovas gyrė Liublino-Varšuvos vyriausybės dorybes ir 
peikė Londono lenkų nusižengimus, sakydamas, kad jei mėginsime 
sudaryti naują vyriausybę, patys lenkai niekada tam nepritars, tad 
geriau jau mėginti „išplėsti“ esamą vyriausybę. Tai būtų laikina insti- 
tucija, nes vienintelis mūsų tikslas esąs kuo skubiau surengti laisvus 
rinkimus Lenkijoje. Kaip išplėsti esamą lenkų vyriausybę, geriausiai 
galėtų su juo Maskvoje aptarti amerikiečių ir britų ambasadoriai. Jis 
labai trokštąs susitarimo ir priima prezidento pasiūlymą pakviesti 
du „ne Liublino“ lenkus. Aišku, visada yra galimybė, kad Liublino 
vyriausybė atsisakys su kai kuriais jų kalbėtis, pavyzdžiui, su Miko- 
lajczyku, bet jei jie atsiųstų tris atstovus ir du iš jų pasiūlytų ponas 
Rooseveltas, derybos prasidėtų iš karto. 

„Tai lemiamas konferencijos momentas, - pasakiau. - Susitarimo 
laukia visas pasaulis, ir jei išsiskirstysime vis dar pripažindami skir- 
tingas Lenkijos vyriausybes, visas pasaulis pamatys, kad tarp mūsų 

yra esminių nesutarimų. Pada- 
riniai bus labai liūdni ir mūsų 
susitikimas bus laikomas žlu- 
gusiu. Jei nepaisysime esamos 
Londono vyriausybės ir visu 
savo svoriu paremsime Liub- 
lino vyriausybę, pasipiktins 
visas pasaulis. Vieningai pro- 
testuos ne Lenkijos lenkai. Mes 
vadovaujame 150 tūkst. lenkų 
armijai, suformuotai iš svetur 
gyvenančių lenkų. Jie labai 
drąsiai kovėsi ir vis dar kau- 
nasi. Nemanau, kad ši armija 
išvis galėtų susitaikyti su Liub- 
lino vyriausybe, ir jei Didžioji 
Britanija nustotų pripažinti 
nuo pat karo pradžios britų 
palaikomą lenkų vyriausybę, 
šiai armijai tai atrodytų kaip 
išdavystė.“ 

„Maršalas Stalinas ir ponas 
Molotovas gerai žino, - tęsiau 
toliau, - kad nepritariu Lon- 
dono vyriausybės veiksmams, 
jie elgėsi kvailai kiekviename žingsnyje. Tačiau oficialiai nutraukda- 
mi savo pripažinimą mūsų iki šiol remtai vyriausybei ir perkeldami 
jį naujai, sulauktume aštriausios kritikos. Būtų sakoma, kad Jo Di- 
denybės vyriausybė visiškai pasidavė Rytų fronte (iš tikrųjų taip ir 
yra), kad priėmėme ir propaguojame sovietų požiūrį. Būtų sakoma, 
kad visiškai sutraukėme saitus su teisėta Lenkijos vyriausybe, kurią 
rėmėme šiuos penkerius karo metus, kad visiškai nežinome, kas iš 


Lenkų trimitininkas prie Montekasino 


vienuolyno griuvėsių. 1944 m. Petys petin su 
Vakarų sąjungininkais kovėsi ir 150 tūkst. 


lenkų. 

tiesų vyksta Lenkijoje. Mes negalime įžengti į šią šalį. Negalime pa- 
tys įsitikinti ir išgirsti, ką galvoja žmonės. Būtų sakoma, kad galime 
tik priimti tai, ką apie Lenkijos žmonių valią mums skelbia Liublino 
vyriausybė, ir būtume apkaltinti parlamente, kad visiškai išsižadėjo- 
me Lenkijos. Kiltų labai skausmingos ir nepalankios sąjungininkių 
vienybei diskusijos, net jei, tarkim, sutiktume su mano draugo pono 
Molotovo pasiūlymais.“ 

Tęsiau: „Nemanau, kad šių pasiūlymų pakanka. Jei atsisakome 
Lenkijos vyriausybės Londone, turėtume pradėti viską iš pradžių iš 
abiejų pusių ir daugmaž lygiomis sąlygomis. Jo Didenybės vyriau- 
sybė, prieš suspenduodama pripažinimą Londono vyriausybei ir 
suteikdama pripažinimą kitai vyriausybei, turės būti įtikinta, kad 
naujoji vyriausybė tikrai atstovauja Lenkijos žmonėms. Sutinku, kad 
tai tik vienas požiūris: nežinome visų faktų ir aišku, kad visi mūsų 
nesutarimai išnyks, kai Lenkijoje įvyks laisvi ir nevaržomi visuoti- 
niai rinkimai, balsuojant slaptai, balsavimo teisę suteikiant visiems 
piliečiams ir laisvai keliant kandidatus. Kai tai bus padaryta, Jo Dide- 
nybės vyriausybė pasveikins naujai išrinktą vyriausybę nepaisyda- 
ma lenkų vyriausybės Londone. Tačiau būtent laikotarpis iki rinkimų 
mums kelia didžiausią rūpestį.“ 

Molotovas pasakė, kad galbūt derybos Maskvoje bus bent kiek nau- 
dingos. Savo nuomonę galės pareikšti lenkai, nes labai sunku svars- 
tyti šį klausimą be jų. Pritariau jam, bet pridūriau, kad svarbu, jog, 
konferencija baigtųsi sutarimo nata - ir visi drauge turime kantriai 
to siekti. 

Tada Stalinas reagavo į mano nusiskundimą, kad neturiu informa- 
cijos ir negaliu jos gauti. 

„Šiek tiek informacijos turiu“, - pasakiau. 

„Bet ji skiriasi nuo tos, kurią turiu aš“, - atkirto Stalinas. Toliau jis 
aiškino, kad Liublino vyriausybė iš tikrųjų yra labai populiari, ypač 
Bierutas ir kiti. Jie nepaliko šalies per vokiečių okupaciją, bet visą tą 
laiką gyveno Varšuvoje ir savo veiklą pradėjo pogrindyje. Stalinas 

nemanąs, kad jie yra geni- 
jai. Galbūt Londono vyriau- 
sybėje yra protingesnių, 
bet Lenkijoje jie nemėgsta- 
mi, nes kai žmonės kentė 
vokiečių okupaciją, jų čia 
nebuvo. Gatvėse Žmonės 
matė laikinosios vyriausy- 
bės narius ir klausė, kurgi 
tie Londono lenkai. Tai su- 
menkino Londono vyriau- 
sybės prestižą ir dėl šios 
priežasties Žmonės entuzi- 
Stalinas demonstruoja būsimąjį Lenkijos herbą, astingai palaiko laikinąją 


nuo kurio turėjo būti nugremžta karūna. Prie „tautų vyriausybę, nors ją sudaro 
tėvo“ stovi V. Molotovas. 1944 m. IT ne minties galiūnai. 


Viso to negalime ignoruo- 
ti, jei norime suprasti Len- 
kijos Žmonių jausmus, - sakė Stalinas. Baiminausi, kad konferencija 
baigsis nepasiekus susitarimo. Ką gi daryti? Sąjungininkių vyriausy- 
bės turėjo nevienodą informaciją ir pagal tai darė skirtingas išvadas. 
Turbūt pirmiausia reikia sukviesti lenkus iš skirtingų stovyklų ir juos 
išklausyti. Diena, kai būtų galima surengti rinkimus, artėjo. Iki tol 
teks bendrauti su laikinąja vyriausybe, kaip bendravome su generolo 
de Gaulle'io vyriausybe Prancūzijoje, nors ji taip pat nebuvo išrinkta. 
Stalinas pasakė nežinąs, kuris — Bierutas ar generolas de Gaulle'is - 
turi didesnį autoritetą, bet tai nesutrukdė pasirašyti susitarimą su de 
Gaulle'iu, tai kodėl negalėtume padaryti to paties su išplėsta Lenkijos 
vyriausybe, kuri būtų tokia pat demokratiška? Jei į šį reikalą žiūrėtu- 
me be išankstinių nusistatymų, galėtume rasti bendrą vardiklį. Padė- 
tis buvo ne tokia tragiška, kaip maniau, ir klausimą galima išspręsti, 
jei neskirsime per daug dėmesio antraeiliams dalykams ir susitelksi- 
me į tai, kas svarbiausia. 

Rooseveltas paklausė, kaip greitai galima surengti rinkimus. Stali- 
nas atsakė, kad per mėnesį, jei fronte neįvyks kokia katastrofa, o tai 
nėra tikėtina. 

Pritariau, kad tai, žinoma, mus labai nuramintų ir visa širdimi pa- 
remtume laisvai išrinktą vyriausybę, kuri pakeistų visas prieš tai bu- 
vusias, bet negalime reikalauti nieko, kas kokiu nors būdu trukdytų 
karinėms operacijoms. Jos buvo pats svarbiausias tikslas. Jei per tokį 
trumpą laiką ar net per du mėnesius galėtume sužinoti Lenkijos žmo- 
nių valią, padėtis būtų visiškai kitokia ir niekas tam neprieštarautų. 


La i 


Kai vėl susitikome vasario 9 d. ketvirtą po pietų, Molotovas buvo 
parengęs naują formulę: „Liublino vyriausybė turi būti perorgani- 
zuota [0 ne „išplėsta“] platesniu demokratiniu pagrindu, įtraukiant 
demokratinius lyderius iš pačios Lenkijos ir iš užsienio lenkų.“ Jis su 
britų ir amerikiečių ambasadoriais Maskvoje aptars, kaip tai padary- 
ti. „Perorganizuota“ Liublino vyriausybė bus įpareigota kuo greičiau 
surengti laisvus rinkimus, o paskui mes pripažinsime tą naują vy- 
riausybę, kad ir kokia ji būtų. 

Tai buvo reikšminga pažanga: taip ir pasakiau, bet kartu jaučiau 
pareigą visus perspėti. Susirinkome į posėdį priešpaskutinį kartą. 
Tvyrojo sutarimo atmosfera, bet kartu jautėsi nekantravimas balno- 
ti žirgus ir išjoti. Pareiškiau, jog negalime leisti, kad susitarimas dėl 
tokių svarbių dalykų būtų priimtas skubotai ir konferencijos darbas 
nueitų perniek, nes pritrūko vienos dienos. Galimybė išspręsti sunkų 
klausimą labai reali, tik nereikia skubėti. Galbūt tai vienos svarbiau- 
sių dienų mūsų gyvenime. 

Ponas Rooseveltas pareiškė, kad skirtumai tarp mūsų ir rusų dabar 
iš esmės yra tik formuluotės dalykas, bet ir jis, ir aš nerimavome, kad 


* Vasario 11 d. posėdyje konferencijos deklaracija tik patvirtinta. Visos diskusijos iš esmės baigėsi vasario 
10-ąją. (W. CH.) 

rinkimai iš tiesų būtų teisingi ir laisvi. Pasakiau Stalinui, kad esame 
labai nedėkingoje padėtyje, nes labai mažai žinome apie tai, kas vyks- 
ta Lenkijoje, o privalome imtis atsakomybės priimti svarbius sprendi- 
mus. Pavyzdžiui, mano žiniomis, lenkai yra labai susipriešinę, buvo 
kalbama, kad Liublino vyriausybė atvirai deklaravo, jog visi Armijos 
Krajovos ir lenkų pogrindžio nariai bus teisiami kaip tėvynės išda- 
vikai. Aišku, mano prioritetas buvo Raudonosios armijos saugumas, 
bet prašiau Staliną atsižvelgti į mūsų sunkumus. Britų vyriausybė ne- 
žino, kas vyksta Lenkijoje, išskyrus tai, ką jai praneša tie drąsūs vyrai, 
nusileidžiantys Lenkijos teritorijoje parašiutais, ir pogrindžio nariai, 
kuriuos ištraukiame iš šalies. Neturime kitų būdų gauti informaci- 
jos ir mums nepatinka, kaip ją gauname. Ar galima būtų ištaisyti šią 
padėtį nepakenkiant sovietų pajėgų judėjimui? Ar britai (ir savaime 
aišku, Jungtinės Valstijos) galėtų gauti kokias nors patalpas vietoje ir 
išvysti patys, kaip sprendžiami lenkų ginčai. Tito yra sakęs, kad kai 
Jugoslavijoje vyks rinkimai, jis leis rusų, britų ir amerikiečių stebėto- 
jams dalyvauti ir pasauliui objektyviai pranešti, kad rinkimai vyksta 
teisingai. Graikijoje Jo Didenybės vyriausybė mielai priims amerikie- 
čių, rusų bei britų stebėtojus, taip užtikrindama, kad rinkimai vyks 
pagal Graikijos žmonių valią. Tas pats pasakytina ir apie Italiją - rusų, 
britų ir amerikiečių stebėtojai turėtų dalyvauti ir patikinti pasaulį, 
kad viskas vyksta teisingai. Pabrėžiau, kad neįmanoma pervertinti 
teisingų rinkimų svarbos. Sakykim, ar Mikolajczykas galės grįžti į 
Lenkiją ir parengti savo partiją rinkimams? 

„Jūsų ambasadoriai tai aptars su ponu Molotovu, kai susitiks su 
lenkais“, - sakė Stalinas. 

„Privalau galėti pranešti Bendruomenių rūmams, kad rinki- 
mai bus laisvi ir teisingi ir kad yra tai veiksmingai užtikrinančių 
garantijų“, - pakartojau. 

Stalinas paaiškino, kad Mikolajczykas priklauso Valstiečių parti- 
jai: tai nėra fašistinė partija, tad jis galės dalyvauti rinkimuose ir kelti 
kandidatus. Pasakiau, kad būtų tikriau, jei Valstiečių partijos atstovai 

jau būtų įtraukti į Lenkijos vyriausybę; Stalinas sutiko, kad vienas jų 
atstovas turėtų būti įtrauktas. Pridūriau, kad viliuosi, jog mano žo- 
džiai nieko neįžeidė, nes tikrai tai būtų mažiausia, ko trokšta mano 
širdis. 

„Paklausykime, ką pasakys lenkai“, - atsakė Stalinas. 

Paaiškinau, kad rytinės sienos klausimu turiu gauti parlamento pri- 
tarimą ir, manau, parlamentas pritartų, jei būtų įsitikinęs, kad lenkai 
tai galės nuspręsti patys. 

„Tarp jų yra labai gerų Žmonių, - kalbėjo Stalinas. - Jie geri kovoto- 
jai, yra gerų mokslininkų ir muzikų, bet jie labai linkę vaidytis.“ 

„Vienintelis dalykas, kurio noriu, kad lygiomis teisėmis būtų iš- 
klausytos visos pusės“, - pasakiau. 

„Rinkimai, - įsiterpė prezidentas, - privalo būti aukščiau kritikos: 
kaip Cezario žmona. Noriu duoti tam tikras garantijas pasauliui ir ne- 
noriu, kad kas imtų kvestionuoti jų tikrumą. Tai tiesiog gera politika, 
o ne principo reikalas.“ 

Ponas Stettinius pasiūlė pasirašyti pasižadėjimą, kad trys ambasa- 
doriai Varšuvoje stebės rinkimus ir praneš, ar jie iš tiesų vyko laisvai ir 
be suvaržymų. „Bijau, kad jei taip pasielgsime, - pasakė Molotovas, - 
lenkai pajus, kad jais nepasitikime. Geriau jau aptarkime tai su jais 
pačiais.“ 

Man tai nepatiko, pasiryžau tą klausimą iškelti Stalinui vėliau. 
Proga pasitaikė kitą dieną, kai mudu su ponu Edenu privačiai kal- 
bėjomės su Stalinu ir Molotovu Jusupovo viloje. Dar kartą paaiški- 
nau, kad mums itin sunku, nes Lenkijoje neturime savo atstovų, ku- 
rie praneštų, kas vyksta. Alternatyvos - ambasadorius ir ambasados 
darbuotojai arba laikraščių korespondentai. Pastarieji mums nelabai 
tinka, bet pabrėžiau, kad manęs parlamente paklaus apie Liublino 
vyrausybę ir privalau galėti pasakyti, kad žinau, kas vyksta. 

„Pripažinus naują Lenkijos vyriausybę, galėsite atsiųsti į Varšuvą 
savo ambasadorių“, - pasakė Stalinas. 

„Arjis galės laisvai judėti šalyje?“ 

„Iš Raudonosios armijos pusės jo veiksmai niekaip nebus ribojami, 
pažadu dėl to duoti specialius nurodymus, bet su Lenkijos vyriausy- 
be jums reikės susitarti patiems.“ 

Tada prie deklaracijos pridėjome šį sakinį: 


Iš to išplaukia, kad pripažinimas reikš ir pasikeitimą ambasadoriais, 
ataskaitose jie savo vyriausybes informuos apie padėtį Lenkijoje. 


Tai buvo geriausia, ko pavyko pasiekti. 

Vasario 11-oji, sekmadienis, buvo paskutinė mūsų vizito Kryme 
diena. Kaip įprasta šiuose susitikimuose, daugybė sunkių klausimų 
liko neatsakyti. Deklaracijoje dėl Lenkijos bendrais buožais buvo iš- 
dėstyta politika, kuri išties galėjo būti naudinga siekiant tikslo, prieš 
pasirašant visuotinę Taikos sutartį, jei deklaracijos būtų ištikimai ir 
sąžiningai laikomasi. Rooseveltas nekantravo grįžti namo, pakeliui 
stabtelti Egipte, kur su įvairiais įtakingais asmenimis aptars Vidurio 
Rytų reikalus. Stalinas ir aš pietavome su prezidentu Livadijos rū- 
muose, buvusioje caro biliardinėje. Valgydami pasirašėme galutinius 
dokumentus ir oficialius pranešimus. Dabar viskas priklausys nuo to, 
kokioje dvasioje susitarimai bus vykdomi. 


Labai laukiau kelionės jūra per Dardanelus į Maltą, bet jaučiau 
pareigą greitosiomis užsukti į Atėnus ir įvertinti padėtį Graikijo- 
je po pastarųjų mėnesių sumaišties. Ankstyvą vasario 14-osios rytą 
automobiliu išvykome į Saki, kur mūsų laukė lėktuvas. Be incidentų 
atskridome į Atėnus, padarę lankstą virš Skiro salos - virš Roberto 
Brooke'o kapo. Aerodrome mus sutiko britų ambasadorius ponas 
Leeperis ir generolas Scobie. Tik prieš septynias savaites, kai išvy- 
kau iš Graikijos sostinės, gatvėse virė žūtbūtiniai mūšiai. Dabar į 
miestą įvažiavome atviru automobiliu: gatvėse siaura linija rikiavosi 

Kolektyvinė 1945 m. Jaltos konferencijos nuotrauka. Didžiosios Britanijos, JAV ir SSRS lyderiai 


sėdi drauge, bet tarp jų sudygo nepasitikėjimo sėkla. 


sijonuoti graikų kareiviai, kad sulaikytų entuziastingai šurmuliuo- 
jančią minią: tai buvo tos pačios gatvės, kuriose per Kalėdų sezoną, 
kai paskutinį kartą mačiau šį miestą, žuvo šimtai vyrų. Tą patį vakarą 
Konstitucijos aikštėje susirinko apie 50 tūkst. žmonių minia. Klasiki- 
nis scenovaizdis buvo užlietas nuostabios vakaro šviesos. Neturėjau 
laiko parengti kalbos. Mūsų saugumo tarnyba manė, kad atvykti į 
aikštę reikia faktiškai iš anksto nepranešus. Išrėžiau trumpą prakal- 
bą. Tą vakarą vakarieniavome mūsų kulkų išvarpytoje ambasadoje, o 
ankstyvą vasario 15-osios rytą išskridome į Egiptą. 

Vėliau tą rytą į Aleksandrijos uostą įplaukė amerikiečių kreiseris 
Ouincy ir prieš pat vidurdienį pakilau į šį laivą savo paskutiniam po- 
kalbiui su Rooseveltu. Susirinkome jo kajutėje ir neoficialioje aplinko- 
je šeimyniškai papietavome. Mane lydėjo Sarah ir Randolphas, kartu 
su prezidentu buvo jo duktė ponia Boettiger, prie mūsų prisijungė 
Harry Hopkinsas su ponu Winantu. Prezidentas atrodė romus ir tra- 
pus. Jaučiau, kad su gyvenimu jį sieja tik plonytė gija. Išvysti jį dar 

kartą nebuvo lemta. Šiltai atsisveikinome. Po pietų prezidento ko- 
manda išplaukė namo. Į Angliją parskridau vasario 19-ąją. Northoltas 
skendėjo rūke, tad lėktuvą nukreipė į Lainemą. Į Londoną parvažia- 
vau automobiliu, sustojau Redinge paimti manęs pasitikti atvykusios 
žmonos. 

Vasario 27-osios vidurdienį kreipiausi į Bendruomenių rūmus, kad 
patvirtintų Krymo konferencijos sprendimus. Apskritai dauguma 
besąlygiškai palaikė mūsų poziciją. Tačiau jautėsi stiprus moralinis 
įsipareigojimas lenkų atžvilgiu: juk jie taip žiauriai nukentėjo nuo vo- 
kiečių, dėl jų ėmėmės kraštutinės priemonės - stojome į karą. Kokių 
trisdešimt parlamentarų grupė šiuo klausimu turėjo itin tvirtą nuo- 
monę ir kai kurie pasisakė prieš mano pateiktą siūlymą. Jie labai jau- 
dinosi, kad neatsitiktų taip, jog leisime pavergti šią didvyrišką tautą. 
Ponas Edenas mane palaikė. Kitą dieną per balsavimą mes užsitikri- 
nome absoliučią daugumą, bet 25 parlamentarai, daugiausia konser- 
vatoriai, balsavo prieš, ir dar 11 vyriausybės narių susilaikė. 

Tiems, kuriems tenka atsakomybė reaguoti į įvykius karo ar krizės 
metu, neleista apsiriboti vien abstrakčių bendrų principų, dėl kurių 
sutaria visi geri žmonės, deklaravimu. Jie privalo kasdien priimti 
konkrečius sprendimus. Užimti pozicijas ir kietai jų laikytis, nes kaip 
kitaip jie užsitikrintų sąjungininkų bet kokiam veiksmui? Kai vokie- 
čiai sumušti, labai lengva smerkti tuos, kurie skatino rusų karo veiks- 
mus ir siekė išlaikyti darnius ryšius su mūsų taip siaubingai nuken- 
tėjusia didžiąja sąjungininke. Kas būtų atsitikę, jei būtume susipykę 
su Rusija, kol fronte vis dar aktyviai kovėsi du ar trys šimtai vokiečių 
divizijų? Mūsų viltingi lūkesčiai netrukus buvo sudaužyti. Bet visgi 
tada jie buvo vienintelis įmanomas pasirinkimas. 

Nepaisydami pralaimėjimo Ardėnuose“, vokiečiai neatsitraukė už 
Reino atokvėpio, bet nusprendė priešintis į vakarus nuo Reino, tad 
visą vasarį ir beveik visą kovą šiaurėje feldmašalas Montgomery'is 
ilgai kovėsi įtemptuose mūšiuose. Įtvirtinimai buvo galingi ir atka- 
kliai ginami, dirva įmirkusi, Reinas ir Masas išėję iš krantų. Vokiečiai 
sugriovė didžiųjų Rūro užtvankų vartus ir iki pat vasario pabaigos 
upė tapo neįveikiama, bet kovo 10 dieną visos 18 vokiečių divizijų 
grįžo už Reino. 

Piečiau per trumpą ir žaibišką kampaniją generolas Bradley išlais- 
vino visą 130 km ruožą nuo Diuseldorfo iki Koblenco. Kovo 7 d. jis 
drąsiai pasinaudojo likimo atsiųsta galimybe. Pirmosios JAV armijos 
9-oji šarvuotoji divizija prie Remageno aptiko apgriautą, bet vis dar 
tinkamą naudoti geležinkelio tiltą. Jie iškart permetė savo priešakinį 
būrį į kitą upės pusę, tuoj pat sekė kitos pajėgos ir per trumpą laiką į 
kitą krantą persikėlė daugiau nei keturios divizijos - taip buvo užim- 
tas kelių kilometrų gylio placdarmas. To nebuvo Eisenhowerio plane, 


* Zr. 20-ą skyrių. 

Amerikiečiai keliasi per Reiną. 1945 m. pradžia. 


bet puikiai jį papildė, tad siekiant prilaikyti amerikiečių veržimąsi, 
vokiečiams teko nukreipti čia nemažas pajėgas iš šiaurės. Pattonas 
atkirto ir sutriuškino paskutinį priešo teritorijos iškyšulį prie Tryro. 
Garsios ir bauginančios Siegfriedo linijos gynėjai buvo apsupti ir per 
keletą dienų organizuotas pasipriešinimas nuslopo. Įkvėpta pergalės 
5-oji JAV divizija neplanuotai persikėlė per Reiną 24 km į pietus nuo 
Mainco ir netrukus suformavo gilų į Frankfurtą nukreiptą placdarmą. 

Taip baigėsi paskutinis galingas vokiečių pasipriešinimas vakaruo- 
se. Pusantro mėnesio be pertraukos daugiau nei 400 km ilgio fron- 
te vykę mūšiai nustūmė vokiečius už Reino, o patirtų žmogiškųjų ir 
materialių nuostolių jie nebeturėjo kuo kompensuoti. Labai svarbų 
vaidmenį atliko sąjungininkų oro pajėgos. Nesiliaujančios taktinių 
oro pajėgų atakos dar labiau apsunkino priešo pralaimėjimą ir padi- 
dino pakrikimą, o mus apsaugojo nuo sparčiai nykstančių Liuftvafės 

pajėgų. Dažnas patruliavimas virš aerodromų, kuriuose priešas laikė 
naujus reaktyvinius naikintuvus, sumažino mums tiek daug nerimo 
kėlusią grėsmę. Nuolatiniai mūsų sunkiųjų bombonešių antskrydžiai 
iki kritinės ribos nusmukdė vokiečių naftos gavybą, sugadino dau- 
gybę aerodromų ir taip smarkiai suniokojo jų fabrikus ir transporto 
sistemą, kad viskas beveik sustojo. 


22; 


Troškau būti su mūsų armijomis, kai jos kelsis per Reiną, ir Mont- 
gomery'is mielai sutiko mane priimti. Kovo 23 d., kartu pasiėmęs tik 
savo sekretorių Jocką Colville'į ir „Tomį““, lėktuvu Dakota iš Northol- 
to atskridau į britų vadavietę prie Venlo. Vyriausiasis vadas nuvedė 
mane prie karavano, kuriame gyveno ir su kuriuo judėjo. Atsidūriau 
patogiame vagone, juo buvau naudojęsis ir anksčiau. Septintą pava- 
karieniavome ir po valandos kuo punktualiausiai nuėjome į Montgo- 
mery'io žemėlapių vagoną. Čia visus žemėlapius kas valandą tikslin- 
davo rinktinių karininkų grupė. Pajėgų išdėstymo ir puolimo planą 
suprasti buvo nesunku. Turime persikelti per upę dešimtyje vietų 
apytikriai 30 km fronto ruože nuo Reinsbergo iki Rėso. Panaudosime 
visus turimus išteklius. Į priekį mesime 80 tūkst. vyrų, milijoninės 
armijos avangardą. Parengta daugybė laivų ir pontonų. Kitame upės 
krante stovėjo vokiečiai: gerai įsitvirtinę, organizuoti, pasitelkę visą 
modernių šaunamųjų ginklų galią. 

Viskas, ką mačiau per karą ir supratau jį tyrinėdamas, viskas, ką 
skaičiau apie karą, vertė mane abejoti, kad upė gali būti geras gyny- 
binis barjeras prieš pranašesnę jėgą. Nuo Sandhersto dienų“ nesilio- 
viau galvojęs apie Hamley'io knygą „Karinės operacijos“ (Operations 
of War): jis teigia, kad išilgai puolimo linijos tekanti upė yra daug pa- 
vojingesnė nei upė, kuri teka statmenai puolimo linijai. Savo teoriją 


* Mano adjutantas, Karališkųjų jūrų pajėgų kapitonas C. R. Thompsonas. (W. CH.) 
** Karališkoji karo kolegija Sandherste, kurią autorius baigė 1895 m. 

jis iliustruoja įspūdinga Napoleono 1814 m. kampanija. Tad tikėjausi 
sėkmingo mūšio dar iki feldmaršalui išdėstant savo planus. Be to, da- 
bar turėjome neprilygstamą galios pranašumą ore. Vyriausiasis va- 
das ypač norėjo, kad pamatyčiau, kaip kitą rytą priešo užnugaryje 
bus nuleistos dvi oro desanto divizijos - 14 tūkst. vyrų, visa artileri- 
ja, daug kitos puolamosios įrangos. Tad prieš dešimtą visi nuėjome 
miegoti. 

Garbė būti atakos smaigalyje teko mūsų 51-ajai ir 15-ajai divizi- 
joms bei amerikiečių 30-ajai ir 79-ajai divizijoms. Pirmieji puolė ke- 
turi 51-osios divizijos batalionai ir po kelių minučių jau buvo kitame 
krante. Visą naktį puolančios divizijos plūdo per Reiną, iš pradžių 
pasipriešinimas buvo menkas, nes pats krantas buvo mažai ginamas. 
Auštant tvirtai užimti pirmieji, kol kas dar negilūs placdarmai, o prie 
Vėzelio jau kovėsi komandosai. 

Rytą Montgomery'is pasirūpino, kad nuo kalvos vilnijančioje vie- 
tovėje viršūnės galėčiau stebėti didįjį antskrydį. Buvo visiškai išaušę, 
tolumoje pasigirdo prislopintas, bet intensyvus ir stiprėjantis lėktuvų 
spiečių kauksmas ir gausmas. Per pusvalandį virš mūsų galvų įvai- 
riausiomis rikiuotėmis nenutrūkstamu srautu praskriejo per 2 tūkst. 
lėktuvų. Mano stebėjimo punktas buvo puikiai parinktas. Oras buvo 
gana skaidrus, tad galėjome matyti, kurioje vietoje lėktuvai leidžiasi 
ant priešo. Jie išnykdavo iš regėjimo lauko ir, rodos, tuoj pat vėl grįž- 
davo link mūsų jau kitame aukštyje. Parašiutininkų negalėjai įžiūrėti 
net su geriausiais lauko žiūronais. Bet netrukus ūžesys ir riaumoji- 
mas padvigubėjo — gaudė atskrendantys pastiprinimo lėktuvai ir iš 
puolimo grįžtantys lėktuvai. Po kelių akimirkų išvydome tragišką 
vaizdą — po du, po tris grįžtančius lėktuvus aplamdytais korpusais, 
leidžiančius dūmus ar net liepsnojančius. Tuo pat metu matėme ma- 
žyčius taškelius, sklendžiančius žemyn. Patirties prisotinta vaizduotė 
pasakojo liūdną ir skausmingą istoriją. Tačiau atrodė, kad devynio- 
lika iš kiekvieno išskridusių lėktuvų dvidešimtuko tvarkingai grįžo, 
sėkmingai įvykdę užduotį. Po valandos, kai grįžome į būstinę, šis fak- 
tas pasitvirtino. 

Puolimas dabar vyko visu frontu, tad mane automobiliu vežė į ilgą 
ekskursiją iš vienos vietos į kitą, aplankant įvairių korpusų štabus. Tą 
dieną viskas klostėsi gerai. Keturios puolančios divizijos saugiai per- 
sikėlė ir užėmė veik 5 km gylio placdarmus. Oro desanto divizijoms 
sekėsi puikiai, mūsų oro operacijos taip pat buvo labai sėkmingos. 
Sąjungininkų oro pajėgų smūgis nusileido tik išsilaipinimo Norman- 
dijoje dienos smūgiui: šį kartą jame dalyvavo ne tik strateginės oro 
pajėgos iš Britanijos, bet ir giliai į Vokietiją skridę sunkieji bombone- 
šiai iš Italijos. 

Aštuntą valandą vakaro nuėjome į žemėlapių vagoną: tai buvo 
gera proga pamatyti, kaip Montgomery'is vadovauja didelio masto 
mūšiui. Beveik dvi valandas čia vienas po kito užeidavo ir prisista- 
tydavo jauni maždaug majoro lygmens karininkai. Kiekvienas jų 
grįžo iš skirtingo fronto sektoriaus. Jie buvo tiesioginiai asmeniniai 


Vakarų fronte britams pasidavę vokiečiai. 1945 m. pavasaris. 

vyriausiojo vado atstovai, ga- 
lėjo patekti bet kur, viską ap- 
žiūrėti, užduoti visus rūpimus 
klausimus vadams vietoje. 
Tada kiekvienas pateikdavo 
savo raportą ir būdavo smul- 
kiai išklausinėjamas vyriau- 
siojo vado — taip ryškėjo visų 
dienos kovų paveikslas. Mon- 
tis gaudavo išsamią įvykių 
ataskaitą iš itin kompetentingų 
žmonių, kuriuos gerai pažino- 
jo ir kurių akimis pasitikėjo. 
Tai buvo nepaprastai vertingas 
kryžminis patikrinimas visų 
me - raportų iš skirtingų vadaviečių 

k aa ir lauko vadų —- visus juos jau 

W. Churchillis bendrauja su kariais pafrontėje. 


buvo peržiūrėjęs ir įvertinęs 
Montgomery'io štabo virši- 
ninkas generolas de Guingan- 
das ir perdavęs šią informaciją 
Montgomery'iui. Taip pastarasis galėjo susidaryti gyvą, tiesioginį ir 
kartais tikslesnį vaizdą. Šie septyni ar aštuoni karininkai, kurių rapor- 
tus išklausiau tą ir dar kelis kitus vakarus, darė labai pavojingą darbą 
ir du išjų per ateinančias savaites žuvo. Pati sistema man pasirodė la- 
bai efektyvi, ir tikrai tai buvo vienintelis būdas, leidžiantis moderniai 
veikiančiam vyriausiajam vadui matyti ir interpretuoti tai, kas vyksta 
kiekviename fronto ruože. Procesui pasibaigus, Montgomery'is duo- 
davo nurodymus de Guingandui, o juos tuoj pat puldavo vykdyti 
štabo aparatas. O dabar į lovą“. 


* 


And so to bed - nepažymėta Samuelio Pepyso citata iš jo garsiojo „Dienoraščio“ (Diary), rašyto 
1660-1669 m. Jame detaliai atskleidžiamas to meto aukštesniosios klasės gyvenimas Londone, politika, 
karas, kiti svarbūs įvykiai. Pepysas dažnai kartodavo šią frazę, baigdamas dienos įrašą. 

Kitą dieną, kovo 25-ąją, išvykome susitikti su Eisenhoweriu. Pake- 
liui pasakiau Montgomery'iui, kad jo sistema panaši į Marlborough 
sistemą ir vadovavimą mūšiams XVIII amžiuje, tuomet vyriausiasis 
vadas veikė per savo generolus leitenantus. Jis sėsdavo ant arklio ir 
8-10 km fronte įsakymus duodavo tiesiogiai, iš lūpų į lūpas, mūšis 
baigdavosi per vieną dieną, didžių tautų likimus nulemdamas kartais 
metams, o kartais ištisoms kartoms. Kad įvykdytų savo sumanymą, 
vyriausiasis vadas įvairiose fronto vietose turėjo keturis penkis pava- 
duotojus generolus, jie žinojo, ką sumanė vadas, ir darė viską, kad jo 
planą įgyvendintų. Šie karininkai nevadovavo kariams, jų paskirtis — 
būti vyriausiojo vado vietininkais ir valios reiškėjais. Dabartiniais lai- 
kais generolas privalo sėdėti štabe ir vadovauti mūšiui dešimtis kartų 
ilgesniame fronte — ir mūšis dažnai trunka savaitę ar dešimt dienų. 
Šiomis pasikeitusiomis aplinkybėmis Montgomery'io metodas, kai 
remiamasi asmeniniais tiesioginiais liudininkais, su kuriais, savaime 
aišku, labai pagarbiai elgiasi visų rangų fronto vadai, yra įdomus, 
nors iš dalies tai atgaivintas senų laikų metodas. 

Su Eisenhoweriu susitikome prieš vidurdienį. Dalyvavo dar keletas 
generolų amerikiečių. Apsikeitę informacija sėdome trumpam papie- 
tauti, tada Eisenhoweris pasakė, kad už 16 km mūsų Reino krante 
yra namas, kurį amerikiečiai apdėję smėlio maišais, iš ten gerai ma- 
tosi upė ir kitas krantas. Jis pasiūlė ten nuvykti ir pats mus nuve- 
žė. Reinas — beveik 400 m pločio - tekėjo tiesiai mums po kojomis. 
Priešo pusėje plytėjo lygios glotnios pievos. Karininkai mums sakė, 
kad, kiek jiems Žinoma, anas krantas tuščias; kurį laiką su nuostaba 
stebeilijome į krantą. Ėmęsi visų atsargumo priemonių, mus nuvedė į 
pastatą. Eisenhoweris turėjo išvykti su kitais reikalais, mes su Mont- 
gomery'iu irgi ketinome daryti tą patį, bet kaip tik pastebėjau prisi- 
artinusį švartuotis nedidelį katerį. Pasakiau Montgomery'iui: „Kodėl 
mums nepersikėlus į kitą krantą ir neapsidairius?“ Man netikėtai jis 

atsakė: „Kodėl gi ne?“ Pasitikslino kai kuriuos dalykus, o tada mudu, 
trys keturi amerikiečių vadai ir pustuzinis ginkluotų vyrų persikėlė- 
me per upę. Vokiečių krante išlipome tvieskiant saulei ir viešpatau- 
jant ramybei, kokį pusvalandį netrikdomi pasivaikščiojome. 

Keliantis atgal Montgomery'is paklausė katerio kapitono: „Ar ne- 
galėtume paplaukti kiek žemyn upe Vėzelio link, kur kažkas vyks- 
ta?“ Kapitonas atsakė, kad už gero puskilometrio per upę nutiesta 
grandinė, turinti sulaikyti plūduriuojančias minas, kad jos nepakenk- 
tų mūsų operacijoms, ir keletas minų gali būti ten įstrigę. Montgo- 
mery'is toliau jį atkakliai spaudė, bet galiausiai liovėsi įsitikinęs, kad 
rizika per didelė. Krante jis man pasakė: „Važiuokime prie geležinke- 
lio tilto ties Vėzeliu, pažiūrėsime, kas vyksta vietoje.“ Sulipome į jo 
automobilį, mus lydėjo ir amerikiečiai, labai apsidžiaugę tokia išvy- 
ka. Privažiavome didelį geležinkelio tiltą su geležinėmis santvaromis, 
jo vidurys buvo išsprogdintas, bet raitytose geležies konstrukcijose 
buvo gerų vietų prisiglausti. Vokiečiai atsakinėjo į mūsų ugnį, jų svie- 
diniai salvėmis po keturis krito už gero kilometro, bet dabar pradėjo 
artėti. Viena papliūpa praskrido virš mūsų ir pliumptelėjo į vande- 
nį mūsų tilto pusėje. Atrodo, kad sviediniai sprogdavo atsitrenkę į 
dugną, kokio šimto metrų spinduliu pakeldami į orą purslų fontanus. 
Keletas sviedinių nukrito tarp netoli už mūsų paslėptų automobilių, 
tada nusprendėme, kad reikia trauktis. Nusiropščiau žemyn ir sėdau 
į savo nuotykius mėgstančio šeimininko automobilį, per dvi valandas 
pasiekėme jo būstinę. 


Kelias kitas dienas toliau stūmėmės pirmyn ir kovo pabaigoje jau 
turėjome trampliną į rytus nuo Reino, iš čia galėjome pradėti dide- 
les operacijas gilyn į Šiaurės Vokietiją. Pietuose amerikiečių armi- 
jos taip pat pasiekė stulbinamos pažangos, nors pasipriešinimas čia 
buvo silpnesnis. Du drąsa laimėti placdarmai buvo toliau stiprinami 


368 


“ . d 
k 2 1 
. ką d a - 
V La 
J * 
x . 


Amerikiečių kariai Frankfurto priemiestyje. 1945 m. kovas. 


ir plečiami, Reinas taip pat kirstas dar keliose vietose į pietus nuo 
Koblenco ir prie Vormso. Kovo 29 d. JAV 3-ioji armija įžengė į Frank- 
furtą. Rūras ir 325 tūkst. jo gynėjų buvo apsupti. Vokietijos vakarų 
frontas sugriuvo. 

Kilo klausimas, kur judėti toliau. Sklandė daugybė gandų apie 
Hitlerio ateities planus. Atrodė visai įmanoma, kad praradęs Berlyną 
ir Šiaurės Vokietiją, jis gali pasitraukti į kalnuotus ir miškingus Vo- 
kietijos pietus ir ten bandyti kautis toliau. Šią intenciją, regis, patvir- 
tino keistas Hitlerio priešinimasis Budapešte, taip pat užsitęsęs Ke- 
sselringo armijų laikymas Italijoje. Dėl nieko negalėjome būti visiškai 
tikri, bet štabų vadai padarė bendrą išvadą, kad kalnuose ilgėlesnė ar 
bent kiek didesnė vokiečių kampanija, net ir partizaninė, mažai tikė- 
tina. Tad šios galimybės nebesvarstėme, ir vėliau pasirodė, kad visai 
pagrįstai. Remdamasis šia prielaida, pasiteiravau, kokia bus tolesnė 
anglų ir amerikiečių armijų puolimo strategija, ką yra numačiusi są- 
jungininkų vadavietė. 

Generolas Eisenhoweris man telegrafavo: 

Siūlau judėti į rytus, kad susijungtume su rusais ar pasiektume apy- 
tikrę Elbės liniją. Atsižvelgiant į rusų ketinimus, geriausia judėjimo 
ašis būtų Kaselis-Leipcigas, nes tada užimtume svarbų pramonės re- 
gioną, į kurį, kaip manoma, vokiečiai perkėlinėja savo ministerijas; 
taip perskeltume vokiečių pajėgas maždaug pusiau ir mums nereikėtų 
keltis per Elbę. Taip norime atskirti ir sunaikinti didžiąją dalį vaka- 
ruose likusių priešo pajėgų. 

Tokia bus pagrindinė mano veržimosi kryptis, ir kol nebus visiškai 
aišku, kad vien tam nėra reikalo sutelkti visų mūsų pastangų, esu pa- 
sirengęs vadovauti visoms pajėgoms ir sėkmingai šį tikslą įgyvendin- 
Los 

Užtikrinus sėkmingą veržimąsi pagrindine kryptimi, siūlau pradėti 
šiaurinių uostų išlaisvinimą; norint užimti Kylį, teks forsuoti Elbę. 
Už šias operacijas bus atsakingas Mongomery'is ir siūlau didinti jo 
pajėgas, jei atrodys, kad šio tikslo įvykdymui to reikia. 


Daugmaž tuo pat metu sužinojome, kad Eisenhoweris apie savo 
planą kovo 28 d. telegrama pranešė tiesiogiai Stalinui. Eisenhowe- 
ris siūlė, kad, izoliavus Rūrą, pagrindinis judėjimas turėtų vykti Er- 
furto-Leipcigo-Drezdeno ašimi, taip galėtume susijungti su rusais ir 
likusias vokiečių pajėgas perskirti į dvi dalis. Papildoma veržimosi 
kryptis būtų per Rėgensburgą link Linco, čia jis irgi tikisi susitikti 
su rusais ir taip užkirsti kelią „vokiečių pasipriešinimo stiprėjimui 
Pietų Vokietijos redute“. Stalinas tam iškart pritarė, sakydamas, kad 
pasiūlymas „visiškai sutampa su sovietų generalinio štabo planu“ Ir 
pridūrė: „Berlynas prarado savo ankstesnę strateginę svarbą. Tad so- 
vietų generalinis štabas Berlyno kryptimi nusiųs antraeiles pajėgas.“ 
Šio pareiškimo nepatvirtino įvykiai. 

Manydamas, kad tai labai svarbu, balandžio 1 d. Rooseveltui iš- 
siunčiau tokią telegramą: 

„Akivaizdu, kad dabar, įveikdamos visas kliūtis ir vengdamos bet ko- 
kių nukrypimų, Šiaurės ir Centro sąjungininkų armijos turėtų kuo 
sparčiau žygiuoti Elbės link. Iki šiol kryptis buvo Berlynas. Genero- 
las Eisenhoweris, įvertinęs vokiečių pasipriešinimą, o tai, žinoma, la- 
bai svarbu, ketina pasukti piečiau ir smogti per Leipcigą, o gal net 
dar piečiau, per Drezdeną. ... Sakau atvirai, Berlynas išlieka strate- 
giškai itin svarbus. Niekas taip psichologiškai nesugniuždys visų be- 
sipriešinančių vokiečių pajėgų kaip Berlyno kapituliacija. Vokietijos 
žmonėms tai bus pats aiškiausias pralaimėjimo signalas. Kita vertus, 
jei paliksime berlyniečius kautis tarp griuvėsių rusų apgultyje, kol 
virš miesto plazdės Vokietijos vėliava, visų ginkluotų vokiečių pasi- 
priešinimas tik suaktyvės. 

Yra dar vienas aspektas, į kurį ir jūs, ir aš turėtume atsižvelgti. Rusų 
armijos neabejotinai užims Austriją ir įžengs į Vieną. Jei rusai užims 
ir Berlyną, ar jiems nesusidarys klaidingas įspūdis, kad jie yra lemia- 
mas mūsų bendros pergalės veiksnys, ir ar tai nepaskatins tokių rusų 
nuotaikų, dėl kurių vėliau kils rimtų ir grėsmingų padarinių? Tad iš 
politinės perspektyvos manau, kad privalome veržtis kiek 
įmanoma toliau į rytus, į Vokietiją, ir jei atsiras galimybė 
užimti Berlyną, tą turėtume ir padaryti. Man regis, tai racionalu 
ir kariniu požiūriu. 


Tada nesupratau, kad prezidentas jau buvo toks nusilpęs, kad vi- 
sus šiuos svarbius klausimus tvarkė generolas Marshallas. Atsakymą 
man atsiuntė amerikiečių štabų vadai ir iš esmės jis buvo toks: Eisen- 
howerio planas, regis, neprieštarauja sutartai strategijai ir prezidento 
nurodymams. Eisenhoweris siunčiąs maksimalias pajėgas už Reino į 
šiaurę; labai sėkmingai vyksta papildoma operacija pietuose ir ji bus 
išnaudota tiek, kiek leis ištekliai. Jie įsitikinę, kad vyriausiojo vado 
veiksmai leis išlaisvinti uostus ir visa kita, ką mini britai, greičiau ir 
ryžtingiau nei britų siūlomas planas. 


371 


Minston 8. Churchill Triumfas ir tragedija 


Jie rašė, kad mūšis už Vokietiją dabar jau buvo tiek pasistūmėjęs 
į priekį, kad tik lauko vadas gali nuspręsti, kokių priemonių tinka- 
miausia imtis. Sąmoningai atsisakyti išnaudoti silpnąją priešo vietą 
nėra labai protinga. Vienintelis tikslas yra greita ir galutinė pergalė. 
Nors esama veiksnių, kurie tiesiogiai nėra vyriausiojo vado rūpes- 
tis, Jungtinių Valstijų štabų vadai mano, kad jo strateginis planas yra 
geras. 

Pats Eisenhoweris mane patikino, kad niekada nesiliovęs manyti, 
jog veržimasis šiauriausio kranto link yra labai svarbus, „nors jūsų te- 
legrama atvėrė ir naują aspektą, t. y. kaip politiškai svarbu kuo anks- 
čiau užimti tam tikrus taikinius. Puikiai suprantu, ką turite galvoje. 
Vienintelis skirtumas tarp jūsų pasiūlymo ir mano plano yra laikas. ... 
Kad visi mano suplanuoti veiksmai pavyktų, pirmiausia sutelkiu pa- 
stangas į centrą, kad užsitikrinčiau norimą poziciją. Dabar man atro- 
do, kad kitas Žingsnis būtų Montgomery'io persikėlimas per Elbę, šią 

W. Churchillis ir B. Montgomery's lankosi prie vokiečių Siegfriedo linijos. 1945 m. kovas. 

operaciją, kiek reikės, sustiprintume amerikiečių pajėgomis ir būtų 
gerai pasiekti bent jau liniją iki Liubeko pajūryje. Jei nuo dabar vo- 
kiečių pasipriešinimas akivaizdžiai vis labiau silps, pats matote, kad 
didelio skirtumo, kada užimti centro poziciją ir kada kirsti Elbę, ne- 
bus. Kita vertus, jei pasipriešinimas didės, mano nuomone, gyvybiš- 
kai būtina sutelkti pastangas kiekvienai operacijai atskirai ir neleisti 
išsklaidyti pajėgų bandant įvykdyti visus projektus vienu metu. 

„Žinoma, jei bet kuriuo momentu Vokietija žlugtų, veržtumė- 
mės pirmyn visu frontu, Liubekas ir Berlynas mums taptų svarbiais 
taikiniais.“ 

„Labai dėkoju už jūsų malonią telegramą, — jam atrašiau, - visgi 
manau, kad svarbu įžengti į Berlyną, o tokia galimybė gali mums at- 
siverti, ir šį mano įsitikinimą tik dar labiau sustiprino Maskvos atsa- 
kymas jums, kuriame sakoma, kad „Berlynas prarado savo strateginę 
svarbą“. Reikia Žiūrėti į tai anksčiau mano minėtų politinių aspektų 
kontekste. Manau, kad nepaprastai svarbu, jog rusams rankas pa- 
spaustume kuo toliau į rytus. ... Iki pagrindinės Stalino puolimo da- 
tos vakaruose daug kas gali nutikti.“ 

Jaučiau pareigą baigti šį draugišką susirašinėjimą, o pagrindinio 
plano pakeitimai, kaip tada ir pasakiau Rooseveltui, buvo kur kas 
mažesni nei iš pradžių manėme, tačiau privalau oficialiai pareikšti 
įsitikinimą, kad ypač Vašingtone turėjo vyrauti toliaregiškesnis ir 
platesnis požiūris. Koalicijos kariaujamam karui artėjant į pabaigą, 
politiniai aspektai darėsi vis svarbesni. Amerikiečiai iš tiesų laikėsi 
bent jau nesuinteresuotos pozicijos teritorijų užėmimo klausimais, 
bet kai siaučia vilkai, piemuo privalo saugoti savo bandą, net jei nela- 
bai mėgsta avieną. Tuomet šie klausimai Jungtinių Valstijų štabų va- 
dams neatrodė itin svarbūs. O visuomenė jų, aišku, nei pastebėjo, nei 
apie juos žinojo, nes netrukus visa tai užgožė ir kuriam laikui iš mūsų 
sąmonės ištrynė kylanti pergalės banga. Tačiau dabar niekas nesigin- 
Čija, kad šie klausimai atliko pagrindinį vaidmenį sprendžiant Euro- 
pos likimą ir galbūt dėl to tvari taika, dėl kurios taip ilgai ir sunkiai 

kovojome, iš mūsų visų buvo atimta. Dabar labai aiškiai matome tą 
pragaištingą laiko tarpsnį, kai prezidento Roosevelto galios silpo, o 
prezidentas Trumanas dar nesuvokė milžiniškos pasaulinės proble- 
mos. Per šią melancholišką tuštumą vienas prezidentas nebegalėjo 
veikti, o kitas prezidentas dar negalėjo žinoti. Nei karo vadai, nei 
Valstybės departamentas negavo nurodymų, kurių jiems reikėjo. Pir- 
mieji apsiribojo savo profesine sritimi, antrieji nesuprato, kas vyksta. 
Absoliučiai būtino politinio vadovavimo pritrūko kaip tik tada, kai 
jo labiausiai reikėjo. Amerika pasaulio scenoje iškilo kaip nugalėtoja, 
pasaulio likimo valdovė, bet neturėjo tikro ir rišlaus plano. Nors Bri- 
tanija vis dar buvo labai galinga, ji negalėjo ryžtingai veikti viena. Tuo 
metu tegalėjau perspėti ar prašyti. Ar apsuptas džiūgaujančios mi- 
nios, ar sėdėdamas už stalo, iš visų Didžiosios Sąjungos pusių skam- 
bant sveikinimo ir palaiminimo žodžiams, jaučiau, kaip skauda širdį 
ir mintis temdo bloga nuojauta. 

Sutriuškinus karinę Vokietijos galią, fundamentaliai pasikeitė san- 
tykiai tarp komunistinės Rusijos ir demokratinių Vakarų valstybių. 
Jos nebeturėjo bendro priešo - bene vienintelio jų vienybės saito. Nuo 
tada Rusijos imperializmas ir komunizmo doktrina nevaržomi ir ne- 
sivaržydami skverbėsi vis tolyn siekdami galutinai įsiviešpatauti, ir 
turėjo praeiti daugiau nei dveji metai, kol jiems pasipriešino lygiaver- 
tė valia. Nepasakočiau šios istorijos dabar, kai viskas aiškiai ir ryškiai 
matyti, jei būčiau to nežinojęs ir nejautęs tada, kai viskas skendėjo 
migloje, kai visus užvaldęs triumfas tik dar labiau sutirštino vidinę 
žmogiškųjų reikalų tamsą. Tegul skaitytojas bus šių dalykų teisėjas. 

Bėgant savaitėms po Jaltos, tapo aišku, kad sovietų vyriausybė ne- 
daro nieko, kad įgyvendintų mūsų susitarimą, t. y. išplėstų Lenkijos 
vyriausybę į ją įtraukiant visas Lenkijos partijas ir abi puses. Molo- 
tovas kiekvieną kartą atsisakydavo pareikšti nuomonę apie lenkus, 
kuriuos nurodydavome mes, ir nė vienam iš jų nebuvo leista atvykti 
net į preliminarias apskritojo stalo diskusijas. Jis pasiūlė leisti mums 
į Lenkiją atsiųsti stebėtojus ir labai susierzino, kai itin noriai ir greitai 
pasiūlymą priėmėme: girdi, stebėtojai gali sumenkinti Liublino laiki- 
nosios vyriausybės prestižą. Per derybas Maskvoje nepasiekta jokios 
pažangos. Laikas buvo rusų ir jiems ištikimų lenkų pusėje, pastarie- 
ji vis tvirčiau spaudė šalį savo gniaužtuose pačiomis Žiauriausiomis 
priemonėmis ir tikrai netroško, kad jas pamatytų išoriniai stebėtojai. 
Kiekviena uždelsta diena stiprino šias nuožmias jėgas. 

Tą patį vakarą, kai Bendruomenių rūmuose kalbėjau apie darbo 
Jaltoje rezultatus, rusai Rumunijoje pirmą kartą pažeidė mūsų susi- 
tarimo raidę ir dvasią. Tik neseniai pasirašytoje „Deklaracijoje dėl iš- 
laisvintos Europos“ visi įsipareigojome pasirūpinti, kad sąjungininkų 

armijų okupuotose šalyse būtų 
surengti laisvi rinkimai ir su- 
darytos demokratiškos vyriau- 
sybės. Vasario 27 d. Vyšinskis, 
diena anksčiau be perspėjimo 
pasirodęs Bukarešte, pareika- 
lavo audiencijos pas karalių 
Michajų ir liepė jam paleisti 
daugiapartinę vyriausybę, su- 
formuotą po rojalistų pervers- 
mo 1944 m. rugpjūtį ir prisidė- 
jusią prie vokiečių išvijimo iš 
šalies. Jaunasis monarchas, pa- 
laikomas savo užsienio reikalų 
ministro Visoianu, nesutiko su 
šiais reikalavimais. Kitą dieną 
Vyšinskis apsilankė dar kartą, 
be ceremonijų atmetė karaliaus 
prašymą bent jau leisti pasi- 
konsultuoti su politinių partijų 
lyderiais, tvojo kumščiu į stalą ir šaukdamas pareikalavo nedelsiant 
paklusti, tada išėjo garsiai trenkęs durimis. Tuo pat metu sostinės ga- 
tvėse buvo dislokuoti sovietų tankai ir kariuomenė, ir kovo 6 d. sovie- 
tų paskirta vyriausybė perėmė valdžią. 

Ši žinia mane sukrėtė: vėliau paaiškėjo, kad tai pranašavo dar ne 
sykį pasikartosiantį scenarijų, tačiau tada nelabai galėjome protes- 
tuoti, nes per spalio vizitą Maskvoje mudu su Edenu pripažinome 
Maskvai teisę turėti lemiamą balsą Rumunijos ir Bulgarijos reikaluo- 
se, 0 mes tuo metu ėmėmės vadovavimo Graikijoje. Per tą pusantro 
mėnesio, kai kovėmės prieš ELAS ir komunistus Atėnuose, Stalinas 
šio susitarimo griežtai laikėsi, nors tai, kas vyko, jam ir jo aplinkai 
labai nepatiko. Dabar taika buvo atkurta ir, nors mūsų laukė daugybė 


Jaunasis Rumunijos karalius Michajus I buvo 


priverstas pripažinti sovietų valdžią. 

sunkumų, tikėjausi, kad per keletą mėnesių galėsime organizuo- 
ti laisvus ir nevaržomus rinkimus, pageidautina dalyvaujant britų, 
amerikiečių ir rusų stebėtojams, o paskui bus priimta konstitucija ir 
sudaryta vyriausybė remiantis neginčijama graikų Žmonių valia. 
Tačiau dviejose Balkanų šalyse prie Juodosios jūros Stalinas vykdė 
priešingą politiką, absoliučiai nesuderinamą su jokiomis demokrati- 
nėmis idėjoms. Ant popieriaus Stalinas įsipareigojo Jaltos principams, 
bet Rumunijoje šiuos principus sutrypė. Jei Staliną būčiau per daug 
spaudęs, jis pasakytų: „Nesikišu į jūsų veiksmus Graikijoje, tai kodėl 
neleidžiate man laisvai veikti Rumunijoje?“ Niekas nieko neįtikintų, 
tad, atsižvelgdamas į savo asmeninius santykius su Stalinu, buvau 
tikras, kad būtų klaida pradėti dėl to ginčytis. Visgi maniau, kad turė- 
tume jam pareikšti savo nepasitenkinimą dėl prievartinio Rumunijos 
valdžios pakeitimo komunistine mažumos vyriausybe. Ypač baimi- 
nausi, kad tai gali vesti prie visų iš eilės Rumunijos antikomunistų 


Bukarešto gyventojai stebi savo miesto gatvėmis riedančius sovietų tankus. 

naikinimo, juos apkaltinus fašizmu, labai panašiai kaip tai jau kurį 
laiką vyko Bulgarijoje. 

Lenkijos aklavietė tęsėsi. Visą kovą įtemptai susirašinėjau su ponu 
Rooseveltu. Neturėjau tikslios informacijos apie jo sveikatos būklę, 
bet, išskyrus retus drąsos ir įžvalgos blyksnius, jaučiau, kad jo vardu 
mums siunčiamas telegramas rašė ne jis. Sovietų politika su kiekviena 
diena darėsi vis atviresnė, vis akivaizdžiau matėsi, kaip jie išnaudoja 
savo nežabotą ir nekontroliuojamą valdžią Lenkijoje. Sovietai parei- 
kalavo, kad artėjančioje Jungtinių Tautų konferencijoje San Franciske 
Lenkijai atstovautų tik Liublino vyriausybė. Vakarų valstybėms nesu- 
tikus, sovietai pareiškė, kad į šią konferenciją neleis vykti Molotovui. 
Tai kėlė grėsmę bet kokių susitarimų galimybei ir net pačiai konfe- 
rencijai. Molotovas toliau tvirtino, kad Jaltos komunikate kalbama tik 
apie kelių kitų lenkų įtraukimą į esamą Rusijos marionečių vyriausy- 
bę ir kad pirmiausia reikia konsultuotis būtent su šiomis marionetė- 
mis. Jis toliau naudojosi savo teise vetuoti Mikolajczyką ar bet kokį 
kitą mūsų siūlomą lenką, apsimetinėdamas, kad apie šiuos kandida- 
tus turi nepakankamai informacijos, nors jų vardus rusams buvome 
seniausiai pateikę. Buvo aišku kaip dieną, kad Molotovo tikslas - kuo 
ilgiau vilkinti šį reikalą, kad Liublino komitetas galėtų sutvirtinti savo 
valdžią. Derybos su mūsų ambasadoriais neteikė jokių vilčių sąžinin- 
gai sureguliuoti Lenkijos klausimą. Jos tik nukreipė dėmesį ir gaišino 
laiką ieškant formuluočių, kurios jokių esminių dalykų nesprendė. 

Buvau įsitikinęs, kad vienintelis būdas sustabdyti Molotovą yra pa- 
rašyti asmeniškai Stalinui; tad parašiau prezidentui, vildamasis drau- 
ge kreiptis į Staliną aukščiausiu lygiu. Ilgai susirašinėjome, bet šiuo 
kritiniu metu Roosevelto sveikata ir jėgos jau visiškai seko. Rašiau 
ilgas telegramas prezidentui manydamas, kad kalbuosi su patikimu 
draugu ir partneriu, kaip tai dariau visus tuos ilgus metus. Bet jis 
manęs jau deramai nebegirdėjo. Nežinojau, kaip sunkiai jis serga, nes 
tada gal būčiau manęs, kad per žiauru jį taip spausti. Ištikimi prezi- 

žmonių ir atsakymus prezidento vardu drauge rašė įvairios rankos. 
Roosevelto gyvybei gęstant, savo padėjėjams jis galėjo vadovauti ar 
pritarti tik pačia bendriausia prasme. Tai buvo didvyriškos pastan- 
gos. Suprantama, kad Valstybės departamentas nebuvo linkęs aštrinti 
klausimų, kai prezidentas fiziškai buvo toks silpnas, ir visą naštą pa- 
liko ambasadoriams Maskvoje. Harry Hopkinsas, kuris būtų galėjęs 
asmeniškai padėti, pats rimtai sirgo, dažnai jo nebūdavo arba jo ne- 
kviesdavo. Šios savaitės visiems labai brangiai kainavo. 


22; 


Tuo pat metu kur kas piktesnis ir svarbesnis ginčas tarp britų ir 
amerikiečių vyriausybių bei sovietų kilo dėl kito dalyko. Sovietų ar- 
mijų veržimasis, Alexanderio pergalės Italijoje, žlugęs vokiečių kontr- 
puolimas Ardėnuose, Eisenhowerio žygis link Reino įtikino visus, bet 
ne Hitlerį ir jo artimiausius bendražygius, kad neišvengiamai gresia 
kapituliacija. Iškilo klausimas, kam vokiečiai pasiduos. Vokietija ne- 
bepajėgė kariauti dviem frontais. Taika su sovietais buvo akivaiz- 
džiai neįmanoma. Vokietijos vadai per daug gerai žinojo, ką reiškia 
totalitarinė priespauda, kad kviestųsi ją importuoti iš rytų. Taigi liko 
sąjungininkai vakaruose. Vokiečiai svarstė, ar būtų įmanoma derėtis 
su Didžiąja Britanija ir Jungtinėmis Valstijomis. Jei vakaruose būtų 
pasirašytos paliaubos, vokiečiai galėtų sutelkti pajėgas prieš pirmyn 
besiveržiančius sovietus. Vienintelis Hitleris spyriojosi. Trečiasis rei- 
chas žlugo ir jis mirsiąs drauge juo. Bet keletas iš Hitlerio šalininkų 
slapčia mėgino tartis su anglakalbiais sąjungininkais. Visi šie pasiūly- 
mai, žinoma, buvo atmesti. Reikalavome besąlygiškos kapituliacijos 
visuose frontuose. Savu ruožtu mūsų lauko vadai visada turėjo visus 
įgaliojimus priimti grynai karinį su jais besikaunančių priešo pajėgų 
pasidavimą, ir tokio bandymo būta, kai vyko mūšiai prie Reino; dėl 
to kilo aštrus apsižodžiavimas tarp rusų ir Roosevelto, aš prezidentą 
palaikiau. 

Vasarį SS vadas Italijoje generolas Karlas Wolffas per italų tarpi- 
ninkus susisiekė su amerikiečių žvalgyba Šveicarijoje. Nuspręsta pa- 
tikrinti šių asmenų kredencialus, kontaktui duotas kodinis pavadi- 
nimas „Kryžiažodis“ (Crossword). Kovo 8 d. Ciuriche pasirodė pats 
generolas Wolffas ir susitiko su amerikiečių organizacijos vadu ponu 
Allenu Dullesu. Wolffui buvo tiesiai pasakyta, kad apie jokias dery- 
bas negali būti kalbos ir kad šį reikalą galima tęsti tik besąlygiškos 
kapituliacijos pagrindu. Ši informacija buvo nedelsiant perduota są- 
jungininkų vadavietei Italijoje, amerikiečių, britų ir sovietų vyriausy- 
bėms. Kovo 15 d. amerikiečių ir britų štabų vadai, persirengę civiliais 
drabužiais, iš Kazertos atvyko į Šveicariją, ir po keturių dienų, kovo 
19 d., įvyko antrasis žvalgytuvių susitikimas su generolu Wolffu. 

Iškart sumojau, kad sovietų vyriausybė į atskirą karinę kapitulia- 
ciją pietuose gali Žiūrėti įtariai, nes tai leistų mūsų armijoms verž- 
tis Vienos link ir toliau, galbūt iki Elbės ar Berlyno, susiduriant su 
mažesniu pasipriešinimu. Kadangi visi mūsų frontai prie Vokietijos 
sienų buvo bendro sąjungininkių karo dalis, bet kokie veiksmai bet 
kuriame iš šių frontų savaime aišku turėjo poveikį Rusijai. Todėl apie 

kiekvieną kontaktą su priešu, oficialų ar neoficialų, rusams turėjo būti 
iškart pranešta. Šios taisyklės skrupulingai laikėmės. Kovo 12 d. bri- 
tų ambasadorius Maskvoje informavo sovietų vyriausybę apie kon- 
taktą su vokiečių emisarais ir užtikrino, kad su jais nesusisieksime, 
kol negausime rusų atsakymo. Nė akimirką nebuvo minties ką nors 
nuo rusų slėpti. Sąjungininkų atstovai Šveicarijoje net tyrė galimybes, 
kaip slapčia į šalį įvežti rusų karininką, kuris galėtų dalyvauti susiti- 
kime, jei sovietų vyriausybė norėtų jį atsiųsti. Tačiau tai įgyvendinti 
praktiškai buvo sudėtinga, tad kovo 13 d. rusams pranešta, kad jei 
„Kryžiažodis“ pasirodytų svarbus, sąjungininkai mielai priimtų rusų 
atstovus Alexanderio būstinėje. Po trijų dienų Molotovas atsakė bri- 
tų ambasadoriui Maskvoje, kad britų vyriausybės nuostata „trukdy- 
ti rusams atsiųsti į Berną savo atstovus“ sovietų vyriausybei atrodo 
„Visiškai nepateisinama ir nesuprantama“. Tokia pat Žinia perduota 
ir amerikiečių ambasadoriui. 

Kovo 21 d. mūsų ambasadoriui Maskvoje duotas nurodymas dar 
kartą informuoti sovietų vyriausybę, kad vienintelis šių susitikimų 
tikslas yra išsiaiškinti, ar vokiečiai turi įgaliojimus derėtis dėl kari- 
nės kapituliacijos, ir pakviesti rusų delegatus į sąjungininkų būstinę 
Kazertoje. Taip jis ir padarė. Kitą rytą Molotovas jam įteikė atsakymą 
raštu, jame buvo tokia formuluotė: „Dvi savaites Berne už didžiausią 
karo prieš vokiečius naštą nešančios Sovietų Sąjungos nugaros vyks- 
ta derybos tarp vokiečių karo vadovybės atstovų iš vienos pusės ir 
britų bei amerikiečių vadovybės iš kitos.“ 

Seras Archibaldas Clarkas Kerras paaiškino, kad sovietai neteisin- 
gai supratę, kas vyksta, ir kad šios „derybos“ yra tik bandymas patik- 
rinti generolo Wolffo kredencialus ir įgaliojimus. Molotovo atsaky- 
mas buvo stačiokiškas ir įžeidžiantis: „Šiuo atveju sovietų vyriausybė 
įžvelgia ne nesusipratimą, o daug blogesnį dalyką.“ Ne mažiau aršiai 
jis užsipuolė ir amerikiečius. 

Tokio pribloškiančio kaltinimo akivaizdoje maniau, kad tylėti yra 
geriau, nei varžytis, kas labiau įžeis, bet tuo pat metu reikėjo perspėti 

mūsų karo vadus vakaruose. Tad užgaulų Molotovo laišką parodžiau 
ir Montgomery'iui, ir Eisenhoweriui, su kuriuo tada stebėjau persikė- 
limą per Reiną. 

Generolas Eisenhoweris ir gerokai nuliūdo, ir regimai smarkiai su- 
pyko dėl šių, jo nuomone, visiškai neteisingų ir nepagrįstų kaltinimų, 
kvestionuojančių mūsų gerą valią. Kaip karo vadas jis priimsiąs ka- 
pituliaciją iš bet kokio jo fronte besikaunančio priešo pajėgų junginio, 
ar tai būtų kuopa, ar visa armija. Jis laikąs tai grynai kariniu reikalu 
ir turįs visus įgaliojimus priimti tokią kapituliaciją neklausdamas nie- 
kieno nuomonės. Tačiau jei iškiltų politinių klausimų, iškart konsul- 
tuotųsi su vyriausybėmis. Jis baiminosi, kad jei į galimą Kesselrin- 
go kapituliacijos procesą, kurį jis pats sutvarkytų per valandą, bus 
įtraukti rusai, viskas užsitęs tris keturias savaites ir mūsų kariuomenė 
patirs daug nuostolių. Jis aiškiai pasakė reikalausiąs, jog visos pajė- 
gos, kurių vadas pasiduoda, sudėtų ginklus ir nejudėtų iš vietos, kol 
negaus tolesnių įsakymų: tad nėra jokios galimybės, kad šios pajėgos 
būtų perkeltos per Vokietiją ir susigrumtų su rusais. Tuo pat metu 
pro pasidavusias pajėgas jis kuo sparčiau veržtųsi į rytus. 

Aš irgi maniau, kad šiuos reikalus reikia palikti Eisenhowerio nuo- 
žiūrai, o vyriausybės turėtų kištis tik iškilus politiniams dalykams. 
Nesupratau, kodėl turėtume sielvartauti dėl to, kad vokiečiams ma- 
siškai pasiduodant vakaruose, nusigausime prie Elbės ar toliau anks- 
čiau nei Stalinas. Jockas Colville'is man priminė, kad tą vakarą jam 
pasakiau: „Tikrai netrokštu svarstyti Vokietijos padalijimo, kol nebus 
išsklaidytos mano abejonės dėl Rusijos ketinimų.“ 

Balandžio 5 d. iš Roosevelto gavau šį pritrenkiantį tekstą iš susira- 
šinėjimo su Stalinu: 


Jūs esate visiškai teisus [rašė Stalinas], kad šis reikalas - derybos tarp 
anglų-amerikiečių vadovybės ir vokiečių vadovybės - kažkur Berne 
ar kokioj kitoj vietoj „paskleidė baimės ir nepasitikėjimo atmosferą, 
dėl kurios tenka apgailestauti“. 

Jūs tvirtinate, kad jokių derybų dar nebuvo. Galima daryti prielaidą, 
jog neturite visos informacijos. ... Mano kolegos kariškiai neabejoja, 
kad derybos jau įvyko ir kad jos baigėsi susitarimu su vokiečiais: vo- 
kiečių vadas Vakarų fronte maršalas Kesselringas sutiko atidaryti 
frontą ir leisti anglų bei amerikiečių kariams veržtis į rytus, už tai 
anglai ir amerikiečiai pažadėjo vokiečiams palankesnes taikos sąlygas. 
Susitarimo rezultatas yra tas, kad šiuo metu Vakarų fronte vokiečiai 
faktiškai baigė karą prieš Angliją ir Jungtines Valstijas. Tuo pat metu 
vokiečiai tęsia karą su Rusija, Anglijos ir Jungtinių Valstijų sąjungi- 
ninke. ... 


Toks kaltinimas labai supykdė prezidentą. Dėl sveikatos būklės 
jis pats nebegalėjo parašyti atsakymo. Tad atsakymą su prezidento 
pritarimu suformulavo generolas Marshallas, ir atsakyta buvo tikrai 
kietai: 


Tikiu, kad neabejojate mano asmeniniu patikimumu ir mano ryžtu 
drauge su jumis priversti nacius besąlygiškai pasiduoti, tad stulbina, 
kad sovietų vyriausybė galėjo pagalvoti, jog susitariau su priešu prieš 
tai negavęs visiško jūsų pritarimo. Pagaliau pasakysiu štai ką: kai 
pergalė jau čia pat, būtų didžiausia tragedija istorijoje, jei visam mū- 
sų reikalui pradėtų kenkti toks įtarumas ir nepasitikėjimas po to, kai 
praradome tokį milžinišką skaičių žmonių, tiek materialinių išteklių 
ir turto. 

Atvirai kalbant, išties esu įskaudintas ir pasipiktinęs jūsų in- 
formatoriais, kad ir kas jie būtų, nes jie labai niekšingai iš- 
kreipia mano ir mano patikimų pavaldinių veiksmus. 


Šis paskutinis sakinys man ypač įstrigo: paryškinau jį. Jaučiau, kad, 


nors ponas Rooseveltas nerašė viso laiško, šį paskutinį kirtį galėjo pri- 
dėti ir pats. Tai buvo toks papildymas ar apibendrinimas, kuris, mano 

įsivaizdavimu, - tobulai iš- 
reiškė įniršusį Rooseveltą. 
Tuoj pat atsakiau ir prezi- 
dentui, ir Stalinui. Po kelių 
dienų gavau kažką pana- 
šaus į rusų diktatoriaus at- 
siprašymą. Balandžio 12 d. 
prezidentas man rašė: „Kiek 
įmanoma, per daug nesu- 
reikšminčiau bendros sovie- 
tų problemos, nes vienokia 
ar kitokia forma tų problemų 
randasi kiekvieną dieną, bet 
dauguma jų išsisprendžia, 
kaip ir Berno susitikimo 


atveju. Tačiau privalome lai- Paskutinė JAV prezidento F. Roosevelto 
kytis tvirtai, ir iki šiol mūsų nuotrauka, likus dienai iki jo mirties. 
kursas buvo teisingas.“ 1945 m. balandžio 11 d. 


* XX 


To paties ketvirtadienio popietę, 1945 m. balandžio 12 d., preziden- 
tas Rooseveltas staiga mirė Vorm Springse, Džordžijos valstijoje. Jam 
buvo 63-eji. Pozuodamas tapomam portretui, jis staiga sukniubo ir 
neatgavęs sąmonės po kelių valandų mirė. Gavau šią žinią anksty- 
vą balandžio 13-osios rytą - ji trenkė tarsi fizinis smūgis. Per šiuos 
ilgus siaubingus metus, kai dirbome kartu, mano ryšys su šia ryškia 
asmenybe buvo nepaprastai svarbus. Dabar jis nutrūko, ir mane pris- 
lėgė didelio nepataisomo praradimo jausmas. Nuvykau į Bendruo- 
menių rūmus, kur į vienuoliktos valandos posėdį rinkosi parlamen- 
tas, keliais sakiniais pasiūliau atiduoti pagarbą mūsų didžio draugo 
atminimui tuoj pat atidedant posėdį. Tai buvo precedento neturintis 

žingsnis, kai mirus užsienio valstybės vadovui, parlamentarams vie- 
ningai pritarus, visi iš lėto vienas paskui kitą išėjo iš salės po posė- 
džio, kuris truko tik aštuonias minutes. 

Mano pirmasis impulsas buvo skristi į laidotuves, ir lėktuvą jau 
buvau užsakęs. Lordas Halifaxas telegrafavo, jog Hopkinsą ir Stetti- 
nių labai sujaudino mintis, kad galbūt atskrisiu, ir jie širdingai pritarė 
mano nuomonei - tai padarytų didžiulį teigiamą poveikį. Ponas Tru- 
manas paprašė Halifaxo perduoti man, kad asmeniškai labai vertintų 
galimybę kuo greičiau susitikti su manimi. Jo manymu, po laidotuvių 
galėtume dvi tris dienas pasikalbėti. 

Tačiau mane labai spaudė neišvykti iš šalies tokiu kritiniu ir sunkiu 
momentu, ir paklusau savo draugų norams. Likusį gyvenimą gailė- 
jausi, kad tada nepriėmiau naujojo prezidento pasiūlymo. Taip su juo 
ir nesusitikau, nors jaučiu, kad buvo daugybė dalykų, kuriuos būtų 
tikrai pravertę aptarti asmeniškai, ypač jei šie pokalbiai be skubos 
ir formalumų būtų trukę keletą dienų. Man atrodė itin keista, kad 
ypač per paskutiniuosius mėnesius Rooseveltas savo viceprezidento 
ir potencialaus įpėdinio nesupažindino su visais reikalais ir daromais 
sprendimais. Tai mums labai pakenkė. Skaityti apie įvykius jiems 
pasibaigus ir tiesiogiai dalyvauti įvykiuose kiekvieną valandą - tai 
nepalyginami dalykai. Aš tokį Žmogų turėjau - tas kolega buvo po- 
nas Edenas, jis žinojo viską ir bet kurią akimirką galėjo perimti visą 
vadovavimą, nors aš pats buvau sveikas gyvas ir dirbau pilnomis ap- 
sukomis. Bet Jungtinių Valstijų viceprezidentas startavo iš užribio, 
iš pozicijos, kurioje turėjo labai mažai informacijos ir mažiau galios 
aukščiausioje valdžioje. Tad kaip ponas Trumanas galėjo Žinoti ir 
įvertinti tuos lemiamus dalykus per pačią karo kulminaciją? Tai, ką 
nuo to laiko apie jį sužinojome, rodo, kad jis ryžtingas ir bebaimis 
žmogus, gebantis priimti sudėtingiausius sprendimus. Tačiau pir- 
maisiais mėnesiais šiame poste Trumano padėtis buvo itin sunki ir 
savo veikloje jis negalėjo parodyti savo puikių savybių. 

Pirmasis pono Trumano politinis veiksmas, kuris rūpėjo ir mums, 
buvo Lenkijos klausimas, ir spręsti jį prezidentas ėmėsi nuo to mo- 
mento, koks jis buvo vos prieš 48 valandas, kai mirė Rooseveltas. 
Trumanas pasiūlė pareikšti mūsų bendrą deklaraciją Stalinui. Šį do- 
kumentą, aišku, jau seniai rengė Valstybės departamentas, dar iki 
naujajam prezidentui užimant postą. Tad stebėtina, kad Trumanas 
sugebėjo taip greitai imtis šio reikalo, vykstant posto perėmimo for- 
malumams ir jo pirmtako laidotuvėms. 

Trumanas pripažino, kad Stalino požiūris neteikia daug vilčių, bet 
manė, kad reikia dar kartą „pabandyti laimę“, tad pasiūlė pranešti 
Stalinui, kad mūsų ambasadoriai Maskvoje neabejodami pritaria, jog 
trys Varšuvos vyriausybės lyderiai būtų pakviesti į Maskvą konsul- 
tacijoms, taip pat patikinti Staliną, jog mes niekada neprieštaravome, 
kad šie lyderiai atliktų reikšmingą vaidmenį naujojoje laikinojoje na- 
cionalinės vienybės vyriausybėje. Mūsų ambasadoriai nereikalauja 
teisės sukviesti neribotą skaičių lenkų iš užsienio ir iš pačios Lenkijos. 

Tikrasis klausimas - ar Varšuvos vyriausybė gali vetuoti individua- 
liai konsultacijoms kviečiamus kandidatus, ir, mūsų manymu, Jaltos 
susitarimas jai tokios teisės nesuteikia. 

Mūsų bendras pareiškimas išsiųstas balandžio 15-ąją. Tuo metu 
ponas Mikolajczykas patvirtino sutinkąs su Kryme priimtu sprendi- 
mu dėl Lenkijos, įskaitant Lenkijos rytinės sienos nustatymą pagal 
Curzono liniją, ir aš apie tai informavau Staliną. Kadangi atsakymo 
negavau, pamaniau, kad bent jau dabar diktatorius yra patenkintas. 
Buvo dar keli spręstini dalykai. Ponas Edenas telegrafavo iš Vašingto- 
no, kad su Stettiniu nutarė, jog turime atnaujinti reikalavimą dėl ste- 
bėtojų atvykimo į Lenkiją ir dar kartą paspausti sovietų vyriausybę 
stabdyti derybas dėl sutarties su Liublino lenkais. Bet netrukus po šio 
sprendimo gavome žinią, kad sutartis jau pasirašyta. 

Balandžio 29 d., kai tapo akivaizdu, kad nejudame iš vietos, savo 
nuomonę išklojau ilgokoje telegramoje Stalinui; pateikiu jos fragmen- 
tus, kurie gali būti laikomi svarbiais: 


Tikra tiesa, kad su amerikiečiais apsisprendėme dėl vieningos politi- 
kos Lenkijos atžvilgiu. Tai įvyko todėl, kad šiuo klausimu mąstome 
panašiai, be to, nuoširdžiai jaučiame, kad nuo Krymo konferencijos ... 
su mumis buvo blogai elgiamasi. Neabejotina, šie dalykai atrodo ki- 
taip, kai žiūrima 1š kitos pusės. Bet mes su amerikiečiais visiškai su- 
tariame dėl duoto pažado, kad Lenkija turi būti suvereni, laisva ir ne- 
priklausoma, valdoma vyriausybės, tinkamai ir adekvačiai atstovau- 
jančios visiems demokratinės lenkų visuomenės elementams — tai 
mums yra garbės ir pareigos reikalas. Nemanau, kad yra nors men- 
kiausia galimybė šį mūsų dviejų valstybių požiūrį pakeisti, o kai mes 
dėl ko nors sutariame, tai taip ir sakome. Galų gale nusileidome 
jums - daugiausia mano iniciatyva, - kai 1944 m. pradžioje pripaži- 
nome Lenkijos-Rusijos sieną taip, kaip jūs norėjote, t. y. pagal Cur- 
zono liniją, Rusijai priskirdami Lvovą. Tad manome, kad dabar jūs 
turėtumėte patenkinti mūsų reikalavimą dėl antrosios plano dalies, 

kuriai kartu su mumis įsipareigojote — dėl suverenios, nepriklausomos 
ir laisvos Lenkijos, su sąlyga, kad Lenkija būtų draugiška Rusijai. ... 
Šiuo metu kyla problemų ir dėl visokiausių istorijų, kurios pas mus 
atsklinda iš Lenkijos: daugelis parlamentarų jų labai įdėmiai klausosi. 
Nors tokių veiksmų nepalaikau, dėl tų istorijų bet kada gali pratrūkti 
aštrios diskusijos parlamente ir spaudoje, tuo tarpu ponas Molotovas, 
nepaisant nuolatinių prašymų, nesiteikia mums duoti jokios informa- 
cijos. Pavyzdžiui, kalbama apie 15 lenkų, atvykusių susitikti ir 
tartis su rusų valdžios atstovais daugiau nei prieš mėnesį... 
taip pat yra daugybė liudijimų apie deportacijas ir panašiai. 
Kaip galiu paneigti tokius skundus, kai iš jūsų negaunu jokios infor- 
macijos, ir nei mums, nei amerikiečiams neleidžiama siųsti savo at- 
stovų į Lenkiją, kad šie išsiaiškintų tikrąją padėtį? Nėra nė vienos 
mūsų okupuotos ar išlaisvintos teritorijos, į kurią jums nebūtų lei- 
džiama siųsti delegacijų, ir žmonės nesupranta priežasčių, dėl kurių 
draudžiate panašius britų delegatų vizitus į jūsų išvaduotas užsienio 
šalis. 

Menka paguoda galvoti apie ateitį, jei vienoje pusėje išsirikiuosite jūs 
ir jūsų valdomos šalys, ir dar komunistų partijos daugybėje kitų ša- 
lių, o kitoje pusėje telksis anglakalbės valstybės bei su jomis susiju- 
sios šalys ir dominijos. Akivaizdu, toks ginčas sudraskys pasaulį į 
skutus ir mes visi - abiejų pusių lyderiai, - kurie prie to prisidėsime, 
užsitrauksime gėdą prieš istoriją. Užtenka pradėti ilgą įtarinėjimų, 
abipusio koneveikimo ir priešiškos politikos laikotarpį, ir tai bus ka- 
tastrofa, neleisianti pasiekti didžios pažangos kuriant gerovę žmonių 
masėms visame pasaulyje — tokį klestėjimą gali užtikrinti tik mūsų 
trejybė. Tikiuosi, kad išliedamas širdį, netyčia neįžeidžiau jūsų. Jei 
taip, sakykite. Bet, mano drauge Stalinai, maldauju jus: nenuvertin- 
kite ryškėjančių nesutarimų dėl dalykų, kurie jums gali pasirodyti 
nereikšmingi, bet mums jie simbolizuoja anglakalbių demokratinių 
valstybių požiūrį į gyvenimą. 


Paryškinta mano. (W. CH) 


25 skyrius. Geležinė uždanga 


"22: 


Dabar privalau aprašyti dingusių lenkų incidentą, apie kurį užsi- 
miniau antroje pastraipoje, nors šie įvykiai kiek užbėga pagrindiniam 
pasakojimui už akių. 1945 m. kovo pradžioje Rusijos politinė polici- 
ja, laikydamasi Jaltos susitarimo, pakvietė Lenkijos pogrindį atsiųsti 
savo delegatus į Maskvą aptarti vieningos Lenkijos vyriausybės for- 
mavimo. Jiems buvo atsiųsta raštiška asmeninio saugumo garantija ir 
buvo tikimasi, kad derybų sėkmės atveju delegacijai vėliau bus leis- 
ta keliauti į Londoną derėtis su egziline Lenkijos vyriausybe. Kovo 
27 d. generolas Leopoldas Okulickis, Armijos Krajovos vadas, per- 
ėmęs vairą iš generolo Boro-Komorowskio, dar du vadai ir vertėjas 
Varšuvos priemiestyje susitiko su sovietų atstovu. Kitą dieną prie jų 
prisijungė 11 vadų, atstovaujančių svarbiausioms Lenkijos politinėms 
partijoms. Dar vienas lenkų lyderis jau buvo rusų rankose. Nė vienas 
iš šio pasimatymo negrįžo. Balandžio 6 d. egzilinė Lenkijos vyriausy- 
bė Londone paskelbė pranešimą apie šį kraupų epizodą. Taip vertin- 
giausi Lenkijos pogrindžio lyderiai dingo be pėdsakų, nepaisant rusų 
oficialių saugumo garantijų. Parlamente kilo daug klausimų, sklido 
pasakojimai apie vietinių lenkų vadų sušaudymus rajonuose, kurie 
tada buvo okupuoti sovietų armijos, ypač apie įvykius Sedlcėse, Rytų 
Lenkijoje. Tik gegužės 4 d. San Franciske Molotovas prisipažino, kad 
šie vyrai yra laikomi Rusijoje, o kitą dieną oficiali rusų naujienų agen- 
tūra pranešė, kad jie laukia teismo - jiems pareikšti kaltinimai „dėl 
diversinių veiksmų Raudonosios armijos užnugaryje“. 

Gegužės 18 d. Stalinas viešai paneigė, kad areštuotieji lenkų va- 
dai kada nors buvo kviesti į Maskvą, teigdamas, kad jie - papras- 
čiausi „diversantai“ ir su jais bus pasielgta pagal „įstatymą, panašų 
į Britanijos karalystės gynybos įstatymą“. Tuo klausimu sovietų vy- 
riausybė buvo nepajudinama. Apie šių pinklių aukas daugiau nieko 

negirdėjome, kol birželio 18 d. neprasidėjo jų teismas. Viskas vyko ko- 
munistams įprastu būdu. Belaisviai buvo apkaltinti ardomąja veikla, 
terorizmu ir šnipinėjimu, visi, išskyrus vieną, visiškai arba iš dalies 
pripažino jiems pareikštus kaltinimus. Trylika jų pripažinti kaltais, 
skiriant įkalinimo bausmę nuo keturių mėnesių iki dešimties metų, 
trys išteisinti. Faktiškai taip, per teismą, buvo sunaikinti Lenkijos po- 
grindžio vadai, didvyriškai kovęsi prieš Hitlerį. O eiliniai kovotojai 
jau buvo žuvę Varšuvos griuvėsiuose. 


Į savo balandžio 29 d. telegramą gavau nieko gero nežadantį Stali- 
no atsakymą. Gegužės 9 d. laiške rašoma: 


4 | 
ti 


Lenkų generolas L. Okulickis sovietų surengtame parodomajame teisme. 1946 m. jis nušautas 


kalėjimo kameroje. 

Privalau pasakyti, kad negaliu sutikti su jūsų argumentais, kuriuos 
pateikiate savo pozicijai pagrįsti. ... Negaliu pritarti jūsų požiūriui ... 
kad trys didžiosios valstybės turėtų stebėti rinkimus. Tokios valsty- 
bės sąjungininkės žmonių priežiūros negalima traktuoti kitaip nei šių 
žmonių įžeidimu ir skandalingu kišimusi į jų šalies vidaus gyvenimą. 
Tokia priežiūra nereikalinga ir ankstesnėse satelitinėse valstybėse, vė- 
liau paskelbusiose karą Vokietijai ir prisijungusiose prie sąjunginin- 
kų. Tą liudija jau įvykusių rinkimų patirtis, pavyzdžiui, Suomijoje: 
čia rinkimai surengti be jokio išorinio kišimosi ir jie buvo konstrukty- 
vūs. ... Lenkijos, kaip Sovietų Sąjungos kaimynės, padėtis yra ypatin- 
ga... tad būsimoji Lenkijos vyriausybė turėtų aktyviai siekti draugiš- 
kų Sovietų Sąjungos ir Lenkijos santykių, tai atitinka ir kitų taiką 
mylinčių tautų interesus. ... Jungtinėms Tautoms rūpi, kad Sovietų 
Sąjungą ir Lenkiją sietų tvirta ir tvari draugystė. Todėl nesutinkame, 
kad į būsimąją Lenkijos vyriausybę būtų įtraukti asmenys, kurie, pa- 
sak jūsų, „iš esmės nėra nusistatę prieš sovietus“, arba kad šiame 
darbe dalyvauti negalėtų tik tokie asmenys, kurie, pasak jūsų, yra 
„Itin nedraugiški Rusijos atžvilgiu“. Nė vienas iš šių kriterijų mūsų 
netenkina. Reikalaujame ir reikalausime, kad į konsultacijas 
dėl būsimos Lenkijos vyriausybės formavimo būtų įtraukti tik 
tokie asmenys, kurie aktyviai rodė draugiškumą Sovietų Są- 
jungai ir yra sąžiningai bei nuoširdžiai pasiryžę bendradarbiauti su 
sovietų valstybe“. 

Ypač privalau pakomentuoti dar vieną jūsų laiško punktą, kur kalba- 
te apie sunkumus, kylančius dėl gandų apie 15 suimtų lenkų, depor- 
tacijas ir t. t. 

Galiu informuoti, kad jūsų minima lenkų grupė yra iš 16-08, 0 ne iš 
15-05 asmenų ir jai vadovauja gerai žinomas lenkų generolas Okulic- 
kis. Turėdama omenyje išskirtinai pasibjaurėtiną šio asmens reputa- 
ciją, britų informacinė tarnyba apdairiai nekalba apie šį lenkų genero- 
lą, neva „dingusį“ drauge su penkiolika kitų lenkų, kuriems esą 

nutiko tas pats. Bet mes neketiname tylėti šia tema. Šią 16-0s asmenų 
grupę, kuriai vadovauja generolas Okulickis, karinė vadovybė arešta- 
vo sovietų fronte ir dabar Maskvoje atliekamas tyrimas. Generolo 
Okulickio grupė ir ypač pats generolas yra kaltinami suplanavę ir 
vykdę diversijas Raudonosios armijos užnugaryje, dėl jų praradome 
100 mūsų armijos karių ir karininkų, jie taip pat kaltinami tuo, kad 
pažeisdami įstatymą disponavo nelegaliomis radijo ryšio stotimis ka- 
riuomenės užnugaryje. Atsižvelgiant į tyrimo rezultatus, visi jie ar- 
ba kai kurie iš jų bus perduoti teismui. Tai būtina priemonė, kad 
Raudonoji armija apsaugotų savo karius ir savo užnugarį nuo diver- 
santų 17 ramybės drumstėjų. 

Britų informacinė tarnyba skleidžia gandus apie lenkų žudymą ar su- 
šaudymą Sedlcėse. Šie britų informacinės tarnybos pranešimai yra 
gryna klastotė ir akivaizdu, kad tarnybai juos pakišo [antisovietiniai] 
agentai. ... 

Iš jūsų telegramos aiškėja, kad neketinate Lenkijos laikinosios vyriau- 
sybės laikyti naujosios nacionalinės vienybės vyriausybės pagrindu ir 
neketinate jai suteikti deramo vaidmens naujojoje vyriausybėje. Tad 
turiu atvirai pasakyti, kad toks požiūris eliminuoja susitarimo Lenki- 
jos klausimu galimybę. 


Šį grėsmingą pranešimą persiunčiau prezidentui Trumanui, pridė- 


damas tokį komentarą: „Man atrodo, kad šio reikalo nebegalime tęsti 
susirašinėdami ir būtina surengti trijų valstybių vadovų susitikimą. 
Tuo pat metu turime tvirtai laikyti pozicijas pagrindinio amerikiečių fronto 
centrinėje dalyje ir britų fronte — pozicijas, kurias jau atkovojome ar kurias 


mūsų armijos netrukus atkovos Jugoslavijoje, Austrijoje ir Čekoslovakijoje, 


ir siekti pasistūmėti toliau iki Liubeko ir Danijos.“ ... Gegužės 4 d. Euro- 
poje susiklosčiusią padėtį, taip, kaip ją mačiau, išdėsčiau telegramoje 
ponui Edenui, jis tada buvo San Francisko konferencijoje, kasdien pa- 
laikė ryšį su Stettiniu bei Molotovu ir netrukus turėjo vėl susitikti su 


prezidentu Vašingtone: 

Mirus F. Rooseveltui, JAV prezidento pareigas 


pradėjo eiti H. Trumanas. 


Manau; kad dabar Lenkijos 
aklavietę tikriausiai galima 
išspręsti tik trijų valstybių 
vadovų pasitarime kokiame 
nors nesugriautame Vokieti- 
jos mieste, jei tokį galima ras- 
ti. Pasitarimą reikia surengti 
vėliausiai liepos pradžioje. 
Siūlau telegrama perduoti 
prezidentui Trumanui mintį 
apie jo vizitą čia ir būtiną tri- 
jų valstybių vadovų susitiki- 
mą po to. 

Galbūt Lenkijos problemą iš- 
spręstume lengviau, jei sietu- 
me ją su daugybe kitų pri- 
brendusių ir labai svarbių 
klausimų, dėl kurių nedel- 
siant reikia susitarti su ru- 
sais. Bijau, kad rusams ver- 
žiantis per Vokietiją link El- 
bės, vyksta siaubingi dalykai. 
Siūlomas JAV armijų atitrau- 


kimas iki okupacijos linijų, dėl kurių rusai su amerikiečiais susitarė 
Kvebeke ir kurios buvo pažymėtos geltonai mūsų drauge studijuotuo- 
se žemėlapiuose, reikš, kad rusų viešpatavimo banga plūstels veik 
200 km į priekį maždaug 500-650 km ruožu. Jei taip atsitiktų, tai bū- 
tų pats liūdniausias įvykis istorijoje. Šią teritoriją užėmus rusams, 
Lenkija bus visiškai apsupta ir giliai palaidota rusų okupuotose že- 
mėse. Tada Rusijos siena faktiškai testųsi nuo Nordkapo Norvegijoje, 
palei Suomijos ir Švedijos sieną, per Baltiją, link taško vos į rytus 
nuo Liubeko, palei dabar sutartą okupacijos liniją ir sieną tarp 

Bavarijos ir Čekoslovakijos, iki Austrijos sienų (nominaliai Austrija 
būtų okupuota keturių valstybių) ir kirstų Austriją per vidurį iki 
Sočos upės, ir visa, kas yra į rytus nuo šios upės, pasiglemžtų Tito ir 
Rusija. Tad į Rusijos kontroliuojamą zoną pateks Baltijos regionai, 
visa Vokietija iki okupacinės linijos, visa Čekoslovakija, didelė Aus- 
trijos dalis, visa Jugoslavija, Vengrija, Rumunija, Bulgarija, galiau- 
siai Rusija pasiektų ir Graikiją, kurios padėtis išlieka labai nestabili. 
Rusija užvaldytų visas didžiąsias Vidurio Europos sostines — Berly- 
ną, Vieną, Budapeštą, Belgradą, Bukareštą ir Sofiją. Netrukus tikrai 
kiltų klausimas dėl Turkijos 11 Konstantinopolio pozicijos. 

Tai įvykis, kokio Europoje nėra buvę per visą jos istoriją, įvykis, su 
kokiu sąjungininkams iki šiol neteko susidurti per visas ilgas ir pavo- 
jingas kovas. Vien dėl reparacijų Rusijos reikalavimai Vokietijai bus 
tokie, kad rusai galės tęsti okupaciją beveik neribotą laiką - bent jau 
tikrai daugelį metų, - o per tą laikotarpį Lenkija ir daug kitų valsty- 
bių bus įsiurbtos į plačią rusų kontroliuojamą Europos zoną: jos ne- 
būtinai bus sovietizuotos ekonomiškai, bet bus valdomos policiniais 
metodais. 

Pats laikas svarbiausioms didžiosioms valstybėms išnagrinėti šiuos 
neraminančius klausimus kaip visumą. Turime keletą galingų dery- 
binių argumentų, kuriuos galėtume panaudoti siekdami taikaus susi- 
tarimo. Pirma, sąjungininkai neturėtų atsitraukti iš dabartinių 
pozicijų iki okupacinės linijos, kol mūsų netenkins padėtis 
Lenkijoje, kol nesusitarsime, kad rusai Vokietiją okupuos tik 
laikinai, kol nebus patenkinti mūsų reikalavimai dėl surusintų 
ar rusų kontroliuojamų valstybių Dunojaus slėnyje, ypač Aus- 
trijos, Čekoslovakijos ir Balkanų". Antra, galbūt galėtume pama- 
loninti rusus dėl išėjimų iš Juodosios ir Baltijos jūrų: tai būtų bendro 
susitarimo dalis. Dėl viso šito bus galima susitarti tik kol Jungtinių 
Valstijų armijos Europoje stiprios. Jei neišspręsime šių klausimų, kol 


*  Paryškinta mano. (W. CH) 

JAV armijos dar nepasitraukė iš Europos ir Vakarų pasaulis neišjun- 
gė savo karo mašinos, jokių patenkinamo susitarimo perspektyvų ne- 
bus ir galimybė užkirsti kelią trečiam pasauliniam karui bus menka. 
Tad savo viltis turime sieti su kuo ankstesniu ir skubesniu ginčo su- 
reguliavimu ir susitarimu su Rusija. Taip pat pareiškiu, kad jokiu 
būdu nesutinku nusileisti Rusijai dėl Lenkijos. Manau, kad mūsų 
reikalavimai dėl Lenkijos turi likti tokie, kokie buvo išdėstyti prezi- 
dento ir mano telegramose. 


Kitą dieną dar pridėjau: „Nuo kolosalios katastrofos mus gali iš- 
gelbėti tik kuo skubiau surengtas susitikimas ir lemiama akistata su 
rusais kokioje nors Vokietijos vietoje, kurią kontroliuoja amerikiečių 
ir britų pajėgos ir kur būtų pakenčiamos apgyvendinimo sąlygos.“ 

25 skris 


Vokietijos kapituliacija 


Mūsų kampanijos Viduržemio jūros regione baigėsi Žėrinčiomis 
pergalėmis. 1944 m. gruodį vyriausiąjį vadą Wilsoną pakeitė Alexan- 
deris, o Markas Clarkas pradėjo vadovauti 15-ajai armijų grupei. Po 
alinančių rudens mūšių mūsų kariuomenei Italijoje reikėjo atsikvėpti, 
kad galėtų persiorganizuoti ir atkurti savo puolamąją galią. 

Dėl ilgo, užsipyrusio ir netikėto vokiečių priešinimosi visuose fron- 
tuose mums ir amerikiečiams ėmė labai trūkti artilerijos sviedinių, 
o per žiemos kampaniją Italijoje patirti sunkumai privertė atidėti 
generalinį puolimą iki pavasario. Tačiau sąjungininkų oro pajėgos, 
kurioms vadovavo generolas Eakeris, o vėliau generolas Cannonas, 
išnaudojo savo „trisdešimt prie vieno“ pranašumą ir negailestingai 
atakavo vokiečių armijas maitinančias tiekimo linijas. Svarbiausia li- 
nija iš Veronos į Brenerio perėją, kur geresniais laikais Hitleris susi- 
tikdavo su Mussoliniu, daugelyje vietų beveik visą kovą buvo užblo- 
kuota. Kitos perėjos neretai būdavo uždarytos ištisas savaites, ir dvi 
divizijos, kurias vokiečiai permetinėjo į rusų frontą, buvo užlaikytos 
beveik mėnesį. 

Užrašas ant sienos „Mes nepasiduosime!“ Šalia - britų kariuomenės šarvuotis. 


Priešas turėjo pakankamai šaudmenų ir atsargų, bet stokojo kuro. 
Nepaisant Hitlerio pralaimėjimų prie Reino ir Oderio, jo daliniai 
buvo pilnos sudėties ir geros kovinės dvasios. Vokiečių aukščiausia- 
jai karinei vadovybei gal ir nebūtų buvę ko bijoti, jei ne mūsų oro 
pajėgų viešpatavimas, tai, kad iniciatyva buvo mūsų rankose ir galė- 
jome smogti kada panorėję, ir jei ne pačių vokiečių klaida pasirinkti 
netinkamą gynybos poziciją: jiems už nugarų tekėjo plačioji Po upė. 
Geriau jau vokiečiai būtų atidavę Šiaurės Italiją ir atsitraukę galingų 
įtvirtinimų palei Adidžės upę link: čia jie būtų sulaikę mus mažes- 
nėmis pajėgomis ir būtų galėję siųsti karius į pagalbą ten, kur prieši- 
ninko pranašumas buvo didesnis, arba būtų suformavę tvirtą pietinį 
frontą Nacionalinei Tvirtovei Tirolio kalnuose, kuriuos Hitleris galė- 
jo būti numatęs „paskutinei gynybos linijai“. 

Tačiau pralaimėjimas į pietus nuo Po vokiečiams reikštų pražūtį. 
Kesselringas, matyt, tą akivaizdžiai suprato ir neabejotinai tai buvo 
viena iš priežasčių, paskatinusių ankstesniame skyriuje aprašy- 
tas derybas. Hitleris, aišku, tam kliudė, ir kai Kesselringą pakeitęs 
Vietinghoffas pasiūlė taktinį atsitraukimą, jam buvo atkirsta taip: 

Gintis iki galo pasirengęs vokiečių 


Volkssturmo kovotojas. 1945 m. pavasaris. 


„Fiureris tikisi, kad kaip ir anks- 
čiau visiškai nesvyruodamas vyk- 
dysite savo dabartinę misiją ir 
ginsite kiekvieną jūsų atsakomy- 
bei patikėtą Šiaurės Italijos žemių 
pėdą.“ 

Balandžio 9-osios vakarą, po 
visą dieną trukusių masinių oro 
antskrydžių ir artilerijos bombar- 
davimo puolė 8-oji armija. Balan- 
džio 14 d. geros žinios plaukė iš 
viso fronto. Po savaitės įnirtingų 
kautynių sąjungininkų oro pajė- 
gų palaikoma 5-oji armija prasi- 
veržė iš kalnų, kirto pagrindinį 
kelią į vakarus nuo Bolonijos ir 
smogė į šiaurę. Balandžio 20 d. 
Vietinghoffas, nepaisydamas Hit- 
lerio nurodymų, įsakė trauktis. 
Bet buvo per vėlu. Penktoji armi- 
ja sparčiai artėjo prie Po upės, o 
taktinės oro pajėgos kėlė sumaištį 
keliuose priešakyje. Tūkstančiams 
vokiečių atsitraukimo kelias buvo 
atkirstas, jie plūdo į karo belaisvių 
stovyklas ar buvo varomi į užnu- 
garį. Mes plačiu frontu kėlėmės 


per upę mindami priešui ant kulnų. Visus stacionarius tiltus buvo 
sugriovusios mūsų oro pajėgos, o keltai ir laikini tiltai buvo taip aršiai 
puolami, kad vokiečiai visiškai pakriko. Dar likę kariai, pametę visą 
savo įrangą, vargais negalais nusigavo į kitą krantą, bet nebegalėjo 
persiorganizuoti. Sąjungininkų armijos juos persekiojo iki Adidžės 

upės. Priešą jau seniai kalnuose ir užnugaryje puldinėjo italų parti- 
zanai. Balandžio 25 d. buvo duotas signalas visuotiniam sukilimui ir 
daugelyje vietų vienu metu partizanai stojo į mūšį. Jie perėmė dauge- 
lio miestų ir miestelių kontrolę, tarp jų - Milaną ir Veneciją. Šiaurės 
Vakarų Italijoje vyko masinė kapituliacija. Britų ryšio karininkui ir 
partizanams pasidavė ir 4 tūkst. karių Genujos įgula. 

Kurį laiką, kol faktų jėga tirpdė vokiečių dvejones, stojo pauzė, bet 
balandžio 24 d. Wolffas, turėdamas visus Vietinghoffo įgaliojimus, 
vėl pasirodė Šveicarijoje. Į Alexanderio būstinę atvyko du vokiečių 
atstovai ir balandžio 29 d. pasirašė besąlygiškos kapituliacijos aktą 
dalyvaujant aukštiems britų, amerikiečių ir rusų karininkams. Gegu- 
žės 2 d. beveik milijonas vokiečių pasidavė karo belaisviais: tai buvo 
karo Italijoje pabaiga. 

Mūsų 20 mėnesių trukusi kampanija baigėsi. Patyrėme didžiulių 
nuostolių, bet priešo nuostoliai, net iki galutinės kapituliacijos, buvo 
dar didesni. Pagrindinė mūsų armijų užduotis buvo atitraukti ir lai- 
kyti prikausčius kuo daugiau vokiečių pajėgų. Mes puikiai su tuo 
susidorojome. Išskyrus trumpą laikotarpį 1944 m. vasarą, priešo pajė- 
gos visada buvo gausesnės nei mūsų. Per pačią krizę tų metų rugpjūtį 
Viduržemio regiono frontuose vokiečiai turėjo dislokavę ne mažiau 
kaip 55 divizijas. Bet tai dar ne viskas. Mūsų pajėgos užduotį baigė vi- 
siškai sutriuškindamos gausesnę armiją, kurią jiems buvo įsakyta su- 
laikyti. Nedaug kampanijų gali pasigirti tokia įspūdinga kulminacija. 


22; 


Atėjo galas ir Mussoliniui. Kaip ir Hitleris jis, regis, veik iki pasku- 
tinės akimirkos neprarado savo iliuzijų. Kovo pabaigoje Mussolinis 
paskutinį kartą aplankė savo partnerį vokietį ir grįžo į būstinę prie 
Gardos ežero, padrąsintas minties apie slaptus ginklus, kurie esą 
dar gali atvesti iki pergalės. Tačiau sąjungininkams sparčiai veržian- 
tis iš Apeninų, šios viltys pasirodė bergždžios. Buvo karštligiškai 

Komunistuojančių £ 
Italijos partizanų 
nužudytų 

B. Mussolinio ir jo 
meilužės K. Petacci 


kūnai. B 


aptarinėjamas paskutinysis pasipriešinimas kalnų vietovėse palei 
Italijos-Šveicarijos sieną. Tačiau Italijos socialistinėje respublikoje jau 
nebebuvo valios kautis. 

Balandžio 25 d. Mussolinis nusprendė paleisti savo likusias gin- 
kluotąsias pajėgas ir paprašė Milano kardinolą arkivyskupą suor- 
ganizuoti susitikimą su Italijos nacionalinio išlaisvinimo sąjūdžio 
pogrindiniu karo komitetu. Tą popietę arkivyskupo rūmuose įvyko 
derybos, bet jos baigėsi tuo, kad Mussolinis išėjo trenkęs durimis, taip 
paskutinį kartą įnirtingai demonstruodamas savo nepriklausomumą. 
Vakare jis atvyko į Komo prefektūrą su 30-ies automobilių vilkstine: 
juose sėdėjo dauguma dar likusių gyvų Italijos fašizmo lyderių. Jokio 
nuoseklaus plano Mussolinis neturėjo, diskutuoti buvo beprasmiška, 
tad kiekvienas rūpinosi savimi. Lydimas saujelės šalininkų dučė pri- 
sijungė prie nedidelio vokiečių konvojaus, judėjusio Šveicarijos sie- 
nos link. Kolonos vadas nenorėjo prisišaukti nemalonumų iš Italijos 
partizanų, tad dučę įtikino užsivilkti vokišką milinę ir užsidėti šalmą. 
Tačiau šią kompaniją sustabdę partizanų patruliai Mussolinį atpaži- 
no ir areštavo. Sulaikyti ir kiti, tarp jų dučės meilužė sinjorina Petacci. 
Komunistų įsakymu kitą dieną dučę su meiluže išvežė ir sušaudė. 
Jų ir kitų kūnai buvo nusiųsti į Milaną, pakabinti žemyn galva ant 

skerdienos kablių degalinėje prie Loreto aikštės, kur neseniai buvo 
viešai sušaudyta grupelė italų partizanų. 

Toks buvo Italijos diktatoriaus likimas. Man atsiuntė finalinės sce- 
nos nuotrauką, ji mane giliai sukrėtė. Bet pasauliui bent jau nereikėjo 
rengti itališkojo Niurnbergo. 


"12; 


Į Vokietiją įsiveržusios kariuomenės visa savo galybe brovėsi pir- 
myn, laisva erdvė tarp jų kiekvieną dieną mažėjo. Balandžio pradžio- 
je Eisenhoweris jau buvo persikėlęs per Reiną ir stūmė priešą gilyn į 
Vokietiją ir Vidurio Europą; kai kur vokiečiai atkakliai priešinosi, bet 
nė iš tolo nepajėgė sustabdyti mūsų pergalingo pagreičio. Daugelio 
politinių ir karinių trofėjų likimas vis dar buvo neaiškus. Lenkijoje 
negalėjome padaryti nieko. Taip pat ir Vienoje, kur galimybė užkirs- 
ti kelią rusams puolimu iš Italijos buvo prarasta dar prieš aštuonis 
mėnesius, kai Alexanderio pajėgos buvo nusilpnintos išsilaipinimo 
Pietų Prancūzijoje sąskaita. Rusai įžengė į Austrijos sostinę iš rytų ir 
pietų, balandžio 13 d. Viena buvo visiškai užimta. Tačiau atrodė, kad 
niekas nesutrukdys Vakarų sąjungininkams užimti Berlyną. Rusai 
stovėjo tik už mažiau nei 60 km, bet vokiečiai buvo gerai įsitvirtinę 
prie Oderio, tad rusams reikėjo sunkiai kautis, kad persikeltų per upę 
ir atnaujintų puolimą. Kita vertus, JAV 9-oji armija taip sparčiai judėjo 
pirmyn, kad balandžio 12 d. kirto Elbę prie Magdeburgo ir atsidūrė 
per 100 km nuo sostinės. Bet čia jie sustojo. Po keturių dienų puolimą 
pradėjo rusai ir balandžio 25-ąją apsupo Berlyną. Stalinas buvo sakęs 
Eisenhoweriui, kad pagrindinį smūgį Vokietijai smogs „apytikriai 
antroje gegužės pusėje“, bet jam pavyko tai padaryti visu mėnesiu 
anksčiau. Tai galėjo lemti ir mūsų veržlus artėjimas Elbės link. 

Tą pačią 1945 m. balandžio 25-ąją nuo Leipcigo judantys priešaki- 
niai 1-osios JAV armijos daliniai susitiko su rusais prie Elbės ties Tor- 
gau. Vokietija buvo perkirsta pusiau. Vokiečių armija iro akyse. Per 

pirmas tris balandžio savaites paimta per milijoną karo belaisvių, bet 
Eisenhoweris, manydamas, kad fanatiškieji naciai bandys įsitvirtinti 
Bavarijos kalnuose ir Vakarų Austrijoje, JAV 3-iąją armiją pasuko pie- 
tų kryptimi. Kairioji jos dalis prasikverbė į Čekoslovakiją iki Budejo- 
vicų, Pilzeno ir Karlovy Varų. Amerikiečiai galėjo nesunkiai pasiekti 
ir Prahą, jokio susitarimo, draudžiančio užimti Prahą, nebuvo, jei tai 
įmanoma kariniu atžvilgiu. Tad balandžio 30 d. pasiūliau Trumanui, 
kad amerikiečiai tai ir padarytų, bet prezidentui ši mintis nepatiko. 
Po savaitės nusiunčiau telegramą asmeniškai Eisenhoweriui, bet jo 
planas buvo apskritai sustabdyti veržimąsi pirmyn pasiekus vakarinį 
Elbės krantą ir 1937 m. Čekoslovakijos sieną. Jei situacija leis, jie kirs 
sieną iki Budejovicų-Pilzeno-Karlovy Varų linijos. Rusai tam pritarė, 
ir Eisenhoveris pajudėjo iki sutartos linijos. Tačiau gegužės 4 d. rusai 
aštriai pasipriešino naujam pasiūlymui, kad JAV 3-ioji armija toliau 
veržtųsi į priekį per Prahą tekančios Vltavos upės link. Rusams tai 
visiškai netiko. Taigi „amerikiečiai sustojo, o Raudonoji armija išvijo 
vokiečius iš rytinio ir vakarinio Vltavos kranto ir užėmė Prahą“. Ge- 
gužės 9 d., praėjus dviem dienoms po visuotinės kapituliacijos pasi- 
rašymo Reimse, miestas pasidavė. 

O dabar reikia pažvelgti atgal. Jau seniai išnagrinėta, kaip pagrindi- 
niai sąjungininkai okupavo Vokietiją. 1943 m. vasarą mano sudarytas 
Kabineto komitetas, kuriam vadovauti paskyriau poną Attlee, prita- 
riant štabų vadams, rekomendavo, kad būtų okupuota visa Vokietija, 
jei norime ją realiai nuginkluoti, ir kad mūsų pajėgos būtų dislokuo- 
tos trijose svarbiausiose vienodo dydžio zonose: britai — šiaurės va- 
karuose, amerikiečiai — pietuose ir pietvakariuose, o rusai - rytinėje 
dalyje. Berlynas turėjo būti atskira bendra zona, ją užims kiekviena iš 
pagrindinių sąjungininkių. Priėmę šias rekomendacijas, nusiuntėme 


* D.Eisenhower, Report to Combined Chiefs of Staff („Ataskaita Jungtiniam štabų vadų komitetui"), p. 149. 

jas Europos patariamajai tarybai: tada ją sudarė sovietų ambasado- 
rius ponas Gusevas, amerikiečių ambasadorius ponas Winantas ir se- 
ras Williamas Strangas iš britų Užsienio reikalų ministerijos. 

Tuomet šis reikalas atrodė grynai teorinis. Niekas negalėjo numaty- 
ti, kaip ir kada pasibaigs karas. Vokiečių armijos buvo užėmę didžiu- 
lius europinės Rusijos dalies plotus. Dar tik po metų britų ir amerikie- 
čių kariuomenė įžengs į Vakarų Europą ir tik po beveik dvejų metų -į 
Vokietiją. Europos patariamosios tarybos siūlymai nebuvo laikomi 
pakankamai svarbiais ar praktiškais, kad juos aptartume Karo kabi- 
nete. Tad kol visu smarkumu griaudėjo karas, šie pasiūlymai, kaip 
ir kitos pagirtinos ateities planų iniciatyvos, gulėjo stalčiuje. Tada 
buvo įprasta manyti, kad pasiekusi savo sienas Rusija netęs karo ir, 
atėjus laikui, Vakarų sąjungininkėms teks pasistengti įtikinti Rusiją 
nesilpninti karo veiksmų. Taigi Rusijos okupacinės zonos Vokietijoje 
klausimas mūsų svarstymuose ar anglų ir amerikiečių diskusijose ne- 
figūravo kaip reikšmingas, ir Teherane nė vienas iš lyderių jo nekėlė. 

1943 m. lapkritį, kai pakeliui namo susitikome su amerikiečiais Kai- 
re, JAV štabų vadai iškėlė šį klausimą patys, neprašomi Rusijos. Rusų 
zona Vokietijoje vis dar buvo akademinė abstrakcija, neturinti nieko 
bendro su tikrove. Man pasakė, kad prezidentas Rooseveltas pageida- 
vo sukeisti britų ir amerikiečių zonas. Jis norėjo, kad visų amerikiečių 
pajėgų Vokietijoje komunikacijų linijos išeitų tiesiai į jūrą, neitų per 
Prancūziją. Prašymas buvo grindžiamas daugybe techninių detalių 
ir daugeliu aspektų siejosi su Overlord planu. Egipto sostinėje nieko 
nenusprendėme, bet toliau šiuo klausimu nemažai susirašinėjau su 
prezidentu. Britų štabų vadai manė, kad pirmasis planas yra geresnis, 
ojo keitimas sukeltų daug nepatogumų ir komplikacijų. Man susida- 
rugsėjį antrojoje Kvebeko konferencijoje dėl to tvirtai susitarėme. 

Vieną popietę prezidentas studijavo ant kelių išskleistą žemėlapį, 
atrodė, kad kariškių požiūris jį įtikinęs. Dalyvaujant daugumai Jung- 
tinio štabų vadų komiteto narių, jis žodžiu sutiko su manimi, kad 

reikia laikytis esamo susitarimo su sąlyga, jei Jungtinių Valstijų ar- 
mijos turės artimiausią tiesioginį išėjimą į jūrą per britų zoną. Ame- 
rikiečių poreikius tenkino Bremenas ir jam priklausantis Brėmerha- 
feno uostas, tad pritarta, kad šios zonos kontrolė priklausys jiems. Šį 
sprendimą iliustruoja pridėtas žemėlapis. Visi manėme, kad išskirti 
Prancūzijos zoną Vokietijoje dar per anksti, o apie Rusiją niekas net 
neužsiminė. 

1945 m. vasarį Jaltoje be tolesnių svarstymų Kvebeko planas trak- 
tuotas kaip darbinis pagrindas niekuo nesibaigusioms diskusijoms 
dėl būsimos rytinės Vokietijos sienos. Šie klausimai palikti taikos su- 
tarčiai. Tuomet sovietų armijos jau veržėsi pro ikikarines sienas, ir 
rusams linkėjome kuo didžiausios sėkmės. Pasiūlėme susitarimą dėl 
okupacinių zonų Austrijoje. Po šiokio tokio įtikinėjimo Stalinas prita- 
rė mano primygtiniam prašymui dalį amerikiečių ir britų zonos skirti 
Prancūzijai ir suteikti jai vietą sąjungininkų kontrolės komisijoje. Visi 
gerai suprato, kad sutartos okupacinės zonos negali trukdyti armijų 
judėjimui ar operacijoms. Berlyną, Prahą ir Vieną gali užimti bet kas 

pirmas ten nusigavęs. Kryme išsiskyrėme ne tik kaip sąjungininkai, 
bet ir kaip draugai, vis dar turintys galingą priešą, su kuriuo mūsų 
armijos kovėsi aršiuose nesibaigiančiuose mūšiuose. 

Prabėgo du mėnesiai ir įvyko protu sunkiai suvokiamos permainos. 
Hitlerio Vokietija jau buvo pasmerkta, jis pats netrukus pasitrauks 
iš gyvenimo. Rusai kovėsi Berlyne. Viena ir didžioji dalis Austrijos 
buvo rusų rankose. Rusijos ir Vakarų sąjungininkų santykiai keitėsi. 
Visi klausimai dėl ateities pakibo ore. Triumfuojantis Kremlius su- 
laužė visus Jaltoje pasiektus susitarimus ir sugriovė savitarpio su- 
pratimą. Dabar prieš išdraskytą ir iškankintą pasaulį grėsmingai ir 
rūsčiai iškilo nauji pavojai - galbūt ne mažiau baisūs nei tie, kuriuos 
jau įveikėme. 

Šie bauginantys įvykiai man kėlė nerimą dar iki Roosevelto mirties. 
Kaip matėme, būgštavo bei nerimavo ir pats prezidentas. Pasakojau, 
kaip jį supykdė Molotovo kaltinimai dėl Berno epizodo. Ir nors Eisen- 
howerio armijos pergalingai veržėsi pirmyn, antroje balandžio pusėje 
prezidentas Trumanas susidūrė su rimta krize. Jau kurį laiką kaip ga- 
lėdamas stengiausi JAV vyriausybei paaiškinti, kokie milžiniški po- 
kyčiai vyksta karinėje ir politinėje srityse. Vakarų armijos netrukus 
jau bus nužygiavusios gerokai toliau už okupacinių zonų ribų, Vaka- 
rų ir Rytų sąjungininkų frontai artėjo vienas prie kito, iš visų pusių 
spausdami vokiečius. 

Kitur išspausdintos mano telegramos liudija, kad niekada nesiū- 
liau netesėti savo žodžio dėl sutartų zonų su sąlyga, jei bus vykdomi 
kiti susitarimai. Tačiau maniau, kad prieš mums sustabdant arba, dar 
daugiau, atitraukiant savo kariuomenę, reikia asmeniškai susitikti 
su Stalinu ir užsitikrinti, kad galime susitarti dėl viso fronto. Būtų 
tikra tragedija, jei mes sąžiningai laikytumėmės visų mūsų susitari- 
mų, o Stalinas grobtų viską, ką gali, visiškai nepaisydamas prisiimtų 
įsipareigojimų. 

Generolas Eisenhoweris pasiūlė, kad vakaruose ir rytuose armijos 
turėtų judėti pirmyn neatsižvelgdamos į demarkacines linijas, bet 

vietose, kur armijos susitiks, bet kuri pusė galės išreikšti reikalavi- 
mą, kad kita pusė grįžtų į savo okupacinę zoną. Armijų grupės vadai 
galės savo nuožiūra prašyti ar įsakyti kitos pusės pajėgoms atsitrauk- 
ti. Tokį atsitraukimą lems būtinieji karo veiksmai. Man atrodė, kad 
toks siūlymas yra per ankstyvas ir užbėga į priekį artimiausioms karo 
reikmėms. Tad ėmiausi atitinkamų veiksmų ir balandžio 18 d. krei- 
piausi į naująjį prezidentą. Aišku, ponas Trumanas tik neseniai išgir- 
do apie mūsų patiriamas komplikacijas, ir tai ne iš pirmų lūpų, visais 
klausimais jam teko pasikliauti savo patarėjais. Šie labiausiai ir kur 
kas daugiau nei derėtų akcentavo grynai karinį požiūrį. Iškart nu- 
siunčiau jam šią telegramą: 


„„Esu išties pasirengęs laikytis okupacinių zonų, bet nenoriu, kad 
mūsų bendras pajėgas arba amerikiečių pajėgas bet kada skubintų at- 
gal koks nepagrįstas vietinio rusų generolo prasimanymas. Tai gali 
būti padaryta tik susitarus vyriausybėms, ir Eisenhoweris privalo tu- 
rėti lygias galimybes spręsti čia pat, vietoje, jam įprastu pasigėrėtinu 
būdu. 

..1944 m. rugsėjį Kvebeke dėl okupacinių zonų nusprendėme gana 
paskubom, kai dar negalėjome numatyti, kad Eisenhowerio armijos 
taip giliai įsiverš į Vokietiją. Negalime pakeisti zonų, nesusitarę su 
Rusija. Bet kai tik Europoje išauš pergalės diena, turėtume sukurti 
sąjungininkų kontrolės komisiją Berlyne ir pareikalauti, kad Vokieti- 
joje pagaminamas maistas būtų teisingai paskirstytas visoms dalims. 
Šiuo metu padėtis yra tokia: rusų okupacinėje zonoje gyvena mažiau- 
siai žmonių, tačiau jie užaugina daugiausia maisto; amerikiečiai turi 
nepakankamai maisto nugalėtiems gyventojams; mums, vargšams 
britams, reikės perimti visą sugriautą Rūrą ir didžiulius pramonės 
rajonus, 0 šie, kaip ir mes, net ir normaliais laikais daug maisto im- 
portuoja. ... 

Tada Vašingtone buvęs ponas Edenas visiškai pritarė mano telegra- 
moje išreikštam požiūriui, bet pono Trumano atsakymas šiam reika- 
lui nelabai padėjo. Jis pasiūlė, kad sąjungininkų pajėgos atsitrauktų 
į sutartas zonas Vokietijoje ir Austrijoje, kai tik karinė padėtis tą leis. 


Tuo metu Hitleris svarstė, kur turėtų būti jo paskutiniųjų grumty- 
nių vieta. Dar balandžio 20 d. jis galvojo trauktis iš Berlyno į „pietinę 
tvirtovę“ Bavarijos Alpėse. Tą dieną jis sušaukė pagrindinių nacių 
lyderių susirinkimą. Kadangi grėsė realus pavojus, kad du vokiečių 
frontus rytuose ir vakaruose gali perkirsti ir atskirti sąjungininkų puo- 
limo pleištas, Hitleris sutiko sudaryti dvi atskiras vadavietes. Šiaurėje 
karinėms ir civilinėms institucijoms vadovaus Dėnitzas, jo ypatingoji 
užduotis bus į vokiečių žemę sugrąžinti beveik du milijonus pabėgė- 
lių iš rytų. Pietuose likusioms vokiečių armijoms vadovaus generolas 
Kesselringas. Šis įsakymas turėjo įsigalioti, jei kris Berlynas. 


Vienas įtakingiausių 
t Trečiojo reicho Žmonių 


im reichsmaršalas H. Gėringas 


pasiduoda į nelaisvę. 

Į nelaisvę pasidavusio reichsmaršalo H. Gėringo bylos kortelė. 


Po dviejų dienų, balandžio 22-ąją, Hitleris priėmė galutinį ir svar- 
biausią sprendimą - likti Berlyne iki galo. Netrukus sostinė buvo vi- 
siškai apsupta rusų, ir fiureris nebeturėjo jokios galios kontroliuoti 
įvykius. Jis tegalėjo režisuoti savo mirtį tarp miesto griuvėsių. Kartu 
su juo likusiems nacių vadams Hitleris pareiškė, kad mirs Berlyne. 
Goringas ir Himmleris po balandžio 20 d. pasitarimo iškart išvyko, 
mintyse dėliodami taikos derybų scenarijus. Goringas išvyko į pietus, 
padaręs išvadą, kad pasilikdamas Berlyne Hitleris faktiškai atsisako 
savo posto, ir pareikalavo patvirtinti, kad gali veikti kaip oficialus 
fiurerio įpėdinis. Hitleris į tai atsakė žaibiškai atleisdamas Gėoringą 
iš visų pareigų. Atokiame Tirolio kalnų kaimelyje Gėringą ir beveik 
šimtą vyresnių Liuftvafės karininkų amerikiečiai paėmė karo belais- 
viais. Pagaliau atėjo atpildo valanda. 

Paskutinės scenos Hitlerio būstinėje labai smulkiai aprašytos kitur. 
Iš svarbių Hitlerio režimo veikėjų su juo iki galo pasiliko tik Goebbel- 
sas ir Bormannas. Rusų pajėgos jau kovėsi Berlyno gatvėse. Ankstyvą 
balandžio 29-osios rytą Hitleris parašė testamentą. Priešlėktuvinėje 
slėptuvėje po Reicho kanceliarija diena prasidėjo įprastine darbine 
rutina. Gauta žinia apie Mussolinio baigtį. Laikas atrodė šiurpiai tin- 
kamas. Balandžio 30 d. Hitleris su savo svita ramiai papietavo, po 

valgio paspaudė visiems dalyvavusiems rankas ir nuėjo į savo kam- 
barį. Pusę keturių nuaidėjo šūvis. Įėję į kambarį jo asmeniniai padėjė- 
jai rado Hitlerį gulintį ant sofos su revolveriu pašonėje. Jis šovė sau į 
burną. Šalia jo gulėjo Eva Braun, kurią jis paskutiniosiomis dienomis 
slapta vedė. Ji išgėrė nuodų. Jų kūnus sudegino kieme, ir Hitlerio lai- 
dotuvių laužas su fone vis garsiau tratančiais rusų ginklais buvo niūri 
Trečiojo reicho pabaiga. 

Likę nacių vadai susirinko galutiniam pasitarimui. Paskutinę aki- 
mirką jie dar mėgino derėtis su rusais, bet Žukovas pareikalavo besą- 
lygiškos kapituliacijos. Bormannas bandė prasiveržti pro rusų frontą 
ir dingo be pėdsako. Goebbelsas nunuodijo šešis savo vaikus, tada 
įsakė SS sargybai nušauti Žmoną ir jį patį. Kitas Hitlerio būstinės per- 
sonalas pateko į rusų rankas. 

Tą vakarą admirolo Dėnitzo būstinę Holšteine pasiekė ši telegrama: 


Į buvusio reichsmaršalo Goringo postą fiureris skiria jus, gerbiamasis 
vyriausiasis admirole. Netrukus gausite raštišką patvirtinimą. 
Nedelsdami imkitės visų veiksmų, kurių reikalauja esama padėtis. 
BORMANNAS. 


Kilo chaosas. Dėnitzas palaikė ryšį su Himmleriu ir manė, kad bū- 
tent jis bus paskirtas Hitlerio įpėdiniu kritus Berlynui, o dabar aukš- 
čiausi įgaliojimai be perspėjimo nukrito ant galvos Dėnitzui - jam 
teko užduotis organizuoti kapituliaciją. 

Himmlerio laukė ne toks įspūdingas finalas. Jis buvo išvykęs į Rytų 
frontą ir jau keletą mėnesių buvo raginamas imtis iniciatyvos už- 
megzti asmeninius kontaktus su Vakarų sąjungininkais viliantis su- 
siderėti dėl separatinės kapituliacijos. Jis bandė tai padaryti per grafą 
Bernadotte'ą, Švedijos Raudonojo kryžiaus vadovą, bet mes atmetė- 
me jo pasiūlymus. Daugiau apie jį negirdėjome, kol gegužės 21 d. 
Himmleris buvo suimtas britų kontrolės punkte prie Brėmervordės. 
Jis buvo persirengęs ir iš pradžių jo neatpažino, tačiau sargybiniams 


411 


Iškart po sulaikymo nusižudžiusio H. Himmlerio kūnas. 


įtarimą sukėlė jo dokumentai ir Himmleris buvo nuvežtas į stovyklą 
prie 2-osios armijos būstinės. Tada stovyklos komendantui jis prisipa- 
žino kas esąs. Jam priskirta ginkluota sargyba, belaisvis buvo išreng- 
tas ir apieškotas gydytojo, ar neturi nuodų. Per paskutinį apžiūros 
etapą Himmleris perkando cianido ampulę, kurią, matyt, jau keletą 
valandų laikė burnoje. Mirtis ištiko beveik iškart, tuoj po 23 val., tre- 
čiadienį, gegužės 23-iąją. 

Šiaurės vakaruose drama baigėsi ne taip sensacingai. Gegužės 2 d. 
atėjo Žinia apie Italijos kapituliaciją. Tą pačią dieną mūsų pajėgos pa- 
siekė Liubeką prie Baltijos ir susitiko su rusais, o visi vokiečiai Dani- 
joje ir Norvegijoje buvo atkirsti. Gegužės 3 d. įžengėme į Hamburgą: 
jokio pasipriešinimo nebuvo, miesto įgula besąlygiškai pasidavė. Į 
Montgomery'io būstinę Liuneburgo miške atvyko vokiečių delega- 
cija. Jai vadovavo Dėnitzo emisaras admirolas Friedeburgas: jis siekė 
kapituliacijos susitarimo dėl šiaurėje esančių vokiečių pajėgų, kurios 
stovėjo prieš rusus. Pasiūlymas buvo atmestas, nes armijos grupės 
vadas neturėjo tokių įgaliojimų - jis buvo atsakingas tik už savo 

fronto ruožą. Kitą dieną, gavęs naujų nurodymų iš savo vyresnybės, 
Friedeburgas pasirašė visų vokiečių pajėgų Šiaurės Vakarų Vokieti- 
joje, Olandijoje, Baltijos jūros salose, Šlezvigo-Holšteino regione ir 
Danijoje kapituliaciją. 

Paskui Friedeburgas nuvyko į Eisenhowerio būstinę prie Reim- 
so, gegužės 6 d. prie jo prisijungė generolas Jodlis. Jie bandė laimėti 
laiko, kad kuo daugiau kareivių ir pabėgėlių atsiplėštų nuo rusų ir 
pereitų pas Vakarų sąjungininkus, taip pat siekė susitarti dėl atskiros 
Vakarų fronto kapituliacijos. Eisenhoweris nustatė terminą ir parei- 
kalavo bendros kapituliacijos. Jodlis rašė Donitzui: „Generolas Eisen- 
howeris reikalauja, kad pasirašytume šiandien. Jei to nepadarysime, 
sąjungininkų frontai bus uždaryti asmenims, kurie nori pasiduoti in- 
dividualiai. Nematau jokios alternatyvos - chaosas arba parašas. Pra- 
šau jus nedelsiant telegrama patvirtinti, kad turiu visus įgaliojimus 
pasirašyti kapituliaciją.“ 

Gegužės 7-osios naktį 2.41 val., kaip liudininkams dalyvaujant 
prancūzų ir rusų karininkams, generolas leitenantas Bedellis Smi- 
thas ir generolas Jodlis pasirašė visiškos ir besąlygiškos kapituliaci- 
jos dokumentą. Gegužės 8-osios vidurnaktį visi karo veiksmai buvo 
nutraukti. Suorganizavus rusams, ankstyvą gegužės 9-osios rytą Ber- 
lyne dokumentą oficialiai ratifikavo Vokietijos vyriausieji vadai. Ei- 
senhowerio vardu jį pasirašė vyriausiasis oro pajėgų maršalas Tedde- 
ris, rusų vardu - maršalas Žukovas, Vokietijos vardu - feldmaršalas 
Keitelis. 

Reikšmingi įvykiai sausumoje ir ore dažnai užgoždavo ne mažiau 
įspūdingas pergales jūroje. Visa anglų ir amerikiečių kampanija Eu- 
ropoje priklausė nuo konvojų judėjimo per Atlantą, ir čia norėtume 
pabaigti savo pasakojimą apie priešo povandeninius laivus. Patir- 
dami siaubingų nuostolių, jie vis tiek puolė, nors sėkmė juos lydėjo 

vis rečiau, bet mūsų laivybos nesustabdė. Net po 1944 m. rudens, kai 
buvo priversti pasitraukti iš savo bazių Biskajos įlankoje, vokiečių po- 
vandenininkai nepasidavė nevilčiai. Dabar jų laivuose buvo įrengti 
vamzdžiai, leidę laivui kvėpuoti pasinėrus, kol krovėsi jo akumulia- 
toriai, bet tai buvo tik Donitzo sumanyto naujoviško povandeninių 
laivų karo įžanga. Jis labai daug tikėjosi iš netrukus turėjusių pasiro- 
dyti naujo tipo laivų: jų jau buvo statoma labai daug, pirmieji - jau 
bandomi. Tokie laivai galėjo plaukti po vandeniu dideliu greičiu, ir, 
kaip teisingai spėjo Donitzas, tai mums būtų kėlę naujų problemų ir iš 
esmės galėjo lemti povandeninio karo revoliuciją. Donitzo planai žlu- 
go daugiausia dėl to, kad ėmė labai trūkti specialių medžiagų naujų 
laivų statybai, todėl teko nuolat keisti laivų konstrukciją. Tuo metu 
įprastiniai povandeniniai laivai buvo toliau statomi, jų dalys gamina- 
mos įvairiose Vokietijos vietose, o laivai surenkami uostuose, bom- 
boms atspariose slėptuvėse, ir, nepaisant intensyvaus bei nenutrūks- 
tamo sąjungininkų bombardavimo, 1944 m. lapkritį vokiečiai pastatė 
daugiau povandeninių laivų nei bet kurį kitą karo mėnesį. Dėdami 
milžiniškas pastangas ir ignoruodami visus nuostolius, vokiečiai iš- 
laikė 60-70 kovojančių povandeninių laivų beveik iki pat pabaigos. 
Jiems ne itin sekėsi, bet tai palaikė rusenančią viltį, kad galbūt jūroje 
viskas baigsis patu. Naujieji revoliuciniai povandeniniai laivai taip ir 
neatliko savo vaidmens Antrajame pasauliniame kare. Planuota, kad 
per 1945 m. bus pastatyta 350 tokių laivų, bet iki kapituliacijos į karo 
veiksmus įsijungė tik keli. Šis ginklas sovietų rankose taps viena iš 
ateities grėsmių. 

Daugybę povandeninių laivų sąjungininkų oro atakos sunaikino 
švartavimosi vietose. Bet Dėnitzui davus įsakymą pasiduoti, net 49 
povandeniniai laivai vis dar buvo jūroje. Per 100 laivų pasidavė uos- 
tuose, apie 220 laivų paskandino ar sunaikino jų pačių įgulos. Štai 
koks atkaklus buvo vokiečių pasipriešinimas ir povandeninių laivų 


pajėgų tvirtybė. 

Per 68 kovų mėnesius vokiečiai prarado 781 povandeninį laivą. 
Daugiau nei pusę šio laiko iniciatyva buvo priešo rankose. Po 1942 m. 
padėtis apsivertė aukštyn kojom: daugėjo sunaikinamų povandeni- 
nių laivų, o mūsų nuostoliai mažėjo. Galutiniais skaičiavimais, britų 
arba britų kontroliuojamos pajėgos sunaikino 500 iš 632 žinomų 5ą- 
jungininkų jūroje paskandintų vokiečių povandeninių laivų. 

Per Pirmąjį pasaulinį karą paskandinta 11 mln. tonų krovinių, per 
Antrąjį pasaulinį karą - 14,5 mln. tonų, ir tai vien povandeninių laivų 
padaryti nuostoliai. Jei pridėsime nuostolius dėl kitų priežasčių, tai 
sumos bus 12,75 ir 21,5 mln. Iš jų britų nuostoliai pirmajame kare 
buvo daugiau nei 60 proc., antrajame kare - daugiau nei 50 proc. 


22; 


Besąlyginė mūsų priešų kapituliacija buvo ženklas didžiausiam 
džiaugsmo proveržiui žmonijos istorijoje. Iš tiesų žūtbūtinė kova dėl 
Antrojo pasaulinio karo baigties vyko Europoje. Ir nugalėtieji, ir nu- 
galėtojai pajuto neapsakomą palengvėjimą. Tačiau mums Britanijoje 
ir Britanijos imperijoje ši pergalė reiškė kur kas daugiau, nei galėjo 
reikšti net patiems galingiausiems ir narsiausiems mūsų sąjunginin- 
kams, nes mes vieni kovėmės nuo pirmos iki paskutinės karo dienos, 
ir nuo šios kovos priklausė mūsų išlikimas. Pavargę ir išsekę, nuskur- 
dę, bet nepabūgę ir galiausiai nugalėję - mums tai buvo didinga aki- 
mirka. Dėkojome Viešpačiui už pačią kilniausią iš visų Jo teikiamų 
malonių - suvokimą, kad atlikome savo pareigą. 

Kai per šias audringas džiugesio dienas manęs paprašė pasakyti 
žodį tautai, aukščiausią atsakomybę už savo salą jau buvau prisiėmęs 
beveik penkerius metus. Bet turbūt labai nedaugelio širdį taip sunkiai 
slėgė nerimas kaip mano. Apžvelgęs permainingus mūsų likimo vin- 
gius, prakalbau tamsesne gaida. Šią dalį pacituosiu: 

„Labai norėčiau jums šiandien pasakyti, kad visos mūsų negan- 
dos ir vargai baigti. Tada išties savo penkerių metų tarnystę galėčiau 

Į pergalę Didžiąją Britaniją atvedęs W. Churchillis pasirodo savo šalies piliečiams 1945 m. 


gegužės Mėn. 


baigti laimingas, ir jei manytumėte, kad jums manęs jau gana ir kad 
man laikas į atsargą, šią žinią sutikčiau labai ramiai. Bet, priešingai, 
privalau jus perspėti, kaip dariau ir pradėdamas šį penkerių metų 
darbą — nieks nesitikėjo, kad tai truks taip ilgai — privalau perspėti, 
kad dar teks daug nuveikti, ir privalote būti pasirengę tolesnėms dva- 
sios ir kūno pastangoms ir aukoms, kurių reikės, kad įgyvendintume 
savo kilnius siekius, - jei nenorite nugrimzti į inercijos rutiną, susi- 
painioti tiksluose ir pasiduoti niekingai baimei būti didžiais. Negalite 
prarasti budrumo ir privalote būti pasiruošę. Žmogaus dvasiai reikia 
švenčių džiugesio tam, kad dar stipresni ir atsparesni vyrai ir mote- 
rys vėl kibtų į darbą ir darytų tai, ką privalo, ir kad įdėmiai sektų bei 


prižiūrėtų visuomenės reikalus. 

Dar turėsime užtikrinti, kad Europos žemyne per keletą mėnesių 
po pergalės paprasti ir garbingi tikslai, dėl kurių stojome į karą, ne- 
būtų nubraukti ir pamiršti, ir kad tikroji žodžių „laisvė“, „demokra- 
tija“ ir „išvadavimas“ reikšmė — kaip mes ją suprantame — nebūtų 
iškreipta. Kas iš to, jei už nusikaltimus nubausime Hitlerio sėbrus, 
bet neįsiviešpataus teisė ir teisingumas, arba jei Hitlerio užkariautojų 
vietą užims totalitarinės ar policinės vyriausybės. Nieko nesiekiame 
sau. Bet privalome užtikrinti, kad tikslai, dėl kurių kovojome, būtų 
pripažinti prie taikos derybų stalo ir žodžiais, ir darbais; o svarbiau- 
sia — privalome dėti visas pastangas, kad San Franciske Jungtinių 
Tautų kuriama pasaulinė organizacija netaptų tuščiu garsu - skydu 
stipriesiems ir pasityčiojimu iš silpnųjų. Būtent nugalėtojai šią šlovės 
valandą privalo perkratyti savo sąžinę ir parodyti didžiadvasiškumą, 
kuris prilygtų jų turimai didžiulei galiai. 

Privalome niekada nepamiršti, kad toli tyko Japonija, pažeminta ir 
žlunganti, tačiau šimto milijonų tauta, ir mirtis jos kariūnų nebaugi- 
na. Šiandien negaliu pasakyti, kiek laiko ir pastangų reikės, kad pri- 
verstume japonus ištaisyti savo pasibjaurėtiną išdavystę ir žiaurumą. 
Mes, kaip ir Kinija, nuo japonų patyrėme baisių skriaudų, bet iki šiol 
tai mūsų neišgąsdino; garbės ir broliškos ištikimybės siejami su Jung- 
tinėmis Valstijomis, privalėsime kartu kariauti šį didį karą kitame 
pasaulio gale, nepailsdami ir neišsižadėdami. Nepamirškime, kad ši 
piktavališka valstybė kėlė ir kelia tiesioginę grėsmę Australijai, Nau- 
jajai Zelandijai ir Kanadai. Šios dominijos mums padėjo blogiausiais 
laikais, tad negalime neužbaigti misijos, susijusios su jų saugumu ir 
ateitimi. Prieš penketą metų kalbėjau jums apie sunkumus, bet jūs 
neatsitraukėte, tad nebūčiau vertas jūsų pasitikėjimo ir dosnumo, jei 
dabar nesušukčiau: „Pirmyn, neįbauginamieji, nesvyruojantieji, ne- 
palaužiamieji, — kol baigsime darbą iki galo, kol pasaulis bus saugus 
ir laisvas.“ 

21 skyrius 


Atsivėrusi bedugnė 


Vaikštinėjant tarp pakiliai šurmuliuojančios londoniečių minios 
jų džiaugsmo valandą, kurios jie tikrai nusipelnė po viso to, ką teko 
patirti ir išgyventi, manęs neapleido bloga nuojauta dėl ateities, ra- 
mybės nedavė daugybė keblių klausimų. Daugumai švenčiančių- 
jų Hitlerio pavojus, jo sukeltos kančios ir nepritekliai, regis, išnyko 
šlovės spinduliuose. Grėsmingas priešas, su kuriuo kovėsi daugiau 
nei penkerius metus, besąlygiškai pasidavė. Trims valstybėms nuga- 
lėtojoms liko tik sukurti teisingą ir tvarią taiką, saugomą Pasaulinio 
Instrumento, sugrąžinti kareivius namo jų išsiilgusiems artimiesiems 
ir žengti į klestėjimo ir pažangos aukso amžių. Ne daugiau ir tikrai ne 
mažiau, galvojo nugalėjusių valstybių žmonės. 

Tačiau buvo ir kita paveikslo pusė. Japonija dar buvo nenugalėta. 
Atominė bomba dar neišbandyta. Pasaulis sumaištyje. Pagrindinis są- 
jungininkes siejęs bendro pavojaus ryšys staiga dingo. Mano akimis, 
nacių priešą jau pakeitė sovietų keliama grėsmė. Bet prieš ją nebu- 
vo jokios draugų sąjungos. Namuose nacionalinės vienybės pama- 
tas, kuriuo per karą tvirtai rėmėsi mano vyriausybė, taip pat iširo. 


419 


mn 


Pergalės džiaugsmas Londono gatvėse. 1945 m. gegužė. 


Buvome stiprūs ir ištvėrėme daug audrų, bet stiprybės gali pritrūkti 
saulėtu oru. Kaipgi tada pasieksime galutinį susitarimą, nes tik tai 
atlygintų visas kovos pastangas ir vargus? Negalėjau atsikratyti bai- 
mės, kad nugalėjusios demokratinių valstybių kariuomenės netrukus 
išsivaikščios, o tikrasis ir sunkiausias išmėginimas mūsų dar tik lau- 
kia. Jau buvau visa tai matęs. Prisiminiau kitą džiaugsmo dieną prieš 
beveik trisdešimt metų, kai gatves panašiai užtvindė entuziazmu 
trykštančios minios, o mudu su žmona iš Karo pramonės ministerijos 
važiavome į Dauningo rezidenciją pasveikinti ministro pirmininko. 
Tada, kaip ir dabar, padėtį pasaulyje suvokiau kaip visumą. Bet anuo- 
met bent jau nebuvo galingos armijos, kurios turėjome bijoti. 


Dabar daugiausia galvojau apie trijų didžiųjų valstybių susitikimą 


ir tikėjausi, kad vykdamas į jį prezidentas Trumanas pakeliui stab- 
tels Londone. Netrukus įsitikinsite, kad Vašingtone įtakingos jėgos 

naujajam prezidentui piršo visiškai kitokias mintis. Stiprėjo jau Jal- 
toje išryškėjęs nusiteikimas ir požiūris. Buvo teigiama, kad Jungtinės 
Valstijos turi elgtis labai atsargiai ir nesileisti įtraukiamos į bet kokį 
priešiškumą su sovietų Rusija. Manyta, kad tai sužadintų Britanijos 
ambicijas ir atvertų naują prarają Europoje. Kita vertus, teisinga po- 
litika būtų, jei Jungtinės Valstijos imtųsi draugiško tarpininko ar net 
arbitro vaidmens Britanijos ir Rusijos santykiuose, padėtų sumažinti 
jų nesutarimus dėl Lenkijos ar Austrijos ir viską sutvarkytų taip, kad 
regione įsivyrautų ramybė ir palaiminga taika, o tai leistų Amerikos 
pajėgoms visą dėmesį sutelkti į Japoniją. Dėl šių dalykų Trumanui 
tikriausiai buvo daromas labai didelis spaudimas. Jo prigimtinis ins- 
tinktas, matyt, būtų skatinęs jį elgtis kitaip: tą parodė Trumano isto- 
riniai veiksmai. Aš, aišku, negalėjau įvertinti, kokio stiprumo jėgos 
darbavosi mūsų artimiausios sąjungininkės smegenų centre, tačiau 
jų veikimą supratau greitai. Ir mačiau, kaip nežabojamai pasireiškęs 
sovietų ir rusų imperializmas ritasi pirmyn per bejėges valstybes. 

Buvo akivaizdu, kad pirmasis tikslas - pasitarimas su Stalinu. Praė- 
jus trims dienoms po vokiečių kapituliacijos, nusiunčiau prezidentui 
telegramą siūlydamas pakviesti Staliną į konferenciją. „Ir nuoširdžiau- 
siai tikiuosi, kad amerikiečiai neatsitrauks nuo dabartinių sutartų taktinių 
fronto linijų." Prezidentas atsakė iškart, kad jam būtų priimtiniau, jei 
susitikti pasiūlytų Stalinas, ir jis viliasi, kad mūsų ambasadoriai įteigs 
Stalinui mintį tai padaryti. Ir dar ponas Trumanas pareiškė, kad į šį 
susitikimą turėtume vykti atskirai, kad nebūtų nė menkiausio įta- 
rimo, jog „susimokėme“ prieš Staliną. Konferencijai pasibaigus, jis 
mielai aplankytų Angliją, jei tam nesutrukdytų jo pareigos Ameriko- 
je. Pasikeitęs požiūris, išreikštas šioje telegramoje, tikrai neliko mano 
nepastebėtas, bet sutikau su prezidento pasiūlyta procedūra. 

Tomis pačiomis dienomis prezidentui Trumanui nusiunčiau tekstą, 
kurį pavadinčiau „Geležinės uždangos“ telegrama. Iš visų viešų šia 
tema parašytų dokumentų norėčiau, kad mane vertintų būtent pagal 
šitą: 


* Čia pasvirasis šriftas mano. (W. CH) 

Padėtis Europoje man kelia gilų nerimą. Sužinojau, kad pusė Euro- 
poje dislokuotų Amerikos oro pajėgų jau yra perkeliamos į Ramiojo 
vandenyno karo teatrą. Laikraščiai mirga nuo žinių apie masiškai iš 
Europos atitraukiamą amerikiečių kariuomenę. Pagal mūsų ankstes- 
nius susitarimus, Europoje ženkliai sumažės ir mūsų kariuomenės. 
Tikrai bus išvesti ir Kanados kariai. Prancūzų pajėgos yra silpnos ir 
su jais sunku susikalbėti. Kiekvienam aišku, kad per labai trumpą lai- 
ką mūsų karinė galia žemyne dings, išskyrus nedideles pajėgas, skir- 
tas kontroliuoti Vokietiją. 

Kaip elgsis Rusija? Visada stengiausi su Rusija palaikyti draugiškus 
santykius. Bet kaip ir jūs esu labai susirūpinęs dėl to, kaip Rusija iš- 
kreipia Jaltos nutarimus, dėl jos požiūrio į Lenkiją, dėl milžiniškos jos 
įtakos Balkanuose, išskyrus Graikiją, dėl keliamų problemų Vienoje ir 
dėl padėties, kuri susidarys Rusijos galią sujungus su jos kontroliuo- 
jamomis ir okupuotomis teritorijomis dar pridėjus komunistų veiki- 
mą daugelyje kitų šalių, o svarbiausia - dėl Rusijos gebėjimo kovos 
lauke ilgą laiką išlaikyti didžiulę kariuomenę. Kaip viskas atrodys po 
vienerių ar dvejų metų, kai britų ir amerikiečų armijos nebeliks ir jo- 
kia didesnė prancūzų kariuomenė dar nebus suformuota, kai Europo- 
je galbūt turėsime vos keletą divizijų, daugiausia prancūziškų, 0 ru- 
sai gali nuspręsti laikyti du tris šimtus kovinės parengties divizijų? 
Ties rusų frontu nuleista geležinė uždanga. Nežinome, kas vyksta už 
jos. Beveik neabejotina, kad visi regionai į rytus nuo Liubeko-1ries- 
to-Korfu netrukus bus rusų rankose. Prie to dar reikia pridėti didžiu- 
lius amerikiečių armijų atkariautus plotus tarp Eizenacho ir Elbės, 
kurie, manyčiau, amerikiečiams pasitraukus per keletą savaičių irgi 
bus okupuoti rusų. Generolas Eisenhoweris turės pasirūpinti daugy- 
be dalykų, kad užkirstų kelią tolesniam masiniam Vokietijos gyvento- 
jų bėgimui į Vakarus Maskvai galingai veržiantis į Europos centrą. 
O tada vėl nusileis uždanga, ir ji bus beveik - jei ne visai - aklina. 
Taigi platus šimtų kilometrų rusų okupuotos teritorijos ruožas mus 
atskirs nuo Lenkijos. 

Tuo metu mūsų tautos dėmesį nukreips į tai, kaip griežčiau nubausti 
Vokietiją, sugriautą ir leisgyvę, netrukus ji bus atverta rusams ir, jei 
tik panorės, jie nužygiuos iki pat Šiaurės jūros ir Atlanto. 

Tad dabar gyvybiškai svarbu susitarti su Rusija ir įsitikinti, ar susi- 
tarimas įmanomas, kol dar mirtinai nesusilpninome savo armijų ar 
neatsitraukėme į okupacines zonas. Tai padaryti galime tik asmeniš- 
kai susitikę. Būčiau labai dėkingas už jūsų nuomonę ir patarimus. 
Aišku, galima tikėtis, kad Rusija elgsis nepriekaištingai, ir tai tikrai 
pats patogiausias sprendimas. Apibendrinant, susitarimo su Rusija 
klausimas, kol mūsų galia dar neišnyko, savo svarba nustelbia visus 
kitus dalykus. 


Pono Trumano atsakymą šiais esminiais klausimais gavau tik po 
savaitės. Gegužės 22 d. jis man pranešė davęs nurodymą Josephui 
Daviesui susitikti su manimi prieš trijų valstybių konferenciją dėl da- 
lykų, kurių nenorėtų aptarinėti telegramomis. 

Iki karo ponas Daviesas buvo Amerikos ambasadorius Rusijoje ir 
garsėjo savo išskirtiniu palankumu režimui. Iš tiesų jis parašė knygą 
apie savo misiją Maskvoje, pagal kurią buvo sukurtas ir filmas - at- 
rodo, kad daugeliu atžvilgių jis pateisino sovietinę sistemą. Aišku, 
iškart pasirūpinau jo priėmimu, ir gegužės 26-osios vakarą jis pralei- 
do Čekerse. Labai ilgai su juo kalbėjausi. Ambasadoriaus pasiūlymo 
esmė buvo ta, kad prieš susitikdamas su manimi, prezidentas pir- 
miausia turėtų susitikti su Stalinu kur nors Europoje. Šis pasiūlymas 
mane pribloškė. Man nepatiko, kad savo ankstesnėje telegramoje 
prezidentas pavartojo žodį „susimokyti“, kalbėdamas apie galimą 
jo ir mano susitikimą. Britaniją ir Jungtines Valstijas vienijo įsipa- 
reigojimas principams ir susitarimai dėl daugelio politikos dalykų, 
abi valstybės iš esmės nesutarė su sovietais dėl daugelio svarbiausių 
klausimų. Jei remiantis šiuo bendru pagrindu prezidentas ir Britani- 
jos ministras pirmininkas kalbasi tarpusavyje, - o Roosevelto laikais 
tai būdavo dažnai - tai toks užgaulus žodis kaip „susimokymas“ šiuo 

atveju yra nepelnytas. Kita vertus, jei prezidentas apeitų Didžiąją Bri- 
taniją ir vienas susitiktų su sovietų valstybės vadu, tai tikrai būtų ne 
„susimokymas“ - nes tai neįmanoma, - obandymas vienašališkai su- 
sitarti su Rusija dėl pagrindinių dalykų, dėl kurių mes ir amerikiečiai 
esame vieningi. Po to, kai nuo pirmosios karo dienos ištikimai gynė- 
me laisvės bylą, nieku gyvu nesutiksiu su tuo, kas atrodo kaip įžei- 
dimas mūsų šaliai, kad ir netyčinis. Nesutikau su atvirai neišreikšta, 
bet numanoma mintimi, kad beprasidedantys ginčai su sovietais yra 
tik ginčai tarp Britanijos ir Rusijos. Visi šie dalykai rūpi ir Jungtinėms 
Valstijoms, ir jos yra pasiryžusios juos spręsti lygiai taip pat kaip ir 
mes. Pasakiau tai ponui Daviesui labai aiškiai, kartu aptarėme visus 
Rytų ir Pietų Europos reikalus; kad neliktų jokių nesusipratimų, pa- 
rašiau ir įteikiau jam oficialų mano poziciją atspindintį pokalbio pro- 
tokolą. Prezidentas į tai sureagavo geranoriškai ir supratingai: labai 
nudžiugau sužinojęs, kad viskas yra gerai, ir mūsų brangieji draugai 
pripažino mūsų požiūrio teisingumą. 

Kai prezidentas Trumanas atsiuntė poną Daviesą susitikti su ma- 
nimi, tuo pat metu jis įsakė Harry Hopkinsui kaip specialiajam pa- 
siuntiniui vykti į Maskvą ir dar kartą bandyti realiai susitarti dėl Len- 
kijos klausimo. Nors ir negaluodamas, Hopkinsas drąsiai išsiruošė 
į Maskvą. Jo draugiškumas Rusijai buvo gerai žinomas, ir Hopkin- 
sas buvo širdingiausiai priimtas. Pirmą kartą tikrai pasiekta šiokia 
tokia pažanga. Pagal Jaltos susitarimą, taip, kaip mes jį supratome, 
Stalinas sutiko pakviesti Mykolajczyką ir du jo kolegas iš Londono į 
Maskvą tartis. Jis taip pat sutiko pakviesti svarbius ne Liublino len- 
kus iš Lenkijos. 

Man atsiųstoje telegramoje prezidentas rašė, kad jaučia, jog, tai tei- 
kiantis vilčių ir labai pozityvus derybų etapas. Daugumai areštuotų 
lenkų lyderių, regis, buvo pareikšti kaltinimai tik dėl to, kad naudo- 
josi nelegaliomis radijo ryšio stotimis, ir Hopkinsas spaudė Staliną, 
kad šis suteiktų jiems amnestiją, tada derybos galėtų vykti kuo palan- 
kesnėje atmosferoje. Trumanas prašė manęs paraginti Mikolajczyką 

priimti Stalino kvietimą. Įkalbėjau Mikolajczyką vykti į Maskvą ir ga- 
liausiai buvo suformuota nauja laikinoji Lenkijos vyriausybė. Truma- 
no prašymu liepos 5 d. ją pripažino ir Britanija, ir Jungtinės Valstijos. 
Neįsivaizduoju, ką dar galėjome padaryti. Penketą mėnesių Rusija 
priešinosi dėl kiekvieno mažmožio. Vilkindami jie gavo, ko norėjo. 
Per laimėtą laiką Bieruto vadovaujama Liublino administracija, pa- 
laikoma rusų kariuomenės galios, užsitikrino visišką Lenkijos kon- 
trolę, įgyvendinamą įprastinėmis deportacijomis ir žudymais. Mūsų 
stebėtojams nebuvo leista atlikti savo pareigos, nors tai buvo pažadė- 
ta. Visos lenkų partijos, išskyrus vienintelę marionetinę komunistų 
partiją, naujoje pripažintoje Lenkijos laikinojoje vyriausybėje sudarė 
beviltišką mažumą. Mes ir toliau neturėjome jokių realių ir sąžiningų 
galimybių sužinoti Lenkijos žmonių valią per laisvus rinkimus. Dar 
buvo viltis - jau paskutinė, - kad artėjantis „Trejeto“ susitikimas leis 
pasiekti teisingą ir garbingą susitarimą. Visa tai virto dulkėmis ir pe- 
lenais: tik tiek mums šiandien liko iš laisvos Lenkijos valstybės. 


22; 


Birželio 1 d. prezidentas Trumanas pranešė, kad maršalas Stalinas 
pritaria (jo žodžiais) „Trejeto“ susitikimui Berlyne apie liepos 15 die- 
ną. Atsakiau iškart, kad mielai atvyksiu į Berlyną su britų delegacija, 
bet manau, kad Trumano siūloma liepos 15-oji yra gerokai per vėlai, 
nes mūsų dėmesio laukia daugybė neatidėliotinų klausimų, ir labai 
nuviltume pasaulį bei pakenktume jo vienybei, jei surengti susitikimą 
anksčiau sutrukdytų asmeniniai ar kurios valstybės interesai. „Nors 
man dabar pats labai įtemptų rinkimų įkarštis, nemanau, kad mano 
pareigos čia gali savo svarba prilygti mūsų trijų susitikimui“, - rašiau 
telegramoje. „Jei nepavyktų birželio 15 d., kodėl nesusitinkame liepos 
1, 2 ar 3 dienomis?“ Ponas Trumanas atsakė, kad, viską apsvarsčius, 
liepos 15 d. jam yra anksčiausia data. Stalinas taip pat nenorėjo jos 
ankstinti. Daugiau jų spausti negalėjau. 

Pagrindinė priežastis, dėl kurios troškau paankstinti mūsų susitiki- 
mą, žinoma, buvo ta, kad artėjo Amerikos armijų atitraukimas nuo 
atkovotos linijos į jai pagal Vokietijos okupacijos susitarimą priskirtą 
zoną. Ankstesniame skyriuje pasakojau apie susitarimą dėl zonų, iš- 
dėsčiau argumentus už ir prieš jų pakeitimą. Bijojau, kad Vašingtone 
bet kurią dieną gali būti nuspręsta užleisti šią didelę teritoriją (dau- 
giau nei 640 km ilgio ir beveik 200 km pločio plačiausioje vietoje). 
Joje gyveno milijonai vokiečių ir čekų. Pasitraukimas iš šio ruožo dar 
padidintų atskirtį tarp mūsų ir Lenkijos, ir praktiškai nebeturėtume 
galimybės paveikti jos likimą. Pasikeitusi Rusijos laikysena mūsų at- 
žvilgiu, nuolatiniai Jaltos susitarimų pažeidinėjimai, bandymas „už- 
griebti“ Daniją, laimei, sužlugdytas laiku įsikišus Montgomery'iui, 
kėsinimasis įsitvirtinti Austrijoje, grėsmingas maršalo Tito spaudi- 
mas prie Triesto: visa tai mano ir mano patarėjų galvose dėliojosi į vi- 
siškai kitokią situaciją nei ta, kuri buvo prieš dvejus metus, kai buvo 
nustatytos okupacinės zonos. Akivaizdu, kad šiuos klausimus reikėjo 
svarstyti kaip visumą, ir dabar buvo pats laikas tą daryti. Dabar, kol 
britų ir amerikiečių kariuomenė ir oro pajėgos vis dar buvo galinga 


Puldamos vokiečius sovietų pajėgos 1945 M. gegužės 9 d. okupavo Danijos Bornholmo salą. 

ginkluota jėga, kol jos neištirpdė demobilizacija ir Japonijos karo po- 
reikiai - dabar buvo paskutinis laikas pasiekti bendrą susitarimą. 

Būtų dar geriau, jei dėl to būtume susitarę mėnesiu anksčiau. Bet ir 
dabar dar buvo nevėlu. Kita vertus, atiduoti visą Vokietijos centrą ir 
širdį — tiksliau, Europos centrą ir kertinį akmenį, — neatsižvelgiant į 
visas aplinkybes, man atrodė grėsmingas ir neįžvalgus sprendimas. 
Jei jau tektų atitraukti kariuomenę, tai galima daryti tik turint ben- 
drą ir ilgalaikį susitarimą. Priešingu atveju į Potsdamą vyksime netu- 
rėdami jokių derybinių svertų, tad visos Europos ateities galimybės 
gali būti nulemtos iš anksto. Tačiau visa tai priklausė ne nuo manęs. 
Mūsų pajėgų atitraukimas iki okupacinės linijos buvo nesulyginamas 
su amerikiečių: jie turėjo trijų milijonų kariuomenę, o mes - vieno. 
Tad galėjau, pirma, tik prašyti paankstinti „Trejeto“ susitikimo datą; 
antra, jei tai nepavyktų, atidėti armijų atitraukimą, kol visi klausimai 
bus nagrinėjami kaip visuma, kartu, susitikus asmeniškai ir derantis 
lygiomis sąlygomis. 

Kokia padėtis dabar, prabėgus aštuoneriems metams? Rusijos oku- 
pacijos linija Europoje eina nuo Liubeko iki Linco. Čekoslovakiją pa- 
siglemžė sovietai. Baltijos šalys, Lenkija, Rumunija ir Bulgarija buvo 
paverstos satelitais, valdomais totalitarinių komunistų. Jugoslavija 
nutrūko nuo grandinės. Tik Graikija buvo išgelbėta. Mūsų kariuo- 
menė pasitraukė, ir praeis daug laiko, kol surinksime bent 60 divizi- 
jų, kurios galėtų būti atsvara nepalyginamai stipresnėms ginkluote 
ir karių skaičiumi rusų pajėgoms. Ir čia dar neatsižvelgiama į tai, kas 
įvyko Tolimuosiuose Rytuose. Nuo pat pradžių susiklosčius itin ne- 
palankiai jėgų pusiausvyrai, visoms laisvoms pasaulio tautoms niū- 
rų šešėlį meta Trečiojo pasaulinio karo grėsmė. Tad pergalės akimir- 
ką turėjome geriausią ir, gali paaiškėti, paskutinį šansą sukurti tvarią 
taiką pasaulyje, ir jam buvo leista pamažu išnykti . Birželio 4 d. pre- 
zidentui telegrafavau žodžius, dėl kurių dabar mažai kas ginčytųsi: 


* Rašyta 1953 m. (W. CH) 

Tikiu, kad suprantate priežastį, dėl kurios norėčiau paankstinti susi- 
tikimo datą iki, tarkim, liepos 3 ar 4-0s dienos. Labai nuogąstauju dėl 
amerikiečių armijos atsitraukimo iki mūsų okupacinės linijos centri- 
niame sektoriuje, nes tai reikš, kad Vakarų Europos širdyje įsitvirtins 
sovietų galia ir tarp mūsų ir viso to, kas yra rytuose, nusileis geleži- 
nė uždanga. Tikėjausi, kad šį atsitraukimą, jei teks tai daryti, lydės 
susitarimas dėl daugelio svarbiausių dalykų, paklosiančių pamatus 
pasaulio taikai. Tačiau dėl nieko dar nesusitarta, todėl jums ir man 
tenka didžiulė atsakomybė už tai, kas įvyks ateityje. Tad visgi viliuo- 
si, kad datą galėsime paankstinti. 


Birželio 12 d. ponas Trumanas atsakė, kad trišalis susitarimas dėl 
Vokietijos okupacijos, kuriam „po ilgų svarstymų ir išsamių diskusi- 
jų“ pritarė prezidentas Rooseveltas ir aš pats, neleidžia atidėti ame- 
rikiečių pajėgų atitraukimo iš sovietų zonos vien tam, kad galėtume 
išspręsti kitas problemas. Kol pajėgos neatitrauktos, negalės pradėti 
veikti Sąjungininkų kontrolės taryba; vyriausiojo sąjungininkų pa- 
jėgų vado karinė valdžia turi būti nedelsiant stabdoma ir padalinta 
Eisenhoweriui ir Montgomery'iui. Prezidentui patarta, kad jei ati- 
dėtume veiksmus iki susitikimo liepą, tai neigiamai atsilieptų mūsų 
santykiams su sovietais, ir, atitinkamai, jis siūląs apie tai informuoti 
Staliną. 

Pagal šį dokumentą siūloma tuoj pat įsakyti mūsų armijoms atsi- 
traukti į joms skirtas okupacines zonas. Trumanas buvo pasirengęs 
įsakyti visoms Amerikos pajėgoms pradėti trauktis iš Vokietijos bir- 
želio 21-ąją. Tuo pat metu karo vadai turi rengtis okupuoti Berlyną ir 
užtikrinti, kad į jį keliais, geležinkeliu ir oru galėtų patekti JAV pajė- 
gos iš Frankfurto ir Brėmeno. Austrijoje viską galima sutvarkyti grei- 
čiau ir sklandžiau, atsakomybę dėl zonų nustatymo Vienoje ir visoje 
Austrijoje perduodant vadams vietoje, į vyriausybes jie kreiptųsi tik 
tais klausimais, kurių negalėtų išspręsti patys. 

Pasibaigus karo veiksmams, visa rytinė 
Europos dalis atsidūrė po sovietų padu. 
Šiame plakate - J. Stalinas ir Lenkijos 


komunistų vadas B. Bierutas, užrašas: „Lenkų- 


sovietų draugystė, tai taika, nepriklausomybė, 


laimingas mūsų tėvynės rytojus.“ 


Krūtinę nusmelkė bloga nuo- 
jauta. Bet neturėjau kito pasi- 
rinkimo, tik sutikti. Daugiau 
nieko nebegalėjau padaryti. 
Reikia nepamiršti, kad ponas 
Trumanas nedalyvavo procese, 
kai šios zonos iš pradžių buvo 
nustatomos, su juo nebuvo 
tartasi. Jam atėjus į valdžią, šį 
reikalą jam pateikė taip - Tru- 
manas laikosi arba nesilaiko ir 
tuo pačiu atmeta Amerikos ir 
Britanijos vyriausybių planą, 
priimtą vadovaujant jo garsia- 
jam pirmtakui. Neabejoju, kad 
Trumano veiksmus skatino jo 
patarėjai kariniais ir civiliais 
klausimais. Taigi čia jo atsako- 
mybė buvo tik tokia, kad reikė- 
jo nuspręsti, ar aplinkybės taip 
radikaliai pasikeitė, jog būtina 
susitarti dėl visiškai kitokios 
procedūros, ir tuomet, tikėtina, 
jis būtų kaltinamas išdavęs pa- 


sitikėjimą. Tiems, kurie yra išmintingi tik po įvykių, reikėtų patylėti. 

Liepos 1 d. Jungtinės Valstijos ir Britanija pradėjo atitraukti savo 
pajėgas į joms skirtas zonas, paskui armijas plūdo pabėgėliai. Euro- 
pos širdyje įsitvirtino Rusija. Tai buvo lemtingas riboženklis žmoni- 


jos istorijoje. 

Klostantis šiems įvykiams, man teko pasinerti į visuotinių rinkimų 
šurmulį, jie įsisiūbavo birželio pirmąją savaitę. Išgyventi šį mėnesį 
buvo tikrai sunku. Įtemptos kelionės automobiliu į didžiuosius Angli- 
jos ir Škotijos miestus, trys keturios kalbos per dieną didžiulėms ir iš 
pažiūros palaikančioms minioms, o svarbiausia - keturios radijo trans- 
liacijos, kurioms itin kruopščiai rengiausi — visa tai iš manęs pareika- 
lavo daug laiko ir jėgų. Visą tą laiką jaučiau, kad tai, už ką Europoje 
taip ilgai kovėmės, slysta iš rankų, kad greitos ir tvarios taikos viltys 
gęsta. Dienas leidau apsuptas triukšmingos minios, o vakare pavargęs 
grįždavau į būstinę traukinyje, kur laukė būrys mano padėjėjų ir gau- 
tos telegramos, tad vėl ilgoms valandoms sėsdavau prie darbo. Parti- 
jos rinkiminis azartas ir klegesys nederėjo su niūriu kontekstu, kuris 
nėjo man iš galvos: tai buvo įžeidimas tikrovei ir saiko jausmui. Tikrai 
džiaugiausi, kai rinkimų diena pagaliau atėjo ir balsavimo biuleteniai 
trims savaitėms buvo saugiai užantspauduoti dėžėse. 

Nusprendžiau savaitę iki konferencijos pasilepinti saulėje. Liepos 
7-ąją, dvi dienos po rinkimų, su ponia Churchill ir Mary nuskridome 
į Bordo ir labai patogiai įsikūrėme generolo Brutinelio viloje Ispani- 
jos pasienyje prie Handajaus, čia laukė malonios maudynės ir gražūs 
vaizdai. Rytus dažniausiai leisdavau lovoje: skaičiau gero prancūzų 
autoriaus puikiai parašytą pasakojimą apie Bordo paliaubas ir jų tra- 
gišką tęsinį Orane“. Keista, bet vėl atgijo mano paties prisiminimai 
apie šiuos penkerių metų senumo įvykius: sužinojau ir daug naujų 
dalykų. Popietėmis, apsiginklavęs įmantriausiais dailės reikmenimis, 
išsiruošdavau tapyti - prie Nivo upės ir Sent Žan de Liuzo įlanko- 
je aptikau daug patrauklių vietų. Taip pat radau talentingą teptuko 
kompanionę ponią Nairn, britų konsulo Bordo mieste žmoną - sujais 
susidraugavau prieš metus Marakeše. Atsakiau tik į keletą su artė- 
jančia konferencija susijusių telegramų, o partinę politiką bandžiau 


* Pasirašytos 1940 m. birželio 22 d., vokiečiams laimėjus tvirtą pergalę prieš Prancūziją. 

Sąjungininkų vadų portretais papuoštas monumentas. Prie jo - namus praradę vokiečių 


pabėgėliai. Berlynas. 1945 m. liepa. 


išmesti iš galvos. Visgi privalau prisipažinti, kad balsadėžių ir jų tu- 
rinio paslaptis vis tiek įkyriai beldėsi į duris ir skverbėsi pro langus. 
Bet įsibrovėlius lengvai nuvydavau, kai išsidėliodavau dažus ir paim- 
davau į ranką teptuką. 

Baskų žmonės visur mane sutiko šiltai. Ilgai kentę vokiečių okupa- 
ciją, dabar jie džiaugėsi vėl galėdami laisvai kvėpuoti. Rengtis kon- 
ferencijai nereikėjo, nes beveik visas jos turinys buvo mano galvoje, 
tad mėgavausi galėdamas visa tai nustumti į šoną nors šias kelias tuoj 
pralėksiančias dienas. Tuo metu prezidentas Trumanas plaukė per 
vandenyną JAV kreiseriu Augusta - tuo pačiu, kuris į pirmąjį mūsų 
susitikimą 1941 m. atplukdė Rooseveltą. Liepos 15 d. per miškus nu- 
vairavau automobilį į Bordo aerodromą, ir mano lėktuvas Skymaster 
nuskraidino mane į Berlyną. 


432 


28 skyrius. Atominė bomba 


2B skyrius 


Atominė bomba 


Prezidentas Trumanas atvyko į Berlyną tą pačią dieną kaip ir aš. 
Nekantravau susitikti su šiuo įtakingu žmogumi, su kuriuo, nepai- 
sant nuomonių skirtumų, jau užmezgiau draugiškus ryšius susira- 
šinėdamas. Aplankiau jį kitą rytą po mūsų atvykimo, ir man padarė 
įspūdį jo linksma, tiksli, šmaikšti kalbėjimo maniera ir akivaizdus ge- 
bėjimas priimti sprendimus. 

Liepos 16-ąją prezidentas ir aš atskirai apžiūrėjome Berlyną. Iš 
miesto buvo likęs tik griuvėsių chaosas. Aišku, apie mūsų vizitą vie- 
šai nepranešė, ir gatvėse buvo tik eiliniai praeiviai. Tačiau aikštėje 
prieš Reicho kanceliariją būriavosi nemažai žmonių. Išlipau iš auto- 
mobilio, vaikštinėjantį minioje visi mane sveikino, tik vienas seny- 
vas vyriškis nepritariamiai kratė galvą. Vokiečiams pasidavus, mano 
neapykanta dingo, mane labai sujaudino žmonių parodyti jausmai, 
jų išsekę veidai, nudėvėti drabužiai. Tada įėjome į kanceliariją ir il- 
gokai klaidžiojome po suniokotas galerijas ir sales. Vėliau rusų gi- 
dai nuvedė į Hitlerio priešlėktuvinę slėptuvę. Nusileidau į pačią 

pakilus į viršų, mums parodė vietą, kur jį sudegino. Išgirdome tuo- 
met išsamiausius tiesioginių liudininkų pasakojimus apie tai, kas čia 
vyko paskutinėmis valandomis. 

Hitlerio pasirinktas kursas mums buvo kur kas patogesnis nei tas, 
kurio bijojau. Paskutiniaisiais karo mėnesiais fiureris galėjo bet kada 
atskristi į Angliją ir pasiduoti sakydamas: „Darykite su manimi, ką 
norite, bet pasigailėkite mano suklaidintų žmonių.“ Esu tikras, kad 
jo būtų laukęs toks pats likimas kaip ir Niurnbergo nusikaltėlių. Mo- 
raliniai modernios civilizacijos principai, regis, reikalauja, kad kare 
nugalėtos valstybės vadus nugalėtojai baustų mirtimi. Tai, žinoma, 
skatina vadus priešintis iki paskutinio kraujo lašo bet kuriame kita- 
me kare ateityje, ir nesvarbu, kiek gyvybių bus bereikalingai tam pa- 
aukota, vadams tai nieko daugiau nekainuos. Šią papildomą kainą 
sumokės būtent daugybė paprastų žmonių, kurių žodis, sprendžiant 
dėl karo pradžios ar pabaigos, nieko nereiškia. Romėnai laikėsi prie- 
šingo principo: jų pergales veik lygia dalimi lėmė ir jų gailestingu- 
mas, ir narsa. 


22; 


Liepos 17 d. gavome pasaulį sudrebinsiančią žinią. Po pietų pas 
mane užėjo Stimsonas ir padėjo prieš mane popierių tardamas: „Kū- 
dikiai gimė. Jų būklė patenkinama.“ Supratau, kad atsitiko kažkas 
ypatinga. „Tai reiškia, kad eksperimentas Meksikos dykumoje pavy- 
ko. Atominė bomba tapo tikrove“, - paaiškino jis. Nors sekėme šį itin 
svarbų paieškų ir tyrimų procesą, gaudėme kiekvieną menkiausią 
žinią, kurią tik mums atskleisdavo, iš anksto nebuvome informuoti 
ir bent jau aš nežinojau tikslios lemiamo bandymo datos. Joks atsa- 
kingas mokslininkas nesiėmė prognozuoti, kas įvyks pirmą kartą visa 
apimtimi išbandžius atominį sprogimą. Ar šios bombos bus bevertės, 
ar turės visa naikinančią galią? Dabar jau žinojome. „Kūdikiai“ „pa- 
tenkinamai“ paleisti į pasaulį. Dar niekas negalėjo įvertinti tiesioginių 

karinių šio išradimo pada- 
rinių, dar niekas neįvertino 
ir visų kitų pasekmių. 

Kitą rytą atskrido lėk- 
tuvas ir atvežė išsamų 
šio reikšmingiausio įvykio 
žmonijos istorijoje aprašą. 
Raportą atnešė Stimsonas. 
Pasakoju taip, kaip prisi- 
menu. Bomba ar jos ekvi- 
valentas buvo detonuota 
ant 30 m aukščio atramos. 


La. f 


1 
k 


"Uu Visiems įsakyta atsitrauk- 


ti maždaug 15 km spin- 
duliu. Mokslininkai ir jų 
pagalbininkai glaudėsi už 
milžiniškų betono skydų 
ir slėptuvėse, nutolusiose 


t 
V 
1 * 
PB Ma 


W. Churchillio ir H. Trumano susitikimas. 


maždaug tokiu pat atstu- 

mu. Sprogimas buvo kurti- 
nantis. Didžiulis ugnies ir dūmų stulpas šovė aukštyn iki pat mūsų 
vargšės Žemelės atmosferos krašto. Pusantro kilometro spinduliu 
buvo nušluota viskas. Tai reiškė greitą Antrojo pasaulinio karo pabai- 
gą, o galbūt ir daug ko kito pabaigą. 

Prezidentas pakvietė pasitarti. Su juo buvo generolas Marshallas ir 
admirolas Leahy. Iki šiol galvodami apie pagrindinės Japonijos teri- 
torijos puolimą planavome pasitelkti galingą bombardavimą iš oro 
ir įsiveržti labai didelėmis armijomis. Tikėjomės žūtbūtinio japonų 
pasipriešinimo su samurajišku atsidavimu ir žūtbūtinės kovos ne tik 
didesniuose mūšiuose, bet ir kiekvienoje oloje ar bunkeryje. Minty- 
se iškilo vaizdas iš Okinavos salos, kur užuot pasidavę, tūkstančiai 
japonų išsirikiavo ir, vadams iškilmingai atlikus charakiri ritualą, 

Nenorėdami patekti į 


nelaisvę japonų kariai 


dažnai nusižudydavo. 


susisprogdino rankinėmis granatomis. Siekiant nuslopinti japonų 
pasipriešinimą, reikėtų įveikti karį po kario ir užkariauti šalį metras 
po metro, tai pareikalautų milijono amerikiečių gyvybių ir maždaug 
pusės tiek britų - arba dar daugiau, jei galėtume permesti atitinkamas 
pajėgas: mes buvome pasiryžę prisiimti savają šio vargo dalį. Tačiau 
dabar visas šis košmariškas paveikslas dingo. Vietoj jo iškilo vizija, — 
kuri tada atrodė teisinga ir šviesi — visą karą baigti vienu ar dviem 
galingais smūgiais. Iškart pagalvojau, kad šio kone antgamtiško gink- 
lo pasirodymas gali padėti japonams, kurių drąsa visada Žavėjausi, 
rasti garbę gelbstintį pasiteisinimą, atleisiantį juos nuo pareigos žūti 
kaunantis iki paskutinio vyro. 

Be to, mums nebereikės rusų. Karo su Japonija pabaiga nebepriklau- 
sė nuo rusų kariuomenės paramos paskutiname skerdynių etape, ojis, 
ko gero, gali užsitęsti. Mums nebereikės prašinėti jų paslaugų. Visos 
Europos problemas dabar galėsime spręsti taip, kaip dera, remian- 
tis bendrais Jungtinių Tautų principais. Atrodė, kad staiga gavome 
gailestingą galimybę sutrumpinti skerdynes rytuose ir švietėsi palan- 
kesnė perspektyva Europai. Neabejoju, kad panašiai mąstė ir mano 
draugai amerikiečiai. Bet kokiu atveju nebuvo jokio svarstymo - rei- 
kia panaudoti atominę bombą ar ne. Išvengti užsitęsusių masinių žu- 
dynių, baigti karą, duoti pasauliui taiką, jo iškankintoms tautoms iš- 
tiesti gydančias rankas - visa tai galėjome pasiekti keliais sprogimais 

pademonstruodami pranašesnę jėgą; po visų mūsų pastangų ir gre- 
siančių pavojų tai atrodė kaip stebuklingas išsigelbėjimas. 

Britai iš principo pritarė šio ginklo panaudojimui liepos 4 d., dar ne- 
atlikus bandymo. Dabar galutinis sprendimas iš esmės priklausė nuo 
prezidento Trumano, nes ginklas buvo jo rankose; niekada neabejo- 
jau dėl to, koks tai bus sprendimas, ir niekada vėliau neabejojau, kad 
prezidentas buvo teisus. Vertinant jau po įvykių, būtina atsižvelgti į 
šį istorijos faktą: klausimas panaudoti ar nepanaudoti atominę bom- 
bą, kad priverstume Japoniją pasiduoti, niekada nekilo. Dėl to visi 
prie mūsų stalo sutarė, šis sutarimas buvo vieningas ir automatiškas, 
niekas to nekvestionavo; ir vėliau neteko girdėti nė mažiausios užuo- 
minos, kad reikėjo elgtis kitaip. 

Kiek painesnis klausimas buvo - ką sakyti Stalinui. Mudu su prezi- 
dentu nebemanėme, jog mums reikia jo pagalbos, kad nugalėtume Ja- 
poniją. Teherane ir Jaltoje Stalinas davė žodį, kad sovietų Rusija puls 
Japoniją, -kai tik bus sutriuškina Vokietijos kariuomenė, ir laikantis 
šio įsipareigojimo, nuo gegužės pradžios Sibiro geležinkeliu rusų pa- 
jėgos buvo permetinėjamos į Tolimuosius Rytus. Mūsų nuomone, šių 
pajėgų greičiausiai neprireiks, taigi Stalinas neteko derybinio sver- 
to, kurį jis akivaizdžiai panaudojo prieš amerikiečius Jaltoje. Visgi 
jis buvo puikus sąjungininkas kare prieš Hitlerį, ir mudu manėme, 
kad privalome bendrais bruožais informuoti Staliną apie reikšmingą 
Naująjį Faktą, radikaliai keitųsi padėtį, bet visų detalių neatskleisti. 
Kaip jam pranešti šią žinią? Raštu ar žodžiu? Ar tai turėtų būti ofi- 
cialus ir specialiai tam skirtas susitikimas, ar padaryti tai kasdienių 
mūsų pasitarimų eigoje, gal po vieno iš tokių pasitarimų? Prezidentas 
nusprendė pasirinkti paskutinįjį variantą. „Manau, bus geriausia, jei 
po vieno iš susitikimų paprasčiausiai pasakysiu, kad sukūrėme visiš- 
kai naujo tipo bombą - kažką labai neįprasto — ir tai, mūsų manymu, 
lemtingai paveiks japonų nusiteikimą toliau tęsti karą.“ Pritariau šiai 
procedūrai. 

Tuo metu įnirtingas Japonijos puolimas iš oro ir jūros tęsėsi. Liepos 
pabaigoje Japonijos karo laivynas faktiškai nustojo egzistavęs. Šalis 
paniro į chaosą ir balansavo ant žlugimo ribos. Profesionalūs diplo- 
matai buvo įsitikinę, kad tik skubi kapituliacija, kurią inicijuotų impe- 
ratorius, gali išgelbėti šalį nuo visiško pakrikimo, bet valdžia vis dar 
beveik išskirtinai buvo karinės klikos rankose, o ši pasiryžusi veikiau 
privesti tautą iki masinės savižudybės nei pripažinti pralaimėjimą. 
Šiai fanatiškai hierarchijai nedarė įspūdžio baisus šalies niokojimas, 
valdantieji ir toliau tikėjo, kad įvyks koks nors stebuklas ir sėkmės 
švytuoklė atsisuks į jų pusę. 

Per keletą ilgų pokalbių prie keturių akių su prezidentu, kartais 
dalyvaujant ir jo patarėjams, diskutavome, ką daryti. Aiškinau apie 
skaudžią kainą, kurią teks mokėti amerikiečių gyvybėmis ir, kiek ma- 
žesniu mastu, britų gyvybėmis, jei japonams primesime „besąlygišką 
kapituliaciją“. Gal prezidentas galėtų suformuluoti kaip nors kitaip: 
taip gautume tai, kas būtina ateities taikai ir saugumui, kartu palik- 
tume japonams šiokią tokią regimybę, kad jų karinė garbė išsaugota, 
ir patikintume juos, kad grėsmės jų valstybės egzistencijai nėra, jei 
jie sutiks su visais nugalėtojo reikalaujamais saugikliais. Preziden- 
tas tiesmukai atkirto nemanąs, kad po Perl Harboro japonai dar turi 

Branduolinė bomba 


Little Boy. Būtent ji 


numesta ant Hirošimos 


1945 M. rugpjūčio 6 d. 


karinės garbės. Pasakiau tik tiek, kad bet kokiu atveju jie turi tai, dėl 
ko bus pasiryžę nesvyruodami mirti ir jų bus labai daug, ir kad mums 
tai nėra taip svarbu kaip jiems. Tada prezidentas, kiek suminkštėjęs, 
prakalbo (kaip ir anksčiau ponas Stimsonas) apie slegiančią atsako- 
mybę, kurią tenka prisiimti dėl pralieto amerikiečių kraujo upių. 

Galiausiai nuspręsta nusiųsti japonams ultimatumą, kuriuo reika- 
lauta skubios besąlygiškos visų Japonijos ginkluotųjų pajėgų kapitu- 
liacijos. Šis dokumentas paskelbtas liepos 26-ąją. Japonijos karo vadai 
ultimatumo sąlygas atmetė, atitinkamai JAV oro pajėgos parengė pla- 
nus numesti po atominę bombą ant Hirošimos ir Nagasakio. Susi- 
tarėme, kad gyventojams suteiksime galimybę išsigelbėti. Procedūra 
buvo gerai apgalvota. Kad sumažintume žuvusiųjų skaičių, vienuo- 
likoje Japonijos miestų liepos 27 d. barstėme lapelius, perspėjančius, 
kad jų miestai bus intensyviai bombarduojami iš oro. Kitą dieną šeši 
iš šių miestų sulaukė antskrydžių. Liepos 31 d. perspėjome dar dvyli- 
ka miestų, rugpjūčio 1 d. keturi iš jų bombarduoti. Paskutinis perspė- 
jimas duotas rugpjūčio 5-ąją. Teigiama, kad bombonešiai Superfortress 
kasdien išmėtydavo po 1,5 mln. lapelių su perspėjimu ir 3 mln. ulti- 
matumo kopijų. Pirmoji atominė bomba buvo numesta tik rugpjūčio 
6-ąją. 

Branduolinis grybas virš Hirošimos, 


Po Hirošimos rugpjūčio 9 d. 
sekė antroji bomba, skirta Nagasa- 
kio miestui. Kitą dieną, nepaisyda- 
ma kai kurių karinių ekstremistų 
maišto, Japonijos vyriausybė suti- 
ko priimti ultimatumą su sąlyga, 
kad imperatoriaus, kaip suvere- 
naus valdovo, prerogatyva nebus 
pažeista. Sąjungininkų laivai 
įplaukė į Tokijo įlanką, ir rugsėjo 
2-o0sios rytą JAV linijiniame laive 
Missouri pasirašytas oficialus kapi- 
tuliacijos dokumentas. Rusija pa- 
skelbė karą rugpjūčio 8 d., savaitė 
iki priešo kapituliacijos. Bet ji vis 
tiek pareikalavo visų teisių kaip 
kariavusi valstybė. 

Būtų klaidinga manyti, kad Japo- 
nijos likimą nulėmė atominė bom- 
ba. Kad Japonija bus sutriuškinta, 
buvo akivaizdu dar prieš nume- 
tant pirmąją bombą, nes pergalę 


lėmė kur kas pranašesnė jūrinė galia. Būtent ji leido užgrobti van- 
denyno bazes, iš jų smogtas paskutinis smūgis, privertęs kapituliuo- 
ti metropolijos armijas neiššovus nė vieno šūvio. Japonijos laivyba 
buvo sunaikinta. Japonija stojo į karą turėdama 5,5 mln. tonažo laivų, 
vėliau jos laivynas dar labiau išaugo, nes prisidėjo užgrobti laivai ir 
statomi nauji, bet japonų konvojų sistema ir eskortinės pajėgos buvo 
nepakankamos ir prastai organizuotos. Paskandinta 8,5 mln. tonažo 
japonų laivų, iš jų 5 mln. nugramzdino povandeniniai laivai. Mes, 
valstybė-sala, esame lygiai taip pat priklausomi nuo jūros, ir Japo- 
nijos pavyzdys mums yra gera pamoka, leidžianti suprasti, kas būtų 
nutikę, jei nebūtume išmokę įveikti povandeninių laivų. 


* 1945 m. rugpjūčio 15 d. 

Paskutinioji „Trejeto“ konferencija buvo pasmerkta žlugti. Nemė- 
ginsiu išdėstyti čia visų klausimų, kurie buvo iškelti ir neišspręsti per 
įvairius mūsų susitikimus. Užteks istorijos apie atominę bombą, tiek, 
kiek apie ją tada žinojau, ir papasakosiu apie tą pasibaisėtiną Vokieti- 
jos-Lenkijos sienų reikalą. Su šiais faktais gyvename ir šiandien. 

Jaltoje sutarėme, kad Rusija pastums savo vakarinę sieną su Lenkija 
iki Curzono linijos. Visada pripažinome, kad už tai Lenkija gaus ne- 
mažą dalį Vokietijos teritorijos. Klausimas buvo kiek? Kiek Vokietijos 
atrėžti? Kilo aštrūs ginčai. Stalinas norėjo vakarinę Lenkijos sieną iš- 
plėsti iki Oderio, ten, kur jis susilieja su vakarine Neise; Rooseveltas, 
Edenas ir aš reikalavome, kad siena būtų iki rytinės Neisės. Jaltoje 
visi trys vyriausybių vadovai viešai įsipareigojo dėl to konsultuotis 
su Lenkijos vyriausybe ir galutinį sprendimą priimti Taikos konfe- 
rencijoje. Tai daugiausia, ką tada pavyko susitarti. Tačiau 1945 m. 
liepą situacija jau buvo kitokia. Rusija pastūmė savo sieną iki Curzo- 
no linijos. Anuomet Rooseveltas ir aš supratome, kad tai reiškia, jog 
3-4 mln. už šios linijos atsidūrusių lenkų turės būti perkelti į vakarus. 
Tačiau dabar susidūrėmė su kur kas blogesniu dalyku. Sovietų kon- 
troliuojama Lenkijos vyriausybė taip pat stūmė savo sieną tolyn, jau 
ne iki rytinės Neisės, bet iki vakarinės. Čia daugiausia gyveno vokie- 
čiai, ir nors keletas milijonų pabėgo toliau į vakarus, daug jų liko. Ką 
darysime su jais? Perkelti 3-4 mln. lenkų jau buvo blogai. O dabar 
dar teks perkelti ir daugiau nei 8 mln. vokiečių? Net jei tokį perkė- 
limą svarstytume, jiems neužtektų maisto šalyje, kuri dabar liko iš 
Vokietijos. Didžiąją dalį Vokietijos grūdų užaugindavo kaip tik tose 
žemėse, kurias dabar pasiėmė lenkai, ir jei neteksime šios teritorijos, 
tai Vakarų sąjungininkės liks su sugriautomis pramonės zonomis ir 
išsipūtusiu badaujančių gyventojų skaičiumi. Tai nepasitarnaus tai- 
kai Europoje ateityje: palyginus su šia problema, Elzasas-Lotaringija 

ir Dancigo koridorius buvo vieni niekai. Ateis diena, kai vokiečiai vėl 
norės atsiimti savo teritoriją, ir Lenkija negalės jų sustabdyti. 


Lieka paminėti keletą neoficialių ir asmeninių susitikimų, pra- 
skaidrinusių šias niūrias diskusijas. Kieviena iš trijų didžiųjų delega- 
cijų turėjo surengti pobūvį kitoms dviem. Pirmiausia tai padarė Jung- 
tinės Valstijos. Kai atėjo mano eilė sakyti tostą, pasiūliau išgerti už 
„opozicijos lyderį, kad ir kas jis būtų“. Į konferenciją buvau pakvietęs 
poną Attlee, nes esu įsitikinęs, kad krizių laikotarpiu kiekvienas vals- 
tybės vadovas privalo turėti viską žinantį pavaduotoją, išlaikysiantį 
tęstinumą, jei atsitiktų kokia nelaimė. Attlee'į ir visą kompaniją tai 
labai pralinksmino. Sovietai surengė ne mažiau malonią vakarienę ir 
puikų koncertą su garsiausiais rusų atlikėjais, bet viskas užtruko iki 
vėlumos, tad išsmukau anksčiau. 

Paskutinį banketą liepos 23-iąją teko rengti mums. Norėjome pa- 
kviesti daugiau Žmonių: ne tik delegacijos narius, bet ir vyriausiuo- 
sius vadus. Prezidentą pasodinau iš dešinės, Staliną - iš kairės. Buvo 
sakoma daugybė tostų, ir Stalinas, net nepalaukęs, kol iš kambario 
išeis visi padavėjai ir patarnautojai, pasiūlė kitą mūsų susitikimą 
surengti Tokijuje. Neabejota, kad Rusija gali bet kurią akimirką pa- 
skelbti karą Japonijai. Prie Kinijos sienos jau buvo sutelkta didžiulė 
kariuomenė, pasiruošusi kirsti kur kas silpnesnę japonų fronto liniją 
Mandžiūrijoje. Kad pobūvis būtų laisvesnis, kartkartėmis persėsda- 
vome į kitą vietą, ir prezidentas dabar atsidūrė prieš mane. Dar kartą 
itin draugiškai pabendravau su Stalinu: jis buvo smagiai nusiteikęs ir, 
regis, nieko nenutuokė apie tą įspūdingą žinią, kurią prezidentas at- 
skleidė man apie atominę bombą. Stalinas entuziastingai kalbėjo apie 
Rusijos įsiveržimą į Japoniją ir, atrodo, tikėjosi ten kariauti dar ilgus 
mėnesius pritraukiant vis daugiau rusų pajėgų: jų skaičius dabar pri- 
klausė tik nuo Transsibiro geležinkelio. 


* 


1919 m. Versalio sutartimi pirmoji teritorija atiteko Prancūzijai, antroji — Lenkijai. 

Tada nutiko labai keistas dalykas. Mano galingasis svečias atsisto- 
jo su valgiaraščiu rankoje ir apėjo aplink stalą rinkdamas visų da- 
lyvavusiųjų parašus. Niekad nebūčiau pagalvojęs, kad jis autografų 
medžiotojas! Kai Stalinas grįžo prie manęs, jo pageidavimu užrašiau 
no akys linksmai žiburiavo gera nuotaika. Jau anksčiau rašiau, kad 
per tokius pobūvius keldami tostus sovietai visada gerdavo iš mažų 
stikliukų, ir Stalinas nuo šios praktikos niekada nenukrypdavo. Su- 
galvojau mesti jam iššūkį. Pripyliau jam ir sau po nedidelę raudonojo 
vyno taurę brendžio. Ir reikšmingai žvilgterėjau į jį. Abu užsivertę 
vienu mauku ištuštinome taures ir patenkinti įdėmiai žvelgėme viens 
į kitą. Patylėjęs Stalinas paklausė: „Jei tikrai negalite mums atiduoti 
įtvirtintos bazės Marmuro jūroje, gal tada galėtume gauti bazę Alek- 
sandropolyje?“ Atsakiau tik tiek: „Visada palaikysiu Rusijos teisę vi- 
sus metus laisvai plaukioti jūromis neteritoriniuose vandenyse.“ 

Kitą dieną, liepos 24-ąją, po plenarinio posėdžio dalyviams paki- 
lus nuo apskritojo stalo ir prieš išsiskirstant, visi dar lūkuriavo susi- 
būrę po du ar tris; mačiau, kaip prezidentas priėjo prie Stalino ir jie 
dviese, tik su vertėjais, kalbasi. Stovėjau už kokių penkių metrų ir 
susidomėjęs stebėjau šį įsimintiną pokalbį. Žinojau, ką prezidentas 
ketino pasakyti Stalinui. Buvo svarbu įvertinti, kokį poveikį padarys 
jam ši žinia. Šis vaizdas man stovi akyse, lyg viskas būtų vykę vakar. 
Stalinas atrodė sužavėtas. Nauja bomba! Itin galinga! Tikriausiai nu- 
lemsianti visą Japonijos karo eigą! Kaip pasisekė! Tą akimirką toks 
buvo mano įspūdis, buvau tikras, kad Stalinas nesuvokė to, kas jam 
sakoma, reikšmės. Akivaizdu, kad jis ir taip turėjo daug sunkumų ir 
rūpesčių, ir atominė bomba jo darbotvarkėje nefigūravo. Jei būtų nors 
kiek įsivaizdavęs, kokia revoliucija vyksta pasaulio reikaluose, tai 
būtų matyti iš jo reakcijos! Ir jam nebūtų nieko lengviau, kaip pasa- 
kyti: „Ačiū, kad papasakojote man apie savo naująją bombą. Žinoma, 
aš tų techninių dalykų nesuprantu. Gal galėčiau rytoj atsiųsti savo 


* Autorius atsako nurodydamas bendrą tarptautinės jūrų teisės nuostatą (freedom of the seas). 

branduolinių mokslų ekspertą pasikalbėti su jūsų ekspertu?“ Tačiau 
Stalino veidas toliau liko linksmas ir malonus, ir netrukus šių dviejų 
galingų personų pokalbis baigėsi. Laukdamas automobilio, atsidū- 
riau šalia Trumano ir paklausiau, kaip sekėsi. „Jis neuždavė nė vieno 
klausimo“, - atsakė prezidentas. 

Liepos 25-osios rytą konferencijos dalyviai susitiko dar kartą. Tai 
buvo paskutinis posėdis, kuriame dalyvavau. Dar sykį priminiau, 
kad negalime nustatyti Lenkijos vakarinės sienos neatsižvelgdami į 
milijoną su ketvirčiu ten gyvenančių vokiečių; prezidentas pabrėžė, 
kad taikos sutartį galės ratifikuoti tik Senatui patarus ir pritarus. Pri- 
valome rasti sprendimą, kurį galėsiu sąžiningai rekomenduoti Ame- 
rikos žmonėms, sakė jis. Aš pareiškiau, kad jei lenkams leisime užimti 
penktosios valstybės nugalėtojos vietą nesusitarę, kad Vokietijoje už- 
augintas maistas būtų po lygiai padalytas visiems Vokietijos gyven- 
tojams, ir jei nesusitarsime dėl reparacijų bei karo grobio, konferen- 
cija bus žlugusi. Šių problemų mazgas buvo svarbiausia mūsų darbo 
dalis, ir kol kas dėl nieko nesusitarėme. Ginčai tęsėsi. Stalinas pasakė, 
kad anglis ir metalas, kurį gausime iš Rūro, yra svarbiau nei maistas. 
Atšoviau, kad šiuos išteklius reikės iškeisti į maistą iš rytų. Nes kaip 
kitaip angliakasiai tą anglį iškas? „Jie atsiveždavo maisto iš užsienio 
anksčiau, tą patį gali daryti ir dabar“, - atsakė Stalinas. O kaip jie 
sumokės reparacijas? „Vokietija vis dar turi daug lašinių“, - negai- 
lestingai kirto Stalinas. Kategoriškai nesutikau, kad Rūras badautų, 
kai visi javų laukai šalies rytuose atiteks lenkams. Britanijai pačiai 
trūksta anglies. „Tai panaudokite kasyklose vokiečių belaisvius — bent 
aš taip darau. Norvegijoje vis dar yra 40 tūkst. vokiečių karių, galite 
parsivežti juos“, —- patarė Stalinas. Pasakiau, kad mes savo anglį iš- 
vežame į Prancūziją, Olandiją ir Belgiją; kodėl lenkai parduoda anglį 
Švedijai, kai Britanija skriausdama save atiduoda ją išlaisvintoms ša- 
lims? „Bet tai rusų anglis“, - atsakė Stalinas. „Mūsų padėtis yra dar 
sunkesnė nei jūsų. Kariaudami praradome per penkis milijonus vyrų 
ir mums labai trūksta darbo jėgos.“ Dar kartą pakartojau: „Siųsime 

anglį iš Rūro į Lenkiją ar bet kur kitur, tik jei mainais gausime maisto 
šią anglį išgaunantiems angliakasiams.“ 

Regis, šitai Staliną pristabdė ir jis pasakė, kad tai dar reikia apsvars- 
tyti. Sutikau ir pridūriau, kad viso labo noriu, jog jis suprastų, kokių 
sunkumų patiriame. Na, bent jau iš mano pusės reikalas tuo buvo 
baigtas. 


+11A 


Be to, ką papasakojau, neprisiimu atsakomybės dėl išvadų, kurios 
Potsdamo konferencijoje buvo padarytos vėliau. Klausimus, dėl kurių 
prie konferencijos apskritojo stalo nesutarėme ir dėl kurių savo kas- 
dieniuose susitikimuose nesutarė užsienio reikalų ministrai, atidėjau. 
Jų prisikaupė grėsminga krūva. Ketinau, jei būsiu vėl išrinktas - o to 
tikėtasi - susikibti su sovietų vyriausybe dėl visų šių dalykų. Pavyz- 
džiui, nei aš, nei ponas Edenas niekada nebūtume sutikę, kad Lenki- 
jos siena taptų vakarinė Neisė. Oderio ir rytinės Neisės linija jau buvo 
pripažinta kaip kompensacija Lenkijai už atsitraukimą iki Curzono 
linijos, tačiau rusų armijų įžengimui į teritoriją iki ar net už vakarinės 
Neisės niekada nepritarė ir nepritartų jokia vyriausybė, kurios galva 
buvau aš. Ir tai nebuvo vien principo reikalas, bet realybė, paveik- 
sianti dar tris papildomus milijonus perkeltų žmonių. 

Buvo ir kitų dalykų, dėl kurių būtų teisinga grumtis su sovietų vy- 
riausybe ir su lenkais, dabar ryjančiais didžiulius gabalus vokiečių 
teritorijos ir akivaizdžiai tapusius uoliomis sovietų marionetėmis. 
Derybos dėl šių klausimų nutrūko joms tik įpusėjus ir labai nelai- 
ku, bet tai lėmė visuotinių rinkimų rezultatas. Sakau tai ne tam, kad 
kaltinčiau socialistų vyriausybės ministrus, nes jiems teko atnaujinti 
derybas rimtai nepasirengus, ir, suprantama, jie nebuvo susipažinę 
su mano idėjomis ir planais: t. y. konferenciją baigti atverčiant mūsų 
kortas ir, jei reikės, geriau viešai susipykti, negu leisti, kad Lenkijos 
sienos būtų nustumtos toliau Oderio ir rytinės Neisės. 

Tačiau, kaip jau minėjau ankstesniuose skyriuose, tinkamas laikas 
spręsti šiuos klausimus buvo tada, kai galingųjų sąjungininkų frontai 
susitiko ir stovėjo vienas priešais kitą, kol amerikiečiai ir mažesniu 
mastu britai apie 650 km ilgio fronte dar neatsitraukė kai kur beveik 
200 km, atiduodami rusams Vokietijos širdį ir didelę teritorijos dalį. 
Troškau išspręsti šį klausimą, kol dar neatsitraukėme taip toli ir są- 
jungininkų armijos egzistavo kaip reali jėga. Amerikiečiai laikėsi po- 
žiūrio, kad esame įsipareigoję atsitraukti iki konkrečios okupacinės 
linijos, o aš buvau tikras, kad iki okupacinės linijos turime atsitraukti 
tada, kai būsime patenkinti tuo, kaip klostosi įvykiai visame fronte 
nuo šiaurės iki pietų, kai įsitikinsime, kad viskas vyksta pagal mūsų 
sudarytų susitarimų siekius ir dvasią. Tačiau mums niekaip nepavyko 
amerikiečių įtikinti, ir rusai, stumdami priešais save lenkus, brovėsi 
tolyn gindami prieš save vokiečius ir palikdami didžiulius Vokietijos 
plotus be gyventojų, grobdami jų maisto atsargas ir daugybę burnų 


J. Stalinas, H. Trumanas ir W. Churchillis Potsdame. 

suvarydami į perpildytas britų ir amerikiečių zonas. Net Potsdame 
šiuos klausimus galbūt dar buvo galima sureguliuoti, bet griuvus Bri- 
tanijos nacionalinei vyriausybei ir mane pašalinus iš posto, kai vis dar 
turėjau didelę įtaką ir galią, pasiekti patenkinamų sprendimų tapo 
nebeįmanoma. | 

Liepos 25-osios popietę su dukra Mary parskridau namo. Northolte 
mane pasitiko žmona ir mes kartu ramiai pavakarieniavome. 

Kapitonas Pimas ir žemėlapių kambario personalas puikiai pasi- 
darbavo, kad pateiktų nuoseklią ataskaitą apie rinkimų rezultatus, 
kai šie pradėjo eiti kitą dieną. Pagal paskutiniuosius konservatorių 
centrinės būstinės duomenis, turėjome išlaikyti tvirtą daugumą. Dėl 
rinkimų per daug nesukau galvos ir visą dėmesį skyriau sunkiai iš- 
sprendžiamiems konferencijos klausimams. Apskritai priėmiau par- 
tijos vadovybės nuomonę, ir nuėjau miegoti įsitikinęs, jog Britanijos 
žmonės norės, kad tęsčiau darbą. Vyliausi, kad galėsime atkurti na- 
cionalinę koalicinę vyriausybę atsižvelgdami į naują Bendruomenių 
rūmų sudėtį. Taigi miegojau. Tačiau prieš pat auštant staiga pabu- 
dau nuo beveik fizinio aštraus skausmo dūrio. Pervėrė ir užvaldė iki 
šiol pasąmoninga mintis, kad pralaimėjome. Didžiųjų įvykių spau- 
dimas, padėjęs mano protui palaikyti „skrydžiui reikalingą greitį“, 
liausis ir aš krisiu žemėn. Galia daryti įtaką ateičiai iš manęs bus at- 
imta. Žinios ir patirtis, kurias sukaupiau, autoritetas ir pasitikėjimas, 
kuriuos užsitarnavau daugelyje šalių, dings. Tokia perspektyva man 
nepatiko, iškart apsiverčiau ant kito šono ir vėl užmigau. Pabudau 


448 


ŽNORVEOIJA, 4 t 
J / ŠVEDIJA 2 Am V Leningrad 
“ a 3 Tallinn 
Stockholm, usa 24 EOTIJA 
RT + Pskov 
o ia 
LATVIJA | 


! 
tą, LIETUVA S Vitebsk 
KE 7 . 


fiNinius 


Oslo 


7. p 


Peipus 


Praha“ "4774 S Dr Przėmysl i 
M anų mi Ps "B li 


=-„Ą linijas nijas—S i 
. k vai k 
4, Rai * Budapest „— 
+" «Bern | 
Ligos CEVECARUA" is. „AusTRuA“ VENORIJA, 
pa M Cs X Na 4 
"Laisvoji Triesto ("X RUMUNIJA 
S teritorija + k 


p 2 Buourestią 
Vo. Beograd t £Š. 


„00 
Na 6047 


Danai Uma < 
—— Mareeilię o 


ata 


S Korsika 
t "Baroelonia , , 


ULGARIJA, 
Sofija 


i “ d 

, Istanbūlė >= 
- . p 
(r 


Vidurio I Europos 
valstybių sienos 


Valstybių sienos 1939 m. rugsėjį -=---—-—--—-—-—- 


Pokarinės valstybių sienos ewsesosenenso04 


Curzono linija KKKXKKKAKXKA 


500 mylios 


šBinston 86. ŪAhurchill Triumfas ir tragedija 


tik devintą ir nuėjau į žemėlapių kambarį, jau buvo gauti pirmieji re- 
zultatai. Kaip jau tikėjausi, jie buvo nepalankūs. Iki vidurdienio tapo 
aišku, kad daugumą turės socialistai. Per pietus žmona man pasa- 
kė: „Nėra to blogo, kas neišeitų į gera.“ „Kol kas to gero, regis, visai 
nesimato“, - atsakiau. 

Eilinėmis aplinkybėmis būčiau galėjęs pasiimti keletą dienų ir baig- 
ti tvarkyti vyriausybės reikalus įprastu būdu. Pagal konstituciją galė- 
jau laukti, kol susirinks parlamentas, tai įvyktų po kelių dienų, ir tada 
Bendruomenių rūmai mane atleistų. Taip prieš atsistatydindamas bū- 
čiau galėjęs paskelbti tautai apie besąlygišką Japonijos kapituliaciją. 
Tačiau bet toks vilkinimas prieštaravo viešajam interesui, nes [Pots- 
damo] konferencijoje, kur visų didžiųjų klausimų svarstymas dabar 
artėjo prie finalo, Britanijai iškart turėjo atstovauti visus įgaliojimus 
turinti valdžia. Be to, rinkėjų verdiktas buvo toks vienareikšmiškas, 
kad nebenorėjau nė valandai likti atsakingas už jų reikalus. Tad sep- 
tintą vakare pasiprašiau audiencijos pas karalių: nuvykęs į rūmus 
įteikiau jam savo atsistatydinimo raštą ir patariau Jo Didenybei iš- 
kviesti poną Attlee. 

Tautai paskelbiau šį pareiškimą, kuriuo ir baigsiu savo pasakojimą: 


Šiandien suskaičiuoti balsai oficialiai išreiškia Britanijos žmonių 
sprendimą. Tad atsisakau atsakomybės, kuri man buvo patikėta niū- 
resniais laikais. Apgailestaujau, kad man nebuvo leista pabaigti to, 
kas pradėta prieš Japoniją. Tačiau viskas jau suplanuota, viskam pa- 
sirengta, ir rezultatų galbūt sulauksime kur kas greičiau, nei tikėtasi. 
Naujoji vyriausybė perima sunkias pareigas užsienyje bei namuose, 
ir visi privalome viltis, kad jie sėkmingai jas vykdys. 

Man telieka išreikšti didžiausią dėkingumą Britanijos žmonėms, ku- 
rių vardu veikiau visus šiuos pavojų kupinus metus, už jų suteiktą 
tvirtą, nepalaužiamą paramą man einant šias pareigas, ir už daugybę 
savo tarnui parodytų gerumo ženklų. 

Ilgai trukęs darbas, kurio ėmiausi rašydamas šešis „Antrojo pasau- 
linio karo“ tomus, dabar pasirodys sutrumpinta versija“, kad jį galėtų 
skaityti norintys Žinoti, kas vyko, bet neapkraunant skaitytojų deta- 
lių, ypač karinių, gausa. 

Be to, turiu puikią progą pažvelgti atgal ir pareikšti savo nuomonę 
apie kai kuriuos svarbius paskutiniųjų dvylikos metų įvykius. 

1945 m. liepos 25 d. išvykdamas iš Potsdamo tikrai tikėjausi, kad 
rinkimų rezultatai suteiks man gana solidžią daugumą, tad susidūręs 
su faktais buvau priblokštas. Visiškai pasinėręs į karo reikalus ir į pa- 
dėtį, kuri klostėsi mums artėjant prie pergalingo finalo, nesupratau, 
kas įvyko Britanijos salose. Priešingu atveju - tada taip galvojau, tą 
patį manau ir dabar - viską būčiau galėjęs sutvarkyti kitaip. Labiau- 
siai pritrenkė daugumos kariškių nuomonė po to, kai mano atžvil- 
giu jie parodė tiek daug geranoriškumo. Dar labiau rinkimų baigtis ir 
skaičiai nustebino Europą ir Ameriką, ir net Sovietų Sąjungą. Natū- 
ralu, visi tikėjosi, jog Britanijos tautos, ištvėrusios baisiausius 1940 m. 
išbandymus ir penkerius metus kariavusios iki pergalės, išliks nepa- 
laužtos ir vyriausybės nekeis. 

Per Potsdamo konferenciją dar nemėginau rimtai susiremti su Ru- 
sija. Nuo susitikimo Jaltoje Rusija elgėsi stulbinančiai. Labai tikėjausi, 


* Šešiatomė versija baigta 1951 m., keturtomė versija - 1957 m. 

Sovietų paradas Vienoje. 1945 m. 


kad amerikiečiai nepasitrauks iš tų didžiulių jų užkariautų Vidurio 
Europos teritorijų iki mums susitinkant. Tai buvo vienintelė sąjungi- 
ninkų korta pasibaigus karo veiksmams - ji būtų leidusi susitarti ly- 
giomis sąlygomis. Britanija nieko nesiekė sau, bet buvau tikras, kad, 
Britanijos požiūriu, tokia rusų ekspansija visomis kryptimis toli pra- 
noko tai, kas laikytina teisinga. Amerikiečiai, regis, nesuvokė situaci- 
jos, ir satelitines valstybes, kaip tapo įprasta jas vadinti, okupavo rusų 
pajėgos. Berlynas jau buvo rusų rankose, nors Montgomery'is galėjo 
jį užimti, jei jam būtų leidę tai padaryti. Vieną irgi užėmė rusai, ir są- 
jungininkų atstovai, net kaip individualūs asmenys, negalėjo įžengti į 
šią svarbią sostinę. Balkanuose Bulgariją ir Rumuniją taip pat okupa- 
vo rusai. Jugoslavija drebėjo po Tito, jos garsiojo patriotinio lyderio, 
padu. Rusai okupavo Prahą, regis, amerikiečiams pritarus. Užėmė ir 
Lenkiją, o jos vakarinę sieną nuspręsta pastumti į Europos širdį taip 
dar sumažinant Vokietijos teritoriją. Visus šiuos žingsnius Rusija pa- 
darė jų armijoms dar veržiantis pirmyn. Tačiau amerikiečiams visa 

tai atrodė būtina, kad galvos nepakeltų Vokietija, ir pagrindinis JAV 
kaip valstybės tikslas buvo vengti visko, kas rodytų pernelyg glaudų 
JAV veikimą išvien su Britanija prieš Rusiją. 


+135 


Atėjus žiemai išvykau į Jungtines Valstijas ir pasilikau ten keletą 
mėnesių. Lankiausi Baltuosiuose rūmuose ir Valstybės departamente. 
Ten gavau kvietimą 1946 m. balandį pasakyti kalbą Vestminsterio ko- 
ledže, Fultone, Misurio valstijoje. Susitikimui pažadėjo pirmininkauti 
pats ponas Trumanas. Iki to dar buvo likę keli mėnesiai, visą tą lai- 
ką stengiausi būti kuo geriau informuotas. Teiravausi ir Baltuosiuo- 
se rūmuose, ir Valstybės departamente, ar tam tikros temos nesukels 
nepatogumų, ir patikintas, kad galiu kalbėti ką noriu, atsidėjęs ren- 
giau savo kalbą. Tuo metu dėl nepasotinamo Rusijos ir tarptautinio 


H. Trumanas ir W. Churchillis JAV po karo. 

komunizmo apetito padėtis pasaulyje darėsi katastrofiška, pagaliau 
tai pradėjo suvokti ir įtakingi amerikiečiai. Parodžiau savo kalbą po- 
nui Byrnesui, tuometiniam valstybės sekretoriui, supratau, kad jis 
man entuziastingai pritaria. Prezidentas pakvietė mane į Fultoną vyk- 
ti jo traukiniu, keliavome visą ilgą naktį. Sužaidėme puikią pokerio 
partiją. Tai vienintelė tema, kurią prisimenu. Manydamas, kad valsty- 
bės sekretorius supažindino prezidentą su mano pagrindine mintimi 
ir tai jam patikę, nusprendžiau sakyti kalbą tokią, kokią parašiau. Kai 
kreipiesi į kitos šalies žmones, visada reikia būti atsargiam. Pateikiu 
kalbos fragmentą: 


Dar neseniai šias teritorijas nušvietė sąjungininkų pergalė, dabar jas 
gožia šešėlis. Niekas nežino, ką sovietų Rusija ir jos tarptautinė ko- 
munistų organizacija ketina daryti artimiausioje ateityje, kiek ji bus 
linkusi plėsti savo valdas, kiek sieks į savo tikėjimą atversti kitas vals- 
tybes, kokios bus ir ar bus šios ekspansijos ribos. Nuoširdžiai žaviuosi 
ir gerbiu drąsią rusų tautą ir savo karo metų draugą maršalą Staliną. 
Britanijoje - neabejoju, kad taip pat ir čia - jaučiame didelę simpatiją 
ir geranoriškumą visoms Rusijos tautoms, esame pasiryžę įveikti 
skirtumus ir nesutarimus bei užmegzti tvirtą draugystę. Suprantame 
rusų poreikį jaustis saugiems prie vakarinės sienos eliminuojant bet 
kokią vokiečių agresijos galimybę. Kviečiame Rusiją užimti teisėtą 
vietą tarp lyderiaujančių pasaulio valstybių. Džiaugsimės išvydę jos 
vėliavą jūrose. O svarbiausia, skatinsime nuolatinius ir vis dažnes- 
nius ryšius tarp Rusijos ir mūsų žmonių abiejose Atlanto pusėse. Ta- 
čiau mano pareiga yra pateikti jums tam tikrus faktus apie dabartinę 
padėtį Europoje, ir esu tikras, kad norėtumėte išgirsti mano požiūrį. 
Per visą žemyną nuo Šcecino prie Baltijos iki Triesto prie Adrijos 
nusileido geležinė uždanga. Už tos linijos liko visos senųjų Vidurio ir 
Rytų Europos valstybių sostinės. Varšuva, Berlynas, Praha, Viena, 
Budapeštas, Belgradas, Bukareštas ir Sofija: visi šie garsūs miestai ir 
šių valstybių gyventojai atsidūrė teritorijoje, kurią vadinu sovietų 

zona, ir visos jos vienokia ar kitokia forma tapo priklausomos ne tik 
nuo sovietų įtakos, bet ir nuo labai stiprios ir daugeliu atvejų vis 
griežtėjančios Maskvos kontrolės. Tik Atėnai - tik Graikija su visa 
jos nemirtinga šlove - yra laisva nuspręsti savo ateitį rinkimuose da- 
lyvaujant britų, amerikiečių ir prancūzų stebėtojams. Rusų valdoma 
Lenkijos vyriausybė buvo paskatinta neteisėtai brautis gilyn į Vokie- 
tijos teritoriją, tad dabar vyksta masinis milijonų vokiečių išvarymas 
siaubingu ir iki tol neįsivaizduojamu mastu. Visose šiose Rytų Euro- 
pos valstybėse komunistų partijos buvo labai mažos, bet joms buvo 
suteiktas visiškai jų narių skaičiaus neatitinkantis pranašumas ir ga- 
lia, ir komunistai visur siekia įtvirtinti totalitarinę valdžią. Beveik 
visur viešpatauja policinės vyriausybės, ir kol kas niekur, išskyrus 
Čekoslovakiją, nėra tikros demokratijos. 

Turkija ir Persija sunerimusios ir sutrikusios dėl Maskvos vyriausy- 
bės joms keliamų pretenzijų ir daromo spaudimo. Berlyne rusai mėgi- 
na savojoje okupuotos Vokietijos zonoje sudaryti kvazikomunistinę 
partiją ir rodo ypatingą palankumą kairuoliškų vokiečių grupių lyde- 
riams. Pasibaigus kovoms praeitą birželį, laikydamosios ankstesnio 
susitarimo, amerikiečių ir britų armijos 640 km fronte atsitraukė kai 
kur 240 km į vakarus ir leido mūsų sąjungininkei Rusijai užimti di- 
džiules Vakarų demokratinių valstybių užkariautas teritorijas. 

Jei dabar sovietų vyriausybė savo zonoje atskirai bandys sukurti pro- 
komunistinę Vokietiją, tai sukels naujų rimtų problemų britų ir ame- 
rikiečių zonose: sumušti vokiečiai galės išstatyti save aukcione ir par- 
siduoti sovietams arba Vakarų demokratijoms. Kad ir kokias išvadas 
darytume iš šių faktų - 0 tai yra faktai — tai tikrai nėra ta išlaisvinta 
Europa, už kurios sukūrimą kovėmės. Ir tokioje Europoje nėra sąlygų 
ilgalaikei taikai. 


Publika klausėsi labai įdėmiai, ir prezidentas, ir ponas Byrnesas 


mano kalbą pagyrė. Tačiau laikraščiai komentavo įvairiai. Rusijoje šią 
žinią sutiko blogai, Stalinas ir Pravda reagavo, kaip ir tikėtasi. Pravda 

uždanga“. 1946 m. balandis. 


mane pasmerkė, išvadino „antisovietiniu karo kurstytoju“, mėginan- 
čiu sugriauti Jungtines Tautas. Laikraščiui duotame interviu Stalinas 
kaltino mane, kad raginu kariauti prieš Sovietų Sąjungą ir prilygino 
mane Hitleriui. Bendruomenių rūmuose taip pat kilo klausimų, bet 
ponas Attlee, dabar ministras pirmininkas, atsakė, kad vyriausybė ne- 
reikš nuomonės dėl privataus asmens kitoje šalyje pasakytos kalbos. 

Po kelių dienų turėjau sakyti dar vieną kalbą Niujorke, čia viešėjau 
mero ir miesto valdžios kvietimu. Waldorf Astoria viešbutį, kuriame 
per vakarienę turėjau pasisakyti, iš visų pusių supo piketuojantys 
komunistai, ir kiek nustebau sužinojęs, kad valstybės sekretoriaus 
pavaduotojas Deanas Achesonas neatvyks. Ponas Johnas Winantas, 
Vašingtone po pietų išgirdęs apie šį plano pakeitimą, iškart sėdo į 
Niujorko traukinį ir atvyko vidury vakarienės, kad mane palaikytų. 
Jis pasakė itin draugišką kalbą. O štai keletas mano minčių: 

Prieš dešimt dienų kalbėdamas Fultone maniau, kad kas nors neuži- 
mantis oficialių pareigų turi aštriais žodžiais atkreipti dėmesį į da- 
bartinę apverktiną pasaulio būklę. Nenoriu atsiimti ar pakeisti nė vie- 
no žodžio. Mane pakvietė laisvai pasidalinti įžvalgomis laisvoje šaly- 
je, ir esu tikras, kad mano išsakyta viltis dėl glaudesnio mūsų šalių 
suartėjimo išsipildys, ir ne dėl kokios nors pasakytos kalbos, bet dėl 
to, kaip krypsta žmonių reikalai ir kaip klostosi pasaulio likimas. Ma- 
no nuomone, vienintelis neatsakytas klausimas yra - ar amerikiečiai 
ir britai būtinos veiksmo ir minties darnos pasieks pakankamai pap- 
rastai, aiškiai ir laiku, kad užkirstų kelią naujam pasauliniam konflik- 
tui, ar, kaip jau yra buvę, tik konfliktui įsisiūbavus. ... 

„Tačiau leiskite pareikšti, kad pasaulinei organizacijai užtikrinus 
įstatymo viešpatiją, visų pasaulio žmonių pažangos ir laisvės nesu- 
lauksime ir gerovės amžius neateis be nuolatinių pasišventusių ir, 
svarbiausia, bebaimių britų ir amerikiečių visuomeninių sistemų pa- 
stangų. 


Sujudimas laikraščiuose, visuotinis susidomėjimas ar net įsiaudri- 


nimas toliau didėjo. 


22. 


Ankstyvą 1946 m. rudenį praleidau tapydamas nuostabioje viloje 


prie Zenevos ežero, jo fone virš vandens stūgso Monblanas. Atėjus 


laikui išvykti, su malonumu apsilankiau Ciuricho universitete ir pa- 
sakiau kalbą apie Europos tragediją ir tą baisią padėtį, į kurią ji buvo 
įstumta; raginau įkurti ką nors panašaus į Europos Jungtines Valsty- 


bes ar tiek, kiek pavyktų nuveikti ta linkme. 


Apsidžiaugiau prieš dvi dienas perskaitęs laikraščiuose, kad mano 

draugas prezidentas Trumanas susidomėjo ir palaiko šią didingą idė- 
ją. Nematau priežasties, kodėl regioninė organizacija galėtų kaip nors 
kirstis su pasauline Jungtinių Tautų Organizacija. Priešingai, ma- 
nau, kad didesnė sintezė bus galima, jei Jungtinės Tautos remsis na- 
tūraliai susijusiomis grupėmis. Vakarų pusrutulyje tokia natūrali 
grupė jau egzistuoja. Mes, britai, turime Tautų Sandraugą. Tokios 
grupės ne silpnina, o stiprina pasaulinę organizaciją. Jos yra pagrin- 
dinė pasaulinės organizacijos atrama. Tad kodėl negalėtų būti Euro- 
pos grupės, kuri suteiktų suglumusioms neramaus ir galingo žemyno 
tautoms didesnio patriotizmo ir bendros pilietybės jausmą, ir kodėl 
tokia grupė negalėtų užimti teisėtos vietos tarp kitų drauge kuriant 
žmonijos likimą? Kad to pasiektume, būtinas ištikimybės aktas, ir ja- 
me turi sąmoningai dalyvauti milijonai skirtingomis kalbomis šne- 
kančių šeimų. 

Visi žinome, kad du mūsų išgyventi pasauliniai karai kilo iš tuščia- 
garbio naujai suvienytos Vokietijos užsidegimo būti svarbiausia pa- 
saulyje. ... Iš Vokietijos reikia atimti galią vėl apsiginkluoti ir pradėti 
naują agresiją. Bet, kai tai bus padaryta - 0 tai bus padaryta ir jau 
daroma — privalome liautis baudę. Turime padaryti tai, ką ponas 
Gladstone'as prieš daugelį metų vadino „palaimingu užmaršties 
veiksmu“. Turime atsukti nugarą praeities baisybėms. Privalome žiū- 
rėti pirmyn. Negalime sau leisti visus ateinančius metus vilkti pas- 
kui save iš praeities skriaudų kylančią neapykantą ir kerštą. Jei nori- 
me išgelbėti Europą nuo nesibaigiančių vargų, 0 iš tikrųjų ir nuo ga- 
lutinės pražūties, privalome tikėti Europos šeima ir užmiršti visus 
praeities nusikaltimus ir kvailystes. 

„Dabar pasakysiu jus labai nustebinsiantį dalyką. Pirmasis žingsnis 
atkuriant Europos šeimą yra Prancūzijos ir Vokietijos partnerystė. 
Tik taip Prancūzija galės atgauti moralinės Europos lyderės statusą. 
Europa negalės atgimti be kilniadvasės Prancūzijos ir be kilniadvasės 
Vokietijos. Europos Jungtinių Valstybių Sąjunga, jei ji bus teisingai 
ir gerai sudaryta, iš esmės sumažins bet kurios vienos valstybės galią. 


£pilugas 


Mažos tautos bus tokios pat svarbios kaip ir didelės, jos užsitarnaus 
garbingą vietą prisidėdamos prie bendro reikalo. Senosios Vokietijos 
žemės ir kunigaikštystės, bendro patogumo dėlei laisvai susijungu- 
sios į federacinę sistemą, galės kiekviena atskirai užimti vietą tarp 
Europos Jungtinių Valstybių. Nemėginsiu detalizuoti šio plano šim- 
tams milijonų žmonių, kurie nori būti laimingi ir laisvi, turtingi ir 
saugūs, bei mėgautis keturiomis laisvėmis, apie kurias kalbėjo didysis 
prezidentas Rooseveltas, ir gyventi pagal Atlanto chartijoje išvardy- 
tus principus. Jei jie to tikrai nori, reikia tik pasakyti, ir tikrai bus 
rasta būdų ir sukurta mašinerija, kad jų noras virstų tikrove. 

Bet privalau jus perspėti. Laiko yra nedaug. Dabar galime atsikvėpti. 
Nebešaudo pabūklai. Nebevyksta mūšiai, bet pavojai nepraėjo. Jei no- 
rime sukurti Jungtines Europos Valstybes, kad ir kokiu vardu ar ko- 
kios formos ši sąjunga būtų, privalome pradėti dabar. 


Taip mąsčiau 1946-aisiais. Iškankintai Prancūzijai, dar neseniai oku- 
puotai ir pažemintai, suartėjimo su savo pagaliau įveiktų budeliu 
vaizdinys iš pradžių atrodė nesvarstytinas. Tačiau pamažėle pran- 
cūzų širdyse atgimė europietiškos brolybės jausmai, ir iš prigimties 
lankstus gališkas sveikas protas nustelbė praeities įsiskaudinimus. 

Visada labai gerbiau ir gerbiu narsius Rusijos žmones. Tačiau jų še- 
šėlis dabar grėsmingai uždengė visą pokarinį kraštovaizdį. Nesimato 
pabaigos žalai, kurią jie gali padaryti. Susitelkusios į pergalę prieš 
Ašies valstybes, Britanija ir Amerika deramai nepasirūpino okupuo- 
tos Europos likimu ir ateitimi. Į karą stojome ne tik gindami mažesnių 
valstybių nepriklausomybę, bet taip pat skelbdami ir kovodami už 
individo teises ir laisves, kuriomis grindžiama ši aukštesnė moralė. 
Sovietų Rusija turėjo kitokių tikslų, ir jie nebuvo tokie nesavanaudiš- 
ki. Ji vis stipriau gniaužė teritorijas, į kurias įžengė Rusijos kariuo- 
menė. Visose satelitinėse valstybėse už Geležinės uždangos buvo 
sudarytos koalicinės vyriausybės, įtraukiant į jas komunistus. Buvo 
tikimasi, kad demokratija kokia nors forma išliks. Bet vienoje šalyje 

po kitos komunistai užgrobė svarbiausius postus, aršiai persekiojo ir 
smaugė kitas partijas, trėmė jų lyderius. Prasidėjo teismai ir valymai. 
Rusija greitai prarijo Rumuniją, Vengriją ir Bulgariją. Jaltoje ir Potsda- 
me atkakliai koviausi dėl Lenkijos, bet viskas buvo veltui. Čekoslova- 
kijoje komunistų ministrams netikėtai įvykdžius perversmą, pasaulis 
sunerimo. Laisvė šalyje buvo sutrypta, laisvas bendravimas su Vaka- 
rais uždraustas. Daugiausia dėl Britanijos pastangų Graikija šiaip ne 
taip išliko nepriklausoma. Padedant britams, vėliau ir amerikiečiams, 
graikai ilgai kovėsi pilietiniame kare prieš komunistų maištininkus. 
Po visų žodžių ir darbų, po ilgai trukusių Antrojo pasaulinio karo 
kančių ir pastangų, atrodo, kad pusėje Europos vieną despotą pakeitė 
kitas. 

J. Stalinas - vienvaldis Rytų Europos valdovas, siekiantis plėsti komunistų įtaką ir Vakarų 
šalyse. 1947 m. karikatūra Vakarų spaudoje. 

Dabar šios mintys atrodo įprastos. Ilga ir ne visada nesėkminga 
kova bandant sustabdyti niokojantį rusų arba rusų inspiruotą invazi- 
jos tvaną tapo mūsų kasdienio gyvenimo dalimi. Iš tiesų, kaip dažnai 
nutinka kaunantis už teisingą reikalą, kartais tenka pažaboti savo en- 
tuziazmą ir taikstytis su oportunizmu. Bet tada nebuvo lengva nu- 
kreipti mintis nuo didingos, daug jėgų pareikalavusios pergalės prieš 
vieną tironiją ir pradėti mąstyti apie varginančią ir brangią kampaniją 
prieš kitą. 

Jungtinių Tautų Organizacija buvo dar labai jauna, bet jau ėmė 
aiškėti jos rimti trūkumai galintys niekais paversti tikslus, dėl kurių 
ji buvo steigta. Bet kokiu atveju Jungtinės Tautos negalėjo greitai ir 
veiksmingai sukurti sąjungos ir ginkluotųjų pajėgų, kurių reikėjo, 
kad Laisva Europa ir Jungtinės Valstijos apsigintų ir išliktų. Fultone 
siūliau Jungtinių Tautų Organizaciją aprūpinti tarptautine kariuome- 
ne. Kartu artimiausiu ir tolimuoju laikotarpiu siūliau toliau palaiky- 
ti ypatingus anglų ir amerikiečių ryšius, tai buvo viena pagrindinių 
mano politinio gyvenimo temų. 


Be to, ką vadinu broliška anglakalbių tautų bendrija, negalėsime nei 
tvirtai užkirsti kelio karui, nei nuolat stiprinti pasaulinės organizaci- 
jos įtakos. O tai reiškia ypatingą Britanijos Tautų Sandraugos ir Im- 
perijos ryšį su Jungtinėmis Valstijomis. ... Reiškia ir tai, kad turi būti 
išlaikyta dabartinė savitarpio saugumo infrastruktūra bendrai nau- 
dojantis visomis kiekvienai šaliai atskirai priklausančiomis karo lai- 
vyno ir oro pajėgų bazėmis visame pasaulyje. ... Jungtinės Valstijos 
jau turi nuolatinę gynybos sutartį su Kanados dominija. ... Šį princi- 
pą visiško abipusiškumo pagrindu reikėtų pritaikyti visoms Britani- 
jos Tautų Sandraugos šalims. 


Per kitus trejus metus šis planas buvo vykdomas ir artėta prie šio 
idealo, nors galutinai jis dar nepasiektas. 

1948 m. Briuselio sutartį 
pasirašiusių valstybių 
delegatai. Kalba JAV | 


prezidentas H. Trumanas. kj 


Nenorėčiau pretenduoti į garbės už šias idėjas monopolį. Vienas iš 
buvimo opozicijoje privalumų yra tai, kad vaizduotėje gali aplenkti 
tuos, kuriems likimas lėmė įgyvendinti planus praktiškai. Britų vy- 
riausybė, įkvėpta drąsiojo ir išmintingojo pono Ernesto Bevino, ėmėsi 
lyderystės atkuriant kažką panašaus į Europos susitarimą, bent jau 
tose šalyse, kur Europa dar išliko. Iš pradžių daugiausia galvota apie 
atgimstančios Vokietijos pavojus. Tad 1947 m. Britanija ir Prancūzija 
pasirašė Diunkerko sutartį, pagal kurią jos privalėjo viena kitai at- 
eiti į pagalbą, jei Vokietija vėl pultų. Tačiau slogi dabarties tikrovė 
užgožė praeities baimes. Po daugelio diplomatinės veiklos mėnesių 
1948 m. pasirašyta Briuselio sutartis. Prancūzija, Didžioji Britanija 
ir Nyderlandai, Belgija ir Liuksemburgas įsipareigojo padėti vienos 
kitoms agresijos atveju, nesvarbu, kas tą agresiją vykdytų. Vokietija 
joje nebuvo paminėta. Dar daugiau, šia sutartimi buvo pakloti pama- 
tai karinei organizacijai, kuriai vadovauti ėmėsi feldmaršalas Mont- 
gomery'is; organizacijos paskirtis buvo įvertinti esamus gynybos 

aktą. 1949 m. rugpjūtis. 


pajėgumus ir parengti planą su tais menkais ištekliais, kuriuos turė- 
jome. Ši organizacija tapo žinoma kaip Vakarų Sąjunga. Palaikiau šią 
iniciatyvą, bet karštai tikėjau, kad netrukus į šią sąjungą bus įtrauktos 
ir Jungtinės Valstijos, nes be jų pagalbos sąjunga būtų graudžiai ne- 
adekvati. Mums pasisekė, kad tada Amerikos valstybės sekretorius 
buvo įžvalgus ir reikalui pasišventęs generolas Marshallas, su juo 
artimos draugystės ir pasitikėjimo dvasioje dirbome per karo me- 
tus. Tiek, kiek leido Amerikos kongreso narių ir viešoji nuomonė, 
jis ir prezidentas Trumanas stengėsi prisidėti prie veiksmų Europo- 
je. Pastangos abiejose Atlanto pusėse buvo vaisingos, ir 1949 m. ba- 
landį pasirašyta Šiaurės Atlanto sutartis: pagal ją pirmą kartą isto- 
rijoje JAV įsipareigojo - visada pripažįstant konstitucinę Kongreso 
prerogatyvą - padėti savo sąjungininkėms, jei jas užpultų. Europoje, 
be Briuselio sutarties šalių, sutartį pasirašė Norvegija, Danija, Islandi- 
ja, Italija ir Portugalija. Kanada taip pat prisijungė prie sutarties, taip 
dar kartą įrodydama savo draugystę ir ištikimybę, kuria mes Britani- 
joje visuomet tikėjome. 

Toliau sekė sudėtingas darbasir galiausiai buvo įkurta Šiaurės Atlan- 
to sutarties organizacija“, Versalyje jai vadovavo kariniai planuotojai 


* "North Atlantic Treaty Organisation (NATO). 

su generolu Eisenhoweriu priešakyje. Atlanto sutarties Europos vals- 
tybių aukščiausiosios vadavietės pastangomis po truputį stiprėjo 
blaivus tikėjimas, kad invazijai iš rytų bus efektyviai pasipriešinta. 
Savaime aišku, kad ankstyvuoju laikotarpiu Atlanto sutartis pasiekė 
daugiau vien savo egzistavimo faktu nei realiais veiksmais. Sutartis 
suteikė naujo pasitikėjimo Europai, ypač šalims netoli sovietų Rusijos 
irjos satelitų. Tuo pat metu šalyse, kurioms galėjo kilti grėsmė, komu- 
nistų partijos išgyveno nuosmukį, o Vakarų Vokietijoje radosi sveikos 
nacionalinės energijos. 

Vienas svarbių Vakarų plano siekinių buvo su Atlanto sutartimi 
susieti Vokietiją. Tačiau tam itin trukdė prancūzų baimė dėl atgy- 
siančios vokiečių armijos, suklaidintieji ir piktavaliai turėjo daug ką 
pasakyti šia tema. Per septyniasdešimt metų kaimynai iš už Reino 
Prancūziją užpuolė tris kartus. Iš atminties nedilo Sedanas, Verdeno 
skerdynės, 1940 m. kapituliacija, ilga slegianti okupacija per Antrąjį 
pasaulinį karą, nutraukusi tiek ištikimybės saitų ir privertusi pran- 
cūzą kautis prieš prancūzą. Suvokiau, kad ir Britanijoje daugelis 
nepalankiai žiūri į tai, kad naujajai vokiečių respublikai būtų leista 
apsiginkluoti, net ir imantis griežčiausių atsargos priemonių. Tačiau 
atlaikyti sovietų invaziją į Vakarų Europą be vokiečių pagalbos vargu 
ar būtume galėję. Sugalvota daugybė planų, bet visi jie žlugo. Prancū- 
zai ėmėsi lyderystės glaudžiau integruojant civilinę Europą, taip pat 
inicijavo projektą sukurti vienodą uniformą dėvinčią Europos kariuo- 
menę, į kurią nekeldami grėsmės kaimynams būtų įtraukti vokiečių 
daliniai. Man ši idėja nepatiko. Tai būtų nevienalytis mišinys pustu- 
zinio skirtingų tautybių žmonių, sunkiai randančių bendrų vertybių 
ir nepasitikinčių vieni kitais, o pasitikėjimas būtinas kovojant drauge. 
Užtruko keletą metų, kol galiausiai pasiektas paprastas sprendimas: 
Vokietija prie Vakarų stiprinimo tiesiogiai prisidės per savo naciona- 
linę kariuomenę. Bet net ir dabar tik maža šio plano dalis yra įgyven- 
dinta. Aš asmeniškai niekada nemaniau, kad po karo susidraugauti 

su priešu yra taip jau blogai, turint galvoje pranašumus, kylančius iš 
tokio bendradarbiavimo atremiant išorės pavojų. 

Šalia šių planų (daugelis jų egzistavo tik popieriuje), Jungtinės 
Valstijos toliau rodė ryžtą padėti Europai, o kartu ir sau. Dar gerokai 
iki Atlanto sutarties pasirašymo amerikiečiai Rytų Anglijoje dislo- 
kavo nemažai lėktuvų. Tai buvo išties praktiška atgrasymo priemo- 
nė. Deja, amerikiečiai nusprendė išformuoti puikų darinį - anglų ir 
amerikiečių jungtinį štabų vadų komitetą, kurio nariai buvo daugelio 
mūsų karinių pergalių architektai. Jokia vėliau sudaryta struktūra jam 
neprilygo, ir net pačios geriausios NATO struktūros yra tik apgailėtinas tos 
ankstesnės broliškos ir glaudžiai veikusios organizacijos šešėlis. 

Didysis išbandymas įvyko 1948 m. birželį, kai rusai atkirto Berly- 
ną nuo išorinio pasaulio. Jie siekė visą Berlyną įjungti į komunistinę 
valstybę, prie kurios sukūrimo Rytų Vokietijoje prikišo ranką. Atrodė, 
kad Britanija, Prancūzija ir Amerika privalo arba pasitraukti iš mies- 
to, arba konvojus su atsargomis iš Vakarų Vokietijos atvesti jėga, ir 
tai padaryti buvo jų teisė. Laimei, rastas sprendimas, padėjęs išvengti 
daugelio pavojų. Buvo sukurtas oro tiltas, ir per aštuonis blokados 
mėnesius iki 1949 m. vasario amerikiečių ir britų lėktuvai atskraidino 
per milijoną tonų atsargų. Šis originalus planas buvo labai sėkmingas. 
Ilgainiui rusai buvo priversti nusileisti ir visiškai atsisakyti blokados. 

Gyvybiškai svarbi buvo ir ekonominė parama sąjungininkams. Per 
karą mes Britanijoje išleidome tiek daug pinigų, kad net sumaniau- 
siai ir taupiausiai tvarkydamiesi, būtume sunkiai išsivertę. Nepaisant 
milžiniškos Amerikos paskolos, padėtis tolydžio blogėjo. Skirtingu 
mastu vargo ir visa likusi Europa. Generolas Marshallas davė savo 
vardą puikiam ekonominės pagalbos ir savitarpio bendradarbiavimo 
planui, apėmusiam šešiolika laisvų Europos valstybių. Pagalba siū- 
lyta ir sovietų blokui, bet šis jos nepriėmė. Labiausiai mums visiems 
pasitarnavo Europos ekonominio bendradarbiavimo organizacija“. 
Bet be didžiulės dolerinės JAV vyriausybės paramos (nors kai kas 

Kongrese ir buvo nusi- 
statęs priešiškai), labai ti- 
kėtina, kad Europa būtų 
panirusi į chaosą ir skur- 
dą, tada čia komunizmo 
sėklos būtų sudygusios 
mirtinu greičiu. Gene- 
rolas Marshallas padarė 
aukščiausio lygio vals- 
tybininko sprendimą, ir 
man buvo nepaprastai 
malonu, nors nestebino, 
kad mano senas drau- 
gas Amerikoje vadovavo 
dviem didingiems pro- 


Berlyno „oro koridorius“. Nuo pasaulio atkirsti 


berlyniečiai stebi atskrendantį JAV lėktuvą Douglas 


C-54 Skymaster. 1948 m. ė “ 2 
a i jektams — Maršalo planui 


ir Atlanto sutarčiai. 


Mūsų sumanymai ir viltys suvienyti bei sustiprinti Europą prieš 
išorės agresiją ir vidaus perversmus turėjo ir kitą aspektą. Dauguma 
idėjų, kurias pristačiau Fultone, virto tikrove per anksčiau trumpai 
aptartus vyriausybių veiksmus ir seriją susitarimų bei oficialių orga- 
nizacijų. Mąstant dar toliau į priekį apie suvienytos Europos idealą, 
buvo svarbu rasti forumą, kur apie tokios Europos idėjas galėtume 
kalbėtis ir jas nagrinėti. Daug garsių Europos valstybininkų ir iškilių 
intelektualų irgi apie tai galvojo, tad 1947 m. buvo įkurtas Europos 
sąjūdis“: jo tikslas buvo propaguoti Europos vienybės temą ir diskusijas 
apie tai, kaip po truputį galėtume tai įgyvendinti. Sakau po truputį. Nuo- 
monių buvo labai įvairių, vieni norėjo judėti greičiau nei kiti. Imantis 

didelių sumanymų, būtų klaidinga viską bandyti nuspręsti iš karto. 
Tokiuose dalykuose neįmanoma planuoti veiksmų kaip karinėje ope- 
racijoje. Nes tai ne jėgos laukas, o nuomonių erdvė. Jau keletą kartų 
pabrėžtinai išdėsčiau, ką manau šiuo klausimu. Svarbu, kad neišven- 
giamai atėjus atoslūgiui, delsimo ar kliūčių laikotarpiui, neimtume 
manyti, jog atsisakome galutinio tikslo. Be to, nenorėčiau varžytis su 
vyriausybėmis vykdomosios veiklos srityje. Reikia kurti moralinius, 
kultūrinius, emocinius bei socialinius saitus ir bendrumo jausmą vi- 
soje Europoje. 

Vis energingesnis ir stiprėjantis Europos sąjūdis atliko reikšmingą 
vaidmenį formuojant vyriausybių nuomones. Generolas Marshallas 
teigė, kad ši idėja buvo viena iš priežasčių, pastūmėjusių jį imtis eko- 
nominės pagalbos plano Europai. Daugybės diskusijų kulminacija 
buvo ta, kad 1949 m. Strasbūre įkurta Europos Taryba'. Čia, Stras- 
būre, lydint permainingai sėkmei ir įvairiai šį klausimą nušviečiant 
žiniasklaidai, nuveikta daug naudingo darbo. Kai kas nusivylė, kad 
Europos valstybių federacija nebuvo sukurta greitai, tačiau yra dau- 
gybė priežasčių, pateisinančių lėtą ir empirinį požiūrį. Tokių lemtin- 
gų dalykų negalima žmonėms primesti iš aukščiau, kad ir kaip pro- 
tingai viskas būtų suplanuota. Tai turi po truputį išaugti iš nuoširdžių 
įsitikinimų ir juos privalo turėti dauguma žmonių. Tad Europos Taryba tar- 
nauja šiam tikslui ir atlieka garbingą vaidmenį didžioje iniciatyvoje. 

Mūsų svarstymai apie gynybą vyko akivaizdaus ir nepaneigiamo 
fakto fone: pagaliau turėjome ištobulintą žmonių naikinimo priemo- 
nę: atominę bombą ir jos monstrišką kūdikį — vandenilinę bombą. 
Karo pradžioje Britanija ir Jungtinės Valstijos susitarė dalytis žinio- 
mis ir eksperimentais branduolinio mokslo srityje; prie didžiulio itin 
slapto bendro projekto, kuris buvo vykdomas Jungtinėse Valstijose ir 

Kanadoje, savo ilgamečių tyrimų vaisiais labai svariai prisidėjo anglų 
fizikai pionieriai. Šio ginklo kūrėjai keletą metų turėjo galios monopo- 
liją, ir jei jis būtų atsidūręs ne tokiose sąžiningose rankose, juo buvo 
galima užvaldyti ir pavergti visą pasaulį. Ginklo šeimininkai įrodė 
esą verti jiems tekusios atsakomybės, bet netrukus paslaptys buvo 
atskleistos Sovietų Sąjungai, ir tai labai padėjo rusų mokslininkų tyri- 
mams. Nuo tada daugumą pripažintų strategijos teorijų imta laikyti 
atgyvenusiomis, radosi nauja iki tol neregėta galios pusiausvyra: abi 
pusės turėjo ginklą, galėjusį visiškai sunaikinti priešininką. 

Karui baigiantis buvau visai patenkintas, kad 1943 m. Kvebeko 
konferencijoje su prezidentu Rooseveltu pasirašiau geriausią įmano- 
mą susitarimą. Jame Britanija ir Amerika pasižadėjo niekada nenau- 
doti šio ginklo viena prieš kitą, niekada nenaudoti jo prieš trečiąsias 
šalis abiem pusėms tam nepritarus, neperduoti informacijos šia tema 
trečiosioms šalims be abiejų pusių sutikimo ir keistis informacija apie 
technines naujoves. Nema- 
nau, kad buvo galima tikėtis 
daugiau. 

Tačiau 1946 m. JAV kongre- 
sas priėmė įstatymą, smarkiai 
apribojus; mūsų galimybes 
gauti iš amerikiečių informa- 
cijos. Įstatymą inicijavęs se- 
natorius McMahonas tada 
nežinojo apie Kvebeko susita- 
rimą ir 1952 m. man rašė, kad 
jei jį būtų matęs, McMahono 


Seras W. Churchillis su savo 


mylimu šunimi Rufusu 1947 m. 

įstatymo nebūtų buvę. Britanijos socialistų vyriausybė, savaime aiš- 
ku, šiek tiek protestavo, bet manė, kad vis tiek nesugebės pasiekti 
savo ir nepareikalavo atskleisti Kvebeko susitarimo, bent jau McMa- 
hono komitetui, kuris būtų apgynęs mūsų poziciją ir galbūt sutau- 
pęs daug metų sudėtingų ir brangių tyrimų, kai patys kūrėme bom- 
bą. Taigi neleidus Britanijai gauti tą informacijos dalį, į kurią ji tikrų 
tikriausiai turėjo teisę, mums teko kliautis savo pačių ištekliais. Socia- 
listų vyriausybė tyrimams skyrė milžiniškas sumas, bet savo pirmąją 
atominę bombą įstengėme susprogdinti tik 1952-aisiais. Atitinkami 
britų ir amerikiečių tyrimų ir bombos kūrimo etapai lieka nežinomi, 
bet eksperimentiniai sprogdinimai nėra vienintelis kriterijus, ir gal- 
būt tam tikrais aspektais mes netgi aplenkėme Jungtines Valstijas. Bet 
tyrimai yra vienas dalykas, o gamyba ir reali bomba - kitas. 

Kaip tik tai, kad Amerika turėjo branduolinį ginklą arba jo per- 
svarą, teikė tvirtą pagrindą mūsų viltims, kad įsivyraus taika. Vakarų 
valstybių armijos buvo nereikšmingos lyginant su nesuskaičiuojamo- 
mis divizijomis, kurias nuo Baltijos iki Jugoslavijos sienų galėjo dis- 
lokuoti Rusija. Būtent neabejotinas Žinojimas, kad brovimasis tolyn 
sausumoje sulauks viską nušluojančios strateginės oro atakos, buvo 
pati geriausia atgrasymo priemonė. 

Kurį laiką, kol Jungtinės Valstijos realiai vienintelės turėjo bran- 
duolinių ginklų, išliko galimybė pasiekti visaapimantį nuolatinį su- 
sitarimą su Sovietų Sąjunga. Tačiau tokia jau demokratinių valstybių 
prigimtis - jos nenaudoja savo pranašumų grasinančiais ir diktatoriš- 
kais būdais. Aišku, kad dėl tuometinės vyraujančios nuomonės jokie 
griežtesni žodžiai mūsų nesenos sąjungininkės atžvilgiu nebūtų to- 
leruojami, nors tai būtų užbėgę už akių daugeliui nemalonių įvykių. 
Tačiau Jungtinės Valstijos, su mūsų parama, pasirinko gan nuosaikią 
ir liberalią laikyseną branduolinių ginklų naudojimo kontrolės klau- 
simu. Sovietai šiems veiksmingiems kontrolės metodams pasiprieši- 
no ir taip viskas nuėjo perniek. Anksčiau jokia šalis negalėjo tikėtis 
slapčia sukurti tokio dydžio karinių pajėgų, kurios įveiktų kaimyninę 

valstybę. Dabar vos kelių kubinių metrų erdvėje buvo galima sukurti 
ginklą, galintį sunaikinti milijonus. 

Šie įvykiai iš pagrindų pakeitė visą karinį ir politinį planavimą. Di- 
džiulės bazės, kurių reikėjo išlaikyti dviejų pasaulinių karų armijoms, 
tapo pačiais pažeidžiamiausiais taikiniais. Visos technikos dirbtuvės 
ir sandėliai prie Sueco kanalo, maitinę 8-ąją armiją dykumoje, galė- 
jo akimirksniu dingti nuo vienintelio lėktuvo smūgio. Net priešlėk- 
tuviniais pabūklais ir naikintuvais ginami uostai galėjo virsti laivų, 
kuriuos kadaise saugojo, kapinėmis. Jau ir per paskutinį karą, itin iš- 
tobulėjus bombardavimo būdams, civilių evakavimas iš miesto buvo 
sunkus praktinis uždavinys. Dabar, nors tokios priemonės ir būtų pa- 
geidautinos, jos tik truputį nuskausmintų branduolinio smūgio lieps- 
nojančią griovimo galią. Nauja situacija reikalavo visiškai pakeisti 
gynybos struktūrą. Įprastinių pajėgų vis dar reikėjo palaikyti tvarką 
mūsų valdose ir kariauti vadinamuosius mažus karus, bet nebegalė- 
jome sau leisti turėti pakankamai pajėgų, nes labai brangiai kainavo 
branduoliniai ginklai ir jų transportavimo priemonės. 

Branduolinis amžius pakeitė santykius tarp didžiųjų valstybių. 
Kurį laiką laiką abejojau, ar Kremlius tiksliai įsivaizduoja, kas ištiks 
jų šalį karo atveju. Atrodė, kad galbūt jie nesuvokia nei atominių ra- 
ketų visuminio poveikio, nei kaip veiksmingai jos gali pasiekti taiki- 
nį. Man net buvo šovusi mintis, kad iš anksto paskelbtas ir taikus jų 
pademonstravimas ore virš svarbiausių Sovietų Sąjungos miestų, tuo 
pat metu pristatant sovietų lyderiams kai kuriuos mūsų naujausius 
atradimus, paskatintų juos būti draugiškesnius ir blaiviau vertinti pa- 
dėtį. Žinoma, tokio gesto neturėtų lydėti jokie oficialūs reikalavimai, 
nes tai atrodytų kaip grasinimas ar ultimatumas. Bet ši mintis seniai 
neteko prasmės, nes rusai patys pasigamino branduolinį ginklą, stul- 
binamą pažangą padarė ir jų oro pajėgos. Dabar sovietų kariniai ir 
politiniai vadai tikrai gerai Žino, ką galime padaryti vieni kitiems. 


470 


Epilogas 


"17; 


Aš ir toliau tikėjausi draugiškesnių santykių su Rusija, ir Stalino 
mirtis 1953 m. kovą, regis, atvėrė tokią galimybę. Tada vėl buvau 
ministras pirmininkas. Mano galva, Stalino mirtis ženklino svarbią 
takoskyrą Rusijos istorijoje. Jo tironija atnešė baisių kančių jo paties 
šaliai ir nemažai daliai likusio pasaulio. Kovodamos prieš Hitlerį 
Rusijoje gyvenančios tautos pelnė didžiulį pasitikėjimą Vakaruose ir 
ypač Jungtinėse Valstijose. Tačiau visa tai buvo prarasta. Žvelgiant 
į Kremliaus politikos tamsybę, buvo neįmanoma nuspėti, kas už- 
ims Stalino vietą. Šeimininką prarado keturiolika vyrų ir 180 mln. 
žmonių. Tačiau negalima sovietų lyderių vertinti per griežtai. Kiek 


Pasklidus žiniai apie J. Stalino mirtį, Maskvos Raudonojoje aikštėje susirinko didžiulė minia. 

daugiau nei per šimtmetį Europa į Rusiją įsiveržė tris kartus. Borodi- 
nas, Tanenbergas ir Stalingradas lengvai nepasimiršta. Atmintyje vis 
dar gyvas Napoleono puolimas. Nei imperinei, nei nacių Vokietijai 
nebuvo atleista. Bet saugumo neįmanoma pasiekti izoliuotai. Stalinas 
bandė ne tik apsaugoti sovietų respublikas geležine uždanga - kari- 
ne, politine ir kultūrine. Jis užsimojo iki paties Europos vidurio pasta- 
tyti priešakinę liniją iš satelitinių valstybių, Žiauriai kontroliuojamų iš 
Maskvos ir tarnaujančių Sovietų Sąjungos ekonominiams interesams, 
draudžiant joms visus ryšius ar bendravimą su laisvuoju pasauliu ar 
net tarpusavyje. Niekas nepatikės, kad tai gali trukti amžinai. Skau- 
džią kainą sumokėjo Vengrija. Tačiau mąstantys Žmonės dabartyje 
akivaizdžiai mato ir tam tikrų vilties ženklų. Komunizmo doktrina 
pamažu atsiskiria nuo Rusijos karinės mašinos. Tautos ir toliau maiš- 
taus prieš sovietų kolonijinę imperiją ne todėl, kad ji komunistinė, bet 
todėl, kad ji svetima ir despotiška. Ginklavimosi varžybos, net ir su 
branduoliniais ginklais ir valdomomis raketomis, neatneš saugumo 
ar bent jau sielos ramybės nei didžiosioms valstybėms, užimančioms 
milžiniškus Azijos ir Šiaurės Amerikos plotus, nei valstybėms tarp 
jų. Neraginu nusiginkluoti. Nusiginklavimas yra laisvo bendravimo 
tarp laisvų tautų padarinys ir išraiška. Ginklą kontroliuoja protas, 
tad laisvosios tautos turėtų apeliuoti į Rusijos ir su ja susijusių tautų 
protus. 

Tačiau po Stalino mirties atrodė, kad įtampa gali atslūgti. Bet kokiu 
atveju šią naują padėtį vertėjo ištirti, taip ir pasakiau Bendruomenių 
rūmuose 1953 m. gegužės 11 dieną. Visiškai neformalus pasitarimas 
tarp didžiųjų valstybių vadovų galėtų išspręsti klausimus, dėl kurių 
žemesniuose lygiuose keistasi vien piktais pareiškimais. Aiškiai iš- 
dėsčiau, kad toks susitikimas nereiškia, jog laisvųjų tautų draugystė 
turi silpnėti ar kad jos turi nustoti rengtis gynybai, nes bet koks at- 
sipalaidavimas stiprinant gynybą paralyžiuotų visus teigiamesnius 
poslinkius taikos link. Šiandien tai yra tiesa. Tai, ko siekiau, nieka- 
da nebuvo įgyvendinta iki galo. Visgi kurį laiką mūsų santykiuose 


472 


Epilogas 


dvelktelėjo švelnesnis vėjelis. Neabejoju, kad atsiras ir kitų progų, ir 
privalome jų nepraleisti. 


Tikrai nesiekiu ko nors kaltinti dėl daugybės nemalonių dalykų, 
įvykusių po 1945-ųjų. Tiems, kurie pokario metais buvo atsakingi už 
mūsų reikalus Didžiojoje Britanijoje, žinoma, teko grumtis su gausy- 
be sudėtingiausių ir bjauriausių problemų ir namuose, ir užsienyje. 
Jų pasirinktus sprendimus dažnai primesdavo aplinkybės ar iš anks- 
to užprogramuota doktriniška politika, ir rezultatai ne visada būdavo 
palankūs Britanijai ar laisvajam pasauliui. 

Nepriklausomybės suteikimas Indijos subkontinentui jau seniai 
buvo viena iš prioritetinių britų politinės minties temų. Tarpukariu 
daug prisidėjau prie šio klausimo. Palaikomas 70 konservatorių par- 
lamente pradiniame svarstymų etape iš visų jėgų kovojau prieš. Ta- 
pęs koalicinės vyriausybės vadovu, buvau įtikintas pakoreguoti savo 
ankstesnes pažiūras. Be abejonės, žūtbūtinei pasaulio kovai pasibai- 
gus, įsipareigojome suteikti Indijai dominijos statusą su teise pasi- 
traukti iš Tautų Sandraugos. Visgi maniau, kad naujoji vyriausybė 
turi būti formuojama taip, kad dauguma Indijos žmonių turėtų galią 
ir teisę laisvai pasirinkti. Tikėjau, kad steigiamoji konferencija, kurio- 
je dalyvaus visos realios Indijos jėgos, būtų parodžiusi mums kelią, 
kaip sukurti Indiją su tikra atstovaujamąja savivalda: Indiją, kuri pa- 
sirinks likti Britanijos imperijoje. Naujoje struktūroje būtų radę vietą 
ir „neliečiamieji“, ir radžos, ir lojalistai, jų buvo šimtai milijonų, ir 
dar daug įvairiausių kitų labai svarbių realių interesų. Prisimintina, 
kad paskutiniaisiais karo metais Indijos kongreso partijoje kilo eks- 
tremistų maištas, jį nesunkiai numalšinome, žuvo labai nedaug Žmo- 
nių. Britų socialistų partija užėmė kategorišką atsiskyrimą remiančią 
poziją. Jie manė, kad geriau Indijai savivaldą suteikti kuo greičiau. Ir 
nedvejodami ją gan akivaizdžiai atidavė tiems, kuriuos neseniai taip 

lengvai įveikėme. Per dvejus metus nuo karo pabaigos britų vyriau- 
sybė savo tikslą pasiekė. Indijos nepriklausomybė buvo paskelbta 
1947 m. rugpjūčio 18-ąją. Visos pastangos išsaugoti Indijos vienybę 
žlugo, Pakistanas tapo atskira valstybe. 400 milijonų subkontinento 
gyventojų, dauguma pasidaliję į musulmonus ir hinduistus, kibo vie- 
ni kitiems į atlapus. Po dviejų britų viešpatavimo Indijoje šimtmečių 
kraujas liejosi ir žmonės žuvo kaip niekada anksčiau per visą civili- 
zuojantį mūsų valdymą. Nepaisant Sienų komisijos pastangų, naujo- 
sios linijos, nubrėžtos tarp Indijos ir Pakistano, turėjo neišvengiamai 
negailestingai žiaurų poveikį vietovėms, per kurias jos ėjo. Musulmo- 
nams ir hinduistams keičiantis teritorijomis, įvyko serija skerdynių, 
per jas išžudyta 400 ar 500 tūkst. vyrų, moterų ir vaikų. Dauguma jų 
buvo nieko dėti: vienintelė jų kaltė buvo jų religija. 

Laimei, prie didesniosios iš šių dviejų naujų ant kruvinų pamatų 
sukurtų valstybių vairo stojo išskirtinių savybių žmogus. Nehru ilgus 
metus kamavosi kalėjime ar buvo kitaip suvaržytas. Dabar jis iškilo 
kaip Britanijos valdymui priešiškos menkutės mažumos lyderis, iš es- 
mės neturintis dviejų blogiausių žmogiškos prigimties ydų - Neapy- 
kantos ir Baimės. Netrukus po to, kai vyriausybės galva tapo Nehru, 

fanatikas nužudė ilgai už Indijos nepriklausomybę kovojusį Gandhį. 
Musulmoniškai Pakistano valstybei ėmė vadovauti Jinnah. Su dviem 
susikūrusiomis respublikomis mes palaikome gerus santykius. Jų va- 
dovai dalyvauja Sandraugos susitikimuose, o jų galia daryti gera ar 
bloga Azijoje ir pasaulyje yra neginčijama. Nemėginsiu nuspėti, kas 
bus ateityje. | 

Tais pačiais metais, kai Indija tapo nepriklausoma, nuo Sandraugos 
buvo atplėšta ir Birma. Per karą ji buvo pagrindinis sausumos ope- 
racijų karo teatras Tolimuosiuose Rytuose. Dėjome daug pastangų 
atkovoti ją iš japonų, mus iš ten išvijusių 1942-aisiais. Šalies vyriau- 
sybėje postus užėmė nacionalistiniai elementai, daugelis jų siekdami 
savo tikslų kuriame nors karo etape buvo kolaboravę su japonų už- 
kariautojais prieš sąjungininkus. Jie tikrai nekontroliavo visos terito- 
rijos, ir iki šiol Birmos vyriausybės įsakymai galioja ne visoje šalyje. 
Tačiau Birma taip pat tapo tvirtu suvereniu subjektu ir su ja palaiko- 
me draugiškus santykius, o ilga ir garbinga britų valdymo tradicija 
bei teisingumo ir tvarkos paveldas čia tikrai davė vaisių. 

Iškart po karo konfliktas tarp komunizmo ir laisvojo pasaulio Indi- 
joje ir Birmoje buvo santykinai nereikšmingas. Rusija, aišku, džiau- 
gėsi kiekvienu mūsų mažėjančios įtakos ženklu ir visomis turimomis 
priemonėmis bandė paspartinti bei apsunkinti naujų valstybių gi- 
mimą. Ji pridarė didelių bėdų Indokinijoje ir Malajoje. Apskritai, di- 
džiausias Rusijos interesas buvo Kinija: suirutės ir skerdynių fone ten 
ryškėjo naujas veiksmų scenarijus. Mūsų draugo ir sąjungininko kare 
Čiang Kaišeko režimas vis labiau prarado kontrolę. Jungtinės Valsti- 
jos visais įmanomais būdais, išskyrus ginkluotą intervenciją, stengėsi! 
užkirsti kelią komunizmui. Tačiau pačioje Kinijos vyriausybėje jau 
buvo pasėta žlugimo sėkla. Nors režimas ilgus metus priešinosi ja- 
ponams, išsikerojusios sistemos korupcija ir neveiksmingumas išpro- 
vokavo ir atvėrė kelią komunistų armijų įsiveržimui. Procesas buvo 
lėtas, tačiau 1949 m. pabaigoje viskas baigėsi. Pekine įsitvirtino va- 
dinamoji „Liaudies vyriausybė“, kontroliavusi visą žemyninę Kiniją. 

Čiang Kaišekas pabėgo į Formozą, ten jo nepriklausomumą saugojo 
amerikiečių laivynas ir oro pajėgos. Taip gausiausia pasaulio valsty- 
bė perėjo į komunistų rankas, ir neabejotinai ji bus svarbus veiksnys 
pasaulio reikaluose. Šiuo laikotarpiu savo įtaką Kinija daugiausia 
demonstravo Korėjoje ir Indokinijoje. Ginčai dėl Kinijos priėmimo į 
Jungtines Tautas atskleidė vieną iš daugelio silpnų šios organizacijos 
pusių, o tradicinė Kinijos ir Jungtinių Valstijų draugystė nutrūko. 

Kitais metais komunistų pastangos kenkti Vakarams, kurstyti na- 
cionalistinius jausmus Azijoje ir užiminėti neapsaugotus kyšulius 
pasiekė kulminaciją Korėjoje. Anksčiau rusų veiksmai nebuvo tokie 
tiesmukiški. Pagrindinis prancūzų priešas Indokinijoje Ho Ši Minas 
iš tikrųjų buvo parengtas Maskvoje, tačiau materialinė pagalba jo 
partizanams nebuvo didelė. Malajoje palyginti maža saujelė teroris- 
tų, žudydami kolonistus, ištikimus malajiečius ir kinus, sugebėjo pri- 
traukti į savo pusę neproporcingai dideles pajėgas tvarkai atstatyti. 
Bet apskritai iš komunistinių valstybių jie taip pat gavo tik mokymus, 
ideologiją ir moralinę paramą. 

1943 m. Kaire prezidentas Rooseveltas, Čiang Kaišekas ir aš išreiškė- 
me apsisprendimą, kad Korėja turi likti laisva ir nepriklausoma. Karo 
pabaigoje šalis buvo išlaisvinta nuo japonų, ir pietuose ją okupavo 
amerikiečiai, 0 šiaurėje - rusai. Atsirado dvi atskiros Korėjos valsty- 
bės, santykiai tarp jų buvo įtempti ir priešiški. Nerami siena ėjo palei 
38-ąją lygiagretę, ir dvi valstybės buvo labai panašios į Rytų ir Vakarų 
Vokietiją. Jungtinių Tautų pastangas suvienyti šalį sužlugdė sovietų 
pasipriešinimas. Pasienyje kildavo vis daugiau įtampos ir incidentų. 
1950 m. birželio 25 d. Šiaurės Korėjos pajėgos įsiveržė į Pietų Korėją ir 
sparčiai brovėsi gilyn. Jungtinės Tautos ragino agresorius atsitraukti 
ir kreipėsi į visas šalis nares pagalbos. Tai, kad šį kartą sovietų veto 
Saugumo Taryboje nepavertė JT ketinimų niekais, yra laimės dalykas. 
Vėliau šis sistemos ydingumas buvo ne kartą išnaudotas. Šia proga 
Jungtinės Tautos tik suteikė pagrindą, leidusį Jungtinėms Amerikos 
Valstijoms imtis realių veiksmų. 


476 


Šie nuogi faktai paskatino didingą istorinį prezidento Trumano 
sprendimą. Per trumpą laiką nuo žinios apie invaziją jis padarė išva- 
dą, kad deramas atsakas gali būti tik skubi Jungtinių Valstijų kariuo- 
menės intervencija. Amerikiečiai buvo arčiausiai įvykių vietos ir turė- 
jo gausiausias pajėgas, bet svarbu ne tai. Savo memuaruose Trumanas 
rašė: „Buvau tikras, kad jei leistume Pietų Korėjai žlugti, komunistų 
lyderiai įsidrąsintų kėsintis ir į kitas valstybes arčiau mūsų krantų. Jei 
dabar neduotume atkirčio, tai reikštų trečiąjį pasaulinį karą.“ Mano 
vertinimu, jo greita reakcija, išmintis ir drąsa per šią krizę pelnė jam 
vietą tarp geriausių Amerikos prezidentų. Britanijos vyriausybė parė- 
mė amerikiečius ir padėjo jiems, pasiūlydama savo karo laivyno jun- 
ginius. Gruodį Korėjoje išsilaipino ir britų sausumos pajėgos. Birže- 
lio 5 d. Bendruomenių rūmuose opozicija palaikė tuometinį ministrą 
pirmininką Attlee, ir aš kaip opozicijos lyderis „visiškai pritariau... 
jo bendrai išvadai, kad veiksmai, kurių ėmėsi Jungtinės Valstijos, iš 
esmės suteikia geriausią šansą išlaikyti taiką pasaulyje“. Socialistų 
partijos kairysis sparnas liko ištikimas savo tradicijai ir vieninteliai 
nepalaikė šių drąsių ir išmintingų veiksmų. 

Karas buvo sunkus, kruvinas ir gniuždantis. Amerikiečių ir sąjun- 
gininkų pajėgos sustabdė įsiveržėlius iš šiaurės, teigiamas poveikis 
karo eigai pasijuto įsikišus oro pajėgoms. Generolas MacArthuras 
puolė smarkiai ir Žaibiškai, ir iki 1951 m. kovo 14 d. Pietų Korėjos 
sostinė Seulas buvo atkovotas. Dar po dviejų mėnesių kirtome 38-ąją 
lygiagretę. Tuo metu į Šiaurės Korėją pradėjo plūsti Kinijos „sava- 
noriai“. Masiniai pastiprinimai buvo siunčiami iš už Jalu upės, kur 
suformuotos didžiulės kinų pajėgos - nors ir nekaip ginkluota, gau- 
sumu tai buvo grėsminga kariuomenė. Amerikiečių generolai sunkiai 
taikstėsi su „privilegijuoto rezervato“ egzistavimu už Mandžiūrijos 
sienos. Ten buvo įsikūrusios ir sovietų gamybos reaktyvinių lėktuvų 
bazės, iš jų pakilusi aviacija nuolat įsitraukdavo į kovinius veiksmus. 
Didėjo spaudimas, kad būtų leista pulti Kinijos teritoriją iš oro. Ta- 
čiau spaudos plačiai nušviestuose ginčuose su generolu MacArthu- 
ru prezidentas Trumanas tvirtai laikėsi savo pozicijos ir pasipriešino 
šiam itin pavojingam žingsniui. „Raudonieji ieško silpnų vietų mūsų 
gynyboje, - sakė jis. - Turime atlaikyti jų veržimąsi neįsiveldami į pa- 
saulinio masto karą.“ Kad ir apniktas nerimo, mąsčiau panašiai. Lap- 
kričio 30 d. Bendruomenių rūmuose pasakiau: „Pasaulio byla spręsis 
Europoje. Būtent čia tyko mirtinas pavojus.“ Susilaikiau ir per daug 
nepiršau savo pažiūrų, kad tai nebūtų suprasta kaip Jungtinių Valsti- 
jų karų vadų kritika, netrukdytų jų veiksmams ir nesusilpnintų mūsų 
likimus siejančių saitų. Britų ir Tautų Sandraugos pajėgos prisidėjo 
nedaug, bet energingai, beveik visą naštą prisiėmė Amerika ir jai tai 
kainavo beveik 100 tūkst. gyvybių. 

Daugiau nesiplėsiu apie karinių sėkmių ir nesėkmių švytuoklę Ko- 
rėjoje. Vargu ar šio karo baigtį galėtume laikyti patenkinama. Tačiau 
Pietų Korėja išliko nepriklausoma ir laisva, o agresorė gavo brangiai 
jai kainavusį atkirtį. Bet svarbiausia - Jungtinės Valstijos parodė, kad 
nebijo panaudoti ginkluotos jėgos laisvei apginti net ir tokioje tolimo- 
je vietoje. 

Vakarų imperijos byrėjo ir kitur Azijos žemyne. Mūsų sąjunginin- 
kai olandai buvo išstumti iš olandų Rytų Indijos, kurią buvo paver- 
tę veiksmingo valdymo pavyzdžiu. Prancūzams teko iškęsti keletą 
bergždžio ir alinančio karo metų Indokinijoje, ten kasmet žūdavo 
daugiau karininkų, nei jų parengdavo Sen Siro karo akademija. Ko- 
munistų armijos, galingai sustiprintos iš Kinijos, pamažu užvaldė 
visą šalies šiaurę. Nors didvyriškai priešinosi, prancūzai buvo pri- 
versti pasitraukti iš šio didelio ir tankiai apgyvendinto regiono. Po 
ilgų ir daug pastangų pareikalavusių derybų ne visos viltys žlugo ir 
kai kas buvo išsaugota. Atsirado trys naujos valstybės - Pietų Viet- 
namas, Laosas ir Kambodža: jų nepriklausomybė buvo užtikrinta, 
bet ateitis neaiški. Šiaurės Vietname, kaip ir Šiaurės Korėjoje, valdžią 
paėmė atskira komunistinė vyriausybė. Dar kartą konfliktas tarp 
komunistų ir Vakarų interesų buvo išspręstas padalijant šalį. Visas 
šias naujas valstybes draskė vidaus grupuočių kova, o iš šiaurės krito 
grėsmingas didžiosios kaimynės šešėlis. 

Azijoje įvykę virsmai yra sunkiai išmatuojami. Galbūt tai buvo ne- 
išvengiama. Jei šiame trumpame pasakojime pajutote apgailestavimo 
gaidelę, tenebus pamanyta, kad ją lėmė priešiškumas Azijos tautų 


Prancūzijos jūrų pėstininkai Indokinijoje. 1950 m. 


PA 


A | a 1 ,) . k || . 
* z . A " > 


m + 


„, 


ko . /] 
P 
* 4 
“ LŽ 
| " 4 
2 
. ra 
4 | mi 
- > - 
bu 
4 ; 
0 „2. 
į*- „114 
„ = A 


—+—+>2 
: 
- “£ 


- * m 
-- . 4 22 
> 


ios 


žinston 86. Churchill Triumfas ir tragedija 


teisei apsispręsti dėl savo valstybingumo ar jų dabartinės būklės ir in- 
tegralumo vertinimas. Tačiau būdai, kuriais į šią situaciją ateita, ver- 
čia susimąstyti. Ar reikėjo pralieti tiek kraujo? Jei ne skuba, sąlygota 
spaudimo iš užsienio, ir įtakos praradimas, nulemtas mūsų anksty- 
vųjų pralaimėjimų Tolimųjų Rytų kare, galbūt tokios pačios padėties 
būtume pasiekę be tiek kančių ir gal ta padėtis būtų tvaresnė? 


+++ 


Didelę dalį Antrojo pasaulinio karo kariavome dėl to, kad apgintu- 
me Afriką ir Aziją jungiantį sausumos tiltą, išsaugotume savo naftos 
tiekimą ir išlaikytume Sueco kanalą. Karo eigoje Vidurio Rytų šalys ir 
ypač Egiptas galėjo džiaugtis jiems suteikta privilegija už dyką gauti 
apsaugą nuo Vokietijos ir Italijos invazijos. Buvusios Otomanų imperi- 
jos valdose radosi vis daugiau nepriklausomų valstybių. Prancūzams 
pasitraukimas iš Sirijos ir Libano buvo skausmingas, bet neišvengia- 
mas. Niekas negali tvirtinti, kad mes tuo kaip nors pasinaudojome. 
Pasaulis matė, kaip visame šiame regione įsisiūbavo nacionalistinių 
jausmų banga, jos padariniai dar paaiškės vėliau. Musulmonų tau- 
tos bruzda nuo Indonezijos iki Maroko. Jų tvirtas apsisprendimas ir 
atkaklumas kelia ypatingų problemų Vakarų valstybėms, ypač tu- 
rinčioms įsipareigojimų užjūrio valdose. Aidint entuziastingiems sa- 
vivaldos ir nepriklausomybės šūksniams, lengva pamiršti daugybę 
svarbių privalumų, kuriuos šios šalys gavo drauge su Vakarų valdy- 
mu. Be to, šiuose plačiuose regionuose metropolijų užtikrintą tvarką 
sunku pakeisti nauja stabilia suverenių valstybių sistema. 

Pati kebliausia iš visų problemų, su kuria susidūrė Britanija šiame 
regione, buvo Palestina. Nuo 1917 m. Balfouro deklaracijos ištikimai 
rėmiau sionistų bylą. Visada maniau, kad santykiuose su arabų šali- 
mis nesielgėme niekaip kitaip tik teisingai. Tik Britanijai ir vien tik 
Britanijai jie turi būti dėkingi už tai, kad apskritai egizstuoja kaip tau- 
tos. Jas sukūrėme mes; jų vystymosi tempą lėmė britų pinigai ir britų 

patarėjai; juos saugojo britų ginklai. Šiame regione turėjome ir tikiuo- 
si, kad vis dar turime daug ištikimų ir drąsių draugų. Velionis kara- 
lius Abdullah buvo labai išmintingas valdovas. Jį nužudžius nebeli- 
ko galimybės taikiai susitarti sąmyšio apimtoje Palestinoje. Karalius 
Ibn Saudas taip pat buvo tvirtas mūsų šalininkas. Irake žavėdamasis 
stebėjau įžvalgų ir narsų Nuri es-Saidą, ištikimai tarnavusį savo mo- 
narchui ir vedusį šalį išminties keliu: jo neįbaugino nei gąsdinimai iš 
užsienio, nei užsienio nupirktų rėksnių triukšmingi protestai šalies 
viduje. Deja, šie vyrai buvo išimtys. 

Didžiosios Britanijos mandatas ją įpareigojo spręsti kankinantį 
klausimą, kaip žydų imigrantus grąžinti į jų namus ir kartu apsaugo- 
ti arabų gyventojų teises. Tik retas kuris galėtų kaltinti žydų tautą už 
jų pernelyg smurtinį požiūrį į šį reikalą. Negali tikėtis, kad tauta, kuri 
buvo beveik išnaikinta, elgsis visiškai racionaliai. Tačiau teroristų 
veikla, kai jie bandė siekti savo tikslų žudydami britų pareigūnus ir 
karius, buvo smerktino nedėkingumo apraiška, ir tai giliai sukrėtė. 
Pasaulyje nėra jokios kitos valstybės, labiau nepasirengusios kovai su 
teroristais, nei Didžioji Britanija. Ir ne todėl, kad ji silpna ar baili, bet 
todėl, kad yra santūri ir dora, todėl, kad mūsų sėkmingai apgintoje 
saloje gyvename savu mums įprastu gyvenimo būdu. Priblokšta Žu- 
dynių Palestinoje, užgauliojama Vidurio Rytų valstybių ir net mūsų 
sąjungininkių, nenuostabu, kad tuometinė Britanijos vyriausybė ga- 
liausiai nusiplovė rankas ir 1948 m. paliko žydus ieškoti išsigelbėjimo 
patiems. Kilęs trumpas karas dramatiškai sugriovė lengvai pergalei 
susivienijusių arabų šalių pasitikėjimą savimi. 

Smurto užkratas, lydėjęs Izraelio valstybės gimimą, dar labiau už- 
aštrino Vidurio Rytų problemas. Žaviuosi jų atliekamu darbu kuriant 
valstybę, įsisavinant dykumą, priimant daugybę nelaimėlių iš žydų 
bendruomenių visame pasaulyje. Bet perspektyva išlieka niūri. Šimtų 
tūkstančių iš savo namų išvytų arabų, nesaugiai gyvenančių niekieno 
žemėse, sukurtose prie Izraelio sienų, padėtis yra Žiauri ir pavojinga. 
Izraelio sienas drebina žudymai ir ginkluoti antpuoliai, o arabų šalys 

deklaruoja nesutaikomą neapykantą naujajai valstybei. Toliaregiš- 
kesni arabų lyderiai negali išsakyti raginimų laikytis nuosaikiau, nes 
tuoj būna nušvilpti ir sulaukia grasinimų nužudyti. Vaizdas slogus ir 
bauginantis, persmelktas nežabojamo smurto ir beprotybės. Tačiau 
aišku viena. Garbė ir išmintis reikalauja, kad Izraelio valstybė būtų iš- 
saugota, ir kad šiai narsiai, veikliai sudėtingo likimo tautai būtų leista 
taikiai gyventi su kaimynais. Žydai gali neįkainojamai praturtinti šį 
regioną savo mokslo žiniomis, darbštumu ir produktyvumu. Reikia 
suteikti jiems galimybę tai padaryti visų Vidurio Rytų labui. 


Trumpai apžvelgiau labiausiai man įsiminusius pokario įvykius, 
bet pabaigai norėčiau tarti žodį apie Jungtines Tautas. Visiškai įma- 
noma, kad tarptautinės vyriausybės mašina gali nesunkiai prasilenk- 
ti su savo paskirtimi. Karui baigiantis įsivaizdavau, kad pasaulį turi 
valdyti iškiliausi žmonijos protai ir iškiliausių žmonių mintys. Tai 
reiškia, kad jei norime, jog Jungtinėse Tautose atstovus turėtų visos 
valstybės - didelės ir mažos, - jas reikia surūšiuoti pagal rangą. Spek- 
taklis, kurį rodo Jungtinės Tautos, yra vien tuščias tvirtinimas, kad 
valstybės yra lygios pagal įtaką ir galią, ir tai, žinoma, neturi nieko 
bendro su realiais faktais. Viskas baigiasi tuo, kad pasaulinę vyriau- 
sybę bandoma valdyti pasitelkiant išradingą lobizmo procesą. Sakau 
bandoma, nes šalies su vienu ar dviem milijonais gyventojų balsavi- 
mas negali nuspręsti ar paveikti galingųjų valstybių veiksmų. Jung- 
tinės Tautos, tokios kokios yra dabar, turi keliaklupsčiauti prieš dik- 
tatūras ir skriausti silpnuosius. Mažos valstybės neturi teisės kalbėti 
visos žmonijos vardu. Jos privalo sutikti ir jos sutiktų su glaudžiai 
susietu, bet žemesniu statusu. Pasaulį turėtų valdyti geografiškai su- 
siformavusių šalių grupių lyderiai. Pats procesas leisti susiformuoti 
grupėms, nevertinant jų pagal galią ar skaičius, viską išspręstų. 

Epilogas 


Neketinu teigti, kad visos Britanijos ir jos sąjungininkių pastan- 
gos ir aukos, kurias aprašiau šešiuose savo karo memuarų tomuose, 
nuėjo perniek, ir kad pasaulis atsidūrė pavojingesnėje ir blogesnėje 
padėtyje, nei buvo iš pradžių. Priešingai, esu tvirtai įsitikinęs, kad 
stengėmės ne veltui. Rusija tampa puikia prekybos šalimi. Jos žmo- 
nės kas dieną vis labiau susiduria su žmogiškojo gyvenimo sunku- 
mais ir juos lengvinančiais patogumais, o tai Karlo Marxo schemas 
pavers kaip niekad atgyvenusiomis ir nereikšmingomis, lyginant su 
pasaulio problemomis. Natūralios jėgos veikia vis laisviau ir atveria 
vis daugiau galimybių, turtindamos ir įvairindamos individualių 
žmonių mąstymą bei didindamos jų įtaką. Milžiniškoje galingos im- 
perijos struktūroje šios jėgos daug stipresnės ir lankstesnės, nei Mar- 
xas savo lūšnoje galėjo įsivaizduoti. Kai karas savaime reiškia abipusį 
susinaikinimą, atrodo tikėtina, kad bus vis labiau norima jį atitolinti. 
Ginčų tarp valstybių, žemynų ar valstybių junginių, be abejonės, kils 
ir toliau. Bet apskritai žmonių visuomenė vystysis daugybe partinei 
mašinai nesuvokiamų formų. Tad kol laisvasis pasaulis, ir ypač Bri- 
tanija su Jungtinėmis Valstijomis, laikysis išvien ir toliau išliks toks 
pat stiprus, Rusija įsitikins, kad Taika ir Gausa gali pasiūlyti daugiau 
nei visa naikinantis karas. Platesnis mąstymas kaip procesas įgauna 
pagreitį, nes siekia suteikti galimybių visiems, kurie to trokšta. Ir jei 
būsime išmintingi ir kantrūs, visai tikėtina, kad Galimybių Visiems idė- 
ja užvaldys žmonių protus ir pažabos Žmonijos aistras. 

Winstonas S. Churchillis, 


Čatvelas“, Vesterhamas, Kentas 
1957 m. vasario 10 d. 


*  Chartwell- autoriaus namas užmiestyje, dabar priklausantis Nacionalinei paveldo organizacijai 
(National Trust). 

SERIJA 


I PASAULINIS KARAS 


SERIJA 


KAJ HENNINGSEN, LARS N. HENNINGSEN, 


E) MARTIN BO NORREGARD (sud.) 

“ Kaizerio kareivis Lietuvoje: Ivero 
 Henningseno laiškai ir piešiniai 
7 I pasaulinio karo metais į kaizerio 

41 kariuomenę mobilizuoto dano Ivero 

' Henningseno laiškai ir piešiniai šeimai iš 


pafrontės. Su savo kuopa po 1915 m. 
žiemos mūšių jis žygiavo per Kalvariją, 
Marijampolę iki Zarasų. Knygoje — unika- 
lūs to meto Lietuvos aprašymai. 


MANFRED VON RICHTHOFEN 
Raudonasis baronas. 

I pasaulinio karo aviacijos legendos 
užrašai 

Žymiausio Pirmojo pasaulinio karo piloto, 
Raudonuoju baronu praminto Manfredo 
von Richthofeno atsiminimai. Kai karo 
aviacija dar tik žengė pirmuosius 


žingsnius, jis pasiekė apie 80 oro pergalių. 


ALEKSANDR SVEČIN 

Kovose prie Vilniaus. 

Caro pulkininko atsiminimai 
Carinės kariuomenės pulkininko 

A. Svečino atsiminimai. Autorius 
pasakoja apie jo vadovaujamo pulko 
kovas Lietuvoje Pirmojo pasaulinio karo 
metais. 


PATRICK HOOK, MICHAEL SHARPE, BRIAN L. DAVIS 
Hitlerio elitinės pajėgos 


DR. HANS HEINZ REHFELDT 


Su tankų korpusu Grossdeutschland Rusijoje, Vengrijoje, 


Lietuvoje ir kovoje dėl Rytprūsių 
ARMIN SCHEIDERBAUER 


Mano jaunystės nuotykiai, arba vokiečių pėstininkas Rusijoje 


1941-1947 m. 


LEONID RABIČEV 
Karas viską nurašys 


JUTAKA JOKOTA, JOSEPH D. HARRINGTON 
Povandeniniai kamikadzės 


OTTO CARIUS 
„Tigrai“ purve 


CAJUS BEKKER 
K vyrai. Vokiečių jūrų diversantai 
II pasaulinio karo metais 


JOHANN VOSS 
Juodasis edelveisas. Waffen-5S kario atsiminimai 


PETRI SARJANEN 
Baltoji mirtis. Suomis Simo Hayha - 
žymiausias visų laikų snaiperis 


VLADIMIR BEŠANOV 
1942-ųjų mėsmalė 


HEINZ GUDERIAN 
Kareivio atsiminimai 


JOACHIM HOFFMANN 
Vlasovas prieš Staliną. 
Rusijos išvadavimo armijos tragedija 1944-1945 m. 


II PASAULINIS KARAS 


MICHAEL SHARPE, IAN WESTWEL 
Vokietijos specialiosios pajėgos 


ILMARI JUUTILAINEN 

Kaip aš kovojau su raudonaisiais 
Žymiausio Suomijos naikintuvų aso 
atsiminimai. 


Kaip 
as kovojau 


SIMON DUNSTAN, IAN WESTWEL 
Sąjungininkų specialiosios pajėgos 


HINRICH-BOY CHRISTIANSEN 


s ALISTAIR UROUHART 
Šu šūksnių NURRA — pirmyni “ Užmirštas kalnietis 
ROLF MICHAELIS Neįtikėtina išgyvenimo drama japonų 
SS 500/600-asis parašiutininkų jėgerių batalionas | nelaisvėje per Antrąjį pasaulinį karą. 
OTTO LASCH 
Karaliaučiaus žlugimas | 
BILL NIVEN (sud.) i Eiurerio šešėly 2 
Svajonių laivas Wilhelm Gustloff Hitlerio sargybinio užrašai 
MIKA KULJU Labiausiai atsidavusio A. Hitlerio apsauginin- 


k ko, mačiusio paskutines nacistų lyderio 


Ratės kelias. Legenda apie Žiemos karo didvyrius | 
valandas Berlyno bunkeryje, atsiminimai. 


HANS RUMPF 

Ugnies uraganas: išdeginta Vokietija 
Hamburgas, Liubekas, Dresdenas ir daug kitų 
“miestų tapo strateginio bombardavimo 
“taikiniais. Bombarduojant žuvo per 600 tūkst. 

2 civilių gyventojų, dvigubai daugiau jų buvo 

K sužeisti ar sužaloti, 13 mln. liko be pastogės. 
Sunaikinti neįkainojamos vertės meno kūriniai, 
senovės architektūros paminklai, bibliotekos ir 
mokslo centrai. 


į „NIK CORNISH 
Maikas Berlynas: pergalė Europoje 
"4 1045 m. Berlynas tapo mūšių lauku. Per tris 

4 s savaites Raudonoji armija užėmė miestą ir 
- sutriuškino paskutinius Rytų fronte likusius 

J . vokiečių karius. Visi įvykiai užfiksuoti retose 

nuotraukose, kurių gausu šioje knygoje. 


WINSTON S. CHURCHILL 
Antrasis pasaulinis karas 


VLADIMIR BEŠANOV 
Trečiojo reicho katastrofa 
“Sovietų karių „keršto“ ypatumai. 


Pakeliui į katastrofą (I tomas) 

W. Churchillio atsiminimai apie Europos politinį 
1 gyvenimą po 1919 m. Versalio taikos ir apie 

| esmines Antrojo pasaulinio karo priežastis. 


Vieni (II tomas) 
Antrajame savo atsiminimų tome W. Churchillis 
aprašo Prancūzijos sutriuškinimą ir vokiečių si 
“išsilaipinimo Anglijos pakrantėje grėsmę, mūšį BEN MACINTYRE 

dėl Britanijos. Prieš prasidedant Vokietijos ir Dvigubas kryžius. Tikroji D dienos šnipų istorija 
4 Sovietų Sąjungos karui 1941 m. birželio Knyga apie vieną žymiausių istorijoje dezinformacijos operacijų, 
pabaigoje, britai su galinga A. Hitlerio karo kuri užtikrino D dienos — sąjungininkų išsilaipinimo Normandijoje 
mašina kovojo beveik vieni. 1044 m. - sėkmę. 


Didžioji Sąjunga (III tomas) OTTO SKORZENY 
Trečiajame atsiminimų tome pasakojama apie Aš - Hitlerio komandosas 
prasidėjusį Sovietų Sąjungos ir Vokietijos karą, A, Hitlerio patikėtinio, SS oberšturmbanfiurerio, labiausiai 
japonų oro pajėgų ataką Perl Harbore bei išgarsėjusio B. Musolinio išlaisvinimo iš kalėjimo operacijoje, 
amerikiečių įsitraukimą į pasaulinį konfliktą, atsiminimai. 
mūšius Koralų jūroje ir Midvėjaus atole, kovas 
prie Alameino ir Stalingrado, sąjungininkų THOMAS 600DRICH 
susitikimą Kasablankoje. Pragaro audra 
Nacistinės Vokietijos žlugimas 1944-1947 m. 


Sings, Gay Triumfas ir tragedija (IV tomas) 
TY An Ketvirtasis tomas pradedamas Vakarų 
sąjungininkų išsilaipinimu Sicilijoje. SERIJA 
Konferencijoje Teherane aptariami pokario 
L Žž Europos kontūrai ir Antrojo fronto atidarymo MARK SOLONIN 
“klausimai. Vokietijai kapituliavus, sąjunginin- 
"kai švenčia pergalę, tačiau tarp sovietų ir MARK SOLONIN 
vakarų demokratijų atstovų vis labiau ryškėja Birželio 25-oji: kvailystė ar agresija prieš Suomiją 
tarpusavio nesutarimai. 
MARK 5OLONIN 


Katastrofos chronologija 
WINSTON S. CHURCHILL 
Tai vienos iškiliausių XX a. asmenybių sero MARK SOLONIN | K 
. Winstono S. Churchillio (1874-1965) 1941-ųjų birželis. Galutinė diagnozė 
memuarai, už kuriuos jam skirta Nobelio re 7 
literatūros premija. DB ao ai 


Serija MARK SOLONIN sulaukė didelio susidomėjimo, 
todėl, pageidaujant skaitytojams, buvo pratęsta. 


| par e i" a MARK SOLONIN 
||| tomas —.,Didžioji Sąjunga" "re patgalė: saip seviatių syvaga nugalėjo kare 
IV tomas - „Triumfas ir tragedija“ Ši knyga - lietuviškai nepublikuotų M. Solonino straipsnių ciklas. 
Autorius rašo apie Miuncheno suokalbio užkulisius, strateginius 
Įsigykite kolekcinį rinkinį dėžutėje! sovietų žaidimus rengiantis karui su vokiečiais, Leningrado blokadą. 
Dėžutę galėsite įsigyti ir atskirai. Jis atskleidžia, kaip iš tiesų SSRS nugalėjo kare. 


ISTORINĖ PROZA IR SERIJA 


PUBLICISTIKA KOMUNIZMAS BE GRIMO 
MINDAUGAS MILINIS IGOR BUNIC 
Partizanas Partijos auksas 
MARK LAWRENCE SCHRAD NIKITA PETROV 
Vodkos Imperija: alkoholis, valdžia ir politika Rusijoje Budeliai. Jie vykdė Stalino užsakymus 
JUZEFAS IGNACAS KRAŠEVSKIS VARLAM ŠALAMOV 
Paskutinė iš Slucko kunigaikščių Kolymos apsakymai 
| INGEBORG JACOBS VLADIMIR VOINOVIČ 
L: Vilko vaikas Kareivio Ivano Čonkino gyvenimas ir nepaprasti nuotykiai. 
"2 Nuo bado bėgančios mergaitės iš Neliečiamasis asmuo 
Rytų Prūsijos klajonės po Sovietų 
Sąjungą. Sukrečianti gyvenimo istorija JUKKA RISLAKKI 
“ir Lietuvos buities panorama. Vorkuta! Sukilimas lageryje 
Tu AKIM ARUTIUNOV 
GENEROLAS SERAS RICHARD SHIRREFF vakkkianis ind Leninas be grimo 


2017-ieji. Karas su Rusija 

“ Alternatyviosios istorijos kūrinys. Autorius, 
remdamasis ilgamete karine patirtimi bei politi- 
“ nėmis šių dienų įžvalgomis, modeliuoja vieną iš 
galimų Baltijos šalių okupacijos variantų. 


LENINA: 
BE LRiMO 


JUZEFAS IGNACAS KRAŠEVSKIS 
“Vilnius per amžius 

Gausiai iliustruotas albumas, kuriame - | DERLIUS 
įvairiais laikotarpiais išverstų J. I. Kraševskio Ž £ 
“prisiminimų, kitų kūrinių fragmentai. Juose TT | 
L tikroviškai, remiantis dokumentais, istorine p Je na 
medžiaga vaizduojama Lietuva, Vilnius ir 
vilniečiai, to meto kasdienybė, aktualijos, 
papročiai. 


SIELVARTO 


tiesiogiai inspiruota istorinių pervartų 
Lietuvoje (1940-ųjų sovietinės 
okupacijos, Nepriklausomos Lietuvos 
žlugimo) ir išgyventa asmeniškai 
(stebint sovietų karinę invaziją, 
trečiuoju bandymu emigruojant iš 
okupuotos Lietuvos). 


RAUDONOLJI 


ROMANAS JUDINAS 
Karūnos švytuoklė 
Tai alternatyviosios istorijos romanas. Autorius, remdamasis faktais 
ir juos interpretuodamas, aprašo, kas galėjo nutikti, jei 1263 m. 
karalius Mindaugas nebūtų nužudytas. Koks būtų karūnos ir 
valstybės likimas? 


Šokiruojanti tiesa apie nuožmųjį bolševikų 
„genijų“ - V. Leniną. 


ROBERT CON0UEST 

Sielvarto derlius: sovietinė kolektyvizacija 
ir teroras badu 

Didžiausias dėmesys skiriamas išbuožinimo 
kampanijai, kolektyvizacijai ir terorui badu 
(1932-1933 m.) Ukrainoje bei kituose SSRS 
regionuose. Dėl bado, trėmimų į darbo stovyklas, 
sušaudymų mirė milijonai žmonių. 

ROBERT SERVICE 

Blogio sėkla: komunizmas pasaulyje 
Knygoje nagrinėjama komunizmo istorija 
visame pasaulyje. Autorius pateikia nepatogią 
išvadą - žinią XXI a. žmogui - nors 
komunizmo kaip politinės doktrinos nebėra, 
korupcija, skurdas, neteisybė ir toliau klesti. 


VLADIMIR BEŠANOV 

Kruvina Raudonoji armija 

Knygoje atskleidžiama, kokiais principais buvo 
kuriama ir kokios asmenybės vadovavo 
kruvinai Lenino-Stalino Raudonajai armijai. 


MICHAIL SOLOVJOV 

Be mitų: sovietų karo korespondento 
užrašai 

Autorius žvelgia į aprašomų Raudonosios 
armijos vadų gyvenimą bei veiklą iš vidaus, 
atskleisdamas įvairių dar nežinomų jų 
elgsenos detalių, taip pat brutalius „čekistų 
veiklos metodus. 


"“ 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. O kas nutiko iš tikrųjų? Kur 
dingo ištisi viduramžių Vilniaus kvartalai, sovietmečiu virtę plačiais 
bulvarais ir niūriomis automobilių stovėjimo aikštelėmis? 


JOZEF MACKIEWICZ 

Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio 
karo metais, kai komplikuotų santykių raizgalynėje susipynė vieni 
su kitais kovojantys vokiečiai, lietuviai, lenkai ir sovietų diversantai 
bei teroristai, save vadinantys „partizanais“. 

ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija. 


ANTANAS VERKELIS 
Fester Platz Vilna 
Penkios 1944 m. liepos mėnesio kruvinų kovų dienos Vilniuje. 
SERIJA 
KARAS UKRAINOJE 
SERGEI LOIKO 
Oro uostas 
ROMAN ZINENKO 
Ilovaisko dienoraštis 


Savanorių bataliono „Dnipro-1“ karys 

M pasakoja apie Ilovaisko tragediją 2014 m. Jis 
rašo, kaip antiteroristinėje operacijoje 
dalyvavę ukrainiečių kariai pateko į vietos 
separatistų ir į šalį įsiveržusių rusų kariuome- 
nės dalinių jiems surengtą „katilą“. 


SERGEI LOIKO 
Reisas 

Danguje virš separatistų kontroliuojamos Rytų Ukrainos numuštas 
tarptautiniu reisu skridęs civilinis lėktuvas. Žuvo keli šimtai niekuo 
dėtų keleivių, daugiausia moterų, vaikų. Kas, kaip, kodėl įvykdė šį 
siaubingą nusikaltimą ir, svarbiausia, kas buvo jo organizatorius, 
užsakovas, kaltininkas — apie tai kalbama naujame, tikrais 
istoriniais įvykiais grįstame romane. 


ALEKSANDR MAMALUJ 

Karo dienoraštis. 2014-2015 m. 

Karo Rytų Ukrainoje dalyvio, snaiperio dienoraštis. Tai knyga ne 
apie didvyrius ar šventuosius, o apie paprastus vaikinus, likimo 
nublokštus kovoti už savo šalį. 


ANDREJ CAPLIENKO 

Permainų knyga 

Garsaus žurnalisto ir rašytojo apsakymų rinkinyje pasakojama apie 
įvykius Ukrainoje, sudėtingus herojų tarpusavio santykius Kijevo 
Maidano ir prasidėjusio karo Donbase fone. 


SERIJA 
ŠALTASIS KARAS 


i. M. STANTON EVANS, HERBERT ROMERSTEIN 

*4 Stalino slaptieji agentai. Poveikis 

7 Roosevelto vyriausybei 

Autoriai rašo apie daugybę sovietų agentų 
(tarp jų buvo daug vietinių JAV komunistų ir 

jiems prijaučiančių), įsiskverbusių į įvairias 

JAV valstybės institucijas keliose Roosevelto 

vyriausybėse. Bet tai knyga ne šiaip apie 

šnipinėjimą, o apie slaptuosius įtakos agentus 

ir jų poveikį valstybės politikai. 


BEN MACINTYRE 

" Šnipas tarp draugų. 

 Kimas Filbis ir didžioji išdavystė 

Knyga apie K. Filbį, įžymiausią XX a. šnipą, 
kuris ištisus 20 m. išdavinėjo Sovietų Sąjungai 
savo šalį ir draugus. Remiamasi neviešintais 
britų žvalgybos dokumentais, atskleidžiami 
nauji jaudinantys šaltojo karo istorijos 
puslapiai. 


SHERRY SONTAG, CHRISTOPHER DREW, 
ANNETTE LAWRENCE DREW 

: Medžioklė po vandeniu 

: Povandeninis šnipinėjimas - JAV karinio jūrų 
laivyno povandeninės operacijos šaltojo karo 
metais. 


DAVID E. HOFFMAN 


Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius 
motyvus ir slaptus sprendimus. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei 
teisės mokslų profesorius R. Rychlak atskleidžia didžiausias 
plačiajam pasauliui nežinomas dezinformacijos kampanijas. 


įHinstun 8. Churchill 
ANTRASIS PASAULINIS KARAS 


IV TOMAS 


TRIUMFAS IR TRAGEDIJA 


Vertėja Daina Valentinavičienė 
Redaktorė Ieva Puluikienė 
Iliustracijas parinko Vitalijus Michalovskis 
Dizaineris Marius Čeponis 


Išleido leidykla „Briedis“ 
Parodų g. 4, LT-04133 Vilnius, Lietuva 
www.briedis.lt, infodbriedis.lt 


Spausdino 
UAB „BALTO print“ 
Utenos g. 41A, LT-08217 Vilnius, Lietuva 
www.baltoprint.com, infoebaltoprint.com 


Jei iliustracijų autoriai pareikštų savo teises, 


esame pasirengę vykdyti visus pagrįstus reikalavimus. 


| us P A L 
—" (T mm 
on 
„ Seras Winstonas 5. Churchillis buvo vienas svarbiaus 
Jungtinės Karalystės ministras pirmininkas (1940-194 
laisvojo pasaulio balsas prieš nacių tironiją, aršus kom: 
tingas rašytojas. 
1953 m. jam buvo ypatingi. Už aktyvią politinę veiklą 
sero titulas, 0 už memuarus „Antrasis pasaulinis karas“, parasytus 1Y45—1Y55 M5> |, 
Nobelio literatūros premija. | 
Ketvirtasis, paskutinis, W. Churchillio atsiminimų tomas apima laikotarpį nuo 
Vakarų sąjungininkų išsilaipinimo Sicilijoje 1943 m. liepą, fašistinės Italijos dučės 
B. Mussolinio nušalinimą nuo valdžios iki Ašies valstybių sutriuškinimo. k 
Aprašoma, kokių milžiniškų pastangų reikėjo rengiantis 1944 m. birželio išsilai- 
pinimui Normandijoje, kaip per svarbiausias to meto konferencijas (Teherano, 
Jaltos, Potsdamo ir kt.) britai ir amerikiečiai ginčijosi dėl ribotų išteklių paskirsty““ 
mo kelioms operacijoms ir dėl karo strategijos; apie nuolat vykusias sunkias dery“ 
bas su, anot autoriaus, „nelabai džentelmenišku“ Rytų sąjungininku. 
W. Churchillis komentuoja įvykius kaip tiesioginis liudininkas, išmanantis karo / 
iw“ dalykus. Jis vertina visus pagrindinius jų dalyvius, kartais labai diplomatiškai;+4 
" kartais atvirai šaipydamasis. Čia autorius atsiskleidžia ir kaip pokario Europos 
"architektas, ir kaip politikos analitikas, suvokiantis po karo Europą ištikusią + . 
r gtragediją ir aiškinantis jos priežastis. Ryškiausias būklės „diagnozės“ akcentas — 4 
16, 1946 m. Fultone autoriaus pasakyta kalba apie Europą padalijusią geležinę 4 

